ROMANAS 


Vilnius Rosma 1994 


UDK 884-3 BOLESIAW PRUS 
Pr- 175 Wyb6r pism V 
1955 * Warszawa * PIW 


Prusas B. 
Pr-175 Lėlė: Romanas / Iš lenkų k. vertė K.Jaroševas. — 2-asis 
patais. leid. - V.: Rosma, 1994. 


Lenkų rašytojo Boleslovo Pruso (1857-1912) romane vaizduojamas 
lenkų visuomenės gyvenimas XIX amž. 7-ame dešimtmetyje. Romano 
herojus Vokulskis - neturtingų tėvų sūnus, tampa stambiu finansistu. 
Daug vietos romane užima Vokulskio meilės aristokratei Izabelei 
Lenskai istorija. 


ISBN 9986-00-007-2 (1 tomas) UDK 8843 
ISBN 9986-00-009-2 (2 tomai) 
T.1. - 490, [1] p. 


€ Vertimas, Jaroševas K., 1994 
O PĮ „Rosma“", 1994 


Boleslovas Prusas 
LĖLĖ 
I 


TURINYS 


Pirmasis skyrius. Kaip atrodo J. Mincelio ir S. Vo- 
kulskio firma pro butelių stiklus ........ 5 

Antrasis skyrius. Kaip tvarkėsi senasis pardavėjas 10 

Trečiasis skyrius. Senojo pardavėjo dienoraštis 19 


Ketvirtasis skyrius. Sugrįžimas ................||)-) 34 
Penktasis skyrius. Kaip demokratėja ponas ir ką 

svajoja aukštuomenės panelė ............ 47 
Šeštasis skyrius. Kokiu būdu senuosiuose horizon- 

tuose pasirodo nauji žmonės .............. 63 
Septintasis skyrius. Balandė skrenda pasitikti žal- 

a a —————— 84 
Aštuntasis skyrius. Apmąstymai ..........4...)-|) 93 
Devintasis skyrius. Lieptai, ant kurių susitinka 

įvairių pasaulių žmonės «-...........|| o 118 


Dešimtasis skyrius. Senojo pardavėjo dienoraštis 153 
Vienuoliktasis skyrius. Senos svajonės ir naujos 


Vaina TTT 201 
Dvyliktasis skyrius. Svetimus reikalus betvarkant 233 


Tryliktasis skyrius. Aukštuomenės pramogos .... 258 


Keturioliktasis skyrius. Mergautinės godos «...... 286 
Penkioliktasis skyrius. Kaip žmogaus sielą kankina 
aistra ir kaip — protas .......4e4--ko-))-) 304 
Šešioliktasis skyrius. „Ji“, „jis“ ir kiti .„....-... 312 
Septynioliktasis skyrius. Kaip iškeroja iliuzijų 
daigai „„„....aen4h4h)44uoaė ia aa nan kai 325 
Aštuonioliktasis skyrius. Senasis pardavėjas nebe- 
susigaudo, jam vaidenasi, jis stebi ...... 343 
Devynioliktasis skyrius. Pirmas įspėjimas ...... 385 


Dvidešimtasis skyrius. Senojo pardavėjo dienoraštis 422 
Dvidešimt pirmasis skyrius. Senojo pardavėjo die- 
"oC 453 


iii Li ————————— 484 


Pirmasis skyrius 


KAIP ATRODO J. MINCELIO IR S. VOKULSKIO FIRMA 
PRO BUTELIŲ STIKLUS 


1878 metų pradžioje, kai politiniam pasauliui rūpėjo 
San Stefano taika, naujo popiežiaus rinkimai bei Europos 
karo galimybės, Varšuvos pirkliai ir vieno kvartalo inteli- 
gentai Krokuvos priemiesčio gatvėje ne mažiau karštai do- 
mėjosi J. Mincelio ir S. Vokulskio galanterijos krautuvės 
ateitimi. 

Padoriame restorane, į kurį vakarais užkąsti susirinkda- 
vo žmonės, turį nuosavas baltinių parduotuves ir vyno rū- 
sius, karietų ir kepurių dirbtuves, orūs šeimų galvos, gy- 
venantieji iš kapitalo pajamų, ir dykinėją namų savininkai, 
tiek pat buvo kalbama apie Anglijos ginklavimąsi, kiek ir 
apie J. Mincelio ir S. Vokulskio firmą. Skendėdami cigarų 
dūmų kamuoliuose ir palinkę prie tamsaus stiklo butelių, 
vieni to kvartalo gyventojai kirto lažybų, ar laimės, ar 
pralaimės Anglija, kiti — ar subankrutuos, ar ne Vokulskis; 
vieni vadino Bismarką genijumi, kiti — Vokulskį avantiū- 
ristu; vieni kritikavo prezidento Makmahonc veiksmus, kiti 
teigė, kad Vokulskis visai pamišo, jeigu tik ne blogiau... 

Ponas Deklevskis, karietų dirbtuvės savininkas, kuris su- 
sikrovė turtą ir įsigijo padėtį visuomenėje ilgus metus dirb- 
damas vienoje srityje, ir tarėjas Vengrovičius, kuris jau 
dvidešimt metų iš eilės buvo tos pačios labdarybės drau- 
gijos narys globėjas, seniausiai pažinojo S. Vokulskį ir gar- 
siausiai pranašavo jam bankrotą. 


— Juk turi bankrutuoti ir nusigyventi žmogus, kuris ne- 
silaiko vieno verslo ir nemoka vertinti maloningo likimo 
dovanų.— kalbėjo Deklevskis. 

CC tarėjas Vengrovičius kas kartą, jo draugui pareiškus 
tokią gilią mintį, pridurmu kartojo: 

— Pamišėlis! Pamišėlis! .. Avantiūristas! .. Juziau, atnešk 
dar alaus. Kelintas jau butelis? 

— Šeštas, ponas tarėjau. Tuoj nešu!..— atsakinėjo Ju- 
zius. 

— Jau šeštas?.. Tai bėga laikas!.. Pamišėlis, pamišė- 
lis! — murmėjo tarėjas Vengrovičius. 

Svečiams, kurie lankė restoraną kartu su tarėju, šeimi- 
ninkui, kelneriams ir tarnams S. Vokulskį ir jo galanteri- 
jos parduotuvę užgriūsiančių nelaimių priežastys buvo to- 
kios aiškios, kaip salėje degančių dujinių lempų liepsnelės. 
Tos priežastys — tai neramus šio žmogaus būdas, avantiū- 
ristiškas gyvenimas ir pagaliau paskutinis jo poelgis: turėda- 
mas garantuotą duonos kąsnį ir galėdamas lankytis štai šia- 
me gerame restorane, jis savo noru atsisakė restorano, pa- 
liko krautuvę Dievo valiai, o pats su visais po žmonos 
mirties paveldėtais pinigais išvažiavo į turkų karą lobio 
ieškoti. 

— O gal ir pralobs... Tiekti kariuomenei — stambus biz- 
nis, — įterpė ponas Šprotas, prekybos agentas, kuris čia 
retai tesilankydavo. 

— Nieko jis nepralobs, — atsakė Deklevskis, — o tuo tar- 
pu padorią krautuvę šuo ant uodegos nusineš. Iš karinių 
tiekimų pelnosi tiktai žydai ir vokiečiai, mūsiškiai nesugeba. 

— O gal Vokulskis sugebės? 

— Pamišėlis! Pamišėlis! ..— burbtelėjo tarėjas. — Paduoki 
alaus, Juziau. Kelintas jau? .. 

— Septintas buteliukas, ponas tarėjau. Tuoj nešu. 

— Jau septintas? Tai bėga laikas, tai bėga laikas... 

Prekybos agentas, kurį pats verslas skatino viską nuo- 
dugniai žinoti apie pirklius, persėdo kartu su savo buteliu 
ir stikline prie tarėjo stalo ir, įsmeigęs saldų žvilgsnį į jo 
ašarotas akis, paklausė kiek tyliau: 

— Atsiprašau, bet... kodėl jūs, ponas tarėjau, vadinate 
Vokulskį pamišėliu?.. Gal galiu pasiūlyti cigariuką?.. Aš 
truputį pažįstu Vokulskį. Jis visuomet atrodė man slapus 
ir išdidus žmogus. Pirklio slapumas — puikus bruožas, o iš- 
didumas — trūkumas. Tačiau kad Vokulskis būtų linkęs 
į pamišimą, nepastebėjau. 

Tarėjas priėmė cigarą, neparodydamas ypatingo dėkin- 
gumo. Jo raudonas veidas, apžėlęs žilų plaukų kuokštais, 
išsidraikiusiais viršum kaktos, ant smakro ir skruostų, tą 
akimirką panėšėjo į raudonąjį chalcedoną sidabro apsode. 

— Vadinu jį...— atsakė jis, vangiai nukąsdamas cigaro 
galą ir užsirūkydamas, — vadinu jį pamišėliu, nes pažįstu 
jį... Palaukite... Penkiolika... septyniolika... aštuoniolika 
metų... Tai buvo 1860 metais. Mes tuomet paprastai lan- 
kydavomės pas Hopferį. Pažinojote Hopferį?.. 

— Nagi... 

— Taigi Vokulskis tarnavo tuomet pas Hopferį padavėju 
ir turėjo jau kiek per dvidešimt metų... 

— Ar toje vyninėje ir cukrainėje? 

— Taip. Ir kaip kad šiandien Juzius, taip anuomet jis 
padavinėjo man alų, Nelsono riestinius... 

— Ir iš ten persimetė į galanteriją? — paklausė agentas. 

— Neskubėkite, — sulaikė jį tarėjas. — Persimetė, tik ne 
į galanteriją, o į Parengiamąją mokyklą, o paskui į Vyriau- 
siąją mokyklą, — supranti, tamsta? .. Užsigeidė mat į moks- 
lo vyrus!.. 

Agentas ėmė linguoti galvą stebėdamasis. 

— Tai bent istorija, — tarė jis. — Ir kaip jam šovė į gal- 
vą? 

— Kaip! Paprasčiausiai — pažintys medicinos akademijo- 
je, dailės mokykloje... Anuomet visų makaulės buvo įkai- 
tusios, na ir jis nenorėjo likti blogesnis už kitus. Dieną 
patarnaudavo svečiams prie bufeto ir rašydavo sąskaitas, 
o naktimis mokydavosi. .. 

— Prastai turbūt patarnaudavo? 

— Kaip ir kiti, — atsakė tarėjas, atsainiai numodamas 
ranka. — Tik, bjaurybė, labai piktas būdavo; nekalčiausią 

žodelį išgirdęs, raukydavosi kaip galvažudys... Mes, aišku, 
šaipydavomės iš jo, kiek tilpdavo, o jis baisiausiai širsda- 
vo, jeigu jį. kas „ponu daktaru“ pavadindavo. Sykį taip iš- 
plūdo svečią, jog abu vos nekibo vienas antram į kuodus. 

— Prekyba, žinoma, nuo to nukentėdavo. 

— Nė kiek! Vos tiktai Varšuvoje pasklido gandas, kad 
Hopferio tarnas nori stoti į Parengiamąją mokyklą, daugybė 
žmonių pradėjo tenai pusryčiauti. Ypač užplūdo studentai. 

— Ir tikrai įstojo į Parengiamąją mokyklą? 

— Įstojo ir net išlaikė egzaminą į Vyriausiąją mokyklą. 
Tačiau kad jūs žinotumėt, — tęsė tarėjas, paplojęs agentui 
per kelį, — užuot baigęs mokslą, nė metams nepraslinkus, 
metė mokyklą... 

— Ir ką veikė toliau? 

— Taigi —ką?.. Kartu su kitais virė putrą, kurią mes 
dar ligi šios dienos srebiame, ir galų gale atsidūrė kažkur 
prie Irkutsko. 

— Štai kaip! — atsiduso prekybos agentas. 

— Čia dar ne galas... 1870 metais sugrįžo į Varšuvą su 
mažu kapitalėliu. Pusmetį žvalgėsi, ką čia pradėjus, iš tolo 
lenkdamas bakalėją, kurios ir iki šiol negali pakęsti, kol 
pagaliau per savo dabartinio valdytojo Žeckio protekciją 
įsisuko į ponios Minceliovos krautuvę, o ji anuo metu kaip 
tik buvo likus našlė, ir — po metų vedė bobą, gerokai už sa- 
ve vyresnę. 

— Nekvailai padarė, — įterpė agentas. 

— Aišku. Vienu sykiu įsigijo gerą pragyvenimą ir pre- 
kybą, kuria galėjo ramiai verstis kol gyvas. Na, bet ir geras 
kryželis buvo jam toji boba! 

— Jos tatai sugeba... 

— Ir dar kaip! — pasakė tarėjas. — Tačiau klausykite to- 
liau, ką reiškia laimė. Prieš pusantrų metų boba kažko ap- 
sivalgė ir numirė, o Vokulskis po ketverių metų katorgos 
tapo laisvas kaip paukštis, su solidžia parduotuve ir tris- 
dešimt tūkstančių rublių grynais, kuriuos kalė dvi Mincelių 
kartos. 

— Turi laimę. 


— Turėjo, — pataisė tarėjas, — tik nemokėjo jos įvertin- 
ti. Kitas būtų vedęs kokią padorią panelę ir gražiausiai gy- 
ventų: juk žinote, ką šiandien reiškia krautuvė su geru 
vardu ir dar tokioje puikioje vietoje!.. O tas beprotis me- 
tė viską ir išvyko pelnytis iš karo. Milijonų ar kurių velnių 
užsigeidė. “ 

— Gal ir turės juos, — atsakė agentas. 

— Kur ten! — susierzinęs numojo ranka tarėjas.— Duokš, 
Juziau, dar alaus. Gal manote, kad Turkijoje susiras dar 
turtingesnę bobą už velionę Minceliovą?.. Juziau! 


— Tuoj nešu!.. Prašom aštuntą... 


— Aštuntą? — pakartojo tarėjas.— Negali būti! Palauk... 
Pirma buvo šeštas, paskui septintas, — murmėjo jis, užsi- 
dengdamas ranka veidą. — Gal ir tiesa, aštuntas. Tai bėga 
laikas! .. 

Nepaisant niūrių pranašavimų, kuriuos skelbė blaiviai 
gyvenimą vertiną žmonės, J. Mincelio ir S. Vokulskio ga- 
lanterijos parduotuvė ne tik nebankrutavo, o nešė nemažą 
pelną. Žmonės, kurių smalsumą žadino gandai apie Vokuls- 
kio bankrotą, vis gausiau lankėsi jo parduotuvėje, o nuo to 
laiko, kai Vokulskis išvažiavo iš Varšuvos, prekių ėmė rei- 
kalauti ir rusai pirkliai. Užsakymų vis daugėjo, firma gavo 
kreditą užsienyje, vekseliai buvo tvarkingai apmokami, ir 
parduotuvėje visuomet knibždėte knibždėjo pirkėjų, kuriuos 
vos tesuspėdavo aptarnauti trys pardavėjai: vienas — suny- 
kęs blondinas, atrodąs taip, tarsi čia pat ims ir numirs džio- 
va, antras — tamsiaplaukis su filosofo barzdele ir kunigaikš- 
tiškų manierų ir trečias — puošeika, užsiželdinęs gražiajai 
lyčiai pražūtingus ūsiukus ir kvepiąs kaip parfumerijos fab- 
rikas. 

Tačiau nei visuotinis smalsumas, nei fizinės ir dvasinės 
visų trijų pardavėjų savybės ir net geras parduotuvės vaI- 
das turbūt nebūtų apsaugoję jos nuo bankroto, jeigu vi- 
sai įmonei nebūtų vadovavęs žmogus, keturiasdešimt metų 
dirbąs firmoje, — Vokulskio bičiulis ir pavaduotojas, ponas 
Ignacas Žeckis. 


Antrasis skyrius 


KAIP TVARKĖSI SENASIS PARDAVĖJAS 


Ponas Ignacas jau ketvirtį amžiaus gyveno kambarėlyje 
prie parduotuvės. Per tą laiką keitėsi parduotuvės šeimi- 
ninkai ir grindys, spintos ir langų stiklai, prekių rūšys ir 
pardavėjai; tačiau Žeckio kambarys liko toks, kaip buvo. 
Vis į tą patį kiemą tas pats nykus langas, vis su tais pačiais 
pinučiais, ant kurių skersinių karojo turbūt dvidešimt 
penkerių metų senumo voratinkliai ir tikrai dvidešimt pen- 
kerių metų užuolaida, kažkada buvusi žalia, o nūnai išblu- 
kusi, saulės besiilgėdama. 

Prie lango stovėjo tas pats juodas stalas, apkaltas gelum- 
be, kažkada taip pat žalia, 0 nūnai tik dėmėta. Ant stalo — 
didelė juoda rašalinė ir prie to paties padėklo pritvirtinta 
nemaža juoda smėlinė, pora žalvarinių žvakidžių lajinėms 
žvakėms, kurių jau niekas nebedegė, ir plieninės žnyplės, 
kuriomis jau niekas nebekarpė dagčių. Geležinė lova su 
plonyčiu čiužiniu, ties ja — niekad neiššautas dvivamzdis, po 
ja — gitara futliare, primenančiame vaikišką karstelį, siau- 
rutė, oda aptraukta kanapa, du taip pat oda aptraukti krės- 
lai, didžiulis skardinis dubuo ir maža tamsiai vyšninės spal- 
vos spinta — tai buvo visi baldai šiame kambaryje, kuris, 
labai ilgas ir paskendęs prietemoje, atrodė panašesnis į gra- 
bą negu į butą. 

Lygiai kaip kambarys, per ketvirtį amžiaus nepasikeitė 
ir pono Ignaco įpročiai. 

Iš ryto jis nubusdavo visuomet šeštą; valandėlę pasi- 
klausydavo, ar eina ant kėdės padėtas laikrodis, ir pažvelg- 
davo į rodykles, išsilygiavusias į vieną tiesią liniją. Norė- 
davo atsikelti ramiai, neskubėdamas; bet kadangi šaltos ko- 
jos ir kiek sustingusios rankos būdavo nelabai paklusnios, 
pašokdavo iš lovos, vienu šuoliu atsidurdavo kambario vi- 
duryje ir, metęs į lovą naktinę kepuraitę, nubėgdavo pas 
krosnį prie didžiojo dubens, kur imdavo praustis nuo gal- 
vos iki kojų, žvengdamas ir prunkšdamas tarsi susenęs kil- 
mingo kraujo ristūnas, prisiminęs lenktynes. 

Stropiai šluostydamasis gauruotais rankšluosčiais, ponas 
Ignacas su pasigėrėjimu žiūrėdavo į savo liesas blauzdas 
bei apžėlusią krūtinę ir murmėdavo: 

— O vis dėlto tunku. 

Tuo pačiu metu nuo kanapos nušokdavo jo senas pude- 
lis Iras su išmušta akimi ir, smarkiai pasipurtęs, matyt, 
norėdamas nuvyti paskutinius miegus, imdavo krabždėti prie 
durų, už kurių jau girdėdavosi, kaip tarnas uoliai pučia vir- 
tuvą. Ponas Žeckis, vis skubotai tebesirengdamas, išleisdavo 
šunį, pasakydavo labą rytą tarnui, pasiimdavo iš spintos 
arbatinuką, nesurasdamas kilpų, segdavosi rankogalius, iš- 
bėgdavo į kiemą žvilgtelėti, koks oras, nusiplikydavo karš- 
ta arbata, susišukuodavo nežiūrėdamas į veidrodį ir pusiau 
septintą būdavo jau visai apsiruošęs. 

Pasitikrinęs, ar užsirišo kaklaraištį, ar įsidėjo į kišenes 
laikrodį ir piniginę, ponas Ignacas ištraukdavo iš stalčiaus 
didelį raktą ir, truputį susikūprinęs, iškilmingai atrakinda- 
vo užpakalines parduotuvės duris, apkaltas skarda. Įeidavo 
vidun su tarnu, abu užžiebdavo kelias dujines lempas. Kol 
tarnas šluodavo grindis, ponas Ignacas, užsidėjęs pensnė, 
skaitydavo iš savo užrašų knygelės, kokie darbai numatyti 
šiai dienai. 

— Įnešti į banką aštuonis šimtus rublių, aha... Į Liubli- 
ną išsiųsti tris albumus, tuziną piniginių... Žinoma! .. Į Vie- 
ną tūkstančio dviejų šimtų guldenų perlaidą... Iš geležin- 
kelio atsiimti prekes... Išbarti odininką, kad nepristatė la- 
gaminų... Niekai!.. Parašyti laišką Stasiui... Niekai... 

Baigęs skaityti, užžiebdavo dar kelias lempas ir, joms 
šviečiant, apžiūrėdavo prekes lentynose ir spintose. 

— Sąsagos, segtukai, piniginės... gerai... Pirštinaitės, 
vėduoklės, kaklaraiščiai... taip... Lazdelės, skėčiai, sakvo- 
jažai... O čia — albumai, neseserai... Žydrasis vakar par- 
duotas, aišku!.. Žvakidės, rašalinės, nuospaudai. .. Porcelia- 
nas... Įdomu, kodėl pasukta ši vaza?.. Tikriausiai... Ne, 
neįskilus... Lėlės su plaukais, teatras, karuselė... Reikės 
rytoj išstatyti lange karuselę, nes fontanas jau bus nusibo- 
dęs. Niekai!.. Netrukus aštunta... Galiu lažintis, kad Klei- 

nas ateis pirmas, o Mračevskis paskutinis. Žinoma... Susi- 
pažino su kažkokia guvernante ir jaų nupirko jai neseserą 
skolon ir su nuolaida... Suprantama... Kad tik nepradėtų 
pirkti be nuolaidos ir ne skolon... 

Taip jis murmėjo ir vaikščiojo po krautuvę, susikūpri- 
nęs, susikišęs rankas į kišenes, o iš paskos sekė pudelis. Po- 
nas kartkartėmis sustodavo ir apžiūrėdavo kokį nors 
daiktą, šuo atsitūpdavo ant grindų ir užpakaline koja imda- 
vo kasytis tankius gaurus, o spintoje į eilę išrikiuotos lė- 
lės — mažos, vidutinės ir didelės, juodaplaukės ir šviesia- 
plaukės — spoksojo į juos negyvomis akimis... 

Sugirgždėjo prieangio durys, ir pasirodė ponas Kleinas, 
sunykęs pardavėjas, liūdnai besišypsąs pamėlusiomis lūpo- 
mis. 

— Aš taip ir maniau, kad jūs pirmas ateisite. Labas ry- 
tas, — tarė ponas Ignacas. — Pavelai! Gesink šviesą ir atida- 
ryk krautuvę. 

Tarnas įbėgo sunkiais žingsniais ir užsuko dujinę lempą. 

Po akimirkos sudžerškė velkės, sužvangėjo varžtai, ir 
į parduotuvę įžengė diena — vienintelis klientas, kuris nie- 
kuomet neapvilia pirklio. Žeckis atsisėdo už pulto palei lan- 
gą. Kleinas atsistojo įprastinėje vietoje prie porceliano. 

— Ar šeimininkas dar negrįžta, negavote laiško? — pa- 
klausė Kleinas. 

— Laukiu jo kovo viduryje, vėliausiai po mėnesio. 

— Jeigu jo nesulaikys naujas karas. 

— Stasius... Ponas Vokulskis, — pasitaisė Žeckis, — rašo 
man, jog karo nebus. 

— Tačiau vertybinių popierių kursas krinta, o ką tik 
skaičiau, kad anglų laivynas įplaukė į Dardanelus. 

— Tai nieko, karo nebus. Pagaliau, — atsiduso ponas Ig- 
nacas, — kas mums karas, kuriame nedalyvaus Bonapartas. 

— Bonapartų karjera jau baigta. 

— Iš tikrųjų? ..— ironiškai nusišypsojo ponas Ignacas.— 
O kam gi tada Mak/Mahonas su Diukro ruošė perversmą 
sausio mėnesį? .. Aš jums sakau, ponas Kleinai, bonapartiz- 
mas — tai galybė!.. 

— Yra didesnė už ją. 

— Kokia? — pasipiktino ponas Ignacas. — Gal Gambetos 
respublika? Gal Bismarkas? .. 

— Socializmas... — sušnibždėjo sunykėlis pardavėjas, 
slėpdamasis už porceliano. 

Ponas Ignacas tvirčiau prisispaudė pensnė ir kilstelėjo 
fotelyje, tarsi norėdamas vienu smūgiu sugriauti naują teo- 
riją, kuri buvo priešinga jo pažiūroms, bet jam sutrukdė 
atėjęs kitas pardavėjas, su barzdele. 

— O, gerbiamas ponas Liseckis! — kreipėsi jis į atėju- 
sįjį. — Šiandien šalta, ar ne? Kuri dabar mieste valanda, nes 
mano laikrodis tikriausiai skuba? Dar tur būt nėra nė ket- 
virčio devintos? .. 

— Irgi sąmojis! .. Jūsų laikrodis visuomet skuba iš ryto, 
o vėluoja vakare, — atrėžė Liseckis, šluostydamasis apšerkš- 
nijusius ūsus. 

— Einu lažybų, kad jūs vakar lošėte preferansą. 

— Žinoma. Nejaugi jūs galvojat, kad man visai parai 
užteks matyti tik šitą galanteriją ir jūsų žilę? 

— Na, mielasis, verčiau sutinku būti truputį žilas negu 
plikas, — pasipiktino ponas Ignacas. 

— Sąmojinga!..— prašvokštė ponas Liseckis. — Mano 
plikė, jeigu ją kas ir pastebėtų, — liūdnas paveldėjimo vai- 
sius, o štai jūsų žilė ir niurzgus būdas yra atsiradę dėl se- 
natvės, kurią... norėčiau gerbti. 

Į parduotuvę įėjo pirmas pirkėjas: moteris, apsivilkusi 
plačiu paltu ir apsigaubusi galvą skara, — paprašė žalvari- 
nės spjaudyklės... Ponas Ignacas labai žemai nusilenkė ir 
pasiūlė jai kėdę, o ponas Liseckis dingo už spintų ir, po aki- 
mirkos sugrįžęs, iškilmingai įteikė pirkėjai pageidaujamą 
daiktą. Paskui užrašė spjaudyklės kainą kvitelyje, padavė jį 
per petį Žeckiui ir pasitraukė už lentynų, nutaisęs tokią 
miną, kaip bankininkas, labdarybės tikslams paaukojęs ke- 
letą tūkstančių rublių. 

Ginčas dėl žilės ir plikės liko neišspręstas. 

Tiktai apie devintą įėjo, veikiau — įgriuvo į parduotuvę 
ponas Mračevskis, gražus, kiek vyresnis negu dvidešimt me- 

tų šviesiaplaukis, kurio akys buvo kaip žvaigždės, lūpos 
kaip koralai, o ūsiukai kaip užnuodyti durklai. Įlėkęs jau 
nuo slenksčio paskleidė debesį kvapsnių ir sušuko: 

— Duodu garbės žodį, kad jau pusė dešimtos. Esu ple- 
vėsa, nenaudėlis, pagaliau — niekšas, bet ką padarysiu, jei 
mano motina susirgo ir turėjau ieškoti gydytojo. Buvau pas 
šešis... 

— Ar pas tuos, kuriems dovanojate neseserus? — pa- 
klausė Liseckis. 

— Neseserus?.. Ne. Mūsų gydytojas nepriimtų net seg- 
tuko. Garbingas žmogus... Ar tiesa, ponas Žecki, kad jau 
pusė dešimtos? Mano laikrodis sustojo. 

— Netrukus de-vy-nios... — pabrėždamas atsakė ponas 
Ignacas. 

— Tik devynios? .. Nejaugi, kas galėtų pagalvoti! O taip 
norėjau šiandien ateiti į krautuvę pirmas, anksčiau už poną 
Kleiną... 

— Kad galėtum išeiti prieš aštuntą, — įterpė ponas Li- 
seckis. 

Mračevskis įsmeigė į jį žydras akis, kuriose spindėjo 
didžiausia nuostaba. 

— Iš kur jūs žinote? ..— atsakė jis. — Tikrai, duodu gar- 
bės Žodį, jog šis Žmogus aiškiaregis! Kaip tik šiandien, gar- 
bės žodis... turiu būti vietoje prieš septintą, nors mirčiau, 
nors... turėčiau atsistatydinti. . . 

— Tad nuo to ir pradėkite, — pratrūko Žeckis, — ir bū- 
site laisvas prieš vienuoliktą, netgi tuoj pat, ponas Mra- 
čevski. Jums reikia būti grafu, o ne pardavėju, ir stebiuosi, 
kad iš karto tuo keliu nenuėjote — tuomet visados jums už- 
tektų laiko, ponas Mračevski. Aišku! 

— Na ir jūs, jo amžiaus būdamas, paskui sijonus laks- 
tėte, — atsiliepė Liseckis. — Nėra ko čia pamokslų sakyti. 

— Niekuomet nelaksčiau! — sušuko Žeckis, trenkdamas 
kumščiu į pultą. 

— Bent kartą išsiplepėjo, jog visą gyvenimą buvo ne- 
vykėlis, — burbtelėjo Liseckis Kleinui, kuris šypsojosi, labai 
aukštai keldamas antakius. 

Į parduotuvę įėjo antras pirkėjas ir paprašė kaliošų. 
Prieš jį išdygo Mračevskis. 

— Gerbiamasis pone, pageidaujate kaliošiukų? Kuris nu- 
merėlis, jei galima paklausti? Ak, gerbiamasis, tikriausiai 
neprisimenate! Ne kiekvienas turi laiko galvoti apie savo 
kaliošų numerį, tai mūsų pareiga. Gerbiamasis pone, leisite 
pamatuoti?č.. Teikitės, gerbiamasis pone, sėsti ant tabure- 
tės. Pavelai! Atnešk rankšluostį, nuauk ponui kaliošus ir 
nušluostyk batus... 

Įbėgo Pavelas su skuduru ir prišoko prie pirkėjo kojų. 

— Bet, gerbiamasis, atsiprašau! ..— mėgino kažką aiškin- 
ti apstulbęs pirkėjas. 

— Labai prašom, — tratėjo Mračevskis, — tai mūsų pa- 
reiga. Man atrodo, šitie bus geri, — varė jis toliau, paduo- 
damas siūlu surištą kaliošų porą. — Puikūs, labai gražiai at- 
rodo; jūsų, gerbiamasis pone, tokia normali koja, kad ne- 
įmanoma apsirikti dėl numerio. Gerbiamasis pone, tikriau- 
siai norite raidelių; kokias įsegti?.. 

— L. P. — murmtelėjo pirkėjas, jausdamasis skęstąs ne- 
sulaikomai plūstančiame mandagaus pardavėjo žodžių sraute. 

— Ponas Lisecki, ponas Kleinai, malonėkite įsegti rai- 
deles. Gerbiamasis pone, gal suvynioti senuosius kaliošus? 
Pavelai! Nušluostyk kaliošus ir suvyniok į popierių. O gal 
gerbiamasis nenorite be reikalo tempti sunkybę? Pavelai! 
Išmesk kaliošus į dėžę... Mokate du rublius penkiasdešimt 
kapeikų. .. Kaliošų su raidelėmis niekas jums nesukeis, o la- 
bai nemalonu vietoj naujos prekės rasti skylėtą senieną... 
Du rublius penkiasdešimt kapeikų į kasą su šiuo kviteliu. 
Ponas kasininke, penkiasdešimt kapeikų grąžos gerbiamajam 
ponui... 

Pirkėjas, nespėjęs nė atsipeikėti, buvo apautas kaliošais, 
gavo grąžą ir su reveransais palydėtas iki durų. Jis kurį 
laiką apsvaigęs stovėjo gatvėje, spoksodamas į vitriną, o už 
jos Mračevskis dar lydėjo jį saldžia šypsena ir žvitriais 
žvilgsniais. Pagaliau numojo ranka ir nuėjo tolyn gal būt 
galvodamas, kad kitoje krautuvėje kaliošai be raidelių jam 
būtų kaštavę dešimt zlotų. 

Ponas Ignacas pasisuko į Liseckį ir palingavo galvą, 
reikšdamas pasigėrėjimą ir pasitenkinimą. Mračevskis viena 
akimi pastebėjo tą judesį ir, pribėgęs prie Liseckio, pus- 
balsiu tarė: 

— Tik pažiūrėkite, argi mūsų senis iš profilio nepana- 
šus į Napoleoną III? Nosis... ūsai... barzdelė... 

— Į Napoleoną, kai aną kankino akmenys kepenyse, — 
atrėžė Liseckis. 

Išgirdęs tą sąmojį, ponas Ignacas nemaloniai susiraukė. 
Savo ruožtu Mračevskis buvo paleistas prieš septintą va- 
karo, 0 po poros dienų Žeckio sąsiuvinyje buvo pažymėtas 
tokiu įrašu: 

„Buvo „Hugenotuose“ aštuntoje parterio eilėje su kažko- 
kia Matilda...?? 2“ 

Tačiau Mračevskis būtų galėjęs pasiguosti tuo, jog tame 
pačiame sąsiuvinyje lygiai taip pat pažymėti ir abu jo bend- 
Iadarbiai, inkasentas, pasiuntiniai, netgi tarnas Pavelas. Iš 
kur Žeckis sužinodavo tokias savo bendradarbių gyvenimo 
smulkmenas? Tai buvo paslaptis, kurios jis niekam nesaky- 
davou. 


Apie pirmą valandą ponas Ignacas perduodavo kasą Li- 
seckiui, kuriuo, nepaisant nuolatinių ginčų, pasitikėdavo 
daugiau už kitus, ir pasitraukdavo į savo kambarėlį su- 
valgyti iš restorano atneštų pietų. Kartu su juo išeidavo 
Kleinas ir sugrįždavo į parduotuvę antrą valandą; paskui 
abu su Žeckiu likdavo parduotuvėje, o Liseckis ir Mra- 
čevskis eidavo pietauti. Trečią valandą visi vėl būdavo 
savo vietose. 


Vakare aštuntą parduotuvė būdavo uždaroma; parda- 
vėjai išsiskirstydavo, ir likdavo tiktai Žeckis. Jis suvesda- 
vo dienos sąskaitas, patikrindavo kasą, numatydavo, ką 
reikės atlikti rytoj, ir prisimindavo, ar viskas padaryta. 
Dėl kiekvieno užmiršto reikalo jį ilgai kankindavo nemi- 
ga ir liūdnos mintys apie krautuvės bankrotą, apie nuo- 
latinį Napoleono dinastijos smukimą ir apie tai, jog visos 
viltys, kurių turėjo gyvenime, buvo vien tik kvailystė. 

„Nieko nebus! Neišvengsime pražūties“, — dūsaudavo 
Žeckis, vartydamasis kietame guolyje. 

Jeigu per dieną sekdavosi gerai, ponas Ignacas būdavo 
patenkintas. Tuomet, prieš užmigdamas, skaitydavo ,„Konsu- 
lato ir Imperijos istoriją“ arba iškarpas iš laikraščių, apra- 
šančias 1859 metų karą Italijoje, arba, bet tai būdavo re- 
čiau, išsitraukdavo iš palovio gitarą ir skambindavo Ra- 
kocio maršą, pritardamas abejotinos vertės tenoru. 

Paskui sapnuodavo plačias Vengrijos lygumas, mėlynas 
ir baltas kariuomenių gretas, skendinčias dūmų debesyse... 
Kitą dieną būdavo paniuręs ir skųsdavosi galvos skaus- 
mais. 

Viena maloniausių dienų jam būdavo sekmadienis, nes 
tą dieną apgalvodavo, ką ateinančią savaite reikia išstatyti 
prekylangiuose, ir sutvarkydavo juos, kaip numatęs. 

Jo supratimu, prekylangiai turėjo ne tik parodyti, kokių 
prekių yra parduotuvėje, bet ir atkreipti praeivių dėmesį 
arba naujoviškiausiomis prekėmis, arba gražiu išdėstymu, 
arba kokia įmantria išmone. Dešiniajame lange, skirtame 
prabangos daiktams, paprastai stovėdavo kokia nors bron- 
zinė statulėlė, porcelianinė vaza, pilnas komplektas tuale- 
tinių reikmenų, aplinkui juos būdavo išdėliojami albumai, 
žvakidės, piniginės, vėduoklės, o čia pat šalimais — lazde- 
lės, skėčiai ir nesuskaitoma daugybė dailių smulkmenėlių. 
Kairiajame lange, kuriame būdavo pilna visokiausių kak- 
laraiščių, pirštinių, kaliošų ir kvepalų, svarbiausią vietą 
užimdavo žaislai, dažniausiai judamieji. 

Kartais, taip vienišas betriūsdamas, senasis pardavėjas 
pasijusdavo lyg vaikas. Tada jis ištraukdavo ir išdėliodavo 
ant stalo visus mechaninius žaislus. Buvo ten ir lokys, li- 
pąs į stulpą, ir giedąs gaidys, ir lakstanti pelytė, ir trau- 
kinys, važiuojąs bėgiais, ir raitas cirko pajacas, kilnojąs 
kitą pajacą, ir keletas porų, kurios šokdavo valsą grojant 
neaiškiai muzikai. Visas tas figūras ponas Ignacas prisuk- 
davo ir vienu kartu paleisdavo. O kai gaidys imdavo gie- 
doti, plasnodamas nelanksčiais sparnais, kai imdavo šokti 
negyvos poros, kas akimirką klupdamos ir sustodamos, kai 

alaviniai be tikslo važiuojančio traukinio keleiviai imdavo 
žiūrėti į jį su nuostaba ir kai visas tasai lėlių pasaulis 
virpančioje dujų šviesoje fantastiškai atgydavo, senasis 
pardavėjas, pasirėmęs alkūnėmis, tyliai juokdavosi ir mur- 
mėdavo: 

— Chi! chi! chi! Kurgi jūs važiuojate, keleiviai?.. Ko- 
dėl gi nori nusisukti sprandą, akrobate?.. Ko jūs glėbes- 
čiuojatės, šokėjai? .. Išsisuks spyruoklės, ir keliausite atgal 
į spintą. Kvailystė, viskas kvailystė!.. O jums, jeigu tu- 
rėtumėte protą, galėtų atrodyti, jog tai kažkoks didis da- 
lykas!.. 

Po tokių ir panašių monologų ponas Ignacas greitai su- 
dėdavo žaislus ir susierzinęs imdavo žingsniuoti po tuščią 
krautuvę, o paskui jį sekiodavo purvinas šuo. 

„Kvailystė prekyba... kvailystė politika... kvailystė ke- 
lionė į Turkiją... Kvailystė visas gyvenimas, kurio pra- 
džios neatsimename, o galo nežinome... Kurgi teisybė?.." 

Kadangi tokias nuomones jis kai kada reikšdavo garsiai 
ir viešai, tad buvo laikomas keistuoliu, o garbingos damos, 
turinčios ištekintinų dukterų, dažnai sakydavo: 

— Štai kuo paverčia vyrą senbernystė! 

Iš namų ponas Ignacas retai ir trumpai teišeidavo. Pa- 
prastai sukiodavosi gatvėmis, kuriose gyveno jo verslo 
draugai arba parduotuvės tarnautojai. Tačiau ir čia jo 
tamsiai žalias trumpas apsiaustas arba tabako spalvos dur- 
tinys, pilkos kaip pelenai kelnės su juodu dryžu ir iš- 
blukęs cilindras, o daugiausia jo nedrąsi laikysena atkreip- 
davo visų dėmesį. Ponas Ignacas tatai žinojo, ir jam kas- 
kart vis labiau nesinorėdavo eiti pasivaikščioti, Per šventes 
jis verčiau guldavo lovon ir ištisas valandas žiūrėdavo pro 
pinučiais apkaltą savo langą, matydamas tiktai pilką kai- 
myninio namo mūrą, papuoštą vienut vienutėliu, taip pat 
pinučiais apkaltu langu, kuriame kartais stovėdavo sviesto 
puodynė arba kabėdavo zuikis. 

Tačiau juo mažiau jis išeidavo, juo dažniau svajodavo 
apie kokią nors tolimą kelionę į kaimą ar į užsienį. Kas- 
kart dažniau sapnuodavo žalias lankas ir tamsias girias, 

po kurias galėtų klaidžioti, prisimindamas jaunas dienas. 
Pamažu nubudo jame prislopintas tų gamtovaizdžių ilgesys, 
tad nutarė tuoj pat, kai tik sugrįš Vokulskis, išvažiuoti 
kur noIs visai vasarai. 

— Nors kartą prieš mirtį, bent keletą mėnesių, — saky- 
davo jis bendradarbiams, kurie nežinia kodėl šypsodavosi, 
klausydamiesi tų projektų. 

Savo noru atsitvėres nuo gamtos ir žmonių, paskendęs 
gyvame, bet siaurame parduotuvės reikalų sūkuryje, Žec- 
kis kaskart stipriau jautė reikalą pasisakyti kam nors min- 
tis. O kadangi vienais nepasitikėdavo, kiti jo nenorėdavo 
klausyti, o Vokulskio nebuvo, tad kalbėdavosi pats su sa- 
vimi ir — slapta nuo visų — rašė dienoraštį. 


Trečiasis skyrius 


SENOJO PARDAVĖJO DIENORAŠTIS 


„„..Su liūdesiu jau keletas metų pastebiu, kad pasau- 
lyje vis mažiau gerų pardavėjų ir protingų politikų, nes 
visi taikosi prie mados. Paprastas pardavėjas kas sezoną 
maunasi naujo fasono kelnėmis, dedasi kaskart įmantresne 
skrybėlę ir kaskart kitaip atverstą apykaklę. Lygiai ir nū- 
dieniai politikai kas sezoną keičia tikėjimą: kažkada tikėjo 
Bismarku, vakar Gambeta, o šiandien Bikonsfildu, kuris ne- 
seniai buvo paprastas žydelis. 

Matyt, jau užmiršta, kad parduotuvėje negalima puoštis 
madingomis apykaklėmis, o tiktai jas pardavinėti, nes prie- 
šingu atveju pirkėjams pritrūks prekių, o parduotuvei pir- 
kėjų. Politikos nereikia grįsti laimingomis asmenybėmis, 
o tiktai didžiosiomis dinastijomis. Meternichas buvo toks 
pat garsus kaip Bismarkas, o Palmerstonas garsesnis už 
Bikonsfildą, ir — kas gi šiandien juos beprisimena? Tuo tar- 
pu Bonapartų giminė drebino Europą Napoleono I laikais, 
paskui valdant Napoleonui III, o ir šiandien, nors kai ku- 
rie laiko tą giminę subankrutavusia, daro įtaką Prancūzijos 


19 


likimui per savo ištikimuosius tarnus Mak Mahoną ir 
Diukro. 

Dar pamatysite, ką padarys Napoleonas IV, kuris pa- 
slapčia mokosi iš anglų karo meno! Tačiau ne tai svarbu. 
Štai čia rašydamas, noriu pasakoti ne apie Bonapartus, bet 
apie save, kad būtų žinoma, kaip augo geri pardavėjai ir, 
nors ir nemokyti, bet protingi politikai. Tokiam reikalui 
nereikia akademijos, o tik pavyzdžio — namie ir parduo- 
tuvėje. 

Mano tėvas iš pat jaunų dienų buvo kareivis, 0 į se- 
natvę tarnavo kurjeriu vidaus reikalų komisijoje. Buvo 
tiesus kaip kartis, auginosi nedideles žandenas ir aukštyn 
riestus ūsus; kaklą apsivyniodavo juoda skarele, o į ausį 
turėjo įsivėręs sidabrinį auskarą. 

Gyvenome Senamiestyje su teta, kuri skalbdavo ir 10- 
pydavo valdininkams baltinius. Nuomojome penktame aukš- 
te du kambarėlius, kuriuose nedaug tebuvo turto, bet daug 
džiaugsmo, bent man. Mūsų kambarėlyje garbingiausias bal- 
das buvo stalas, ant kurio tėvas, sugrįžęs iš tarnybos, 
lipdydavo vokus; o pas tetą pirmoje vietoje stovėjo rėčka. 
Prisimenu, kaip gražiomis dienomis leisdavau gatvėje ait- 
varus, 0 per darganą pūsdavau kambaryje muilo burbulus. 

Visos sienos pas tetą buvo nukabinėtos šventųjų pa- 
veikslais; tačiau nors ir kiek daug jų buvo, jie niekaip 
negalėjo prilygti skaičiumi Napoleonams, kuriais tėvas puo- 
šė savo kambarį. Buvo tenai vienas Napoleonas Egipte, ant- 
ras prie Vagramo, trečias prie Austerlico, ketvirtas prie 
Maskvos, penktas per karūnaciją, šeštas apimtas apoteozės. 
Kai teta, pasipiktinusi tokia daugybe pasaulietiškų paveiks- 
lų, pasikabino ant sienos žalvarinį nukryžiuotąjį, tėvas, 
kad — kaip sakydavo — neįžeistų Napoleono, nusipirko jo 
bronzinį biustą ir taip pat pastatė ties lova. 

— Pamatysi, bedievi, — dažnai prikaišiodavo teta,— už 
tas išdaigas virins tave velniai smaloje. 

— Ė!.. Imperatorius neleis, kad mane kas skriaustų, — 
atsakydavo tėvas. 

Dažnai mus lankydavo seni tėvo draugai: ponas Do- 
manskis, taip pat kurjeris, tik iš iždo komisijos, ir ponas 
Račekas, kuris Dunojaus gatvėje turėjo žalumynų kioskelį. 
Tai buvo paprasti žmonės (ponas Domanskis netgi truputį 
mėgo anyžinę), tačiau uolūs politikai. Visi, neišskiriant nė 
tetos, labai atkakliai teigdavo, kad nors Napoleonas I mirė 
nelaisvėje, Bonapartų giminė dar išplauks į paviršių. Po 
pirmojo Napoleono atsirasiąs koks nors antras, o jei ir 
tam blogai baigtųsi, ateisiąs sekantis, kol vienas po kito 
sutvarkysią pasaulį. 

— Visuomet turime būti pasiruošę pirmam šaukimui! — 
kalbėdavo man tėvas. 

— Nes nežinote nei dienos, nei valandos, — pridurdavo 
ponas Domanskis. 

O ponas Račekas, įsikandęs pypkę, pritardamas nusi- 
spjaudavo net į tetos kambarį. 

— Tik prispjauk, meldžiamasis, man į rėčką, tai gau- 
si!..— šaukdavo teta. 

— Gal jūsų mylista ir duosite, bet aš neimsiu, — su- 
murmėdavo ponas Račekas, spjaudamas link židinio. 

— Ū... na ir chamai tie nevykėliai grenadieriai! — pyk- 
davo teta. 

— Jūsų mylistai visuomet patikdavo ulonai. Žinau, ži- 
nau... 

Vėliau ponas Račekas vedė mano tetą... 

„. „Norėdamas, kad, išmušus teisybės valandai, aš bū- 
čiau visiškai pasiruošęs, tėvas pats rūpinosi mano auklė- 
jimu. 

Išmokė skaityti, rašyti, klijuoti vokus, bet daugiausia — 
muštruodavo. Muštruoti jis mane pradėjo nuo pat ma- 
žumės, kai man dar iš kelnių kyšodavo marškiniai. Aš tai 
gerai prisimenu, nes tėvas, komanduodamas: „Pusiau deši- 
nėn!“ arba „Kairės sukimu žengte —marš!..“, traukdavo 
mane atitinkama kryptimi kaip tik už tos drabužio dalies. 

Tas mokslas buvo skiepijamas man pagal visas tai- 
sykles. 

Dažnai naktį tėvas žadindavo mane, šaukdamas: „Prie 
ginklų!“, muštruodavo, nepaisydamas tetos priekaištų ir 
ašarų, ir baigdavo šitokiais žodžiais: 

— Ignasiau! Pramuštgalvi, visuomet būk pasiruošęs, nes 
nežinome nei dienos, nei valandos... Atmink, kad Bo- 
napartus Dievas siuntė padaryti tvarkos pasaulyje; ir tol 
nebus nei tvarkos, nei teisybės, kol nebus įvykdytas impe- 
ratoriaus testamentas. 

Negaliu pasakyti, kad abu mano tėvo draugai būtų taip 
pat nepajudinamai tikėję Bonapartais ir teisybės triumfu 
kaip jis. Ne kartą ponas Račekas, kai jam įkyrėdavo kojos 
skausmas, keikdamasis ir stenėdamas sakydavo: 

— Et! Žinai, seni, per ilgai jau laukiame naujo Napo- 
leono. Aš pradedu žilti ir vis labiau nykstu, o jo kaip nėr, 
taip nėr. Netrukus tiksime tiktai prie bažnyčios tupėti, ir 
Napoleonas ateis nebent su mumis kartu valandų giedoti. 

— Atras jaunų. 

— Kokių jaunų! Geriausieji iš jų dar pirma mūsų nu- 
ėjo į kapus, o jauniausieji — velnio verti. Tarp jų jau yra 
ir tokių, kurie apie Napoleoną nė negirdėjo. 

— Manasis girdėjo ir atsimins, — atsakydavo tėvas, 
merkdamas akį į mano pusę. 

Ponas Domanskis dar labiau puldavo į neviltį. 

— Pasaulis kaskart eina blogyn, — sakydavo jis, lin- 
guodamas galvą. — Maistas brangsta, už butą kone visą al- 
gą plėšia, ir netai su anyžine stengiasi apmauti. Seniau 
būdavai linksmas nuo taurelės, o šiandien ir po stiklinės 
lieki toks blaivas, tarytum vandens gėręs. Pats Napoleonas 
nesusilauktų teisybės! 

Tėvas atsakydavo: 

— Bus teisybė, nors Napoleonas ir nepasirodytų. Bet ir 
Napoleonas atsiras. 

— Netikiu, — murmtelėdavo ponas Račekas. 

— O kas bus, jei atsiras? — klausdavo tėvas. 

— Nesulauksime. 

— Aš sulauksiu, — sakydavo tėvas, — o Ignasius tik- 
riausiai sulauks. 

Jau anuomet tėvo žodžiai giliai įsirėžė mano atmintyje, 
o po vėlesnių įvykių jie suskambėjo stebuklingai, kone 
pranašiškai. 

Apie 1840 metus tėvas ėmė negaluoti. Kartais po porą 
dienų neidavo į tarnybą, o pagaliau visai atgulė. 

Ponas Račekas kasdien jį lankydavo, o kartą, žiūrėda- 
šnibždėjo: 

— Ė, seni, mes jau tur būt nebesulauksime Napoleono. 

Tėvas jam ramiai atsakė: 

— Tol nemirsiu, kol apie jį neišgirsiu. 

Ponas Račekas palingavo galvą, o teta nusišluostė aša- 
ras, Manydama, kad tėvas kliedi. Ir kaipgi kitaip galėjai 
galvoti, jeigu mirtis jau beldė į duris, o tėvas vis dar 
žvalgėsi Napoleono. .. 

Jam buvo jau visiškai blogai, priėmė net paskutinius 
sakramentus, kai po poros dienų atlėkė pas mus ponas Ra- 
čekas, keistai susijaudinęs, ir, atsistojęs kambario viduryje, 
sušuko: 

— O žinai, seni, kad atsirado Napoleonas?.. 

— Kur? — šūktelėjo teta. 

— Gi Prancūzijoje. 

Tėvas pašoko, bet vėl susmuko į priegalvius. Tiktai iš- 
tiesė į mane ranką ir, žiūrėdamas tokiu žvilgsniu, kurio 
niekad neužmiršiu, sušnibždėjo: 

— Atsimink!.. Viską atsimink... 

Ir numirė. 

Vėliau įsitikinau, kokios pranašiškos buvo tėvo pažiū- 
ros. Visi matėme antrąją Napoleonų žvaigždę, kuri prikėlė 
Italiją ir Vengriją; ir nors nukrito prie Sedano, netikiu, 
kad ji galutinai būtų užgesusi. Kas man tas Bismarkas, 
Gambeta ar Bikonsfildas! Neteisybė tol valdys pasaulį, kol 
išaugs naujas Napoleonas. 

Porai mėnesių praslinkus po tėvo mirties, ponas Rače- 
kas ir ponas Domanskis kartu su teta Zuzana susirinko 
pasitarti: ką su manim daryti? Ponas Domanskis norėjo 
mane pasiimti į savo kontorą ir pamažu padaryti valdinin- 

ku; teta siūlė amatą, 0 ponas Račekas prekybą žalumynais. 
Tačiau, kai paklausė, ko norėčiau, atsakiau, kad į krau- 
tuvę. 

— Kas žino, gal tai bus geriausia, — pasakė ponas 
Račekas. — O pas kokį pirklį norėtum? 

— Pas tą Podvalyje, kuris tarpdury laiko pakabinęs 
kardą, o lange kazoką. 

— Žinau,— įterpė teta.— Jis nori pas Mincelį. 

— Galima pamėginti, — tarė ponas Domanskis. — Juk 
visi pažįstame Mincelį. 

Ponas Račekas, parodydamas, jog sutinka, nusispjovė 
net į židinį. 

— Gailestingasis Dieve, — sudejavo teta, — tasai drimba 
jau turbūt į mane pradės spjaudyti, kai brolio nebete- 
kau... O! Nelaiminga aš našlaitė! .. 

— Didelio čia daikto! — atsiliepė ponas Račekas. — Ište- 
kėkite, jūsų mylista, ir nebūsite našlaitė. 

— O kur aš rasiu tokį kvailį, kuris mane imtų? 

— Fi! Gal ir aš vesčiau jūsų mylistą, nes neturiu kas 
man šoną patrintų, — sumurmėjo ponas Račekas, sunkiai 
pasilenkdamas prie grindų iškratyti iš pypkės pelenų. 

Teta pravirko. Tada prabilo ponas Domanskis: 

— Kam tų didelių ceremonijų? Jūsų mylista neturite 
globėjo, jis neturi šeimininkės; susituokite, priglauskite Ig- 
nasių — ir net vaiką turėsite. Dargi pigų vaiką, nes Min- 
celis duos jam maistą ir butą, o jūs tik drapanas. 

— Kaip? ..— paklausė ponas Račekas, žiūrėdamas į tetą. 

— Pirma išleiskite berniuką mokytis, o paskui... gal 
išdrįsiu, — atsakė teta. — Visuomet jaučiau, kad prastai 
baigsiu. .. 

— Na tai ir eime pas Mincelį! —tarė ponas Račekas, 
pakildamas nuo taburetės. — Tik, jūsų mylista, neapgaukite 
manęs! — pridūrė, pagrasindamas tetai kumščiu. 

Abu su ponu Domanskiu išėjo ir gal po pusantros va- 
landos grįžo gerokai įraudę. Ponas Račekas vos kvėpavo, 
o ponas Domanskis vargiai bepastovėjo, — tur būt dėl to, 
kad mūsų laiptai buvo labai nepatogūs. 

— Na kaip?.. — paklausė teta. 

— Naująjį Napoleoną pasodino į parako sandėlį! —- at- 
sakė ponas Domanskis. 

— Ne į parako sandėlį, o į tvirtovę A-u... A-u...— 
pridūrė ponas Račekas ir numetė kepurę ant stalo. 

— O kaip su vaiku? 

— Rytoj turi nueiti pas Mincelį su drabužiais ir balti- 
niais, — atsakė ponas Domanskis. — Ne į tvirtovę A-u... 
AĄ-u..., bet į Ham ham, ar Cham... nė nežinau... 

— Visai pakvaišote, girtuokliai! — suriko teta, griebda- 
ma poną Račeką už rankos. 

— Tik ne taip smarkiai! — pasipiktino ponas Račekas.— 
Po vedybų galėsi smarkauti, o dabar... Rytoj pas Mincelį 
su baltiniais ir drabužiais... Nelaimingasis Napoleone!.. 

Teta išstūmė pro duris poną Račeką, paskui poną Do- 
manskį ir išmetė jiems įkandin kepurę. 

— Lauk iš čia, girtuokliai! 

— Tegyvuoja Napoleonas! — sušuko ponas Račekas, 
o ponas Domanskis uždainavo: 


Praeivi, pamatęs šį pilką granitą, 
Skaityk atidžiai, kas čionai parašyta. .. 
Skaityk atidžiai, kas čionai parašyta. .. 


Jo balsas pamažu tilo, tarytum skęsdamas šulinyje, pas- 
kui nuščiuvo laiptuose ir vėl pasigirdo jau gatvėje. Ne- 
trukus tenai kilo kažkoks triukšmas, o kai pasižiūrėjau 
pro langą, pamačiau, kad policininkas vedasi poną Račeką 
į rotušę. 

Tad štai kas įvyko, prieš man stojant į prekybą. 

Mincelio krautuvę jau seniai žinojau, nes tėvas siun- 
tinėdavo mane į ją popieriaus, o teta muilo. Visuomet bėg- 
davau tenai su džiaugsmingu smalsumu, norėdamas prisi- 
žiūrėti prekylangiuose kabančių žaislų. Kiek prisimenu, 
krautuvės lange kabodavo didelis kazokas, kuris vartyda- 
vosi kūliais ir skeryčiodavo rankomis, o duryse — būgnas, 
kardas ir odinis arkliukas su tikra uodega. 

Iš vidaus krautuvė panėšėjo į didelį rūsį, kurio galo 
niekados negalėdavau įžiūrėti pro tamsą. Žinau tik, kad 
pipirų, kavos ir lauralapių reikėdavo eiti kairėn — prie sta- 
lo, už kurio stovėjo didžiulės spintos su stalčiais nuo lubų 
iki grindų. Popierius, rašalas, lėkštės ir stiklinės buvo 
pardavinėjamos prie stalo dešinėje, kur stovėjo spintos su 
stiklinėmis durelėmis, o muilo ir krakmolo reikėdavo eiti 
gilyn į krautuvę, kur buvo matyti statinės ir rietuvės me- 
dinių dėžių. 

Net palubė buvo užimta. Tenai kabojo eilės pūslių su 
garstyčiomis ir dažais, didžiulė lempa su dangteliu, kuri 
žiemą degdavo visą dieną, tinklelis, pilnas kamščių bute- 
liams, pagaliau — kokios pusantros uolekties ilgio krokodilo 
iškamša. 

Krautuvės šeimininkas buvo Janas Mincelis, raudon- 
skruostis senis su žilų plaukų kuokštu pasmakrėje. Per vi- 
są dieną jis sėdėdavo prie lango, oda aptrauktame krėsle, 
apsivilkęs mėlynu bajiniu švarku, pasirišęs baltą prikyštę 
ir užsimaukšlinęs tokią pat naktinę kepuraitę. Priešais jį 
ant stalo gulėdavo didelė knyga, kurioje žymėdavosi pa- 
jamas, 0 čia pat viršum galvos kabodavo ryšulys rimbų, 
skirtų daugiausia parduoti. Senis priimdavo pinigus, duo- 
davo pirkėjams grąžą, rašydavo į knygą, kai kada snaus- 
davo, tačiau, nors ir tiek turėjo darbų, nežinia kokiu būdu 
matydavo, kaip vyksta prekyba visoje parduotuvėje. Pra- 
eiviams palinksminti jis taip pat retkarčiais patimpčiodavo 
už virvutės lange šokantį kazoką ir pagaliau, o tai man 
mažiausiai patikdavo, išsitraukęs iš ryšulio kurį nors rim- 
bą, aplupdavo mus už įvairius nusikaltimus. 

Sakau — mus, nes mūsų buvo trejetas kandidatų gauti 
fizinę bausmę: aš ir du senio sūnėnai — Francas ir Janas 
Minceliai. 

Koks akylas buvo šeimininkas ir kaip mikliai jis kirsda- 
vo stirnakoju, aš patyriau jau trečią dieną atėjęs į par- 
duotuvę. 

Francas atsvėrė kažkokiai moteriai už dešimt grašių 
razinų. Pastebėjęs, kad viena razina nukrito ant prekysta- 

liu (tą akimirką senis sėdėjo užsimerkęs), aš vogčiomis 
pakėliau ją ir suvalgiau. Kai jau norėjau išsikrapštyti 
tarp dantų įstrigusį kaulelį, staiga pajutau, tarsi kas man 
per nugarą būtų kirtęs įkaitinta geležimi. 

— A, nenaudėli! — suriaumojo senasis Mincelis ir, man 
nė nespėjus susivokti, kas atsitiko, dar keletą kartų rėžė 
rimbu. 

Aš susiriečiau iš skausmo, bet nuo to laiko parduotu- 
vėje nieko nebedrįsdavau imti į burną. Migdolai, ra- 
zinos ir netgi saldieji raguoliai man buvo kartūs kaip pi- 
pirai. 

Šitaip susidorojęs su manimi, senis pakabino rimbą į vie- 
tą, įrašė į knygą razinas ir, nutaisęs maloniausią miną, 
ėmė tampyti už virvutės kazoką. Žiūrėdamas į jo besišyp- 
santį veidą ir primerktas akis, tiesiog negalėjau patikėti, 
kad šis linksmas seneliukas turi tokią sunkią ranką. Ir 
tiktai dabar pastebėjau, kad tasai kazokas visai ne toks 
įdomus, jeigu į jį žiūrėsi ne iš gatvės, o iš parduotuvės. 

Mūsų krautuvė prekiavo bakalėjinėmis, galanterinėmis 
prekėmis ir muilu. Bakalėjines prekes pardavinėjo Francas 
Mincelis, daugiau kaip trisdešimt metų vyrukas, rudaplau- 
kis, mieguistu veidu. Jam dažniausiai kliūdavo rimbu nuo 
dėdės, nes jis rūkydavo pypkę, vėlai stodavo už preky- 
stalio, naktimis kažkur dingdavo iš namų, o svarbiausia — 
nerūpestingai sverdavo prekes. O jaunesnysis, Janas Min- 
celis, kuris tvarkė galanteriją ir, būdamas nerangus, pasi- 
žymėjo taikiu būdu, vėlgi gaudavo į kailį už tai, kad vog- 
davo spalvotą popierių ir rašydavo jame laiškus panelėms. 

Tiktai Augustas Kacas, kuris pardavinėjo muilą, visai 
nebūdavo mokomas diržu. Šis menkutis žmogelis pasižymė- 
jo nepaprastu punktualumu. Anksčiausiai ateidavo į darbą, 
pjaustydavo muilą ir sverdavo krakmolą nelyginant auto- 
matas; valgydavo tai, kas jam būdavo paduodama, susi- 
gūžęs tamsiausiame parduotuvės kampelyje, tarsi gėdyda- 
masis, kad turi žmogiškų poreikių. Dešimtą valandą vaka- 
ro jis kažkur dingdavo. 


Tarp tų žmonių išgyvenau aštuonerius metus, kurių 
kiekviena diena panėšėjo į visas kitas dienas, kaip vienas 
rudens lietaus lašas panėši į kitus rudens lietaus lašus. 
Keldavausi penktą valandą ryto, prausdavausi ir šluodavau 
parduotuvę. Šeštą atidarydavau duris į gatvę ir langines. 
Tą pačią akimirką kažkur iš gatvės atsirasdavo Augustas 
Kacas, nusivilkdavo durtinį, apsijuosdavo prikyšte ir tylė- 
damas atsistodavo tarp statinės pilkojo muilo ir rietuvės, 
sudėtos iš gabalų geltonojo muilo. Paskui pro kiemo duris 
įbėgdavo senasis Mincelis, murmėdamas „Morgen!“ !, pa- 
sitaisydavo ant galvos kepuraitę, išsitraukdavo iš stalčiaus 
knygą, įsisprausdavo į krėslą ir kelis kartus timpteldavo 
kazoką už virvutės. Tiktai po jo pasirodydavo Janas Min- 
celis ir, pabučiavęs dėdei ranką, stodavo už savo preky- 
stalio, ant kurio vasarą gaudydavo muses, 0 žiemą pirštu 
arba kumščiu braižydavo kažkokias figūras. 

Francą paprastai reikėdavo kviesti į parduotuvę. Jis 
įeidavo užsimiegojusiomis akimis, žiovaudamas, abejingai 
pabučiuodavo dėdei petį ir visą dieną kasydavosi galvą 
taip, jog galėdavai pagalvoti, kad jis arba labai nori mie- 
go, arba yra labai susirūpinęs. Beveik nebūdavo to ryto, 
kad dėdė, žiūrėdamas, kaip jis maivosi, nepamėgdžiotų jo 
ir nepaklaustų: 

— Na... kurgi tu, nenaudėli, lakstei? 

Tuo tarpu gatvėje busdavo gyvenimas, ir už parduotu- 
vės langų vis dažniau šmėkščiodavo praeiviai. Čia tarnaitė, 
čia malkų kirtėjas, čia apsigaubusi šeimininkė, čia batsiu- 
vio mokinys, čia koks vyras su konfederatė eidavo į vieną 
ar kitą pusę, tarsi figūros sukamoje panoramoje. Grindiniu 
dardėdavo vežimai, statinės, brikelės —į vieną ir į kitą 
galą... Vis daugėdavo žmonių, vis daugėdavo vežimų, kol 
pagaliau visi jie susiliedavo į vieną platų gatvės srautą, 
nuo kurio atsiskyręs kas valandėlę užbėgdavo pas mus 
koks nors pirkėjas. 

— Pipirų už tris grašius... 


!Guten Morgen-— labas rytas (vok.) sutrumpintai. 

— Prašau svarą kavos... 

— Duokite man ryžių... 

— Puse svaro muilo... 

— Lauralapių už grašį... 

Pamažu parduotuvė prigužėdavo žmonių, daugiausia tar- 
naičių ir skurdžiai apsirengusių šeimininkių. Tuo metu 
Francui Minceliui tekdavo daugiausia pakrutėti: jis trau- 
kiodavo stalčius, vyniodavo prekes į tūtas iš pilko popie- 
riaus, laipiodavo kopėtėlėmis, vėl vyniodavo, ir vis taip 
graudžiai viepdamasis, tarsi jam nė nusižiovauti nebūtų 
leidžiama. Galų gale prisirinkdavo tiek pirkėjų, kad ir 
Janas Mincelis, ir aš turėdavome padėti Francui. 

Senis visą laiką užrašinėdavo ir išdavinėdavo grąžą, vis 
čiupinėdamas pirštais savo baltą kepuraitę, kurios žydras 
kutas tabaluodavo prie akies. Kartkartėmis jis timpte- 
lėdavo kazoką, o kartais žaibo greitumu griebdavo rimbą 
ir rėždavo juo vienam kuriam savo sūnėnų. Nepaprastai 
retai tegalėdavau suprasti, už ką jiems kliūdavo, nes bro- 
liai nenoriai pasakydavo man tų protrūkių priežastis. 

Apie aštuntą valandą pirkėjų antplūdis atlyždavo. Ta- 
da iš parduotuvės gilumos pasirodydavo stora tarnaitė, ne- 
šina krepšiu bandelių ir puodeliais (Francas atgręždavo jai 
nugarą), o paskui ją — mūsų šeimininko motina, liesa se- 
nutė, apsivilkusi geltona suknele, su didžiuliu kyku ant 
galvos ir kavinuku rankose. Pastačiusi ant stalo indą, se- 
nutė kimiu balsu prabildavo: 

— Gut Morgen, meine Kinder! Der Katie ist schon fer- 
tig...l 

Ir imdavo pilstyti kavą į baltus fajansinius puodukus. 

Prie jos prieidavo senasis Mincelis, pabučiuodavo jai 
ranką ir sakydavo: 

— Gut Morgen, meine Mutter! 2 

Už tai gaudavo puodelį kavos ir tris bandeles. 

Paskui prieidavo Francas Mincelis, Janas Mincelis, Au- 
gustas Kacas ir paskutinis — aš. Kiekvienas bučiuodavome 


' Labas rytas, vaikučiai! Kava jau išvirė (vok.). 
2 Labas rytas, mamyte! (Vok.) 

kydavome: 

— Gut Morgen, Grossmutter! ! 

Ir gaudavome po puodelį kavos ir po tris bulkutes. 

O kai mes paskubomis išgerdavome kavą, tarnaitė pa- 
siimdavo tuščią krepšį Jr nešvarius puodelius, senutė — 
savo kavinuką, ir abi pasišalindavo. 

Už lango be paliovos važiuodavo vežimai ir plaukdavo 
į abi puses žmonių srautas, nuo kurio kas valandėlę eatsi- 
skirdavo koks pirkėjas ir įeidavo į krautuvę. 

— Prašau krakmolo... 

— Duokite migdolų už dešimt grašių. .. 

— Saldymedžio šaknelių už grašį... 

— BPilkojo muilo... 

Apie vidurdienį sumažėdavo spūstis prie prekystalio 
su bakalėjinėmis prekėmis, užtat vis dažniau imdavo ro- 
dytis pirkėjai dešinėje parduotuvės pusėje, pas Janą. Čia 
žmonės pirkdavo lėkštes, stiklines, laidynes, malūnėlius, 
lėles, o kartais ir didelius skėčius — skaisčiai mėlynus arba 
raudonus. Pirkėjai — moterys ir vyrai — būdavo gerai ap- 
sirengę; susėdę kėdėse, jie liepdavo rodyti daugybę daiktų, 
derėdavosi ir prašydavo kaskart naujų. 

Atsimenu, dirbdamas prie kairiojo prekystalio, pavarg- 
davau nuo lakstymo ir nuo prekių vyniojimo, o prie de- 
šiniojo — daugiausia kankindavo mintis: ko iš tikrųjų nori 
tas ar kitas pirkėjas ir ar iš viso jis ką nors pirks? Tačiau 
galų gale ir čia daug kas būdavo parduodama, ir dienos 
pajamos už galanterines prekes būdavo keleriopai dides- 
nės negu iš prekybos bakalėjinėmis prekėmis ir muilu. 

Senasis Mincelis būdavo krautuvėje ir sekmadieniais. 
Iš ryto jis melsdavosi, o apie vidurdienį pasikviesdavo 
mane į savotišką pamoką. 

— Sag mir — pasakyk man: was ist das? — kas tai yra? 
Das ist Schublade — tai yra stalčius. Pažiūrėk, kas yra tas 
stalčiuj. Es ist Zimmt — tai yra cinamonas. Kam reikalin- 

gas cinamonas? Zupei, saldžiam patiekalui reikalingas ci- 
namonas. Kas yra cinamonas? Tai yra toks žievė nuo vie- 
no medžio. Kur gyvena toks medis cinamonas? Indijoje 
gyvena toks medis. Žiūrėk į gaublį — čia guli Indija. Duok 
man už dešimt grašių cinamonas... O, du Spitzbub!..! Kai 
duosiu tau dešimt rimbų, tai žinosi, kiek parduoti cinamo- 
nas už dešimt grašių... 

Šitokiu būdu nagrinėdavome kiekvieną stalčių parduo- 
tuvėje ir kiekvienos prekės istoriją. O jeigu Mincelis ne- 
labai būdavo pavargęs, jis dar padiktuodavo man skaičia- 
vimo uždavinių, liepdavo sumuoti sąskaitas arba rašyti 
laiškus mūsų krautuvės reikalais. 

Mincelis buvo labai tvarkingas, negalėdavo pakęsti dul- 
kių ir pats šluostydavo jas nuo smulkiausių daiktelių. Tik- 
tai rimbų jam niekuomet netekdavo šluostyti — per sekma- 
dienines buhalterijos, geografijos ir prekių mokslo pamo- 
kas jie pasidarydavo švarutėliai. 

Pamažu, per keletą metų, mes taip vienas prie kito 
pripratome, kad senasis Mincelis nebegalėdavo be manęs 
apsieiti, o aš netgi jo rimbus pradėjau laikyti būtinais 
šeimos santykiuose. Atsimenu, kartą negalėjau tverti iš su- 
sikrimtimo, kai pagadinau brangų virtuvą, o senasis Min- 
celis., užuot griebes rimbą, tiktai pasakė: 

— Ką tu pridirbai, Ignac?.. Ką tu pridirbai!.. 

Būčiau sutikęs gauti pylos visais rimbais, negu dar ka- 
da nors išgirsti tą virpantį balsą ir pamatyti išgąstingą 
šeimininko žvilgsnį. 

Šiokiomis dienomis mes pietaudavome krautuvėje, pirma 
abu jaunieji Minceliai ir Augustas Kacas, o paskui aš su 
šeimininku. Šventadieniais visi susirinkdavome viršuje ir 
susėsdavome prie vieno stalo. Kasmet per Kūčias Mincelis 
mums ką nors dovanodavo, o jo motina, labai nuo visų 
slėpdama, suruošdavo mums (ir savo sūnui) eglaitę. Ir pa- 
galiau kiekvieno mėnesio pirmą dieną visi gaudavome algą 
(man buvo mokama 10 zlotų). Šia proga turėdavome paro- 


! Ak tu, nenaudėli! (Vok.) 

dyti, kiek sutaupę: aš, Kacas, abu sūnėnai ir tarnaitė. Ne- 
taupyti, neatidėti kasdien nors keletą grašių — senojo Min- 
celio akyse buvo toks pat nusikaltimas, kaip vagystė. Kiek 
aš prisimenu, krautuvę perėjo keletas pardavėjų ir moki- 
nių, kuriuos šeimininkas išvijo tik už tai, kad jie nieko 
nesusitaupė. Diena, kurią tatai paaiškėdavo, būdavo pasku- 
tinė. Nepadėdavo nei pažadai, nei priesaikos, nei rankų 
bučiavimai ir maldavimai atsiklaupus. Senis sustingęs sė- 
dėdavo krėsle, nežiūrėdamas į prašančius, ir, rodydamas 
pirštu duris, kartodavo vieną žodį: „Fort! Fort!“ ! Šis tau- 
pymo principas pasidarė jo liguista keistybė. 

Tasai geras žmogus turėjo vieną trūkumą, būtent: ne- 
apkentė Napoleono. Pats niekuomet apie jį neužsimindavo, 
bet vos tik kas nors paminėdavo Bonaparto vardą, senis 
tarsi pasiusdavo: pamėlynuodavo, imdavo spjaudytis ir 
švokšti: 

— Nenaudėlis! Spitzbub! Galvažudys! 

Pirmą kartą išgirdęs tokius šlykščius šmeižtus, aš vos 
neapalpau. Jau norėjau ką nors akiplėšiškai drėbti seniui 
ir pabėgti pas Račeką, kuris tuo metu jau buvo vedęs ma- 
no tetą, bet staiga žiūriu, kad Janas Mincelis, prisidengęs 
ranka burną ir merkdamas akį, kažką šnibžda Kacui. Pasta- 
tau ausis — ir girdžiu Janą sakant: 

— Niekus tauškia senis, niekus! Napoleonas buvo šau- 
nus vyras, jau vien dėl to, kad išvijo prakeiktuosius prū- 
sus. Tiesa, Kacai? 

O Augustas Kacas tik prisimerkė ir toliau pjaustė sau 
muilą. 

Apstulbau iš nuostabos, bet nuo tos akimirkos labai pa- 
milau Janą Mincelį ir Augustą Kacą. Ilgainiui įsitikinau, 
kad mūsų maža krautuvėlė pasidalijusi net į dvi dideles 
partijas, iš kurių viena, susidedanti iš senojo Mincelio ir 
jo motinos, labai mėgo vokiečius, o kita, kurią sudarė jau- 
nieji Minceliai ir Kacas, nekentė jų. Kiek prisimenu, tik aš 
vienas buvau neutralus. 


' Lauk! Lauk! (Vok) 

1846 metais mus pasiekė žinia, jog Liudvikas Napoleo- 
nas pabėgo iš kalėjimo. Tie metai man buvo labai reikš- 
mingi, nes aš tapau pardavėju, o mūsų šeimininkas, sena- 
sis Janas Mincelis, mirė gana keistomis aplinkybėmis. 

Anais metais apyvarta mūsų parduotuvėje truputį su- 
mažėjo, gal dėl visuomeninių neramumų, o gal dėl to, kad 
šeimininkas per dažnai ir per garsiai keikdavo Liudviką 
Napoleoną. Žmonės pradėjo nebe taip noriai pas mus pirk- 
tis, ir vieną sykį kažkas (gal Kacas?) netgi sudaužė mums 
vitriną. 

Tačiau tasai įvykis, užuot galutinai atbaidęs nuo mūsų 
pirkėjus, priviliojo juos į parduotuvę, ir visą savaitę pre- 
kiavome tiek daug, kaip niekuomet; kaimynai mums net 
pavydėjo. Vis dėlto po savaitės dirbtinis pagyvėjimas at- 
slūgo, ir parduotuvė vėl ištuštėjo. 

Vieną vakarą, kai šeimininko nebuvo (o tai buvo ne- 
paprastas faktas), į parduotuvę pro langą vėl įlėkė akmuo. 
Nusigandę Minceliai nubėgo aukštyn ieškoti dėdės, Kacas 
nuskubėjo į gatvę gaudyti kaltininko, o tuo metu tarpdury 
pasirodė du policininkai, kurie tempė... Spėkite, ką?.. Ne 
ką kitą, o mūsų šeimininką, kurį apkaltino išmušus langą 
šiandien, o tikriausiai ir aną kartą... 

Veltui senukas spyriojosi: žmonės ne tik matė jį dau- 
žant langą, bet pas jį netgi buvo rastas akmuo... Teko 
tad vargšui keliauti į rotušę. 

Po ilgų aiškinimųsi ir teisinimųsi byla, aišku, buvo nu- 
marinta; tačiau senis nuo to laiko visai neteko nuotaikos 
ir ėmė liesėti. O kartą, atsisėdęs savo krėsle prie lango, 
daugiau iš jo nebepakilo. Taip ir numirė, atsirėmęs smakru 
į pajamų knygą ir laikydamas rankoje virvutę, už kurios 
tampydavo kazoką. 

Dėdei mirus, keletą metų sūnėnai bendrai laikė parduo- 
tuvę Podvalyje ir tiktai apie 1850 metus juodo atsidalijo 
šitaip: Francas liko senojoje vietoje su bakalėjinėmis prekė- 
mis, o Janas su galanterija ir muilu persikraustė į naujas 
patalpas Krokuvos priemiesčio gatvėje, kur ir nūnai tebe- 
same. Dar po kelerių metų Janas vedė gražuolę Malgožatą 

Pfeifer, o ji (tegu ilsisi ramybėje!), likusi našle, atidavė 
savo ranką Stasiui Vokulskiui, kuris tokiu būdu paveldėjo 
dviejų Mincelių kartų sukurtą prekybos įmonę. 

Mūsų šeimininko motina dar ilgai gyveno; kai 1853 me- 
tais grįžau iš užsienio, radau ją sveikų sveikiausią. Vi- 
suomet pasirodydavo rytais parduotuvėje ir visuomet sa- 
kydavo: 

— Gut Morgen, meine Kinder! Der Kaffe ist schon fer- 
tig... 

Tik jos balsas kasmet darėsi vis tylesnis, kol pagaliau 
amžiams nutilo. 

Mano laikais šeimininkas buvo savo praktikantų tėvas 
ir mokytojas ir stropiausias parduotuvės tarnas; jo motina 
arba žmona būdavo namų šeimininkė, o visi šeimos na- 
riai — pardavėjai. Nūnai šeimininkas tiktai pasiima pelną, 
prekybos dažniausiai neišmano ir labiausiai rūpinasi, kad 
vaikai nepasidarytų pirkliais. Aš čia nekalbu apie Stasių 
Vokulskį, kuris yra plačiau užsibrėžęs, o tik šiaip sam- 
protauju — jeigu pirklys nori turėti padorius tarnautojus, 
jis turi sėdėti parduotuvėje ir mokyti savo žmones. 

Girdėti, kad Andrašis pareikalavo šešiasdešimt milijonų 
guldenų nenumatytoms išlaidoms. Vadinasi, ir Austrija 
ginkluojasi, o tuo tarpu Stasius man rašo, kad karo nebus. 
Kadangi Stasius niekuomet nėra buvęs pagyrūnas, tad rei- 
kia manyti, jam žinomos svarbios politinės paslaptys; O to- 
kiu atveju ne iš meilės prekybai tupi jis Bulgarijoje. .. 

Įdomu žinoti, ką jis padarys? Įdomu!..“ 


Ketvirtasis skyrius 


SUGRĮŽIMAS 


Sekmadienis, bjauri kovo diena; netrukus jau vidurdie- 
nis, tačiau Varšuvos gatvėse beveik nė gyvos dvasios. 
Žmonės sėdi namuose, slepiasi tarpuvartėse arba susigūžę 
bėga, telžiami lietaus ir sniego. Beveik negirdėti dardant 
samdomųjų karietų, nes niekas jomis nevažiuoja. Vežikai 

nulipa nuo pasosčių ir lenda po pakeltais vežimų stogals, 
o sulyti, sniegu aplipę arkliai tarytum stengiasi pasislėpti 
po grąžulu ir apsikloti savo pačių ausimis. 

Nors oras blogas, o gal kaip tik dėl to, ponas Ignacas 
sėdi savo kambaryje už pinučių labai linksmas. Prekyba 
parduotuvėje eina puikiai, prekylangiai ateinančiai savai- 
tei jau sutvarkyti, o svarbiausia — šiomis dienomis turi 
sugrįžti Vokulskis. Pagaliau ponas Ignacas perduos sąskai- 
tas ir nusimes vadovavimo parduotuvei naštą, 0 paskui — 
vėliausiai po dviejų mėnesių — išvažiuos atostogų. Po dvi- 
dešimt penkerių metų darbo —ir dar kokio! — jls nusi- 
pelnė to poilsio. Galvos tik apie politiką, vaikščios, laks- 
tys ir šokinės po laukus ir miškus, švilpaus ir net dainuos, 
kaip jaunystėje. Jeigu tik ne tie reumatiniai skausmai, nors 
ir jie kaime turėtų praeiti... 

Taigi, nors pinučiais apkaltą langą plaka šlapdraba, nors 
drebia taip tirštai, kad net kambaryje tamsoka, ponas Igna- 
cas nusiteikęs pavasariškai. Jis išsitraukia iš palovio gi- 
tarą, suderina stygas ir, paėmęs keletą akordų, užtraukia 
pro nosį visai romantišką dainą: 


Siela pavasariu bundančiu grožis, 
Aidi lakštingalų trelės; 

Žaliojoj girioj, prie šaltinėlio, 
Glaudžias dvi žydinčios rožės... 

Šie žavingi garsai pažadina ant kanapos snaudžiantį 
pudelį, ir šis ima spoksoti į šeimininką vienintele savo aki- 
mi.  Neganato — nuskambėjus šiems garsams, kieme 
pasirodo kažkoks didžiulis šešėlis, kuris sustoja prie pi- 
nučiais apkalto lango, stengdamasis pažvelgti vidun, ir at- 
kreipia į save pono Ignaco dėmesį. 

„Turbūt Pavelas, — galvoja jis. 

Tačiau Iras mano kitaip; jis nušoka nuo kanapos ir ima 
neramiai uostinėti duris, tarsi pajutęs svetimą. 

Prieangyje girdėti krabždant. Kažkieno ranka apgrai- 
bomis ieško durų rankenos, pagaliau durys atsidaro, ir ant 

slenksčio pasirodo kažkokia būtybė, apsivilkusi plačiais 
kailiniais, nusėtais snaigėmis ir lietaus lašais. 

— Kas ten? — klausia ponas Ignacas, ir jo veidas smar- 
kiai parausta. 

— Ar jau užmiršai mane, seni? — tyliai ir lėtai atsako 
svečias. 

Ponas Ignacas vis labiau stebisi. Užsideda ant nosies 
pensnė, kuri jam nesilaiko, ištraukia iš palovio į karstą 
panašų futliarą, skubiai paslepia gitarą, 0 paskui viską 
padeda ant lovos. 

Tuo tarpu svečias nusimeta didžiulius kailinius ir kai- 
linę kepurę, o vienaakis Iras, apuostęs jį, ima vizginti uo- 
degą, glaustytis ir, džiaugsmingai inkšdamas, trintis apie 
kojas. 

Ponas Ignacas, susijaudinęs ir sukumpęs labiau negu 
paprastai, prieina prie svečio. 

— Man rodos... sako jis, trindamasis rankas, — man 
rodos, kad turiu malonumą... 

Paskui jis mirksėdamas priveda svečią prie lango. 

— Stasius... dievaži!.. 

Jis tapšnoja svečiui per aukštą krūtinę, spaudžia jam 
čia dešinę, čia kairę ranką ir pagaliau, uždėjęs delną ant 
jo kirptos galvos, pabraukia, tarytum ketindamas ištrinti 
smilkinį tepalu. 

— Cha cha cha! — juokiasi ponas Ignacas. — Stasius, 
pats Stasius!.. Stasius iš karo!.. Ką, ar tu tik dabar pri- 
siminei, kad turi parduotuvę ir draugų? — priduria jis, 
smarkiai plodamas jam per nugarą. — Velniai mane rautų, 
jei tu nepanašus arba į kareivį, arba į jūreivį, — tik ne 
į pirklį... Aštuonis mėnesius nebuvai krautuvėje! Na ir 
krūtinė... na ir makaulė... 

Svečias taip pat juokėsi. Apkabino Ignacą per kaklą, 
karštai išbučiavo į abu skruostus, kuriuos senasis pardavė- 
jas iš eilės kaišiojo, pats nesibučiuodamas. 

— Na, kas gi pas tave, seni, girdėti? — paklausė sve- 
čias. — Sulysai, išblyškai. .. 

— Atvirkščiai, po truputį tunku. 

— Pražilai... Kaipgi tau sekasi? 

— Puikiai. Ir parduotuvėje prekyba neblogai eina, apy- 
varta truputį padidėjo. Per sausį ir vasarį priprekiavome 
už dvidešimt penkis tūkstančius rublių... mielas Stasiau!.. 
Aštuonis mėnesius nebuvai namie... Ne juokai!.. Gal at- 
sisėsi? 

— Žinoma, — atsakė svečias, sėsdamasis ant kanapos, 
kur tuoj pat įsitaisė Iras ir padėjo jam galvą ant kelių. 

Ponas Ignacas prisitraukė kėdę. 

— Gal užkąsi? Turiu kumpio ir truputį ikrų. 

— Gerai. 

— Gal ir išgersi? Turiu butelį neblogo vengriškojo, bet 
tik vieną sveiką taurę. 

— Gersiu iš stiklinės, — tarė svečias. 

Ponas Ignacas ėmė triūsti po kambarį, atidarinėdamas 
čia spintą, čia skrynią, čia stalčius. 

Ištraukė vyną ir vėl paslėpė, paskui padėjo ant stalo 
kumpio ir keletą bandelių... Jo rankos ir akių vokai viI- 
pėjo; praėjo nemažai laiko, kol jis aprimo ir pagaliau su- 
rinko į krūvą visas išvardytąsias atsargas. Tiktai vyno 
taurė sugrąžino jam gerokai sutrikusią dvasios pusiau- 
svyrą. 

Tuo tarpu Vokulskis valgė. 

— Na, kas naujo? — jau ramiau paklausė ponas Igna- 
cas, iš lengvo suduodamas svečiui per kelį. 

— Žinau, kad tave domina politika, — atsakė Vokuls- 
kis. — Bus taika. 

— O kodėl Austrija ginkluojasi? 

— Ginkluojasi už šešiasdešimt milijonų guldenų? .. No- 
Ii užgrobti Bosniją ir Hercegoviną. 

Ignaco vyzdžiai išsiplėtė. 

— Austrija nori užgrobti? — pakartojo jis. — O kodėl? 

— Kodėl? — nusijuokė Vokulskis. — O todėl, kad Tur- 
kija negali jai sukliudyti. 

— O ką gi Anglija? 

— Anglija taip pat gaus kompensaciją. 

— Turkijos sąskaita? 

— Žinoma. Silpnieji visuomet moka už kivirčus tarp 
stipriųjų. 

— O kurgi teisybė? — sušuko ponas Ignacas. 

— Teisinga, kad stiprieji dauginasi ir auga, o silpnieji 
žūva. Kitaip pasaulis virstų invalidų namais, o tai kaip tik 
būtų neteisinga. 

Ignacas pasitraukė kartu su kėde. 

— Ir tai sakai tu, Stasiau?.. Rimtai, nejuokauji? 

Vokulskis ramiai pažvelgė į jį. 

— Aš sakau, — atsakė jis. — Ko gi čia stebėtis? Argi 
tas pats dėsnis nėra taikomas man, tau, mums visiems?.. 
Per daug pats esu kentėjęs, kad dabar imčiau graudintis 
dėl Turkijos. 

Ponas Ignacas nudelbė akis ir nutilo. Vokulskis valgė. 

— Na, o kaip tau pasisekė? — paklausė Žeckis jau įpras- 
tiniu tonu. 

Vokulskio akys suspindėjo. Jis padėjo į šalį bandelę 
ir atsilošė į kanapos atkaltę. 

— Atsimeni, — tarė jis, — kiek pasiėmiau pinigų išva- 
žiuodamas? 

— Trisdešimt tūkstančių rublių, visus grynais. 

— Ir kaip manai: kiek parsivežiau? 

— Penkiasde... keturiasdešimt tūkstančių... Atspė- 
jau?..— paklausė Žeckis, su nepasitikėjimu žvelgdamas į jį. 
Vokulskis prisipylė stiklinę vyno ir iš lėto išgėrė. 

— Du šimtus penkiasdešimt tūkstančių rublių, iš jų di- 
džiąją dalį auksu, — aiškiai tarė jis. — O kadangi liepiau 
nupirkti vertybinių popierių, kuriuos, kai bus pasirašyta 
taika, parduosiu, tai turėsiu daugiau kaip tris šimtus tūks- 
tančių rublių... 

Žeckis pasilenkė prie jo ir išsižiojo. 

— Neišsigąsk, — tarė Vokulskis. — Tuos pinigus uždir- 
bau visai garbingai, netgi sunkiai, labai sunkiai. Visa pa- 
slaptis, kad turėjau turtingą kompanioną ir kad pasiten- 
kinau keturis ar penkis kartus mažesniu pelnu negu kiti. 
Todėl mano kapitalas nuolat buvo apyvartoje ir be palio- 
vos augo. Na, — pridūrė jis po valandėlės, — be to, man ir 

pašėliškai sekėsi... Tarytum lošikui, kuriam dešimt kartų 
iš eilės iškiinta tas pats numeris, lošiant rulete. Stambus 
lošimas?.. Vos ne kas mėnesį rizikuodavau visu turtu ir 
kasdien — gyvybe. 

— Ir tik dėl to tenai važiavai? — paklausė Ignacas. 

Vokulskis pašaipiai pažvelgė į jį. 

— Ar norėjai, kad pasidaryčiau turkų Valenrodu? 

— Rizikuoti dėl pasipelnymo, turint tikrą duonos kąs- 
nį|.. — sumurmėjo ponas Ignacas, linguodamas galvą ir pa- 
keldamas antakius. 

Vokulskis krūptelėjo iš pykčio ir pašoko nuo kanapos. 

— Toji tikra duona, — prabilo jis, gniauždamas kumš- 
čius, — strigo man gerklėje ir smaugė mane ištisus šeše- 
rius metus... Argi jau nebeprisimeni, kiek kartų per dieną 
man buvo prikaišiojamos dvi Mincelių kartos arba angeliš- 
kas mano Žmonos gerumas? Argi, be tavęs, mano tolimųjų 
ir artimųjų pažįstamų tarpe buvo nors vienas žmogus, ku- 
ris nebūtų manęs įžeidinėjęs žodžiu, mostu arba bent žvilgs- 
niu? Kiek kartų man vos ne į akis buvo sakoma, kad aš 
maitinuosi iš žmonos sterblės, kad visa ką esu įgijęs per 


Mincelių triūsą, o pats savo energija — nieko, visiškai 
nieko, nors juk aš išplėčiau tą krautuvėlę, padvigubinau 
pajamas... 


Minceliai, amžinai Minceliai!l.. Tegul dabar palygina 
mane su Minceliais. Vienui vienas per pusmetį uždirbau 
dešimt kartų daugiau negu dvi Mincelių kartos per pusę 
amžiaus. Tarp kulkų, peilių ir šiltinės aš laimėjau tai, dėl 
ko būtų prakaitavę tūkstančiai Mincelių, lindėdami savo 
krautuvėlėse su savo naktinėmis kepuraitėmis. Dabar jau 
žinau, kiek Mincelių esu vertas, ir, dievaži, dėl tokio re- 
zultato vėl sutikčiau pakartoti tą patį žaidimą! Verčiau 
rizikuosiu turtu ir gyvybe, negu lankstysiuosi žmonėms, 
kurie nori nupirkti iš manęs skėtį, ar pulsiu į kojas tiems, 
kurie teikiasi mano krautuvėje apsirūpinti vaterklozetais. .. 

— Jis nė kiek nepasikeitė! — sušnibždėjo Ignacas. 

Vokulskis nurimo. Atsirėmė į Ignaco petį ir, žvelgdamas 
jam į akis, meiliai paklausė: 


49 


— Nepyksti, seni? 

— Už ką? Argi nežinau, kad vilkas niekuomet avių ne- 
ganys?.. Aiškus dalykas... 

— Kas gi pas jus girdėti, sakyk? 

— Viskas kaip tau rašiau. Prekyba eina gerai, gavome 
daug naujų prekių, o dar daugiau užsakymų. Reikėtų pa- 
samdyti dar vieną pardavėją. 

— Pasamdysime du, o krautuvę išplėsime, bus šauni 
parduotuvė. 

— Smulkmena! 

Vokulskis iš šono pažvelgė į jį ir nusišypsojo, maty- 
damas, jog senis atgauna gerą nuotaiką. 

— O kas girdėti mieste? Parduotuvėje, kol tu esi tenai, 
viskas turi būti gerai. 

— Mieste... 

— Ar senieji pirkėjai pas mus tebeperka? — pertraukė 
Vokulskis, vis sparčiau žingsniuodamas po kambarį. 

— Taip! Atsirado ir naujų. 

— A..a.. 

Vokulskis stabtelėjo, tarsi nesiryždamas. Vėl prisipylė 
stiklinę vyno ir vienu mauku išgėrė. 

— O Lenckis pas mus perka?.. 

— Dažniau ima į kreditą. 

— Betgi ima...— Vokulskis atsiduso. — O kaipgi jam 
sekasi? 

— Rodos, jis visai nusigyveno, ir tur būt šiemet paga- 
liau bus paleisti iš varžytynių jo namai. 

Vokulskis pasilenkė prie kanapos ir ėmė žaisti su Iru. 

— Sakyk... O panelė Lencka neištekėjo? 

— Ne. 

— Ir neteka? 


— Labai abejoju. Kas dabar ves panelę, kuri su tokiom 
didelėm pretenzijom, o be jokio kraičio? Taip ir susens, 
nors ir graži. Aiškus dalykas. .. 


Vokulskis atsistojo Ir pasitempė. Jo niūrus veidas nuo- 
stabiai sušvelnėjo. 

— Mielas tu mano senuk! — tarė jis, imdamas Ignacą už 
rankos. — Gerasis mano senas drauge! Tu net nenujauti, 
koks aš laimingas, matydamas tave, ir dar šiame kamba- 
ryje. Atsimeni, kiek vakarų ir naktų esu čia praleidęs... 
kaip mane maitinai... kaip atiduodavai man geriausius 
drabužius... Atsimeni? 

Žeckis atidžiai pasižiūrėjo į jį ir pagalvojo, kad vynas, 
matyt, geras, jeigu taip atrišo Vokulskiui liežuvį. 

Vokulskis atsisėdo kanapoje, atsirėmė galva į sieną ir 
ėmė kalbėti, tarytum pats sau: 

— Neįsivaizduoji, ką aš iškentėjau, — toli nuo visų, 
nežinodamas, ar bepamatysiu ką nors iš jūsų, toks baisiai 
vienišas... Supranti, bjauriausia vienatvė — ne ta, kuri su- 
pa žmogų, o jo paties tuštuma, kai nenusineši iš tėvynės 
nei vieno šilto žvilgsnio, nei vieno malonaus žodelio, nei 
kibirkštėlės vilties... 

Ponas Ignacas sujudėjo kėdėje, ketindamas prieštarauti. 

— Leisk priminti tau, — tarė jis, — kad pradžioje rašiau 
labai nuoširdžius laiškus, gal būt netgi per sentimentalius. 
Tačiau atgrasei savo trumpais atsakymais. 

— Argi tau aš priekaištauju? 

— Juo mažiau gali priekaištauti kitiems tarnautojams, 
kurie tavęs taip artimai nepažįsta, kaip aš. 

Vokulskis pasipurtė. 

— Juk aš nė vienam iš jų nereiškiu pretenzijų. Gal 
šiek tiek tau, kad taip mažai terašei apie... miesto rIei- 
kalus... Be to, „„Kurjeris“ labai dažnai dingdavo pašte, ži- 
nios mane pasiekdavo su dideliais pertrūkiais, ir tuomet 
mane kankindavo be galo liūdni nujautimai. 

— Dėl ko gi? Juk pas mus karo nebuvo, — nustebo po- 
nas Ignacas. 

— Ak, tiesa!.. Netgi visai neblogai linksminotės. At- 
simenu, gruodžio mėnesį buvote surengę puikius gyvuo- 
sius paveikslus. Kas gi juose dalyvavo? 

— Na, tokiais niekais aš nesidomiu. 


4] 


— Teisybė. O aš aną dieną ir dešimt tūkstančių rublių 
būčiau nepagailėjęs, kad tik juos galėčiau pamatyti. Dar 
didesnė kvailystė! Ar ne taip?.. 

— Žinoma... nors daug ką čia paaiškina vienatvė, nuo- 
bodulys. .. 

— O gal ilgesys, — nutraukė Vokulskis. — Jis graužė 
mane kiekvieną laisvą nuo darbo akimirką, kiekvieną po- 
ilsio valandą. Įpilk man vyno, Ignacai. 

Jis išgėrė ir vėl ėmė žingsniuoti po kambarį, kalbėda- 
mas tyliau: 

— Pirmą kartą tasai ilgesys mane užgriuvo, kai kėliausi 
per Dunojų nuo vakaro iki vėlyvos nakties. Plaukiau su 
valtininku čigonu. Kalbėtis negalėjome, ir aš tylėdamas 
žvalgiausi po apylinkes. Tose vietose krantai smėlėti, kaip 
pas mus. Ir medžiai panašūs į mūsų gluosnius, ir kalvos, 
apžėlusios lazdynais, ir pušynėliai. Akimirką man buvo 
pasirodę, kad esu tėvynėje ir kad dar prieš naktį vėl pa- 
matysiu jus. Nusileido naktis, ir kartu dingo iš akių kran- 
tai. Likau vienas didžiuliame vandens plote, kuriame at- 
sispindėjo blyškios žvaigždės. 

Tuomet pagalvojau, kad štai aš taip toli nuo namų, kad 
tos žvaigždės dabar yra vienintelis tarpininkas tarp manęs 
ir jūsų, bet namie niekas tur būt į jas nežiūri, niekas 
manęs neprisimena, niekas!.. Pajutau, tarytum kažkas vi- 
duje man trūko, ir tik tada supratau, kokią gilią žaizdą 
turiu širdyje. 

— Teisybė, manęs niekuomet nedomino žvaigždės, — 
sušnibždėjo Ignacas. 

— Nuo tos dienos susirgau keista liga, — tęsė Vokuls- 
kis. — Kol rašydavau laiškus, sudarinėdavau sąskaitas, pri- 
iminėdavau prekes, siuntinėdavau savo agentus, kol vos ne 
pats traukdavau ir iškraudavau sulūžusius ratus arba ty- 
kodavau sučiupti sėlinantį plėšiką, — būdavau palyginti 
ramus. Bet vos tik atitrūkdavau nuo reikalų arba nors va- 
landėle padėdavau plunksną, tuoj pajusdavau skausmą, 
tarytum man, — ar supranti, Ignacai? — tarytum man širdy- 

je būtų įstrigusi smiltelė. Būdavo, vaikštau, valgau, šne- 
kuosi, blaiviai samprotauju, apžiūrinėju gražias apylinkes, 
netgi juokiuosi ir esu linksmas — ir vis tiek jaučiu viduje 
kažkokį dilgčiojimą, kažkokį mažytį nerimą, nepaliaujamą 
bueštavimą. 

Tą chronišką, neapsakomai kankinantį slogutį mažiau- 
sias menkniekis paversdavo audra. Pažįstamo pavidalo me- 
dis, kokia nors plika kalva, debesio spalva, praskridęs 
paukštis, netgi vėjo gūsis be jokios priežasties sužadinda- 
vo manyje tokią pašėlusią neviltį, kad aš bėgdavau nuo 
žmonių. Ieškodavau tokio nuošalaus užkampio, kur galėčiau 
kristi žemėn ir, niekieno negirdimas, staugti iš skausmo 
kaip šuo. 

Kartais mane, šitaip nuo savęs bebėgantį, užklupdavo 
naktis. Tada iš už krūmų, nuvirtusių medžių, iš tarpeklių 
į mane imdavo artintis kažkokie pilki šešėliai; jie liūdnai 
linguodavo galvas, spoksodavo išblėsusiomis akimis. O la- 
pų šnarėjimas, tolimas vežimų dardesys ir vandens čiurle- 
nimas susiliedavo į vieną gailų balsą, kuris mane klausda. 
vo: „Keleivi, kas tau pasidarė?..“ Oi, kas man pasidarė... 

— Nieko nesuprantu, — pertraukė Ignacas. — Kas gi 
tai per siutas? 

— Kas? Ilgesys. 

— Ko gi ilgėtis? 

Vokulskis krūptelėjo. 

— Ko? Na... visko... tėvynės... 

— Kodėl gi negrįžai? 

— O ką būčiau iš to gavęs? Pagaliau —ir negalėjau. 

— Negalėjai? — pakartojo Ignacas. 

— Negalėjau... ir tiek! Nebuvo ko man grįžti, — ne- 
kantriai atsakė Vokulskis. — Ar ten, ar čia mirti — vis tas 
pats... Duok man vyno, —nutilo jis staiga, ištiesdamas 
ranką. 

Žeckis pažvelgė į jo liepsnojantį veidą ir pastūmė į ša- 
lį butelį. 

— Liaukis, — tarė jis, — jau ir taip susijaudinęs. .. 

— Todėl ir noriu gerti... 


— Todėl tau ir nereikia gerti, — pertraukė Ignacas. — 
Per daug kalbi... gal daugiau, negu pats norėtum, — pri- 
dūrė pabrėždamas. 

Vokulskis atsitraukė. Jis susimąstė ir, linguodamas gal- 
vą, tarė: 

— Klysti. 

— Tuoj tau įrodysiu, — atsakė Ignacas prislopintu bal- 
su. — Tu važinėjai tenai ne vien dėl pinigų... 

— Be abejo, — tarė Vokulskis pagalvojęs. 

— O ir kam gi tau trys šimtai tūkstančių rublių, jeigu 
pakako tūkstančio per metus?.. 

— Teisybė. 

Žeckis palinko prie jo ausies. 

— Ir dar pasakysiu tau, kad tuos pinigus ne sau at- 
sivežei. .. 

— Nežinia, gal ir atspėjai. 

— Atspėjau daugiau, negu manai. 

Vokulskis staiga nusikvatojo. 

— Aha, štai ką tu galvoji? — sušuko jis. — Sakau tau, 
kad nieko nežinai, senas svajotojau. 

— Bijau aš tavo blaivumo, nuo kurio tu pradedi šna- 
kėti kaip pamišėlis. Supranti mane, Stasiau?.. 

Vokulskis vis dar juokėsi. 

— Teisybę sakai, aš nepratęs gerti, ir vynas trenkė man 
į galvą. Bet dabar jau atsipeikėjau. Pasakysiu tau tik tiek, 
kad baisiai klysti. O dabar, kad išgelbėtum mane nuo 
galutinio pasigėrimo, išgerk pats — už mano sumanymų pa- 
sisekimą. 

Ignacas prisipylė taurę ir, stipriai spausdamas Vokuls- 
kiui ranką, tarė: 

— Už tavo didžiuosius sumanymus! 

— Man didieji, o iš tikrųjų labai kuklūs. 

— Tebūnie taip, — pasakė Ignacas. — Esu toks senas, 
kad man verčiau nieko nežinoti; esu jau net toks senas, 
jog trokštu tik vieno dalyko — gražios mirties. Duok man 
žodį, kad, kai išmuš valanda, man praneši... 

— Taip, kai išmuš valanda, pabūsi man piršliu. 

— Jau buvau, ir nelaimingai. ..— pastebėjo Ignacas. 

— Su našle, prieš septynerius metus? 

— Prieš penkiolika! ! 

— Tu vėl tą patį, — nusijuokė Vokulskis. — Nė kiek ne- 
sikeiti! 

— Ir tu nesikeiti. Už tavo sumanymus!.. Kad ir kokie 
jie bus, žinau viena — jie tikriausiai verti tavęs. O da- 
bar — tyliu... 

Tai pasakęs, Ignacas išgėrė vyną ir trenkė taurę į grin- 
dis. Dūžtančio stiklo žvangesys pažadino Irą. 

— Einam į parduotuvę, — tarė Ignacas. — Kartais pasi- 
šnekėjus būna gera pakalbėti apie reikalus. 

Jis ištraukė iš stalčiaus raktą, ir abu išėjo. Prieangyje 
į juos drėbė šlapias sniegas. Žeckis atrakino parduotuvę ir 
užžibino keletą lempų. 

— Kokios prekės! — sušuko Vokulskis. — Turbūt vi- 
sos naujos? 

— Beveik. Nori pažiūrėti?.. Štai čia porcelianas. At- 
kreipk dėmesį... 

— Paskui... Duok man knygą. 

— Pajamų? 

— Ne, skolininkų. 

Zeckis atidarė pultą, ištraukė knygą ir pristūmė krėslą. 
Vokulskis atsisėdo ir, permetęs akimis sąrašą, susirado 
jame vieną pavardę. 

— Šimtas keturiasdešimt rublių, — perskaitė jis garsiai. — 
Na, tai visai nedaug... 

— Kas čia? — paklausė Ignacas. — A, Lenckis... 

— Panelei Lenckai taip pat atidarėte kreditą... labai 
gerai, — tęsė Vokulskis, prisikišdamas prie knygos, tarytum 
būtų neįskaitomai parašyta. — A... a... Užvakar ji pirko 
piniginę. .. Trys rubliai?.. Gal per brangu... 

— Visai ne, — nesutiko Ignacas. — Piniginė puiki, pats 
išrinkau. 

1 Zeckis turi galvoje 1863 m. lenkų sukilimą, kuriame dalyvavo 
Vokulskis. 

— Iš kurių gi? — nerūpestingai paklausė Vokulskis ir 
užvertė knygą. 

— Va iš tos lentynėlės. Matai, kokios dailios. 

— Turbūt ilgai rinkosi... Atrodo, ji išranki... 

— Visai nesirinko, kam jai rinktis? — atsakė Ignacas.— 
Pažiūrėjo štai šitą... 


— Šitą? 
— Ir norėjo paimti aną... 
— Ak, aną... — tyliai pakartojo Vokulskis, imdamas 


į rankas piniginę. 

— Bet aš patariau jai kitą, panašią štai į šią... 

— O žinai, vis dėlto tai gražus daiktelis. 

— Anoji, kurią išrinkau, buvo dar gražesnė. 

— Šita man labai patinka. Žinai... aš paimsiu ją, nes 
manoji jau niekam tikusi... 

— Palauk, atrasiu tau geresnę! — sušuko Ignacas. 

— Gera bus ir šita. Parodyk man kitas prekes, gal man 
dar kas nors pravers. 

— Sąsagų turi?.. Kaklaraištį, kaliošus, skėtį... 

— Duok man skėtį, na... ir kaklaraištį. Išrink pats. 
Šiandien būsiu vienintelis pirkėjas ir, be to, sumokėsiu 
grynais. 

— Labai geras įprotis, — džiaugsmingai atsakė Žeckis. 
Jis greitai ištraukė kaklaraištį iš dėžės, skėtį iš prekylan- 
gio ir šypsodamasis padavė Vokulskiui. — Atskaičius nuo- 
laidą kaip bendradarbiui, sumokėsi septynis rublius. Puikus 
skėtis... Smulkmena. 

— O dabar grįžkime pas tave, — pasiūlė Vokulskis. 

— Parduotuvės neapžiūrėsi? — paklausė Ignacas. 

— Et, man nerū.., 

— Tau nerūpi tavo paties parduotuvė, tokia puiki par- 
duotuvė? — nustebo Ignacas. 

— Na ką tu, kaip gali pagalvoti... Esu tiesiog truputį 
pavargęs. 

— Tikrai, — atsakė Ignacas. — Kas teisybė, tai teisybė, 
Tad eime. 

Jis užgesino dujines lempas ir, praleidęs pirma savęs 
Vokulskį, užrakino parduotuvę. Prieangyje juos vėl pasi- 
tiko šlapdraba ir Pavelas, kuris atnešė pietus. 


Penktasis skyrius 


KAIP DEMOKRATĖJA PONAS IR KĄ SVAJOJA 
AUKSTUOMENĖS PANELĖ 


Ponas Tomašas Lenckis su vienturte dukterimi Izabele 
ir giminaite, panele Florentina, gyveno ne nuosavame na- 
me, bet nuomojo aštuonių kambarių butą Ujazdovos alėjos 
rajone. Ten buvo svetainė su trimis langais, jo paties ka- 
binetas, dukters kabinetas, jo miegamasis, dukters miega- 
masis, valgomasis, panelės Florentinos kambarys ir dra- 
bužinė, neskaitant virtuvės ir kambarių, kuriuose gyveno 
tarnai: senas kamerdineris Mikolajus, jo žmona, kuri buvo 
virėja, ir kambarinė Anusia. 

Butas buvo labai patogus: sausas, šiltas, erdvus ir švie- 
sus, Su marmuriniais laiptais, dujomis, elektros skambu- 
čiais ir vandentiekiu. Kiekvieną kambarį prireikus galima 
buvo sujungti su kitais arba padaryti visai atskirą. Paga- 
liau baldų buvo tik tiek, kiek reikia — nei per mažai, nei 
per daug, ir jie buvo veikiau paprasti ir patogūs, o ne 
išpuošti akis rėžiančiais pagražinimais. Pasižiūrėjęs į bu- 
fetą, jausdavaisi tikras, kad sidabriniai indai iš jo nedings; 
žiūrėdamas į lovą, nejučia pagalvodavai apie ramų ir pel- 
nytą poilsį; stalą galima buvo gausiai apkrauti, kėdėje — 
sėdėti, nebijant, kad ji sulūš, krėsle — svajoti. 

Kiekvienas, čionai atėjęs, galėdavo laisvai judėti, ne- 
bijodamas ką nors apversti ar sudaužyti. Laukdamas šei- 
mininko, svečias nenuobodžiaudavo, nes aplink jį buvo 
daiktai, į kuriuos verta žiūrėti. Tuo pačiu metu, žiūrėda- 
mas į daiktus, padarytus ne vakar ir galinčius tarnauti dar 
daugeliui kartų, nusiteikdavai kažkaip iškilmingai. 

Ši solidi aplinka gerai paryškindavo buto gyventojų 
bruožus. 

Ponas Tomašas Lenckis varė jau septintą dešimtį, buvo 
neaukšto ūgio, kresnas, raudonskruostis. Jis trumpai kir- 
posi baltus ūsus, o tokios pat spalvos plaukus šukavosi 
aukštyn. Pilkos jo akys buvo protingos, laikysena ori, ei- 
sena energinga. Gatvėje praeiviai užleisdavo jam kelią, 
o paprasti žmonės sakydavo: „Čia tai bent tikras ponas.“ 

Iš tikrųjų, pono Lenckio giminėje būta nemaža senato- 
rių. Dar jo tėvas turėjo milijonus, o jaunystėje ir jis pats 
buvo labai turtingas. Tačiau vėliau dalį turto surijo po- 
litiniai įvykiai, o tai, kas liko — kelionės po Europą ir gy- 
venimas aukštuomenėje. Juk ligi 1870 metų ponas Toma- 
šas sukiojosi karaliaus rūmuose Prancūzijoje, paskui Vie- 
noje ir Italijoje. Viktoras Emanuelis, sužavėtas jo dukters 
grožio, rodė jam palankumą ir netgi norėjo suteikti grafo 
titulą. Nenuostabu, kad, didžiajam monarchui mirus, ponas 
Tomašas du mėnesius nešiojo prie skrybėlės gedulo juostą. 

Dabar jau kelinti metai ponas Tomašas iš Varšuvos nie- 
kur nebeišvažiuodavo, nes prašmatniai gyventi karalių rū- 
muose nebeužteko pinigų. Užtat jo butas pasidarė elegan- 
tiškosios visuomenės židiniu ir buvo juo tol, kol ėmė sklis- 
ti gandai, kad ponas Tomašas išbaigė ne tik savo turtą, 
bet ir panelės Izabelės kraitį. 

Pirmieji pasitraukė jaunikiai, paskui damos, turinčios 
negražias dukteris, o su likusiais ponas Tomašas pats nu- 
traukė ryšius ir ėmė tenkintis vien pažintim su giminėmis. 
Tačiau, kai ir čia pajuto atšalimą, visai pasitraukė iš vi- 
suomenės ir, papiktindamas daugelį svarių asmenų, netgi 
užsirašė kaip namų savininkas į pirklių draugiją. Tenai no- 
rIėjo jį padaryti pirmininku, bet jis nesutiko. 

Tiktai jo duktė tebesilankė pas seną grafienę Karolienę 
ir pas keletą jos draugių. Dėl to vėl kilo gandai, kad po- 
nas Tomašas dar turįs turto, 0 ryšius su visuomene nu- 
traukęs iš keistumo ir norėdamas pažinti tikruosius drau- 
gus bei išrinkti dukteriai vyrą, kuris mylėtų ją nė dėl 
kraičio, o dėl jos pačios. 

Apie panelę Lencką vėl ėmė suktis garbintojai, o jos 
svetainėje ant stalelio prisirinko krūvos vizitinių kortelių. 

Tačiau svečiai nebuvo priiminėjami, ir tuo pagaliau niekas 
ypatingai nesipiktino, nes netrukus pasklido iš eilės tre- 
čias gandas, kad Lenckio namai būsią išvaržyti. 

Šį kartą visuomenėje kilo sąmyšis. Vieni teigė, kad 
ponas Tomašas visiškai subankrutavęs, kiti tiesiog prisie- 
kinėjo, kad jis nuslėpė savo turtą, norėdamas užtikrinti lai- 
mę savo vienintelei dukteriai. Jaunikius ir jų gimines kan- 
kino nežinia. Tad, stengdamiesi niekuo nerizikuoti ir nieko 
neprarasti, jie atiduodavo pagarbą panelei Izabelei, per 
daug nesiangažuodami, ir patyliukais įmesdavo savo vizi- 
tines korteles, prašydami Dievą, kad kartais nebūtų pakvies- 
ti, dar nepaaiškėjus padėčiai. 

Pono Tomašo revizitų nebuvo ko laukti. Tačiau tai kiek- 
vienas pateisindavo: juk jis yra ekscentriškas ir gedi Vik- 
toro Emanuelio. 

Tuo tarpu ponas Tomašas dieną išeidavo pasivaikščioti 
Alėjomis, o vakarais lošdavo vistą pirklių draugijoje. Jo 
veidas visuomet būdavo toks ramus, laikysena tokia di- 
dinga, kad jo dukters garbintojai visai neteko galvų. At- 
sargiausieji lūkuriavo, bet drąsesnieji vėl pradėjo ilgesin- 
gai žvilgčioti į panelę Izabelę, tyliai dūsauti ir baikščiai 
spausti ranką, o ši atsakinėjo lediniu, tarpais net niekina- 
mu abejingumu. 

Panelė Izabelė buvo nepaprastai graži moteris. Viskas 
jos buvo originalu ir tobula. Ūgis aukštesnis už vidutinį, 
labai liekna figūra, tankūs šviesūs pelenų atspalvio plau- 
kai, tiesi nosikė, kiek praviros lūpos, perliniai dantys, 
grakščios rankos ir kojos. Ypatingą įspūdį darydavo 
akys — čia tamsios ir svajingos, čia svaidančios džiaugsmo 
kibirkštėles, čia šviesiai mėlynos ir šaltos kaip ledas. 

Nuostabiai žaismingas buvo jos veidas. Jai kalbant, 
kalbėdavo jos lūpos, antakiai, šnervės, rankos, visa figūra, 
o ypač akys, kuriomis, atrodydavo, nori liete išlieti klau- 
sytojui savo širdį O klausydamasi tarytum gerte gerdavo 
kiekvieną pasakotojo žodį. Jos akys mokėjo myluoti, gla- 
monėti, raudoti be ašarų, deginti ir dvelkti šalčiu. Kartais 
galima būdavo pagalvoti, kad ji čia pat švelniai apkabins 

kurį nors pašnekovą ir padės jam galvą ant peties; ta- 
čiau, kai laimingasis jau tirpdavo iš laimės, ji staiga kaž- 
kokiu nesuvokiamu judesiu tarsi pasakydavo, kad pagauti 
jos neįmanoma, nes ji išsprūs arba atstums, arba tiesiog 
lieps tarnui išmesti garbintoją pro duris... 

Įdomus reiškinys buvo panelės Izabelės siela. 

Jeigu kas nuoširdžiai būtų ją paklausęs: „Kas yra pa- 
saulis ir kas ji pati?“ — ji, be abejo, būtų atsakiusi, kad 
pasaulis — tai užburtas sodas su pasakiškais rūmais, o ji — 
įsikūnijusi deivė ar nimfa. 

Panelė Izabelė nuo pat lopšio gyveno grožio pasaulyje, 
ir tasai pasaulis buvo ne tik antžmogiškas, bet ir antgam- 
tiškas. Miegodavo jipataluose, rengdavosi šilkais ir nėri- 
niais, sėdėdavo minkštuose raižytiniuose juodmedžio arba 
raudonmedžio balduose, gerdavo iš krištolo, valgydavo iš 
sidabro ir porceliano, brangesnio už auksą. 

Jai neegzistavo metų laikai, — tik amžinas pavasaris, 
sklidinas švelnios šviesos ir gyvų gėlių kvapsnio. Neeg- 
zistavo nei rytas, nei vakaras, nei diena, nei naktis, nes 
dažnai ištisus mėnesius ji guldavo aštuntą ryto, o pietau- 
davo antrą valandą nakties. Neegzistavo geografiniai skir- 
tumai, nes Paryžiuje, Vienoje, Romoje, Berlyne ar Londone 
ji matydavo tuos pačius žmones, tuos pačius papročius, 
tuos pačius baldus ir net tuos pačius patiekalus: sriubas 
iš Ramiojo vandenyno dumblių, austres iš Šiaurės jūros, 
žuvis iš Atlanto arba Viduržemio jūros, visų kraštų paukš- 
tieną ir žvėrieną, visų pasaulio šalių vaisius. Jai neegzis- 
tavo netgi svorio jėga, nes kėdės būdavo jai pristumiamos, 
lėkštės paduodamos, ji pati gatvėmis vežiojama, laiptais 
palydima, į kalnus užnešama. 

Šydas saugojo ją nuo vėjo, karieta — nuo lietaus, sa- 
balų kailiai — nuo šalčio, skėtis ir pirštinaitės — nuo sau- 
lės. Ir taip gyveno ji diena po dienos, mėnuo po mėnesio, 
metai po metų, aukštesnė už žmones ir net už gamtos 
dėsnius. Du kartus ją užklupo baisi audra: vieną kartą 
Alpėse, antrą — Viduržemio jūroje. Baimė sukaustė net di- 
džiausius drąsuolius, o panelė Izabelė juokdamasi klausėsi, 

kaip trinksi skylančios uolos ir braška laivas, nė nepa- 
galvodama, kad gai įvykti nelaimė. Gamia tiesiog surengė 
ros, kaip jau kartą buvo parodžiusi jai mėnulį viršum Ze- 
nevos ežero, 0 kitą sykį ties Reino kriokliu — praplėšusi 
užgožusius saulę debesis. Juk tokius pačius reginius kas- 
dien rengia teatrų mechanikai, ir netgi silpnų nervų damos 
dėl to nė kiek neišsigąsta. 

Tame amžino pavasario pasaulyje, kuriame čežėjo šilkai 
ir augo tiktai raižytiniai medžiai, o molis buvo išrašytas 
meniškais raštais, — tame pasaulyje gyveno ypatingi žmo- 
nės. Tikrieji jo gyventojai buvo kunigaikštytės ir kuni- 
gaikščiai, grafaitės ir grafai, taip pat kilmingoji ir turtin- 
goji abiejų lyčių diduomenė. Buvo tenai dar ištekėjusių 
damų ir vedusių ponų, atliekančių namų šeimininkių ir 
šeimininkų vaidmenis, matronų, saugančių rafinuotą elgesį 
ir gerus papročius, kilmingų senių, kurie sėdėdavo krikšta- 
suolėse, piršdavo jaunimą, laimindavo jį ir lošdavo korto- 
mis. Buvo ir vyskupų, tų Dievo atvaizdų žemėje, aukštų 
valdininkų, kurie saugojo pasaulį nuo visuomeninės ne- 
tvarkos ir žemės drebėjimų, ir pagaliau vaikų — mažų an- 
gelėlių, atsiųstų iš dangaus, kad suaugusieji galėtų ruošti 
vaikų balius. 

Tarp nuolatinių užburtojo pasaulio gyventojų kart- 
kartėmis pasirodydavo paprastas mirtingasis, kuriam šlo- 
vės sparnais pavykdavo iškilti iki pat Olimpo viršūnių. 
Paprastai tai būdavo koks nors inžinierius, kuris jungdavo 
vandenynus arba gręždavo, o gal ir statydavo Alpes. Pa- 
sitaikydavo kapitonas, kautynėse su laukiniais netekęs sa- 
vo būrio, o pats, visas žaizdotas, išlikęs gyvas tik per negrų 
princesės meilę. Būdavo ir keliautojas, atradęs kažkokią 
naują pasaulio dalį, o paskui, sudužus laivui, pakliuvęs 
į negyvenamą salą ir beveik ragavęs Žžmogienos. 

Pagaliau būdavo tenai garsių dailininkų ir ypač įkvė- 
pimo pagautų poetų, kurie į grafaičių albumus rašydavo 
gražius eilėraščius, turėdavo teisę beviltiškai mylėti ir įam- 
žinti savo beširdžių deivių dorybes pirma laikraščiuose, 

o paskui atskiruose veleniniame popieriuje išspausdintuose 
tomeliuose. 

Visi tie gyventojai, tarp kurių atsargiai šmižinėjo ga- 
lionuoti liokajai, kompanionės, neturtingos giminaitės ir 
aukštesnių tarnybų ištroškę giminaičiai, — visi tie gyven- 
tojai švęsdavo amžiną šventę. 

Nuo vidudienio prasidėdavo vizitai ir revizitai arba va- 
žinėjimai po parduotuves. Vakarop būdavo pramogauja- 
ma — prieš pietus, per pietus ir po pietų. Paskui važiuo- 
jama į koncertą ar teatrą pažiūrėti dar vieno dirbtinio 
pasaulio, kuriame herojai retai valgo ir dirba, užtat visą 
laiką šnekasi patys su savimi, kuriame moterų neištiki- 
mybė sukelia dideles katastrofas ir kuriame meilužis, vyro 
nušautas penktajame veiksme, kitą dieną pirmajame vėl 
prisikelia ir daro tas pačias klaidas, plepa pats su savimi, 
negirdint čia pat stovintiems kitiems žmonėms. Išėjus iš 
teatro, vėl būdavo susirenkama svetainėse, kur tarnai ne- 
šiodavo šaltus ir karštus gėrimus, pasamdyti artistai dai- 
nuodavo, jaunos damos klausydavosi, kaip randuotas kapi- 
tonas pasakoja apie negrų princesę, panelės kalbėdavosi su 
poetais apie sielų giminystę, pagyvenę ponai dėstydavo 
inžinieriams savo pažiūras į inžineriją, o vidutinio amžiaus 
damos užuominomis ir žvilgsniais varžydavosi viena su 
kita dėl keliautojo, valgiusio žmogieną. Paskui būdavo sė- 
dama vakarieniauti, ir burnos kramtydavo, skrandžiai virš- 
kindavo, o bateliai po stalu kalbėdavosi apie ledinių šir- 
džių jausmus ir blaivių galvų svajas. O paskui — visi iš- 
važinėdavo namo, kad galėtų tikrame sapne vėl prisirinkti 
jėgų gyvenimo sapnui. 

Šalia to užburtojo pasaulio buvo dar kitas — paprastasis. 

Panelė Izabelė žinojo, kad jis egzistuoja, ir netgi mėg- 
davo pasižiūrėti į jį pro karietos, vagono ar savo buto 
langus. Tokiuose rėmuose ir iš tokio atstumo jis atrody- 
davo gražus ir net mielas. Matydavo valstiečius, iš lėto 
ariančius žemę; perkarusius kuinus, traukiančius didelius 
vežimus; vaisių ir daržovių pardavėjus; senį, skaldantį ak- 
menis ant plento; kažkur skubančius pasiuntinius; gražias 

ir įkyrias gėlių pardavėjas; pasivaikščioti išėjusią šeimą — 
tėvą, apkūnią motiną ir ketvertą vaikų, paporiui susiki- 
busių rankomis; žemesnio luomo dabitą, važiuojantį veži- 
ko karieta ir labai juokingai atsidrėbusį sėdynėje; kartais — 
laidotuves. Ir ji sakydavo sau, kad tas kitas, nors ir že- 
mesnis, pasaulis yra gražus, net gražesnis už žanrinius 
paveikslus, nes juda ir kas akimirką kinta. 

Ir dar panelė Izabelė žinojo, kad lygiai kaip šiltadar- 
žiuose auga gėlės, 0 vynuogynuose vynuogės, taip ir tame, 
žemesniame, pasaulyje auga jai reikalingi daiktai. Iš tenai 
atsirado jos ištikimieji Mikolajus ir Anusia, tenai daromos 
raižytinės kėdės, porcelianas, krištolas ir užuolaidos, tenai 
gimsta grindų vaškuotojai, sienų apmušėjai, sodininkai ir 
mergaitės, kurios siuva sukneles. Kartą, būdama parduotu- 
vėje, ji paprašė parodyti siuvyklą, ir tai, ką tenai pamatė, 
jai pasirodė nepaprastai įdomu: keliasdešimt darbininkių 
karpė, daigstė ir ant manekenų dėjo drabužių klostes. Ji 
buvo tikra, jog tai joms labai malonu, nes merginos, ku- 
rios ją matuodavo ar taikydavo suknelę, visuomet šypso- 
davosi ir labai rūpindavosi, kad drabužis gražiai gulėtų. 

Ir dar panelė Izabelė žinojo, jog tame, paprastajame, 
pasaulyje pasitaiko nelaimingų žmonių. Todėl kiekvienam 
sutiktam elgetai ji liepdavo duoti keletą zlotų; kartą, su- 
tikusi vargingą motiną su išblyškusiu kaip vaškas vaiku 
prie krūtinės, atidavė jai savo apyrankę, o purvinus, iš- 
maldos prašančius vaikus apdovanodavo saldainiais ir die- 
vobaimingai bučiuodavo. Jai rodydavosi, kad kuriame nors 
iš tų vargšelių, o gal ir kiekviename yra įsikūnijęs Kristus 
ir pastojęs jai kelią, norėdamas suteikti progą padaryti ge- 
Ią darbą. 

Apskritai to žemesniojo pasaulio žmonėms ji buvo gera. 
Ji prisimindavo Šventojo Rašto žodžius: „Savo veido pra- 
kaitu pelnysi sau duoną.“ Matyt, jie sunkiai kažkuo nu- 
sidėjo, jeigu yra pasmerkti dirbti, tačiau tokie angelai, kaip 
ji, negalėjo jų neužjausti. Tokie, kaip ji, kuriai didžiausias 
darbas gyvenime buvo paspausti elektrinio skambučio myg- 
tuką arba ką nors paliepti. 

Tiktai vieną sykį tasai žemesnis pasaulis padarė jai be 
galo stiprų įspūdį. 

Kartą Prancūzijoje ji lankėsi metalurgijos gamykloje. 
Važiuodama nuo kalno tarp aplinkui žaliuojančių miškų 
ir pievų, po žydru dangumi panelė Izabelė žemai pamatė 
prarają, kurią gožė debesys juodų dūmų ir baltų garų, ir 
išgirdo dusliai bildant, girgždant ir pūškuojant mašinas. 
Paskui matė krosnis, tarytum viduramžių pilių kuorus, al- 
suojančius liepsna; didžiulius ratus, besisukančius žaibo 
greitumu; milžiniškus pastolius, kurie patys riedėjo bė- 
giais; trykštantį iki baltumo įkaitintą metalą ir pusnuogius, 
tarsi iš bronzos nulietus, niūriai žvilgčiojančius darbinin- 
kus. Ir viršum viso to driekėsi kruvina pašvaistė, gaudė 
ratai, dejavo dumplės, bildėjo kūjai ir nekantriai dūsavo 
katilai, o po kojomis drebėjo išsigandusi žemė. 

Tada jai pasirodė, kad nuo laimingojo Olimpo viršūnės 
ji nusileido į juodą Vulkano bedugnę, kur ciklonai kala 
žaibus, galinčius sugriauti patį Olimpą. Ji prisiminė legen- 
das apie tai, kaip pakels maištą milžinai, kaip žus tas gra- 
žusis pasaulis, kuriame ji gyveno, ir ją, tą deivę, kuriai 
lenkėsi maršalai ir senatoriai, pirmą kartą gyvenime apėmė 
nerimas. 

— Tai baisūs žmonės, tėveli, — sušnibždėjo ji. 

Tėvas tylėjo ir tik stipriau prispaudė prie savęs jos 
ranką. 

— Bet juk moterims jie nieko blogo nedarys? 

— Ne, net ir jie, — atsakė ponas Tomašas. 

Čia panelė Izabelė tučtuojau susigėdo, pagalvojusi, kad 
ji tik moterimis tesirūpina, ir skubiai pridūrė: 

— O jeigu mums, tai ir jums nieko blogo nedarys. .. 

Tačiau ponas Tomašas šyptelėjo ir palingavo galvą. 
Anuo metu daug buvo kalbama apie artėjančią senojo pa- 
saulio pabaigą; ponas Tomašas pats tatai jautė, nes tik 
per didžiausią vargą išgaudavo pinigų iš savo įgaliotinių. 

Po apsilankymo fabrike panelei Izabelei prasidėjo svar- 
bus gyvenimo laikotarpis. Religinio pagarbumo apimta, ji 
skaitė tolimo giminaičio Zigmunto eilėraščius ir tarėsi at- 

radusi iliustraciją „Nedieviškajai komedijai“, Nuo to lai- 
ko sutemus jai dažnai vaidendavosi, kad saulės spindulių 
nutviekstame kalne, nuo kurio jos karieta leidosi prie ga- 
myklos, stovi „Šventosios Trejybės apkasai“, o slėnyje, 
kurį buvo užgožę dūmai ir garai, stovyklauja sukilusi liau- 
dis, pasiruošusi kas akimirką pulti ir sugriauti jos gražųjį 
pasaulį. 

Tik dabar ji suprato, kaip karštai myli tą savo dvasios 
tėvynę, kur krištolo sietynai atstoja saule, kilimai — žeme, 
statulos ir kolonos — medžius, — tą antrąją tėvynę, kuri 
vienija visų tautų aristokratiją, visų laikų prabangą ir vi- 
sus puikiausius civilizacijos laimėjimus. 

Ir visa tai turėtų sugriūti, mirti arba subyrėti į dulkes!.. 
Ir jaunieji riteriai, kurie taip jausmingai dainuoja, taip 
puikiai šoka, šypsodamiesi kaunasi dvikovoje arba šoka 
vidury ežero į vandenį ir ištraukia nukritusią gėle?.. Turi 
žūti tos mielos draugės, kurios taip ją glamonėdavo arba, 
sėdėdamos prie jos kojų, pasakodavo tiek mažyčių pa- 
slapčių, arba, atsiskyrusios nuo jos, rašydavo ilgų ilgiau- 
sius laiškus, kuriuose švelnūs jausmai buvo sumišę su la- 
bai abejotina rašyba? 

O tie gerieji tarnai, kurie elgiasi su savo ponais taip, 
tarytum būtų prisiekę jiems meilę, ištikimybę ir paklusnu- 
mą iki gyvos galvos? O tos modistės, kurios visuomet pa- 
sitinka su šypsena ir taip gerai atsimena menkiausias jos 
tualeto smulkmenas, taip puikiai žino visus jos triumfus? 
O tie dailūs žirgai, kuriems greitumo galėtų pavydėti 
kregždės, o tie šunys, protingi ir atsidavę kaip Žmonės, 
o tie parkai, kuriuose žmogaus ranka supylė kalvas, išve- 
džiojo upelius, išdailino medžius? .. Ir visa tai turėtų kada 
nors išnykti?.. 

Nuo šių minčių panelės Izabelės veidą nušvietė naujas 
jausmas — romus liūdesys, kuris dar labiau ją gražino. Bu- 
vo kalbama, kad ji jau visiškai subrendusi. 

Suprasdama, kad diduomenės pasaulis yra aukštesnis 
pasaulis, panelė Izabelė ilgainiui patyrė, kad pakilti į tas 
aukštybes ir nuolatos jose laikytis galima tiktai padedant 

dviem sparnams: aukštai kilmei ir turtui. O aukšta kilmė 
ir turtas laikosi tik prie kai kurių rinktinių šeimų, kaip 
apelsino žiedas ir vaisius prie apelsinmedžio. Ir labai ga- 
limas daiktas, kad gerasis Dievas, išvydeės dvi sielas su kil- 
mingais vardais, sujungtas sakramento ryšiais, padidina 
jų pajamas ir pasiunčia jiems auklėti angelėlį, kuris toliau 
plečia šeimos šlovę savo dorybėmis, geru elgesiu ir grožiu. 
Tatai įpareigoja tuoktis apdairiai, o čia geriausiai nusimano 
senos damos ir pagyvenę ponai. Viską nulemia teisingas 
vardų parinkimas ir turtai. O meilė, — ne ta aistringoji, 
apie kurią svajoja poetai, o tikra krikščioniškoji, — ateina 
tik po sakramento, ir jos visiškai pakanka, kad žmona 
mokėtų gražiai elgtis namie, o vyras — oriai asistuoti jai 
visuomenėje. 

Taip buvo seniau, ir buvo gerai, kaip kad sutartinai tei- 
gia visos matronos. Dabar tatai užmiršta, ir viskas eina 
blogyn: daugėja nelygių santuokų ir smunka kilmingos gi- 
minės. 

„Ir santuokos neatneša laimės“, — pridurdavo tyliai pa- 
nelė Izabelė, kuriai jaunos damos papasakodavo ne vieną 
šeimyninę paslaptį. 

Tų pasakojimų prisiklausiusi, ji ėmė labai bodėtis ve- 
dybiniu gyvenimu, o vyrus pradėjo truputį niekinti. 

Chalatu apsivilkęs vyras, kuris žiovauja prie žmonos, 
bučiuoja ją, neišpūtęs cigaro dūmų, ir atsakinėja: „Duok 
man ramybę!“ arba tiesiog: ,„Na ir kvaila gi tu!.."— toks 
vyras, kuris namie kelia triukšmą dėl naujos skrybėlaitės, 
o viešumoje švaisto pinigus, samdydamas karietas akto- 
rėms, —tai visiškai neįdomus padaras. Ir blogiausia, kad 
kiekvienas iš jų prieš vedybas buvo karštas savo damos 
garbintojas, nyko, ilgiau negaves jos pamatyti, rausdavo 
susitikęs, o dažnas net prisiekdavo nusišausiąs iš meilės. 

Todėl, būdama aštuoniolikos metų, panelė Izabelė jau 
kankino vyrus savo šaltumu. Kai Viktoras Emanuelis kartą 
pabučiavo jai ranką, ji prikalbino tėvą tą pačią dieną iš- 
važiuoti iš Romos. Paryžiuje jai pasipiršo vienas turtingas 
Prancūzijos grafas — panelė Izabelė atsakė esanti lenkė ir 

netekėsianti už svetimšalio. Podolės magnatą atstūmė, pa- 
sakydama, kad atiduos savo ranką tik tam žmogui, kurį 
pamils, o kol kas to daryti neketinanti, o kai pasipiršo 
kažkoks amerikiečių milijonierius, tiktai garsiai nusikva- 
tojo. 

Šitaip elgdamasi, panelė Izabelė per kelerius metus su- 
sikūrė apie save tuštumą. Ja žavėjosi, garbino, bet tik iš 
tolo, nes niekas nenorėjo išgirsti pašaipaus atsako, 

Išdilus pirmajam nemaloniam įspūdžiui, panelė Izabelė 
suprato, kad santuoką reikia priimti tokią, kokia ji yra. 
Jau net pasiryžo ištekėti, tačiau su sąlyga, kad būsimasis 
draugas jai patiktų, turėtų kilmingą vardą ir atitinkamą 
turtą. Pasitaikydavo vyrų dailių, turtingų ir tituluotų, bet, 
deja, nė vienas neatitiko visų trijų sąlygų, — tad vėl pra- 
ėjo keleri metai. 

Staiga pasklido gandai, kad pono Tomašo reikalai pa- 
šlijo, ir iš viso legiono varžovų panelei Izabelei liko tiktai 
du rimti pretendentai: vienas baronas ir vienas maršalka — 
turtingi, bet seni. 

Dabar panelė Izabelė pastebėjo, kad aukštuomenėje jai 
iš po kojų slysta pagrindas, ir ryžosi sumažinti savo rei- 
kalavimus. Tačiau ir baronu, ir maršalka, nors jie ir turtin- 
gi, ji nenumaldomai bjaurėjosi ir todėl diena iš dienos 
atidėliojo galutinį sprendimą. Tuo tarpu ponas Tomašas 
nutraukė ryšius su visuomene. Maršalka, negalėdamas su- 
laukti atsakymo, išvažiavo į kaimą, nuliūdęs baronas iš- 
keliavo į užsienį, ir panelė Izabelė liko visiškai viena. Tie- 
sa, ji žinojo, kad kiekvienas iš jų sugrįš, vos tik ji pa- 
šauks, bet katrą gi pasirinkti? Kaip nuslopinti pasibjau- 
rėjimą?.. O svarbiausia, — ar verta šitaip aukotis, turint 
dar šiek tiek vilties kada nors atgauti turtą ir žinant, kad 
tada vėl galima bus rinktis? Tuomet jau tikrai pasirinks, 
patyrusi, kaip sunku gyventi be salonų draugijos... 

Dėl vieno dalyko panelei Izabelei atrodė nepaprastai 
lengva ištekėti iš apskaičiavimo: ji niekuomet nebuvo įsi- 
mylėjusi. Čia jai padėjo šaltas temperamentas, tikėjimas, 

kad santuoka gali būti ir be poetiškų priedų, ir pagaliau 
ideali meilė, nuostabiausia iš visų girdėtųjų. 

Kartą vienoje skulptūrų galerijoje panelė Izabelė pa- 
matė Apolono statulą, kuri padarė jai labai stiprų įspūdį. 
Ji nusipirko gražią kopiją ir pasistatė savo buduare. Iš- 
tisas valandas ji žiūrėdavo į Apoloną, galvodavo apie jį, 
ir... kas žino, kiek bučinių šildė marmurinės dievybės 
rankas ir kojas? Ir įvyko stebuklas: mylinčios moters gla- 
monėjamas, akmuo atgijo. Kartą naktį, kai ji apsiašaro- 
jusi užmigo, nemirtingasis nulipo nuo savo pjedestalo ir 
priėjo prie jos su laurų vainiku ant galvos, spinduliuoda- 
mas mistine šviesa. 

Jis atsisėdo ant lovos krašto, ilgai žiūrėjo į ją akimis, 
iš kurių žvelgė amžinybė, o paskui stipriai stipriai suspau- 
dė glėbyje ir baltų lūpų bučiniais nudžiovino ašaras, at- 
vėsino jos karštį. 

Nuo to laiko šviesos dievas ėmė lankytis vis dažniau; 
alpstančiai glėbyje Izabelei jis šnibždėdavo dangaus ir že- 
mės paslaptis, kurios ligi tol dar nebuvo pasakytos jokia 
mirtingųjų kalba. Iš meilės jis padarė dar didesnį stebuk- 
lą — savo dieviškame pavidale iš eilės įkūnijo ir sukilnino 
visus vyrus, kurie kada nors buvo padarę jai įspūdį. 

Kartą jis buvo panašus į atjaunėjusį didvyrį generolą, 
kuris, laimėjęs kautynes, iš savo aukšto balno žvelgė, 
kaip miršta tūkstančiai narsuolių. Kitą kartą savo veidu 
priminė garsų tenorą, kuriam moterys gėlėmis nubarsty- 
davo kelią, o vyrai iškinkydavo karietos arklius. Kartais 
jis būdavo linksmas ir gražus vienos iš seniausiųjų di- 
nastijų karališkojo kraujo princas, kartais narsus ugnia- 
gesys, kuris už trijų žmonių išgelbėjimą iš liepsnojančio 
šeštojo aukšto gavo Garbės legiono ordiną, kartais didis 
dailininkas, stebinąs pasaulį savo fantazijos turtingumu, 
o kartais Venecijos gondolininkas arba nepaprastai gražaus 
sudėjimo stiprus cirko atletas. 

Kiekvienas šių žmonių kurį laiką buvo užvaldęs slap- 
tąsias panelės Izabelės mintis, kiekvienam iš jų ji skyrė 

savo tyliausius atodūsius, suprasdama, kad vieno dėl vie- 
nokių, kito dėl kitokių priežasčių mylėti jai negalima, — 
ii kiekvienas iš jų per dievybės malonę pasirodydavo die- 
višku pavidalu, jai pasinėrus pusiau tikroviškose svajose. 
Nuo šių regėjimų panelės Izabelės akyse ėmė spindėti 
kažkoks nežemiškas susimąstymas. Kartais jos žvelgdavo 
kažkur viršum žmonių, viršum pasaulio; o kai dar jos pele- 
niniai plaukai prasiskleisdavo viršum kaktos taip keistai, 
tarsi suvelti paslaptingo dvelkimo, visiems atrodydavo, kad 
tai angelas arba šventoji. 

Prieš metus vieną iš tokių akimirkų panelę Izabelę pa- 
matė Vokulskis. Nuo to laiko jo širdis nebeturėjo ramybės. 

Beveik tuo pačiu metu ponas Tomašas nutraukė ryšius 
su aukštuomene ir, pabrėždamas savo revoliucines nuotai- 
kas, įsirašė į pirklių draugiją. Tenai jis lošdavo vistą su 
kažkada niekintais odininkais, šepetininkais ir spirito va- 
rytojais, visiems skelbdamas, kad aristokratija neturi už- 
sidaryti savo Iate, kad jos pareiga — vadovauti apsišvie- 
tusiai miesčionijai, o per ją — tautai. Atsakydami į tai, 
išdidūs odininkai, šepetininkai ir spirito varytojai nuolan- 
kiai pripažindavo, kad ponas Tomašas yra vienintelis aris- 
tokratas, kuris suprato savo pareigas tėvynei ir sąžiningai 
jas vykdo. Jie galėjo pridurti: vykdo jas kasdien nuo de- 
vintos vakaro iki vidurnakčio. 

Ponui Tomašui šitaip bevelkant naujos savo padėties 
jungą, panelė Izabelė vieniša kankinosi puikaus buto ty- 
loje. Dažnai Mikolajus jau saldžiai snausdavo krėsle, pa- 
nelė Florentina, užsikimšusi ausis vata, kietai miegodavo, 
Oo į panelės Izabelės kambarį miegas nedrįsdavo pasibelsti, 
nes jį vijo šalin prisiminimai. Tuomet ji pašokdavo iš 10- 
vos ir, apsivilkusi lengvu apsiaustėliu, ištisas valandas 
žingsniuodavo po svetainę, kur kilimas slopindavo jos 
žingsnius, o šviesos būdavo tik tiek, kiek jos skleisdavo 
du menki gatvės žibintai. 


Žingsniuodavo, o didžiuliame kambaryje kaupdavosi jos 
liūdnos mintys, ir ji regėdavo žmones, kurie kažkada čia 

viešėjo. Štai snaudžia sena kunigaikštienė; štai dvi gra- 
fienės klausia prelatą, ar galima krikštyti vaiką rožių 
vandeniu. Štai būrys jaunuolių ilgesingai žvilgčioja į ją 
arba stengiasi sužadinti jos smalsumą dirbtiniu šaltumu, 
o tenai —ratelis dailių merginų, kurios, žiūrėdamos į ją, 
žavisi arba pavydi. Pilna šviesų, šlamančių šilkų, kalbų, 
kurios, tarytum peteliškės apie žiedus, daugiausia sukasi 
apie jos grožį. Kur tik ji pasirodo, tenai viskas šalia jos 
nublunka, kitos moterys jai tik fonas, 0 vyrai — vergai. 

Ir visa tai praėjo!.. Svetainėje šalta, tamsu ir tuščia... 
Liko tiktai ji ir neregimas liūdesio voras, kuris visuomet 
pilku voratinkliu aprezga tas vietas, kuriose mes buvome 
laimingi ir kur laimė jau dingo. Jau dingo!.. Panelė Iza- 
belė grąžė rankas, norėdama sulaikyti ašaras, kurių ji gė- 
dijosi netgi vienatvėje ir naktį. 

Ją paliko visi, liko tiktai grafienė Karolienė, kuri, ap- 
imta blogos nuotaikos, ateina čionai ir, plačiai atsisėdusi 
kanapoje, ima dūsauti ir plepėti. 

— Taip, mieloji Bela, turi pripažinti, kad padarei ke- 
letą nedovanotinų klaidų. Nekalbu apie Viktorą Emanuelį, 
nes tai buvo laikinas karaliaus užgaidas, karaliaus, kuris 
buvo gerokai liberalus ir pagaliau labai prasiskolinęs. 
Tokiems santykiams reikia turėti daugiau — nepasakysiu: 
takto, bet patyrimo, — kalbėjo grafienė, kukliai nuleisdama 
akis. — Bet paleisti arba, jei nori, atstumti grafą Sen Ogius- 
tą, —tai jau atleisk!.. Žmogus jaunas, turtingas, turįs pui- 
kią padėtį ir dar tokią ateitį!.. Dabar jis kaip tik vado- 
vauja vienai deputacijai pas šventąjį tėvą ir tikriausiai 
gaus specialų palaiminimą visai šeimai, na — o grafas Šam- 
boras vadina jį cher cousin!. Ak, Dieve! 

—- Manau, teta, kad krimstis dėl to jau per vėlu, — 
atkirto panelė Izabelė. 

— Juk aš neverčiu tavęs krimstis, vargšele tu mano! 
Taves ir taip laukia smūgiai, kuriuos gali sušvelninti tiktai 


! Mielasis pusbroli (pranc.) 


karštas tikėjimas. Tikriausiai žinai, kad tėvas prarado vis- 
ką, net tavo kraičio likutį? 

— Ką gi aš galiu padaryti? 

— O tuo tarpu tik tu gali ir privalai ką nors padary- 
ti, — pabrėžiamai pasakė grafienė. — Tiesa, maršalka —ne 
Adonis, bet... Jei mūsų pareigos būtų lengvai įvykdomos, 
tai nebūtų ir nuopelnų. Pagaliau, Dieve mano, kas gi drau- 
džia mums širdyje nešioti kokį nors idealą, kurio prisi- 
minimas pasaldina sunkiausias valandėles? Galų gale tikrai 
tau sakau, kad gražios seno vyro žmonos padėtis nėra blo- 
giausia. Visi ja domisi, apie ją kalba, garbina jos pasiau- 
kojimą, 0 ir senas vyras ne toks reiklus, kaip vidutinio 
amžiaus vyras... 

— Ak, teta... 

— Tik be egzaltacijos, Bela! Tau jau nebe šešiolika 
metų, laikas rimtai žiūrėti į gyvenimą. Negalima dėl to, 
jog kažko nemėgsti, aukoti tėvo, najp taip pat ir Floros 
bei tarnų gyvenimo. Pagaliau pagalvok, kiek tu su savo 
kilnia širdele galėtum padaryti gero, turėdama didelį turtą. 

— Bet, teta, maršalka šlykštus. Jam reikia ne žmonos, 
o auklės, kuri šluostytų burną. 

— Nesakau, kad būtinai maršalka, gali būti baronas. .. 

— Baronas dar senesnis, dažosi plaukus, skruostus, ir 
jo rankos kažkokios dėmėtos. 

Grafienė pakilo nuo kanapos. 

— Aš tavęs neįkalbinėju, brangioji, nesu svočia, pa- 
lieku tai poniai Meliton. Tiktai įspėju, kad tėvui gresia 
katastrofa. 

— Mes juk turime namą. 


— Kuris vėliausiai po švento Jono bus parduotas, ir 
iš gautos sumos nepavyks sudaryti netgi tau žadėto krai- 
čio. 

— Kaip? Namas, kuris kaštavo šimtą tūkstančių, bus par- 
duotas už šešiasdešimt?.. 

— Jis daugiau ir nevertas, tėvas už jį permokėjo. Man 
tai pasakė architektas, kuris apžiūrėjo namą Kšešovskos 
paprašytas. 

— Pagaliau mes turime servizų... sidabro... — sušuko 
panelė Izabelė, grąžydama rankas. 

Grafienė keletą kartų ją pabučiavo. 

— Brangioji, mielas vaikeli, — kalbėjo ji kūkčioda- 
ma, — negalvojau, kad kaip tik aš turėsiu šitaip žeisti tau 
širdį! .. Tad paklausyki... Tėvas dar turi skolų pagal vek- 
selius, keletą tūkstančių rublių. Ir štai tuos vekselius... 
supranti... tuos vekselius kažkas supirko... prieš kelias 
dienas, kovo pabaigoje... Spėjame, kad tai bus padariusi 
Kšešovska. 

— Kokia menkysta! — sušnibždėjo panelė Izabelė. — Bet 
tuščia jos... Keliems tūkstančiams rublių apmokėti užteks 
mano servizo ir sidabro. 

— Jie verti nepalyginamai daugiau, bet kas gi pirks 
dabar tokius brangius daiktus? 

— Šiaip ar taip, pamėginsiu, — įsikarščiavusi tarė pa- 
nelė Izabelė. — Paprašysiu ponią Meliton, ji man sutvar- 
kys... 
— Vis dėlto pagalvok, ar negaila tokių puikių suve- 
nyrų. 

Panelė Izabelė nusijuokė. 

— Ak, teta... Vadinasi, turiu svarstyti, ką parduoti — 
save ar serviząt.. Nieku gyvu neleisiu, kad mums apra- 
šytų baldus... Ak, toji Kšešovska. .. Šitaip supirkinėja vek- 
selius. .. kokia bjaurybė! 

— Na, gal dar ne ji. 

— Nebent atsirado koks naujas priešas, dar blogesnis 
už ją. 

— Gal tai padarė teta Honorata,— pamėgino ją nura- 
minti grafienė, — argi aš žinau? Gal nori padėti Tomašui, 
bet kartu ir pagąsdinti jį. Na, lik sveika, brangusis mano 
vaikeli, adieu! .. 

Šitaip pasibaigė pokalbis, kuriame lenkų kalba buvo 
taip tirštai papuošta prancūzybėmis, kad atrodė panaši 
į spuogais išbertą veidą. 


Šeštasis skyrius 


KOKIU BŪDU SENUOSIUOSE HORIZONTUOSE PASIRODO 
NAUJI ŽMONĖS 


Prasidėjo balandis — vienas pereinamųjų mėnesių tarp 
žiemos ir pavasario. Sniego jau nebeliko, bet žaluma dar 
nepasirodė; medžiai juodi, žolynai pilki, ir dangus pilkas: 
jis atrodo kaip marmuras, išraižytas sidabrinėmis ir auk- 
sinėmis gyslelėmis. | 

Kokia penkta valanda vakaro. Panelė Izabelė sėdi savo 
kabinete ir skaito naujausią Zola romaną „Une page 
d amour“ !. Skaito išsiblaškiusi, kas akimirką pakelia akis, 
žvelgia pro langą ir beveik nesąmoningai pastebi, kad me- 
džių šakos juodos, o dangus pilkas. Vėl skaito, žvalgosi 
po kambarį ir beveik nesąmoningai mąsto, kad jos žydrai 
išmušti baldai ir šviesiai mėlynas chalatėlis turi kažkokį 
pilką atspalvį ir kad dantyti baltosios užuolaidos kraštai 
panėši į didelius ledo varveklius. Paskui užmiršta, ką ji 
prieš akimirką galvojo, ir klausia save: „Ką aš čia gal- 
vojau?.. Ak tiesa, apie velykinę aukų rinkliavą“... Ir stai- 
ga pajunta norą pasivažinėti karieta, o kartu ir apmaudą, 
kad dangus toks pilkas, kad auksiniai ruoželiai jame tokie 
siauri... Ją kankina kažkoks neaiškus nerimas, ji kažko 
laukia, nors pati tikrai nežino ko: ar kad išsisklaidytų 
debesys, ar kad įeitų tarnas ir paduotų laišką, kviečiantį 
į velykinę rinkliavą? Jau taip mažai laiko beliko, o ji vis 
dar nekviečiama. 

Ji vėl skaito romaną, tą skyrių, kuriame vieną Žžvaigž- 
dėtą naktį ponas Rambo taiso sulaužytą mažosios Žanos 


! „Meilės puslapis“ (pranc.) 


lėlę, Elen verkia iš nesuprantamo graudulio, o abatas Žu- 
vas patarinėja jai ištekėti. Panelė Izabelė jaučia tą grau- 
dulį, ir kas žino — jeigu tą akimirką danguje vietoj debesų 
pasirodytų žvaigždės, gal ir ji pravirktų kaip Elen. Juk 
iki rinkliavos vos pora dienų, o ji dar nekviėčiama. Ji 
žino, kad bus pakviesta, bet kodėl taip vilkinama?.. 

„Tos moterys, kurios atrodo taip karštai ieškančios Die- 
vo, dažnai tėra nelaimingos būtybės, kurių širdį apėmė aist- 
ra. Jos ir į bažnyčią eina vyro garbinti“, — sako abatas 
Žuvas. 

„Gerasis abatas, kaip jis norėjo nuraminti tą vargšę 
Elen!“ — galvoja panelė Izabelė ir staiga meta į šalį kny- 
gą. Abatas Žuvas priminė, kad jau du mėnesius ji siuvinėja 
kaspiną bažnyčios varpeliui ir dar jo nebaigė. Ji pakyla 
nuo krėslo ir prisistumia prie lango stalelį, ant kurio su- 
dėti rėmeliai, dėžutė su įvairiaspalviais šilkais ir spalvotas 
rašto pavyzdys; išvynioja kaspiną ir ima uoliai siuvinėti 
jame rožes ir kryžius. Bedirbant širdyje nubunda viltis. Kas 
taip tarnauja bažnyčiai, kaip ji, negali būti aplenktas per 
velykinę rinkliavą. Ji parenka šilkus, įveria siūlą į adatą 
ir siuva. Jos žvilgsnis laksto nuo pavyzdžio prie siuvinio, 
ranka leidžiasi žemyn ir vėl kyla aukštyn, bet galvoje 
jau gimsta klausimas, kaip reikės apsirengti einant prie 
Viešpaties karsto ir per Velykas. Šis klausimas netrukus 
užvaldo visą jos dėmesį, aptemdo žvilgsnį ir sulėtina ran- 
kos judesius. Suknelė, skrybėlaitė, apsiaustas ir skėtis — 
viskas turi būti nauja, o čia laiko taip maža, ir ne tik kad 
nieko neužsakyta, bet net neišrinkta!.. 

Čia ji prisimena, kad jos servizas ir sidabriniai indai 
jau pas juvelyrą, kad jau atsiradęs kažkoks pirkėjas ir kad 
šiandien arba rytoj viskas bus parduota. Panelei Izabelei. 
suspaudžia širdį: gaila servizo ir sidabro, bet šiek tiek 
palengvėja, pagalvojus apie velykinę rinkliavą ir naujus 
drabužius. Drabužius galėtų įsitaisyti labai dailius, tačiau 
kokius?.. 

Ji padeda į šalį rėmelius. Nuo stalelio, ant kurio guli 
Šekspyras, Dantė, Europos įžymybių albumas ir keletas 

žurnalų, paima „Le moniteur de la mode“ ! ir labai atidžiai 
pradeda jį vartyti. Štai suknelė apsirengti per pietus; štai 
pavasariniai apdarai jaunesnėms ir vyresnėms panelėms, 
ištekėjusioms motertms, jaunamartėms ir jų motinoms; štai 
vizitinės, vakarinės ir pasivaikščiojimo suknelės; šeši nauji 
skrybėlaičių fasonai, visa dešimtis medžiagų pavyzdžių, 
keliasdešimt atspalvių... Ką gi čia pasirinkti, Dieve?.. 
Neįmanoma rinktis, nepasitarus su panele Florentina ir su 
modiste. .. 

Panelė Izabelė apmaudingai numeta madų žurnalą ir pu- 
siau gulom atsisėda šezlonge. Tarsi maldai sudėtas rankas 
padeda ant šoninių atramų, pasiremia jomis smakrą ir su- 
simąsčiusi ima žvelgti į dangų. Velykinė rinkliava, naujas 
apdaras, dangumi plaukią debesys pinasi jos vaizduotėje, 
o kartu gaila servizo ir truputį gėda, kad jį parduoda. 

„Ak, vis tiek!“ — taria ji sau, ir vėl užsinorėjo, kad de- 
besys nors akimirką išsisklaidytų. Tačiau debesys tirštėja, 
o jos širdyje stiprėja gailesys, gėda ir nerimas. Jos žvilgs- 
nis nukrypsta į stalelį, stovintį čia pat prie kėdės, ir 
į maldaknygę dramblio kaulo aptaisais. Panelė Izabelė pa- 
ima į rankas maldaknygę ir iš lėto ima ją sklaidyti, ieško- 
dama maldos Acte de rėsignationŽ, o suradusi pradeda 
skaityti: 

„Oue votre nom soit bėni d jamais, bien gui avez voulu 
m'ėprouver par cette peine.“ 3 Jai beskaitant, pilkas dangus 
ima giedrytis, o sulig paskutiniais žodžiais: „et d'attendre 
en paix votre divin secours“ *— debesys prasiskiria, pasiro- 
do aiškios žydrynės sklypelis, panelės Izabelės svetainę 
užplūsta šviesa, o jos širdį — ramybė. Dabar ji tikra, kad 
maldos išklausytos ir kad velykinei rinkliavai turės gra- 
žiausią drabužį ir geriausią bažnyčią. 


! Madų patarėjas (pranc.). 

2 Atgailos malda (pranc.). 

3 Tebūnie pagarbintas tavo vardas per amžius, nors ir norėjai 
mane išmėginti per tą kančią (pranc.). 

* Ir laukti ramybėje tavo dieviškosios pagalbos (pranc.) 

Tą akimirką tyliai atsidaro svetainės durys; tarpduryje 
pasirodo panelė Florentina — aukšta, juodai apsirengusi, 
nedrąsi; ji dviem pirštais laiko laišką ir tyliai sako: 

— Nuo ponios Karolienės. 


— Ak, dėl rinkliavos, — atsako panelė Izabelė, žavingai 
šypsodamasi. — Visą dieną pas mane nesirodei, Flora. 


— Nenoriu tau trukdyti 


— Nuobodžiauti? — klausia panelė Izabelė. — Gal mums 
būtų linksmiau nuobodžiauti viename kambaryje. 


— Laiškas. ..— sako drovioji, juoda suknele apsivilkusi 
moteris, paduodama voką Izabelei. 

— Žinau, kas jame parašyta, — pertraukia panelė Iza- 
belė. — Pasėdėk truputį su manim ir, jei tau nesunku, pa- 
skaityk man laišką. 

Panelė Florentina nedrąsiai atsisėda į krėslą, tylutėliai 
paima nuo rašomojo stalo peilį ir; be galo atsargiai atplė- 
šia voką. Ji padeda ant stalo peilį, paskui voką, at- 
skleidžia lakštą ir tyliu, melodingu balsu ima skaityti pran- 
cūziškai parašytą laišką. 


„Brangioji Bela! Atleisk, kad kišuosi į reikalą, kurį 
tiktai tu ir tavo tėvas turite teisę spręsti. Žinau, bran- 
gusis vaikeli, kad tu skiriesi su savo servizu ir sidabri- 
niais indais, — juk ir pati man esi tai sakiusi. Taip pat 
žinau, kad atsirado pirkėjas, kuris siūlo jums penkis 
tūkstančius rublių, — mano nuomone, per mažai, nors 
dabartiniu metu sunku tikėtis daugiau. Tačiau, pasi- 
kalbėjusi dėl to su Kšešovska, imu būgštauti, kad tie 
puikūs suvenyrai gali pakliūti į netinkamas rankas. 

Norėčiau, kad taip neatsitiktų, ir todėl siūlau, jeigu 
sutiksi, paskolinti tau tris tūkstančius rublių įkeičiamai 
už minėtąjį servizą ir sidabrą. Manau, kad dabar, tavo 
tėvui atsidūrus tokioje sunkioje padėtyje, tiems daik- 
tams bus geriau pas mane. Atsiimti juos galėsi, kada 
panorėsi, o jeigu aš numirčiau — netgi negrąžindama 
skolos. 

Neverčiu tavęs elgtis prieš savo valią, o tik siūlau. 
Apsvarstyk, kaip tau bus naudingiau, bet ypač pagal- 
vok apie pasekmes. 

Kiek tave pažįstu, tau būtų labai skaudu, jei kada 
nors sužinotum, kad mūsų šeimos vertybės puošia ko- 
kio bankininko stalą arba skirtos jo dukters kraičiui. 

Tūkstantį kartų tave bučiuoju 

Joana. 


P. S. Įsivaizduok, kokia laimė ištiko mano prieglau- 
dą. Vakar, užsukusi į to garsiojo Vokulskio parduotu- 
vę, prasitariau apie nedidelę auką našlaičiams. Tikė- 
jausi keliolikos rublių, o jis — ar patikėsi? — paaukojo 
man tūkstantį, taip, taip — tūkstantį rublių! Ir dar pa- 
sakė, kad man nebūtų drįsęs įteikti mažesnės sumos. 
Dar keletas tokių Vokulskių, ir jaučiu, kad į senatvę 
virsčiau demokrate.“ 


Panelė Florentina, baigusi skaityti laišką, nedrįso pa- 
kelti akių. Pagaliau įsidrąsino ir pasižiūrėjo: panelė Iza- 
belė sėdėjo šezlonge išbalusi, sugniaužusi kumščius. 

— Ką gi tu pasakysi, Flora? — paklausė ji po valan- 
dėlės. 

— Aš manau, — tyliai atsakė paklaustoji, — kad ponia 
Karolienė laiško pradžioje pati labai taikliai nusakė savo 
padėtį šiuo reikalu. 

— Koks pažeminimas! — sušnibždėjo panelė Izabelė, 
nervingai stuksendama ranka į. šezlongo atramą. 

— Žema siūlyti tris tūkstančius rublių už sidabrą, ypač 
kai svetimi žmonės duoda penkis tūkstančius... Tai viskas. 

— Kaip ji su mumis elgiasi... Matyt, mes iš tikrųjų 
nusigyvenome. .. 

— Ką tu, Bela!..—pagyvėdama pertraukė panelė Flo- 
rentina. — Kaip tik šis žiaurus laiškas įrodo, kad nesate 
nusigyvenę. Teta moka būti žiauri, tačiau moka gailėtis 
nelaimėje. Jeigu jums iš tikrųjų grėstų skurdas, ji rūpes- 
tingai ir jautriai jus paguostų. 

— Dėkui. 

— Ir nėra tau ko bijoti. Rytoj mes gausime penkis 
tūkstančius rublių, su kuriais galima gyventi pusmetį... 
arba nors tris mėnesius. Po poros mėnesių... 

— Mūsų namas bus parduotas iš varžytynių... 


— Paprastas formalumas, ir tiek. Netgi galite laimėti, 
o tuo tarpų dabar namas — tik našta. Na, o kai numirs 
tetulė Hortenzija, tu gausi kokį šimtą tūkstančių rublių. 
Pagaliau, — pridūrė po valandėlės panelė Florentina, pakel- 
dama antakius, — aš ir pati nesu tikra, ar tavo tėvas ne- 
turi dar turto. Visi taip mano... 

Panelė Izabelė pasilenkė ir paėmė panelę Florentiną už 
rankos. 

— Flora, — tarė ji tylesniu balsu, — kam tu tai sakai?.. 
Nejaugi iš tikrųjų laikai mane tik ištekintina panele, kuri 
nieko nemato ir nieko nesupranta? .. Manai, aš nežinau, — 
pasakė ji dar tyliau, — kad jau visas mėnuo skoliniesi pi- 
nigus pragyvenimui iš Mikolajaus. .. 

— Gal tėvas kaip tik to nori... 

— Ar taip pat nori, kad tu kiekvieną rytą paslapčia 
dėtum į jo piniginę keletą rublių? 

Panelė Florentina pažvelgė jai į akis ir palingavo galvą. 

— Per daug žinai, —tarė ji, —bet ne viską. Jau dvi 
savaitės, na, gal dešimt dienų, matau, kad tėvas nuolat 
turi po keliolika rublių. .. 

— Vadinasi, vėl skolinasi. .. 


— Ne, tėvas niekuomet nesiskolina pinigų mieste. Kiek- 
vienas kreditorius ateina su pinigais į namus ir kabinete 
iš jo gauna raštelį arba procentus. Tu jo šiuo atžvilgiu 
nepažįsti. 

— Tad iš kurgi jis turi dabar pinigų? 

— Nežinau. Matau, kad turi, ir girdžiu, kad visuomet 
turėjo. 

— Tad kodėl jis leidžia parduoti sidabrinius indust — 
atkakliai klausinėjo panelė Izabelė. 

— Gal nori paerzinti gimines. 
— O kas supirko jo vekselius? 


Panelė Florentina skėstelėjo rankas — tai reiškė, kad 
ji pasiduoda. 

— Juos supirko ne Kšešovska, — tarė ji. — Tą aš tikrai 
žinau. Vadinasi — arba teta Hortenzija, arba... 

— Arba?.. 

— Arba pats tėvas. Argi nežinai, kiek dalykų jis daro, 
vien norėdamas sukelti nerimą tarp giminių, o paskui pa- 
sijuokti iš jų?.. 

— Už ką gi jis norėtų sukelti nerimą man, mums? 

— Jis mano, kad tu esi rami. Duktė turi be galo pasi- 
tikėti tėvu. 

— Ak šitaip!..— sušnibždėjo panelė Izabelė ir susi- 
mąstė. 

Juodais drabužiais apsirengusi giminaitė iš lėto atsistojo 
ir tyliai išėjo. 

Panelė Izabelė vėl ėmė žvalgytis po savo kambarį, 
kuris jai pasirodė pilkas kaip pelenai, į juodas šakas, siū- 
buojančias už lango, į porą žvirblių, čirškiančių turbūt 
apie tai, kaip susisukti lizdą, į dangų, jau ištisai papilkė- 
jusį, be jokio šviesesnio ruoželio. Ji vėl prisiminė velykinę 
rinkliavą ir naujus drabužius, tačiau ir viena, ir antra 
pasirodė jai taip nereikšminga, taip beveik juokinga, kad 
ji tik nežymiai gūžtelėjo pečiais. 

Ją kankino kiti klausimai: galgi atiduoti servizą gra- 
fienei Karolienei ir — iš kur tėvas turi pinigų? Jeigu jis 
turėjo jų seniau, tai kodėl leido skolintis iš Mikolajaus?.. 
O jeigu neturėjo, tai iš kokio šaltinio dabar jų semiasi?.. 
Jei atiduos servizą ir sidabrinius indus tetai, gali praleisti 
progą pelningai juos parduoti, o jei parduos už penkis 
tūkstančius, tie suvenyrai iš tikrųjų gali pakliūti į netin- 
kamas rankas, kaip kad rašė grafienė. 

Staiga jos minčių srovė nutrūko: jos jautri ausis nu- 
girdo kažką bilsnojant tolesniuose kambariuose, Tai bu- 

vo vyro žingsniai — ritmingi ir ramūs. Svetainėje juos tru- 
putį prislopino kilimas, valgomajame jie sustiprėjo, jos 
miegamajame vėl nutilo, tarytum kas būtų ėjęs pirštų 
galais. 

— Prašom įeiti, tėveli, — atsiliepė panelė Izabelė, iš- 
girdusi beldžiantis į duris. 

Įėjo ponas Tomašas. Ji buvo beatsistojanti, bet tėvas 
neleido. Jis apkabino ją, pabučiavo į galvą ir atsisėdo ša- 
lia, pirma žvilgtelėjęs į didelį veidrodį ant sienos. Tenai 
pamatė savo gražų veidą, žilus ūsus, dailiai pasiūtą tamsų 
švarką, išlaidytas kelnes, tarytum ką tik parneštas iš siu- 
vėjo, ir įsitikino, kad viskas kaip reikiant. 

— Girdėjau, — šypsodamasis tarė jis dukteriai, — kad 
panelė gauna laiškų, kurie gadina jai nuotaiką. 

— Ak, tėveli, kad žinotum, kokiu tonu rašo teta... 

— Tikriausiai kaip silpnų nervų žmogus. Dėl to nerei- 
kia ant jos pykti. 

— O, kad būtų tik pikta... Bijau, kad ji rašo teisy- 
be, ir mūsų sidabras iš tikrųjų gali atsidurti ant kokio 
bankininko stalo. 

Ji priglaudė galvą prie tėvo peties. Ponas Tomašas ne- 
jučia Žvilgtelėjo į veidrodį ant stalelio ir pats sau pripa- 
žino, kad juodu kartu šią akimirką sudaro labai gražią 
grupę. Ypač dailiai jo paties ramybės fone atsispindėjo 
dukters veidą užliejęs nerimas. Jis nusišypsojo. 

— Bankininkų stalai!..— pakartojo jis. — Mūsų protė- 
vių sidabras yra puošęs totorių, kazokų, sukilusių kaimie- 
čių stalus, ir tai ne tik mūsų nežemino, bet netgi atnešė 
mums garbę. Kas kovoja, tas turi ir nuostolių. 

— Jie turėjo nuostolių dėl karo ir kare, — pastebėjo 
panelė Izabelė. 

— O dabar argi ne karas?.. Pasikeitė tik ginklai: užuot 
kovęsi dalgiais ar jataganais, žmonės kaunasi rubliu. Joa- 
sia tatai gerai suprato, kai pardavinėjo ne servizą, O seną 
giminės dvarą, arba kai ardė pilies griuvėsius svirnui sta- 

— Vadinasi, esame nugalėti!.. — sušnibždėjo panelė 
Izabelė. 

— Ne, vaikeli, — atsakė ponas Tomašas atsitiesdamas.— 
Mes tik dabar pradėsime triumfuoti, ir turbūt kaip tik 
to bijo mano sesuo ir jos govėda. Jie taip kietai įmigo, 
kad juos piktina kiekviena gyvybingumo apraiška, kiek- 
vienas drąsesnis mano žingsnis, — pridūrė jis tarytum sau. 

— Tavo, tėveli? 

— Taip. Manė, kad paprašysiu juos pagalbos. Pati Joa- 
sia mielai būtų padariusi mane savo patikėtiniu. O aš at- 
sisakiau jų malonių ir suartėjau su miesčionija. Įgijau tarp 
tų Žmonių autoritetą, ir tatai ima kelti nerimą mūsų sfe- 
roms. Jie manė, kad pasitrauksiu į antrąjį planą, o čia 
mato, kad galiu iškilti į pirmąjį. 

— Tu, tėveli? 

— Aš. Iki šiol tylėjau, neturėdamas tinkamų vykdytojų. 
Dabar atradau žmogų, kuris suprato mano idėjas, ir pradė- 
siu veikti. | 

— Kas gi tas žmogus? — paklausė panelė Izabelė, nu- 
stebusi žiūrėdama į tėvą. 

— Toks Vokulskis, pirklys, geležinis Žmogus. Jo pade- 
damas, suorganizuosiu „mūsų miesčioniją, įsteigsiu preky- 
bos su Rytais bendrovę, ir tokiu būdu pakelsiu pramonę... 

— Tu, tėveli? 

— Ir tada pažiūrėsime, kas atsidurs priekyje, kad ir 
per galimus rinkimus į miesto tarybą... 

Panelė Izabelė klausėsi, išplėtusi akis. 

— Ar tas žmogus, — sušnibždėjo ji, — apie kurį tu kalbi, 
tėveli, nėra koks aferistas, avantiūristas? .. 

— Argi tu jo nepažįsti? — paklausė ponas Tomašas. — 
Juk jis yra vienas iš mūsų tiekėjų. 

— Parduotuvę aš žinau, labai puiki, — susimąstydama 
tarė panelė Izabelė. — Ten yra senas pardavėjas, kuris kiek 
panėši į keistuolį, bet nepaprastai pagarbus... Ak, man 
rodos, prieš keletą dienų pažinau ir šeimininką... Iš pažiū- 
IOs grubus žmogus... 

— Vokulskis grubus?..— nustebo ponas Tomašas. — 
Iš tiesų jis kiek pasitempęs, bet yra labai mandagus. 

Panelė Izabelė papurtė galvą. 

— Nemalonus žmogus, — atsakė ji pagyvėdama. — Da- 
bar prisimenu jį... Antradienį, būdama parduotuvėje, pa- 
klausiau, kiek kaštuoja vėduoklė. Reikėjo matyti, kaip jis 
į Mane pasižiūrėjo!.. Nieko neatsakė, tik ištiesė milžinišką 
raudoną ranką į pardavėją (net gana elegantišką jaunuo- 
lį) ir piktai burbtelėjo: „Ponas Moravski ar Mračevski 
(nebeprisimenu), dama klausia, kiek kaštuoja vėduoklė...“ 
Ne, neįdomų suradai kompanioną, tėveli! — nusijuokė pa- 
nelė Izabelė. 

— Pašėlusiai energingas Žmogus, geležinis žmogus, — 
nesutiko ponas Tomašas. — Jie jau tokie yra. Tu pažinsi 
tuos žmones, nes ketinu sušaukti namie porą pasitarimų. 
Visi jie originalūs, bet šis originalesnis už kitus. 

— Ar tu tuos ponus priimsiė., 

— Man reikia su kai kuriais iš jų pasitarti. O dėl mū- 
siškių, — pridūrė jis, žiūrėdamas dukteriai į akis, — tikrai 
sakau tau, kai jie išgirs, kas pas mane lankosi, nė vieno 
iš jų nepasigesi svetainėje. 

Tuo momentu įėjo panelė Florentina ir pakvietė pie- 
tauti. Ponas Tomašas pasiūlė dukteriai ranką, ir visi trys 
perėjo į valgomąjį, kuriame jau laukė dubuo sriubos ir 
Mikolajus, apsivilkęs fraku ir užsirišęs didelį baltą kakla- 
raištį. 

— Juokinga ta Bela, —tarė ponas Tomašas giminaitei, 
kuri pilstė buljoną. — Įsivaizduoji, Flora, Vokulskis jai pa- 
sirodė grubus. Ar tu jį pažįsti? 

— Kas gi dabar nepažįsta Vokulskio,— atsakė panelė 
Florentina, paduodama Mikolajui pono lėkštę. — Žinoma, 
jis nėra elegantiškas, tačiau daro įspūdį... 

— Tokį kaip kelmas su raudonomis letenomis, — juok- 
damasi įterpė panelė Izabelė. 

— Jis man primena Trostį, — juk atsimeni, Bela, tą šau- 
lių pulkininką Paryžiuje, — pastebėjo ponas Tomašas. 

— O man — triumfuojančio gladiatoriaus statulą, — me- 
lodingu balsu pridūrė panelė Florentina. — Atsimeni, Bela, 
Florencijoje — tą, kuris laiko iškėlęs kardą? Veidas rūstus, 
netgi laukinis, bet gražus. 

— O raudonos rankos?..— paklausė panelė Izabelė. 

— Jis nušalo jas Sibire, — pabrėžė panelė Florentina. 

— O ką jis ten veikė? 

— Atgailojo už jaunystės karštį, — tarė ponas Toma- 
šas. — Tatai galima jam atleisti. 

— Ak, vadinasi, jis dargi didvyris!.. 

— Ir milijonierius, — pridūrė panelė Florentina. 

— Ir milijonierius? — pakartojo panelė Izabelė. — Pra- 
dedu tikėti, kad tėvelis gerai pasirinko, priimdamas jį kom- 
panionu, noIs... 

— Nors?..— paklausė tėvas. 

— Ką visuomenė pasakys dėl tos bendrovės? 

— Kas turi jėgos rankose, turės ir visuomenę po ko- 
jomis. 

Mikolajui tik baigus nešioti apie stalą padėklą su nu- 
garinės kepsniu, prieškambaryje kažkas paskambino. Se- 
nasis tarnas išėjo ir po valandėlės sugrįžo, nešdamas laiš- 
ką ant sidabrinio, o gal pasidabruoto padėklo. 

— Nuo ponios grafienės, — pasakė jis. 

— Tau, Bela, — pridūrė ponas Tomašas, paimdamas 
laišką. — Leisk man už tave nuryti šią naują piliulę. 

Jis atplėšė laišką, perskaitė jį ir juokdamasis padavė 
panelei Izabelei. 

— Štai, — sušuko jis, — visa Joasia matyti šiame laiš- 
ke. Nervai, amžinai nervai!.. 

Panelė Izabelė pastūmėjo lėkštę ir nerimaudama perme- 
tė akimis lakštą popieriaus. Tačiau pamažu jos veidas pra- 
giedrėjo. 

— Paklausyk, Flora, — tarė ji, — nes tai įdomu. 


„Brangioji Bela! — rašo teta. — Užmiršk, angelėli, aną 
mano laišką. Galų gale man tavo servizas visiškai ne- 
rūpi, o kai tekėsi, rasime kitą. Tačiau man rūpi, kad 

tu būtinai rinktum aukas tik su manimi, ir kaip tik 
apie tai, o ne apie servizą norėjau pirma parašyti. Varg- 
šai mano nervai! Jeigu nenori galutinai jų sutrikdyti, 
turi patenkinti mano prašymą. 

Viešpaties karstas mūsų bažnyčioje bus nuostabus. 
Mano gerasis Vokulskis ruošia fontaną, giedančius dirb- 
tinius paukščius, vargonėlius, kurie gros rimčiausius 
dalykus, ir daugybę kilimų. Hozeris pristato gėlių, o 
mėgėjai rengia koncertą — vargonai, smuikas, violon- 
čelė ir choras. Esu sužavėta, bet jeigu tarp visų tų 
stebuklų pasigesčiau tavęs, tai apsirgčiau. Vadinasi, su- 
tinki?.. Glaudžiu tave prie širdies ir tūkstantį kartų 
bučiuoju. Tave mylinti teta 

Joana. 


Post scriptum. Rytoj važiuojame į parduotuvę užsa- 
kyti tau pavasarinio kostiumo. Numirčiau, jeigu jo ne- 
priimtum.“ 

Panelė Izabelė švytėjo. Šis laiškas atnešė jai visų lū- 
kesčių išsipildymą. 

— Vokulskis nepalyginamas! — juokdamasis sušuko po- 
nas Tomašas. — Veikte priveikė Joasią, kuri ne tik neprie- 
kaištaus man dėl tokio kompaniono, bet, atrodo, net nori 
jį iš manęs paveržti. 

Mikolajus padavė viščiukus. 

— Tai tur-būt genialus žmogus, — pastebėjo panelė 
Florentina. 

— Vokulskis?.. O ne, — tarė ponas Tomašas. — Tai yra 
pašėlusiai energingas žmogus, bet nepasakysiu, kad labai 
sugebėtų kombinuoti. 

— Mano nuomone, jis įrodo, kad sugeba. 

— Visa tai tik energija, — atsakė ponas Tomašas. — 
Sugebėjimas kombinuoti, genialus protas pasireiškia kituo- 
se dalykuose, kad ir... lošiant. Aš su juo gana dažnai 
lošiu piketą, kur būtinai reikia kombinuoti. Ir iš viso te- 
pralošiau kokius aštuonis ar dešimt rublių, o išlošiau apie 

septyniasdešimt, nors ir nepretenduoju į genialumą! — 
pridūrė jis kukliai. 

Panelei Izabelei iškrito iš rankos šakutė. Ji išbalo 
susiėmusi už galvos, sušnibždėjo: 

— A!..al.. 

Tėvas ir panelė Florentina pašoko. 

— Kas tau yra, Bela?..— nerimaudamas paklausė po- 
nas Tomašas. 

— Nieko, — atsakė ji, pasikeldama nuo stalo. — Mig- 
rena. Jau prieš valandą pajutau, kad bus priepuolis... Tai 
niekis, tėveli. .. 

Ji pabučiavo tėvui ranką ir nuėjo į savo kambarį. 

— Staigus migrenos priepuolis greitai praeis, — pasakė 
ponas Tomašas. — Nueik pas ją, Flora. Aš trupučiuką išva- 
žiuosiu į miestą, nes turiu su kai kuo pasimatyti, bet grį- 
šiu anksčiau. Tuo tarpu prašau prižiūrėti ją, mieloji Flo- 
ra, — kalbėjo ponas Tomašas tokiu ramiu veidu, tarsi be 
jo paliepimų ar prašymų pasaulyje negali būti gerai. 

— Tučtuojau eisiu pas ją, tik čionai apsitvarkysiu, — 
atsakė panelė Florentina, kuriai tvarka namuose buvo svar- 
besnis dalykas negu bet kieno galvos skausmas. 

Sutemos apgobė žeme... Panelė Izabelė vėl viena savo 
kambaryje susmuko šezlonge ir abiem rankom užsidengė 
akis. Pro šilko bangas, krintančias net ant grindų, kyšo 
siauras jos batelis ir ruoželis kojinės, bet to niekas ne- 
mato, ir ji pati apie tai negalvoja. Jos širdį vėl drasko 
pyktis, nuoskauda ir gėda. Teta ją atsiprašė, ji pati rinks 
aukas prie gražiausio karsto ir turės puošniausią drabužį; 
tačiau vis tiek ji nelaiminga... Ji jaučiasi taip, tarytum, 
įėjusi į triukšmingą svetainę, būtų staiga pastebėjus ant 
savo naujo apdaro bjaurios formos ir spalvos didžiulę rie- 
bią dėmę, tarytum suknelė būtų išvazota kažkur ant virtu- 
vės laiptų. Ši mintis jai tokia šlykšti, kad net seilių pri- 
sirenka burnoje. 

Kokia siaubinga padėtis!.. Jau mėnuo jie skolinasi iš 
savo tarno, 0 per paskutines dešimt dienų tėvas smulkioms 
išlaidoms išlošė pinigų kortuodamas.., Išlošti galima, kil- 


ir 

mingi ponai išlošia tūkstančius, bet ne eiliniams smulkiems 
reikalams ir ne iš pirklių. Ak, jei būtų galima, ji kristų 
tėvui po kojomis ir maldautų nelošti su tais žmonėmis, 
bent šiuo metu, kai jų reikalai taip pašliję. Po kelių die- 
nų, kai gaus pinigus už savo servizą, ji pati duos tėvui 
keletą šimtų rublių ir paprašys, kad praloštų juos tam 
ponui Vokulskiui, kad atsilygintų jam dar dosniau, negu ji 
atsilygins Mikolajui už skolas. 

Bet ar patogu jai taip elgtis ir netgi sakyti tai tėvui?.. 

— Vokulskis?.. Vokulskis?.. — pašnibždomis kartoja 
panelė Izabelė. — Kas gi yra tasai Vokulskis, kuris šian- 
dien taip staiga pasirodė jai iškart iš kelių pusių, įvairiais 
pavidalais? Kokių jis turi reikalų su teta, su tėvu?.. 

Ir štai jai ima rodytis, kad ji jau keletą savaičių vis 
girdi ką nors kalbant apie tą žmogų. Kažkoks pirklys ne- 
seniai paaukojo porą tūkstančių rublių labdarybei, tik ji 
tiksliai nežinojo, kuo jis prekiauja — ar moteriškais dra- 
bužiais, ar kailiais. Paskui buvo kalbama, kad taip pat 
kažkoks pirklys per karą Bulgarijoje smarkiai pralobo, bet 
ji gerai nenugirdo, ar pralobo batsiuvys, pas kurį perkasi 
batus, ar jos kirpėjas. Ir tiktai dabar ji prisimena, kad tas 
pirklys, kuris paaukojo pinigų labdarybei, ir tas, kuris 
smarkiai pralobo, yra tas pats asmuo, kad tai kaip tik yra 
tasai Vokulskis, kuris pralošinėja kortomis jos tėvui ir 
kurį jos teta, išdidumu pagarsėjusi grafienė Karolienė, va- 
dina savo geruoju Vokulskiu!.. 

Dabar ji prisimena netgi veidą to žmogaus, kuris aną- 
kart parduotuvėje nenorėjo su ja kalbėtis ir tiktai niūriai 
žiūrėjo į ją, pasislėpęs už didžiulių japoniškų vazų. Kaip 
jis į ją žiūrėjo... 

Kartą ji šiaip sau, dėl pramogos, užėjo su panele Flo- 
rentina į cukrainę išgerti puodelio šokolado. Jiedvi atsisė- 
do prie lango, o gatvėje susirinko būrelis apdriskusių 
vaikų. Vaikai žiūrėjo į ją, į šokoladą ir į pyragaičius 
taip smalsiai ir godžiai, kaip alkani žvėriukai. Lygiai taip 
pat žiūrėjo į ją tasai pirklys. 

Panelę Izabelę nukrėtė lengvas virpulys. Ir tas žmogus 
bus jos tėvo bendrininkas?.. Kam tas bendrininkas?.. Ko- 
dėl jos tėvui šovė į galvą steigti kažkokias prekybos 
bendroves, kurti kažkokius plačius planus, apie kuriuos 
seniau niekuomet nesvajojo?.. Miesčionių padedamas, nori 
iškilti ir vadovauti aristokratijai, nori būti išrinktas į mies- 
to tarybą, kurios nebuvo ir nėra?.. 

Juk tasai Vokulskis tikriausiai koks aferistas, gal apga- 
vikas, kuriam reikia garsios pavardės savo prekybos įmo- 
nių iškabai. Taip jau yra pasitaikę. Kiek puikių vokiečių 
ir vengrų diduomenės pavardžių nusivalkiojo prekybinėse 
operacijose, kurių ji net nesupranta, o tėvas tur būt irgi 
ne daugiau apie jas išmano. 

Jau visai sutemo; gatvėje uždegė žibintus, kurių šviesa 
ėmė skverbtis į panelės Izabelės kambarį, atmušdama lu- 
bose lango rėmus ir užuolaidų klostes. Šešėlis atrodė kaip 
kryžius šviesiame fone, kurį pamažu gožia tamsus debesis. 

„Kur aš jau kartą esu mačiusi tokį kryžių, tokį debesį 
ir šviesą? .."— klausinėjo save panelė Izabelė. Ji stengėsi 
prisiminti gyvenime matytas vietas —ir užsisvajojo. 

Jai rodėsi, kad važiuoja karieta per kažkokią pažįstamą 
vietovę. Miškai ir žali kalnai sudaro tarytum milžinišką 
žiedą, o karieta laikosi prie žiedo krašto ir rieda žemyn. 
Tačiau argi ji rieda? Juk ji niekur neartėja ir nuo nieko 
netolsta, tarsi stovėtų vietoje. Ne, vis dėlto važiuoja: tai 
matyti iš saulės disko, kuris atsispindi lakuotame karietos 
sparne ir virpėdamas iš lėto juda atgal. Pagaliau girdėti 
bildesys... Argi tai darda vežiko ratai gatvėje?.. Ne, tai 
dunda mašinos, dirbančios kažkur to kalnų ir miškų žiedo 
gelmėje. Ten, žemai, netgi matyti lyg koks žalumynų ap- 
juostas juodų dūmų ir baltų garų ežeras. 

Dabar panelė Izabelė pastebi tėvą, kuris sėdi greta jos 
ir atidžiai žiūrinėja savo nagus, kartkartėmis pažvelg- 
damas į apylinkes. Karieta vis tebestovi prie pat žiedo 
krašto tarytum sustingusi, ir tiktai saulės diskas, atsispin- 
dįs lakuotame sparne, iš lėto ritasi atgal. Ši tariama ra- 
mybė arba ir slaptas judėjimas nepaprastai erzina panelę 

Izabelę. ,„Ar mes važiuojame, ar stovime?“ — klausia ji 
tėvą. Tačiau tėvas nieko neatsako, tarsi nepastebi jos; jis 
žiūrinėja savo dailius nagus ir retkarčiais apsižvalgo po 
apylinkes. .. 

Staiga (karieta vis dar dreba ir vis dar girdėti bildesys) 
iš juodų dūmų ir baltų garų ežero gelmės išnyra kažkoks 
žmogus ligi juosmens. Jo plaukai trumpai kirpti, veidas 
tamsus, primenąs šaulių pulkininką Trostį (o gal gladia- 
torių iš Florencijos?), ir milžiniškos raudonos rankos. Jis 
apsivilkęs purvinais marškiniais, rankoves pasiraitojęs aukš- 
čiau alkūnių; kairėje rankoje, prispaustoje prie krūtinės, 
laiko vėduokle sudėtas kortas, o dešinėje, pakeltoje vir- 
šum galvos, — vieną kortą, matyt, ketindamas trenkti ją 
į priekinę karietos sėdynę. Likusios figūros dalies pro dū- 
mus nematyti. 

„Tėve, ką jis daro?“ — baimingai klausia panelė Izabelė. 

„Lošia su manimi piketą“, — atsako tėvas, taip pat lai- 
kydamas rankose kortas. 

„Juk tai baisus žmogus, tėveli!“ 

„Netgi tokie moterims nieko blogo nedaro“, — atsako 
ponas Tomašas. 


Tiktai dabar panelė Izabelė pastebi, kad marškinėtas 
žmogus žiūri į ją kažkokiu ypatingu žvilgsniu ir vis laiko 
iškėlęs kortą viršum galvos. Slėnyje kunkuliuojantieji 
dūmai ir garai tarpais uždengia jo atsegtus marškinius ir 
rūstų veidą; štai jis paskendo juose visiškai — jo nebėra. 
Tiktai pro dūmus vos vos matyti jo blizgančios akys, o vir- 
šum dūmų — iki alkūnės apnuoginta ranka ir — korta. 

„Ką reiškia ta korta, tėveli?“— klausia ji. 

Tačiau tėvas ramiai žiūri į savo kortas ir nieko neat- 
sako, tarsi nepastebi jos. 

„Kada gi pagaliau išvažiuosime iš šios vietos?..“ 

Tačiau, nors karieta dreba ir saulė, atsispindinti sparne, 
ritasi atgal, žemai vis dar matyti dūmų ežeras, jame pa- 
sinėręs Žmogus, jo viršum galvos pakelta ranka ir — korta. 


78 


Panelę Izabelę apima nervingas nerimas, ji sutelkia vi- 
sus atsiminimus, sukaupia visas mintis, norėdama įspėti, 
ką reiškia korta, kurią laiko tasai žmogus?.. 

Gal tai pinigai, kuriuos jis pralošė tėvui, lošdamas pi- 
ketą? Atrodo, ne. Gal jo auka labdarybės draugijai? Taip 
pat ne. Gal tai tūkstantis rublių, kuriuos jis davė tetos glo- 
bojamai prieglaudai, o gal kvitas už fontaną, paukštelius 
ir kilimus Viešpaties karstui papuošti?.. Taip pat ne, — 
visa tai jos taip nejaudintų. 

Pamažu panele Izabelę apima didelė baimė. Gal tai jos 
tėvo vekseliai, kuriuos kažkas neseniai supirko?.. Tokiu 
atveju, gavusi pinigus už sidabrinius indus ir servizą, ji 
pirmiausia sumokės tą skolą ir išsivaduos nuo tokio kre- 
ditoriaus. Tačiau dūmuose skendįs žmogus tebežiūri jai 
į akis ir nemeta kortos. Tai galbūt... Ak!.. 

Panelė Izabelė pašoka, tamsoje užkliūva už minkštos 
taburetės ir drebančiomis rankomis paskambina. Paskam- 
bina dar kartą, — niekas neatsako. Tada ji išbėga į prieš- 
kambarį ir tarpdury susiduria su panele Florentina, kuri 
griebia ją už rankos ir nustebusi paklausia: 

— Kas tau, Bela?.. 

Apšviestame prieškambaryje panelė Izabelė kiek atsi- 
peikėja. Ji šypsosi. 

— Flora, atnešk lempą į mano kambarį. Ar tėvelis 
namie? 

— Jis ką tik išvažiavo. 

— O Mikolajus? 

— Tuoj grįš — nuėjo atiduoti laiško pasiuntiniui. Ar 
tau dar labiau galvą skauda? — klausia panelė Florentina. 

— Ne, — juokiasi panelė Izabelė, — tiktai kiek užsnū- 
dau, ir man šiaip kažkas pasivaideno. 

Panelė Florentina paima lempą, ir abi nueina į Izabelės 
kambarį. Panelė Izabelė atsisėda šezlonge, nuo šviesos pri- 
sidengia akis ranka ir sako: 

— Žinai, Flora, aš apsigalvojau: neparduosiu savo sidab- 
Iro svetimam žmogui. Tie indai iš tikrųjų gali pakliūti die- 
važin į kokias rankas. Būk gera, sėsk prie mano stalo 

ir parašyk tetai, kad aš... priimu jos pasiūlymą. Tegul 
paskolina mums tris tūkstančius rublių ir pasiima sau ser- 
vizą ir sidabrą. 

Panelė Florentina, didžiai nustebusi, žiūri į ją ir pa- 
galiau atsako: 

— Tai neįmanoma, Bela. 

— Kodėl?.. 

— Prieš penkiolika minučių gavau laišką iš ponios Me- 
liton, kad sidabras ir servizas jau parduoti. 

— Jau?.. Kas juos nupirko? — sušunka panelė Izabelė, 
griebdama ją už rankos. 

Panelė Florentina sutrinka. 

— Rodos, kažkoks pirklys iš Rusijos. ..— sako ji, ta- 
čiau matyti, kad sako netiesą. 

— Tu kažką žinai, Flora!.. Prašau, pasakyk! ..— mal- 
dauja ją panelė Izabelė. Jos akyse pasirodo ašaros. 

— Gerai, tau pasakysiu, tik neišduok paslapties tėvui, — 
prašo giminaitė. 

— Tai kas gi?.. Kas gi nupirko?.. 

— Vokulskis, — atsako panelė Florentina. 
įgauna plieninį atspalvį. Ji piktai atstumia giminaitės ran- 
kas, keletą kartų pereina per kambarį ir pagaliau atsisėda 
į krėslą priešais panelę Florentiną. Tai jau nebe išsigan- 
dusi ir susijaudinusi gražuolė, bet ori dama, kuri ketina 
nubausti, o gal ir išvyti nusikaltusį tarną. 

— Sakyk man, brangioji, — sako ji skambiu kontral- 
tu, — kokį jūs čia kvailą sąmokslą prieš mane ruošiate?.. 

— Aš?.. Sąmokslą? ..— vapena panelė Florentina, spaus- 
dama rankas prie krūtinės. — Aš tavęs nesuprantu, Bela... 

— Taip. Tu, ponia Meliton ir tasai... juokingas didvy- 
ris... Vokulskis... 

— Aš ir Vokulskis?.. — pakartoja panelė Florentina. 
Šį kartą ji taip nekaltai nustemba, jog negalima abejoti 
jos nuoširdumu. 

— Sakysime, tu su jais nesusitarusi, — toliau kalba pa- 
nelė Izabelė, — bet kažką žinai... 

— Apie Vokulskį aš žinau tiek pat, kiek Ir visi. Jis 
turi parduotuvę, kurioje ir mes perkamės, pralobo kare... 

— O ar negirdėjai, kad jis traukia tėvą į prekybos 
bendrovę?.. 

Raiškios panelės Florentinos akys išsiplėtė. 

— Traukia tavo tėvą į bendrovę? — tarė ji, gūžtelėda- 
ma pečiais. — Į kokią gi bendrovę galima jį įtraukti?.. 

Ir čia pat išsigąsta savo žodžių... 

Negalima buvo abejoti, kad ji čia niekuo dėta. Panelė 
Izabelė vėl porą kartų perėjo per kambarį, tarytum narve 
uždaryta liūtė, ir staiga paklausė: 

— Bent pasakyk man, ką galvoji apie tą žmogų? 

— Apie Vokulskį?.. Nieko aš apie jį nemanau, nebent 
tiek, kad jis nori išgarsėti'ir ieško pažinčių. 

— Vadinasi, norėdamas išgarsėti, jis paaukojo tūkstantį 
rublių prieglaudai? 

— Tikriausiai. Ir dar dvigubai daugiau jis davė kito- 
kiai labdarybei. 

— O kodėl jis nupirko mano servizą ir sidabrą? 

— Matyt, norėdamas pelningai parduoti, — atsakė pane- 
lė Florentina. — Anglijoje už tokius daiktus gerai mokama. 

— O kodėl... supirko tėvo vekselius? 

— Iš kur tu žinai, kad jis? Neatrodo, kad jis iš to pel- 
nytų. 

— Nieko nežinau, — įsikarščiavusi tarė panelė Izabe- 
lė, —bet viską nujaučiu, viską suprantu... Tasai žmogus 
nori suartėti su mumis... 

— Juk su tėvu jau susipažino, — įterpė panelė Floren- 
tina. 

— Vadinasi, nori suartėti su manimi! ..— sušuko įtūžusi 
panelė Izabelė. — Supratau iš... 

Ji neišdrįso pridurti: „iš jo žvilgsnio“. 

— Ar tik neperdedi, Bela? 

— Ne. Tai, ką aš dabar jaučiu, nėra perdėjimas, tai 
veikiau aiškiaregystė. Tu netgi neįsivaizduoji, kaip seniai 
aš pažįstu tą žmogų, tikriau sakant — kaip seniai jis mane 
persekioja. Dabar tiktai prisimenu, kad jau pernai nebuvo 

nė vieno spektaklio, nebuvo koncerto ar paskaitos, ku- 
riuose nebūčiau jo sutikusi, ir tiktai šiandien ta... paika 
figūra man atrodo baisi... 

Panelė Florentina net pasitraukė kartu su krėslu ir su- 


šnibždėjo: 
— Tu manai, kad jis išdrįstų. .. 
— Susižavėti manimi?..— juokdamasi pertraukė pane- 


lė Izabelė. — To net nemanyčiau jam drausti. Nesu nei to- 
kia naivi, nei tokia veidmainiškai kukli, kad nežinočiau, 
jog patinkuų — Dieve mano! — net tamams... Kažkada mane 
jie pykino, nelyginant įkyrūs duoneliautojai, kurie pastoja 
mums kelią gatvėje, skambina prie durų arba rašinėja laiš- 
kus, prašydami pagelbėti. Na, bet dabar aš tiktai geriau 
supratau išganytojo žodžius: „Kam daug duota, iš to daug 
bus 1r pareikalauta.“ 

— Pagaliau, — kalbėjo toliau ji, gūžtelėjusi pečiais, — 
vyrai taip įkyriai mus garbina, kad aš jau nebesistebiu, 
kai jie meilikauja ar įžūliai žvilgčioja, ir man tik keista, 
kai esti kitaip. Jeigu salone sutinku žmogų, kuris man 
nekalba apie savo meilę ir kančias arba netyli paniuręs,— 
o tai rodo dar didesnę meilę ir kančias, — arba nėra man 
abejingas kaip ledas, — o šitai jau reiškia didžiausią meilę 
ir kančias, — tuomet jaučiu, lyg man ko trūksta, tarsi bū- 
čiau pamiršusi vėduoklę ar nosinaitę... O, aš pažįstu 
juos — visus tuos donžuanus, poetus, filosofus, didvyrius, 
visas tas jautrias, nesavanaudiškas, sudužusias, svajingas 
ar stiprias sielas... Pažįstu visą tą maskaradą ir, būk tikra, 
moku juo puikiai pasidžiaugti. Cha cha cha! Kokie jie visi 
juokingi... . 

— Aš tavęs nesuprantu, Bela, — pertarė panelė Floren- 
tina, skėstelėdama rankas. 

— Nesupranti?.. Tai tu, matyt, nesi moteris. 

Panelė Florentina ėmė mosikuoti, iš pradžių protestuo- 
dama, o paskui abejodama. 

— Klausyk, — varė toliau panelė Izabelė. — Jau metai, 
kai mes praradome padėtį visuomenėje. Nesiginčyk, taip 
yra, ir visi tai žinome. Dabar mes nusigyvenę... 

— Tu perdedi... 

— Ak, Flora, neguosk manęs, nemeluok!.. Argi per 
pietus negirdėjai, kad net tie keliolika rublių, kuriuos da- 
bar turi tėvas, yra išlošti kortomis iš... 

Tai sakydama, panelė Izabelė visa drebėjo. Jos akys 
bligzėjo, skruostai paraudo. 

— Ir štai tokią valandą ateina tasai... pirklys, superka 
mūsų vekselius, mūsų servizą, apraizgo pinklėmis mano 
tėvą ir tetą, kitaip sakant, — iš visų pusių apstato mane 
tinklais, kaip medžiotojas žvėrį. Tai jau ne ilgesingas gar- 
bintojas, ne jaunikis, kurį galima atstumti, tai... grobi- 
kas!.. Jis nedūsauja, o prisimeilina tetai, supančioja tėvui 
rankas ir kojas ir mane nori pagrobti jėga arba priversti, 
kad pati jam pasiduočiau... Ar supranti tą rafinuotą men- 
kystą? 

Panelė Florentina pasibaisėjo. 

— Tokiu atveju išeitis labai paprasta. Pasakyk... 

— Kam ir ką pasakyti?.. Gal tetai, kuri pasiryžusi rem- 
ti tą poną, kad tik priverstų mane atiduoti ranką mar- 
šalkai?.. O gal turiu pasakyti tėvui, išgąsdinti jį ir pa- 
greitinti katastrofą? Padarysiu tik vieną dalyką: neleisiu 
tėvui įsipainioti į bet kokias bendroves, nors tektų šliau- 
žioti jam po kojomis, nors tektų... uždrausti jam tai ve- 
lionės motinos vardu... 

Panelė Florentina susižavėjusi žiūrėjo į ją. 

— Iš tikrųjų, Bela, —tarė ji, — tu perdedi. Būdama to- 
kia energinga ir taip genialiai įžvalgi. .. 

— Tu nepažįsti tų žmonių, o aš mačiau, kaip jie dirba. 
Jų rankose plieniniai bėgiai raitosi kaip kaspinai. Tai 
baisūs žmonės. Siekdami savo tikslo, jie išjudino visas že- 
mės jėgas, kurių mes net nepažįstame. Jie gali laužyti, 
vilioti į spąstus, vergiškai šliaužioti, rizikuoti viskuo, net- 
gi — kantriai laukti... 

— Kalbi iš skaitytų romanų. 

— Kalbu, kaip man liepia mano nuojauta, kuri mane 
įspėja... šaukia, kad tasai žmogus važinėjo į karą vien 
dėl to, kad laimėtų mane. Ir vos tik sugrįžo, jau sėlina 

prie manęs iš visų pusių... Bet tegul saugosil.. Jis nori 
mane nupirkti? Gerai, tegul perka!.. Įsitikins, kad esu la- 
bai brangi... Jis nori pagauti mane tinklais?.. Gerai, tegul 
išskleidžia juos, bet aš išsprūsiu, kad ir... į maršalkos 
glėbį... Dieve! Nė nemaniau, kokia gili yra praraja, į ku- 
rią mes riedame, kol nepamačiau tokio dugno. Iš Kvirinalo 
salonų —į krautuvę... Tai netgi ne smukimas, o gėda... 

Ji atsisėdo į šezlongą ir, užsidengusi veidą rankomis, 
pravirko. 


Septintasis skyrius 


BALANDĖ SKRENDA PASITIKTI ŽALČIO 


Lenckių šeimos servizas ir sidabriniai indai jau buvo 
parduoti, ir juvelyras net atnešė ponui Tomašui pinigus, 
pasilikęs sau šimtą keliasdešimt rublių už saugojimą ir tar- 
pininkavimą. Tačiau grafienė Karolienė nenustojo mylėjusi 
panelės Izabelės; dar daugiau — parduodant tuos suveny- 
rus jos parodyta energija ir pasiaukojimas senosios damos 
širdyje atvėrė naują giminiškų jausmų šaltinį. Grafienė 
ne tik įkalbėjo panelę Izabelę priimti iš jos dailų kostiu- 
mėlį, ne tik kasdien ją lankydavo arba kviesdavosi pas 
save, bet dargi (tai jau buvo negirdėta malonė) paskolino 
jai savo karietą visam Didžiajam trečiadieniui. 

— Pasivažinėk, angelėli,i po miestą, — pasakė grafie- 
nė, bučiuodama dukterėčią, —ir nusipirk kokių tau reikia 
smulkmenų. Tik atmink, kad man per aukų rinkimą žaviai 
atrodytum... Taip žaviai, kaip tik tu viena tesugebil.. 
Labai prašau... | 

Panelė Izabelė nieko neatsakė, bet iš jos žvilgsnio ir 
paraudimo galima buvo suprasti, kad ji mielai išpildys 
tetos norą. 

Didįjį trečiadienį, lygiai vienuoliktą valandą ryto, pa- 
nelė Izabelė jau sėdėjo atviroje karietoje šalia neatskiria- 
mos savo palydovės panelės Florentinos. Gatvėje dvelkė 
pavasarinis vėjelis, skleisdamas tą ypatingą „stiprų kvapą, 

kuris paprastai pranašauja, jog netrukus sprogs medžių 
pumpurai ir pasirodys snieguolės; pilki žolynai po truputį 
jau žaliavo; saulė kaitino taip smarkiai, jog damos išsklei- 
dė skėčius. 

— Puiki diena, — atsiduso panelė Izabelė, žiūrėdama 
į dangų, kuriuo plaukė vienas kitas baltas debesėlis. 

— Kur liepsite važiuoti, panele? — paklausė liokajus, 
užtrenkdamas karietos dureles. 

— Į Vokulskio parduotuvę, — nervingai ir paskubomis 
atsakė panelė Izabelė. 

Liokajus užšoko ant pasostės, ir įganyti bėriai išdidžiai 
nurisnojo, prunkšdami ir riesdami aukštyn galvas. 

— Kodėl pas Vokulskį, Bela? -—— šiek tiek nustebusi, pa- 
klausė panelė Florentina. 

— Noriu nusipirkti paryžietiškas pirštinaites, keletą fla- 
konėlių kvepalų... 

— Tų dalykų gausime ir kitur. 

— Aš noriu tenai, — šaltai atrėžė panelė Izabelė. 

Kelias dienas ją kankino nepaprastas nerimas, kurį kar- 
tą gyvenime ji jau buvo patyrusi. Būdama prieš keletą 
metų užsienyje, viename zoologijos sode ji pamatė narve 
didžiulį tigrą, kuris miegojo, prisiglaudęs prie pat virbų 
taip, kad net dalis galvos ir viena ausis kyšojo lauke. 

Tai pamačiusi, panelė Izabelė pajuto nenugalimą norą 
pačiupti tigrą už ausies. Nuo narvo kvapo jai darėsi 
šleikštu, galingos žvėries letenos kėlė neapsakomą siaubą, 
bet vis tiek ji jautė, kad turi nors paliesti tigro ausį. 

Šis keistas potraukis jai pačiai pasirodė pavojingas ir 
net juokingas. Ji įveikė pagundą ir nuėjo toliau; tačiau po 
kelių minučių sugrįžo. Vėl nuėjo į šalį, apžiūrėjo kitus 
narvus, stengėsi galvoti apie ką nors kita. Veltui. Panelė 
Izabelė sugrįžo ir, nors tigras jau nebemiegojo ir mau- 
rodamas laižėsi baisiąsias letenas, pribėgo prie narvo, įki- 
šo ranka ir — drebėdama ir išbalus — palietė tigro ausį. 

Po valandėlės ji susigėdo savo paikumo, bet kartu pa- 
juto ir aitrų pasitenkinimą, kurį patiria žmonės, svarbiais 
momentais klausą instinkto balso. 

Šiandien jai kilo panašus noras. 

Ji niekino Vokulskį, jos širdis alpo tik pagalvojus, kad 
tasai žmogus galėjo užmokėti už sidabrinius daiktus dau- 
giau, negu jie buvo verti, bet vis tiek ją neapsakomai 
traukė įeiti į parduotuvę, pažvelgti Vokulskiui į akis ir 
užmokėti jam už keletą niekučių kaip tik tais pinigais, 
kurie buvo gauti iš jo. 

Vien tik pagalvojus, kad susitiks su juo, ją apimdavo 
baimė, bet neišaiškinamas instinktas stūmė pirmyn. 

Krokuvos priemiesčio gatvėje ji jau iš tolo pastebėjo 
iškabą: „J. Mincelis ir S. Vokulskis“, o gretimame name — 
naują, dar nebaigtą įrengti parduotuvę su penkiais kaip 
veidrodžiai blizgančiais prekylangiais. Prie jos dirbo ke- 
letas amatininkų ir darbininkų: vieni iš vidaus šveitė lan- 
gų stiklus, antri auksino ir dažė duris bei staktas, treti 
taikė prie vitrinų didžiulius varinius turėklus. 

— Kokia čia parduotuvė statoma? — paklausė panelę 
Florentiną. 

— Tur-būt Vokulskio, nes girdėjau, kad jis keliasi 
į erdvesnes patalpas. 

„Šita parduotuvė man!“ — pagalvojo panelė Izabelė, 
maigydama pirštines. 

Karieta sustojo, liokajus nušoko nuo pasostės ir padėjo 
damoms išlipti. Tačiau, kai jis triukšmingai atidarė Vo- 
kulskio parduotuvės duris, panelę Izabelę staiga apėmė 
silpnumas, jai pakirto kojas. Vieną akimirką ji netgi no- 
rėjo grįžti į karietą ir pabėgti, bet tuoj pat susivaldė ir 
įėjo aukštai iškėlusi galvą. 

Vidury parduotuvės jau stovėjo Žeckis ir, trindamasis 
rankas, žemai linkčiojo. Toliau Liseckis, glostydamas dailią 
barzdą, plačiais ir iškilmingais mostais rodė bronzines 
žvakides kažkokiai damai, kuri sėdėjo kėdėje. Menkutis 
Kleinas rinko lazdele jaunuoliui, kuris, pamatęs panelę Iza- 
belę, tučtuojau apsiginklavo pensnė, o heliotropu išsikvė- 
pinęs Mračevskis žvilgsniu degino ir ūseliais atakavo dvi 
raudonskruostes paneles, kurios lydėjo senyvą damą ir žiū- 
rinėjo tualetinius daiktelius. 

Į dešinę nuo durų, prie pulto, sėdėjo Vokulskis, palin- 
kes prie sąskaitų. 

Įėjus panelei Izabelei, jaunuolis, kuris rinkosi lazdelę, 
pasitaisė apykaklę, abi panelės susižvelgė, Liseckis nuo 
pusės žodžio nutraukė sklandų posakį apie žvakidžių stilių, 
tačiau išlaikė įtaikią pozą, ir net dama, kuri jo klausėsi, 
sunkiai atsigręžė kėdėje. Valandėlę parduotuvėje stojo ty- 
la, kurią nutraukė tik panelė Izabelė, prabildama savo sod- 
Iiu kontraltu: 

— Ar yra ponas Mračevskis?.. 

— Ponas Mračevski!..— pašaukė ponas Ignacas. 

Mračevskis jau stovėjo šalia panelės Izabelės, parau- 
dęs kaip vyšnia, kvepėdamas kaip smilkyklė ir palenkęs 
galvą kaip pasvirusi nendrė. 

— Norėtume gauti pas jus pirštinaičių. 

— Numeriukas penki ir pusė, — atsiliepė Mračevskis, 
jau laikydamas dėžutę, kuri truputį drebėjo jo rankose nuo 
panelės Izabelės žvilgsnio. 

— Taigi kad ne... — nusijuokė ji. — Penki ir trys ket- 
virčiai... Jūs jau užmiršote!.. 

— Panele, yra dalykų, kurių niekados negalima užmirš- 
ti. Tačiau jeigu jūs pageidaujate penkto su trim ketvir- 
čiais — mielai patarnausiu, tikėdamasis, kad netrukus jūs 
vėl teiksitės mus aplankyti. Nes pirštinaitės penkto su 
trim ketvirčiais numerio, — pridūrė jis, lengvai atsidusęs ir 
išstatydamas priešais ją dar keletą dėžučių, — būtinai smuks 
nuo rankučių... 

— Genijus! — tyliai sušnibždėjo ponas Ignacas, mirkte- 
lėdamas Liseckiui, kuris paniekinamai krutino lūpas. 

Kėdėje sėdinti dama nusigręžė į žvakides, dvi panelės 
į tualetinį alyvmedžio stalelį, jaunuolis su pensnė ėmė 
rinktis lazdelę, —ir prekyba parduotuvėje vėl ramiai ėjo 
toliau. Tiktai įkaitęs Mračevskis zujo aukštyn ir žemyn 
kopėtėlėmis, traukiojo stalčius ir nešė vis naujas ir naujas 
dėžutes, įtikinėdamas panelę Izabelę lenkiškai ir prancū- 
ziškai, kad jai negalima dėvėti kitokių pirštinaičių, kaip tik 
penkto su puse numerio, vartoti kitokių kvepalų, kaip tiktai 


87 


tikruosius Atkinsono, puošti savo stalelio jokiais kitais, 
o tik paryžietiškais daikteliais. 

Vokulskis taip žemai palinko ties pultu, kad jo kakto- 
je iššoko gyslos, ir mintyse vis skaičiavo: 

„29 ir 36— tai bus 65, ir dar 15 — bus 80, dar 73 — 
bus... bus...* 

Čia jis nustojo skaičiavęs ir iš padilbų pažvelgė į tą 
pusę, kur panelė Izabelė kalbėjosi su Mračevskiu. Juodu 
abu stovėjo atsisukę į jį profiliu; jis pastebėjo, kad par- 
davėjas neatitraukia nuo jos liepsnojančių akių, o ji de- 
monstraiyviai atsakinėja šypsena ir švelniai raginamais 
žvilgsniais. 

„29 ir 36 — bus 65, dar 15..." — skaičiavo mintyse Vo- 
kulskis, bet staiga plunksna tarp jo pirštų trakštelėjo ir 
nulūžo. Nepakeldamas galvos, jis ištraukė iš stalčiaus nau- 
ją plunksną, ir tuo „pačiu metu, nežinia kokiu būdu, nu- 
stelbdamas sąskaitą, jam iškilo klausimas: 

„Argi aš šią moterį myliu?.. Nesąmonė! Visus metus 
sirgau kažkokia smegenų liga, o man rodėsi, jog esu įsi- 
mylėjęs... 29 ir 36... 29 ir 36... Niekuomet nemaniau, 
kad galiu būti jai toks abejingas... Kaip ji žiūri į tą 
asilą... Na, tai, matyt, būtybė, kuri koketuoja net su par- 
davėjais, o galgi taip pat elgiasi ir su vežikais bei tar- 
nais!.. Pirmą kartą jaučiuosi ramus... Dieve... O aš taip 
troškau ramybės. .." 

Į parduotuvę įėjo dar keletas pirkėjų, ir Mračevskis 
nenoromis kreipėsi į juos, iš lėto vyniodamas prekes. 

Panelė Izabelė priėjo prie Vokulskio ir, rodydama jo 
pusėn skėčiu, aiškiai tarė: 

— Flora, būk maloni — užmokėk tam ponui. Važiuoja- 
me namo. 

— Kasa yra čia, —atsiliepė Žeckis, pribėgdamas prie 
panelės Florentinos. Jis paėmė iš jos pinigus, ir abu pasi- 
traukė gilyn į parduotuvę. 

Panelė Izabelė iš lėto priėjo prie pat pulto, už kurio 
sėdėjo Vokulskis. Ji buvo labai išbalus. Rodėsi, kad šio 
žmogaus vaizdas ją magnetizuoja. 

— Ar jūs būsite ponas Vokulskis? 

Vokulskis pakilo nuo kėdės ir abejingai atsakė: 

— Kuo galiu patarnauti? 

— Juk tai jūs nupirkote mūsų servizą ir sidabrinius 
indus? — paklausė ji dusliu balsu. 

— Aš, panele. 

Dabar panelė Izabelė susvyravo. Tačiau tuoj pat jos 
skruostai vėl silpnai paraudo. Ji paklausė: 

— Jūs tikriausiai parduosite tuos daiktus? 

— Dėl to juos ir nupirkau. 

Panelė Izabelė dar labiau išraudo. 

— Ar būsimasis pirkėjas gyvena Varšuvoje? — paklausė 
ji toliau. 

— Tuos daiktus parduosiu ne čia, bet užsienyje. Te- 
nai... man brangiau užmokės, — pridūrė jis, pastebėjęs jos 
akyse klausimą. 

— Jūs tikitės gerai pelnyti? 

— Aš ir nupirkau, norėdamas pelnyti. 

— Ar dėl to ir mano tėvas nežino, kad tie daiktai yra 
jūsų rankose? — ironiškai tarė ji. 

Vokulskio lūpos suvirpėjo. 

— Servizą ii sidabrą pirkau pas juvelyrą. To visiškai 
neslepiu. Trečių asmenų į sandėrį nepainioju, nes pre- 
kyboje taip neįprasta. 

Nors jis ir griežtai atsakinėjo, panelė Izabelė atsikvėpė. 
Netgi jos akys truputį patamsėjo ir liovėsi piktai bliz- 
gėjusios. 

— O jeigu mano tėvas“ apsigalvotų ir panorėtų atpirkti 
tuos daiktus, už kokią kainą jūs dabar juos perleistumėte? 

— Už tiek, už kiek pirkau. Žinoma, priskaičius procen- 
tus — maždaug... nuo šešių iki aštuonių metinių... 

— Ir jūs atsisakytumėte nuo pelno, kurio tikitės?.. 
Kodėl gi? — paskubomis pertraukė ji. 

— Todėl, panele, kad prekyba remiasi ne ateities pel- 
nais, 0 nuolatine turimo kapitalo apyvarta. 

— Sudie, gerbiamasis, ir... dėkui už paaiškinimus, — 
tarė panelė Izabelė, pastebėjusi, kad jos palydovė jau bai- 
gia užsimokėtį. 

Vokulskis nusilenkė ir vėl sėdo prie savo knygos. 

Kai liokajus paėmė ryšulius ir damos susėdo karietoje, 
panelė Florentina priekaištingai tarė: 

— Tu kalbėjaisi su tuo žmogumi, Bela?.. 

— Taip, ir nesigailiu. Jis viską melavo, bet... 

— Ką reiškia tasai „bet“?.. — su nerimu paklausė pa- 
nelė Florentina. 

— Neklausinėk... nieko nekalbėk man, jei nenori, kad 
aš pravirkčiau gatvėje... 

Ir po valandėlės pridūrė prancūziškai: 

— Pagaliau gal ir blogai padariau, čionai atvažiuoda- 
ma, bet... man vis tiek!.. 

— Aš manau, Bela, — pasakė jos palydovė, reikšmingai 
prikąsdama lūpas, — kad reikėtų apie tai pasikalbėti su 
tėvu ar su teta. 

— Tu nori pasakyti, — pertraukė ją panelė Izabelė, — 
kad turiu pasikalbėti su maršalka arba su baronu? Tai pa- 
daryti spėsiu visada; dabar dar neturiu drąsos... 

Pokalbis nutrūko. Damos tylėdamos sugrįžo namo: pa- 
nelė Izabelė visą dieną buvo blogai nusiteikusi. 

Kai panelė Izabelė išėjo iš parduotuvės, Vokulskis vėl 
ėmė skaičiuoti ir be klaidų .susumavo du ilgus skaičių stul- 
pelius. Įpusėjęs trečią, jis sustojo ir nusistebėjo ta ramybe, 
kuri įsiviešpatavo jo širdyje. Iš kur staiga tasai abejingu- 
mas po visų metų karštligiško blaškymosi ir ilgesio, kurį 
nutraukdavo siautulio protrūkiai? Jeigu kokį nors žmogų 
netikėtai kas perkeltų iš baliaus į mišką arba iš tvankaus 
kalėjimo į žalią ir plačią pievą, tai jis lygiai taip pat pa- 
sijustų ir taip pat smarkiai nustebtų. 

„Matyt, visus metus buvau ne visai pilno proto, — 
galvojo Vokulskis. — Nebuvo nei pavojaus, nei aukos, ku- 
riai nebūčiau dėl šios moters ryžęsis, bet vos tik ją pa- 
mačiau — ir ji visai man Rneberūpi... 

O kaip ji su manim kalbėjo! Kiek paniekos menkystei 
pirkliui... „,Užmokėk tam ponui!..“ Na ir juokingos tos 
aukštuomenės damos! Kiekvienas nenaudėlis, sukčius, netgi 
vagis, jei tik turi kilmingą vardą, joms yra geras kompa- 

nionas, nors iš fizionomijos panėšėtų ne į tėvą, o į moti- 
nos tarną. Bet pirklys — tai parijas... Pagaliau man tatai 
nė kiek nerūpi; trūnykite sau ramybėje!“ 

Jis sudėjo dar vieną stulpelį, net nepastebėdamas, kas 
dedasi parduotuvėje. 

„Iš kur ji žino, — mąstė jis toliau, — kad aš nupirkau 
servizą ir sidabrą?.. Ir kaip ji stengėsi sužinoti, ar tik 
aš neužmokėjau daugiau, negu tie daiktai verti! Mielai pa- 
dovanočiau jiems tuos suvenyrinius daiktelius. Juk kol 
gyvas turiu būti jai dėkingas: jei nebūčiau šėlęs dėl jos, 
tai ir nebūčiau pralobęs ir supelyčiau už pulto. O dabar 
gal ir liūdna man bus be to sielvarto, nevilties ir vilčių... 
Kvailas gyvenimas!.. Vaikomės po žemę šmėklą, kurią 
kiekvienas nešiojamės širdyje, ir tik tada, kai ji iš ten 
pabėga, suprantame, jog tai buvo beprotybė... Na, nie- 
kuomet nepagalvočiau, kad galima taip stebuklingai išgyti. 
Dar prieš valandą visas buvau prisisunkęs. nuodų, o dabar 
esu toks ramus ir — kažkoks tuščias, tarytum iš manęs 
būtų išlėkusi siela ir viduriai ir likus tiktai oda ir drabu- 
žiai. Ką aš dabar veiksiu? Kuo gyvensiu?.. Gal važiuosiu 
į Paryžiaus parodą, o paskui į Alpes..." 

Tuo momentu prie jo pirštų galais prisėlino Žeckis ir 
pašnibždėjo: 

— Puikus tasai Mračevskis, ar ne? Kaip moka kalbėti 
su moterimis! 

— Kaip išpaikintas akiplėša kirpėjas, — atsakė Vokuls- 
kis, nepakeldamas akių nuo knygos. 

— Mūsų pirkėjos jį tokį padarė, — tarė senasis par- 
davėjas, bet, pamatęs, kad trukdo šeimininkui, pasitraukė. 

Vokulskis vėl susimąstė. Paskui nežymiai pažvelgė 
į Mračevskį ir tik dabar pastebėjo, kad to jaunuolio vei- 
das kažkoks ypatingas. 

„Taip, — pagalvojo Vokulskis, — jis akiplėšiškai kvailas 
ir, matyt, dėl to patinka moterims.“ 

Juokas jį ėmė ir iš panelės Izabelės, žvilgčiojusios 
į jauną gražuolį, ir iš savo pamėklių, kurios šiandien taip 
netikėtai jį paliko. 


91 


Staiga Vokulskis krūptelėjo — išgirdo tariant panelės 
Izabelės vardą ir pastebėjo, kad parduotuvėje nėra nė 
vieno pirkėjo. 

— Na, šiandien tai pats neslėpei savo meilumo, — liūd- 
nai šypsodamasis, kalbėjo Kleinas Mračevskiui. 

— Bet kaip ji į mane žiūrėjo, tiesiog — ak! .. — atsi- 
duso Mračevskis, prispausdamas vieną ranką prie krūtinės, 
o kita pariesdamas ūsiuką. — Esu tikras, — kalbėjo toliau 
jis, — kad po kelių dienų gausiu iškvėpintą laiškelį. Pas- 
kui — pirmasis pasimatymas, vėliau: „Dėl jūsų laužau prin- 
cipus, pagal kuriuos esu išauklėta“, o paskui: „„Ar tu ne- 
niekini manęs?“ Akimirka prieš tai yra labai saldi, užtat 
akimirką po to žmogui taip nejauku... 

— Gana paistyti! — pertraukė Liseckis. — Žinome jūsų 
laimėjimus: tai visokios Matildos, kurias jūs žavite keps- 
nio porcija ir bokalu alaus. 

— Matildos — tai šiokiadieniams, o damos — šventėms. 
Bet Iza bus didžiausia šventė. Duodu garbės žodį, kad dar 
nepažįstu kitos moters, kuri taip velniškai man patiktų... 
Na, bet ir ji man palanki! 

Trinktelėjo durys, ir į parduotuvę įėjo senyvas pražilęs 
ponas; jis paprašė grandinėlės laikrodžiui, bet šaukė ir stuk- 
seno lazdele taip smarkiai, tarytum ketindamas nupirkti 
visas japoniškas vazas. 

Vokulskis nė nekrustelėdamas klausėsi, kaip giriasi 
Mračevskis. Jis jautėsi taip, tarytum ant galvos ir ant 
krūtinės būtų krite kažkokie sunkūs daiktai. 

— Galų gale man tatai visiškai nerūpi, — sušnibždė- 


jo jis sau. 
Po žilojo pono į parduotuvę įėjo dama, kuri paprašė 
skėčio, po jos — vidutinio amžiaus ponas, norįs nusi- 


pirkti skrybėlę, paskui jaunuolis, kuriam reikėjo portsi- 
garo, ir pagaliau trys panelės, kurių vieną pareikalavo 
Šolco pirštinių, būtinai Šolco, nes kitų ji nedėvinti. 

Vokulskis užvertė knygą, iš lėto pakilo nuo krėslo ir, 
paėmęs nuo pulto skrybėlę, pasuko prie durų. Jam trūko 
kvapo, o galva, atrodė, dar kiek, ir pkš. 

Ponas Ignacas pribėgo prie jo. 

— Išeini?.. Gal užsuksi į naująsias patalpas? — paklau- 
sė jis. | 

— Niekur neisiu, pavargau, — atsakė Vokulskis, mežiū- 
rėdamas jam į akis. 

Kai jis išėjo, Liseckis pliaukštelėjo Žeckiui per petį. 

— Atrodo, mūsų šeimininkas kažkaip pradeda išsikvėp- 
ti, — pašnibždėjo jis. 

— Na, — atkirto ponas Ignacas, — paleisti tokią įmonę, 
kaip Maskvos, — tai ne juokai. Suprantama. 

— O kodėl jis į tai leidžiasi? 

— Kad turėtų iš ko mums algos pridėti, — griežtai at- 
sakė ponas Ignacas. 

— Tad tegul atidaro nors šimtą naujų parduotuvių, net 
Irkutske, kad tik kasmet didintų mums algas, — tarė Lisec- 
kis. — Dėl to aš su juo nesiginčysiu. Tačiau vis tiek pa- 
sakysiu, kad jis velniškai pasikeitęs, ypač šiandien. Žydai, 
brangusis, žydai, -— pridūrė jis, — kai tik suuos jo projek- 
tus, gerokai jį papešios. 

— Ką ten žydai... 

— Žydai, sakau, žydai!:. Jie visus laiko už ragų ir 
neleis, kad jiems pagalius į ratus kaišiotų kažkoks Vo- 
kulskis, ne žydas ir netgi ne perkrikštas. 

— Vokulskis susidės su šlėkta, — atsakė Ignacas, — ir 
ten yra kapitalų. 

— Kažin, kas blogiau: žydas ar šlėkta, — lyg tarp kitko 
pastebėjo Kleinas ir labai liūdnai kilstelėjo antakius. 


Aštuntasis skyrius 


APMĄSTYMAI 


Išėjęs į gatvę, Vokulskis pastovėjo šaligatvyje, tarytum 
galvodamas, kur eiti. Jo niekas niekur netraukė. Tačiau, 
atsitiktinai žvilgtelėjęs dešinėn, į savo naująją parduotuvę, 
priešais kurią jau stoviniavo praeiviai, pasišlykštėjęs nusi- 
gręžė ir nuėjo kairėn. 

„Nuostabu, kaip visa tai man mažai terūpi“, — tarė jis 
sau. Paskui pagalvojo apie tuos keliolika žmonių, kuriems 
jau dabar duoda darbo, ir apie tuos keliasdešimt žmonių, 
kurie nuo gegužės pirmosios turėjo pradėti pas jį dirbti, 
apie tuos šimtus žmonių, kuriems per metus turėjo sukurti 
naujus uždarbio šaltinius, ir apie tuos tūkstančius žmonių. 
kurie, pirkdami jo pigias prekes, galės šiek tiek pagerinti 
savo skurdų gyvenimą, — ir pajuto, kad šią valandėlę visi 
tie žmonės ir jų šeimos jo visai nedomina. 

„Parduotuvę kam .nors perleisiu, bendrovės nesteigsiu 
ir išvažiuosiu į užsienį“, — mąstė jis. 

„Ar nepagalvoji, kaip apvilsi žmones, kurie tavimi 
tiki?“ 

„Apvilsiu?.. Argi aš pats nesu apviltas?..“ 

Eidamas toliau, Vokulskis pasijuto kažkaip nepatogiai; 
tiktai sustojęs suprato, kad jam įkyrėjo visą laiką trauktis 
iš kelio, ir todėl perėjo į kitą gatvės pusę, kurioje žmonių 
buvo mažiau. 

„Betgi ir niekšas tasai Mračevskis! — galvojo jisai. — 
Kaip galima kalbėti tokius dalykus parduotuvėje?.. „Po 
kelių dienų gausiu laiškelį, o paskui — pasimatymas!..“ 
Ką gi, pati kalta: nereikia koketuoti su mulkiais... Paga- 
liau — man vis tiek“ 

Širdy jis jautė keistą tuštumą, o pačioje jos gilumoje 
tarsi lašelį aitraus kartėlio. Nei jėgų, nei norų, nieko, tiktai 
tą lašelį, tokį mažytį, jog nė neįžiūrėsi, bet tokį kartų, 
kad, rodos, visą pasaulį galima būtų juo apnuodyti. 

„Laikina apatija, išsekimas, įspūdžių stoka... Per daug 
galvoju apie prekybą“, — kalbėjo jis sau. 

Jis sustojo ir apsižvalgė. Prieššventinė diena ir gražus 
oras išviliojo į gatves daugybę žmonių. Tarp Koperniko 
paminklo ir Zigmunto kolonos nutįsusi virtinė vežimų ir 
banguojanti marga minia atrodė kaip būrys paukščių, ku- 
rie kaip tik skrido viršum miesto, keliaudami į šiaurę. 

„Įdomus dalykas, — mąstė Vokulskis. — Kiekvienas 
paukštis tenai aukštybėse ir kiekvienas žmogus žemėje įsi- 
vaizduoja, kad keliauja, kur nori. Ir tiktai iš šalies ma- 

tyti, kad juos visus neša į priekį kažkokia lemtinga sro- 
vė — galingesnė už jų ketinimus ir troškimus. Gal tai net 
ta pati srovė, kuri nusineša naktį garvežio išpūstas kibirkš- 
tis?.. Akimirką blykstelėjusios, jos užgęsta amžiams, — ir 
tai vadinasi gyvenimas. 


Žmonių praeina kartų kartos, 
Vilnis taip jūroj vėjas gena. 

Jų pėdos smėliu liks užbertos, 
Ir neatspės nieks, kur gyveno. 


Kur aš tai skaičiau?.. Vis tiek.“ 

Nesiliaująs bildesys ir triukšmas Vokulskiui rodėsi ne- 
bepakenčiamas, o vidinė tuštuma kėlė siaubą. Jis panoro 
į ką nors nukreipti savo mintis ir prisiminė, kad vienas 
užsienietis kapitalistas klausinėjo jį, kokios jis nuomonės 
dėl bulvarų prie Vyslos. Nuomonę jis jau buvo susidaręs: 
Varšuva visa savo mase linksta ir slenka link Vyslos, 
Nutiesus išilgai krantų bulvarus, tenai iškiltų gražiausioji 
miesto dalis: namai, parduotuvės, alėjos. .. 

„Reikia pažiūrėti, kaip tai atrodytų“, — sušnibždėjo Vo- 
kulskis ir pasuko į Karovą gatvę. 

Prie vartų gatvės pradžioje jis pamatė basą, virvėmis 
apsijuosusį krovėją, kuris gėrė vandenį tiesiog iš fontano; 
jis jau buvo apsitaškęs nuo galvos iki kojų, bet veidas 
atrodė patenkintas ir akys linksmai juokėsi. 

„Štai jis ir gavo, ko troško. O aš, vos tik priėjau prie 
troškulio nebėra. Ir vis dėlto man žmonės pavydi, o šio 
vargšo privalu gailėtis. Koks baisus nesusipratimas!“ 

Karova gatve Vokulskis ėmė eiti lėčiau. Jam atrodė, 
kad jis kartu su visais didmiesčio gyvenimo jau iškultais 
pelais lėtai plaukia kažkur žemyn šiuo garlaiviu, įsisprau- 
dusiu tarp senų mūrų. 

„Ką tie bulvarai?..— galvojo jis. — Pabus kurį laiką, 
o paskui pradės griūti, apaugs piktžolėmis, suskeldės, kaip 
štai šios sienos. Žmonės, kurie plušėjo jas statydami, taip 
pat siekė sveikatos, ramybės, turto, 0 gal pramogų ir 

malonumų. O kur jie dabar?.. Po jų liko tik suskilę mūrai, 
tarsi senovinės epochos kirminų kiaukutai. Tiek ir tebus 
naudos iš šitų ir tūkstančių kitų plytų krūvų, kad ateities 
geologas pavadins jas žmogaus formacijos uolienomis, kaip 
kad mes dabar koralų rifus arba kreidos sluoksnius vadi- 
name pirmuonių formacijos uolienomis. 


Ir ką mes pelnom savo triūsų, 
Šią būtį vilkdami neramią? 
Tuštybė viskas šioje žemėj, 
Akimirka tik — amžius mūsų... 

Kurgi esu tai skaites, kur?.. Tiek to.“ 

Jis sustojo pusiaukelėje ir ėmė žiūrėti į nusidriekusį 
po jo kojomis kvartalą tarp Novi Zjazdo ir Tamkos. Jį 
nustebino šios miesto dalies panašumas į kopėčias, kurių 
vieną ilginį sudaro Dobros gatvė, kitą — linija nuo Gar- 
barskos gatvės iki Topelio, o keliolika skersinių gatvelių 
yra tarsi stipinai. 

„Niekur neįlipsime šiomis gulinčiomis kopėčiomis, — 
galvojo jis. — Tai nesveikas kampas, dykas kampas.“ 

Ir su kartėliu Vokulskis mąstė, kad šiame paupio žemės 
sklype, užverstame šiukšlėmis iš viso miesto, neišaugs nie- 
ko, tik vienaaukščiai ir dviaukščiai nameliai — rudi ir švie- 
siai geltoni, tamsiai žali ir oranžiniai. Nieko, tiktai baltos 
ir juodos tvoros aplink dykvietes, kuriose tik kur ne kur 
stūkso kelių aukštų mūrinis namas, tarsi pušis, likusi svei- 
ka iškirtus mišką ir išsigandusi savo pačios vienišumo. 

„Nieko, nieko! ..“ — kartojo jis, klaidžiodamas po siau- 
ras gatveles ir žiūrėdamas į apgriuvusius, žemiau grindinio 
ir naktį geležiniais strypais užremtas langines, į vinimis 
užkaltas duris, iškrypusias sienas, į langus, užlipdytus 
popieriumi arba užkamšytus skudurais. 

Jis ėjo žvilgčiodamas pro purvinus langų stiklus į vi- 
dų ir iki soties prisižiūrėjo spintų be durų, kėdžių trimis 
kojomis, sudriskusių sofų su kyšančiomis spyruoklėmis, 
laikrodžių su viena rodykle ir sudaužytu ciferblatu. Jis ėjo 

ir tyliai juokėsi matydamas amžinai darbo laukiančius pa- 
dienius darbininkus, siuvėjus, kurie verčiasi tik lopydami 
senus drabužius, prekiautojas, kurių visas turtas yra pinti- 
nė sužiedėjusių meduolių, matydamas apdriskusius vyrus, 
sunykusius vaikus ir nepaprastai nevalias moteris. 

„Štai tėvynės miniatiūra, — mąstė jis, — tėvynės, kurio- 
je viskas smukdo ir naikina tautą. Vienus žudo neturtas, 
kitus paleistuvystė. Tas, kas dirba, turi atsisakyti savo 
duonos kąsnio ir maitina juo tinginius, gailestingumas ug- 
do įžūlius dykūnus, o skurdžiai, negalį įsigyti net jokių ra- 
kandų, apsikrauna amžinai alkanais vaikais, kurių didžiau- 
sia teigiama savybė yra ankstyva mirtis. 

Čia nepadės pavienis žmogus su savo iniciatyva, nes 
visi eina prieš jį, siekia supančioti ir sunaikinti bergždžioje 
kovoje — dėl nieko.“ 

Paskui jis bendrais bruožais prisiminė savo paties gy- 
venimą. Kai vaikystėje troško žinių, — buvo atiduotas į par- 
duotuvę prie restorano. Kai, tarnaudamas padavėjų, iš 
kailio nėrėsi ir dirbo per naktis,— visi tyčiojosi iš jo, pra- 
dedant virtuvėje patarnaujančiais vaikigaliais ir baigiant 
restorane įkaušusiais inteligentais. Kai pagaliau pateko 
į universitetą, — pradėjo erzinti pavadinimais tų patiekalų, 
kuriuos jis neseniai padavinėjo restorano lankytojams. 

Atsikvėpė tiktai Sibire. Ten jis galėjo dirbti, ten jį pri- 
pažino ir draugu laikė Čerskiai, Čekanovskiai, Dybovskiai. 
Jis sugrįžo į tėvynę beveik subrendęs mokslininkas, bet, 
kai ėmė ieškoti šioje srityje darbo, buvo išjuoktas ir su- 
grąžintas į prekybą... 

„Toks puikus duonos kąsnis tokiais sunkiais laikais!“ 

Na ir sugrįžo į prekybą, o tuomet visi ėmė šaukti, kad 
jis parsidavęs ir gyvenąs iš žmonos malonės, iš Mincelių 
darbo. 

Atsitiko taip, kad po kelerių metų žmona mirė, palikusi 
didoką turtą. Ją palaidojes, Vokulskis labiau atitrūko nuo 
parduotuvės ir vėl ėmėsi knygų. Ir gal iš galanterijos pirk- 
lio būtų virtęs tikru mokslininku gamtininkų, jeigu kartą 
teatre nebūtų pamatęs panelės Izabelės. 

Ji sėdėjo ložėje su tėvu ir panele Florentina. Buvo ap- 
sivilkusi balta suknele. Žiūrėjo ne į sceną, kuria tuo metu 
buvo susidomėję visi žiūrovai, o kažkur tolyn priešais 
save, nežinia nei kur, nei į ką? Gal ji galvojo apie Apo- 
loną?.. 

Vokulskis visą laiką žiūrėjo į ją. 

Ji padarė jam nepaprastą įspūdį. Jam rodėsi, kad jau 
buvo ją kažkada matęs ir gerai pažįsta. Jis geriau įsižiū- 
rėjo į jos svajingas akis ir, nežinia kodėl, prisiminė beribę 
Sibiro gūdumų ramybę, — tenai kartais esti taip tylu, kad, 
rodos, girdėti, kaip plasnoja į vakarus grįžtančios dvasios. 
Tik vėliau jam dingtelėjo į galvą, kad niekur ir niekuomet 
nebuvo jos matęs, kad čia yra kažkas kita — tarytum jau 
seniai seniai būtų jos laukęs. 

„Ar tai tu, ar ne tu?..“ — širdyje klausinėjo jis, nega- 
lėdamas atitraukti nuo jos akių. 

Nuo to laiko jis retai teprisimindavo parduotuvę ir savo 
knygas, bet nuolat ieškodavo progos pamatyti panelę Iza- 
belę — teatre, koncertuose ar paskaitose. Savo jausmų jis 
negalėjo vadinti meile ir apskritai nebuvo tikras, ar žmonių 
kalboje yra tinkamas žodis tiems jausmams nusakyti. Jis 
tik jautė, kad panelė Izabelė pasidarė kažkoks mistiškas 
centras, į kurį subėga visi jo atsiminimai, troškimai ir vil- 
tys, židinys, be kurio gyvenimas neturėtų darnos ir netgi 
prasmės. Jo darbas bakalėjos krautuvėje, universitetas, Si- 
biras, vedybos su našle Mincel ir pagaliau atsitiktinis ap- 
silankymas teatre, į kurį visiškai nenorėjo eiti, — visa tai 
jam buvo takeliai ir pakopos, kuriomis likimas vedė į su- 
sitikimą su panele Izabele. 

Nuo tol laikas jam pasiskirstė į dvi fazes. Matydamas 
panelę Izabelę, jis būdavo visiškai ramus ir jausdavosi 
esąs tarsi reikšmingesnis; nematydamas jos — galvodavo 
apie ją ir liūdėdavo. Kartais jam atrodydavo, kad jo jaus- 
muose slypi kažkokia klaida, kad panelė Izabelė visai nėra 
jo sielos centras, 0 paprasčiausia ir gal net labai banali 
mergina, kuriai metas ištekėti. Ir tada jam į galvą atei- 
davo keista mintis: 

„Susipažinsiu su ja ir tiesiog paklausiu: ar tu esi ta, 
kurios visą gyvenimą laukiau?.. Jeigu ne, pasitrauksiu be 
priekaištų ir skundų..." 

Tačiau po valandėlės susigriebdavo, jog ši mintis yra 
beprotiška. Tad atidėjo į šalį pastangas išaiškinti klausimą, 
ar ji yra ta, ar ne ta, ir nusprendė žūt būt susipažinti su 
panele Izabele. 

Tuomet jis pamatė, kad neturi nė vieno pažįstamo, ku- 
ris galėtų įvesti jį į Lenckių namus. Dar blogiau — Lenckis 
ir jo duktė buvo jo parduotuvės klientai, o tokie santykiai 
veikiau sunkino, o ne lengvino pažintį. 

Palaipsniui jis suformulavo, kokių sąlygų reikia susipa- 
žinti su panele Izabele. Kad. galėtų tik atvirai su ja pa- 
sikalbėti — nieko daugiau, — turėjo: 

Nebūti pirkliu arba būti labai turtingu pirkliu. 

Būti bent bajoru ir turėti ryšių aristokratų sluoksniuose. 

O svarbiausias dalykas — turėti daug pinigų. 

Įrodyti savo bajorišką kilmę Vokulskiui nebuvo sunku. 

Pernai gegužės mėnesį jis ėmėsi šio reikalo, kurį, nuta- 
ręs išvažiuoti į Bulgariją, taip sparčiai sutvarkė, kad gruo- 
džio mėnesį jau turėjo reikiamus dokumentus. Įsigyti turtą 
buvo žymiai sunkiau, tačiau čia jam pagelbėjo likimas. 

Prasidėjus rytuose karui, pro Varšuvą važiavo turtin- 
gas Maskvos pirklys Suzinas, Vokulskio draugas dar iš Si- 
biro. Jis aplankė Vokulskį ir atkakliai kalbino prisidėti prie 
tiekimo kariuomenei. 

— Susirink pinigų, Stanislavai Petrovičiau, kiek tik ga- 
lėsi, — kalbėjo jis, — ir, garbės žodis, padarysi apskritą mi- 
lijonėlį!.. . 

Paskui patylom išdėstė savo planus. 

Vokulskis išklausė. Prie vienų projektų jis nenorėjo 
prisidėti, kitus priėmė, bet vis dar svyravo. Jam buvo gai- 
la palikti miestą, kuriame bent galėdavo matyti panelę 
Izabele. Bet kai birželio mėnesį ji išvažiavo pas tetą, 
o Suzinas pradėjo raginti telegramomis, Vokulskis pagaliau 
ryžosi ir pasiėmė visus po žmonos mirties paveldėtuosius 

grynus pinigus -- trisdešimt tūkstančių rublių, kuriuos vr- 
lionė laikė banke neliečiamus. 

Keletą dienų prieš išvykdamas jis užsuko pas pažįstamą 
gydytoją Šumaną, su kuriuo, nors juodu vienas antram 
simpatizavo, retai tesimatydavo. Gydytojas Šumanas — žy- 
das, senas viengungis, pageltęs, mažytis, juodabarzdis žmo- 
geliukas — buvo laikomas keistuoliu. Turėdamas turto, jis 
gydydavo nemokamai ir tik tiek, kiek jam prireikdavo 
etnografinėms studijoms. O savo draugams jis kartą vi- 
siems laikams davė vieną receptą: 

— Vartok visus vaistus — nuo mažiausios dozės rici- 
nos iki didžiausios dozės strichnino — gal kas nors ims 
ir padės tau, netgi nuo slogos. 

Kai Vokulskis paskambino prie durų, daktaras kaip tik 
rIūšiavo slavų, germanų ir semitų rasės įvairių individų 
plaukus ir, žiūrėdamas pro mikroskopą, matavo jų skersi- 
nių pjūvių diametrus. 

— O, atėjai?.. — atsigręždamas tarė jis Vokulskiui. — 
Jei nori, prisikimšk pypkę, o jei tilpsi — išsitiesk kanapoje. 

Svečias užsirūkė pypkę ir atsigulė kaip jam buvo liep- 
ta; daktaras toliau dirbo savo darbą. Kiek laiko abu tylėjo, 
pagaliau Vokulskis paklausė: 

— Sakyk: ar medicinai žinoma tokia proto būsena, kai 
žmogui atrodo, kad jo ligi tol išskaidytos žinios. ir... 
jausmai susilieja tarsi į vieną organizmą? 

— Be abejo. Nuolat dirbant protinį darbą ir gerai maiti- 
nantis, smegenyse gali atsirasti naujų narvelių arba susi- 
jungti senieji. Ir tuomet iš įvairių smegenų skyrių ir iš 
atskirų žinijos sričių susidaro viena visuma. 

— O ką reiškia tokia proto būsena, kai žmogus darosi 
abejingas mirčiai, bet užtat ima ilgėtis legendų apie amžiną 
gyvenimą?.. 

— Abejingumas mirčiai, — atsakė daktaras, — yra subren- 
dusių protų bruožas, o potraukis į amžiną gyvenimą — aI- 
tėjančios senatvės požymis. 

Abu vėl nutilo. Svečias rūkė pypkę, šeimininkas triūsė 
prie mikroskopo. 

— Kaip manai, — paklausė Vokulskis, —ar galima... 
mylėti moterį idealiai, negeidžiant jos? 

— Aišku. Tai yra viena iš kaukių, kuria mėgsta dangs- 
tytis rūšies palaikymo instinktas. 

— Instinktas — rūšis — kažko palaikymo instinktas ir — 
rūšies palaikymas!.. — pakartojo Vokulskis. — Trys sąvo- 
kos ir keturios kvailystės. 

— Padaryk šeštą, — atsakė daktaras, nepakeldamas akies 
nuo stiklelio, —ir vesk. 

— Šeštą?.. — tarė Vokulskis, kilstelėdamas kanapoje. — 
O kurgi penktoji? 

— Penktą tu jau padarei: įsimylėjai. 

— Aš?.. Mano metuose?.. 

— Keturiasdešimt penkeri metai — paskutinės, pavojin- 
giausios meilės laikas, — atsakė daktaras. 

— Žinovai sako, kad pavojingiausia yra pirmoji meilė — 
sušnibždėjo Vokulskis. 

— Netiesa. Po pirmosios tavęs laukia šimtas kitų, o po 
šimtas pirmosios — jau niekas. Vesk — tai vienintelis išsi- 
gelbėjimas iš tavo ligos. 

— Kodėl gi tu nevedei? 

— Nes mano sužadėtinė numirė, — atsakė daktaras, at- 
silošdamas į krėslo atkaltę ir žvelgdamas į lubas.— O aš 
padariau, ką galėjau: apsinuodijau chloroformu. Įvyko ta- 
tai provincijoje. Bet Dievas pasiuntė man gerą kolegą, kuris 
išlaužė duris ir išgelbėjo mane. Niekšiškiausia gailestingu- 
mo rūšis!.. Aš sumokėjau už durų sutaisymą, o kolega nu- 
siviliojo mano pacientus, apskelbdamas mane bepročiu... 

Jis vėl palinko prie plaukų ir mikroskopo. 

— O kokia gi iš to moralė dėl paskutinės meilės? — 
paklausė Vokulskis. 

— Moralė tokia, kad savižudžiams nereikia trukdyti, — 
atsakė daktaras. 

Vokulskis pagulėjo dar apie penkiolika minučių, paskui 
pakilo, padėjo pypkę į kampą ir, pasilenkęs prie daktaro, 
pabučiavo jį. 

— Lik sveikas, Michalai. 

Daktaras pašoko. 

— Čia dabar?.. 

— Išvažiuoju į Bulgariją. 

— Ko? 

— Pasidarysiu kariniu tiekėju. Man reikia smarkiai pra- 
lobti! .. — atrėžė Vokulskis. 

— Arba?.. 

— Arba... negrįšiu. 

Daktaras pažvelgė jam į akis ir stipriai paspaudė 
Ianką. 

— Sit tibi terra levis !, — ramiai pasakė jis. Paskui pa- 
lydėjo iki durų ir vėl ėmėsi savo darbo. 

Vokulskiui jau lipant laiptais žemyn, daktaras staiga iš- 
bėgo iš kambario ir sušuko, persisvėręs per turėklus: 

— Jei vis dėlto sugrįžtum, nepamiršk parvežti man 
plaukų: bulgariškų, turkiškų ir taip toliau, abiejų lyčių. 
Tik atsimink: kiekvieną suvyniok atskirai ir sužymėk, Na, 
juk žinai, kaip tai daroma... 


„„.„Vokulskis atsipeikėjo nuo tų senų prisiminimų. Ir 
daktaro, ir jo buto jis jau nebuvo matęs dešimt mėnesių. 
Priešais jį — purvina Radna gatvė, toliau — Brovama. 
Aukštai, pro plikus medžius, šmėkščioja geltoni universi- 
teto pastatai; žemai — vienaaukščiai nameliai, tušti sklypai 
ir tvoros, o dar žemiau — Vysla. 

Šalia jo stovėjo kažkoks žmogus, rudaplaukis, apžėlęs, 
apsivilkęs nublukusia rudine. Jis nusiėmė kepurę ir pabu- 
čiavo Vokulskiui ranką. Vokulskis pasižiūrėjo atidžiau. 

— Visockis? ..— tarė jis. — Ką tu čia veiki? 

— Mes čia gyvename, maloningasis pone, štai aname 
name, — atsakė žmogus, rodydamas žemą lūšną. 

— Kodėl neatvažiuoji krovinių? — paklausė Vokulskis. 

— O kuo gi, pone, atvažiuosiu, jei mano arklys dar 
prieš Naujuosius metus padvėsė? 

— Ką gi veiki? 


I! Tebūnie lengva tau žemė (Jot.). 

— Ogi šiaip — lyg ir nieko. Žiemojome pas brolį, kur 
kelio sargu dirba Vienos geležinkelyje. Tik ir jam dabar 
bėda, nes perkėlė iš Skernevicų prie Čenstakavo. Skerne- 
vicuose jis turi tris margus žemės ir gyveno kaip ponas, 

— Na, o jums kaip dabar? 

— Pati lyg ir skalbia kiek, bet vis tokiems, kurie ne- 
labai turi iš ko mokėti, o aš — štai šitaip... Visai skurs- 
tame, pone... ne pirmieji ir ne paskutinieji. Dar kol ga- 
vėnia, tai laikaisi, sakydamas: šiandien pagavėsiu už miru- 
siuosius, rytoj — kad atsiminčiau, jog Viešpats Jėzus Kris- 
tus taip pat nieko nevalgė, poryt — kad Bievas blogį pa- 
šalintų. Bet jau po švenčių nebus nė kaip vaikams išaiš- 
kinti, dėl ko valgyti negauna... O ir jūs, maloningasis po- 
ne, kažkaip liūdnai atrodote. Matyt, toks jau laikas atėjo, 
kad visiems reiks žūti, — atsiduso varguolis. 

Vokulskis susimąstė. 

— Už butą sumokėjote? — paklausė jis. 

— Netgi nėra ko ten mokėti, pone, nes ir taip mus 
išvarys. 

— Tai kodėl neatėjai į krautuvę, pas poną Žeckį? — 
paklausė Vokulskis. 

— Nedrįsau, pone. Arklio neturiu, vežimas pas žydą 
užstatytas, švarkas mano kaip elgetos... Kaipgi galėjau 
ateiti ir dar žmonėms galvą kvaršinti?.. 

Vokulskis išsitraukė piniginę. 

— Še, — tarė jis, — dešimt rublių šventėms. Rytoj dieną 
ateisi parduotuvėn ir gausi raštelį į Pragą. Ten pas mai- 
nininką pasirinksi arklį, o po švenčių atvažiuok dirbti. Už- 
dirbsi pas mane kokius tris rublius per dieną, tai skolą 
nesunkiai išmokėsi. Pagaliau susitvarkysi. 

Varguolis, pajutęs rankose pinigus, suvirpėjo. 

Jis atidžiai klausėsi Vokulskio, o ašaros ritosi jo suny- 
kusiu veidu. 

— Gal jums kas pasakė, kad pas mus... štai šitaip? ..— 
paklausė jis po valandėlės. — Nes mums jau kažkas, — pri- 
dūrė jis pašnibždom, — maždaug prieš mėnesį buvo atsiun- 

tęs gailestingąją seserį. Sakė, kad aš turbūt geras 
nenaudėlis, ir davė kortelę pūdui anglių atsiimti Geležies 
gatvėje. O gal ponas pats?.. 

— Eik namo, o rytoj ateik į parduotuvę, — tarė Vo- 
kulskis. 

— Einu, pone, — atsakė žmogus, nusilenkdamas iki že- 
mės. 

Jis nuėjo, vis sustodamas, matyt, galvojo apie netikėtą 
laimę. 

Staiga Vokulskį nusmelkė kažkokia nuojauta. 

— Visocki!..— pašaukė jis. — O kuo vardu tavo brolis? 

— Kasperas, — atsakė varguolis, bėgte pribėgdamas prie 
Vokulskio. 

— Prie kokios stoties gyvena? 

— Prie Čenstakavo, pone. 

— Eik namo. Gal Kasperas bus perkeltas į Skernevi- 
cus. 

Tačiau tasai, užuot nuėjęs, žengė dar arčiau. 

— Atsiprašau, maloningasis pone, — nedrąsiai tarė jis — 
jeigu kas prikibtų: iš kur turiu tiek pinigų?.. 

— Sakyk, kad aš tau paskolinau. 

— Suprantu, pone... Dievas... tegul Dievas... 

Tačiau Vokulskis jau nebesiklausė ir ėjo link Vyslos, 
mąstydamas: 

„Kokie jie laimingi, visi tie, kuriems tiktai badas su- 
kelia apatiją, o vienintelė kančia tėra šaltis. Ir kaip leng- 
va suteikti jiems laimę!.. Net su savo kukliu turtu galė- 
čiau ištraukti iš skurdo keletą tūkstančių šeimų. Neįtikima, 
o vis dėlto — taip yra.“ 

Vokulskis priėjo Vyslos krantą ir nustebo. Kelių margų 
sklype čia stūksojo visas kalnas šlykščiausių smirdinčių 
sąšlavų, kone krutančių saulės atokaitoje, o už keliasde- 
šimt žingsnių telkšojo vandens baseinai, iš kurių geria 
Varšuva. 

„Štai, — pagalvojo jis, — čia veisiasi visokiausios ligos. 
Ką žmogus šiandien išmeta iš buto, tą rytoj išgeria; paskui 

keliauja į Povonzkas ir iš kitos miesto pusės vėl nuodija 
gyvus likusius savo artimus. 

Kad čia taip nutiesus bulvarą, o toliau nuo aukštupio 
šaltinių atvedus vandentiekį, — ir kasmet galima būtų iš- 
gelbėti tūkstančius žmonių nuo mirties ir keliasdešimt tūks- 
tančių — nuo ligų... Darbo nedaug, o nauda neapskaičiuo- 
jama: gamta moka atlyginti už darbą.“ 

Šlykščiojo atmatų kalno šlaite ir jame susidariusiose 
duobėse jis pastebėjo lyg ir žmonių figūras. Tai buvo kele- 
tas saulėje snaudžiančių girtuoklių ir vagių, dvi valytojos 
ir įsimylėjusi porelė — moteris spuoguotu veidu ir džiovi- 
ninkas vyras be nosies. Atrodė, kad tai ne žmonės, o čio- 
nai knibždančių ligų šmėklos, apsirengusios iš sąšlavyno 
išraustais skudurais. Visi tie individai iš karto pajuto 
svetimą žmogų; netgi miegojusieji pakėlė galvas ir ėmė 
žvilgčioti į atėjūną tarsi pasiutę šunys. 

Vokulskis šyptelėjo. 

„Kad taip ateičiau čionai naktį, jie tikriausiai išgydytų 
mane nuo melancholijos. Rytoj jau ilsėčiausi po šitomis 
šiukšlėmis, kurios — pagaliau — toks pat patogus kapas, 
kaip ir kiekvienas kitas. Tenai, viršuje, kiltų triukšmas, bū- 
tų pradėta persekioti ir keikti šiuos geruosius žmones, 
o tuo tarpu jie gal būtų padarę man paslaugą. 


Kas amžinu užmigs miegu, — 
To nekamuos troškimų kančios 
Ir ilgesys širdies nepančios, 

Ir žemiškų nejaus vargų. 


Negi aš 1š tikrųjų darausi sentimentalus? .. Matyt, ma- 
no nervai gerokai pairę. Tačiau bulvaras tokių mohikanų 
neišnaikintų; jie persikeltų į Pragą arba už Pragos, toliau 
verstųsi savo amatu, mylėtųsi kaip šita porelė ir — net 
daugintųsi. Tėvyne, kokie puikūs bus tavo palikuonys, gi- 
mę ir išaugę šiame mėšlyne, iš spuoguotos motinos ir be- 
nosio tėvo! .. 

Mano vaikai būtų kitokie; iš jos jie paveldėtų grožį, 
iš manęs — jėgą... Na, bet jų nebus. Šiame krašte tik 

ligos, skurdas ir nusikaltimai susiranda vedybinį guolį, 
net prieglaudą palikuonims. 

Baisu pagalvoti, kas čia pasidarys po kelių kartų... 
O juk yra paprastas vaistas: privalomas darbas — teisingai 
atlyginamas. Tik jis vienas gali sustiprinti geruosius indi- 
vidus ir be triukšmo išnaikinti bloguosius, ir... mūsų žmo- 
nės būtų tvirti, tuo tarpu dabar yra išbadėję arba 
ligoti.“ 

Paskui, nežinia kodėl, jis pagalvojo: 

„Na, ir kas, kad ji truputį koketuoja?.. Koketavimas 
moterims — kaip spalva ir kvapsnis gėlėms. Tokia jau jų 
prigimtis, kad kiekvienam nori patikti, net Mračevskiui. .. 

Visiems — koketiškos šypsenos, o man: ,„,„Užmokėk ši- 
tam ponui!..“ Gal ji mano, kad aš juos apgavau, pirkda- 
mas tą sidabrą?.. Tai būtų gražiausia.“ 

Prie pat Vyslos kranto buvo priversta rąstų. Vokulskis 
pajuto nuovargį, atsisėdo ant rąsto ir ėmė žiūrėti į upę. 
Ramiame vandens paviršiuje atsispindėjo jau sužaliavusi 
Saska Kempa ir Pragos namukai raudonais stogais; vidury 
upės nejudėdamas stovėjo baidokas. Nė kiek ne didesnis 
buvo ir tas laivas, kurį Vokulskis pernai vasarą matė Juo- 
dojoje jūroje, sustojusį mašinoms sugedus. 

„Laivas lėkė kaip paukštis ir staiga įstrigo: neužteko 
jėgų motorui. Tuomet paklausiau save: „Gal ir aš kada 
nors šitaip sustosiu bebėgdamas?“ Na, ir sustojau. Ir ko- 
kios paprastos spyruoklės viską varo pasaulyje: truputis 
anglies — ir atgyja laivas, truputis širdies — ir atgyja žmo- 
gus...“ | 
Tą akimirką viršum jo galvos miesto linkui nuskrido 
ankstyvas gelsvas drugelis. 

„Įdomu, iš kur jis atsirado? — pagalvojo Vokulskis. — 
Gamtoje pasitaiko kaprizų ir, — pridūrė jis, — analogijų. 
Drugelių yra ir tarp žmonių: jie plasnoja gražiais spaI- 
neliais, skraido ties gyvenimo paviršium, minta saldumy- 
nais, be kurių žūtų, —štai jų darbas. O tu, kirmine, rausk 
žemę ir paversk ją dirva, tinkama sėti. Jie pramogauja, 
tu — dirbk; jiems — laisva erdvė ir šviesa, 0 t: guoskis 

vienintele privilegija — kad gali likti gyvas, jei kas nety- 
čia tave užmins. 

Argi tau svajoti apie drugelį, kvaily? .. Ir stebėtis, kad 
bjaurisi tavimi?.. Kas gi gali mane su ja jungti?.. 

Tačiau vikšras taip pat panašus į kirminą, kol nepaviI- 
tes drugiu. Ak, kaip tu nori tapti drugiu, galanterijos pirk- 
lyt.. Kodėl gi ne? Nuolatinis tobulėjimas yra pasaulio 
dėsnis, ir kiek pirklių šeimų Anglijoje išėjo į kilmingus 
lordus? 

Anglijoje! .. Ten visuomenė dar gyvena kuriamąją epo- 
chą, ten viskas tobulėja ir kopia aukštyn. Tenai netgi 
aukštuomenė traukia į save naujas jėgas. O pas mus aukš- 
tasis sluoksnis sustingo kaip vanduo šaltyje ir ne tik virto 
atskira kasta, kuri nesijungia su likusia visuomene ir fi- 
ziškai ja bjaurisi, bet stabarėdama dargi sukausto bet kokį 
judėjimą, kylantį iš apačios. Nėra ko dumti sau akių: ji 
ir aš —tai dvi skirtingos veislės būtybės, kaip tas drugys 
ir kirminas. Argi dėl jos sparnelių turiu palikti savo urvą 
ir kitus kirminus?.. Tai vis maniškiai — tie, kurie drybso 
tenai sąšlavyne ir gal dėl to skursta, o paskui skurs dar 
labiau, kad aš įsigeidžiau leisti po trisdešimt tūkstančių 
rublių per metus, norėdamas vaizduoti drugelį. Kvailas pirk- 
ly, nedoras žmogau!.. 

Trisdešimt tūkstančių rublių — tai šešiasdešimt smulkių 
dirbtuvių arba krautuvių, iš kurių pragyvena ištisos šei- 
mos. Ir kaip tik aš ketinu sugriauti jų gyvenimą, iščiulpti 
iš jų gyvybės syvus ir išvyti juos į tą sąšlavyną?.. 

Na, gerai, o jeigu ne ji — argi būčiau šiandien turtin- 
gas?.. Ką gali žinoti, kas laukia manęs ir mano pinigų, 
jeigu jos nebus? Gal kaip tik per ją tie pinigai įgis kū- 
rybinę galią; gal jais pasinaudos bent keliolika šeimų? ..“ 

Vokulskis atsigręžė ir staiga pamatė ant žemės savo 
paties šešėlį. Paskui prisiminė, kad šis šešėlis bėga prie- 
kyje, sekioja iš paskos arba slenka greta visuomet ir vi- 
sur, kaip mintis apie tą moterį, kuri sekiojo jį visur ir vi- 
suomet, tikrovėje ir sapne, įsipindama į visus jo tikslus, 
planus ir veiksmus. 

„Negaliu atsisakyti jos!“ — sušnibždėjo jis, skėstelėda- 
mas rankomis, tarsi kažkam teisindamasis. 

Jis pakilo nuo rąstų ir pasuko atgal į miestą. 

Eidamas Obozna gatve, prisiminė vežiką Visockį, ku- 
riam padvėsė arklys, ir jam pasirodė, kad mato ištisą vir- 
tinę vežimų, priešais kuriuos išdriki guli nudvėsę arkliai, 
visą virtinę aimanuojančių vežikų, o šalia kiekvieno veži- 
ko — būrelį varganų vaikų ir žmoną, skalbiančią baltinius 
tokiems, kurie negali užsimokėti. 

„Arklys?..* — sušnibždėjo Vokulskis, ir kažkodėl jam 
suspaudė širdį. 

Kartą kovo mėnesį, eidamas Jeruzalės alėja, jis pamatė 
minią žmonių, juodą anglių vežimą, skersai įstrigusį var- 
tuose, o toliau už kelių žingsnių — iškinkytą arklį. 

— Kas atsitiko? 

—'" Arklys koją nusilaužė, — linksmai atsiliepė vienas 
praeivis, apsivyniojęs kaklą violetiniu šaliku ir susikišęs 
rankas į kišenes. | 

Vokulskis dirstelėjo į sambūrio kaltininką. Sulysęs ark- 
lys nutrintais šonais stovėjo pririštas prie jauno medelio 
ir laikė iškėlęs užpakalinę koją. Stovėjo ramiai, žiūrėjo 
išvertęs akį į Vokulskį ir iš skausmo graužė apšerkšnijusią 
šakelę. 

„Kodėl kaip tik šiandien prisiminiau tą arklį? — pagal- 
vojo Vokulskis. — Kodėl mane ima toks gailesys?“ 

Susimąstęs jis iš lėto kopė Obozna gatve ir jautė, kad 
per tas kelias valandas, praleistas prie upės, jame įvyko 
kažkokia permaina. Seniau — prieš dešimt metų, prieš me- 
tus, dargi vakar, — eidamas gatvėmis, jis nepastebėdavo 
nieko ypatingo. Šmižinėdavo žmonės, važinėdavo vežikai, 
parduotuvės viliodavo praeivius į savo svetingus glėbius. 
Bet dabar jame atsirado tarsi naujas pojūtis. Kiekvienas ap- 
driskęs žmogus jam atrodė esąs pagalbos šaukianti būtybė, 
ir šaukianti juo garsiau, kad pati nieko nesakė, o tik baikš- 
čiai žvalgėsi, kaip tasai arklys nulaužta koja. Kiekviena 
varginga moteris jam rodėsi esanti skalbėja, kuri muilo 
suėstomis rankomis stengiasi išlaikyti šeimą prie pat skuI- 

do ir žlugimo bedugnės. Kiekvienas sunvkęs vaikas atrodė 
jam pasmerktas per anksti mirti arba dienas ir naktis 
raustis sąšiavyne Dobrojė gatvės gale. 

Ir ne tik žmonės jį jaudino. Jis jautė, kaip kamuojasi 
arkliai, traukdami sunkiai pakrautus vežimus, kaip skauda 
jiems sprandus, kruvinai nutrintus pavalkais. Jautė, kaip 
išsigąsta šuo, kuris loja, pametęs gatvėje šeimininką, ir 
kokia neviltis graužia sulysusią, nukarusiais speniais kale, 
kuri veltui laksto nuo griovio prie griovio, ieškodama mais- 
to sau ir savo šunyčiams. Šalia visų šių kančių jį skaudino 
ir medžiai nuplėšta žieve, grindinio akmenys, panašūs į iš- 
muštus dantis, drėgnos sienos, sulaužyti baldai ir sudriske 
drabužiai. 

Jam atrodė, kad kiekvienas toks daiktas serga ar su- 
žeistas, kad jis skundžiasi: „Žiūrėk, kaip aš kenčiu. ..* — 
ir kad tik vienas jis girdi ir supranta jo skundus. Ir tas 
nepaprastas sugebėjimas jausti svetimą skausmą jam gimė 
tik šiandien, prieš valandą. 

Keistas dalykas! Juk jis jau tvirtai visų buvo laikomas 
dosniu filantropu. Frakuoti labdarybės draugijos nariai dė- 
kodavo jam už aukas amžinai ištroškusiai organizacijai; 
grafienė Karolienė visose svetainėse pasakodavo apie pini- 
gus, kuriuos jis paaukojo jos prieglaudai; jo tarnautojai 
ir pardavėjai gyrė jį, kad pridėjo algos. Bet tie dalykai 
neteikė Vokulskiui jokio malonumo, nes jis pats visai ne- 
laikė jų reikšmingais. Jis švaistė tūkstančius rublių į pro- 
fesionalų labdarių kasas, norėdamas nusipirkti populiaru- 
mą, ir visai neklausinėjo, kam bus skirti jo pinigai. 

Ir tiktai šiandien, kai jis su dešimt rublių ištraukė 
„žmogų iš bėdos, žinodamas, kad niekas neliaupsins jo kil- 
numo, tiktai šiandien jis patyrė, kas yra auka. Tiktai šian- 
dien jis nustebęs išvydo naują, ligi tol nepažintą pasaulio 
sritį — skurdą, kuriam reikia pagalbos. 

„Ką gi, bene aš skurdo nesu matęs?..“ — sušnibždėjo 
Vokulskis. 

Ir jis prisiminė daugybę apiplyšusių, išvargintų, bet 
darbo ieškančių žmonių, sulysusių arklių, alkanų šunų, me- 

džių nulupta žieve ir aplaužytomis šakomis. Į visa tai 
seniau jis žiūrėjo nė kiek nesijaudindamas. Ir tiktai tuomet, 
kai jo paties didis sielvartas suarė ir išakėjo širdį, toje 
savo krauju atgaivintoje ir pasauliui nematomomis ašaro- 
mis aplaistytoje dirvoje išaugo nepaprastas augalas — vi- 
suotinė užuojauta, apimanti viską: žmones, gyvulius, netgi 
daiktus, kurie paprastai vadinami negyvais. 

„Daktaras pasakytų, kad mano smegenyse atsirado nau- 
jas narvelis arba susijungė keletas senų“, — pagalvojo jis. 

„Gerai, bet kas toliau?..“ 

Ligi šiol jis turėjo tik vieną tikslą: susipažinti su pa- 
nele Izabele. Šiandien prisidėjo kitas: ištraukti iš skurdo 
Visockį. 

„Nedidelis dalykas!.." 

„Perkelti jo brolį į Skernevicus“, — pridūrė kažkoks 
balsas. 

„Smulkmena.“ 

Bet už tų dviejų žmonių iš karto išdygo keletas kitų, 
už tų dar keli, paskui išaugo didžiulė minia, besigrumianti 
su įvairiu skurdu, ir pagaliau — išsiliejo ištisas vandenynas 
įvairiausių žmonių kančių, kurias reikėjo kiek galint leng- 
vinti ar bent neleisti joms plačiau išsilieti. 

— Šmėklos... abstrakcijos... sutrikę nervai! — sumur- 
mėjo Vokulskis. 

Toks buvo vienas kelias. Kito kelio gale jis matė visai 
realų ir aiškų tikslą — panelę Izabelę. 

„Nesu Kristus, kad aukočiausi dėl visos žmonijos.“ 

„Tad pradžiai užmiršk Visockius“, — tarė vidinis balsas. 

„Na, tai niekis! Kad ir kaip aš šiandien susijaudinęs, 
vis dėlto negaliu būti juokingas, — galvojo Vokulskis. — 
Padėsiu kuo kam galėdamas, bet savo paties laimės neat- 
sižadėsiu, tai jau per daug...“ 

Tuo momentu jis atsidūrė priešais savo parduotuvės du- 
ris ir įėjo vidun. 

Parduotuvėje Vokulskis rado tik vieną pirkėją. Tai bu- 
vo aukšta neaiškaus amžiaus dama, visa juodai apsirengusi. 
Priešais ją kūpsojo visas kalnas tualetinių dėžučių: me- 

dinių, odinių, pliušinių ir metalinių, paprastų ir prašmat- 
nių, brangiausių ir pigiausių, ir visi pardavėjai zujo aplink. 
Kleinas krovė vis naujas ir naujas dėžutes, Mračevskis gyrė 
prekes, Liseckis pritarinėjo jam rankos mostais ir krutin- 
damas barzdą. Tik ponas Ignacas šoko pasitikti šeimininko. 

— Iš Paryžiaus atsiųsta prekių, — tarė jis Vokulskiui.— 
Manau, rytoj reikia atsiimti. 

— Kaip nori. 

— Iš Maskvos užsakyta už dešimt tūkstančių rublių ge- 
gužės pradžiai. 

— Taip ir maniau. 

— Iš Radomo už du šimtus rublių, bet vežikas sakė tik 
rytoj galėsiąs vežti. 

Vokulskis gūžtelėjo pečiais. 

— Reikia kartą baigti su tais smulkiais prekeivomis, — 
tarė jis po valandėlės. — Pelnas menkas, o reikalauja ne- 
žinia ko. 

— Nutraukti ryšius su mūsų pirkliais? .. — nustebęs pa- 
klausė Žeckis. 

— Nutraukti ryšius su žydais, — pusbalsiu įterpė Lisec- 
kis. — Labai gerai daro šeimininkas, atsikratydamas tais 
bjaurybėmis. Kartais net gėda duoti grąžos, — pinigai taip 
ir trenkia svogūnais. 

Vokulskis nieko neatsakė. Atsisėdo prie sąskaitų kny- 
gos ir ėmė neva skaičiuoti, bet iš tikrųjų nieko neveikė, 
nebeturėjo jėgų. Tiktai prisiminė, kaip ką tik svajojo su- 
teikti laimę žmonijai, ir nutarė, kad tur-būt yra gerokai 
susinervinęs. 

„Įsisiūbavo manyje kažkoks jautrumas ir vaizduotė, — 
mąstė jis. — Tai blogas ženklas. Galiu užsitraukti pajuoką, 
subankrutuoti. ..* 

Čia jis nejučia pastebėjo, kokio nepaprasto veido yra 
toji dama, kuri renkasi dėžutes. Ji buvo kukliai apsiren- 
gusi, lygiai susišukavusi plaukus. Jos išblyškusiame ir pa- 
geltusiame veide spindėjo gilus liūdesys, lūpos buvo piktai 
sučiauptos, o akys pro nuleistas blakstienas blykčiojo tar“ 
pais pykčiu, tarpais nusižeminimu. 

Ji kalbėjo tyliu ir švelniu balsu, bet derėjosi kaip šim- 
tas šykštuolių. Viena dėžutė buvo per brangi, kita per 
pigi: čia pliušas išblukęs, ten oda benusišerianti, o anie 
apkaustai pradedą rūdyti. Liseckis supykęs jau pasitraukė 
nuo jos. Kleinas ilsėjosi, ir tiktai Mračevskis kalbėjosi su ja 
kaip su pažįstama. 

Tą akimirką atsivėrė parduotuvės durys, ir pasirodė dar 
originalesnis ponas. Liseckis paskui sakė, kad jis esąs pa- 
našus į džiovininką, kuriam karste pradėję želti ūsai ir 
žandenos. Vokulskis pastebėjo, kad tasai pirkėjas kažkaip 
kvailokai išsiviepęs, 0 už tamsių jo pensnė stiklų slypi 
didelės ir labai išsiblaškiusios akys. 

Pirkėjas įėjo, baigdamas kalbėtis su kažkuo gatvėje, 
paskui staiga sugrįžo atsisveikinti su pašnekovu. Po to vėl 
įėjo ir vėl išbėgo, atlošė galvą, tartum skaitydamas iškabą. 
Pagaliau įėjo į vidų, tačiau durų neuždarė. Netyčia jis pa- 
žvelgė į damą — ir tamsioji pensnė nukrito jam nuo nosies. 

— A... a... al..—suvapėjo jis. 

Tačiau dama staigiai nusigręžė nuo jo prie dėžučių ir 
sukniubo kėdėje. 

Prie atvykėlio pribėgo Mračevskis ir, dviprasmiškai šyp- 
sodamasis, paklausė: 

— Ko pageidautumėte, ponas barone? 

— Sąsagų, žinote, paprastų, auksinių arba plieninių są- 
sagų. .. Tik, suprantate, jos turi būti kaip jojiko kepuraitė 
ir... su šmaikščiu. 

Mračevskis atidarė dėžę su sąsagomis. 

— Vandens... — silpnu balsu sudejavo dama. 

Žeckis pripylė vandens iš grafino ir su užuojauta pa- 
davė jai. 

— Jums bloga, ponia?.. Gal pašaukti gydytoją?.. 

— Man jau geriau, — atsakė ji. 

Baronas žiūrinėjo sąsagas, demonstratyviai atgręžęs da- 
mai nugarą. 

— O gal, —ar jums taip neatrodo, — geriau būtų pasa 
gėlių pavidalo sąsagos? — paklausė jis Mračevskį. 

— Manau, kad jums, ponas barone, reikia ir vienų, ir 
antrų. Sportininkai nešioja tik sportines emblemas, bet 
mėgsta įvairumą. 

— Sakykite, — staiga kreipėsi dama į Kleiną— kam rei- 
kia pasagų žmonėms, kurie neturi iš ko išlaikyti arklių?.. 

— Taip, — kalbėjo toliau baronas, — prašom parinkti 
man dar keletą pasagos formos daiktelių. .. 

— Gal peleninę? — paklausė Mračevskis. 

— Gerai, peleninę, — atsakė baronas. 

— Gal dailią rašalinę su balnu, jojiko kepuraite, šmaikš- 
čiu?.. 

— Prašom duoti dailią rašalinę su balnu ir jojiko ke- 
puraite. .. 

— Sakykite, pone,— jau garsiau prabilo dama, vis kreip- 
damasi į Kleiną, — kaip jums ne gėda užsakinėti tokius 
brangius niekniekius, kai kraštas taip nusigyvenęs?.. Ar 
ne gėda pirkti lenktyninius arklius?.. 

— Mielasis, — taip pat garsiai šūktelėjo baronas Mra- 
čevskiui, — suvyniokite visas tas sąsagas, peleninę ir ra- 
šalinę — ir pasiųskite man į namus. Turite puikių prekių 
pasirinkti. .. Nuoširdžiai dėkoju... Adieu!.. 

Ir jis išbėgo iš parduotuvės, tačiau dar porą kartų su- 
grįžo ir apžiūrėjo iškabą viršum durų. 

Originaliajam baronui išėjus, parduotuvėje įsiviešpatavo 
tyla. Žeckis žiūrėjo į duris, Kleinas į Žeckį, o Liseckis 
į Mračevskį, kuris, stovėdamas už damos nugaros, labai 
dviprasmiškai vaipėsi. 

Dama iš lėto atsistojo ir priėjo prie pulto, už kurio sė- 
dėjo Vokulskis. 

— Ar galiu sužinoti, — paklausė ji virpančiu balsu, — 
kiek jums skolingas tas ponas, kuris ką tik išėjo?.. 

— Gerbiamoji ponia, to pono sąskaitos su manimi, jei- 
gu jų ir būtų, tėra jo ir mano dalykas, — atsakė Vokulskis 
nusilenkdamas. 

— Pone, — susierzinusi tarė dama, — aš esu Kšešovska, 
o tasai ponas — mano vyras. Jo skolos man rūpi, nes jis 
užvaldė mano turtą, dėl kurio iškėliau jam bylą... 


8 Lėlė, I 113 


— Aš jus 5uprantu, — pertraukė Vokulskis, — bet vyro 
ir žmonos santykiai man nerūpi. 

— Ak, štai kaip?.. Na, žinoma, pirkliui taip naudin- 
giau. Adieu! 

Ji užtrenkė duris ir išėjo. 

Po kelių minučių į parduotuvę įbėgo baronas. Jis porą 
kartų Žžvilgtelėjo į gatvę, paskui priėjo prie Vokulskio. 

— Labai atsiprašau, — tarė jis, stengdamasis išlaikyti 
pensnė ant nosies, — tačiau kaip nuolatinis jūsų klientas 
aš drįstu konfidencialiai paklausti: ką pasakė dama, kuri 
ką tik išėjo?.. Prašau atleisti už mano drąsumą, tačiau 
konfidencialiai. .. 

— Ji nepasakė nieko, ką reikėtų pakartoti, — atsakė Vo- 
kulskis. 

— Matote, toji dama — deja! — mano žmona... Jūs ži- 
note, kas aš... Baronas Kšešovskis... Labai garbinga mo- 
teris, labai apsišvietusi, bet, mirus mūsų dukteriai, jos ner- 
vai truputį pakriko, ir kartais... Suprantate?.. Sakote — 
nieko? .. 

— Nieko. 

Baronas nusilenkė ir jau tarpduryje žvilgsniu susidūrė 
su Mračevskiu, kuris jam mirktelėjo. 

— Šit kaip? — tarė baronas, veriamai žiūrėdamas į Vo- 
kulskį. 

Baronas išbėgo į gatvę. Mračevskis sustingo ir paraudo 
iki ausų. Vokulskis truputį išbalo, tačiau ramiai sėdo prie 
sąskaitų. 

— Ponas Mračevski, ar nežinote, kas tai per originalūs 
velniai? — paklausė Liseckis. 

— Tai visa istorija! — atsakė Mračevskis, skersuodamas 
į šeimininką. — Tai baronas Kšešovskis, didelis keistuolis, 
ir jo kvaištelėjusi žmona. Jie man netgi tolimi giminės, 
neturiu pinigų ir todėl dirbu prekyboje; jie dar turi ir to- 
dėl yra mano pirkėjai... 

— Turi nedirbdami!.. — įterpė Kleinas. — Gera tvarka 
pasaulyje, ar ne? 


114 


— Na, na... manęs tai jau į savo tvarkas prašau ne- 
painioti, — atkirto Mračevskis. — Štai baronas ir baronienė 
jau metai vienas 5u antru kariauja. Jis nori išsiskirti, O ji 
nesutinka; jinai nori nušalinti jį nuo turto valdymo, o jis 
nesutinka. Ji neleidžia jam laikyti arklių, ypač vieno ris- 
tūno, o jis neleidžia jai nupirkti Lenckių namo, kuriame 
ponia Kšešovska gyvena ir kuriame numirė jos duktė. Ori- 
ginalai!.. Juokina žmones, vienas antrą apkalbinėja. .. 

Mračevskis pasakojo nerūpestingai ir sukiojosi po par- 
duotuvę kaip ponaitis, užbėgęs tik valandėlei ir ketinąs 
tuojau išeiti. Vokulskis, sėdėdamas krėsle, nerimo; Mra- 
čevskio balso jis negalėjo pakęsti. 

„Kšešovskių giminaitis... — galvojo jis. — Gaus meilės 
laiškelį iš panelės Izabelės... Akiplėša!..* 

Susitvardęs jis vėl ėmėsi sąskaitų knygos. Į parduotuvę 
vėl ėmė plaukti pirkėjai — rinkosi prekes, derėjosi, mokė- 
jo. Tačiau Vokulskis, įnikęs į darbą, matė tik jų šešėlius. 
Ir juo ilgesnius skaičių stulpelius sumavo, juo didesnes 
sudėdavo sumas, juo labiau jis jautė, kad širdyje verda 
kažkoks neapsakomas pyktis. Už ką?.. Ant ko?.. Nesvar- 


bu. Bet kas nors už tai užmokės, pirmas pakliuvęs po 
ranka. 


Apie septintą parduotuvė jau galutinai ištuštėjo, par- 
davėjai kalbėjosi vienas su kitu, Vokulskis vis skaičiavo. 
Staiga vėl išgirdo nepakenčiamą Mračevskio balsą. Parda- 
vėjas arogantiškai kalbėjo: 

— Nesuk man galvos, ponas Kleinai!.. Visi socialistai 
Yra vagys, nes nori dalintis svetimu turtu, ir — nenaudėliai, 
nes dviese teturi vieną porą batų ir nepripažįsta nosinių. 

— Jūs taip nekalbėtumėte, — liūdnai atsakė Kleinas, — 


jeigu perskaitytumėte nors keletą brošiūrėlių, net nedi- 
delių. 


— Nesąmonė. ..— pertraukė Mračevskis, susibrukdamas 
rankas į kišenes. — Imsiu mat skaityti brošiūras, kurios 
nori panaikinti šeimą, tikėjimą ir nuosavybę!.. Ne, ger- 


biamasis, tokių kvailių Varšuvoje nerasi. 

Vokulskis užvožė knygą ir įdėjo į stalčių. Tą akimirką 
į parduotuvę įėjo trys damos ir paprašė pirštinių. 

Jos derėjosi gal ketvirtį valandos. Vokulskis sėdėjo 
krėsle ir žiūrėjo pro langą; kai damos išėjo, jis labai ra- 
miu balsu tarė: 

— Ponas Mračevski. 

— Ką įsakysite?..— paklausė jaunasis gražuolis, šokio 
žingsniu pribėgdamas prie pulto. 

— Nuo rytdienos pasiieškokite kitos vietos, — trumpai 
pasakė Vokulskis. 

Mračevskis apstulbo. 

— Kodėl, ponas šeimininke?.. Kodėl?.. 

— Todėl, kad pas mane jūs jau nebedirbate. 

— Kokia gi priežastis?.. Juk, rodos, niekuo nenusikal- 
tau? Ir kur aš dingsiu, jeigu jūs taip netikėtai mane at- 
leidžiate? .. 

— Rekomendaciją jūs gausite gerą, — atsakė Vokuls- 
kis. — Ponas Žeckis išmokės jums algą už kitą ketvirtį, 
pagaliau — už penkis mėnesius... O priežastis ta, kad mu- 
du vienas antram netinkame... Visai netinkame. Ignacai, 
atsiskaityk su ponu Mračevskiu iki spalio pirmos. 

Tai pasakęs, Vokulskis atsistojo ir išėjo į gatvę. 

Mračevskio atleidimas padarė tokį įspūdį, kad pardavė- 
jai netarė vienas kitam nė žodžio, o Žeckis liepė uždaryti 
parduotuvę, nors dar nebuvo aštuntos. Jis iš karto nubėgo 
pas Vokulskį, bet nerado jo namie. Nuėjo antrą kartą vie- 
nuoliktą valandą vakaro, bet languose buvo tamsu, ir po- 
nas Ignacas prislėgtas sugrįžo namo. 

Kitą dieną, Didįjį ketvirtadienį, Mračevskis jau nepasi- 
rodė parduotuvėje. Likusieji jo bendradarbiai buvo nuliūdę 
ir retsykiais patylom tarp savęs tarėsi. 

Apie pirmą valandą atėjo Vokulskis. Tačiau vos tik jis 
atsisėdo prie pulto, atsidarė durys, ir kaip visada kink- 
čiodamas įbėgo baronas Kšešovskis, vargais negalais pri- 
spaudė prie nosies pensnė. 

— Ponas Vokulski! — vos ne nuo slenksčio sušuko išsi- 
blaškęs svečias. — Aš ką tik sužinojau... Esu Kšešovskis. .. 

Sužinojau, kad tasai vargšas Mračevskis dėl mano kaltės 
buvo atleistas. Bet, ponas Vokulski, juk vakar aš neturėjau 
jums jokių pretenzijų... Aš vertinu diskretumą, kurį jūs 
parodėte mano ir mano žmonos reikalų atžvilgiu... Žinau, 
kad jūs atsakėte jai kaip tinka džentelmenui. .. 

— Ponas barone, — atsakė Vokulskis, — aš neprašiau, 
kad jūs paliudytumėte mano mandagumą. Bet palikime 
tai — kuo galiu patarnauti?.. 

— Aš atėjau paprašyti, kad dovanotumėte vargšui Mra- 
čevskiui, kuris net... 

— Ponui Mračevskiui aš neturiu jokių pretenzijų, net 
nepretenduoju, kad jis pas mane sugrįžtų. 

Baronas prikando lūpas. Valandėlę patylėjo, tarsi ap- 
svaigintas griežto atsakymo, paskui nusilenkė ir, tyliai pa- 
sakęs: „Atsiprašau...“ išėjo iš parduotuvės. 

Kleinas ir Liseckis pasitraukė už spintų ir, trumpai pa- 
sitarę, sugrįžo ir ėmė kartkartėmis liūdnai, bet reikš- 
mingai žvilgčioti vienas į kitą. 

Apie trečią valandą pasirodė ponia Kšešovska. Atrodė, 
kad ji dar labiau išbalusi, pageltusi ir dar juodžiau apsi- 
rengusi negu vakar. Ji baikščiai apsidairė aplinkui ir, pa- 
mačiusi Vokulskį, priėjo prie pulto. 

— Gerbiamasis pone, — tyliai pasakė ji, — aš šiandien 
sužinojau, kad vienas jaunuolis, Mračevskis, dėl mano kal- 
tės neteko vietos jūsų parduotuvėje. Jo vargšė motina. .. 

"— Ponas Mračevskis pas mane jau nedirba ir nebe- 
dirbs, — atsakė Vokulskis nusilenkdamas. — Taigi kuo ga- 
liu jums patarnauti?.. 

Ponia Kšešovska, matyt, buvo paruošusi ilgesnę kalbą. 
Nelaimė, ji pažvelgė Vokulskiui į akis ir... tarusi: „Atsi- 
prašau...* išėjo iš parduotuvės. 

Kleinas ir Liseckis susimerkė dar reikšmingiau negu 
pirma ir abu drauge gūžtelėjo pečiais. 

Tiktai apie penktą valandą popiet prie Vokulskio pri- 
ėjo Žeckis. Jis atsirėmė rankomis į pultą ir tyliai prabilo: 

— Stasiau, to Mračevskio motina yra labai neturtinga 
moteris. .. 

— Sumokėk jam algą iki metų pabaigos, — atsakė Vo- 
kulskis. 

— Aš manau... Aš manau, Stasiau, kad negalima šitaip 
bausti žmogaus už tai, kad jis laikosi kitokių politinių 
pažiūrų negu mes... 

— Politinių? .. — pakartojo Vokulskis tokiu tonu, kad 
poną Ignacą nupurtė šiurpulys. 

— Be to, pasakysiu tau, — kalbėjo toliau Žeckis, — gai- 
la tokio pardavėjo. Gražus vaikinas, moterys dėl jo iš 
proto eina... 

— Gražus? —atrėžė Vokulskis. — Tai tegul eina už iš- 
laikytinį, jeigu toks gražuolis. 

Ponas Ignacas pasitraukė. Liseckis ir Kleinas šį kartą 
net nepažvelgė vienas į kitą. 

Po valandos į parduotuvę atėjo kažkoks ponas Zemba, 
kurį Vokulskis pristatė kaip naują pardavėją. 

Zemba turėjo apie trisdešimt metų; iš veido gal buvo 
ne bjauresnis už Mračevskį, bet atrodė kur kas rimtesnis 
ir taktiškesnis. Dar prieš uždarant parduotuvę, jis susi- 
pažino su visais ir net spėjo įsiteikti savo bendradarbiams. 
Žeckis nusprendė, kad jis karštas bonapartininkas, Liseckis 
pripažino, jog, palyginti su Zemba, jis pats — labai menkas 
antisemitas, o Kleinas priėjo išvadą, kad Zemba mažų ma- 
žiausiai yra socializmo vyskupas. 

Žodžiu, visi buvo patenkinti, o ponas Zemba ramus. 


Devintasis skyrius 


LIEPTAI, ANT KURIŲ SUSITINKA ĮVAIRIŲ 
PASAULIŲ ŽMONĖS 


Didžiojo penktadienio rytą Vokulskis prisiminė, kad 
šiandien ir rytoj grafienė Karolienė ir panelė Izabelė prie 
Viešpaties karsto ruoš velykinę aukų rinkliavą. 

„Reikia tenai nueiti ir ką nors duoti, — pagalvojo jis ir 
ištraukė iš kasos penkis auksinius pusimperialius.— Nors, — 
pridūrė jis po valandėlės, — aš jau pasiunčiau joms kili- 

mų, giedančių paukštelių, muzikinę dėžutę ir net fontaną!.. 
Gal pakaks vienai sielai išganyti. Neisiu.“ 

Tačiau dieną jis tarė sau, kad grafienė Karolienė gal 
tikisi, jog jis dalyvaus, o tokiu atveju nepatogu neatvykti 
arba aukoti tiktai penkis pusimperialius. Tad ištraukė iš 
kasos dar penkis ir suvyniojo visus į ploną popierių. 

„Teisybė, — kalbėjo jis sau, — juk ten bus panelė Iza- 
belė, o jai negalima aukoti tiktai dešimt pusimperialių.“ 

Ir jis vėl išvyniojo pinigus, pridėjo dar dešimt auksinių 
ir vėl susimąstė: „Eiti ar neiti?...“ 

— Ne, — tarė jis, — nedalyvausiu toje jomarkinėje lab- 
darybėje. 

Jis metė monetas į kasą ir penktadienį nenuėjo į baž- 
nyčią. 

Bet Didįjį šeštadienį viskas jam pasirodė kitaip. 

„Pasiutau! — galvojo jis. — Juk jeigu nenueisiu į baž- 
nyčią, kurgi ją sutiksiu?.. Jeigu ne pinigais, tai kuo gi 
atkreipsiu į save jos dėmesį?.. Nebežinau, ką darau...“ 

Tačiau Vokulskis vis dar svyravo ir tiktai apie antrą 
valandą popiet, kai Žeckis švenčių proga liepė uždaryti 
parduotuvę, pasiėmė iš kasos dvidešimt penkis pusimpe- 
rialius ir išėjo į bažnyčią. 

Vis dėlto vidun jis įėjo ne iš karto; jį tarytum kažkas 
laikė. Norėjo pamatyti panelę Izabelę, bet tuo pačiu metu 
bijojo to ir gėdijosi savo pusimperialių. 

„Sviesti krūvą aukso!.. Kaip tai imponuoja mūsų po- 
pieriniais laikais ir — kaip tai pralobėliška... Na, ką pa- 
darysi, jeigu jie tik pinigų ir laukia?.. Gal bus net per 
maža?..* 

Jis žingsniavo gatve priešais bažnyčią pirmyn ir atgal, 
negalėdamas atitraukti nuo jos akių. 

„Jau einu, — galvojo jis. — Tuoj... dar valandėlę... Ak, 
kas man pasidarė!..“ — pridūrė jis, pajutęs, kad dėl nusi- 
kamavimo nebegali iš karto ryžtis netgi tokiam paprastam 
žingsniui. 

Dabar prisiminė, kad jau labai seniai nėra buvęs baž- 
nyčioje. 

„Kada gi tai buvo?.. Per jungtuves — vieną kartą... 
Per žmonos laidotuves — antrą...“ 

Tačiau ir vienu, ir antru atveju gerai nesuprato, kas ap- 
link jį dedasi, tad dabar žiūrėjo į bažnyčią kaip į visai 
naują daiktą. 

„Kas gi yra tasai didžiulis pastatas, kuris vietoj kami- 
nų turi bokštus, kuriame niekas negyvena, tiktai ilsisi se- 
niai mirusių žmonių palaikai?.. Kodėl sunaudota tiek vie- 
tos ir akmens, kam dieną ir naktį čia dega šviesa, dėl ko 
plaukia čionai minios žmonių?.. 

Į turgų einame maisto pirktis, į parduotuves — prekių, 
į teatrą — pramogauti, o ko čionai?..“ 

Jis nejučiomis lygino mažyčius tikinčiuosius su didžiule 
šventove, ir jam atėjo į galvą keista mintis: kaip kažkada 
žemėje veikė galingos jėgos, iškėlusios lygumose kalnų 
virtines, taip kadaise žmonijoje gyvavo kita nepaprasta 
jėga, kuri sukūrė šitokius pastatus. Žiūrint į juos, gali- 
ma pagalvoti, kad mūsų planetos gelmėse gyveno milžinai, 
kurie, verždamiesi į paviršių, kėlė žemės plutą ir paliko 
savo darbo pėdsakus — įspūdingas olas. 

„Kur jie veržėsi? Į kitą, matyt, aukštesnį pasaulį. Jeigu 
jūros potvyniai įrodo, kad mėnulis — ne tariamas šviesulys, 
o realus daiktas, tai kodėl gi šie keisti pastatai negalėtų 
patvirtinti, jog realus yra ir anas pasaulis?.. Argi jis silp- 
niau traukia į save žmonių sielas, negu mėnulis vandenyno 
bangas?..“ 

Jis įėjo į bažnyčią ir čia pat prie durų išvydo naują 
reginį. Keletas elgetų — moterų ir vyrų — prašė išmaldos, 
kurią Dievas gailestingiesiems grąžins aname pasaulyje. 
Vieni maidininkai bučiavo Romos valdžios nukryžiuoto 
Kristaus kojas, kiti, parklupę prie pat durų, kėlė aukštyn 
„rankas ir akis, tarsi matydami nežemišką viziją. Bažnyčia 
skendėjo prietemoje, kurios negalėjo išsklaidyti keliolika 
sidabrinėse žvakidėse degančių žvakių. Šen bei ten ant ak- 
meninių šventovės grindų buvo matyti neaiškūs kryžium 
gulinčių arba ,sukniubusių žmonių šešėliai, tarsi pasislėpę 
kartu su savo nusižeminimo kupinu pamaldumu. Žiūrint 

į tuos nejudančius kūnus, galima buvo pagalvoti, kad sie- 
los juos laikinai paliko ir nuskrido į kažkokį geresnį pa- 
saulį. 

„Dabar suprantu, — pagalvojo Vokulskis, — kodėl baž- 
nyčios lankymas stiprina tikėjimą. Čia viskas įrengta taip, 
kad primintų amžinybę.“ 

Nuo maldoje paskendusių šešėlių jo Žvilgsnis nukrypo 
į šviesą, ir keliose šventovės vietose jis pamatė kilimais 
užtiestus stalus, ant jų — padėklus, pilnus banknotų, si- 
dabro ir aukso, o aplinkui — damas, susėdusias patogiuose 
krėsluose, išsipuošusias šilkais, aksomu ir plunksnomis, ir 
apie jas besisukančius linksmus jaunuolius. Dievobaimin- 
giausieji stukseno, kviesdami praeinančius paaukoti, visi 
gyvai plepėjo ir buvo linksmi kaip puotoje. 

Vokulskiui atrodė, kad jis iš karto mato tris pasaulius. 
Vieną (seniai Žemėje išnykusį), kuris meldėsi ir Dievo gar- 
bei statė didingus pastatus. Antrą, skurdų ir nusižeminusį, 
kuris mokėjo melstis, bet lipdė tik lūšnas, ir trečią, kuris 
sau statėsi rūmus, bet jau užmiršo maldą ir Dievo namus 
pavertė pasimatymų vieta — lygiai taip nerūpestingi paukš- 
čiai sukasi lizdus ir čiulba ant žuvusių didvyrių kapų. 

„O kas gi esu aš, lygiai svetimas jiems visiems? ..“ 

„Galgi esi akis geležiniame rėtyje, per kurį išsijosiu 
juos visus, kad atskirčiau pelus nuo grūdų“, — atsiliepė 
kažkoks balsas. 

Vokulskis apsižvalgė. ,Liguistos vaizduotės žaismas.* Tą 
pačią akimirką bažnyčios gilumoje, prie ketvirto stalo, jis 
pastebėjo grafienę Karolienę ir panelę Izabelę. Abi jos taip 
pat sėdėjo prie padėklo su pinigais ir laikė rankose kny- 
geles, matyt, maldaknyges. Už grafienės kėdės stovėjo tar- 
Nas su juoda livrėja. 

Vokulskis pasuko prie jų, kliuvinėdamas už klūpan- 
čiųjų ir apeidamas kitus stalus, kur jam buvo smarkiai 
beldžiama. Priėjęs prie padėklo, jis nusilenkė grafienei ir 
padėjo savo ryšulėlį imperialų. 

„Dieve, — pagalvojo jis, — kaip tur būt. kvailai atrodau 
su tais pinigais.“ 

Grafienė padėjo į šalį knygą. 

— Sveiki, ponas Vokulski, — tarė ji. — Žinote, maniau, 
kad jau nebeateisite, ir, prisipažįstu, man buvo net kiek 
nemalonu. 

— Sakiau jums, tetule, kad ateis, dargi su maišu auk- 
so, — angliškai pasakė panelė Izabelė. 

Grafienės kaktą nutvieskė raudonis ir išpylė prakaitas. 
Ji nusigando dukterėčios žodžių, nes pamanė, kad Vo- 
kulskis supranta angliškai. 

— Prašom, ponas Vokulski, — greitai kalbėjo ji, — pa- 
sėdėkite čionai valandėle, nes mūsų įgaliotinis mus paliko. 
Leiskite, padėsiu jūsų imperialus viršuje, — sugėdinti tiems 
ponams, kurie mieliau leidžia pinigus šampanui. .. 

— Nusiraminkite, tetule, — vėl tarė panelė Izabelė ang- 
liškai. — Jis tikriausiai nesupranta... 

Šį kartą ir Vokulskis paraudo. 

— Štai, Bela, — iškilmingų tonu tarė grafienė, — ponas 
Vokulskis... kuris taip dosniai paaukojo mūsų prieglau- 
dai... 

— Girdėjau, — atsakė panelė Izabelė lenkiškai ir pasi- 
sveikino, nuleisdama blakstienas. 

— Ponia grafienė, — juokaudamas tarė Vokulskis, — no- 
ri atimti iš manęs atpildą aname pasaulyje, girdama mano 
poelgius, o juk aš galėjau- šitaip pasielgti, tikėdamasis iš 
to naudos. 

— Taip ir maniau, — sušnibždėjo panelė Izabelė ang- 
liškai. 

Grafienė vos neapalpo, jausdama, kad Vokulskis turi 
įspėti, ką reiškia jos dukterėčios žodžiai, nors ir jokios 
kalbos nemokėtų. 

— Galite, ponas Vokulski, —tarė ji labai greitai, — 
galite lengvai nusipelnyti atpildą aname pasaulyje, kad 
ir... atleisdamas nuoskaudas... 

— Visuomet jas atleidžiu, — atsakė jis, šiek tiek nu- 
stebęs. | 

— Leiskite pastebėti, kad ne visuomet, — varė toliau 
grafienė. — Esu sena moteris ir jūsų bičiulė, ponas Vokuls- 

ki, — pabrėžiamai pridūrė ji, — tad jau padarysite man vie- 
ną nuolaidą... 

— Laukiu, ką įsakysite. 

— Užvakar jūs atleidote vieną savo... tarnautoją, tokį 
Mračevskį. . . 

— Už ką gi?.. —staiga atsiliepė panelė Izabelė. 

— Nežinau, — atsakė grafienė. — Rodos, dėl politinių 
pažiūrų skirtumo ar kažko panašaus... 

— Ar tasai jaunuolis turi pažiūras?..— sušuko panelė 
Izabelė. — Įdomu!.. 

Ji tai pasakė su tokia ironija, kad Vokulskis pajuto, 
kaip širdyje tirpsta neapykanta Mračevskiui. 

— Ne dėl pažiūrų, ponia grafiene, — atsakė jis,-— o dėl 
netaktiškų pastabų apie žmones, kurie lankosi mūsų par- 
duotuvėje. | 

— Gal tie žmonės patys elgiasi netaktiškai, — įterpė 
panelė Izabelė. 

— Jiems galima, jie už tai moka, — ramiai atsakė Vo- 
kulskis, — o mums ne. 

Panelės Izabelės veidas smarkiai nuraudo. Ji paėmė kny- 
gą ir pradėjo skaityti. 

— Tačiau leiskitės perkalbamas, ponas Vokulski, — tarė 
grafienė. — Pažįstu to vaikino motiną, ir, patikėkite, man 
tiesiog sunku žiūrėti, kaip ji sielojasi. .. 

Vokulskis susimąstė. | 

— Gerai, — pasakė jis, — duosiu jam darbo, bet Mask- 
voje. 

— O jo vargšė motina?.. — paklausė grafienė prašomu 
tonu. 

— Gerai, pakelsiu jam atlyginimą dviem... trim šim- 
tais rublių, — atsakė jis. 

Tuo metu prie stalo priėjo keletas vaikų, kuriems gra- 
fienė ėmė dalyti šventus paveikslėlius. Vokulskis atsisto- 
jo ir, nenorėdamas trukdyti grafienei geradariško darbo, 
perėjo prie panelės Izabelės. 

Ji pakėlė akis nuo knygos ir, keistai žiūrėdama į Vo- 
kulskį, paklausė: 

— Jūs niekuomet neatsisakote savo sprendimų? 

— Ne, — atsakė jis, bet tuojau nuleido akis. 

— O jeigu aš užtarčiau tą jaunuolį?.. 

Vokulskis nustebęs pažvelgė į ją. 

— Tokiu atveju atsakyčiau, kad ponas Mračevskis ne- 
teko tarnybos, nes netinkamai atsiliepė apie asmenis, ku- 
rie teikėsi kalbėti su juo kiek malonesniu tonu... Jeigu 
jūs vis dėlto įsakysite... 

Dabar, smarkiai suglumusi, nuleido akis panelė Izabelė. 

— O... 0... pagaliau man vis tiek, kur įsikurs tasai 
jaunuolis. Tegul važiuoja kad ir į Maskvą. 

— Jis tenai ir važiuos, — atsakė Vokulskis. — Reiškiu 
jums pagarbą, gerbiamosios ponios, — pridūrė jis nusilenk- 
damas. 

Grafienė padavė jam ranką. 

— Ačiū, ponas Vokulski, kad prisiminėte, ir prašom at- 
eiti pas mane atsigavėti. Labai prašom, ponas Vokulski, — 
pridūrė ji pabrėždama. 

Staiga pastebėjusi kažkokį sąjūdį bažnyčios viduryje, ji 
kreipėsi į tarną: 

— Nueik, mielas Ksaverai, pas ponią pirmininkienę ir 
paprašyk, kad paskolintų mums savo karietą. Pasakyk, kad 
mūsų arklys apsirgo. 

— Kada norėsite gauti karietą, jūsų šviesybe? — paklau- 
sė tarnas. 

— Na... po kokios pusantros valandos... Ar ne, Bela, 
juk mes ilgiau čia nesėdėsime? 

Tarnas nuėjo link stalo prie durų. 

— Tad iki rytojaus, ponas Vokulski, — tarė grafienė. — 
Pas mane sutiksite daug pažįstamų. Bus keletas ponų iš 
labdarybės draugijos. .. 

„Aha...“ — pagalvojo Vokulskis, atsisveikindamas su 
grafiene. Tą akimirką jis jautė jai tokią padėką, kad būtų 
paaukojęs jos prieglaudai pusę savo turto. 

Panelė Izabelė iš tolo linktelėjo ir vėl įsmeigė į jį žvilgs- 
nį, kuris jam pasirodė labai nepaprastas. O kai Vokulskis 
dingo bažnyčios prietemoje, ji pasakė grafienei: 

— Tetule, jūs koketuojate su tuo ponu. Oi, teta, tai da- 
rosi itartina... 

— Tavo tėvas teisybę sakė, — atkirto grafienė, — tasai 
žmogus gali būti naudingas. Pagaliau užsienyje tokios pa- 
žintys yra gero tono požymis. 

— O jeigu tos pažintys apsuks jam galvą?.. — paklau- 
sė panelė Izabelė. 

— Tada paaiškėtų, kad turi silpną galvą, — trumpai at- 
sakė grafienė, paimdama maldaknygę. 

Vokulskis neišėjo iš bažnyčios, o netoli durų pasuko 
į šoninę navą. Prie pat Kristaus karsto, priešais grafienės 
stalą, kampe buvo tuščia klausykla. Vokulskis įėjo į ją, 
užsidarė dureles ir, niekieno nematomas, ėmė žiūrėti į pa- 
nelę Izabelę. 

Ji laikė rankose maldaknygę, vis žvilgčiodama į bažny- 
čios duris. Jos veide buvo matyti nuovargis ir nuobodulys. 

Retsykiais prie stalelio vaikai prieidavo paveikslėlių; 
kai kuriems panelė Izabelė įteikdavo juos pati ir tokiu 
mostu, tarytum norėdama pasakyti: ,,Ak, kada gi tai baig- 
sis! .." 

„Ir visa tai daroma ne iš dievobaimingumo, ne iš mei- 
lės vaikams, o dėl garso, dėl to, kad galima būtų ištekė- 
ti, — pagalvojo Vokulskis. — Bet juk ir aš nemažai darau 
dėl reklamos ir dėl vedybų. Na ir gražiai sutvarkytas pa- 
saulis! Užuot tiesiai paklausęs: ,„Ar myli mane, ar net“ ar- 
ba: „Nori manęs ar ne?“ — aš mėtau šimtus rublių, o ji 
ištisas valandas nuobodžiauja, rodydamasi visiems ir dėda- 
masi pamaldi. 

O jeigu atsakytų, kad nemyli manęs? Visos tos cere- 
monijos turi ir gerą pusę: duoda laiko ir leidžia susipažinti. 

Tačiau bloga nemokėti angliškei... Šiandien jau ži- 
nočiau, ką ji apie mane galvoja; esu tikras, kad apie mane 
tetai kalbėjo. Reikia išmokti. . . 

Arba imkime tokį niekniekį, kaip karieta... Turėčiau 
karietą, galėčiau dabar nuvežti ją su teta namo, ir tarp 
mūsų užsimegztų dar vienas mazgas... Taip, karieta man, 

šiaip ar taip, pravers. Prisidės išlaidų apie tūkstantį rublių 
per metus, bet ką padarysi? Turiu būti pasiruošęs visais 
atžvilgiais. 

Karieta... anglų kalba... daugiau kaip du šimtai rub- 
lių vienai velykinei rinkliavai!.. Ir tai darau aš, kuriam 
visa tai šlykštu... O iš tikrųjų — kam gi daugiau ir leisti 
pinigus, jei ne savo laimei užsitikrinti? Kas man kažko- 
kios taupymo teorijos, kai taip skauda širdį?“ 

Tolesnes jo mintis nutraukė gūdi, virpanti melodija. Tai 
grojo muzikinė dėžutė. Paskui sučiulbėjo dirbtiniai paukš- 
čiai, o kai jie nuščiuvo, pasigirdo tylus fontano čiurleni- 
mas, maldų šnibždėjimas ir maldininkų atodūsiai. 

Navoje, prie klausyklos, šalia koplytėlės su Viešpaties 
karstu, klūpėjo žmonės. Kai kurie keliais ėjo prie nukry- 
žiuotojo kojų, bučiavo kryžių ir dėjo ant padėklc smulkius 
pinigus, išvyniotus iš nosinės. 

Koplyčios gilumoje, skendėdamas šviesoje, tarp gėlių 
gulėjo baltas Kristus. Vokulskiui rodėsi, kad mirgančioje 
žvakių šviesoje jo veidas atgyja ir kinta, darosi čia rūstus, 
čia atlaidus ir geras. Muzikinei dėžutei grojant „Liučiją 
iš Lamermuro“ arba bažnyčios vidury Žžvangant monetoms 
ir aidint prancūziškiems šūksniams, Kristaus veidas aptem- 
davo. Tačiau kai prie karsto prieidavo koks skurdžius ir 
patikėdavo nukryžiuotajam savo vargus, Kristus praver- 
davo negyvas lūpas ir, čiurlenant fontanui, kartodavo pa- 
laiminimus ir pažadus... 

„Palaimintieji romieji... Palaiminti, kurie liūdi...“ 

Prie padėklo priėjo jauna išsidažiusi mergina. Ji padė- 
jo sidabrinį pinigą, bet neišdrįso pabučiuoti kryžiaus. Ša- 
lia jos klūpantieji piktai sušnairavo į jos aksominę lieme- 
nėlę ir ryškią skrybėlaitę. Bet kai Kristus sušnibždėjo: 
„Kas iš jūsų be nuodėmės, tegul pirmas meta į ją akmenį", 
ji parkrito ant grindų ir išbučiavo jo kojas, kaip kažkada 
Marija Magdalena. 

„Palaiminti, kurie alksta ir trokšta teisybės... Palaimin- 
ti, kurie verkia...“ 

Giliai susijaudinęs, žiūrėjo Vokulskis į bažnyčios tam- 
soje skendinčią minią, kuri, taip kaniriai tikėdama, jau aš- 
tuoniolika amžių laukia išsipildant Viešpaties žodžių. 

„Kada gi tai bus!..“ — pagalvojo jis. 

„Žmogaus Šūnus siųs savo angelus, ir jie surinks iš jo 
karalystės visus papiktinimus ir tuos, kurie daro neteisybę, 
kaip renkamos raugės ir deginamos ugnyje.“ 

Jis nejučiomis Žvilgtelėjo į bažnyčios vidurį. Prie arti- 
miausiojo stalo grafienė snaudė, o panelė Izabelė žiovavo, 
prie tolesnio trys nepažįstamos damos kvatojo, klausyda- 
mosi kažkokio elegantiško jaunuolio pasakojimų. 

„Svetimas pasaulis... Svetimas pasaulis!.. — galvojo 
Vokulskis. — Kokia lemtis mane į jį stumia?“ 

Tą akimirką prie pat klausyklos sustojo, paskui atsi- 
klaupė jauna, labai rūpestingai apsirengusi moteris su ma- 
ža mergaite. 

Vokulskis atidžiai pasižiūrėjo į ją ir pamatė, kad ji 
nepaprastai graži. Ypač jį nustebino jos veido išraiška — 
atrodė, kad ji ėjo prie Viešpaties karsto ne su malda, o su 
klausimu ir skundu. 

Ji persižegnojo ir, pamačiusi padėklą, ištraukė krepšelį 
su pinigais. 

— Nueik, Heliusia, — pusbalsiu pasakė ji mergaitei, — 
padėk šitai ant padėklo ir pabučiuok Viešpatį Jėzų. 

— Kur, mamyte, pabučiuoti? 

— Rankutę ir kojytę... 

— Ir veiduką? 

— Veiduko negalima. 

— Et, ką ten!.. 

Mergaitė pribėgo prie padėklo ir pasilenkė ties kry- 
žiumi. 

— Matai, mamyte, — sušuko ji, sugrįždama prie moti- 
nos, — pabučiavau, ir Viešpats Jėzus nieko nepasakė. 

— Heliusia, būk gerutė, — tarė motina. — Geriau atsi- 
klaupk ir sukalbėk poterėlius. 

— Kokius poterėlius? 

— Tris Tėve mūsų ir tris Šveikamarijas. .. 


— Tiek daug... Juk aš tokia mažytė... 

— Tai sukalbėk vieną sveikamariją... Tik atsiklaupk. .. 
Žiūrėk štai tenai. .. 

— Žiūriu. „Sveika Marija, malonės pilnoji...“ Mamyte, 
ar tai paukšteliai čiulba? 

— Dirbtiniai paukšteliai. Kalbėk poterėlius. 

— Kokie dirbtiniai? 

— Pirma sukalbėk poterėlius. 

— Kad neatsimenu, kur pabaigiau... 

— Tai kalbėk su manim: „Sveika Marija...“ 

— „Mūsų mirties valandoje. Amen.“ — užbaigė mer- 
gaitė. — O iš ko daromi dirbtiniai paukšteliai? 

— Heliusia, nutilk, nes niekuomet tavęs nepabučiuo- 
siu, — sušnibždėjo nuliūdusi motina. — Še tau knygelę ir 
žiūrėk paveikslėlius, kaip buvo kankinamas Viešpats Jėzus. 

Mergaitė atsisėdo su knygute ant klausyklos laiptelių 
ir nutilo. 

„Kokia meili mergaitė! — galvojo Vokulskis. — Jeigu tu- 
rėčiau tokią dukterį, rodos, vėl atgaučiau dvasios pusiau- 
svyrą, kurios dabar netenku diena iš dienos. Ir motina — 
žavi moteris. Kokie plaukai, profilis, akys... Prašo Jievą, 
kad prisikeltų jų laimė... Graži ir nelaiminga. Tur -būt 
našlė, 

Kad taip būčiau sutikęs ją prieš metus. 

Argi yra tvarka pasaulyje?.. Per žingsnį vienas nuo 
kito du nelaimingi žmonės; vienas ieško meilės ir šeimos, 
antras, gal būt, kovoja su skurdu ir neturi nipestingos glo- 
bos. Kiekvienas iš jų atrastų kitame, ko jam reikia, bet 
jiems nelemta susitikti... Vienas ateina melsti Dievą pasi- 
gailėjimo, kitas švaisto pinigus dėl pažinčių aukštuome- 
nėje. Kas žino, gal keletas šimtų rublių šitai moteriai būtų 
visa laimė? Bet ji negaus tų pinigų, Dievas šiais laikais ne- 
išklauso nelaimingųjų maldų. 

O jei vis dėlto sužinočiau, kas ji? Gal man pavyktų jai 
padėti. Kodėl neturėtų įsikūnyti didieji Kristaus žodžiai, 
kad ir per tokius bedievius kaip aš, jeigu pamaldiesiems 
rūpi kas kita?“ 

Staiga Vokulskiui pasidarė karšta... Prie grafienės sta- 
lelio priėjo elegantiškas jaunuolis ir padėjo kažką ant pa- 
dėklo. Jį pamačiusi, panelė Izabelė nuraudo, ir iš jos akių 
suspindo ta nuostabi išraiška, kuri visuomet taip apstulbin- 
davo Vokulskį. 

Grafienės pakviestas, jaunuolis atsisėdo į tą patį krėslą, 
kuriame neseniai sėdėjo Vokulskis, ir užsimezgė gyvas po- 
kalbis. Vokulskis negirdėjo, apie ką jie kalbėjosi, tik jau- 
tė, kaip smegenyse lyg ugnimi išdeginamas visas tas vaiz- 
das: brangus kilimas, sidabrinis padėklas, iš viršaus 
užversta sauja imperialių, dvi žvakidės, dešimt degančių 
žvakių, labai gedulingai apsirengusi grafienė, jaunuolis, ne- 
nuleidžiąs akių nuo panelės Izabelės, ir ji — visa švytinti. 
Neliko jo nepastebėta net ta smulkmena, kad žvakių švie- 
soje blizga grafienės skruostai, jaunuolio nosies galiukas, 
o panelės Izabelės akys. 

„Ar juodu myli vienas kitą? — galvojo jis. — Tad kodėl 
gi nesusituokia?.. Gal jis neturi pinigų... Bet ką tokiu at- 
veju reiškia jos žvilgsniai?.. Ji panašiai šiandien žvilg- 
čiojo į mane. Tiesa, ištekėti norinti panelė privalo turėti 
keletą ar net keliolika garbintojų ir vilioti juos visus, 
kad... galėtų parsiduoti tam, kuris daugiau pasiūlys!“ 

Prie stalelio priėjo labdarybės draugijos atstovas. Gra- 
fienė pakilo, jos pavyzdžiu pasekė panelė Izabelė ir gra- 
žusis jaunuolis, ir visi trys gana triukšmingai pasuko link 
durų, sustodami prie kitų stalelių. Visi tenai asistuojantieji 
jaunuoliai karštai sveikino panelę Izabelę, ir kiekvienas 
susilaukdavo iš jos tokio pat, visiškai tokio pat žvilgsnio, 
kuris vedė iš proto Vokulskį. Pagaliau viskas nutilo; gra- 
fienė ir panelė Izabelė išėjo iš bažnyčios. 

Vokulskis atsipeikėjo ir apsižvalgė. Gražiosios damos 
su mergaite jau nebebuvo. 

— Kaip gaila! — sušnibždėjo jis ir pajuto, kaip jam iš 
lengvo suspaudė širdį. 

Užtat prie nukryžiuotojo vis dar klūpojo jaunoji mer- 
gina, apsivilkusi aksomine liemenėle ir užsidėjusi ryškią 
skrybėlaitę. Kai ji nukreipė akis į apšviestą karstą, jos da- 

žytuose skruostuose taip pat kažkas suvirpėjo. Ji dar kartą 
pabučiavo Kristaus kojas, sunkiai pakilo ir išėjo. 

„Palaiminti, kurie verkia... Tegul nors tau miręs Kris- 
tus ištesės pažadus“, — pagalvojo Vokulskis ir nusekė pas- 
kui ją. 

Išėjęs į šventorių, jis pamatė, kad mergina dalija iš- 
maldą elgetoms. Ir baisus kartėlis apėmė jį, pagalvojus, 
kad iš tų dviejų moterų, kurių viena nori parsiduoti už 
didelį turtą, o kita jau parsiduoda iš skurdo, ta antroji, 
paniekintoji, prieš aukščiausiąjį teismą gal pasirodytų ge- 
resnė ir skaistesnė už pirmąją. 

" Gatvėje jis pasivijo merginą ir paklausė: 

— Kur eini? 

Ant jos veido dar nebuvo nudžiūvusios ašaros. Ji abe- 
jingai pažvelgė į Vokulskį ir atsakė: 

— Galiu eiti su jumis. 

— Sakai, gali? .. Na, tai eikš. 

Dar nebuvo penktos, nė nepradėję temti; keletas praei- 
vių atsigręžė į juos. 

„Turbūt visai sukvailėjau, kad šitaip elgiuosi, — pa- 
galvojo Vokulskis, eidamas parduotuvės link. — Skandalas 
tai niekai, bet, po velnių, kokie čia projektai šauna man 
į galvą? Apaštalavimas?.. Kvailystės viršūnė! 

Pagaliau — man vis tiek; aš tik vykdau svetimą valią.“ 

Jis įėjo į vartus šalia parduotuvės ir pasuko pas Žeckį, 
o mergina nusekė iš paskos. Ponas Ignacas buvo namie ir, 
išvydęs keistą porą, nustebęs skėstelėjo rankas. 

— Ar negali kelioms minutėms išeiti? — paklausė jį 
Vokulskis. 

Ponas Ignacas nieko neatsakė. Jis paėmė užpakalinių 
parduotuvės durų raktą ir išėjo iš kambario. 

— Dviese? — tyliai paklausė mergina, ištraukdama skry- 
bėlaitės segtuką. 

— Palauk, —nutraukė ją Vokulskis. — Juk ką tik bu- 
vai bažnyčioje, ar ne, gerbiamoji? 

— Jūs mane matėte? 

— Meldeisi ir verkei. Ar galiu sužinoti, dėl ko? 

Mergina nustebo ir, gūžtelėjusi pečiais, atsakė: 

— Ar jūs kunigas, kad klausinėjate? 

Ir, atidžiau pasižiūrėjusi į Vokulskį, pridūrė: 

— Et! Tik sukate galvą... Irgi mat gudruolis! 

Ir buvo beišeinanti, tačiau Vokulskis ją sulaikė. 

— Palauk. Yra žmogus, kuris norėtų tau padėti, tad 
neskubėk ir atsakinėk atvirai... 

Ji vėl atidžiai pažvelgė į jį. Staiga jos akys pralinks- 
mėjo, o skruostai nuraudo. 

— Žinau, — sušuko ji, — jūs turbūt nuo to senojo po- 
no!.. Jis jau kiek kartų žadėjo pasiimti mane... Ar jis 
labai turtingas? .. Tur būt. labai... Karieta važinėja ir teat- 
Ie sėdi pirmose eilėse. 

— Paklausyk manes, — nutraukė jis, — ir atsakyk: kodėl 
verkei bažnyčioje? 

— O todėl, matote... — pradėjo mergina ir papasakojo 
tokią nešvankią istoriją apie kažkokį kivirčą su šeiminin- 
ke, kad Vokulskis, jos klausydamasis, išbalo. 

— Tai žvėris! — sušnibždėjo jis. 

— Nuėjau prie Viešpaties karsto, — pasakojo toliau 
mergina, — maniau, kad kiek išsiblaškysiu. Bet kur tau! 
Kai prisiminiau senę, tai net ašaros pabiro iš pykčio. Ėmiau 
1naldauti Dievą, kad arba senė galą gautų, arba aš iš jos 
ištrūkčiau. Ir, matyt, išklausė mane Dievas, jei tasai ponas 
nori Mane pasiimti. 

Vokulskis sėdėjo nejudėdamas. Pagaliau paklausė: 

— Kiek tau metų? 

— Visiems sakau, kad šešiolika, o iš tikrųjų turiu de- 
vyniolika. 

— Nori iš ten išeiti? 

— Kad ir į pragarą. Tiek jau man įgriso... Bet... 

— Kas? 

— Tur būt nieko iš to neišeis... Šiandien išeisiu, o po 
švenčių vis tiek mane suieškos ir taip man atskaitys, kaip 
anuomet po Kalėdų, kad vėl savaitę gulėsiu. 

— Nesuras. 

— Nesuras! Juk turiu skolos... 


131 


— Daug? 

— Oho!.. Apie penkiasdešimt rublių. Nė nežinau, iš 
kur ji atsirado, nes už viską ir šiaip dvigubai moku. Tačiau 
skolos turiu... Pas mus visuomet taip. O dar kai išgirs, 
kad tasai ponas pinigingas, tai pasakys, kad juos apvo- 
giau, ir priskaitys, kiek užsimanys. 

Vokulskis pasijuto netenkąs drąsos. 

— Sakyk man, ar norėsi dirbti? 

— O ką turėsiu daryti? 

— Išmoksi siūti. 

— Kas iš tol Dirbau jau siuvykloje. Betgi iš aštuonių 
rublių per mėnesį niekas nepragyvena. Pagaliau esu dar 
tiek verta, kad galiu kitiems nesiūti. 

Vokulskis pakėlė galvą. 

— Nenori iš ten išeiti? 

— Labai noriu! 

— Tai apsispręsk tučtuojau. Arba imsies darbo, nes 
veltui duonos niekas nevalgo... 

— Netiesa, — pertraukė ji. — Tasai senasis ponas juk 
nieko neveikia, o pinigų turi. Jis jau kiek kartų sakė, kad 
man niekuo nereikės rūpintis. .. 

— Pas jokį senį neisi, o keliausi pas šventosios Mag- 
dalenos seseris. Arba grįžk, iš kur atėjusi. 

— Vienuolės manęs nepriims. Reikia apmokėti skolą 
ir kad kas nors laiduotų... 

— Viskas bus sutvarkyta, jei tenai eisi. 

— Kaipgi aš pas jas eisiu? 

— Duosiu tau laišką, kurį tuoj pat nuneši, ir pasiliksi 
tenai. Nori ar ne? 

— Žinoma! Duokit laišką. Pažiūrėsiu, kaip man ten bus. 

Ji atsisėdo ir ėmė žvalgytis po kambarį. 

Vokulskis parašė laišką, paaiškino, kur ji turi eiti, iI 
pagaliau pridūrė: 

— Gali pati rinktis. Jeigu būsi gera ir darbšti, tau 
bus gerai, o jeigu nepasinaudosi proga, tai daryk, ką nori. 
Gali eiti. 

Mergina nusijuokė. 

— Tai pasius senė... Tai iškrėsiu jai pokštą... Cha cha 
cha!.. Bet... gal jūs mane už nosies vedžiojate? 

— Eik, — atsakė Vokulskis, parodydamas duris. 

Ji dar kartą atidžiai pasižiūrėjo į jį ir išėjo, gūžtelėda- 
ma pečiais. 

Jai išėjus, netrukus pasirodė ponas Ignacas. 

— Čia kas per pažintis? — nepatenkintas paklausė jis. 

— Iš tikrųjų!.. — atsakė susimąstęs Vokulskis. — Nesu 
dar matęs tokio gyvulio, nors daug gyvulių pažįstu. 

— Vien Varšuvoje jų yra tūkstančiai, — tarė Žeckis. 

— Žinau. Kova prieš jas nieko neduoda, nes visą laiką 
atsiranda naujų. Iš čia išvada, kad anksčiau ar vėliau vi- 
suomenė turės persitvarkyti nuo pamatų iki pat viršūnės. 
Kitaip ji supus. 

— Aha!..—sumurmėjo Žeckis. — Taip ir maniau. 

Vokulskis atsisveikino su juo. Jis jautėsi kaip karš- 
čiuojąs ligonis, apipiltas šaltu vandeniu. 

„Tačiau matau, kol visuomenė persitvarkys, — mąstė 
jis, — mano labdarybės sfera smarkiai susiaurės. Mano tur- 
to neužtektų žemiesiems instinktams kilninti. Geriau baž- 
nyčioje žiovaujančios aukų rinkėjos negu besimeldžian- 
čios ir raudančios išsigimėlės.“ 

Panelės Izabelės vaizdas pasirodė jam dar ryškiau švy- 
tįs negu bet kada anksčiau. Kraujas mušė į galvą, ir jis 
širdyje keikė save, kad galėjo lyginti ją su tokia būtybe. 

„Ne, verčiau jau švaistysiu pinigus karietoms ir ark- 
liams negu tokioms nelaimingosioms.“ 

Velykų sekmadienį Vokulskis samdyta karieta priva- 
žiavo prie grafienės namų. Prie durų jau rado ilgą virtinę 
įvairiausių ekipažų. Buvo tenai puošnių kabrioletų, kuriais 
važinėjo auksinis jaunimas, ir paprastų puskariečių, kurias 
buvo kelioms valandoms pasamdę pensininkai; senų karietų 
su senais arkliais ir senais pakinktais, kurias lydėjo tarnai 
apsitrynusiomis livrėjomis, ir naujytėlaičių, ką tik iš Vie- 
nos atgabentų brikelių, kurių tarnai buvo prisismeigę gėles 
prie atlapų, o vežėjai įsirėmę į šoną botagus kaip maršalo 
lazdas. Netrūko ir fantastiškų kazokų, apsivilkusių tokiomis 

plačiomis kelnėmis, tarsi jų ponai būtų sukišę į jas visą 
savo puikybę. 

Vokulskis prabėgomis pastebėjo, kad toje vežėjų mi- 
nioje kilmingų ponų tarnai laikėsi be galo oriai, banki- 
ninkų vežėjai mėgino riesti nosį, ir kiti už tai juos plūdo, 
o vežikai buvo narsiausi. Samdytų karietų vežėjai būrėsi 
krūvon, niekindami kitus ir kitų niekinami. 

Kai Vokulskis įėjo į vestibiulį, žilas durininkas su rau- 
donu kaspinu žemai jam nusilenkė ir atidarė duris į dra- 
bužinę, kur džentelmenas su juodu fraku nuvilko jam ap- 
siaustą. Tą pačią akimirką priešais Vokulskį išdygo Ju- 
zetas, grafienės liokajus, kuris gerai jį pažinojo, nes nešė 
iš parduotuvės į bažnyčią muzikinę dėžutę ir čiulbančius 
paukščius. 

— Jos šviesybė laukia jūsų, — tarė Juzefas. 

Vokulskis pasirausė liemenės kišenėlėje ir įbruko jam 
penkis rublius, jausdamas, kad elgiasi kaip išsišokėlis. 

„Ak, koks aš kvailas! — galvojo jis. — Ne, nesu kvai- 
las. Esu tiktai pralobėlis, kuris šioje karalystėje turi kiek- 
vienam kas žingsnis mokėti. Na, paklydėles atversti bran- 
giau kaštuoja.“ 

Jis kopė marmuriniais, gėlėmis papuoštais laiptais, Juze- 
fas ėjo priekyje. Iki pirmos aikštelės Vokulskis ėjo su skry- 
bėle, paskui nusiėmė, taip ir nežinodamas, ar tinkamai, ar 
netinkamai daro. 

„Galų gale galėčiau į jų visų draugiją įeiti su skrybė- 
le“, — tarė pats sau. 

Jis pastebėjo, kad Juzefas, nors buvo jau daugiau. negu 
vidutinio amžiaus, užbėgo laiptais kaip stirna ir viršuje 
kažkur dingo, palikęs jį vieną, nežinantį, kur eiti ir į ką 
kreiptis. Tai truko neilgai, bet Vokulskis užvirė pykčiu. 

„Na ir apsitvėrę jie visokiomis formomis! — pagalvojo 
jis.-— O... kad galėčiau visa tai nuversti!..“ 

Keliolika sekundžių jam rodėsi, kad tarp jo ir šio di- 
džiai gerbiamo rafinuotų formų pasaulio turi įsiliepsnoti 
kova, kurioje arba sugrius tas pasaulis, arba žus jis pats. 

„Gerai, tegul aš žūsiu... Bet paliksiu atminimą apie 
save!..“ 

„Paliksi atlaidų pasigailėjimą“, — pašnibždėjo jam kaž- 
koks balsas. 

„Nejaugi aš net toks niekingas?“ 

„Ne, esi net toks kilnus.“ 

Jis atitoko — priešais jį stovėjo Tomašas Lenckis. 

— Sveikinu, ponas Stanislavai, — tarė jis, kaip visuo- 
met, didingai. — Sveikinu juo karščiau, kad jūsų apsilan- 
kyiias pas mus sutapo 5u labai maloniu šeimos įvykiu... 

„Nejaugi panelė Izabelė susižadėjo? ..“ — pagalvojo Vo- 
kulskis, ir jam aptemo akys. 

— Įsivaizduokite, jūsų apsilankymo proga... Girdite, 
ponas Stanislavai?.. Jūsų vizito proga aš susitaikiau su 
ponia Joana, savo seserimi... Bet jūs lyg pabalote?.. Ra- 
site čia daug pažįstamų... Nemanykite, kad aristokratija 
tokia baisi... 

Vokulskis atsipeikėjo. 

— Ponas Lencki, — šaltai atsakė jis, — mano palapinėje 
prie Plevnos lankydavosi ir kilmingesni ponai. Ir jie buvo 
man tokie malonūs, kad ne taip greitai susijaudinsiu, pa- 
mates net tokius didelius ponus, kokių... nerasiu Var- 
šuvoje. 

— A... A!..—suvapėjo ponas Tomašas ir nusilenkė. 

Vokulskis buvo nustebintas. 

„Tai palaižūnas! — dingtelėjo jam mintis. — Ir aš... 
aš!.. dar norėjau daryti su tokiais žmonėmis kažkokias ce- 
remonijas?..“ 

Lenckis paėmė jį už parankės ir labai iškilmingai įvedė 
į pirmą svetainę, kurioje buvo vieni vyrai. 

— Žiūrėkite, štai grafas...— pradėjo ponas Tomašas. 

— Pažįstu, — atsakė Vokulskis ir pats sau pridūrė: 
„Skolingas man apie tris šimtus rublių...“ 

— Bankininkas...— toliau aiškino ponas Tomašas. 

Tačiau nespėjo nė pavardės pasakyti, kai bankininkas 
pats atskubėjo prie jų ir, pasisveikinęs su Vokulskiu, 
tarė: 

— Bijokite Bievo, ponas Vokulski, iš Paryžiaus mums 
baisiai neduoda ramybės dėl tų bulvarų... Ar jūs jiems 
atsakėte? 

— Norėjau pirma pasitarti su jumis, — atsakė Vokuls- 
kis. 

— Tai susitiksime kur nors. Kada jūs būnate namie? 

— Negaliu tiksliai pasakyti valandos, verčiau užeisiu 
pas jus. 

— Tad ateikite trečiadienį, drauge papusryčiausime ir 
pagaliau susitarsime. 

Juodu nusilenkė vienas antram. Ponas Tomašas švelniau 
prispaudė Vokulskio alkūnę. 

— Generolas. .. — pradėjo jis. 

Generolas, pamatęs Vokulskį, ištiesė ranką, ir juodu pa- 
sisveikino kaip seni pažįstami. 

Ponas Tomašas darėsi vis meilesnis su Vokulskiu ir ėmė 
stebėtis, matydamas, kad galanterijos pirklys pažįsta įžy- 
miausius miesto žmones ir nepažįsta tik tų, kurie, turė- 
dami titulą arba turtą, daugiau nieko neveikė. 

Prie antrosios svetainės durų, kur buvo keletas damų, 
juos pasitiko grafienė Karolienė. Už jos šmėkštelėjo Ju- 
zefas. 

„Išstatė -piketus, kad nesukompromituotų pralobėlio, — 
pagalvojo Vokulskis. — Labai jau jie malonūs, bet...“ 

— Kaip aš džiaugiuosi, ponas Vokulski, — tarė graifie- 
nė, atimdama jį iš pono Tomašo, — kaip aš džiaugiuosi, kad 
išpildėte mano prašymą... Čia kaip tik yra vienas asmuo, 
kuris nori su jumis susipažinti. 

Vokulskio pasirodymas pirmojoje svetainėje sukėlė tam 
tikrą sensaciją. 

— Generole, — prabilo grafas, — grafienė pradeda kvies- 
ti mums galanterijos pirklius. Tasai Vokulskis. .. 

— Jis toks pat pirklys, kaip ir mudu, — atsakė gene- 
rolas. 

— Kunigaikšti, — tarė kitas grafas, —iš kur čia atsi- 
rado tasai Vokulskis? 

— Jį pakvietė šeimininkė, — atrėžė kunigaikštis. 

— Nesu nusistatęs prieš pirklius, — kalbėjo toliau gra- 
fas, — bet tas Vokulskis, kuris karo metu buvo tiekėjas 
ir iš to pralobo... 

— Taip, taip... — pertraukė kunigaikštis. — Paprastai ši- 
taip įgytas turtas esti įtartinas, bet už Vokulskį aš atsakau. 
Man apie jį pasakojo grafienė, o aš dar klausinėjau ka- 
rininkus, kurie dalyvavo kare, taip pat ir savo sūnėną. Ir 
apie Vokulskį visi buvo vienos nuomonės, tiekimai, kur 
jis pridėdavo ranką, visuomet būdavo sąžiningi. Netgi ka- 
reiviai, kai gaudavo gerą duoną, sakydavo, kad tur /būt ji 
iškepta iš Vokulskio miltų. Pasakysiu jums dar daugiau, 
grafe, — kalbėjo kunigaikštis, — kad Vokulskis, savo sąži- 
ningumu atkreipęs aukščiausių asmenų dėmesį, gaudavo la- 
bai gundančių pasiūlymų. Štai šių metų sausio mėnesį 
viena įmonė siūlė jam du šimtus tūkstančių rublių tiktai 
už firmą, ir jis atsisakė... 

Grafas šyptelėjo ir tarė: 

— Būtų turėjęs kokiais dviem šimtais tūkstančių rublių 
daugiau... 

— Užtat nebūtų šiandien čionai, — atsakė kunigaikštis 
ir, linktelėjęs grafui, pasitraukė. 

— Pamišęs senis, — sumurmėjo grafas, paniekinamai 
žvelgdamas į nueinantį kunigaikštį. 

Trečioje svetainėje, į kurią Vokulskį įvedė grafienė, bu- 
vo bufetas ir daugybė didesnių ir mažesnių staliukų, prie 
kurių po du, po tris, net ir po keturis sėdėjo svečiai. Ke- 
letas tarnų nešiojo valgius ir vynus, o juos tvarkė panelė 
Izabelė, matyt, pavaduojanti namų šeimininkę. Ji vilkėjo 
žydra suknele ir ant kaklo turėjo stambių perlų vėrinį. Ji 
buvo tokia graži, jos kiekvienas judesys buvo toks didin- 
gas, kad, žvilgtelėjes į ją, Vokulskis suakmenėjo. 

„Nėra ko apie ją nė svajoti!..“ — su neviltimi pagal- 
vojo jis. 

Tą pačią akimirką lango nišoje jis pastebėjo tą jau- 
nuolį, kuris vakar buvo bažnyčioje; dabar jis vienas sėdėjo 
prie mažo staliuko, nenuleisdamas akių nuo panelės Iza- 
belės. 

„Žinoma, jis myli ją!“ — pagalvojo Vokulskis, ir į jį 
padvelkė tarsi kapų šaltis. 

„Pražuvau!“ — pridūrė jis sau. 

Visa tai truko keletą akimirkų. 

— Ar matote senutę, kuri sėdi tarp vyskupo ir gene- 
rolo? — paklausė grafienė. — Tai pirmininkienė Zaslavska, 
geriausia mano draugė, — ji būtinai nori susipažinti su ju- 
mis. Jūs ją labai sudominote, — kalbėjo grafienė šypsoda- 
masi, — ji bevaikė, bet turi dvi gražias anūkes. Tik gerai 
pasirinkite!.. Kol kas įsižiūrėkite į ją, o kai tie ponai pa- 
sitrauks, aš jus supažindinsiu. O, kunigaikštis... 

— Džiaugiuosi, jus matydamas, — kreipėsi kunigaikštis 
į Vokulskį. — Jūs leisite, mieloji? .. 

— Labai prašom, — atsakė grafienė. — Štai jums, ponai, 
laisvas staliukas... Aš jus valandėlę paliksiu. .. 

Ji pasitraukė. 

-- Sėskime, ponas Vokulski, — tarė kunigaikštis. — Pui- 
kiai išėjo, nes turiu į jus svarbų reikalą. Įsivaizduokite, 
jūsų projektai sukėlė didelį sąmyšį mūsų medvilninių fab- 
rikantų tarpe... Rodos, teisingai pasakiau — medvilninių? .. 
Jie teigia, kad jūs norite pražudyti mūsų pramonę... Argi 
jūsų konkurencija jiems tokia pavojinga? .. 

— Iš tikrųjų turiu kreditą pas Maskvos fabrikantus 
maždaug iki trijų, net keturių milijonų rublių, — atsakė 
Vokulskis, — bet dar nežinau, kaip eis jų prekės. 

— Baisus!.. baisus skaičius! — sušnibždėjo kunigaikš- 
tis. — Ar jums neatrodo, kad jis yra tikras pavojus mūsų 
fabrikams? 

— Nė kiek. Jis tik truputį sumažins jų milžiniškus pel- 
nus, 0 man tai pagaliau nė kiek nerūpi. Jaučiuosi turįs pa- 
reigą žiūrėti savo paties pelno ir kad būtų pigu pirkėjams, 
o mūsų prekės kaip tik ir bus pigesnės. 

— Tačiau ar jūs apgalvojote šį klausimą kaip pilie- 
tis?.. — paklausė kunigaikštis, spausdamas jam ranką. — 
Mums jau taip nedaug beliko kas prarasti. .. 

— Man rodos, kad pilietiškai gana sąžininga yra duoti 
pirkėjams pigesnių prekių ir palaužti monopolį užsigrobu- 

sius fabrikantus, kurie susiję su mumis tik tuo, kad išnau- 
doja mūsų vartotojus ir darbininkus. 

— Jūs taip manote?.. Man tai nė į galvą nebuvo at- 
ėję. Pagaliau man nerūpi fabrikantai, bet tėvynė, mūsų tė- 
vynė, nelaimingoji tėvynė... 

— Ką galima jums pasiūlyti, ponai? — staiga, prie jų 
priėjusi, tarė panelė Izabelė. 

Kunigaikštis ir Vokulskis atsistojo. 

— Kokia tu šiandien žavi, brangioji! — tarė kunigaikš- 
tis, spausdamas jai ranką. — Iš tiesų gailiuosi, kad nesu 
savo paties sūnus... Nors... gal taip ir geriau! Nes jei 
mane atstumtum, — o tai labai galimas dalykas, — būčiau 
labai nelaimingas... Ak, atsiprašau! — susigriebė jis. — 
Leisk, brangioji, pristatyti tau poną Vokulskį. Energingas 
žmogus, energingas pilietis... tau to pakanka, ar ne taip? 

— Mes jau pažįstami... — sušnibždėjo panelė Izabelė, 
atsakydama į Vokulskio nusilenkimą. 

Jis Žžvilgtelėjo jai į akis ir pastebėjo tokį išgąstį, tokį 
liūdesį, kad vėl pasijuto apimtas nevilties. 

„Ko aš čionai atėjau?..“ — pagalvojo jis. 

Jis pasižiūrėjo į langą ir vėl pamatė jaunuolį, kuris vis 
dar vienas tebesėdėjo prie nepaliestos lėkštės, užsidengęs 
akis ranka. 

„Ak, ko aš, nelaimingasis, čia atėjau..." — galvojo Vo- 
kulskis, jausdamas tokį skausmą, tarytum būtų jam kas 
replėmis plėšęs širdį. 

— Gal nors vyno išgersite? — paklausė panelė Izabelė, 
su nuostaba pažvelgdama į jį. 

— Viską, ką įsakysite, — nesąmoningai atsakė jis. 

— Mes turime artimiau susipažinti, ponas Vokulski, — 
kalbėjo kunigaikštis. — Jūs turite suartėti su mūsų sluoks- 
niais, kuriuose, patikėkite, yra protingų galvų ir kilnių šir- 
džių, bet... trūksta iniciatyvos... 

— Esu išsišokėlis, neturiu titulo... — atsakė Vokulskis, 
kad tik ką nors pasakytų. 

— Atvirkščiai, jūs turite... vieną titulą — darbą, ant- 
Ią — sąžiningumą, trečią — gabumus, ketvirtą — energiją. .. 

Kaip tik šių savybių mums reikia tėvynei prikelti. Duo- 
kite mums visa tai, ir mes priimsime jus kaip... brolį... 

Prie jų priėjo grafienė. 

— Atleiskite, kunigaikšti, — tarė ji. — Ponas Vokulski. . . 

Ji padavė jam ranką, ir abu nuėjo prie pirmininkienės 
krėslo. 

— Štai, pirmininkiene, ponas Stanislavas Vokulskis, — 
kreipėsi grafienė į senutę, apsivilkusią tamsia suknele su 
brangiais nėriniais. 

— Prašom, sėsk čionai, — parodė senutė krėslą šalia sa- 
vęs. — Tavo vardas Stanislavas, juk taip?.. O iš kokių tu 
Vokulskių?.. 

— Iš tų... niekam nežinomų, — atsakė jis, — o mažiau- 
sia turbūt jums, gerbiamoji ponia. 

— Ar tavo tėvas kariuomenėje netarnavo? 

— Tėvas ne, tik dėdė. 

— O kur jis tarnavo, neatsimeni?.. Ir ar ne Stanisla- 
vas jis buvo vardu? 

— Taip, Stanislavas. Jis buvo poručikas, o paskui ka- 
pitonas veikiančiosios armijos septintajame pulke... 

— Antrosios divizijos pirmojoje brigadoje, — pertraukė 
pirmininkienė. — Matai, vaikeli, kad nesi man taip nežino- 
mas... Ar jis dar gyvas?.. 

— Ne, mirė prieš penkerius metus. 

Pirmininkienei ėmė virpėti rankos. Ji atkimšo mažą 
flakonėlį ir pauostė. 

— Mirė, sakai?.. Amžiną jam atilsį!.. Mirė. O ar ne- 
paliko tau nieko atminimui? 

— Auksinį kryželį... 

— Taip, auksinį kryželį... O daugiau nieko? 

— Dar miniatiūrą, savo portretą, nutapytą ant dramb- 
lio kaulo 1828 metais. 


Pirmininkienė vis dažniau uostė flakonėlį; jos rankos 
vis smarkiau drebėjo. 


— Miniatiūrą... — pakartojo ji. — O ar žinai, kas ją 
tapė? .. Ir daugiau nieko neliko nuo ju? 

— Buvo kažkoks ryšulys popierių ir dar viena minia- 
tiūra... 

— Kurgi jie dingo? .. — vis neramiau klausinėjo pirmi- 
ninkienė. 

— Tuos daiktus dėdė pats keletą dienų prieš mirtį už- 
antspaudavo ir liepė įdėti į karstą. 

— A... a!..—sudejavo senutė ir graudžiai pravirko. 

Salėje kilo sąmyšis. Pribėgo susijaudinusi panelė Iza- 
belė, paskui grafienė, paėmė iš abiejų pusių pirmininkienę 
už parankės ir atsargiai nuvedė į galinius kambarius. Stai- 
ga visų žvilgsniai nukrypo į Vokulskį, svečiai ėmė patylo- 
mis šnibždėtis. 

Matydamas, kad į jį visi žiūri ir apie jį kalba, Vokuls- 
kis sumišo. Tačiau, norėdamas visiems parodyti, kad šis 
savotiškas populiarumas nė kiek jo nejaudina, jis vieną po 
kitos griebė nuo stalo ir išgėrė dvi taures vyno ir tik tada 
susigriebė, kad viena taurė, vengriškojo vyno, priklausė 
generolui, o kita, raudonojo, — vyskupui. 

„Na, ir gražiai elgiuosi, — tarė jis sau. — Jie dar gal 
pasakys, jog tyčia įžeidžiau senutę, kad galėčiau išgerti 
jos kaimynų vyną...“ 

Jis pakilo, ketindamas išeiti, ir nukaito, pagalvojęs, kad 
teks pereiti per dvi svetaines, kuriose jo laukia kandūs 
žvilgsniai ir šnibždesiai. Tačiau jam pastojo kelią kuni- 
gaikštis, kreipdamasis: 

— Tur būt kalbėjotės su pirmininkiene apie labai se- 
nus laikus, jeigu baigėsi net ašaromis. Atspėjauė.. Bet 
grįžkime prie mūsų pokalbio: ar nemanote, kad gerai būtų 
pas mus įsteigus lenkišką pigių audinių fabriką?.. 

Vokulskis papurtė galvą. 

— Abejoju, ar tai pavyktų, — atsakė jis. — Sunku gal- 
voti apie didelius fabrikus tiems, kurie nesiryžta padaryti 
mažų patobulinimų jau esamuose. .. 

— Būtent?.. 

— Turiu galvoje malūnus, — tęsė Vokulskis. — Po kele- 
Iių metų mums teks įsivežti net miltus, nes mūsų malū- 
nininkai nenori pakeisti girnų valcais. 

— Pirmą kartą girdžiu... Sėskime čia, — kalbėjo kuni- 
gaikštis, vesdamasis jį į gilią nišą, — ir papasakokite man, 
ką tai reiškia. 

Tuo tarpu svetainėse buvo šnekamasi. 

— Kažkokia mįslinga figūra tasai ponas, — pran- 
cūziškai kalbėjo dama su briliantais damai su stručio 
plunksna. — Pirmą kartą mačiau pirmininkienę verkiančią. 

— Žinoma, meilės istorija, — atsakė dama su plunks- 
na. — Šiaip ar taip, kažkas grafienei ir pirmininkienei iškrė- 
tė labai piktą pokštą, įvesdamas čionai šį Žmogų. 


— Manote, kad... 

— Esu tikra, — atsakė dama, gūžtelėdama pečiais. — 
Jūs tik įsižiūrėkite į jį. Išauklėtas labai bjauriai, bet koks 
veidas, kokia laikysena!.. Kilnaus. kraujo nepaslėpsi net 
po skarmalais... 

— Nuostabu!..— tarė dama su briliantais. — O ir tas 


jo turtas, neva įsigytas Bulgarijoje. . . 

— Žinoma. Iš čia aiškų, kodėl pirmininkienė, būdama 
tokia turtinga, taip mažai teišleidžia sau. 

— Ir kunigaikštis labai jam palankus... 

— Susimildama, ar ne per silpnai pasakyta?.. Jūs tik 
pažiūrėkite į juos abu... 
Man rodos, nė kiek nepanašūs... 

— Aišku, bet... tas išdidumas, pasitikėjimas savimi... 
Kaip laisvai juodu šnekasi. .. 

Prie kito staliuko kalbėjosi trys ponai. 

— Na, grafienė padarė valstybinį perversmą, — kalbėjo 
juodaplaukis su kuodeliu. 

— Ir jis jai pavyko. Tasai Vokulskis kiek netašytas, 
bet kažką turi, — atsakė žilas ponas. 

— Vis dėlto pirklys... 

— Kuo gi pirklys blogesnis už bankininkus? 

— Galanterijos pirklys, pardavinėja pinigines, — nenu- 
sileido juodaplaukis. 

— Mes kartais pardavinėjame herbus... — įsiterpė tre- 
čiasis — liesutis senukas su žilomis žandenomis. 

— Dar užsimanys susirasti čia žmoną... 

— Juo geriau panelėms. 

— Aš ir pats leisčiau už jo savo dukterį. Sakoma, žmo- 
gus padorus, turtingas, kraičio neprašvilps. .. 

Pro juos skubiai praėjo grafienė. 

-— Ponas Vokulski,-— tarė ji, pamodama jam vėduokle. 

Vokulskis nuskubėjo prie jos. Ji padavė jam ranką, ir 
abu išėjo iš svetainės. Kunigaikštį, likusį vieną, iš karto 
apsupo vyrai; kai kurie prašė supažindinti su Vokulskiu. 

— Verta, verta!.. — atsakinėjo patenkintas kunigaikš- 
tis. — Tokio žmogaus tarp mūsų dar nėra buvę. Jeigu anks- 
čiau būtume suartėję su jais, mūsų nelaimingoji tėvynė 
atrodytų kitaip. 

Tai išgirdo kaip tik pro šalį einanti panelė Izabelė ir — 
išbalo. Prie jos pribėgo vakarykštėje rinkliavoje dalyva- 
ves jaunuolis. 

— Jūs pavargote? — paklausė jis. 

— Truputį, — atsakė ji, liūdnai šypsodamasi. — Man at- 
ėjo į galvą keistas klausimas, — pridūrė ji po valandėlės, — 
ar sugebėčiau ir aš kovoti?.. 

— Su širdimi? — paklausė jis. — Neverta... 

Panelė Izabelė gūžtelėjo pečiais. 

— Ak, ką ten širdis! Aš galvoju apie tikrą kovą 6u 
stipriu priešu. 

Ji spūstelėjo jam ranką ir išėjo iš svetainės. 

Vokulskis, grafienės vedamas, perėjo ilgą eilę kambarių. 
Viename iš jų, toli nuo kviestinių svečių, buvo girdėti 
dainuojant ir skambinant fortepijonu. Įėjus tenai, Vokulskį 
nustebino keistas vaizdas. Kažkoks jaunuolis skambino for- 
tepijonu, šalia jo stovėjo dvi labai dailios damos, ir viena 
mėgdžiojo smuiką, kita — klarnetą; pagal tą muziką šoko 
keletas porų, tarp kurių buvo tiktai vienas vyras. 

— Ak jūs, išdykėliai! — subarė juos grafienė. 

Jie tiktai garsiai nusijuokė ir toliau tęsė savo pramogą. 

Vokulskis su šeimininke perėjo ir šį kambarį ir atsi- 
dūrė ant laiptų. 

— Matote, štai kokia aukščiausioji aristokratija, — tarė 
grafienė. — Užuot sėdėję svetainėje, pabėgo čionai ir 
dūksta. 

„Kokie jie protingi!“ — pagalvojo Vokulskis. 

Ir jam pasirodė, kad tų žmonių gyvenimas teka papras- 
čiau ir linksmiau negu pasipūtėlių miesčionių ar šlėktų, 
kurie dedasi aristokratais, 

Viršuje, apytamsiame kambaryje, kurio nesiekė kitų 
kambarių triukšmas, krėsle sėdėjo pirmininkienė. 

— Palieku jus čia, mano ponai, — tarė grafienė. — Kal- 
bėkitės kiek tinkami, o aš turiu grįžti. 

— Ačiū tau, Joasia, — atsakė pirmininkienė. — Prašom 

O kai jie liko dviese, ji pridūrė: 

— Nė nežinai, kiek atsiminimų man sužadinai. 

Tik dabar Vokulskis suprato, kad šią damą ir jo dėdę 
siejo kažkokia nepaprasta pažintis. Jį apėmė nerami nuo- 
staba. 

„Dėkui Dievui, — pagalvojo jis, — kad esu teisėtas savo 
tėvų sūnus.“ 

— Tai sakai, kad tavo dėdė mirė, — pradėjo pirminin- 
kienė. — Kurgi jis, vargšelis, palaidotas? 

— Zaslave, kur gyveno grįžęs iš emigracijos. 

Pirmininkienė vėl prisikišo nosinę prie akių. 

— Iš tiesų?.. Ak, kokia aš nedėkinga!.. Ar tu lanky- 
davai jį?.. Jis tau nieko nepasakojo?.. Ir niekur tavęs 
nevedžiojo?.. Juk ten, ant kalno, yra pilies griuvėsiai, 
taip? Ar jie dar išlikę? 

— Kaip tik tenai, prie pilies, dėdė kasdien eidavo pa- 
sivaikščioti, ir mudu su juo kartais ištisas valandas pra- 
sėdėdavome ant didelio akmens... 

— Nejaugi?t.. Prisimenu tą akmenį, anuomet vis sėdė- 
davome ten dviese ir žiūrėdavome čia į upę, čia į debesis, 
kurie negrįžtamai plaukė, tarsi sakydami mums, kad lygiai 
taip pat praeina laimė. Tik šiandien tai supratau. Juk pi- 
lyje yra šulinys, ar jis vis toks pat gilus? 

— Labai gilus. Bet prieiti prie jo sunku, nes anga už- 
versta nuolaužomis. Tiktai dėdė man jį parodė. 

— O ar žinai, — kalbėjo pirmininkienė, — paskutinį kar- 
tą atsisveikindami, mudu su juo pagalvojome: ar ne geriau 

šokti į tą šulinį? Niekas mūsų tenai nerastų, ir liktume 
amžinai drauge. Žinoma — karšta jaunystė... 

Ji nusišluostė akis ir kalbėjo toliau: 

— Labai... labai jį mylėjau, o ir jis, manau, mane tru- 
putį mylėjo... jeigu taip viską prisimindavo. Tačiau jis 
buvo vargšas karininkas, o aš, nelaimė, turtinga ir, be to, 
dar artima giminė dviem generolams. Na, ir buvome at- 
skirti... Gal buvome ir perdaug dori... Bet šal.. ša!.. — 
pridūrė ji, ir juokdamasi, ir verkdama. — Tokius dalykus 
moterys gali kalbėti tiktai eidamos septintą dešimtį. 

Ašaros kliudė jai kalbėti. Ji pauostė savo flakonėlį, at- 
sikvėpė ir vėl pradėjo: 

— Daug baisių piktadarybių yra pasaulyje, bet tur būt 
baisiausia — nužudyti meilę. Tiek metų praėjo, beveik pusė 
amžiaus; viskas praėjo: turtas, titulai, jaunystė, laimė... 
Tiktai skausmas širdyje nepraėjo ir išliko amžinai, pati- 
kėk, toks gyvas, tarsi viskas tik vakar būtų įvykę. Ak, 
jeigu netikėtume, kad yra kitas pasaulis, kuriame turi būti 
atlyginta už visas kančias žemėje, kas žino, ar neprakeik- 
tume gyvenimo ir jo tvarkos... Bet tu manes nesupranti, 
nes jūs, dabartiniai žmonės, turite tvirtesnes galvas negu 
mes, tik širdys jūsų šaltesnės. 

Vokulskis sėdėjo nuleidęs akis. Kažkas smaugė jį, dras- 
kė krūtinę. Jis suleido nagus į delnus ir galvojo, kaip 
greičiau iš čia išeiti ir nebegirdėti skundų, kurie iš naujo 
ėmė varstyti skausmingiausias žaizdas. 

— O ar jis, vargšelis, turi kokį nors antkapį? — po va- 
landėlės paklausė pirmininkienė. 

Vokulskis nuraudo. Jam niekuomet nebuvo atėję į gal- 
vą, kad mirusiems, be krūvos žemių, dar ko nors reikėtų. 

— Neturi, — tarė pirmininkienė, pastebėjusi jo sumiši- 
mą. — Ne tuo aš stebiuosi, vaikeli, kad tu nepagalvojai apie 
antkapį, o sau priekaištauju, kad užmiršau žmogų. 

Ji susimąstė ir staiga, padėjusi jam ant peties savo 
kaulėtą ir drebančią ranką, tylesniu balsu tarė: 

— Turiu į tave prašymą... Pažadėk, kad išpildysi... 

— Būtinai, — atsakė Vokulskis. 

— Leisk man pastatyti jam paminklą. Tiktai pati tenai 
nuvažiuoti negaliu, tad tu mane pavaduosi. Pasiimk akmen- 
tašį, tegul suskaldo akmenį — žinai, tą, ant kurio sėdėda- 
vome kalne prie pilies, ir tegul vieną pusę pastato ant jo 
kapo. Užmokėk, kiek reikės, o aš tau grąžinsiu pinigus 
kartu su amžinu savo dėkingumu. Padarysi? 

— Padarysiu. 

— Gerai, ačiū tau... Manau, jam maloniau bus ilsėtis 
po akmeniu, kuris girdėjo mūsų kalbas ir matė ašaras. Ak, 
kaip sunku prisiminti... O užrašą, žinai, kokį padaryk? . .— 
kalbėjo ji toliau. — Kai mes skyrėmės, jis paliko man keletą 
eilučių iš Mickevičiaus. Tikriausiai kada nors esi jas 
skaitęs: | 

Juo iš toliau šešėlį medis meta, 

Juo gula jis plačiau ant lygumos; 
Taip mano vaizdas tolimas kas metai 
Labiau vis ir labiau tave kamuos... 


O, kaip tai teisinga!.. Ir tą šulinį, kuris turėjo mus su- 
jungti, norėčiau kaip nors įamžinti... 

Vokulskis krūptelėjo, žvelgdamas kažkur į tolį plačiai 
pravertomis akimis. 

— Kas tau? — paklausė pirmininkienė. 

— Nieko, — atsakė jis nusišypsodamas. — Mirtis pažvel- 
gė man į akis. 

— Nesistebėk: ji klaidžioja apie mane, senę, ir tie, ku- 
rie yra šalia manęs, gali ją išvysti. Tai padarysi, ką pra- 
šau? 

— Padarysiu. 

— Aplankyk mane po švenčių ir... lankyk dažniau. 
Gal ir panuobodžiausi truputį, bet gal ir aš, iškaršėlė, tau 
dar kuo nors praversiu. O dabar jau eik žemyn, eik... 

Vokulskis pabučiavo jai ranką, o ji keletą kartų — jo 
galvą. Paskui paspaudė skambučio mygtuką. Įėjo tarnas. 

— Palydėk poną į sale, — pasakė ji. 

Vokulskis buvo kaip apdujęs. Nežinojo, kur eina, ne- 
suvokė, apie ką juodu su pirmininkiene kalbėjosi. Jis tik 

jautė, kad pakliuvo į kažkokį s“kurį ir kad aplink jį su- 
kasi didžiuliai kambariai, senoviniai portretai, tylūs žings- 
nių garsai ir neaiškūs kvapsniai. Aplinkui buvo brangūs 
baldai, žmonės — tokie mandagūs, kokių jis niekuomet nė 
nesapnavo, ir viršum viso to tarsi poema plaukė senosios 
aristokratės prisiminimai, pilni atodūsių ir ašarų. 

„Kas tai per pasaulis?.. Kas per pasaulis?.." 

Tačiau jam dar kažko trūko. Jis norėjo nors kartą 
pažvelgti į panelę Izabelę. 

„Na, salėje ją pamatysiu...“ 

Tarnas atidarė duris į salę. Vėl visos galvos pasisuko 
į jį, ir kalbos nutilo kaip nuskrendančio triukšmingo paukš- 
čių būrio šnaresys. Valandėlę visi tylėjo ir žiūrėjo į Vo- 
kulskį, o jis nieko nematė ir tiktai karštligiškai ieškojo 
akimis žydros suknelės. 

„Čia jos nėra“, — pagalvojo jis. 

— Jūs tik pažiūrėkite, jis net nesiteikia mūsų paste- 
bėti! — juokdamasis sušnibždėjo senukas su žilomis Žande- 
nomis. 

„Tur-būt ji kitoje svetainėje“, — tarė sau Vokulskis. 

Jis pamatė grafienę ir priėjo prie jos. 

— Ką gi, baigėte tartis? — paklausė grafienė. — Iš tiesų, 
argi ne maloni mūsų pirmininkienė?.. Ji yra didelė jūsų 
draugė, tačiau ne didesnė už mane. Tuoj aš jus supažindin- 
siu... Ponas Vokulskis!.. — tarė ji, kreipdamasi į damą su 
briliantais. 


— O aš iš karto kalbėsiu apie reikalą, — tarė dama, 
iš aukšto pažvelgdama į jį — Mūsų našlaičiams reikia kelių 
gabalų audeklo... 

Grafienė truputį nuraudo... 

— Tik kelių?..— pakartojo Vokulskis ir pasižiūrėjo 
į puošniosios damos briliantus, už kuriuos buvo galima nu- 
pirkti kelis šimtus gabalų ploniausio audeklo. — Po šven- 
čių — pridūrė jis,— turėsiu garbę atsiųsti poniai grafienei 
audeklo... 


Jis nusilenkė, tarytum ruošdamasis išeiti. 

— Jau norite mus palikti? — truputį sumišusi, paklausė 
grafienė. 

— Juk jis akiplėša! — pastebėjo dama su briliantais sa- 
vo draugei su stručio plunksna. 

— Likite sveika, ponia grafiene, dėkoju už garbę, kurią 
teikėtės man suteikti!..— tarė Vokulskis, bučiuodamas 
šeimininkei ranką. 

— Tiktai iki pasimatymo, ponas Vokulski, juk taip?.. 
Mes turėsime daug bendrų reikalų. 

Ir antrojoje svetainėje panelės Izabelės nebuvo. Vo- 
kulskis pajuto nerimą. 

„Bet aš būtinai turiu žvilgtelėti į ją... Kažin, ar grei- 
tai vėl susitiksime tokioje aplinkoje..." 

— A, štai kur jūs! — pašaukė jį kunigaikštis. — Jau ži- 
nau, kokį sąmokslą suruošėte su ponu Lenckiu. Prekybos 
su Rytais bendrovė — puiki mintis! Turėsite ir mane pri- 
imti... Turime arčiau susipažinti... — Ir, matydamas, kad 
Vokulskis tyli, pridūrė: — Aš įkyrus, ponas Vokulski, ar ne 
tiesa? Bet vis tiek jums reikia suartėti su mumis, jums 
ir kitiems, į jus panašiems, —ir mes eisime drauge. Jūsų 
firmos yra kaip herbai, mūsų herbai yra kaip firmos, ku- 
rios laiduoja sąžiningą prekybą... 

Juodu paspaudė vienas antram rankas, ir Vokulskis kaž- 
ką atsakė, bet ką — nė pats nežinojo. Jo nerimas augo; 
veltui jis ieškojo panelės Izabelės. 

— Turbūt ji yra toliau, — sušnibždėjo jis susirūpinęs 
ir nuėjo į kitą svetainę. 

Čia jį pačiupo Lenckis, rodydamas nepaprastą meilumą. 

— Jūs jau išeinate? Tai iki pasimatymo, brangusis pone 
Vokulski! Po švenčių pas mane pirmasis posėdis, ir su Die- 
vo pagalba pradėsime. 

„Jos nėra!“ — galvojo Vokulskis, atsisveikindamas su 
ponu Tomašu. 

— O žinote, — pašnibždom kalbėjo Lenckis, — juk jūs 
padarėte pašėlusį įspūdį. Grafienė nesitveria džiaugsmu, ku- 
nigaikštis tik apie jus ir kalba... O dar tas įvykis su pir- 


148 


mininkiene... Na... nuostabu!.. Apie geresnį pasisekimą 
negalima buvo nė svajoti... 

Vokulskis jau stovėjo tarpduryje. Jis dar kartą per- 
žvelgė salę padėrusiomis akimis ir išėjo su kartėliu širdyje. 

„Gal reikėtų sugrįžti ir atsisveikinti su ja?.. Juk ji pa- 
vadavo namų šeimininkę...“ — galvojo jis, iš lėto leisda- 
masis laiptais. 

Staiga jis krūptelėjo, išgirdęs čežant suknelę viršutinėje 
aikštelėje. 

Ji... 

Jis pakėlė galvą ir pamatė damą su briliantais. 

Kažkas padavė jam apsiaustą, ir jis išėjo į gatvę, sviI- 
duliuodamas kaip girtas. 

„Kas man iš to puikaus pasisekimo, jeigu jos tenai 
nėrat“ 

— Pono Vokulskio arklius! — nuo prieangio suriko du- 
rininkas, pagarbiai spausdamas saujoje trirublę. Ašarotos 
akys ir kiek užkimęs balsas rodė, kad šis pilietis net savo 
atsakingame poste švenčia pirmąją Velykų dieną. 

— Pono Vokulskio arklius!.. Vokulskio arklius!.. Vo- 
kulski, važiuok šen!..— pakartojo stoviniuoją vežikai,. 

Alėjos viduriu iš lėto riedėjo dvi fajetonų ir karietų 
virtinės: į Belvederį ir nuo Belvederio. Vienas iš važiuo- 
jančiųjų pastebėjo šaligatvyje Vokulskį ir pasveikino. 

— Kolega! — sušnibždėjo Vokulskis ir nuraudo. 

Kai privažiavo jo karieta, jis buvo besėdąs, bet apsi- 
galvojo. 

— Važiuok, broleli, namo, — tarė jis vežikui, duodamas 
arbatpinigių. 

Karieta nuvažiavo į miesto centrą. Vokulskis susimaišė 
su praeiviais ir pasuko Ujazdovos aikštės link. Jis ėjo iš 
lėto ir žiūrėjo į važiuojančiuosius. Daugelį jų jis pažinojo. 
Štai odininkas, tiekiąs jam savo gaminius, važiuoja pasi- 
važinėti su savo stora kaip cukraus statinė žmona ir visai 
dailia dukterimi, kurią jam norėta išpiršti. Štai sūnus mėsi- 
ninko, kažkada tiekusio dešras Hopferio parduotuvei. Štai 

praturtėjęs dailidė su gausia šeima. Spirito varyklos savi- 
ninko našlė, kuri taip pat turi didelį kapitalą ir taip pat 
sutiktų atiduoti savo ranką Vokulskiui. Štai šikšnius, du 
pardavėjai iš manufaktūros parduotuvės, toliau vyriškų 
drabužių siuvėjas, rangovas statybininkas, juvelyras, ke- 
pyklos savininkas, o štai ir jo konkurentas, galanterijos 
pirklys, važiuojąs paprastu vežiku. 

Daugelis jų nematė Vokulskio; kai kurie, pastebėję jį, 
sveikinosi; atsirado tačiau ir tokių, kurie dėjosi jo nepa- 
stebį ir tiktai kandžiai šypsojosi. Iš visos tos daugybės pirk- 
lių, įmonininkų ir amatininkų, kurie savo padėtimi buvo 
jam lygūs, o kai kurie net turtingesni ir nuo seniau žinomi 
Varšuvoje, tiktai jis vienas šiandien buvo pakviestas pas 
grafienę švęsti Velykų. Niekas iš jų, tiktai jis vienas! .. 

„Man neapsakomai sekasi, — mąstė jis. — Per pusmetį 
susikroviau gerokai turto, po poros metų galiu turėti mili- 
joną... Netgi greičiau... Šiandien man jau prieinamos 
aristokratų svetainės, o po metų?.. Kai kuriems iš tų, su 
kuriais ką tik buvau susitikęs pas grafienę kaip lygus, prieš 
septyniolika metų būčiau patarnavęs restorane, o neteko 
patarnauti vien todėl, kad nė vienas jų ten nesilankė. Iš 
kamaraitės prie parduotuvės į grafienės buduarą — koks 
šuolis! .. Ar ne per smarkiai aš kylu?“ — pridūrė jis su 
slaptu nerimu širdyje. 

Jis išėjo į plačią Ujazdovos aikštę, kurios pietiniame gale 
buvo suruoštos pramogos liaudžiai. Sumišę rylų garsai, 
dūdų aidas ir tūkstantinės minios gaudesys užliejo Vokuls- 
kį nelyginant potvynio banga. Kaip ant delno jis pamatė 
ilgą eilę sūpynių, kurios smarkiai siūbavo į dešinę ir į kai- 
Ię6 tarsi milžiniškos svyruoklės. Už jų antra eilė — greitai 
besisukančios karuselės su įvairiaspalviais dryžuotais sto- 
gais. Toliau trečia — žalios, raudonos ir geltonos palapinės, 
prie kurių durų kabojo bjauriai nutapyti paveikslai, o ant 
stogų čia pasirodydavo, čia dingdavo margai apsitaisę klou- 
nai arba didžiulės lėlės. O aikštės viduryje — du aukšti 
stulpai, į kuriuos kaip tik tuo momentu ropštė mėgėjai lai- 
mėti frakinį kostiumą ir kelis rublius kaštuojantį laikrodį. 

Tarp tų laikinų ir purvinų pastatų spietėsi įsilinksmi- 
nusi minia. 

Vokulskis prisiminė vaikystę. Kokia tada jam, amžinai 
išalkusiam, skani būdavo bandelė su dešrele! Kaip, užsė- 
des raitas karuselių arkliuką, jis vaizduodavosi esąs didis 
karvedys! Kaip pašėlusiai svaigdavo, lėkdamas aukštyn sū- 
puoklėmis! Kaip be galo malonu būdavo galvoti, kad šian- 
dien nieko nedirba ir rytoj nieko nedirbs — pirmą kartą 
per visus metus. O su kuo galima palyginti tą tikrumą, 
kad šiandien gulsi miegoti dešimtą, o rytoj, jei panorėsi, 
atsikelsi taip pat dešimtą, išgulėjęs dvylika valandų iš 
eilės! 

„Ir tai buvau aš, aš?.. —stebėdamasis klausė jis sa- 
ve. — Nejaugi džiūgaudavau dėl daiktų, kuriais dabar tik 
bjauriuosiė .. Tūkstančiai skurdžių aplinkui linksminasi, o 
ką turiu aš — turtuolis, palyginti su jais?.. Nerimą ir nuo- 
bodulį, nuobodulį ir nerimą... Dabar, kai galėčiau turėti 
viską, apie ką kažkada svajojau, nebeturiu nieko, nes se- 
nieji troškimai užgeso. O aš taip tikėjau savo nepaprasta 
laime!.." 

Tą akimirką minia garsiai suriko. Vokulskis atsipeikėjo 
ir stulpo viršūnėje pamatė žmogaus figūrą. 

„Aha, nugalėtojas!“ — tarė jis pats sau. Minios spau- 
džiamas, jis vos pastovėjo, žmonės grūdosi, plojo, šaukė 
„valio“, rodė pirštais didvyrį, klausinėjo, kuo jis vardu. 
Rodėsi, kad frakinio kostiumo laimėtoją tuoj pagriebs ant 
rankų ir nuneš gatvėmis, bet staiga įkarštis atvėso. Žmonės 
sulėtino žingsnius, kai kurie net sustojo, šūksmai ėmė tilti, 
pagaliau visai nuščiuvo. Akimirkos didvyris nulipo nuo 
stulpo ir po kelių minučių buvo užmirštas. 

— Štai įspėjimas man... — sušnibždėjo Vokulskis, 
šluostydamasis nuo kaktos prakaitą. 

Aikštė ir įsilinksminusi minia jam pasidarė kokti, Pa- 
suko atgal. 

Alėjos viduriu vis dar važiavo karietos ir fajetonai. 
Viename jų šmėkštelėjo žydra suknelė. 


„Panelė Izabelė?..“ 

Vokulskiui ėmė smarkiai plakti širdis. 

„Ne, ne ji.“ 

Už kelių šimtų žingsnių jis pamatė grakščiai einančią 
gražią motetį. 

„Jiė.. Ne. Iš kurgi ji čia atsiras?“ 

Taip perėjo jis Alėją, Aleksandro aikštę. Novi Sviatą, 
visą laiką kažko akimis ieškodamas ir visą laiką apsi- 
rikdamas. 

„Negi tai mano laimė? — mąstė jis. — Netrokštu to, ką 
galėčiau turėti, o kabinuosi į tai, ko neturiu. Nejaugi tai 
yra laimė?.. Kažin, ar mirtis yra tokia baisi, kaip žmonės 
įsivaizduoja.“ 

Ir pirmą kartą jis pasiilgo kieto, netrikdomo miego, 
kurio nedrumstų jokie troškimai ir net viltys. 

Tuo pačiu metu panelė Izabelė, sugrįžusi iš tetos namo, 
vos ne nuo slenksčio sušuko panelei Florentinai: 

— Žinai?.. jis buvo tenai?! 

— Kas? 

— Na, tasai... Vokulskis. .. 

— Kodėl gi jis neturėtų būti, jei pakviestas? — atsakė 
panelė Florentina. 

— Bet juk tai įžūlu... Tai negirdėta! Ir įsivaizduok, 
dargi teta jūo susižavėjusi, kunigaikštis vos nesikaria jam 
ant kaklo, ir visi choru laiko jį kažkokia garsenybe... Ko 
gi tu tyli?.. 

Panelė Florentina liūdnai nusišypsojo. 

— Tai ne naujiena. Sezono didvyris... Žiemą buvo po- 
nas Kazimieras, o prieš keliolika metų... net aš, — tyliai 
pridūrė ji. 

— Bet tu pagalvok, kas jis toks?.. Pirklys. .. pirklys!.. 

— Brangioji Bela, — atsakė panelė Florentina, — aš pri- 
simenu, kai aukštuomenė žavėdavosi net cirkininkais. Pra- 
eis. 

— Bijau aš to žmogaus, — sušnibždėjo panelė Izabelė. 

Dešimtasis skyrius 


SENOJO PARDAVĖJO DIENORAŠTIS 


„Taigi turime naują parduotuvę: penki prekylangiai, 
du sandėliai, septyni pardavėjai ir šveicorius prie durų. 
Turime ir karietą, blizgančią kaip ką tik nušveisti batai, 
porą bėrių, vežėją ir tarną — su livrėja. Ir visa tai užgriu- 
vo mus gegužės pradžioje, kai Anglija, Austrija ir net iš- 
sekusi Turkija galvotrūkčiais ginklavosi! 

— Mielas Stasiau, — sakiau Vokulskiui, — visi pirkliai 
juokiasi, kad mes tiek daug išleidžiame tokiais neramiais 
laikais, 

— Mielas Ignacai, — atsakė man Vokulskis, — o mes 
juoksimės iš visų pirklių, kai ateis ramesni laikai. Dabar 
tinkamiausias metas daryti biznį. 

— Bet juk Europos karas, — sakau aš, — ant plauko ka- 
bo. O tada tikriausiai subankrutuosime. 

— Niekai — mesk karą iš galvos, — atsako Stasius. — 
Visas tas triukšmas nutils po kelių mėnesių, o mes per tą 
laiką pralenksime visus konkurentus. 

Na, ir karo nėra. Parduotuvėje pas mus spūstis kaip per 
atlaidus, sandėlyje kaip malūne — veža ir išveža prekes, 
O pinigai plaukia į kasą ne prasčiau kaip pelai. Kas ne- 
pažįsta Stasiaus, pasakytų, jog jis genialus pirklys. Tačiau 
aš jį pažįstu, todėl vis dažniau save klausiu: kam visa 
tai?.. Warum hast du denn das getan2..! 

Tiesa, ir mane šitaip paklausdavo. Nejaugi esu jau toks 
senas kaip velionė Grossmutter ir negaliu suprasti nei lai- 
ko dvasios, nei jaunesnių už save žmonių sumanymų?.. 
Na ne! Dar nėra taip blogai. .. 

Atsimenu, kai 1846 metais Liudvikas Napoleonas (vėliau 
imperatorius Napoleonas III) pabėgo iš kalėjimo, ėmė kun- 
kuliuoti visa Europa. Niekas nežinojo, kas bus. Bet visi 
išmintingi žmonės kažkam ruošėsi, o dėdė Račekas (ponas 
Račekas vedė mano tetą) vis kartojo: 


! Kodėl tu tai padarei? (Vok.) 

— Sakiau, kad Bonapartas dar išnirs ir privirs jiems 
košės! Tik visa bėda, kad man kojas kažkaip pakirto. 

1846 ir 1847 metai buvo ištisas sąmyšis. Tolydžio iš- 
eidavo kažkokie laikraštukai, o dingdavo žmonės. Ne kartą 
ir aš galvodavau: ar jau ne metas pauostyti plačiojo pasau- 
lio? O kai mane apimdavo abejonės ir nerimas, uždarius 
parduotuvę, nueidavau pas dėdę Račeką, papasakodavau, 
kas mane kankina, ir prašydavau, kad jis man patartų kaip 
tėvas. 

— Žinai ką, — atsakydavo dėdė, trenkdamas kumščiu 
į savo skaudamą kelį, — patarsiu tau kaip tėvas. Jei nori, 
sakau tau... tai eik, o nenori, sakau tau... tai pasilik... 


Tiktai 1848 metų vasario mėnesį, kai Liudvikas Napo- 
leonas buvo jau Paryžiuje, vieną naktį susapnavau velionį 
tėvą, tokį, kokį mačiau karste. Durtinys užsegtas iki pat 
smakro, ausyje — auskaras, ūsai pajuodinti (tai padarė Do- 
manskis, kad tėvas kaip reikiant pasirodytų prieš Dievo 
teismą). Atsistojo jis mano kambarėlio tarpduryje ir ištarė 
tik šiuos žodžius: 

— Atsimink, išdykėli, ko tave mokiau!.. 

„Sapnas — kliedas, kliaukis Dievu“, — galvojau aš kele- 
tą dienų. Tačiau parduotuvė man jau įkyrėjo. Nebelinkau 
net prie amžinatilsį Malgosios Pfeifer ir pasidarė man Pod- 
valyje taip ankšta, kad nebegalėjau ištverti. Nuėjau vėl 
pas dėdę Račeką patarimo. 

Prisimenu, jis kaip tik gulėjo lovoje, apsiklojęs tetos 
patalais, ir gėrė kažkokias karštas žoleles prakaitui. O kai 
išdėsčiau jam visą reikalą, jis pasakė: 

— Žinai ką, patarsiu tau kaip tėvas. Nori — eik, neno- 
ri — pasilik. Bet aš, jeigu ne bjaurybės mano kojos, seniai 
jau būčiau užsienyje. O ir tavo teta, sakau tau, — čia jis 
prislopino balsą, — taip baisiai mala liežuviu, kad mieliau 
klausyčiausi griaudėjančių austrų patrankų negu jos tra- 
tėjimo. Kiek padeda man įtrindama, tiek pagadina mur- 
mėdama... O pinigų ar turi? — paklausė jis po valandėlės. 


—- Surasiu keletą šimtų zlotų. 

Dėdė Račekas liepė užrakinti buto duris (tetos nebuvo 
namie) ir, įkišęs ranką po priegalviu, ištraukė raktą. 

— Štai, — tarė jis, — atrakink aną oda apkaltą skry- 
nią. Ten dešinėje rasi dėžutę, o joje piniginę. Paduok 
man ją... 

Aš ištraukiau piniginę, storą ir sunkią. Dėdė Račekas 
paėmė ją į rankas ir dūsaudamas atskaitė penkiolika pus- 
imperialių. 

— Paimk tuos pinigus, — pasakė jis, — kelionei ir, jei 
manai važiuoti, tai važiuok... Duočiau tau daugiau, bet 
juk ir mano valanda gali išmušti. .. Pagaliau ir bobai reikia 
ką nors palikti, kad, jeigu kas, susirastų kitą vyrą... 

Atsisveikinome verkdami. Dėdė netgi pakilo nuo prie- 
galvių ir, atgręžęs mano veidą į žvakę, sušnibždėjo: 

— Leisk man dar kartą pasižiūrėti į tave... Nes iš to 
baliaus, pasakysiu tau, ne visi grįžta... Pagaliau ir aš 
jau vieną koją į grabą įkėlęs, o graužulys, pasakysiu tau, 
pribaigia žmogų beveik kaip kulkos... 

Sugrįžęs į parduotuvę, nors buvo vėlyvas metas, viską 
papasakojau Janui Minceliui ir padėkojau už tarnybą ir 
rūpestį. Kadangi mudu jau visi metai šnekėdavomės apie 
tuos dalykus, o jis visuomet pats ragindavo mane eiti vo- 
kiečių mušti, tai aš ir maniau, kad mano sugalvotas žy- 
gis suteiks jam didžiulį malonumą. Tačiau Mincelis kaž- 
kaip nuliūdo. Kitą dieną jis išmokėjo man pinigus, kuriuos 
buvau pas jį pasidėjęs, davė netgi priedo ir žadėjo saugoti 
mano patalynę ir skrynutę, jei kada sugrįžčiau. Bet įpras- 
tinio karingumo jis neberodė ir net nepakartojo savo mė- 
giamo šūkio: 

— Oho!.. Tai įkirsčiau prūsams, jei krautuvės neturė- 
čiau... 

Kai apie dešimtą valandą vakaro, apsivilkęs puskaili- 
niais ir apsiavęs sunkiais auliniais batais, atsiglėbesčiavau 
su juo ir nusitvėriau durų rankenos, ruošdamasis išeiti iš 
kambario, kuriame mes tiek metų drauge gyvenome, Janą 
ištiko kažkoks keistas priepuolis. Jis staiga pašoko nuo 
kėdės ir, išskėtęs rankas, suriko: 

— Kiaule!.. kur tu išeinit.. 

Paskui krito į mano lovą ir pravirko kaip vaikas. 

Aš išbėgau iš kambario. Tamsiame prieangyje, kuriame 
vos žibėjo aliejinė spingsulė, kažkas pastojo man kelią. 
Net krūptelėjau. Žiūriu — Auguštas Kacas, šiltai apsiren- 
gęs, tarsi išsiruošęs toli keliauti. 

— Ką čia veiki, Augustai? — paklausiau. 

— Laukiu taves. 

Pagalvojau, kad jis nori mane palydėti; mes pasukome 
į Gžybovską aikštę tylėdami, nes Kacas buvo nekalbus. 
Žydas, kuris buvo apsiėmęs mane vežti, jau laukė su ve- 
žimu. Pabučiavau Kacą, jis mane. Sėdau į vežimą... Jis 
paskui mane... 

— Važiuojam kartu, — tarė jis. | 

O paskui, kai mes jau buvome už Milosnos, pridūrė: 

— Kieta ir krato, negaliu užmigti. 

Mūsų kelionė truko netikėtai ilgai, net iki pat 1849 metų 
spalio mėnesio. Ar prisimeni, Kacai, neužmirštamas drau- 
ge? Ar prisimeni ilgus žygius per kaitrą, kai mes ne kartą 
gerdavome vandenį iš balos; arba tą kėlimąsi per pelkes, 
kuriose permirko mūsų šaudmenys; arba nakvynes miš- 
kuose arba laukuose, kai kiekvienas iš mūsų taikėsi nu- 
stumti kito galvą nuo kuprinės ir patylom traukė ant savęs 
milinę, kuria keliese apsiklodavome?.. Ar prisimeni trin- 
tas bulves su lašiniais, kurias mes keturiese slapta nuo 
viso būrio buvome išsivirę? Kiek kartų paskui valgydavau 
bulves, bet niekuomet jos man nebeatrodė tokios skanios, 
kaip anąsyk. Dar šiandien jaučiu jų kvapsnį ir karštus ga- 
rus, kylančius iš katiliuko, ir matau, kaip tu, Kacai, no- 
rėdamas negaišti laiko, vienu metu poteriauji, kemši į bur- 
ną bulves ir užsirūkai prie laužo pypkę. 

Et, Kacai, jei danguje nėra vengrų pėstininkų ir trintų 
bulvių, be reikalo tenai nuskubėjai! 

O prisimeni generalinį mūšį, apie kurį mes visuomet 
svajodavome, ilsėdamiesi po partizaninių susišaudymų? Aš 
ir kape jo neužmiršiu, o jeigu Viešpats Dievas mane kada 
nors paklaus, kam gyvenau pasaulyje, — atsakysiu: „Tam, 

kad pergyvenčiau vieną tokią dieną.“ Tiktai tu suprasi 
mane, Kacai, nes mudu abu tai matėme. O tuomet juk 
atrodė, kad tai niekis... 

Pusantros dienos prieš mūšį mūsų brigada susirinko prie 
kažkokio vengrų kaimo, kurio pavadinimo nebeprisimenu. 
Vaišino mus — net miela. Vyne, tiesa, ne kokiame, galėjai 
nors Maudytis, o kiauliena ir raudonieji pipirai mums jau 
tiek pakyrėjo, kad ir į burną nebūtum ėmęs tos šlykšty- 
nės — žinoma, jei būtų ko geresnio. O kokia muzika, ko- 
kios mergos! .. Čigonai puikiai groja, o kiekviena vengrė — 
grynas parakas. Sukaliojosi jų, velnio išperų, ne daugiau 
kaip dvidešimt, tačiau pasidarė taip karšta, kad mūsiškiai 
užbadė ir užkapojo tris bernus, o bernai kuokomis nudobė 
mūsų husarą. 

Dievas žino, kuo būtų pasibaigusi taip šauniai prasidė- 
jusi puota, jeigu per patį įkarštį į štabą nebūtų atvažia- 
vęs karininkas ketvertu apsiputojusių arklių. Po kelių mi- 
nučių kariuomenėje pasklido žinia, kad netoliese yra stam- 
bios austrų pajėgos. Nuaidėjo trimitas rinktis, sąmyšis nu- 
rimo, vengrės kažkur dingo, o gretose kareiviai ėmė kuž- 
dėtis apie generalinį mūšį. 

— Pagaliau!.. — pasakei man. 

Tą pačią naktį mes pasistūmėjome mylią į priekį, kitą 
dieną dar mylią. Kas keletą valandų, o vėliau net kas va- 
landą atlėkdavo raitieji pasiuntiniai. Tai liudijo, kad ne- 
toliese.yra mūsų korpuso štabas ir kad ruošiamasi stam- 
biai operacijai. 

Tą naktį miegojome atvirame lauke, net nesustatę šau- 
tuvų į piramides. Vos tik prašvitus, išžygiavome į priekį: 
eskadronas kavalerijos su dviem lengvomis patrankomis, 
paskui mūsų batalionas, o už mūsų visa brigada su arti- 
lerija ir vežimais, iš sparnų lydima stiprios apsaugos. Pa- 
siuntiniai atlėkdavo jau kas pusvalandį. 

Kai saulė patekėjo, prie vieškelio išvydome pirmuosius 
priešo pėdsakus: išdraikytus šiaudus, užgesusius laužus, 
trobas, išardytas kurui. Paskui ėmėme sutikti vis daugiau 
bėglių: dvarininkų su šeimomis, įvairių tikybų dvasininkų, 

pagaliau — valstiečių ir čigonų. Visi buvo išsigandę; be- 
veik kiekvienas kažką šaukė vengriškai, rodydamas ranko- 
mis atgal. 

Buvo apie septintą, kai pietvakariuose trinktelėjo pa- 
trankos šūvis. Per gretas nuaidėjo šnabždesys: 

— Oho! Prasideda... 

— Ne, tai ženklas... 

Vėl padrioksėjo du šūviai, paskui dar du. Priešais mus 
žygiuojąs eskadronas sustojo; dvi patrankos su šovinių dė- 
žėmis šuoliais nudūmė į priekį, keletas raitelių nušokavo 
į artimiausias kalvas. Sustojome — ir valandėlei įsivyravo 
tokia tyla, kad net išgirdome, kaip tapsi mus vejančio ad- 
jutanto širma kumelė. Ji pralėkė pro šalį, pas husarus, 
šnopšdama ir kone liesdama pilvu žemę. 

Šį kartą iš arčiau ir iš toliau atsiliepė jau keliolika pa- 
trankų; galima buvo atskirti kiekvieną šūvį. 

— Nori užčiuopti nuotolį, — tarė senasis mūsų majoras. 

— Apie penkiolika patrankų, — burbtelėjo Kacas, kuris 
tokiomis akimirkomis darydavosi kalbesnis. — O mes trau- 
kiame dvylika, tai bus linksma!.. 

Majoras atsigręžė į mus nuo arklio ir šyptelėjo pro 
savo žilus ūsus. Supratau, ką reiškia jo šypsena, kai iš- 
girdau visą gamą šūvių, tarytum kas būtų užgrojęs var- 
gonais. 

— Jie turi daugiau kaip dvidešimt, — pasakiau Kacui. 

— Asilai!.. — nusijuokė kapitonas ir paragino pentinais 
arklį. 

Stovėjome aukštumoje, nuo kurios buvo matyti paskui 
mus einanti brigada. Viršum jos plaikstėsi rusvas dulkių 
debesis, nusidriekęs palei kelią per du, o gal ir tris varstus. 

— Baisybė kariuomenės! — sušnibždėjau aš. — Ir kur vi- 
sa tai sutilps? 

Sutrimitavo trimitai, ir mūsų batalionas suskilo į ketu- 
rias kuopas, išsirikiavusias voromis viena greta kitos. Pir- 
mieji būriai išėjo į priekį, mes likome užpakalyje. Pasu- 
kau galvą ir pamačiau, kad nuo pagrindinio korpuso atsi- 
skyrė dar du batalionai; jie pasitraukė nuo kelio ir bėgte 

pasileido per laukus: vienas į dešinę nuo mūsų, kitas — 
į kairę. Nepraėjo nė ketvirtis valandos, ir jie susigretino 
su mumis, dar apie ketvirtį valandos ilsėjosi, o paskui visi 
trys mūsų batalionai koja kojon nužygiavo į prieki. 

Tuo tarpu kanonada labai pasmarkėjo, pasigirdo salvės 
iš dviejų ir trijų pabūklų. Ir blogiausia — pro jų gaudesį 
kažkas dusliai dundėjo, lyg nesiliaująs griausmas. 

— Kiek patrankų, kamerade? — paklausiau vokiškai pas- 
kui einantį puskarininkį. 

— Tur būt apie šimtą, — atsakė jis, kraipydamas gal- 
vą. — Bet dirba gražiai, — pridūrė jis, — nes visos iš karto 
atsiliepė. 

Mes buvome nustumti nuo vieškelio, kuriuo po kelių 
minučių iš lėto risčia prajojo du husarų eskadronai ir pra- 
važiavo keturios patrankos su šaudmenų dėžėmis. Su ma- 
nimi vienoje gretoje cinantieji ėmė žegnotis: ,,Vardan Die- 
vo Tėvo ir Sūnaus...“ Kai kas siurbtelėjo iš gertuvės. 

Į kairę nuo mūsų gaudesys vis stiprėjo: pavienių šūvių 
jau nebegalima buvo atskirti. Staiga priekinėse eilėse pa- 
sigirdo riksmas: 

— Pėstininkai!.. Pėstininkai! 

Aš griebiau šautuvą, manydamas, kad pasirodė austrai. 
Tačjau priešais mus nebuvo nieko, tiktai kalva ir reti krū- 
mai. Užtat pro patrankų gaudesį, kuris mūsų jau beveik 
nebedomino, išgirdau kažkokį traškesį, panašų į lietaus 
šniokštimą, tik kur kas smarkesnį. 

— Į mūšį! — kažkas pratisai suriko priekinėje linijoje. 

Pajutau, kad mano širdis akimirką liovėsi plakusi — 
ne iš baimės, o tarytum atsakydama į tą žodį, kuris nuo 
mažens mane savotiškai veikdavo. 

Gretose, nors ir žygiuodami, visi pagyvėjo. Vaišinosi 
vynu, tikrino ginklus, kalbėjo, kad vėliausiai po pusvalan- 
džio eisime į ugnį, o svarbiausia — storžieviškai šaipėsi 
iš austrų, kuriems tuo metu nesisekė. Kažkas ėmė švil- 
pauti, kitas pusbalsiu niūniavo; atlėgo net įtemptas kari- 
ninkų orumas, pavirsdamas draugišku nuoširdumu. Tiktai 
komandos „ramiai!“ ir „tylos!“ mus nuramino. 


Nutilome, truputį pakrikusios gretos išsilygino. Dangus 
buvo giedras, tik kur ne kur nejudėdamas baltavo debesė- 
lis; krūmuose, pro kuriuos ėjome, nešlamėjo nė vienas 
lapelis; viršum lauko, apaugusio jauna žole, nuščiuvo iš- 
gąsdintas vieversys. Aidėjo tik sunkūs bataliono žings- 
niai, tankus žmonių kvėpavimas, retkarčiais sužvangėdavo 
susidaužę karabinai arba nuskambėdavo skardus priekyje 
jojančio ir kažką karininkams pasakojančio majoro balsas. 
O tenai, kairėje, nirtulingai baubė kaimenės patrankų ir 
pliaupė karabinų šūvių lietus. Kas nėra girdėjęs tokios aud- 
ros po giedru dangumi, mielas Kacai, tas nepažįsta tikros 
muzikos!.. Atsimeni, kaip keistai mes tada jautėmės?.. Ne 
baimė, o šiaip tartum kažkoks gailesys ir smalsumas... 

Batalionai sparnuose vis labiau tolo nuo mūsų; paga- 
liau dešinysis dingo už kalvų, o kairysis už kelių šimtų 
sieksnių nuo mūsų panėrė į plačią lomą, ir tik kada ne 
kada sublizgėdavo jo durtuvų smaigaliai. Kažkur dingo ir 
husarai, ir patrankos, ir iš paskos žygiavęs rezervas; liko 
tiktai mūsų batalionas, kuris vis leidosi nuo vienos kalvos 
ir kilo į kitą, dar aukštesnę. Tik kartkartėmis iš prie- 
kinės linijos, iš užnugario ar iš sparnų atšuoliuodavo rai- 
telis su rašteliu arba žodiniu pranešimu majormui. Tiesiog 
nuostabu, kad nuo tiekos pranešimų jam neapsisuko galva! 

Pagaliau jau apie devintą įkopėme į paskutinę aukštu- 
mą, apžėlusią tankiais krūmais. Pasigirdo komanda, ir bū- 
riai, žygiuojantieji vienas paskui kitą, ėmė rikiuotis į gre- 
tą. O kai pasiekėme kalvos viršūnę, mums pirma buvo 
įsakyta pasilenkti ir nuleisti ginklus, o paskui priklaupti. 

Tuomet (atsimeni, Kacai?) Kratochvilis, kuris klūpojo 
priešais mus, įkišo galvą tarp dviejų pušaičių ir sušnibž- 
dėjo: 

Nuo kalvos papėdės į pietus, iki pat horizonto krašto, 
driekėsi lyguma, o joje — tarsi baltų dūmų upė, kelių 
šimtų žingsnių pločio, o ilgumo — kas ją žino — gal ko- 
kios mylios. 

— Šaulių grandinė!..— tarė senas puskarininkis. 


160 


Abipus tos keistos upės pažemiu slinko keletas juodų 
ir keliolika baltų debesų. 

— Tai baterijos, o tenai kaimai dega...— aiškino pus- 
karininkis. 

Gerai įsižiūrėjus, abipus ilgo dūmų ruožo galima buvo 
pamatyti stačiakampes dėmes: kairėje tamsias, o dešinėje 
baltas. Jos atrodė kaip didžiuliai ežiai, pašiaušę blizgan- 
čius dyglius. 

— Čia mūsų pulkai, o tenai austrų, — kalbėjo puskari- 
ninkis. — Tai bent!..— pridūrė jis. — Geriau nė pats šta- 
bas nemato... 

Toje ilgoje dūmų upėje be paliovos tratėjo karabinai, 
o anuose baltuose debesyse šėlo patrankų ugnis. 

— Še tau!— pasakei tuomet, Kacai. —Ir tai vadinasi 
mūšis? .. Būta ko bijoti... 

— Tik palauk, — sumurmėjo puskarininkis. 

— Užtaisyk ginklus!.. — nuaidėjo per gretas. 

Klūpėdami pradėjome traukti iš šovininių ir ruošti pa- 
tronus. Sužvangėjo plieniniai grūstuvai ir subraškėjo at- 
lenkiami gaidukai... Užpylėme parako į užtaisus — ir vėl 
įsiviešpatavo tyla. 

Priekyje, maždaug už varsto nuo mūsų, buvo dvi kalvos, 
o tarp jų kelias. Pastebėjau, kad geltoname jo ruože šmėkš- 
čioja kažkokie balti ženklai, iš kurių netrukus susidarė 
balta linija, o paskui balta dėmė. Tuo pačiu metu iš lomos, 
kuri buvo už kelių šimtų žingsnių į kairę nuo mūsų, iš- 
lindo mėlyni kareiviai, kurie tuojau pat susirikiavo į mė- 
lyną vorą. Tuo momentu dešinėje nuo mūsų padrioksėjo 
patrankos šūvis, ir viršum balto austrų būrio pakilo mels- 
vas dūmų debesėlis. Praėjo keletas minučių —ir vėl su- 
griaudėjo, vėl pakilo debesėlis viršum austrų. Pusė minu- 
tės —ir vėl šūvis, ir vėl debesėlis. .. 


— sTerr Gott!!— suriko senasis puskarininkis. — Tai 
šaudo mūsiškiai... Tenai arba Bemas, arba pats velnias 
komanduoja... 


! Viešpatie Dieve! (Vok.) 

Nuo tos akimirkos patrankos iš mūsų pusės pylė šūvį 
po šūvio, net žemė drebėjo, tačiau balta dėmė tenai, kelyje, 
vis augo ir augo. Tuo pačiu metu priešingoje kalvoje plyks- 
telėjo dūmelis, ir link mūsų baterijos žviegdamas nulėkė 
sviedinys. Paskui antras dūmelis... trečias... ketvirtas. .. 

— Gudrūs, bjaurybės! — murmtelėjo puskarininkis. 


— Batalionas! Pirmyn — marš!..— visa gerkle suriko 
mūsų majoras. 

— Kuopa! Pirmyn — marš!.. Būrys! Pirmyn — 
marš!.. — įvairiais balsais kartojo karininkai. 


Mes vėl buvome perrikiuoti. Keturi viduriniai būriai liko 
užpakalyje, keturi nuėjo į priekį, dešinėn ir kairėn. Mes 
prisiveržėme kuprines ir čiupome šautuvus, kaip kam pa- 
tiko. 

— Na, ritamės!.. — šūktelėjai tuomet tu, Kacai. 

Tą pačią akimirką aukštai viršum mūsų praskrido svie- 
dinys ir garsiai sprogo kažkur užpakalyje. 

Tuomet dingtelėjo man keista mintis. Ar kartais mūšiai 
nėra triukšmingos komedijos, kurias kariuomenės ruošia 
tautoms palinksminti, nedarydamos sau jokios žalos? .. Juk 
tai, ką aš mačiau, atrodė didingai, bet anaiptol ne baisiai. 

Mes nusileidome į lygumą. Iš mūsų baterijos atlėkė 
husaras ir pranešė, kad viena patranka sudaužyta. Tuo pa- 
čiu metu kairėje nuo mūsų nukrito sviedinys. Jis įsirausė 
į Žemę, bet nesprogo. 

— Pradeda mus čiupinėti, — tarė senasis puskarininkis. 

Kitas sviedinys sprogo viršum mūsų galvų, ir viena 
skeveldra nukrito Kratochviliui po kojomis. Jis išbalo, bet 
nusijuokė. 

— Oho-ho! .. — nuaidėjo gretose. 

Būriuose, kurie žygiavo priešais mus už kokio šimto 
žingsnių į kairę, kilo sąmyšis; o kai vora nužygiavo to- 
liau, mes išvydome žemėje du žmones: vienas gulėjo 
kniūpsčias, išsitiesęs kaip styga, kitas sėdėjo, abiem ran- 
komis laikydamasis už pilvo. Pakvipo parako dūmais; Ka- 
cas man kažką pasakė, bet aš nenugirdau; dešinėje ausyje 

man ėmė spengt:, tarytum tenai būtų pakliuvęs lašas van- 
dens. 

Puskarininkis pasuko dešinėn, mes paskui jį. Mūsų vo- 
ra persiskyrė į dvi ilgas eiles. Priekyje, už poros šimtų 
žingsnių, pakilo dūmų kamuoliai. Kažkas buvo trimituo- 
jama, bet aš nesupratau signalo, užtat aiškiai girdėjau šai- 
žiai švilpiant viršum galvos ir prie kairiosios ausies. Ke- 
letą žingsnių priešais mane kažkas trenkė į žemę ir užbėrė 
man smėliu veidą ir krūtinę. Mano kaimynas iššovė; du 
kareiviai, stovį užpakaly manęs, beveik atrėmė į mano 
pečius karabinus ir iššovė vienas po kito. Galutinai apkur- 
tintas, ištratinau ir aš... Užtaisiau šautuvą ir vėl iššo- 
viau... Priekyje voliojosi kažkieno šalmas ir šautuvas, 
bet apie mus sukosi tokie kamuoliai dūmų, kad daugiau 
nieko negalima buvo įžiūrėti. Tik pastebėjau, kad Kacas, 
kuris be paliovos šaudė, atrodo kaip pamišėlis, o jo lūpų 
kampeliuose — putos. Triukšmas mano ausyse taip pasmar- 
kėjo, kad paskui jau nebegirdėjau nieko — nei karabinų šū- 
vių, nei patrankų gaudesio. 

Pagaliau dūmai pasidarė tokie tiršti ir aitrūs, kad pano- 
rau žūt būt iš jų ištrūkti. Pasitraukiau — iš pradžių lėtai, 
paskui pasileidau bėgte, stebėdamasis, kad matau ir kitus 
taip pat darant. Vietoj dviejų nutįsusių eilių pamačiau mi- 
nią bėgančių žmonių. „Ko jie, po velnių, bėga?“ — galvo- 
jau aš, spartindamas žingsnį. Tai buvo netgi ne bėgimas — 
visi lėkė tiesiog šuoliais. Pribėgome iki kalvos vidurio ir 
tiktai čia pastebėjome, kad mūsų vietą lygumoje užėmęs 
kažkoks naujas batalionas, o nuo kalvos viršūnės pliekia 
patrankos. 

— Rezervai ugnyje!.. Pirmyn, niekšai!.. Jums tik 
kiaules ganyti, šunsnukiai!.. — šaukė nuo dūmų pajuodę, 
įsiutę karininkai, vėl rikiuodami mus į eiles ir kardų šo- 
nais daužydami visus, kurie pasisukdavo po ranka. 

Majoro tarp jų nebuvo. 

Kareiviai, kurie traukdamiesi buvo susimaišę, pamažu 
rado savo būrius, bėgliai buvo sugrąžinti, ir batalione vėl 
atstatyta tvarka. Tačiau trūko apie keturiasdešimt žmonių. 

— Kurgi jie išsilakstė? — paklausiau puskarininkį. 

— Aha, išsilakstė, — niūriai atrėžė jis. 

Nedrįsau pagalvoti, kad jie žuvo. 

Nuo kalvos viršūnės leidosi du gurguolininkai; kiek- 
vienas iš jų vedėsi ryšuliais apkrautą arklį. Jų pasitikti iš- 
bėgo mūsų puskarininkiai ir netrukus sugrįžo nešini šo- 
vinių ryšuliais. Paėmiau aštuonis, nes lygiai tiek trūko 
mano šovininėje, ir pats nustebau: kokiu būdu galėjau juos 
pamesti? 

— Žinai, — tarė man Kacas, — jau po vienuoliktos. .. 

— O žinai, kad aš nieko negirdžių? — atsakiau aš. 

— Kvaily! Juk girdi, ką sakau... 

— Taip, bet patrankų negirdžiu... Vis dėlto girdžiu — 
pridūriau aš, įsiklausydamas. Patrankų gaudesys ir šautuvų 
poškėjimas susiliejo į vieną baisų staugimą, kuris jau ne- 
bekurtino, o tiesiog kvaitino. Mane apėmė apatija. 

Priešais mus, maždaug už pusvarsčio, suposi platus dū- 
mų ruožas, kurį pakilęs vėjas tarpais praskleisdavo. Tuo- 
met akimirką pasirodydavo ilga eilė kojų ar šalmų, o šalia 
jų sublizgėdavo durtuvai. Viršum anos voros ir viršum 
mūsų voros švilpė sviediniai. Tai kovėsi vengrų ir austrų 
baterijos; viena šaudė per mūsų galvas, o kita atsakinėja 
nuo priešingų kalvų. 

Dūmų upė, kuri driekėsi per lygumą į pietus, dabar 
kunkuliavo dar smarkiau ir pasidarė labai vingiuota. Ten, 
kur viršų ėmė austrai, ji rietėsi kairėn, ten, kur vengrai — 
dešinėn. Apskritai dūmų ruožas daugiau linko dešinėn, ir 
atrodė, kad mūsiškiai jau nustūmė austrus. Visą lygumą 
dengė permatomas melsvas rūkas. 

Keistas dalykas: gaudesys, nors dabar buvo smarkes- 
nis negu pradžioje, manęs jau nebeveikė; norėdamas jį iš- 
girsti, turėdavau net įsiklausyti. Tuo tarpu aiškiai girdėjau, 
kaip džerška užtaisomi šautuvai ir traška gaidukai. 

Staiga atlėkė adjutantas, sutrimitavo trimitai, karininkai 
kreipėsi į kareivius. 

— Vyrai! — visa gerkle šaukė mūsų poručikas, kuris 
neseniai buvo pabėgęs iš seminarijos. — Mes pasitraukėme, 

nes prūsų buvo daugiau, bet dabar smogsime jiems iš šono, 
štai į aną vorą, matote?.. Mus tuoj parems trečiasis bata- 
lionas ir rezervas... Tegyvuoja Vengrija!l.. 

— Ir aš norėjau pagyvuoti...— sumurmėjo Kratochvilis. 

— Pusiau dešinėn, žengte marš!.. 

Taip mes žygiavome keletą minučių, paskui pasukome 
pusiau kairėn ir pradėjome leistis į lygumą, stengdamiesi 
išeiti dešiniau voros, kuri kovėsi priekyje. Vietovė kalvo- 
ta; priekyje pro dūmus matyti krūmokšniais apaugęs lau- 
kas, o už jo miškelis. 

Staiga tarp tų krūmokšnių pastebėjau pirma kelis, o pas- 
kui ir keliolika dūmelių, tarytum įvairiose vietose kažkas 
užsirūkė pypkes; ir tuo pačiu metu viršum mūsų sušvilpė 
kulkos. Pagalvojau, kad poetų apdainuotasis kulkų švil- 
pimas nė kiek nėra poetiškas, o veikiau brutalus. Jauti ne- 
gyvo daikto siautėjimą. 

Nuo mūsų voros atsiskyrė šaulių grandinė ir nubėgo 
prie krūmokšnių. Mes žygiavome toliau, tarytum šalimais 
lekiančios kulkos būtų ne mums skirtos. 

Staiga senasis puskarininkis, kuris žygiavo dešiniajame 
sparne, švilpaudamas Rakocio maršą, išmetė šautuvą, skės- 
telėjo rankas ir susvyravo kaip girtas. Akimirką aš pama- 
čiau jo veidą: kairėje šalmas buvo pramuštas, kaktoje rau- 
donavo nedidelė dėmė. Žygiavome toliau; dešiniajame spar- 
ne atsirado kitas puskarininkis, šviesplaukis jaunuolis. 

Mes jau buvome susigretinę su besikaunančiąja vora 
ir matėme tuščią plotą tarp mūsų ir austrų pėstininkus už- 
gožusių dūmų, tik staiga anapus to ploto išniro ilga eilė 
baltų mundurų. Eilė čia leidosi, čia kilo, o kareivių kojos 
šmėkščiojo kaip parade. 

Štai toji eilė sustojo. Viršum jos blykstelėjo plieno 
ruožas, ji palinko pirmyn — ir aš išvydau apie šimtą į mus 
nukreiptų durtuvų, blizgančių kaip adatos, susmaigstytos 
į popieriuką. Paskui išsiveržė tiršti dūmai, kažkas sugirgž- 
dėjo, tarsi kas grandine būtų pertraukęs per geležies strypą, 
o virš mūsų ir aplink mus nuskrido spiečius kulkų. 

— Stok!.. Šauk!.. 

Ko skubiausiai iššoviau, norėdamas prisidengti nors dū- 
mais. Pro triukšmą išgirdau už savęs duslų garsą, tarytum 
kas lazda būtų smogęs žmogui: užpakalyje kažkas parkrito, 
užkabindamas mano kuprinę. Mane apėmė pyktis ir neviltis; 
jaučiau, kad žūsiu, jei nenukausiu nematomo priešo. Užtai- 
sinėjau ginklą ir šaudžiau be nuovokos, truputį palenkes 
šautuvą ir su laukiniu pasitenkinimu galvodamas, kad mano 
kulkos nenulėks pro šalį. Nesižvalgiau nei į šonus, nei po 
kojomis: bijojau pamatyti parkritusį Žmogų. 

Staiga įvyko kažkas netikėta. Netoliese sutratėjo būgnai 
ir šaižiai užgaudė trimitai. Paskui tie garsai pasigirdo ir to- 
liau užpakalyje. Kažkas šūktelėjo: „Pirmyn!“ — ir nebežinau, 
iš kiek krūtinių išsiveržė šauksmas, panašus į baubimą ar 
staugimą. Vora sujudėjo pirma iš lėto, paskui greičiau ir 
pagaliau bėgte... Šūviai beveik nutilo, tiktai retkarčiais 
nuaidėdavo po vieną... Įsibėgėjęs susidūriau su kažkuo 
krūtine, mane stumdė iš visų pusių, stumdžiausi ir aš... 

— Durk švabą!..— nežmonišku balsu rėkė Kacas, verž- 
damasis pirmyn. Negalėdamas išsiveržti iš grūsties, jis pa- 
kėlė karabiną ir buože ėmė tvoti per priekyje stovinčių 
draugų kuprines. 

Pagaliau pasidarė tokia spūstis, jog pajutau, kad man 
suspaudė krūtinę ir nebeturiu kuo kvėpuoti. Mane iškėlė 
į orą, paskui vėl nuleido, ir tada pastebėjau, kad stoviu 
ne ant žemės, o ant žmogaus, kuris dar sučiupo mane už 
kojos. Tą pačią akimirką staugianti minia šoko pirmyn, ir 
aš pargriuvau. Mano kairioji ranka nuslydo per kraujo 
klaną. 

Šalia manęs ant šono gulėjo austrų karininkas, kilnių 
veido bruožų jaunuolis. Jis neapsakomai liūdnai pažvelgė 
į mane tamsiomis akimis ir sunkiai prašvokštė: 

— Nereikia mindžioti... Vokiečiai irgi žmonės. .. 

Pasikišo ranką po šonu ir ėmė gailiai dejuoti. 

Aš nubėgau paskui vorą. Mūsiškiai buvo jau ant kalvų, 
kur stovėjo austrų baterijos. Užsiropštęs paskui draugus, 

pamačiau vieną patranką apverstą, kitą pakinkytą arkliais 
ir mūsiškių apsuptą. 

Pataikiau į nepaprastą sceną. Vieni iš mūsiškių buvo nu- 
sitvėrę už patrankos ratų, kiti traukė nuo balno raitelį; Ka- 
cas durtuvu persmeigė vieną priekinės poros arklį, o austrų 
kanonierius taikėsi tvoti jam per galvą patrankos grūstuvu. 
Griebiau kanonierių už pakarpos ir staigiu spyriu į užpakalį 
parverčiau žemėn. Kacas norėjo nudurti ir jį. 

— Ką tu darai, pamišėli! — surikau aš ir pamėginau iš- 
traukti jam iš rankų šautuvą. 

Tada jis įnirtęs šoko ant manęs, bet šalia stovįs kari- 
ninkas kardu išmušė jam iš rankų šautuvą. 

— Ko čia lendi?..— sušuko Kacas karininkui, bet čia 
pat atsipeikėjo. 

Dvi patrankos buvo paimtos, kitas nusivijo husarai. Toli 
priekyje po vieną ir būreliais stovėjo mūsiškiai, tebešaudy- 
dami į besitraukiančius austrus. Kada ne kada paklydusi 
priešo kulka švilptelėdavo viršum mūsų arba įsirausdavo 
į Žeme, sukeldama dulkių debesėlį. Trimitininkai šaukė 
rinktis. 

Apie ketvirtą valandą popiet mūsų pulkas susirinko. 
Mūšis pasibaigė. Tiktai vakariniame horizonto krašte dar 
griaudėjo pavieniai lengvosios artilerijos šūviai, tarsi jau 
praužusios audros atgarsiai. 

Po valandos plačiame mūšio lauke įvairiose vietose ėmė 
groti pulko orkestrai. Pas mus atjojo adjutantas su pasvei- 
kinimu. Trimitininkai ir būgnininkai davė signalą melstis. 
Nusiėmėme šalmus, vėliavnešiai iškėlė vėliavas, ir visa aI- 
mija, prisidėjusi šautuvus prie kojų, dėkojo vengrų dievui 
už pergalę. 

Pamažu dūmai išsisklaidė. Kiek akis siekė, įvairiose vie- 
tose matėme tarsi baltus ir mėlynus popierėlius, be tvarkos 
išmėtytus sutryptoje žolėje. Lauke sukinėjosi keliolika ve- 
žimų, o kažkokie žmonės krovė į juos kai kuriuos iš tų 
popierėlių. Kiti liko gulėti. 

— Ir kam jie gimė!..—karabinu pasirėmęs, atsiduso 
Kacas, kurį vėl apėmė melancholija. 

Tai buvo beveik paskutinė mūsų pergalė. Nuo to lai- 
ko trispalvės vėliavos dažniau bėgdavo nuo priešo, negu jį 
vydavosi, kol pagaliau prie Vilagošo nukrito nuo stiebų 
kaip rudens lapai. 

Tai sužinojęs, Kacas trenkė žemėn kardą (mes abu jau 
buvome karininkai) ir pasakė, kad dabar belieka sau kulką 
į kaktą paleisti. Tačiau aš, atsimindamas, kad Prancūzijoje 
jau sėdi Napoleonas, padrąsinau jį, ir mes prasmukome 
į Komarną. 

Visą mėnesį mes laukėme paramos: iš Vengrijos, iš 
Prancūzijos, net iš dangaus. Galų gale tvirtovė pasidavė. 

Atsimenu, tą dieną Kacas vis sukinėjosi apie parako 
sandėlį, o veidas jo buvo toks pat, kaip tą akimirką, kai 
jis norėjo persmeigti žemėn parblokštą kanonierių. Keliese 
sugriebėme jį už rankų ir per jėgą išvedėme iš tvirtovės 
paskui mūsiškius. 

— Kas čia dabar, — pašnibždėjo jam vienas draugų, — 
užuot ėjęs su mumis bastytis, taikaisi pasprukti į dangų?.. 
Ė, Kacai! Vengrų pėstininkai ne bailiai ir savo žodžio lai- 
kosi, net jeigu davė jį... švabams... 

Penkiese atsiskyrėme nuo kariuomenės, sulaužėme savo 
špagas, persirengėme valstiečių drabužiais ir, užsikišęe užan- 
tin pistoletus, patraukėme Turkijos link. Na, ir persekiojo 
mus Heinau šunys!.. 

Bastėmės po laukus ir po miškus kokias tris savaites. Po 
kojomis purvas, viršum galvų rudens lietus, užpakaly patru- 
liai, o priekyje amžinas ištrėmimas — štai mūsų bendrake- 
leiviai. Bet mes vis tiek buvome gerai nusiteikę. 

Šaparis be paliovos šnekėjo, kad Košutas dar ką nors 
sugalvosiąs, Šteinas buvo tikras, jog mus užstosianti Tur- 
kija, Liptakas ilgėjosi nakvynės ir karšto srėbalo, o aš sa- 
kiau, kad jau kas kas, o Napoleonas mūsų nepaliks. Nuo 
lietaus mūsų drabužiai ištižo kaip sviestas, klampojome per 
purvynus aukščiau kulkšnių, padai nuplyšo, batai žlegsėjo; 
gyventojai bijojo parduoti mums ąsotį pieno, o viename 
kaimelyje kaimiečiai mus netgi vijosi su šakėmis ir dal- 
giais. Ir vis dėlto buvome gerai nusiteikę, o Liptakas, skuos- 

damas šalia manęs taip, kad net purvai tiško, uždusęs 
kalbėjo: 

— Eljen magyar!..! Tai bent pamiegosime. Kad taip dar 
stikliuką slyvinės prieš miegą!.. 

Tame linksmame driskių būrelyje, kurio net varnos išsi- 
gąsdavo, vienas tik Kacas buvo paniuręs. Jis dažniau už 
kitus ilsėdavosi ir kažkaip greičiau lyso; jo lūpos buvo ap- 
kepusios, o akys keistai blizgėjo. 

— Bijau, kad tik jis negautų karštligės, — tarė man kartą 
Šaparis. 

Netoli Savos upės, jau nebeatsimenu kurią mūsų klajo- 
nių dieną, viename užkampyje užė,ome keletą trobų, kur 
buvome labai vaišingai priimti. Jau temo, buvome baisiausiai 
pavargę, tačiau karšta ugnis ir butelis slyvinės sukėlė mums 
linksmų minčių. 

— Prisiekiu.— šaukė Šaparis,— vėliausiai kovo mėnesį 
Košutas vėl pašauks mus. Kvailai padarėme, kad sulaužėme 
špagas. .. 

— O turkai gal dar gruodžio mėnesį pradės pulti — pri- 
dūrė Šteinas.— Kad bent iki to laiko pagytume... 

— Mielieji! — dejavo Liptakas, įsirausdamas į virkš- 
čias,— gulkite, po velnių, nes kitaip nei Košutas, nei turkas 
mūsų neprižadins. 

— Teisybė, kad neprižadins! — sumurmėjo Kacas. 

Jis sėdėjo ant suolo priešais krosnį ir niūriai žiūrėjo 
į ugnį. 

— Tu, Kacai, greitai ir Dievo teisingumu nebetikėsi — 
atsiliepė Šaparis, raukdamas antakius. 

— Nėra teisybės tiems, kurie nesugebėjo mirti su gink- 
lu rankose! —suriko Kacas.— Kvailiai jūs, ir aš kartu... 
Laukiate, kad turkas arba prancūzas kiš už jus savo spran- 
dą?.. Kodėl gi patys nesugebėjote jo pakišti?.. 

— Jis karščiuoja,— sušnibždėjo Šteinas.— Bus su juo 
vargo kelionėje. 

— Vengrija!.. Nebėra Vengrijos! — murmėjo Kacas.— 
Lygybė... niekuomet nebuvo lygybės!.. Teisingumas... 


! Tegyvuoja vengrai! (Vengr.) 

niekuomet jo nebus... Kiaulė ir baloj išsimaudys, o žmogus 
turi sielą!.. Ne, ponas Minceli, nebepjaustysiu aš tau 
muilo... 

Supratau, kad Kacas visai apsirgo. Priėjau prie jo, vedu 
jį ant virkščių ir kalbu: 

— Eikš, Augustai, eikš... 

— Kur aš eisiu? ..— paklausė jis, valandėlei atsipeikėjęs. 

O paskui pridūrė: 

— Iš Vengrijos mane išvijo, o pas švabus nesileisiu nu- 
velkamas... 

Vis dėlto jis atsigulė ant pakraikų. Ugnis krosnyje išblė- 
so. Mes baigėme gerti degtinę ir sugulėme vienas prie kito 
su pistoletais rankose. Vėjas kaukė. trobos plyšiuose, tarsi 
visa Vengrija būtų raudojusi, o mus priveikė miegas. Sap- 
navau, tarytum aš dar mažas ir tarytum būtų Kūčių vakaras. 
Ant stalo dega eglaitė, papuošta taip pat varganai, kaip ir 
mes patys, o aplinkui: tėvas, teta, ponas Račekas ir ponas 
Domanskis nedarniai gieda kalėdinę giesme: 


Viešpats gimsta, piktas dreba. 


Nubudau kūkčiodamas iš vaikystės pasiilgimo. Kažkas 
purtė mane už peties. 

Tai buvo kaimietis, trobos šeimininkas. Jis prikėlė mane 
nuo virkščių ir, rodydamas į Kacą, nusigandes kalbėjo. 

— Pasižiūrėkite, kareivėli... Jam kažkas negera pasi- 
darė... 

Jis griebė nuo krosnies balaną ir pašvietė man. Pasižiū- 
rėjau. Kacas susirietęs gulėjo ant pakraikų, laikydamas ran- 
koje iššautą pistoletą. Ugniniai ratai sumirguliavo man aky- 
se, ir man rodos, kad apalpau. 

Atsipeikėjau jau vežime, kai artėjome prie Savos. Švito, 
aušo giedra diena, nuo upės dvelkė drėgmė. Aš pasitryniau 
akis, suskaičiavau... Vežime mūsų buvo ketvertas, ir penk- 
tas vežėjas. O ir turi būti penketas. Ne, turi būti šešetas!.. 
Ieškojau akimis Kaco, bet negalėjau rasti. Nieko neklausi- 
nėjau; rauda užsmaugė man gerkle, ir maniau, kad uždusins 

mane. Liptakas snaudė, Šteinas trynėsi akis, o Šaparis žiū- 
rėjo į šalį ir tik švilpavo Rakocio maršą, bet vis klysdamas. 

Et, broli Kacai, ką tu pridarei?.. Kartais man atrodo, 
gal atradai tenai, danguje, ir vengrų pėstininkus, ir savo 
žuvusį būrį... Kartais aš girdžiu mušant būgnus, aiškų mar- 
šo ritmą ir komandą: ,„Ant peties!“ Ir tada man atrodo, jog 
tai tu, Kacai, eini pakeisti sargybos prie Viešpaties sosto. .. 
Nes blogas juk būtų vengrų dievas, jeigu tavęs neįvertintų! 

„„„Bet ir įsiplepėjau, atleisk Viešpatie!.. Galvojau apie 
Vokulskį, o rašau apie save ir Kacą. Taigi grįžtu prie to, 
ką pradėjau. 

Kacui mirus, po kelių dienų atsidūrėme Turkijoje, o pas- 
kui dar dvejus metus aš jau vienas basčiausi po visą Eu- 
ropą. Buvau Italijoje, Prancūzijoje, Vokietijoje, net Angli- 
joje, ir visur mane persekiojo nelaimės ir kankino tėvynės 
ilgesys. Ne kartą man rodydavosi, kad neteksiu proto, be 
paliovos girdėdamas svetimą kalbą ir matydamas ne mūsų 
veidus, ne mūsų drabužius, ne mūsų žemę. Ne kartą būčiau 
gyvybę atidavęs, kad tik gaučiau pažvelgti į pušyną ir pir- 
kias šiaudiniais stogais. Ne kartą kaip mažas vaikas šauk- 
davau per miegus: „Noriu į tėvynę!..“ O kai apsiašarojęs 
nubusdavau, paskubomis apsirengdavau ir greičiau bėgda- 
vau į gatvę, nes man rodydavosi, kad būtinai pamatysiu 
ne svetimą gatvę, o Senamiestį ar Podvalį. 

Iš nevilties gal būčiau nusižudęs, jeigu ne nuolatinės 
žinios apie Liudviką Napoleoną, kuris jau tapo prezidentu 
ir galvojo apie imperatoriaus karūną. Ir man lengviau buvo 
kęsti vargą ir slopinti ilgesio priepuolius, kai girdėdavau, 
jog triumfuoja žmogus, kuris turėjo įvykdyti Napoleono I 
testamentą ir sutvarkyti pasaulį. 

Tiesa, jam tatai nepavyko, bet — jis paliko sūnų. Ne iš 
karto Krokuva buvo pastatyta!.. 

Pagaliau ilgiau nebegalėjau ištverti ir 1851 metų gruo- 
džio mėnesį, pervažiavęs visą Galiciją, sustojau pasienio 
poste Tomašuve. Viena tik mintis mane kankino: 

„O kas, jeigu ir iš čia mane išvys?..“ 

Ir niekuomet neužmiršiu to džiaugsmo, kurį patyriau, su- 
žinojęs, kad turiu vykti į Zamostę !. Iš tikrųjų aš netgi ne- 
važiavau tenai, o tiesiog keliavau pėsčias, bet su kokiu 
džiaugsmu! 

Zamostėje išgyvenau daugiau kaip metus. O kadangi ge- 
rai kirtau malkas, tai kasdien būdavau gryname ore. Para- 
šiau iš tenai laišką Minceliui ir, rodos, gavau iš jo atsaky- 
mą ir net pinigų; bet, išskyrus tai, kad pasirašiau gaves, 
kitų šio įvykio smulkmenų nebeprisimenu. 

Tačiau atrodo, kad Jasius Mincelis man kitu kuo padėjo, 
nors neužsiminė apie tai iki pat mirties. Jis vaikščiojo pas 
įvairius generolus, dalyvavusius Vengrijos žygyje, ir tikino 
juos, kad reikia padėti draugui nelaimėje. Na, ir padėjo. 
Jau 1853 metų vasario mėnesį galėjau važiuoti į Varšuvą. 
Man net buvo sugrąžintas karininko laipsnis — vienintelis 
atminimas, kurį parsinešiau iš Vengrijos, jeigu neskaitysime 
dviejų žaizdų: krūtinėje ir kojoje. Karininkai dargi surengė 
mano garbei pietus, per kuriuos gerokai išgėrėme į vengrų 
pėstininkų sveikatą. Nuo to laiko aš visuomet sakau, kad 
tvirčiausia pažintis užsimezga mūšio lauke. 

Vos tik išėjau iš savo apartamentų Zamostėje plikas 
kaip tilvikas, iš karto prieš mane išdygo nepažįstamas žy- 
das ir įteikė laišką su pinigais. Aš jį atplėšiau ir per- 
skaičiau: 

„Mielas mano Ignacai! Siunčiu tau du šimtus zlotų 
kelionei, paskui atsiskaitysime. Važiuok tiesiai į mano 
parduotuvę Krokuvos priemiestyje, tik sergėk Dieve, ne 
į Podvalį, nes tenai dabar gyvena tas niekšas Francas, 
vadinamas mano broliu, kuriam net padorus šuo rankos 
nepaduos. Bučiuoju tave. Janas Mincelis. Varšuva, 
1853 metų vasario 16 diena. 


Tiesa, tiesa!.. Žinai, senasis Račekas, kuris vedė ta- 
vo tetą, mirė, ir ji taip pat, dar anksčiau už jį. Jie tau 
paliko kažkokių rakandų ir keletą tūkstančių zlotų. Visa 
tai yra pas mane, tiktai tetos kailinius truputį apgraužė 


! Zamostėje buvo carinis kalėjimas. 

kandys, nes bjaurybė Kaska užmiršo apibarstyti tabaku. 

Francas liepė tave pabučiuoti. Varšuva, 1853 metų va- 

sario 18 diena.“ 

Tas pats žydelis parsivedė mane į savo namus ir ten įda- 
vė ryšulėlį su baltiniais, drabužiais ir batais. Pavalgydino 
mane žąsienos buljonu, paskui virta žąsiena, paskui kepta, 
ir viso to aš negalėjau suvirškinti iki pat Liublino. Kelionei 
jis man davė butelį puikaus midaus, palydėjo iki laukiančio 
manęs vežimo ir nė girdėti nenorėjo apie bet kokį atlygi- 
nimą. 

— Man gėda būtų imti pinigus iš tokio asmens, kuris 
grįžta iš emigracijos, — atsakinėjo jis į visus mano įtikinė- 
jimus. 

Tik kai aš jau buvau besėdąs į vežimą, jis pasivedė ma- 
ne į šalį ir, apsižvalgęs, ar kas negirdi, sušnibždėjo: 

— Jeigu jūsų malonybė turite vengriškų dukatų, tai aš 
nupirksiu. Sąžiningai jums užmokėsiu, nes man reikia duk- 
teriai, ji po jūsų Naujųjų metų išteka... 

— Neturiu dukatų, — atsakiau aš. 

— Jūsų malonybė buvote vengrų kare ir neturite du- 
katų? ..— nustebo jis. 

Aš jau buvau užkėlęs koją ant ašies, bet tas pats žyde- 
lis dar kartą pasivedė mane į šalį. 

— O gal jūs turite kokių nors brangenybių?.. Žiedelių, 
laikrodėlių, apyrankėlių?.. Kad aš toks sveikas būčiau, kaip 
sąžiningai jums užmokėsiu, nes tai mano dukteriai... 

— Neturiu, mielasis, garbės žodis... 

— Neturite?— pakartojo jis, išplėsdamas akis.— Tai ko 
jūs keliavote į Vengriją?.. 

Mes išvažiavome, o jis vis stovėjo, nusitvėręs ranka 
barzdą ir gailiai linguodamas galvą. 

Vežimas buvo pasamdytas man vienam. Tačiau jau pir- 
mojoje gatvelėje vežėjas susitiko savo brolį, kuris turėjo 
labai skubų reikalą Krasnostave. 


— Leiskite, jūsų kilnybe, jį paimti, — paprašė vežėjas, 
nusiimdamas kepurę.— Kur bus blogas kelias, jis pėsčias eis. 


173 


Keleivis įsėdo. Nesuspėjome privažiuoti tvirtovės vartų, 
kai mus sustabdė kažkokia žydė su ryšuliu ir pradėjo kažką 
jaIrsiai kalbėtis su vežėju. Pasirodė, kad tai jo teta, kurios 
vaikas susirgęs Faislavicuose. 

— Gal, jūsų kilnybe, leisite jai prie mūsų prisėsti... 
Ji visai nesunki. ..— vėl paprašė vežėjas. 

Paskui, jau už vartų, įvairiose vietose mums pakeliui 
pasitaikė dar trejetas mano vežėjo giminaičių, o jis paėmė 
juos, aiškindamas, kad man būsią linksmiau važiuoti. Jie 
kažkaip nustūmė mane į patį vežimo galą, mindžiojo man 
kojas, rūkė smirdantį tabaką ir, be visa ko, gargaliavo kaip 
velnio apsėsti. Tačiau vis tiek nebūčiau keitęs savo ankšto 
kampelio į patogiausią vietą prancūziškame diližane ar ang- 
liškame vagone. Buvau jau tėvynėje. 

Mes važiavome keturias dienas, ir man rodėsi, kad sė- 
džiu kilnojamojoje maldykloje. Kiekvienoje sustojimo vie- 
toje kuris nors keleivis išlipdavo ir kitas užimdavo jo vie- 
tą. Prie Liublino man ant nugaros užvirto sunkus ryšulys; 
tiesiog stebuklas, kad likau gyvas. Prie Kurovo keletą va- 
landų prastovėjome ant plento, nes prapuolė kažkieno skry- 
nia, ir vežėjas raitas nujojo jos ieškoti karčiamoje. Pagaliau 
visą kelią jaučiau, kad ant mano kojų gulintys patalai 
gyvenami tirščiau negu Belgija. 

Penktą dieną, dar saulei netekėjus, sustojome Pragoje. 
Tačiau vežimų čia prisirinko daugybė, o pontoninis tiltas 
buvo siauras, tad tik apie dešimtą pasiekėme Varšuvą. Tu- 
riu pridurti, kad visi mano bendrakeleiviai Bednarskoje 
gatvėje išgaravo kaip eteris, palikę vietoj savęs labai jun- 
tamą kvapą. Kai, atsiskaitydamas su vežėju, aš prisiminiau 
kitus keleivius, jis išplėtė akis. 

— Kokie keleiviai? ..— sušuko jis nustebęs.— Jūsų ma- 
lonybė — tai keleivis, o anie —tiesiog nušašėliai. Net sar- 
gybinis prie pervažos ir tas už porą tokių driskių skaitė po 
zlotą nuo vieno paso. O jūsų malonybė manote, jog tai ke- 
leiviai!.. 

— Vadinasi, nebuvo nieko?..— paklausiau aš.— Iš kur- 
gi, po velnių, tos blusos, kurios mane apniko? 

— Gal nuo drėgmės. Ką aš žinau! — atsakė vežėjas. 

Šitaip įtikintas, kad, be manęs, vežime nieko nebuvo, 
aš, žinoma, vienas užmokėjau už visą kelią, ir tas taip 
sujaudino mano vežėją, kad, išklausinėjęs, kur aš apsigy- 
vensiu, žadėjo kas dvi savaites atvežti man kontrabandinio 
tabako. 

— Net dabar, — tyliai pasakė jis, — turiu vežime centne- 
rį. Gal atnešti jūsų malonybei porą svarų?.. 

— Eik po velnių! —sumurmėjau aš, griebdamas savo 
ryšulėlį. — To dar betrūko, kad mane suimtų už spekuliaciją. 

Bėgte bėgdamas gatvėmis, žiūrinėjau miestą, kuris po 
Paryžiaus pasirodė man purvinas ir ankštas, o žmonės pa- 
niurę. Lengvai suradau Jano Mincelio parduotuvę Krokuvos 
priemiestyje, bet, išvydus pažįstamas vietas ir iškabas, ma- 
no širdis taip ėmė plakti, kad turėjau valandėlę atsikvėpti. 

Žvilgterėjau į parduotuvę — visai tokia pat kaip Podva- 
lyje: tarpdury skardinis kardas ir būgnas (gal tas pats, kurį 
mačiau vaikystėje?), prekylangyje lėkštės, arkliukas ir šo- 
kinėjąs kazokas... Kažkas pravėrė duris, ir parduotuvės 
gilumoje pamačiau palubėje kabančias pūsles su dažais, 
tinklelį su kamščiais ir netgi krokodilo iškamšą. 

Palei langą, už prekystalio, senajame krėsle sėdėjo Ja- 
nas Mincelis ir tampė už virvutės kazoką... 

Įėjau, virpėdamas kaip drebučiai, ir atsistojau priešais 
Jasių. Pamatęs mane, jis sunkiai pakilo nuo krėslo (vaikinas 
jau buvo pradėjęs tukti) ir primerkė akis... Ir staiga kad 
suriks vienam berniukui pasiuntiniui: 

— Vicekai!.. Lėk pas panelę Malgožatą ir pasakyk, kad 
vestuvės tuoj po Velykų... 

Paskui ištiesė man per prekystalį abi rankas, ir mes ilgai 
glėbesčiavomės, netardami nė žodžio. 

— Na ir pliekei švabus! Žinau, žinau,— pašnibždėjo jis 
man į ausį. — Sėsk, — pridūrė, parodydamas kėdę.— Kazekai! 
Dumk pas Grossmutter... Ponas Žeckis atvažiavo!.. 

Aš atsisėdau, ir mudu vėl nepratarėme nė žodžio. Jis 
liūdnai lingavo galvą, aš nudelbiau akis. Abu galvojome 
apie vargšą Kacą ir apie savo neišsipildžiusias viltis. Paga- 

liau Mincelis garsiai nusišnirpštė ir, nusigręžęs į langą, su- 
murmėjo: 

— Na, ką gi... 

Netrukus sugrįžo uždusęs Vicekas. Pastebėjau, kad jau- 
nuolio surdutas net blizga nuo riebių dėmių. 

— Buvai?— paklausė jį Mincelis. 

— Buvau... Panelė Malgožata pasakė, kad gerai. 

— Vedi?— paklausiau Jasių. 

— Taigi!.. Ką padarysi! — atsakė jis. 

— O kaip jaučiasi Grossmutter? 

— Kaip visuomet. Serga tik tada, kai kas nors sudaužo 
jos kavinuką. 

— O Francas? 

— Neprimink man to nenaudėlio— krūptelėjo Janas 
Mincelis.— Vakar prisiekiau, kad kojos daugiau nekelsiu 
pas jį... 

— Ką jis tau padarė?— paklausiau aš. 

— Tas niekšas vokietpalaikis vis tyčiojasi iš Napoleo- 
no!.. Sako, kad jis sulaužęs priesaiką, duotą respublikai, 
kad jis juokdarys, kuriam prijaukintas erelis pridirbo į skry- 
bėlę... Ne,— kalbėjo Janas Mincelis— su tuo žmogumi 
negaliu gyventi... 

Mums besikalbant, du berniūkščiai ir pardavėjas patar- 
navo pirkėjams, į kuriuos nė dėmesio nekreipiau. Staiga 
girgžtelėjo parduotuvės galinės durys, ir už spintų pasirodė 
geltona suknele apsirengusi senutė, nešina kavinuku. 

— Gut Morgen, meine Kinder! Der Katfee ist schon... 
nepajėgdamas ištarti nė žodžio. 

— Ignaz... Herr Jesūs! Ignaz!..— sušuko ji, apkabinda- 
ma mane.— Wo bist du so lange gewesen, lieber Ignaz? ! 

— Na, Grossmutter, juk jūs žinote, kad jis buvo kare. 
Ko gi klausti, kur jis buvo?— įsiterpė Janas. 

— Herr Jesūs!.. Aber du hast noch keinen Kaifiee ge- 
trunken? ..2 


! Jėzau! Kurgi tu taip ilgai buvai, mielas Ignacai? (Vok.) 
2 Jėzau! Bet tu dar kavos negėrei? (Vok.) 

— Žinoma, negėrė— už mane atsakė Janas. 

— Du lieber Gott! Es ist ja schon zehn Uhr...! 

Ji pripylė man puodelį kavos, davė tris šviežias bande- 
Les ir, kaip paprastai, pasišalino. 

Staiga triukšmingai atsidarė paradinės durys, ir į par- 
„duotuvę įbėgo Francas Mincelis; jis buvo dar storesnis ir 
raudonesnis už brolį. 

— Kaip laikaisi, Ignacai?— suriko jis, apglėbdamas 
mane. 

— Nesibučiuok su tuo mulkiu, padariusiu gėdą visai 
Mincelių giminei!..— tarė man Janas. 

— Oi oioi! Tik pamanykite, kokia giminė!..— juokda- 
masis atsakė Francas.— Mūsų tėvas atvažiavo čionai ratais, 
dviem šunim kinkytais... 

— Aš su jumis nekalbu! — riktelėjo Janas. 

— Ir aš ne jums sakau, o Ignacui— atsiliepė Francas.— 
O mūsų dėdė, —toliau varė jis — buvo toks užkietėjęs vo- 
kietpalaikis, kad išlindo iš karsto pasiimti naktinės kepu- 
raitės, kurią užmiršome jam užmauti... 

— Jūs įžeidinėjate mane mano namuose! — suriko Janas. 

— Aš atėjau ne pas jus į namus, 0 į parduotuvę, apsi- 
pirkti... Vicekai — kreipėsi Francas į berniūkštį — duok 
man kamščių už grašį... Tik suvyniok... Iki pasimatymo, 
mielas Ignacai, užeik pas mane šiandien vakare, pašnekė- 
sime prie gero vyno butelio. O gal ir tas ponas su tavim 
„ateis, — pridūrė jis jau iš gatvės, pirštu rodydamas į pamė- 
lynavusį iš įniršio Janą. 

— Kojos nekelsiu pas tą niekšą švabą! — riktelėjo 
Janas. 

Tačiau tatai nesutrukdė vakare mums abiem sėdėti pas 
Francą. 

Tarp kitko priminsiu, jog nebuvo savaitės, kad broliai 
Minceliai nebūtų susibarę ir susitaikę bent du kartus. Ir įdo- 
miausias dalykas, kad jų kivirčai niekuomet nekildavo 
dėl materialinių priežasčių. Atvirkščiai, kad ir kaip nesutaI- 


3 Dieve mano! Juk jau dešimta valanda... (Vok.) 

dami, broliai visuomet vienas už kitą laiduodavo, skolin- 
davo vienas antram pinigų ir mokėdavo vienas kito skolas. 
Nesutikdavc jie dėl savo būdų. 

Janas Mincelis buvo romantikas ir entuziastas, Fran- 
cas — ramus ir kandus; Janas buvo karštas bonapartistas, 
Francas — respublikonas ir nesutaikomas Napoleono III prie- 
šas. Pagaliau Francas Mincelis prisipažindavo kilęs iš vo- 
kiečių, o tuo tarpu Janas iškilmingai teigė, kad Minceliai 
kilę iš senovinės lenkų Mientusų giminės, kuri kadaise, 
gal prie Jogailaičių, o gal prie renkamųjų karalių, apsigyve- 
no tarp vokiečių. 

Jau po vienos taurelės vyno Janas Mincelis imdavo 
trankyti kumščiu stalą arba savo kaimynų pečius ir šaukti: 

— Savo gyslose jaučiu senovės lenkų kraują!.. Vokietė 
nebūtų galėjusi manęs pagimdyti!.. Pagaliau turiu doku- 
mentus... 

Ir žmonėms, kuriais ypač pasitikėdavo, jis rodydavo du 
senus pažymėjimus, kurių vienas priklausė kažkokiam Mo- 
dzelevskiui, Varšuvos pirkliui iš švedų laikų, o kitas — 
Mileriui, Kosciuškos kariuomenės poručikui. Kas buvo 
bendra tarp tų asmenybių ir Mincelių šeimos — nežinau ligi 
šios dienos, nors aiškinimus esu girdėjęs ne vieną kartą. 

Net dėl Jano vedybų tarp brolių kilo kivirčas: Janas 
šiai iškilmingai progai įsitaisė avietinės spalvos šlėktišką 
durtinį, geltonus aulinius batus ir kardą, o Francas pareiš- 
kė, kad neleisiąs tokio maskarado per jungtuves, nors ir 
tektų pasiskųsti policijai. Tai išgirdęs, Janas prisiekė, kad 
užmušiąs išdaviką, jeigu tasai jam pasipainiosiąs, ir vestu- 
vių puotai pasipuošė savo pirmtakų Mientusų rūbais. 
O Francas buvo jungtuvėse ir vestuvėse ir nors su broliu 
nekalbėjo, užtat beveik mirtinai nušokino jo žmoną ir kone 
nusibaigtinai prisigėrė jo vyno. 

Net Franco mirtis — jis mirė 1856 metais nuo karbunku- 
10 — neapsiėjo be skandalo. Per paskutines tris Franco gy- 
venimo dienas abu broliai du kartus ko iškilmingiausiai 
prakeikė ir atsižadėjo vienas kito. Vis dėlto Francas visą 
savo turtą paliko Janui, o Janas kelias savaites sunkiai 

sirgo, gedėdamas brolio, ir pusę palikimo (apie dvidešimt 
tūkstančių zlotų) užrašė kažkokiems trims našlaičiams, ku- 
riais, be to, rūpinosi iki pat savo gyvenimo galo. 

Keista tai buvo šeima! 

Tačiau vėl nukrypau nuo savo pasakojimo: ketinau ra- 
šyti apie Vokulskį, o rašau apie Mincelius. Jeigu nesijaus- 
čiau toks žvalus, galėčiau įtarti save plepumu, kuris prana- 
šauja artėjančią senatvę. 

Jau sakiau, kad daug kur Stasiaus Vokulskio elgesio 
nesuprantu, ir kiekvieną kartą noriu paklausti: kam visa 
tai?.. 


Tad štai, kai sugrįžau į Mincelio parduotuvę, mes beveik 
kas vakarą rinkdavomės viršuje, pas Grossmutter: Janas ir 
Francas Minceliai, o kartais ir Malgosia Pfeifer. Malgosia 
su Janu atsisėsdavo nišoje prie lango ir, abu susikibę ran- 
komis, žiūrėdavo į dangų; Francas gerdavo alų iš didelio 
kaušo su cinko dangčiu, senutė megzdavo kojinę, o aš pa- 
sakodavau, ką patyriau per keletą metų užsienyje. 

Dažniausiai, žinoma, būdavo kalbama apie tėvynės ilgesį 
klajojant po svetimus kraštus, apie kareivio gyvenimo var- 
gus arba apie mūšius. Tokiomis valandėlėmis Francas išger- 
davo dvigubą porciją alaus, Malgosia glausdavosi prie Jano 
(prie manes niekas taip nėra glaudęsis), o Grossmutter 
pamesdavo kojinės akis. Kai baigdavau pasakoti, Francas 
dūsaudavo atsidrėbęs sofoje, Malgosia bučiuodavo Janą, 
o Janas Malgosią, senutė, purtydama galvą, sakydavo: 

— Jesūs! Jesūs!.. wie ist das schrecklich... Aber sag 
mir, lieber Ignaz, wozu also bist du denn nach Ungarn ge- 
gangen? ! 

— Juk jūs žinote, Grossmutter, kad jis keliavo į Veng- 
Iiją kariauti — nekantriai įterpdavo Janas. 

Tačiau senutė vis stebėdavosi ir linguodavo galvą, pati 
Sau murmėdama: 


! Jėzau! Jėzau!.. Kaip tai baisu... Bet sakyk man, mielas Igna- 
"ai, ko gi tu iš tikrųjų keliavai į Vengriją? (Vok.) 

— Der Kafiee war ja immer gut, und zu Mittag hat er 
sich doch immer vollgegessen... Warum hat er denn das 
getan?..! 

— O! Jums, Grossmutter, tik kava ir pietūs galvoje — 
piktindavosi Janas. 

Net tada, kai papasakojau apie Kaco paskutines valan- 
das ir baisią mirtį, senutė nors ir pravirko — pirmą kartą 
per visą laiką, kiek aš ją pažinojau, vis dėlto, nusišluosčiu- 
si ašaras ir vėl įnikusi į savo kojinę, sušnibždėjo: 

— Merkwiirdig!2 Der Kaiffee war ja immer gut, und zu 
Mittag hat er sich doch immer vollgegessen... Warum hat 
er denn das getan? 

Taip ir aš dabar, kone kas valandą, kalbu apie Stasių 
Vokulskį. Žmonai mirus, turėjo garantuotą kąsnį duonos, — 
tad ko gi važiavo į Bulgariją? Ten susikrovė tokį turtą, kad 
galėtų ir parduotuvę uždaryti: tad kodėl ją išplėtė? Iš nau- 
josios parduotuvės gauna milžinišką pelną, tad kam steigia 
dar kažkokią bendrovę?.. 

Kam išsinuomojo didžiulį butą? Kam nusipirko karietą 
ir arklius? Kam veržiasi į aristokratiją ir šalinasi pirklių, 
kurie negali jam to atleisti? 

O kodėl rūpinasi vežiku Visockiu ir jo broliu, geležin- 
kelio iešmininku? Kodėl jis keliems vargingiems pameist- 
riams įrengė dirbtuves? Kam jis rūpinasi net paleistuve, 
kuri, nors ir gyvena pas vienuoles, tačiau smarkiai kenkia 
jo reputacijai? .. 

Ir koks jis gudrus... Biržoje sužinojau apie Hedelio pa- 
sikėsinimą; sugrįžtu į parduotuvę ir, žiūrėdamas jam tiesiai 
į akis, sakau: 

— Žinai, Stasiau, kažkoks Hedelis šovė į imperatorių 
Vilhelmą... 

O jis, lyg niekur nieko, atsako: 

— Pamišėlis. 

— Bet tam pamišėliui, — sakau aš,— bus nukirsta galva. 


! Juk kava visuomet būdavo gera, ir per pietus jis juk visuo- 
met sočiai privalgydavo ... Kam gi jis tai padarė? (Vok.) 
2 Nuostabu! (Vok.) 

— Ir teisingai, — atsako jis, — nesidaugins pamišėlių gi- 
minė. 

Ir kad nors vienas raumuo būtų jam suvirpėjęs, nė kiek. 
Aš apstulbau, išvydęs tokį jo šaltakraujiškumą. 

Mielas Stasiau, tu gudrus, bet ir aš ne iš kelmo spirtas: 
žinau kur kas daugiau, negu tu manai, tik man skaudu, 
kad tu manimi nepasitiki. Juk bičiulio ir seno kareivio pa- 
tarimas galėtų apsaugoti tave nuo vienos kvailystės ir net- 
gi nuo dėmės... 

Bet kam aš čia reiškiu savo nuomonę; tegul už mane 
kalba įvykių eiga. 

Gegužės pradžioje persikėlėme į naują parduotuvę, ku- 
rioje yra penkios didžiulės salės. Pirmojoje salėje, įėjus po 
kairei, parduodami tiktai rusiški audiniai: kartūnai, kretonai, 
šilkai ir aksomai. Pusę antrosios salės užima tie patys au- 
diniai, o antrojoje pusėje sukrauti įvairūs smulkūs aprangos 
dalykai: skrybėlės, apykaklės, kaklaraiščiai, skėčiai. Pagrin- 
dinėje salėje, tiesiai prieš įėjimą — prabangiausia galante- 
rija: bronza, majolika, krištolas, dramblio kaulas. Greta, 
dešinėje — žaislai, taip pat mediniai ir metaliniai dirbi- 
niai; ir paskutinėje salėje — gumos ir odos prekės. 

Šitaip aš savo nuožiūra sutvarkiau; nežinau, ar gerai, bet 
Dievas mato, kad stengiausi padaryti kuo geriau. Pagaliau 
paklausiau Stasių Vokulskį, ką jis dėl to mano, bet jis, 
užuot atsakęs, tik gūžčiojo pečiais ir šypsojosi taip, tarytum 
būtų norėjęs pasakyti: 

„O man kas darbo...“ 

Keistas žmogus! Ateis jam į galvą genialus planas, — 
įvykdys jį bendrais bruožais, o smulkmenos jo nė kiek ne- 
domina. Jis liepė perkelti parduotuvę į naujas patalpas, jis 
padarė ją rusiškų audinių ir užsienio galanterijos prekybos 
centru, jis suorganizavo visą administraciją. Bet, tai pada- 
Ięs, nė nesikiša į parduotuvės reikalus: lankosi su vizitais 
pas kilmingus ponus, važinėja savo karieta į Lazenkas arba 
kažkur be pėdsakų dingsta; o parduotuvėje pasirodo vos 
porai valandų per dieną. Ir visą laiką jis kažkoks išsiblaš- 
kęs, susierzinęs, tarytum kažko lauktų ar būgštautų. 

Tačiau kokia tai aukso širdis! 

Su gėda prisipažįstu, kad man buvo truputį nemalonu 
keltis į naujas patalpas. Su parduotuve dar pusė bėdos; 
man netgi mieliau tarnauti didžiulėje įmonėje, panašioje 
į paryžietiškas, negu tokioje krautuvėlėje, kaip mūsų senoji 
parduotuvė. Tačiau man gaila buvo palikti savo kambarį, 
kuriame išgyvenau dvidešimt penkerius metus. Kadangi 
mūsų sutartis galioja iki liepos mėnesio, aš iki gegužės vi- 
durio sėdėjau savo kambarėlyje, žiūrėdamas į jo sienas, 
į pinučius, kurie priminė man maloniausias akimirkas Za- 
mostėje, ir į senus baldus. 

„Kaip aš visa tai pajudinsiu, kaip pervešiu, Dieve gailes- 
tingasis!.."— galvojau aš. 

Tiktai vieną dieną, apie gegužės vidurį (tuo metu kaip 
tik ėmė labai sklisti gandai apie taiką), prieš pat uždarant 
parduotuvę, prieina prie manęs Stasius ir sako: 

— Na, seni, metas būtų keltis į naują butą. 

Pasijutau taip, tarytum iš manęs visas kraujas būtų iš- 
tekėjęs, o jis kalba taliau: 

— Eime, parodysiu tau naują butą, kurį tau tame pačia- 
me name išnuomojau. 

— Kaip tatai išnuomojai?— klausiu aš.— Juk aš turiu 
susitarti su šeimininkų dėl kainos. 

— Viskas jau sumokėta! — atsako jis. 

Ima mane už parankės ir pro užpakalines parduotuvės 
duris vedasi į prieangį. 

— Palauk,— sakau aš, — juk ši patalpa užimta... 

Užuot atsakęs, jis atidarė duris kitoje prieangio pusė- 
je... Įeinu... garbės žodis — svetainė! .. Baldai apkalti Ut- 
rechto aksomu, ant stalų albumai, lange majolika... Prie 
sienos knygų spinta... 

— Štai tau — sako Stasius, rodydamas prašmatniai įriš- 
tas knygas, —trys Napoleono I istorijos, Garibaldžio ir Ko- 
šuto gyvenimo aprašymai, Vengrijos istorija... 

Knygomis buvau labai patenkintas, bet toji svetainė, 
prisipažįstu, padarė man nemalonų įspūdį. Stasius tai pa- 
stebėjo ir nusišypsojęs staiga pravėrė kitas duris. 

Gailestingasis Dieve!.. Juk tas antrasis kambarys —tai 
tas pats mano kambarys, kuriame išgyvenau dvidešimt pen- 
kerius metus. Pinučiais apkaltas langas, žalios užuolaidos, 
mano juodasis stalas... O prie sienos, priešais, mano gele- 
žinė lova, dvivamzdis šautuvas ir futliaras su gitara... 

— Ką, —-klausiu aš,— vadinasi, mano daiktai jau per- 
kraustyti?.. 

— Taip, — atsako Stasius,— perkelta viskas iki paskuti- 
nės vinelės, net paklotas Irui. 

Gal kai kam ir atrodys juokinga, bet mano akyse subliz- 
gėjo ašaros... Žiūrėjau į jo rūstų veidą, liūdnas akis ir 
beveik negalėjau įsivaizduoti, kad tasai žmogus yra toks 
įžvalgus ir taip subtiliai viską jaučia. Kad bent būčiau kada 
nors jam apie tai užsiminęs... Jis pats atspėjo, kad ilgė- 
siuos savo senojo būsto, ir pats pasirūpino, kad būtų per- 
nešti mano rakandai. 

Laiminga būtų moteris, kurią jis vestų (netgi esu numa- 
tęs jam tinkamą partiją...); tik jis turbūt neves. Jo gal- 
va pilna visokiausių keistų minčių, bet, deja, ne apie ve- 
dybas!.. Kiek solidžių asmenų jau buvo atėję pas mus 
į parduotuvę — neva pirkinių, o iš tikrųjų norėdami pasi- 
piršti Stasiui; ir tas viskas — veltui. 

Imkime kad ir ponią Šperlingovą — turi kokį šimtą tūks- 
tančių grynais ir spirito varyklą. Ko tik ji pas mus nepri- 
pirko, o viskas tik tam, kad galėtų mane paklausti: 

— Ar ponas Vokulskis nesiruošia vesti? 

— Ne, jūsų mylista... 

— Gaila! —sako ponia Šperlingova atsidusdama.— Pui- 
ki parduotuvė, didelis turtas, tik visa tai iširs... be šeimi- 
ninkės. Jeigu ponas Vokulskis susirastų solidžią ir turtingą 
moterį, tai ir jo kreditas sustiprėtų. 

— Aukso žodžiai, jūsų mylista— atsakiau aš. 

— Adieu, ponas Žecki —sako ji (sumokėdama dvide- 
šimt, o kartais ir penkiasdešimt rublių) — Tiktai neužsi- 
minkite kartais ponui Vokulskiui, kad aš kalbėjau apie ve- 
dybas. Dar, ko gero, pagalvos, kad sena boba nori jį susi- 
medžioti... Adieu, ponas Žecki... 

„Kaipgi, netruksiu jam tatai priminti...“ 

O pats tuoj pagalvoju, kad Vokulskiu dėtas tą pačią 
akimirką vesčiau šią turtingą našle. Kokia jos figūra, Herr 
Jesūs! | 

Arba štai Šmeterlingas, odininkas. Kas kartą, kai suve- 
dame sąskaitas, jis sako: 

— Ar negalėtų, vadinas, toks Vokulskis, vadinas, ves- 
ti?.. Vyras, vadinas, karštas, sprandas kaip buliaus... 
Trenk mane, vadinas, perkūnas, pats už jo dukterį išleis- 
čiau, o kraičio duočiau jiems per metus už kokius dešimt 
tūkstančių, vadinas, prekių... Na? 

Arba dar tarėjas Vronskis. Neturtingas, toks tylutis, bet 
kas savaitę perkasi pas mus nors porą pirštinių ir kaskart 
sako: 

— Kaipgi nežus Lenkija, Dieve mano, jeigu tokie, kaip 
Vokulskis neveda. Net kraičio, Dieve mano, žmogui nerei- 
kia: tad galėtų susirasti panelę, kuri, Dieve mano, ir forte- 
pijonu skambina, ir šeimininkė gera, ir kalbų moka... 

Tokių piršlių dešimtys lankosi mūsų parduotuvėje. Kitos 
motinos, tetos arba tėvai tiesiog atsiveda pas mus paneles, 
kurioms jau laikas tekėti. Motina, teta ar tėvas perka ką 
noIs už Iublį, o tuo tarpu panelė vaikštinėja po parduotuvę, 
čia prisėda, čia pasiremia — rodo savo figūrą, čia dešinę 
kojytę iškiša, čia kairę, paskui rankutes pakelia... Ir vis 
dėl to, kad sučiuptų Stachą, o jo arba parduotuvėje nėra, 
arba, jeigu ir yra, tai nė į prekes nežiūri, tarytum saky- 
damas: 

— Prekes įvertina ponas Žeckis... 

Vargšui mano Stachui niekas nesimpatizuoja, vien tiktai 
šeimos, turinčios suaugusių dukterų, taip pat našlės ir iš- 
tekėti norinčios merginos, kurios atrodo narsesnės už veng- 
Ių pėstininkus. Nenuostabu: sukėlė prieš save visus šilko 
ir medvilninių audinių fabrikantus ir visus pirklius, kurie 
parduoda jų prekes. 


Kartą sekmadienį užsukau į restoranėlį papusryčiauti 
( o tai man labai retai teatsitinka). Taurelė anyžinės ir ga- 
balėlis silkės prie bufeto, o prie stalelio porcija vėdarų ir 

ketvirtis porterio — ir visa mano puota. Sumokėjau ne visą 
rublį, užtat kiek dūmų prisirijau, kiek visko prisiklausiau!.. 
Užteks bent keletui metų. 

Tvankiame ir tamsiame kaip rūkykla kambaryje, kur 
man buvo paduoti vėdarai, prie vieno stalo sėdėjo šešetas 
lankytojų. Tai buvo žmonės nusipenėję ir gerai apsirengę; 
tikriausiai pirkliai, namų savininkai, o gal ir fabrikantai. 
Iš pažiūros kiekvienas turėjo kokius tris, o gal ir penkis 
tūkstančius rublių metinių pajamų. 

Kadangi man tie ponai buvo nepažįstami, o ir jie manęs 
tikriausiai nepažinojo, aš negaliu įtarti, kad jie tyčia šmei- 
žė. Tačiau įsivaizduokite, koks turėjo būti sutapimas, kad 
kaip tik tuo momentu, kai aš įėjau į kambarį, jie kalbėjosi 
apie Vokulskį. Pro dūmus negalėjau įžiūrėti, kas kalbėjo; 
be to, aš nedrįsau pakelti akių nuo lėkštės. 

— Karjerą padarė! — kalbėjo storas balsas.— Jaunystėje 
patarmnaudavo tokiems kaip mes, o į senatvę panūdo ki! 
mingiems ponams padus laižyti. 

— Tie dabartiniai ponai — įterpė dusulingas pašneko- 
vas,— tiek pat verti, kiek ir jis. Argi seniau grafienė savo 
namuose būtų priiminėjusi ekspardavėją, praturtėjusį per 
vedybas... Juokinga šnekėti!.. 

— Vedybos — niekai —atsakė žemas balsas, truputį 
krenkštelėjęs— naudingos vedybos —ne gėdingas dalykas. 
Bet tie milijonai, uždirbti iš karinių pristatymų, iš tolo 
kvepia kriminalu. 

— Jis, rodos, nevogė,— pusbalsiu pratarė trečias pa- 
šnekovas. 

— Tada jis neturi milijonų, — suriaumojo bosas.— O jei- 
gu taip, tai ko jis nosį riečia?.. Ko lenda į aristokratus? 

— Kalbama, — įsikišo dar kažkas, — kad jis norįs įsteigti 
bendrovę iš vienų bajorų... 

— Aha!.. Ir apipešioti juos, o paskui pasprukti, — paste- 
bėjo dusulingasis. 

— Ne, kalbėjo bosas,— nenusiplaus jis tų pristatymų 
netgi savo pilkuoju muilu. Galanterijos pirklys verčiasi tie- 
kimais! Varšuvietis važiuoja į Bulgariją! .. 

— Jūsų brolis, inžinierius, važinėja uždarbiauti dar to- 
liau, — atsiliepė tylusis balsas. 

— Kaipgi! — pertraukė jį bosas.— Gal jis ir kartūnėlius 
iš Maskvos gabeno? Čia slypi dar vienas dalykas: jis žlug- 
do vietinę pramonę!.. 

— Ehe he!..— nusijuokė kažkas, ligi šiol tylėjęs.— Tai 
jau pirklio neliečia. Pirklys tuo ir laikosi, kad suranda pi- 
gesnę prekę ir brangiau ją parduoda. Ar ne taip?.. 
Ehe he!.. 

— Šiaip ar taip, aš nė trijų grašių neduočiau už jo 
patriotizmą, — atsakė bosas. 

— Tačiau, — įterpė tylusis balsas, — rodos, tasai Vokuls- 
kis savo patriotizmą įrodė ne tik liežuviu... 

— Juo blogiau, — nutraukė bosas.— Įrodė, kai buvo pli- 
kas, o kai pajuto rublį kišenėje — iš karto atšalo. 

— O!.. ir kodėl gi mes visuomet ką nors kaltiname tė- 


vynės išdavimu arba vagyste? Negražu!..— pasipiktino ty- 
lusis balsas. 
— Ko gi jūs jį taip smarkiai ginate? ..— paklausė bosas, 


triukšmingai patraukdamas kėdę. 

— Ginu, nes truputį esu apie jį girdėjęs, — atsakė tylusis 
balsas.— Pas mane vežioja prekes toks Visockis; jis badu 
mirė, kol Vokulskis jo ant kojų nepastatė... 

— Iš pinigų, prisiplėštų Bulgarijoje!.. Labdarys!.. 

— Kiti, gerbiamasis, praturtėjo iš visuomeninių pinigų, 
ir tai nieko. Ehe! he!.. | 

— Šiaip ar taip, jis tamsi asmenybė, — užbaigė dusulin- 
gasis.— Blaškosi į dešinę ir į kairę, parduotuvės nežiūri, 
kartūnėlius gabena, bajorus taikosi apmauti... 

Kadangi kelneris atnešė jiems naujų butelių, aš patylom 
išslinkau. Į tą pokalbį nesikišau, nes, pažinodamas Stachą 
iš mažų dienų, būčiau galėjęs jiems pasakyti tik du žodžius: 
„Esate niekšai...“ 

Ir visa tai plepama tuo metu, kai aš drebu dėl jo atei- 
ties, kai kasdien keldamas ir guldamas klausiu: „Ką jis 
daro? Kam daro? Ir kas iš to išeis?..“ Ir visa tai plepama 
prie manes šiandien, kai aš tiktai vakar mačiau, kaip iešmi- 

ninkas Visockis puolė jam po kojų, dėkodamas už perkė- 
limą į Skernevicus ir už pagalbą pinigais... 

Paprastas žmogus, o koks doras! Atsivežė su savimi de- 
šimties metų sūnelį ir, parodęs jam Vokulskį, pasakė: 
mūsų geradarys... Jeigu jis kada nors panorėtų, kad tu nu- 
sikirstum dėl jo ranką, —nusikirsk ir vis tiek dar neatsi- 
dėkosi už viską... 

Arba toji mergina, kuri parašė jam iš vienuolyno: „Pri- 
siminiau vieną maldą iš vaikystės ir melsiuosi už jus...“ 

Štai paprasti žmonės, štai smukusios merginos; argi jie 
ir jos ne daugiau turi kilnių jausmų negu mes, išsipustę 
ponai, nors ir giriamės po visą miestą savo dorybėmis, ku- 
riomis, tiesą sakant, nė vienas iš mūsų nebetiki? Teisingai 
daro Stasius, kad rūpinasi tų nelaimingųjų likimu, nors... 
galėtų rūpintis jais truputį ramiau... 

Ak! Kaip neramu man dėl naujųjų jo pažinčių... 

Atsimenu, gegužės pradžioje ateina į parduotuvę kaž- 
kokia neaiški asmenybė (rudos žandenos, šlykščios akys) ir, 
padėjęs ant pulto savo vizitinę kortelę, sako gerokai darky- 
ta kalba: 

— Prašau pasakyti ponas Vokulskis, aš būsiu šiandien 
septinta... 

Ir viskas. Pasižiūrėjau į kortelę, skaitau: „Viljamas Ko- 
linzas, anglų kalbos mokytojas...“ Čia kas per komedija? .. 
Juk Vokulskis nesimokys anglų kalbos?.. 

Tačiau viską supratau, rytojaus dieną perskaitęs telegra- 
mas... apie Hedelio pasikėsinimą. .. 

Arba kita pažintis — kažkokia ponia Meliton, kuri tei- 
kiasi pas mus lankytis nuo to laiko, kai Stasius sugrįžo iš 
Bulgarijos. Bobelė liesutė, mažutė, tarška kaip malūnas, bet 
iš karto jauti, kad sako tik tai, ką nori pasakyti. Įlekia ji 
kartą pas mus gegužės pabaigoje: 

— Ar ponas Vokulskis yra? Turbūt nėra, taip ir ma- 
niau... Juk kalbu su ponu Žeckiu, tiesa? Iš karto atspėjau. .. 
Koks puikus lagaminėlis!.. Iš alyvmedžio, čia aš nusima- 
nau. Pasakykite ponui Vokulskiui, kad jis atsiųstų man jį, 

adresą jis žino, ir tegul rytoj, apie pirmą, atvažiuoja į La- 
zenkas..., 

— Atleiskite, į kokias !? — paklausiau aš, pasipiktinęs 
jos įžūlumu. 

— Kokie kvaili juokai!.. Žinoma, į karališkąsias! — at- 
sakė man toji dama. 

Ir ką gi!.. Vokulskis pasiuntė jai lagaminėlį ir nuvažia- 
vo į Lazenkas. O sugrįžęs iš ten, pasakė man, kad... Berly- 
ne susirinks kongresas Rytų karui užbaigti... Ir kongresas 
susirinko!.. 

Ta pati dama įgriuvo dar kartą, jei neklystu, birželio 
pirmą. 

— Ak! — sušuko ji Kokia puiki vaza!.. Tikriausiai 
prancūziška majolika, čia aš nusimanau... Pasakykite ponui 
Vokulskiui, tegul atsiunčia man, ir (pridūrė pašnibždo- 
mis)... ir... pasakykite dar jam, kad poryt, apie pirmą... 

Kai ji išėjo, aš pasakiau Liseckiui: 

— Galite lažintis, kad poryt sužinosime svarbią politinę 
naujieną. 

— Birželio trečią?..— paklausė jis šypsodamasis. 

Tačiau įsivaizduokite mūsų minas, kai atėjo telegrama 
apie... Nobilingo pasikėsinimą Berlyne... Aš maniau, kad 
krisiu negyvas, o Liseckis nuo to laiko liovėsi iš manęs ne- 
padoriai šaipęsis ir, kas blogiausia, vis klausinėja mane, kas 
naujo politikoje. .. 

Iš tikrųjų, baisi nelaimė yra gera reputacija! Juk nuo to 
momento, kai Liseckis ėmė kreiptis į mane kaip į „infor- 
muotą“ žmogų, aš susirgau nemigą ir netekau net to ape- 
tito, kurį dar turėjau... 

O ką jaučia vargšas mano Stachas, kuris nuolat susidu- 
ria su tuo ponu Kolinzu ir su ta ponia Meliton?.. 

Gailestingasis Dieve, sergėk mus!.. 

Jeigu jau taip išsiplepėjau (dievaži, aš darausi plepys), 
tai dar pridėsiu, kad ir mūsų parduotuvėje įsiveisė kažkoks 
nesveikas nerimas. Be manęs, dar yra septyni pardavėjai 


! Lazenkomis lenkiškai vadinamos ir maudyklės. 

(argi svajojo apie tokius dalykus senasis Mincelis!), bet nė- 
ra vienybės. Kleinas ir Liseckis, kaip seniausi tarnautojai, 
laikosi atskirai ir į kitus bendradarbius žiūri, nepasakysiu,. 
kad paniekinamai, bet truputį iš aukšto. O trys naujieji par- 
davėjai: galanterijos, metalinių dirbinių ir guminių — vėlgi 
draugauja tik tarp savęs, o su kitais — šalti ir paniurę. Tie- 
sa, šaunusis Zemba, stengdamasis visus suartinti, laksto nuo 
senųjų prie naujųjų ir be paliovos stengiasi juos kažkuo įti- 
kinti, bet vargšas turi tokią blogą ranką, kad po kiekvieno 
jo mėginimo sutaikyti priešininkai tik dar pikčiau vieni į ki- 
tus šnairuoja. 

Gal, jeigu mūsų parduotuvė (o ji iš tikrųjų yra ne šiaip 
krautuvėlė, bet parduotuvė ir, be to, pirmaklasė parduotu- 
vė!), jeigu ji būtų plečiama palaipsniui, jeigu mes kasmet 
priiminėtume po vieną pardavėją, naujasis žmogus įsilietų 
į senųjų tarpą, ir harmonija nesutriktų. Bet kai iš karto 
prisidėjo penki nauji žmonės ir kai yienas kitam dažnai 
kliudo (nes negalima per tokį laiką nei kaip reikiant sutvar- 
kyti prekių, nei kiekvienam tiksliai nusakyti jo pareigas), 
visai natūralu, kad atsiranda nesutarimų. Na, bet kam aš 
turiu kritikuoti savo šeimininką, ir dargi žmogų, kuris turi 
daugiau proto už mus visus... 

Tik vienu atveju sutaria ir senieji, ir naujieji mūsų tar- 
nautojai, ir netgi Zemba juos paremia, būtent: kai prade- 
damas persekioti septintasis mūsų pardavėjas — Šlangbau- 
mas. Tasai Šlangbaumas (aš jį seniai pažįstu) yra Mozės 
tikėjimo, bet padorus žmogus. Mažytis, juodbruvas, sulin- 
kes, apžėlęs — žodžiu, nė trijų grašių už jį neduotum pama- 
tęs jį sėdint už pulto. Bet tegul tik pasirodo pirkėjas (Šlang- 
baumas dirba rusiškų audinių skyriuje) — Jėzau Marija!.. 
ima suktis kaip vilkutis; ką tik buvo prie aukštutinės len- 
tynos dešinėje ir štai jau prie apatinio stalčiaus viduryje, 
ir tą pačią akimirką vėl kažkur palubėje iš kairės. Kai ims 
mesti rietimus — atrodo, kad tai ne žmogus, o garo mašina; 
kai ims juos vynioti ir matuoti — rodos, kad jis, bjaurybė, 
turi bent tris poras rankų. Be to, jis — apsigimęs sąskaitinin- 
kas, o kai ims girti prekę ir kaišioti pirkėjui čia vieną, čia 

kitą, kiekvienam pagal jo skonį, ir vis nepaprastai oriai — 
garbės žodis, ką ten Mračevskis!.. Gaila tik, kad jis toks 
mažas ir negražus; reikės pristatyti jam į pagalbą kokį nors 
mulkį, bet dailų jaunuolį — damoms. Tiesa, su gražesniu 
pardavėju damos ilgiau pasėdi, užtat ne taip renkasi ir 
mažiau derasi. 

(Tačiau, savo ruožtu, tegul Dievas mus sergi nuo damų 
klientūros. Aš gal dėl to ir nesiryžtu vesti, kad nuolat matau 
damas parduotuvėje. Pasaulio kūrėjas, leisdamas gamtos 
stebuklą, vadinamą moterimi, tikriausiai nepagalvojo, kiek 
bėdos pridarys pirkliams.) 

Taigi, Šlangbaumas visais atžvilgiais padorus pilietis, bet, 
nepaisant to, visi jo nemėgsta, nes —jo nelaimė — yra 
žydas... 

Apskritai gal jau metai, kai pastebiu, kad auga neapy- 
kanta žydams; net tie, kurie dar prieš keletą metų vadin- 
davo juos Mozės tikybos lenkais, dabar vadina žydais. 
O tie, kurie dar neseniai gėrėdavosi jų darbštumu, ištver- 
mingumu ir gabumais, dabar temato jų aistrą pelnytis ir 
sukčiavimus. 

Tai girdėdamas, kartais pagalvoju, kad viršum žmonijos 
kaupiasi kažkokia dvasinė tamsybė, panaši į naktį. Dieną 
viskas buvo gražu, džiaugsminga ir gera; naktį viskas daro- 
si purvina ir netikra. Taip galvoju sau, bet tyliu, nes ką 
gali reikšti seno pardavėjo nuomonė šalia garsiųjų publicis- 
tų balso, o jie sako, kad žydai deda į macus krikščionių 
kraujo ir kad reikia apriboti jų teises. Kulkos viršum mūsų 
galvų švilpavo kitokius šūkius — atsimeni, Kacai? 

Tokia padėtis labai savotiškai veikia Šlangbaumą. Dar 
pernai tas žmogus vadinosi Šlangovskiu, švęsdavo Velykas 
ir Kalėdas, ir tikriausiai nė vienas uoliausias katalikas ne- 
suvalgydavo tiek kiaulienos dešros, kiek jis. Atsimenu, 
kaip kartą cukrainėje kažkas jį paklausė: 

— Ar jūs nemėgstate ledų, ponas Šlangovski? Jis at- 
sakė: 

— Mėgstu tik dešrą, bet be česnako. Česnako negaliu 
pakęsti. 

Jis sugrįžo iš Sibiro drauge su Stachu ir daktaru Šuma- 
nu ir iš karto stojo dirbti pardavėju į krikščionišką parduo- 
tuvę, nors žydai pirkliai siūlė jam geresnes sąlygas. Nuo to 
laiko jis be perstojo dirbo pas krikščionis ir tiktai šiemet 
buvo atleistas iš tarnybos. 

Gegužės pradžioje jis pirmą kartą kreipėsi į Stachą su 
prašymu. Buvo susigūžęs daugiau negu paprastai, ir jo akys 
buvo raudonesnės negu visuomet. 

— Stachai,—tarė jis droviu balsu,— pražūsiu Nalevko- 
se, jei tu manęs nepriglausi. 

— Kodėl iš karto neatėjai pas mane?— paklausė Stachas. 

— Nedrįsau... Bijojau, kad kas nepasakytų, jog žydas 
būtinai visur įsisuks. Aš ir dabar nebūčiau atėjęs, jei man 
nerūpėtų vaikai. 

Stachas gūžtelėjo pačiais ir čia pat priėmė Šlangbau- 
mą, paskirdamas jam pusantro tūkstančio rublių per metus. 

Naujasis pardavėjas iš karto ėmėsi darbo, o po pusva- 
landžio Liseckis burbtelėjo Kleinui: 

— Kas čia dabar, po velnių, iš kur taip česnaku tren- 
kia, Kleinai?.. 

O dar po ketvirčio valandos, *au nebežinau, kokia pro- 
ga, pridūrė: 

— Ir kaip tie bjaurybės žydai braunasi į Krokuvos prie- 
miestį! Ar maža jiems, susnoms, Nalevkų ar Sventojerskos? 

Šlangbaumas tylėjo, tik jo paraudusios blakstienos virp- 
čiojo. 

Laimė, tas pašaipas girdėjo Vokulskis. Jis pakilo nuo 
stalo ir tarė tokiu tonu, kurio, prisipažinsiu, nemėgstu: 

— Klausykite... ponas Lisecki! Ponas Henrikas Šlang- 
baumas buvo mano draugas tuo metu, kai man buvo labai 
sunku. Tai gal jūs leisite jam draugauti su manim dabar, 
kai man šiek tiek geriau?.. 

Liseckis suglumo, jausdamas, kad jo paties vieta paki- 
bo ant plauko. Jis nusilenkė ir kažką sumurmėjo, o Vokuls- 
kis priėjo prie Šlangbaumo, apkabino jį ir tarė: 

— Mielas Henrikai, nesidėk į širdį tų smulkių pašaipų, 
nes mes čia visi draugiškai vienas iš kito pasišaipome. Ir 

pareiškiu tau, kad jeigu kada nors tu išeisi iš šios parduo- 
tuvės, tai nebent tik drauge su manimi. 

Šlangbaumo padėtis iš karto paaiškėjo; dabar visi ne 
jam, o veikiau man ką nors pasako (net ir išplūsta). Bet 
argi yra kas išradęs priemonę prieš užuominas, vaipymąsi 
ir žŽvairavimą?.. O visa tai nuodija vargšo gyvenimą; dažnai 
jis dūsaudamas man sako: 

— Ak, jeigu nebijočiau, kad mano vaikai užaugs be- 
teisiais žydais, tučtuojau bėgčiau iš čia į Nalevkas... 

— O kodėl gi jūs, po galais, ponas Henrikai,— paklau- 
siau jį, — neapsikrikštijate?. . 

— Prieš keletą metų gal būčiau tai padaręs, bet ne da- 
bar. Dabar aš supratau, kad kaip žydo manęs neapkenčia 
tik krikščionys, o kaip perkrikštas pasidaryčiau bjaurus ir 
krikščionims, ir žydams. Juk reikia su kuo nors gyventi tai- 
koje. Be to,— pridūrė jis tyliau,— aš turiu penketą vaikų ir 
turtingą tėvą, kurio esu vienintelis įpėdinis. .. 

Įdomus dalykas. Šlangbaumo tėvas palūkininkas, o sū- 
nus, kad nereikėtų imti iš jo nė grašio, skursta parduotu- 
vėse. 

Dažnai aš pasikalbu apie jį akis į akį su Liseckiu. 

— Už ką, — klausiu aš,— jūs jį persekiojate? Juk na- 
muose jis tvarkosi krikščioniškai, net vaikams eglutę 
ruošia... 

— Nes mano. —-atsakė Liseckis — kad naudingiau yra 
valgyti macus su dešra negu be dešros. 

— Bet jis buvo Sibire, rizikavo... 

— Dėl biznio... Dėl biznio jis ir Šlangovskiu vadinosi, 
o dabar vėl pasidarė Šlangbaumu, kai jo senis susirgo 
astma. 

— Jūs gi patys iš jo tyčiojotės,— sakau, — kad jis puo- 
šiasi svetimomis plunksnomis, tai jis ir vėl susigrąžino se- 
nąją pavardę. 

— Ir už tai, tėvui mirus, gaus kokį šimtą tūkstančių 
rublių, — atrėžė Liseckis. 

Čia ir aš gūžtelėjau pečiais ir nutilau. Negerai vadin- 
tis Šlangbaumu, negerai ir Šlangovskiu; blogai būti žydu, 

blogai ir perkrikštu. .. Naktis leidžiasi, naktis, ir viskas da- 
rosi pilka ir įtartina! 

O nuo viso to kenčia Stachas. Ne tik priėmė į parduo- 
tuvę Šlangbaumą, bet dar tiekia ir prekes žydams pirkliams 


sina, bet ne jiems jį pagąsdinti; užsispyrė ir nenusileis, nors 
ugnyje jį čirškink. 

Kuo visa tai baigsis, Dieve gailestingasis. .. 

Teisybė!.. Visą laiką nukrypdamas nuo pasakojimo, pa- 
miršau keletą labai svarbių smulkmenų. Turiu galvoje Mra- 
čevskį, kuris jau geras laiko tarpas arba netyčia žlugdo 
mano planus, arba sąmoningai mane klaidina. 

Tasai jaunuolis buvo iš mūsų atleistas už tai, kad, Vo- 
kulskiui girdint, truputį pavažiavo socialistams. Tačiau 
paskui Stachas leidosi įkalbamas ir tuoj po Velykų išsiuntė 
Mračevskį į Maskvą, net pakeldamas jam algą. 

Ne vieną vakarą svarsčiau, ką galėtų reikšti ta kelionė, 
tikriau sakant — ištrėmimas. 

Bet kai po trijų savaičių Mračevskis atvažiavo iš Mask- 
vos paimti iš mūsų prekių, aš iš karto supratau Stacho 
planą. 

Iš pažiūros jaunuolis mažai tepasikeitė: toks pat aštria- 
liežuvis, toks pat gražus, gal tik kiek labiau išblyškęs. Sako, 
kad Maskva jam patikusi, ypač tenykštės moterys, kurios 
gyvesnės ir karštesnės, bet užtat ne tokios prietaringos 
kaip mūsiškės. Aš taip pat manau, kad mano jaunystėje 
moterys buvo mažiau prietaringos negu dabar. 

Visa tai —tik įžanga. Mat Mračevskis atsivedė tris la- 
bai įtartinus žmones, kuriuos jis vadina „prikazčikais“, ir 
visą paką kažkokių brošiūrų. Tie „prikazčikai“ turėję kaž- 
ką apžiūrėti mūsų parduotuvėje, tačiau darė tatai taip, kad 
niekas jų pas mus nė nematė. Ištisas dienas jie valkiojosi 
po miestą ir, galėčiau prisiekti, ruošė dirvą kažkokiai revo- 
liucijai. Tačiau, pastebėję, kad aš nuo jų akių nenuleidžiu, 
jie kiekvieną kartą, atėję į parduotuvę, dėdavosi esą girti, 
o su manimi kalbėdavosi vien tik apie moteris, tvirtindami, 

priešingai Mračevskiui, kad lenkės —tai puikumėlis, tik 
labai panašios į žydes. 

Aš dėjausi tikįs viskuo, ką jie šneka, ir, apsukriai iš- 
klausinėjęs, įsitikinau, kad geriausiai jie yra susipažinę su 
kvartalais apie tvirtovę. Vadinasi, kaip tik ten jie turėjo 
reikalų. O kad mano spėliojimai nebuvo nepagrįsti, įrodė 
faktas, kad į tuos „prikazčikus“ atkreipė dėmesį net poli- 
cija. Per dešimt dienų jie nei daugiau, nei mažiau kaip tris 
kartus buvo nuvesti į nuovadą. Matyt, jie vis dėlto turi 
kažkokių aukštų pažinčių, kad buvo paleisti. 

Kai papasakojau Vokulskiui savo įtarimus dėl „prikaz- 
čikų“, Stachas tik šyptelėjo ir atsakė: 

— Tai dar nieko... 

Iš to darau išvadą, kad Stachas turbūt yra gerokai su- 
sipainiojęs su nihilistais. 

Tik įsivaizduokite, kaip aš nustebau, kai, pasikvietęs 
kartą pas save Kleiną ir Mračevskį arbatos išgerti, įsiti- 
kinau, kad Mračevskis yra aršesnis socialistas negu Klei- 
nas... Tas pats Mračevskis, kuris neteko pas mus tarnybos 
už tai, kad keikė socialistus!.. Iš nustebimo aš visą vakarą 
negalėjau nė žodžio ištarti; tik Kleinas patylomis džiaugėsi, 
o Mračevskis postringavo. 

Kaip gyvas nesu nieko panašaus girdėjęs. Tasai pien- 
burnis įrodinėjo man, remdamasis neva labai išmintingų 
žmonių pavardėmis, kad visi kapitalistai — plėšikai, kad 
žemė turinti priklausyti tiems, kurie ją dirba, kad fabrikai, 
kasyklos ir mašinos turinčios būti visuomenės nuosavybė, 
kad Dievo visai nesą ir sielos taip pat nesą, ją išgalvoję 
kunigai, norėdami išvilioti iš žmonių dešimtinę. Jis dar sa- 
kė, kad kai bus padaryta revoliucija (jis padarys su trimis 
„prikazčikais“), tai visi mes dirbsime tiktai aštuonias va- 
landas per dieną, o likusį laiką galėsime linksmintis, be to, 
kiekvienas senatvėje gaus pensiją ir bus nemokamai palai- 
dotas. Ir užbaigė, sakydamas, kad tik tuomet prasidėsiąs 
rojus žemėje, kai viskas bus bendra: žemė, pastatai, maši- 
nos ir net žmonos. 

Kadangi esu viengungis (kai kas mane net senberniu 

vadina) ir rašau šį dienoraštį nė kiek neveidmainiaudamas, 
tai prisipažinsiu, kad tasai žmonų bendrumas man truputį 
patiko. Net pasakysiu, kad pajutau kažkokią simpatiją so- 
cializmui ir socialistams. Bet kam jie būtinai užsispyrę da- 
ryti revoliuciją, kai ir be jos žmonės yra turėję bendrų 
žmonų? 

Šitaip aš mąsčiau, bet tas pats Mračevskis pagydė ma- 
ne nuo savo teorijų ir kartu smarkiai suardė mano planus. 

Tarp kitko, pasakysiu, kad iš visos širdies norėčiau, kad 
Stachas vestų. Jeigu turėtų žmoną, nebegalėtų taip dažnai 
tartis su Kolinzu ir su ponia Meliton, o jeigu dar atsirastų 
ir vaikų, tai jis gal būt nutrauktų visus įtartinus ryšius. 
Kur tai matyta, kad toks žmogus, kaip jis, tikras kareivis 
iš prigimties, susidėtų su žmonėmis, kurie, šiaip ar taip, 
nestoja į mūšio lauką su ginklu prieš ginklą. Vengrų pėsti- 
ninkai ir pagaliau jokie pėstininkai nešaudo į beginklį prie- 
šą. Bet laikai keičiasi. 

Taigi labai norėčiau, kad Stachas vestų, ir net manau, 
kad nužiūrėjau jam tinkamą partiją. Kartais mūsų parduo- 
tuvėje lankosi (o ir anoje lankydavosi) viena nepaprastai 
graži moteris. Šatenė, pilkos akys, nuostabiai dailūs veido 
bruožai, laikosi tiesiai, o rankelės ir kojelės — tikras gražu- 
mėlis!.. Kartą mačiau ją išlipančią iš vežiko fajetono, ir, 
prisipažinsiu, man net karšta pasidarė nuo to, ką pama- 
čiau... Tai bent didį džiaugsmą iš jos turėtų gerasis Sta- 
sius, nes ir liemenėlis kaip sykis, ir lūputės kaip uogelės. .. 
O kokios krūtys!.. Kai ji ateina apsivilkusi aptempta suk- 
nele, man atrodo, jog angelas nusileido iš dangaus, suglau- 
des ant krūtinės savo sparnelius!.. 

Rodos, ji našlė, nes niekuomet nematau jos su vyru, 
o visuomet tik su maža dukrele, Heliunia, meilute kaip 
saldainėlis. Jeigu Stachas ją vestų, iš karto turėtų nutraukti 
Ivšius su nihilistais, nes visą laiką, kuris liktų laisvas nuo 
patarnavimų žmonai, jis glamonėtų jos mielą vaikelį. Tačiau 
ir tokia žmonelė nedaug laisvų valandėlių jam tepaliktų. 

Aš jau sudariau visą planą ir galvojau, kaip čia susipa- 
žinus su ta dama, o paskui pristačius ją Stachui, tik staiga 

velnias atnešė iš Maskvos Mračevskį. Įsivaizduokite, kaip 
aš pasipiktinau, kai antrą dieną atvažiavęs tasai dabita įei- 
na į mūsų parduotuvę su mano našle!.. Ir kaip jis šokinėjo 
apie ją, kaip vartė akis, kaip stengėsi atspėti jos norus... 
Laimė, kad nesu storas, nes, pamačius tą įžūlų tūpčiojimą, 
mane tikriausiai būtų apopleksija trenkusi. 

Kai jis po kelių valandų sugrįžo pas mus, aš jį ko abe- 
jingiausiai paklausiau, kas toji dama. 

— Ką, patiko jums?— sako jis.— Šampanas, ne mote- 
ris! — pridūrė, begėdiškai merkdamas.— Tik be reikalo jūs 
įsižiūrėjote, ji dėl manęs iš galvos eina... Ak, gerbiamasis, 
koks temperamentas, koks kūnas... O kad jūs matytumėte, 
kaip ji atrodo su liemenėle. .. 

— Tikiuosi, ponas Mračevski. ..— rūsčiai atrėžiau aš. 

— Aš juk nieko nesakau! —atsakė jis, kaip man pasi- 
rodė, gašliai trindamasis rankas — Aš nieko nesakaul!.. 
Aukščiausia vyro dorybė, ponas Žecki, yra diskretumas, 
ypač kai santykiai artimesni. .. 

Aš pertraukiau jį, jausdamas, kad jeigu tasai pienbur- 
nis toliau kalbės tokiu pat tonu, tai aš turėsiu pareikšti 
jam savo panieką. Na ir laikai, na ir žmonės!.. Ir jeigu aš 
turėčiau laimę atkreipti į save kokios nors damos dėmesį, 
tai neišdrįsčiau nė pagalvoti apie tai, o ne tik šaukti visa 
gerkle, dargi tokioje didelėje, kaip kad mūsų, parduotu- 
vėje. 

O kai Mračevskis dar išdėstė žmonų bendrumo teoriją, 
man iš karto atėjo į galvą: 

„Stachas nihilistas ir Mračevskis nihilistas... Tik tegul 
pirmasis veda, tai antrasis netruks pareikšti savo teises 
į jo žmoną... O juk gaila būtų tokios moters tokiam Mra- 
čevskiui!“ 

Gegužės pabaigoje Vokulskis nutarė pašventinti mūsų 
naująją parduotuvę. Šia proga pastebėjau, kaip keičiasi lai- 
kai... Mano jaunystėje pirkliai taip pat šventindavo krautu- 
ves, rūpindamiesi, kad ceremoniją atliktų garbingas ir die- 
vobaimingas kunigas, kad būtų tikro švęsto vandens, nauja 
šlakstyklė ir lotyniškai gerai mokąs vargonininkas. O pasi- 

baigus apeigoms, per kurias buvo šlakstoma ir šventinama 
vos ne kiekviena spinta ir kone visos prekės, prie krautu- 
vės slenksčio būdavo prikalama pasaga pirkėjams privilioti 
ir tik tada pagalvojama apie užkandą, kurią paprastai suda- 
rydavo taurelė degtinės, dešra ir alus. 

Dabar gi (ką dėl to pasakytų senojo Mincelio .amžinin- 
kai?) pirmiausia buvo klausiama: kiek reikės virėjų ir lio- 
kajų, paskui: kiek butelių šampano, kiek vengriškojo vyno 
ir — kokius paruošti pietus? Pietūs buvo svarbiausioji iškil- 
mių dalis, nes ir kviestieji svečiai domėjosi ne tuo, kas 
šventins, o tuo, kas bus paduota ant stalo... 

Apeigų išvakarėse įbėgo į mūsų parduotuvę kažkoks 
mažutis sukaitęs žŽmogėnas, kuriam — taip ir negalėčiau pa- 
sakyti — ar apykaklė buvo ištepusi sprandą, ar atvirkščiai. 
Iš aptrinto durtinio jis išsitraukė bloknotą, užsidėjo ant no- 
sies taukuotus akinius ir taip ėmė vaikščioti po kambarius, 
kad aš tiesiog sunerimau. 

„Kas tai, po velnių — manau, —negi kas nors iš poli- 
cijos, o gal teismo vykdytojas aprašinėja mūsų turtą?..“ 

Du kartus priėjau prie jo, ketindamas ko mandagiausiai 
paklausti, ko jam reikia. Tačiau pirmą kartą jis murmtelėjo: 
„Prašau man netrukdyti“ —o antrą kartą įžūliai pastūmė 
mane į šalį. 

Nustebau dar labiau, kai pamačiau, kad kai kurie iš mū- 
sų sveikina jį nepaprastai maloniai, trindamiesi rankas, ta- 
rytum jis mažų mažiausia būtų banko direktorius, ir viską 
jam aiškina. 

„Na,—tariau aš sau, — neatrodo, kad tasai varguolis bū- 
tų iš draudimo draugijos. Tokių driskių tenai nepriima. ..* 

Tiktai Liseckis man pakuždėjo, kad ponas yra labai 
garsus reporteris ir kad jis aprašys mus laikraščiuose. Man 
net šilta pasidarė širdyje, pagalvojus, kad galiu pamatyti 
išspausdintą savo pavardę, kuri tik vieną kartą buvo pa- 
minėta „Policijos laikraštyje“, kai buvau pametęs taupo- 
mąją knygelę. Tą pačią akimirką pastebėjau, kad to 
žmogaus viskas buvo nepaprasto didumo: didelė galva, di- 
delis bloknotas, netgi labai didelis lopas ant kairio bato. 

O jis vis vaikščiojo po kambarius pasipūtęs kaip kala- 
kutas ir rašė, vis rašė... Pagaliau prabilo: 

— Ar nebuvo pas jus neseniai kokio nors įvykio?.. Ne- 
didelio gaisro, vagystės, piktnaudžiavimo, skandalo?.. 

— Dieve saugok! — išdrįsau pastebėti. 

— Gaila, — atsakė jis.— Geriausia reklama parduotuvei 
būtų, jeigu čia taip kas nors pasikartų... 

Aš apstulbau, išgirdęs tokį linkėjimą. 

— Jūsų malonybe,—pasiryžau pastebėti nusilenkda- 
mas,— gal teiksitės pasirinkti sau kokį nors daiktelį, tai 
mes jį jums nemokamai pasiųsime į namus... 

— Kyšis?..— paklausė jis, pažvelgdamas į mane kaip 
Koperniko statula.— Mes esame įpratę pirktis tai, kas mums 
patinka, — pridūrė jis — o dovanų iš nieko nepriimame. 

Jis užsimaukšlino viduryje parduotuvės savo dėmėtą 
skrybėlę ir, susikišęs rankas į kišenes, išėjo laukan kaip 
ministras. Net kai jis buvo jau kitoje gatvės pusėje, aš dar 
mačiau jo bato lopą. 

Grįžtu prie šventinimo apeigų. 

Pagrindinės iškilmės, tai yra pietūs, įvyko didžiojoje 
Europos viešbučio salėje. Salė buvo papuošta gėlėmis, di- 
džiuliai stalai sustatyti pasagos forma, pasamdytas orkest- 
ras, ir šeštą valandą vakaro susirinko daugiau kaip pusantro 
šimto žmonių. Ko tik tenai nebuvo!.. Daugiausia pirklių ir 
fabrikantų iš Varšuvos, iš provincijos, iš Maskvos — kur 
ten! Net iš Vienos ir Paryžiaus! Atvyko ir du grafai, vienas 
kunigaikštis ir gerokas būrys dvarininkų. Apie gėrimus nė 
nekalbu, nes iš tiesų nežinau, ko buvo daugiau: ar lapelių 
ant augalų, puošiančių salę, ar butelių. 

Tas malonumas kaštavo mums daugiau kaip tris tūks- 
tančius rublių, užtat matyti tokią daugybę valgančių žmo- 
nių buvo iš tikrųjų įspūdinga. O kai, visiems nutilus, atsi- 
stojo kunigaikštis ir išgėrė į Stacho sveikatą, kai sugrojo 
orkestras, nebeprisimenu ką, bet labai gražų dalykėlį, ir 
šimtas penkiasdešimt žmonių sušuko: „Tegyvuoja!“ — mano 
akyse pasirodė ašaros. Pribėgau prie Vokulskio įr, apkabi- 
nęs jį, sušnibždėjau: 

— Matai, kaip visi tave myli... 

— Mėgsta šampaną, — atsakė jis. 

Aš pastebėjau, kad tostai jam nė kiek nerūpi. Jis netgi 
nepralinksmėjo, nors vienas iš kalbėtojų (tur būt literatas, 
nes plepėjo ilgai ir be jokios prasmės) pasakė — tik nežinau, 
ar apie save, ar apie Vokulskį — kad tai puikiausia diena 
jo gyvenime. 

Pastebėjau, kad Stachas daugiausia sukasi prie pono 
Lenckio, kuris, sakoma, kol nebuvo subankrutaves, trynėsi 
Europos karalių rūmuose... Amžinai ta nelaimingoji po- 
litika! .. 

Iš pradžių puota vyko labai iškilmingai; tolydžio kas 
nors iš svečių prašė žodžio ir kalbėjo taip, tarytum liežuviu 
norėdamas atidirbti už išgertą vyną ir suvalgytus patieka- 
lus. Bet juo daugiau tuščių butelių buvo nuimama nuo 
stalo, juo sparčiau garavo iš tos draugijos iškilmingumas, 
o į galą pakilo toks neįsivaizduojamas triukšmas, kad pro 
jį beveik nebuvo girdėti orkestro. 

Buvau piktas kaip velnias, norėjau išplūsti bent Mra- 
čevskį. Tačiau, pavedėjęs jį nuo stalo, tik tiek tesugebėjau 
pasakyti: 

— Ir kam visa tai?.. 

— Kam?..—atrėžė jis, žvelgdamas į mane apkvaitusio- 
mis akimis.— Ogi panelei Lenckai... 

— Jūs pamišote!.. Kas panelei Lenckai?.. 

— Na... tos bendrovės... ta parduotuvė... tie pietūs... 
Viskas jai... Dėl jos juk ir aš iš parduotuvės išlėkiau...— 
lemeno Mračevskis, remdamasis į mano petį, nes nebega- 
lėjo pastovėti. 

— Ką?..— sakau aš, matydamas, kad jis visiškai gir- 
tas.— Dėl jos išlėkei iš parduotuvės, tai gal per ją ir 
į Maskvą pakliuvai?.. 

— Aiškus... aiškus dalykas... Ji tik užtarė žodelį, tokį 
mažą žodelį... ir aš gavau trimis šimtais rublių daugiau per 
metus... Ta paukštelė daro su mūsų seniu viską, ką tik 
užsimano... 

— Na, eik gulti, —tariau aš. 

— Ir neisiu gulti... Eisiu pas savo draugus... Kur jie 
yra?.. Jie greitai susitvarkytų su ta paukštele... Nevedžio- 
tų jų už nosies, kaip senio... Kur mano draugai?— ėmė 
rėkti jis. 

Žinoma, liepiau nuvesti jį į viršų, į kambarį. Tačiau 
įtariu, kad jis apsimetė girtas, norėdamas man akis apdumti. 

Apie vidurnaktį salė buvo panaši į lavoninę arba į li- 
goninę; nuolat reikėjo ką nors vilkti į kambarį arba į ve- 
žiko karietą. Pagaliau susiradau daktarą Šumaną, kuris bu- 
vo beveik blaivas, ir nusivedžiau jį pas save arbatos iš- 
gerti. 

Daktaras Šumanas — taip pat žydas, bet tai nepaprastas 
žmogus. Jis netgi buvo beapsikrikštijąs, kai įsimylėjo krikš- 
čionę, tik ji mirė, ir jis atsisakė to sumanymo. Sakoma, jis 
net nuodijosi iš sielvarto, tačiau buvo išgelbėtas. Dabar jis 
nieko negydo ir, turėdamas geroką turtą, kažką tyrinėja — 
lyg žmones, lyg jų plaukus. Tai mažas, pageltęs žmogus, 
bet jo žvilgsnis toks veriantis, kad sunku nuo jo ką nors 
paslėpti. Kadangi Stachą jis seniai pažįsta, tai tur-būt žino 
visas jo paslaptis. 

Po tų triukšmingų pietų buvau keistai neramus ir norė- 
jau truputį patraukti Šumaną už liežuvio. Jeigu jis šiandien 
nieko man apie Stachą nepapasakos, tai jau tikriausiai nie- 
kuomet nieko apie jį nesužinosiu. 

Kai mudu parėjome į butą ir kai buvo paduotas virtu- 
vas, aš prabilau: 

— Sakykite man, daktare, tik atvirai, ką jūs galvojate 
apie Stachą?.. Aš labai dėl jo nerimstu. Matau, kaip jis jau 
visi metai leidžiasi į visokias avantiūras... Toji kelionė 
į Bulgariją, o šiandien nauja parduotuvė... bendrovė... 
karieta... Jo būdas keistai pasikeitė... 


— Nematau, kad būtų pasikeitęs, — atsakė Šumanas. — 
Stachas visuomet buvo veiksmo žmogus, ir jeigu kas nors 
dingtelėdavo jam į galvą ar į širdį, jis tučtuojau padaryda- 
vo. Nutarė įstoti į universitetą — ir įstojo, nutarė pralobti — 
ir pralobo. Tad jeigu sugalvojo kokią kvailystę, tai vėlgi 

nepasitrauks ir padarys kvailystę kaip reikiant. Toks jau 
jo būdas. 

— Ir vis dėlto,— įterpiau aš,—man jo elgesys atrodo 
labai prieštaringas... 

— Nieko nuostabaus, — pertraukė mane daktaras.— Ja- 
me susilieję du žmonės: septintojo dešimtmečio romantikas 
ir aštuntojo pozityvistas. Tai, kas iš šalies žiūrintiems at- 
rodo prieštaringa, jame pačiame yra visiškai nuoseklu. 

— Ar tik neįsipainojo jis į kokią nors naują istori- 
ją?..— paklausiau aš. 

— Nieko nežinau,— sausai atsakė Šumanas. 

Aš nutilau ir tik po valandėlės vėl paklausiau: 

— Kas gi jam galų gale bus?.. 

Šumanas kilstelėjo antakius ir sunėrė rankas. 

— Bus blogai —atsakė jis— Tokie žmonės kaip jis 
arba viską pajungia sau, arba, susidūrę su neįveikiama 
kliūtimi, persiskelia į ją makaulę. Iki šiol jam sekėsi, bet... 
juk nėra Žmogaus, kuriam gyvenimo loterijoje kliūtų vien 
laimėjimai. .. 

— Vadinasi?..— paklausiau aš. 

— Vadinasi, galime pamatyti tragediją — užbaigė Šu- 
manas. 

Jis išgėrė stiklinę arbatos su citrina ir išėjo namo. 

Visą naktį negalėjau miegoti. Tokios baisios pranašys- 
tės triumfo dieną... 

Ne! Senasis Viešpats Dievas žino daugiau už Šumaną; 
jis neleis, kad Stasius veltui žūtų...“ 


Vienuoliktasis skyrius 


SENOS SVAJONĖS IR NAUJOS PAŽINTYS 


Ponia Meliton išėjo rūsčią gyvenimo mokyklą, kurioje 
išmoko nesiskaityti net su visuomenės nuomone. 

Jaunystėje jai visi sakė, kad graži ir dorovinga panelė 
ir be kraičio galinti ištekėti. Buvo ji ir dorovinga, ir graži, 
tačiau neištekėjo. Paskui vėl visi kaip vienas sakė, kad iš- 

vai. Ji buvo išsilavinusi ir net labai savo darbą mėgstanti 
guvernantė, bet, nepaisant to, auklėtiniai kankino ją viso- 
kiausiomis išdaigomis, o jų tėvai tyčiojosi iš jos nuo pir- 
mųjų pusryčių iki pat vakarienės. Ji perskaitė daugybę 
romanų, ir visuose be išimties buvo pasakojama, kad įsi- 
mylėję kunigaikščiai, grafai ir baronai yra kilnūs žmonės, 
kurie mainais už širdį yra papratę atiduoti vargingoms gu- 
vernantėms savo ranką. Atsitiko taip, kad ji atidavė savo 
širdį jaunam ir kilniam grafui, tačiau — jo rankos negavo. 

Tiktai ketvirtą dešimtį pradėjusi ji ištekėjo už senstelė- 
jusio auklėtojo, Melitono, vien norėdama morališkai pakelti 
žmogų, kuris labai mėgo išgerti. Tačiau po vestuvių jauna- 
vedys ėmė dar smarkiau gerti negu pirma, o žmoną, tei- 
kiančią jam moralinę paramą, dažnokai vanodavo lazda. 

Kai jis mirė (rodos, gatvėje), ponia Meliton, nulydėjusi 
vyrą į kapines ir įsitikinusi, jog jis gerai užkastas, įsitaisė 
šunį, nes visi kaip vienas teigė, kad šuo yra ištikimiausias 
padaras. Ir iš tikrųjų šuo buvo ištikimas, kol pagaliau pa- 
siuto ir sukandžiojo tarnaitę, o po to pati ponia Meliton 
sunkiai susirgo. 

Pusę metų ji gulėjo ligoninėje, atskiroje palatoje, vieni- 
ša ir visų užmiršta — ir auklėtinių, ir jų tėvų, ir grafų, ku- 
riems dovanodavo širdį. Laiko mąstyti jai pakako, ir kai ji 
išėjo iš ligoninės sulysusi, susenusi, pražilusiais ir prare- 
tėjusiais plaukais, vėl visi pradėjo kalbėti, kad liga pakei- 
tusi ją taip, kad jos net nepažinsi. 

— Išgudrėjau,— atsakinėjo jiems ponia Meliton. 

Ji pati guvernante daugiau nebetarnavo, o tik rekomen- 
davo jas kitiems; apie ištekėjimą jau nebegalvojo, o pirš- 
davo jaunas poras; širdies niekam nedovanodavo, bet savo 
bute rengdavo pasimatymus įsimylėjėliams. Kadangi visi už 
visus patarnavimus jai mokėdavo, tai ji susitaupė truputį 
pinigų, iš kurių ir gyveno. 

Savo naujosios karjeros pradžioje ponia Meliton buvo 
nusiteikusi niūriai ir net ciniškai. 

— Kunigas, —sakydavo ji žmonėms, kuriais pasitikėda- 
vo,— pelnosi iš jungtuvių, o aš — iš sužieduotuvių. Grafas... 
ima pinigus už arklių kergimą, o aš — už tai, kad supažin- 
dinu Žmones. 

Ilgainiui ji ėmė kiek santūriau šnekėti, o kartais net 
moralizuoti, nes pastebėjo, kad visuotinai priimtų pažiūrų 
bei nuomonių skelbimas didina pajamas. 

Ponia Meliton seniai pažinojo Vokulskį. Kadangi ji mėgo 
viešas pramogas ir buvo įpratusi viską sekti, tai labai grei- 
tai pamatė, kad Vokulskis perdaug jau pamaldžiai žvilg- 
čioja į panelę Izabelę. Padariusi šį atradimą, ji gūžtelėjo 
pečiais; kas jai iš to, kad galanterijos pirklys įsimylėjo 
panelę Lencką? Jeigu jis būtų įsižiūrėjęs kokią turtingo 
pirklio ar fabrikanto dukterį, tai ponia Meliton galėtų pra- 
dėti piršlybas. O dabar!.. 

Tačiau kai Vokulskis grįžo iš Bulgarijos ir atsivežė lobį, 
"apie kurį buvo pasakojama visokių stebuklų, ponia Meliton 
pati užkalbino jį apie panelę Izabelę ir pasiūlė savo paslau- 
gas. Juodu be žodžių susitarė: Vokulskis dosniai mokėjo, 
o ponia Meliton teikė jam visokiausių žinių apie Lenckių 
šeimą ir jų kilmingus pažįstamuosius. Kaip tik jai tarpinin- 
kaujant, Vokulskis įsigijo Lenckio vekselius ir panelės Iza- 
belės sidabrą. 

Ta proga ponia Meliton užėjo pas Vokulskį į namus jo 
pasveikinti. 

— Labai išmintingai jūs imatės reikalo,— kalbėjo ji.— 
Tiesa, iš sidabro ir servizo naudos bus nedaug, užtat Lenc- 
kio vekselių supirkimas —tai šedevras... Iš karto matyti 
pirklys!.. 

Išgirdęs tokį pagyrimą, Vokulskis atidarė rašomąjį sta- 
lą, pasirausė jame ir ištraukė pluoštą vekselių. 

— Ar šitie?— paklausė jis, rodydamas juos poniai Me- 
liton. 

— Taip. Norėčiau turėti tuos pinigus!..— atsidususi 
tarė ji. 

Vokulskis paėmė pluoštą abiem rankomis ir perplėšė jį 
pusiau. 

— Ar matyti pirklys?..— paklausė jis. 

Ponia Meliton smalsiai pasižiūrėjo į jį ir, palingavusi 
galvą, sumurmėjo: 

— Gaila man jūsų. 

— O kodėl, jei leisite paklausti?. . 

— Gaila,— pakartojo ji — Aš pati esu moteris ir žinau, 
kad moterys užkariaujamos ne aukomis, o jėga. 

— Iš tikrųjų? 

— Grožio, sveikatos, pinigų jėga... 

— Proto. ..— pamėgdžiodamas ją, įterpė Vokulskis. 

— Proto ne tiek, veikiau kumščio,— pridūrė ponia Meli- 
ton, ironiškai šypsodamasi.— Aš gerai pažįstu savo lytį ir 
turėjau ne vieną progą užjausti vyrus dėl naivumo. 

— Dėl manęs prašom nesivarginti. 

— Ar manote, kad nereiks?— paklausė ji, žiūrėdama 
jam į akis. 

— Gerbiamoji ponia — atsakė Vokulskis— jeigu pane- 
lė Izabelė yra tokia, kokia ji man atrodo, tai gal kada nors 
mane įvertins. O jeigu nėra tokia, visuomet suspėsiu nusi- 
vilti... 

— Pasistenkite greičiau tai padaryti, ponas Vokulski, 
pasistenkite greičiau, — tarė ji, pakildama nuo krėslo.— Pa- 
tikėkite manimi, lengviau yra išmesti iš kišenės tūkstan- 
čius rublių, negu iš širdies vieną meile. Ypač jeigu ji įlei- 
džia šaknis. Beje, neužmirškite gerai investuoti mano kapita- 
liuką, — pridūrė ji — Neplėšytumėte į skutus kelių tūkstan- 
čių, jeigu žinotumėte, kaip kartais sunku juos uždirbti. 

Gegužės ir birželio mėnesiais ponia Meliton ėmė lankytis 
dažniau, o Žeckis dėl to labai krimtosi, nes įtarė kažkokį 
sąmokslą. Ir jis neklydo. Iš tikrųjų buvo susimokyta, bet 
tiktai prieš panelę Izabelę; senoji dama teikė Vokulskiui 
„svarbių žinių, tačiau tiktai apie panelę Lencką. Pavyzdžiui, 
ji pranešinėjo jam, kuriomis dienomis grafienė ruošiasi va- 
žiuoti su dukterėčia į Lazenkas. 

Tokiais atvejais ponia Meliton užbėgdavo į parduotuve 
ir, pasirinkusi sau atlyginimą — kokį nors kelių ar kelioli- 

kos rublių vertės daiktelį, pasakydavo Žeckiui dieną ir va- 
landą. 

Keistos tai būdavo Vokulskiui valandos. Sužinojęs, kad 
rytoj damos bus Lazenkose, jis jau iš vakaro netekdavo ra- 
mybės. Darydavosi abejingas reikalams, irzlus; jam rody- 
davosi, kad laikas stovi vietoje ir kad rytojaus diena nie- 
kuomet neateis. Naktį jį kamuodavo košmarai; kartais pu- 
siau sapnuodamas, pusiau pabudęs, jis šnibždėdavo: 

— Kas gi tai galų gale?.. Niekis!.. Ak, koks aš gal- 
vijas... 

Tačiau kai prašvisdavo, jis bijodavo pažvelgti pro langą, 
kad nepamatytų apsiniaukusio dangaus. Ir vėl laikas iki 
vidurdienio taip išsitęsdavo, kad į jį, atrodo, būtų sutilpęs 
visas gyvenimas, kurį dabar nuodijo baisus kartėlis. 

„Nejaugi tai meilė?.."— beviltiškai klausinėdavo jis save. 

Nekantraudamas jis jau vidurdienį liepdavo kinkyti ir 
išvažiuodavo. Kas akimirką jam rodydavosi, kad priešais 
atvažiuoja grafienės karieta, jau grįžtanti iš pasivažinėji- 
mo, arba kad jo vos benulaikomi arkliai velkasi nepaken- 
čiamai lėtai. 

Atvažiavęs į Lazenkas, jis iššokdavo iš karietos ir bėg- 
davo prie tvenkinio, kur paprastai vaikštinėdavo grafienė, 
mėgstanti lesinti gulbes. Jis visuomet atvykdavo per anksti 
ir, šalto prakaito mušamas, susmukdavo ant pirmo pasitai- 
kiusio suolo ir sėdėdavo kaip sustingęs, neatitraukdamas 
akių nuo rūmų, pamiršęs visą pasaulį. 

Pagaliau alėjos gale pasirodo dvi moteriškos figūros, 
juoda ir pilka. Vokulskiui kraujas muša į galvą. 

„Jos!.. Ar bent užkalbins mane?..* 

Jis pakyla nuo suolo ir žengia į jas kaip lunatikas, vos 
atgaudamas kvapą. Taip, tai panelė Izabelė: ji vedas už pa- 
Iankės tetą ir apie kažką su ja kalbasi. 

Vokulskis įsižiūri į ją ir galvoja: 

„Na, ir kuo gi ji nepaprasta?.. Moteris, kaip ir visos 
kitos. Iš tiesų be reikalo šėlstu dėl jos...“ 

Jis pasisveikino, damos atsakė į jo nusilenkimą. Nuėjo 
tolyn neatsigręždamas, kad neišsiduotų. Pagaliau atsisuko: 
damos dingę tarp žalumynų. 

„Grįšiu, — pagalvojo jis,— žvilgtelėsiu dar kartą... Ne, 
nepatogu!" 

Ir tą akimirką pajuto, kad mirguliuojąs tvenkinio van- 
duo traukia jį neįveikiama jėga. 

„Ak, jei žinočiau, kad mirtis — tai užsimiršimas. .. O jei- 
gu ne?.. Ne, gamtoje nėra gailestingumo... Argi ne žiau- 
Iu —įlieti į varganą žmogaus širdį begalinę kančią ir net 
nepaguosti jo, kad mirtyje atras nebūtį?“ 

Beveik tuo pačiu metu grafienė kalbėjo panelei Izabelei: 

— Žinai, Bela, aš vis labiau įsitikinu, kad pinigai ne- 
atneša laimės. Tasai Vokulskis pagal save padarė puikią 
karjerą, — ir kas iš to?.. Jis jau nebedirba parduotuvėje, 
o liūdi Lazenkose. Ar tu pastebėjai, koks liūdnas jo veidas? 

— Liūdnas?— pakartojo panelė Izabelė— Jis man pir- 
miausia atrodo juokingas. 

-— Aš to nepastebėjau,— nustebo grafienė, 

— Ne... nemalonus, — pasitaisė panelė Izabelė. 

Vokulskis niekaip nesiryžo išeiti iš parko. Jis vaikš- 
tinėjo kitoje tvenkinio pusėje ir iš tolo sekė tarp medžių 
šmėkščiojantį pilką apdarą. Tik vėliau jis pastebėjo, kad 
seka jau du pilkus apdarus ir vieną žydrą ir kad nė vienas 
iš jų nėra panelės Izabelės. 

„Esu neapsakomai kvailas“, — pagalvojo jis. 

Bet tai nė kiek nepadėjo. 

Vieną dieną pirmoje birželio pusėje ponia Meliton pra- 
nešė Vokulskiui, kad rytoj vidurdienį panelė Izabelė eis 
pasivaikščioti su grafiene ir — su pirmininkiene. Tasai nežy- 
mus įvykis galėjo labai daug reikšti. 

Po anų atmintinų Velykų Vokulskis keletą kartų buvo 
aplankęs pirmininkiene ir įsitikino, kad senutė yra jam la- 
bai palanki. Paprastai jis klausydavosi jos pasakojimų apie 
senus laikus, kalbėdavo apie savo dėdę ir net galutinai 
susitarė dėl paminklo ant jo kapo. Vieną sykį, nežinia iš 
kur, į jų pokalbį netikėtai įsipynė panelės Izabelės vardas, 

ir Vokulskis negalėjo nuslėpti savo susijaudinimo — jo vei- 
das pasikeitė, balsas suvirpėjo. 

Senutė pakėlė prie akių lornetą ir, įsmeigusi žvilgsnį 
į Vokulskį, paklausė: 

— Ar man tik taip atrodo, ar iš tikrųjų tu nesi abe- 
jingas panelei Lenckai? 

— Aš jos beveik nepažįstu... Kalbėjau su ja tik vieną 


kartą gyvenime...—suglumęs pasiaiškino Vokulskis, 
Pirmininkienė giliai susimąstė ir, palingavusi galvą, su- 
šnibždėjo: 
— Aha... 


Vokulskis atsisveikino, bet tasai „aha“ įsmigo jam į at- 
mintį. Šiaip ar taip, jis buvo įsitikinęs, kad pirmininkienė 
jam nėra priešas. Ir štai, nepraėjus nė savaitei po to pasi- 
kalbėjimo, jis sužinojo, kad pirmininkienė vyksta pasiva- 
žinėti į parką su grafiene ir panele Izabele. Nejaugi ji su- 
žinojo, kad damos tenai jį sutinka?.. O gal ji nori juos 
artimiau supažindinti?. . 

Vokulskis žvilgtelėjo į laikrodį: buvo trečia valanda po 
pietų. 

„Vadinasi, rytoj — pagalvojo jis— po... dvidešimt ke- 
turių valandų... Ne, mažiau... Po kiek gi?..“ 

Jis negalėjo suskaičiuoti, kiek valandų praeis nuo tre- 
čios iki kitos dienos pirmos. Jį apėmė nerimas, jis nevalgė 
pietų: vaizduotė veržėsi pirmyn, bet blaivus protas ją 
tramdė. 

„Pamatysime, kas bus rytoj. O jeigu lis ar kuri nors 
iš damų susirgs?“ 

Jis išbėgo į gatvę ir, be tikslo klaidžiodamas, kartojo: 

„Na, pamatysime, kas bus rytoj... O gal jos manęs ne- 
užkalbins?.. Galų gale panelė Izabelė yra graži mergina, 
sakysime, net nepaprastai graži, bet tik paprasta mergina, 
O ne antgamtiška būtybė. Tūkstančiai tokių pat gražių mer- 
ginų vaikščioja po pasaulį, o ir aš nemanau dantimis kabin- 
tis į vieną sijoną. Ji mane atstums?.. Gerai! .. Juo smarkiau 
krisiu į kitos glėbį...“ 

Vakare jis nuėjo į teatrą, bet išėjo po pirmojo veiksmo. 
Vėl bastėsi po miestą, bet, kur tik ėjo, visur persekiojo 
mintis apie rytdienos pasivažinėjimą ir neaiški nuojauta. 
kad rytoj jis suartės su panele Izabele. 

Praėjo naktis, paskui rytas. Dvyliktą valandą jis liepė 
pakinkyti karietą. Parašė raštelį į parduotuvę, kad ateis 
vėliau, ir sudraskė vieną porą pirštinių. Pagaliau įėjo 
tarnas. 

„Karieta pakinkyta“,— toptelėjo Vokulskiui. 

Jis ištiesė ranką, norėdamas paimti skrybėlę. 


— Kunigaikštis!..— pranešė tarnas. 
Vokulskiui aptemo akys. 
— Kviesk. 


Įėjo kunigaikštis. 

— Laba diena, ponas Vokulski,— sušuko jis.— Jūs iš- 
važiuojate? Turbūt į sandėlius arba į stotį. Tiktai iš to 
nieko neišeis. Aš sulaikau jus ir pasiimu pas save. Ir būsiu 
net toks nemandagus, kad įsiprašysiu į jūsų karietą, nes 
šiandien savosios nepasiėmiau. Tačiau esu tikras, kad jūs 
man viską atleisite už puikias naujienas. 

— Gal teiksitės prisėsti, kunigaikšti?. . 

— Valandėle. Įsivaizduokite,— kalbėjo kunigaikštis at- 
sisėsdamas,— aš tol lindau į akis mūsų mieliems ponams... 
Ar gerai pasakiau?.. tol juos persekiojau, kol pagaliau ke- 
letas žmonių sutiko ateiti pas mane ir išklausyti jūsų bend- 
rovės projektą. Taigi aš tučtuojau iškraustau jus, teisingiau 
sakant — kraustausi kartu su jumis, ir — važiuojame pas 
mane. 

Vokulskis jautėsi taip, lyg būtų iš aukštai nukritęs ir 
susitrenkęs į žemę krūtinę. 

Jo sumišimas neliko kunigaikščio nepastebėtas; kilmin- 
gasis svečias nusišypsojo, manydamas, kad tai iš džiaugsmo 
dėl jo vizito ir pakvietimo. Jam nė į galvą neatėjo, kad 
Vokulskiui pasivažinėjimas į Lazenkas gali būti svarbesnis 
už visus kunigaikščius ir bendroves. 

— Vadinasi, mes pasiruošę?— paklausė kunigaikštis, 
pakildamas nuo krėslo. 

Trūko tik sekundės, ir Vokulskis būtų pasakęs, kad ne- 
važiuos, kad nenori jokių bendrovių. Bet tą akimirką jam 
dingtelėjo mintis: 

„Pasivažinėjimas — man, bendrovė — jai." 

Vokulskis paėmė skrybėlę ir išvažiavo su kunigaikščiu. 
Jam rodėsi, kad karietos ratai rieda ne grindiniu, o per jo 
paties smegenis. 

„Moterys užkariaujamos ne aukomis, o jėga, netgi kumš- 
čio jėga..."— prisiminė jis ponios Meliton žodžius. Šio 
aforizmo paveiktas, jis vos nečiupo kunigaikščio už pakar- 
pos ir neišmetė jo lauk iš karietos. Tačiau pagunda truko 
tik akimirksnį. 

Kunigaikštis vogčiomis žvilgčiojo į Vokulskį ir, paste- 
bėjes, kad jis čia rausta, čia bąla, pagalvojo: 

„Nesitikėjau, kad suteiksiu šiam puikiam Vokulskiui to- 
kį malonumą. Taip, visuomet reikia ištiesti ranką naujiems 
žmonėms..." 

Savo aplinkoje kunigaikštis garsėjo kaip aršus patriotas, 
kone šovinistas; kituose sluoksniuose jis buvo žinomas kaip 
vienas garbingiausių piliečių. Jis labai mėgo kalbėti len- 
kiškai, ir netgi prancūziškai visuomet kalbėdavo tik apie 
visuomeninius reikalus. 

Jis buvo aristokratas nuo galvos iki kojų — siela, širdi- 
mi ir krauju. Jis tikėjo, kad kiekvieną visuomenę sudaro 
dvi dalys: pilka minia ir išrinktųjų klasės. Pilkoji minia 
buvo gamtos padaras ir gal net kilusi iš beždžionių, kaip 
kad, priešingai Šventajam Raštui, teigė Darvinas. Tačiau iš- 
rinktųjų klasės turėjo kažkokią aukštesne pradžią, ir jų 
protėviai buvo jeigu ne patys dievai, tai mažų mažiausia 
jiems giminingi herojai: Heraklis, Prometėjas, blogiausiu at- 
veju — Orfėjas. 

Kunigaikštis Prancūzijoje turėjo bičiulį, grafą (labai už- 
sikrėtusį demokratizmo liga), kuris šaipydavosi iš neže- 
miškos aristokratijos kilmės. 

— Mielas mano,— sakydavo jis — man rodos, tu ne vi- 
Sai nutuoki apie aukštos kilmės klausimus. Kas yra aristo- 
kratiška giminė? Tai giminė, kurios protėviai buvo etmonai, 

senatoriai, valvados, arba dabartine kalba sakant — marša- 
lai, aukštųjų rūmų nariai arba departamentų prefektai. Na, 
o tuos ponus mes pažįstame,— nėra juose nieko nepapras- 
to... Jie valgo, geria, kortuoja, vaikosi moterų, klimpsta 
į skolas — kaip ir visi mirtingieji, už kuriuos kartais esti net 
kvallesni. 


Kunigaikščio veidą tokiais atvejais išmušdavo raudonos 
dėmės. 


— Ar esi kada sutikęs —-atrėždavo jis — prefektą ar 
maršalą tokio didingo stoto, kaip kad matome mūsų protė- 
vių portretuose?.. 


— Kas gi čia nuostabaus?— juokdavosi demokratizmu 
apsikrėtęs grafas.— Dailininkai suteikdavo portretams tokias 
išraiškas, kurių net nesapnuodavo jų originalai, lygiai taip 
pat, kaip heraldikos žinovai ir istorikai platindavo apie juos 
neįtikimas legendas. Tai vis melas, brangusis!.. Tai tik de- 
koracijos ir kostiumai, kurie iš vieno Voiteko padaro ku- 
nigaikštį, o iš kito baudžiauninką. Iš tikrųjų ir vienas, ir 
antras — tik prasti aktoriai. 

— Su pašaipūnu, mano mielas, bergždžias ginčas! — at- 
šaudavo kunigaikštis ir pasprukdavo. Jis parbėgdavo į sa- 
vo kambarį, išsitiesdavo šezlonge ir, susinėręs rankas už 
galvos, imdavo žiūrėti į lubas, kuriose matydavo slenkant 
antžmogiško ūgio figūras, antgamtiškai stiprias, narsias, iš- 
mintingas Ir nesavanaudiškas. Tai buvo jo ir grafo protė- 
viai, tiktai grafas kažkodėl jų išsižadėdavo. Nejaugi jo 
kraujyje yra kokia nors priemaiša?. . 

Paprastų mirtingųjų kunigaikštis ne tik nevengdavo, bet 
netgi būdavo jiems labai nuolankus, dažnai susidurdavo su 
jais ir domėdavosi jų reikalais. Jis vaizduodavosi esąs vie- 
nas iš Prometėjų, kurie tam tikra dalimi turi garbingą 
pareigą — nešioti ugnį iš dangaus į žemę tiems vargšams 
žmonėms. Be to, ir religija liepė užjausti tuos mažytėlius, 
ir kunigaikštis dažnai parausdavo, vien tik pagalvojęs, kad 
didžioji aukštuomenės dalis kada nors stos prieš Dievo teis- 
mą, neturėdama tokio nuopelno. 

Taigi, pats norėdamas išvengti tos gėdos, jis lankydavosi 
visokiausiuose posėdžiuose ir net šaukdavo juos savo na- 
muose, aukodavo po dvidešimt penkis ir po šimtą rublių 
įvairiausiems visuomeniniams reikalams, o svarbiausia — 
be paliovos jaudindavosi dėl tėvynės nelaimių ir kiekvieną 
kalbą užbaigdavo sakiniu: 

— Todėl, ponai, pirmiausia pagalvokime, kaip pakelsi- 
me nelaimingą savo tėvynę... 

Ir kai pasakydavo tuos žodžius, jausdavo, kad nuo šir- 
dies nukrenta tam tikras svoris — juo didesnis, juo daugiau 
būdavo klausytojų arba juo daugiau rublių išleisdavo vi- 
suomeniniam reikalui. 

Šaukti posėdžius, skatinti visuomeninius žygius ir ken- 
tėti, be paliovos kentėti dėl nelaimingosios tėvynės — štai 
kokios, jo nuomone, buvo piliečio pareigos. Tačiau jeigu 
jį kas paklaustų, ar yra kada nors pasodinęs bent vieną 
medelį, kurio pavėsis apsaugotų žmones ir dirvą nuo kait- 
IOS, ar yIa Nnuritines nuo kelio nors vieną akmenį, daužantį 
arkliams kanopas, — jis nuoširdžiai nustebtų. 

Jis jautė ir mąstė, troško ir kentėjo —už milijonus. 
Tik — niekados nieko naudingo nebuvo padaręs. Jam at- 
rodė, kad nuolatinis rūpinimasis visos tėvynės vargais yra 
kur kas vertingesnis dalykas, negu nušluostyti nosį murzi- 
nam vaikui. 

Birželio mėnesį Varšuvos vaizdas žymiai pasikeičia. 
Anksčiau negyvenami viešbučiai susilaukia daugybės gy- 
ventojų ir pakelia savo kambarių kainas, ant daugelio na- 
mų atsiranda skelbimų: ,„Kelioms savaitėms išnuomojamas 
kambarys su baldais.“ Visi vežikai užimti, visi pasiunti- 
niai laksto. Gatvėse, soduose, teatruose, restoranuose, pa- 
Iodose, madų salonuose ir parduotuvėse galima pamatyti 
kitu metų laiku neregėtų figūrų. Tai kresni ir įdegę vyrai, 
užsidėję mėlynas kepures su snapeliais, apsiavę nepaprastai 
dideliais batais, užsimovę ankštokas pirštines ir apsivilkę 
drabužiais, pasiūtus pagal provincijos siuvėjo skonį. Juos 
lydi būreliai damų, nepasižyminčių nei grožiu, nei varšuvi- 

niu prašmatnumu, taip pat daugybė nerangių, išsižiojusių 
vaikų, kurie tiesiog žydi sveikata. 

Vieni svečiai iš kaimo atvažiuoja čionai parduoti vilnų 
jomarke, antri —į arklių lenktynes, treti — pasižiūrėti vil- 
nų ir lenktynių, vieni atvažiuoja čionai susitikti su kaimy- 
nais, kurie gyvena per varstą nuo jų namų, kiti — atsigai- 
vinti sostinės dulkėmis ir drumstu Varšuvos vandeniu, 
o yra ir tokių, kurie kelias dienas vargsta kelionėje, patys 
nežinodami kodėl. 

Kaip tik tokiu suvažiavimu pasinaudojo kunigaikštis, no- 
rėdamas suartinti Vokulskį su bajorija. 

Kunigaikštis turėjo didžiulį butą antrajame nuosavų 
namų aukšte. Dalis jo — šeimininko kabinetas, biblioteka ir 
rūkomasis — buvo vieta, kur rinkdavosi vyrai ir kur ku- 
nigaikštis dėstydavo savo arba svetimus projektus, susi- 
jusius su visuomeniniais reikalais. Tatai atsitikdavo po ke- 
letą kartų per metus. Paskutinis pavasarinis posėdis buvo 
skirtas apsvarstyti sraigtinių laivų paleidimui Vysloje, ir 
čia labai aiškiai išsiskyrė trys grupės. Pirmoji, kurią sudarė 
kunigaikštis ir jo artimieji bičiuliai, būtinai reikalavo sraig- 
tinių laivų, tuo tarpu antroji, miesčionių, iš esmės pripa- 
žindama, kad projektas puikus, vis dėlto laikė jį per anks- 
tyvu ir nenorėjo duoti pinigų. Trečiąją grupę sudarė tik 
du žmonės: vienas technikas, kuris tvirtino, kad sraigtiniai 
laivai negali plaukti Vysla, ir vienas kurčias magnatas, 
kuris į visus žodžius, apeliuojančius į jo kišenę, nuolat at- 
sakinėjo: 

— Prašom truputį garsiau, nes nieko negirdėti... 

Kunigaikštis su Vokulskiu atvažiavo pirmą valandą, 
o po kokių penkiolikos minučių ėmė rinktis ir suvažiavo 
kiti pasitarimo dalyviai. Kunigaikštis kiekvieną maloniai ir 
familiariai sveikino, pristatydavo Vokulskiui ir pabraukdavo 
kviestųjų sąraše naujai atvykusiojo pavardę labai ilgu ir la- 
bai raudonu pieštuku. 

Vienas iš pirmųjų pasirodė Lenckis: jis pasivedė Vo- 
kulskį į šalį ir dar kartą išklausinėjo, kokius tikslus ir ko- 
kią reikšmę turi bendrovė, kuriai jau priklausąs visa širdimi, 

bet vis dar niekaip negalįs įsiminti, kas čia iš tikrųjų da- 
roma. Tuo tarpu kiti svečiai stebėjo įsibrovėlį ir patylomis 
svaidė pastabas apie jį. 

— Nieko sau! — sušnibždėjo apkūnus maršalka, mirkte- 
lėdamas į Vokulskį— Šeriai pasišiaušę kaip šerno, krūti- 
nė —iš karto pasiduok, akys žvitrios... Toks medžioklėje 
neišsikvėptų! 


— O veidas, tamsta...— pridūrė baronas Mefistofelio 
fizionomija.— Kakta, tamsta... ūsiukai... žandenos, tams- 
ta... Visai, tamsta... visai... Bruožai šiek tiek, tams- 


ta... bet apskritai, tamsta... 

— Pažiūrėsime, koks jis pasirodys, kai pradėsime rei- 
kalus tvarkyti, — įterpė kiek pakumpęs grafas. 

— Apsukrus, drąsus, teip, — tarsi iš rūsio atsiliepė ki- 
tas grafas su vešliomis Žžandenomis, kuris sėdėjo krėsle 
tiesus kaip kartis, įsmeigęs porcelianines akis tiesiai prie- 
šais save, lyg anglas iš Journal Amusant *. 

Kunigaikštis pakilo nuo kėdės ir kostelėjo; susirinku- 
sieji nutilo, ir galima buvo išgirsti, kaip maršalka baigė 
savo pasakojimą: 

— Žiūrime visi į mišką, o čia kažkas — tik šast po ka- 
nopomis! Ir įsivaizduokite, mielas tamstele, kad kurtas, ku- 
ris bėgo ant saito prie arklių, pasmaugė pilkį!.. 

Tai pasakęs, maršalka sudavė milžinišku delnu sau per 
šlaunį, iš kurios prireikus būtų galėjęs išsipjauti sekretorių 
ir jam padėjėją. 

Kunigaikštis antrą kartą kostelėjo, maršalka suglumo 
ir nusišluostė išprakaitavusią kaktą nepaprastai didele 
nosine. 

— Gerbiamieji ponai, — prabilo kunigaikštis.— Išdrįsau 
sutrukdyti jus dėl tam tikro... nepaprastai svarbaus visuo- 
meninio reikalo, kuris, kaip visi mes jaučiame, turi visuo- 
met stovėti mūsų visuomeninių reikalų... norėjau pasaky- 
ti... mūsų idėjų... sargyboje. .. tai yra... 


! „Linksmoji apžvalga“ (pranc.) — prancūzų humoristinis žur- 
nalas. 

Atrodė, kad kunigaikštis pakliuvo į keblią padėtį, tačiau 
greitai susigriebė ir kalbėjo toliau: 

— Mums reikia susitarti dėl rei... tai yra dėl plano, tik- 
riau sakant... dėl projekto, kaip įsteigti bendrovę prekybai. 

— (Grūdais,— pridūrė kažkas iš kampo. 

— Tiesą sakant, —-tęsė kunigaikštis,— turime susitarti 
ne dėl grūdų prekybos, bet... 

— Dėl prekybos baltake,— paskubėjo pridurti tas pats 
balsas. 

— Ne, ne tai!.. Dėl prekybos, teisingiau sakant — dėl 
prekybos tarp Rusijos ir užsienio prekėmis... na, prekėmis. 
O mūsų miestas, tai pageidautina, kad jis pasidarytų tokios 
prekybos centru... 

— Kokios gi prekės?— paklausė sukumpęs grafas. 

— Klausimo dalykinę pusę mums teiksis nušviesti ponas 
Vokulskis, žmogus... žmogus nusimanąs,— užbaigė kuni- 
gaikštis.— Tačiau nepamirškime, ponai, pareigų, kurias 
mums uždeda rūpinimasis visuomeniniais reikalais ir mūsų 
nelaimingoji tėvynė... 

— Dievaži, tučtuojau duodu dešimt tūkstančių rub- 
lių! ..— suriko maršalka. 

— Kam? — paklausė grafas, vaizduojąs tikrų tikriausią 
anglą. 

— Vis tiek. ..— perkūniškų balsu atsakė maršalka, — pa- 
sakiau: prašvilpsiu Varšuvoje penkiasdešimt tūkstančių rub- 
lių, tai tegul dešimt tūkstančių eina labdaringiems tikslams, 
nes mielas mūsų kunigaikštis kalba nuostabiai!.. Ir protin- 
gai, ir iš visos širdies, dievaži. .. 

— Atleiskite,— įsikišo Vokulskis,— bet čia kalbama ne 
apie labdarybės draugiją, o apie bendrovę, nešančią tikrą 
pelną. 

— Taigi...— įterpė sukumpęs grafas. 

— Teip!..— pritarė grafas anglas. 

— Koks ten pelnas iš dešimt tūkstančių?— spyrėsi maršal- 
ka.— Prie Aušros Vartų turėčiau tupėti ir išmaldos prašyti 
su tokiais pelnais. 

Sukumpęs grafas įsikarščiavo. 

— Prašau žodžio dėl klausimo: ar reikia ignoruoti nedi- 
delius pelnusė.. Kaip tik tatai mus žudo!.. vien tai, gerbia- 
mi ponail — rėkė jis, stuksendamas nagu į krėslo turėklą. 

— Girafe,— švelniai pertraukė kunigaikštis, — žodį turi 
ponas Vokulskis. 

— Teip!..— parėmė jį grafas anglas, glostydamas savo 
vešliąsias žandenas. 

— Taigi prašome gerbiamą poną Vokulskį — pasigirdo 
kažkieno naujas balsas, — kad teiktųsi tą visuomeninį rei- 
kalą, kuris subūrė mus čia, vaišinguosiuose kunigaikščio 
namuose, išdėstyti mums, kaip kad yra pratęs, trumpai ir 
aiškiai. 

Vokulskis pažvelgė į žmogų, pripažįstantį, kad jis aiš- 
kiai ir trumpai kalba. Tai buvo garsus advokatas, kunigaikš- 
čio bičiulis ir dešinioji ranka; jis mėgo kalbėti spalvingai, 
mušdamas ranka taktą ir klausydamasis savo paties žodžių, 
kurie jam visuomet atrodydavo puikūs. 

— Tik kad visi suprastume, — burbtelėjo kažkas iš kam- 
po, kuriame buvo susėdę bajorai, neapkenčiantieji magnatų. 

— Jūs žinote, ponai, — pradėjo Vokulskis,— kad Varšu- 
va yra tarpinė stotis prekybos kelyje tarp Vakarų ir Rytų 
Europos. Čia susitelkia ir per mūsų rankas pereina dalis 
Prancūzijos ir Vokietijos prekių, skirtų Rusijai, o tai galėtų 
atnešti mums tam tikrą pelną, jeigu mūsų prekyba... 

— Nebūtų žydų rankose,— pusbalsiu tarė kažkas nuo 
stalo, prie kurio sėdėjo pirkliai ir pramonininkai. 

— Ne,—atkirto Vokulskis— Pelno būtų, jeigų mūsų 
prekyba būtų gerai tvarkoma. 

— Su žydais tvarkos negali būti... 

— Tačiau šiandien, — pertraukė kunigaikščio advoka- 
tas,— gerbiamasis ponas Vokulskis suteikia mums galimybę 
vietoj žydų kapitalo investuoti krikščionių kapitalus. 

— Ponas Vokulskis pats įsileidžia žydus į prekybą — 
šūktelėjo oponentas iš pirklių stovyklos. 

Kambaryje stojo tyla. 

— Aš niekam neduodu ataskaitos, kaip tvarkau savo pa- 
ties reikalus, — kalbėjo toliau Vokulskis.— O dabar nurodau 

jums kelią, kaip sutvarkyti Varšuvos prekybą su užsieniu, 
ir tai sudaro pirmąją mano projekto dalį ir sukuria vieną 
pajamų šaltinį tėvynės kapitalams. Kitas pajamų šaltinis yra 
prekyba su Rusija. Tenai yra pigių prekių, kurių mums 
trūksta. Prekybos bendrovė, kuri imtųsi to reikalo, galėtų 
gauti per metus nuo penkiolikos iki dvidešimt procentų iš 
įdėto kapitalo. Į pirmą vietą aš statau audinius... 

— Tai yra mūsų pramonės griovimas, — atsiliepė opo- 
nentas iš pirklių grupės. 

— Man rūpi ne fabrikantai, o vartotojai. ..— atsakė Vo- 
kulskis. 

Pirkliai ir pramonininkai pradėjo šnibždėtis, nepalankiai 
šnairuodami į Vokulskį. 

— Štai mes ir priėjome visuomeninį reikalą. ..— susijau- 
dinęs sušuko kunigaikštis.— Klausimas atrodo šitaip: ar ger- 
biamojo pono Vokulskio projektai yra teisingas reiškinys 
tėvyneit.. Ponas teisininkas. ..— kreipėsi kunigaikštis į ad- 
vokatą, jausdamas, kad, sukantis iš susidariusios gana keb- 
lios padėties, reikia pasinaudoti šio Žmogaus parama. 

— Gerbiamasis ponas Vokulski,— prabilo advokatas — 
teikitės su jums būdingu išsamumu paaiškinti: ar minėtųjų 
audinių atvežimas net iš taip toli nepakenks mūsų fab- 
rikams? 

— Pirmiausia, — atsiliepė  Vokulskis—tie vadinamieji 
mūsų fabrikai yra ne mūsų, o vokiečių... 

— Oho!..— sušuko oponentas iš pirklių grupės. 

— Aš galiu, — kalbėjo toliau Vokulskis, — tučtuojau iš- 
vardyti fabrikus, kuriuose visa administracija ir visi gerai 
apmokami darbininkai yra vokiečiai, kuriuose kapitalas yra 
vokiečių, o vadovybė yra Vokietijoje, kuriuose pagaliau 
mūsų darbininkas negali tobulintis ir tėra bernas — blogai 
apmokamas, blogai traktuojamas ir, be to, dar vokieti- 
namas... 


— Tai labai svarbu!..— pastebėjo sukumpęs grafas. 
— Teip...— nutęsė anglas. 
— Dievaži, net susijaudinau beklausydamas! ..— sušuko 

maršalka.— Niekuomet nepagalvojau, kad toks pašnekesys 
gali būti toks įdomus... Tuojau sugrįšiu... 

Ir jis išėjo iš kabineto, o grindys net linko po jo ko- 
jomis. 

— Ar išvardyti pavardes?— paklausė Vokulskis. 

Šį kartą pirklių ir pramonininkų grupė parodė retą san- 
tūrumą ir nepareikalavo pavardžių. Advokatas greitai pa- 
kilo nuo kėdės ir, plastelėjęs rankomis, sušuko: 

— Man rodos, vietinių fabrikų klausimą galima laikyti 
išsemtu. Dabar, gerbiamasis ponas Vokulski, teikitės su 
jums būdingu taiklumu paaiškinti, kokią konkrečią naudą 
iš to projekto turės... 

— Mūsų nelaimingoji tėvynė, — užbaigė kunigaikštis. 

— Ponai,— kalbėjo Vokulskis,— jeigu uolektis mano 
kartūno kaštuotų tik dviem grašiais pigiau negu dabar, tai 
iš kiekvieno milijono nupirktų uolekčių gyventojai sutau- 
pytų dešimt tūkstančių rublių... 

— O ką reiškia dešimt tūkstančių rublių?..— paklausė 
maršalka, kuris kaip tik sugrįžo į kabinetą ir dar nespėjo 
susivokti, apie ką kalbama. 

— Daug reiškia... labai daug! — sušuko sukumpęs gra- 
fas.— Išmokime pagaliau vertinti ir grašinius pelnus... 

— Teip... Pensas yra ginėjos tėvas...— pridūrė anglo- 
manas. 

— Dešimt tūkstančių rublių — kalbėjo Vokulskis— yra 
gerovės pagrindas mažų mažiausiai dvidešimčiai šeimų... 

— Lašas jūroje, — burbtelėjo vienas iš pirklių. 

— Bet čia yra dar ir kita pusė, — kalbėjo Vokulskis,— 
kuri, tiesa, domina tik kapitalistus. Galiu pateikti prekių už 
tris ar keturis milijonus rublių per metus... 

— Čia tai bent!..— sušnibždėjo maršalka. 

— Tai ne mano paties kapitalas, — pastebėjo Vokuls- 
kis,— jis žymiai kuklesnis... 

— Mėgstu tokius!..— tarė sukumpęs grafas. 

— Teip...— pritarė anglas. 

— Tie trys milijonai —tai mano kreditas ir neša man, 
kaip tarpininkui, labai nedidelį procentą, — kalbėjo Vokuls- 

kis.— Tačiau pareiškiu, kad, vietoj kredito investavus gry- 
nus pinigus, pelnas išaugtų iki penkiolikos ar dvidešimt 
procentų, 0 gal ir daugiau. Tad štai, ši dalyko pusė įdomi 
tiems iš jūsų, kurie laikote savo pinigus bankuose ir gau- 
nate mažą procentą. Tuos pinigus kiti leidžia į apyvartą ir 
pelnosi. Aš gi siūlau jums galimumą panaudoti juos tiesiog 
prekyboje ir padidinti savo pajamas. Aš baigiau. 

— Puiku! — sušuko sukumpęs grafas.— Ar negalima vis 
dėlto smulkiau sužinoti, kaip visa tai bus daroma? 


— Apie tai galiu kalbėti tik su mūsų bendrovės na- 
Iiais,— atsakė Vokulskis. 

— Stoju,— tarė sukumpęs grafas ir padavė jam ranką. 

— Teip,— pridūrė tariamasis anglas, atkišdamas Vokuls- 
kiui du pirštus. 

— Mano ponail —atsiliepė lygiai nusiskutęs vyras iš 
bajorų grupės, neapkenčiančios magnatų.— Jūs čia kalbate 
apie prekybą kartūnu, o ji mūsų visai nedomina... Bet, po- 
nai, — kalbėjo toliau jis verksmingu balsu,— užtat mes turi- 
me grūdų aruoduose, turime degtinės sandėliuose, ir tarpi- 
ninkai pelnosi iš mūsų pačių —leiskite pasakyti — kaip 
lupikautojai. ... 

Jis apžvelgė kabinetą. Grupė bajorų, niekinančių magna- 
tus, ėmė jam ploti. 

Kukliu džiaugsmu spindintį kunigaikščio veidą tą aki- 
mirką nutvieskė tikro įkvėpimo šviesa. 

— Betgi, ponai! — riktelėjo jis.— Šiandien mes kalbame 
apie prekybą audiniais, o rytoj ar poryt kas uždraus mums 
tartis kitais klausimais? .. Taigi, siūlau... 

— Dievaži, nuostabiai kalba brangusis mūsų kunigaikš- 
tis, — sušuko maršalka. 

— Paklausykime, paklausykime!..— parėmė jį advoka- 
tas, iš visų jėgų stengdamasis parodyti, kad nori savyje 
nuslopinti kunigaikščio kalbos sukeltą entuziazmą. 

— Taigi, ponai. — dėstė susijaudinęs kunigaikštis, — siū - 
lau sušaukti dar tokius pasitarimus: vieną — grūdų preky- 
bos klausimu, antrą — degtinės prekybos klausimu. 

— O kreditas ūkininkams? ..— paklausė kažkas iš nesu- 
kalbamųjų bajorų. 

— Trečią — kreditų ūkininkams klausimu, — pasakė ku- 
nigaikštis.— Ketvirtą. .. 

Čia jis užsikirto. 

— Ketvirtą ir penktą, — tęsė toliau advokatas,— paskiI- 
sime nagrinėti bendrai ekonominei padėčiai... 

— Mūsų nelaimingoje tėvynėje, — užbaigė kunigaikštis 
kone apsiašarojęs. 

— Ponai!..— sušuko advokatas, labai jausmingai nusi- 
šluostydamas nosį — Pagerbkime mūsų šeimininką, žymųjį 
pilietį, garbingiausią iš žmonių... 

— Dešimt tūkstančių rublių, dievaž...— riktelėjo mar- 
šalka. 

— „„-atsistojimu! — greitai užbaigė advokatas. 

— Bravo... Tegyvuoja kunigaikštis! ..— ėmė šaukti visi, 
akompanuojant kojų ir atitraukiamų kėdžių bildesiui. 

Garsiausiai rėkė aristokratiją niekinančių bajorų grupė. 

Kunigaikštis, nebepajėgdamas suvaldyti susijaudinimo, 
ėmė glėbesčiuoti svečius: jam padėjo advokatas — bučiavo 
visus iš eilės ir nesivaržydamas ašarojo. Keletas žmonių 
susibūrė apie Vokulskį. 

— Pradžiai duodu penkiasdešimt tūkstančių rublių — 
pareiškė sukumpęs grafas.— O kitais metais... pažiūrėsi- 
me... 

— Trisdešimt, tamsta... trisdešimt tūkstančių rublių, 
tamsta... labai, tamsta... labai! — pridūrė baronas Metisto- 
felio fizionomija. 

— Ir aš trisdešimt tūkstančių... teip!..— linkčiodamas 
galva, sumurmėjo grafas anglas. 

— O aš duosiu du... tris kartus daugiau kaip... bran- 
gusis mūsų kunigaikštis. Dievaži.. .— pareiškė maršalka. 

Pora oponentų iš pirklių grupės taip pat priėjo prie Vo- 
kulskio. Jie tylėjo, bet jų graudūs žvilgsniai buvo šimtą 
kartų iškalbingesni už jausmingiausius žodžius. 

Paskui juos prie Vokulskio priėjo žmogus — jaunas, bet 
sunykęs, retais šeriais apžėlusiu veidu ir visas tiesiog peI 

anksti susenęs. Vokulskis susitikdavo jį teatruose, koncer- 
tuose, pagaliau ir gatvėje, važinėjantį šauniausiomis vežikų 
karietomis. 

— Mano pavardė Maruševičius— su malonia šypsena 
prisistatė sunykęs jaunuolis.— Atleiskite, kad aš taip be 
ceremonijų susipažįstu ir, be to, iš karto noriu jus papra- 
šyti. .. 

— Ką jūs pasakysite? 

Jaunuolis paėmė Vokulskį už parankės ir, pavedėjęs prie 
lango, tarė: 

— Dedu iš karto kortas ant stalo; su tokiais žmonėmis 
kaip jūs kitaip negalima. Esu neturtingas, bet turiu gerų 
įgymių ir norėčiau susirasti darbo. Jūs steigiate bendrovę. 
Ar negalėčiau dirbti jūsų vadovaujamas?.. 

Vokulskis atidžiai žiūrėjo į jį. Pasiūlymas, kurį jis išgir- 
do, kažkaip nesiderino su jaunuolio sunykusia figūra ir 
nedrąsiais žvilgsniais. Vokulskiui pasidarė koktu, bet vis 
dėlto jis paklausė: 

— Ką jūs mokate? Kokia jūsų specialybė? 

— Specialybės, matote, dar nepasirinkau, bet turiu dide- 
lių gabumų ir galiu imtis bet kokio darbo. 

— O kokios jūs tikitės algos? 

— Tūkstantį... du tūkstančius rublių...— atsakė sumi- 
šęs jaunuolis. 

Vokulskis nejučia papurtė galvą. 

— Abejoju,— atsakė jis — kad pas mus atsirastų vieta, 
atitinkanti jūsų reikalavimus. Vis dėlto kada aplankykite 
mane... 

Kabineto viduryje sukumpęs grafas sugalvojo dar kažką 
pasakyti. 

— Taigi, gerbiamieji ponai, — kalbėjo jis— iš principo 
steigiame pono Vokulskio pasiūlytą bendrovę. Dalykas, at- 
rodo, labai geras, o dabar lieka tik arčiau su juo susipažinti 
ir surašyti aktą. Kviečiu, ponai, visus, kurie nori bendro- 
vėje dalyvauti, pas save rytoj, devintą vakaro... 

— Aš ateisiu, mielas grafe, dievaži, — atsakė apkūnusis 
maršalka, —o gal dar atvesiu tau keletą lietuvių, tik pasa- 

kyk man, kam mums steigti prekybos bendroves?.. Tegul 
jau patys pirkliai... 

— O kad ir tam,— karštai atsakė grafas — kad niekas 
nesakytų, jog mes nieko neveikiame, tik kuponus kar- 
pome. .. 

Kunigaikštis paprašė žodžio. 

— Be to,— tarė jis — mes turime numatę dar dvi bend- 
roves: grūdų prekybos ir... prekybą degtine. Kas nenori 
stoti į pirmąją, gali stoti į antrąją... Ir todėl mes prašome 
gerbiamąjį poną Vokulskį dalyvauti ir kituose mūsų pasi- 
tarimuose. .. 

— Teip!..— įterpė grafas anglas. 

— Ir su būdingu jam talentu teiktis nušviesti mums 
klausimą, — užbaigė advokatas. 

— Abejoju, ar galėsiu būti jums naudingas, — atsakė 
Vokulskis.— Tiesa, man teko prekiauti grūdais ir degtine, 
bet ypatingomis sąlygomis. Tada svarbu buvo dideli prekių 
kiekiai ir skubus jų pristatymas, o ne kainos... Be to, aš 
nesu susipažinęs su vietine grūdų prekyba... 

— Bus specialistų, gerbiamasis pone Vokulski— per- 
traukė jį advokatas.— Jie pateiks mums detales, kurias jūs, 
gerbiamasis pone, tiktai teiksitės tinkamai sutvarkyti ir iš- 
aiškinti su būdingu jums genialumu... 

— Prašome... labai prašome!..—ėmė šaukti grafai, 
O paskui juos dar garsiau bajorai, neapkenčiantieji magnatų. 

Buvo jau beveik penkta valanda, ir susirinkusieji pradė- 
jo skirstytis. Tą akimirką Vokulskis pastebėjo, kad iš toli- 
mųjų kambarių prie jo eina ponas Lenckis su jaunuoliu, 
kurį jis jau buvo matęs šalia panelės Izabelės bažnyčioje 
ir per Velykų vaišes pas grafienę. Juodu sustojo prie Vo- 
kulskio. 

— Leiskite supažindinti jus, ponas Vokulski,— prabilo 
Lenckis, — su ponu Julijanu Ochockiu. Mūsų giminaitis... 
originalokas, bet... 

— Jau seniai norėjau susipažinti ir pasikalbėti su ju-. 
Mmis,— tarė Ochockis, spausdamas ranką Vokulskiui. 

Vokulskis tylėdamas pažvelgė į jį. Jaunuoliui nebuvo 
dar nė trisdešimt metų. o atrodė jis iš tikrųjų nepaprastai. 
Iš veido atrodė kiek panašus į Napoleoną Pirmąjį, tik tru- 
putį užsisvajojusį. 

— Į kurią puse einate?— paklausė Vokulskį jaunuolis.— 
Aš galiu jus palydėti. 

— Ar verta jums vargintis?.. 

— O, laiko turiu pakankamai — atsakė jaunuolis. 

„Ko jis iš manęs nori?“ — pagalvojo Vokulskis, o garsiai 
pasakė: 

— Mes galime nueiti į Lazenkas... 

— Puiku — tarė Ochockis— Aš tik valandėlę užbėgsiu 
pas kunigaikštienę atsisveikinti ir pasivysiu jus. 

Vos jis pasitraukė, Vokulskį pasičiupo advokatas. 

— Sveikinu jus su visiška pergale— pusbalsiu pasakė 
jis. — Kunigaikštis tiesiog įsimylėjęs jus, abu grafai ir baro- 
nas taip pat... Originalai, kaip matote, tačiau gerų norų 
žmonės... Jie norėtų ką nors veikti, turi ir proto, ir išsila- 
vine, bet... jiems trūksta energijos!.. Valios liga, gerbia- 
masis pone,— visa klasė ja apsikrėtusi... Viską jie turi: 
pinigų, titulus, pagarbą, netgi pasisekimą moterų tarpe, ir 
todėl jie nieko netrokšta. O be tos spyruoklės, ponas Vo- 
kulski, jie turi tapti įrankiais naujų ir garbės trokštančių 
žmonių rankose...— Mes, gerbiamasis pone, mes dar daug 
ko siekiame. — pridūrė jis tyliau— Jiems pavyko, kad pa- 
taikė rasti mus... 

Vokulskis nieko neatsakė, ir advokatas, palaikes jį labai 
gudriu diplomatu, širdyje ėmė gailėtis buves perdaug at- 
viras. 

„Pagaliau, — galvojo jis, žvairuodamas į Vokulskį.— jei- 
gu jis ir papasakotų kunigaikščiui mūsų pasikalbėjimą, ką 
man padarytų?.. Pasakysiu, kad norėjau jį išmėginti...“ 

„Kokios garbės trokštant jis mane įtarinėja? .."— klausi- 
nėjo save Vokulskis. 

Jis atsisveikino su kunigaikščiu, pažadėjo nuo šiol lan- 
kytis visuose posėdžiuose ir, išėjęs gatvėn, pasiuntė karietą 
namo. 

„Ko iš manęs nori tas ponas Ochockis? — nerimo jis.— 
Aišku, kad jam rūpi panelė Izabelė... Gal jis nori mane 
nuo jos atbaidyti?.. Kvailys... jeigu jinai jį myli, jam nėra 
ko tuščiai kalbėti — aš pats pasitrauksiu... Bet jeigu nemyli 
jo, tegul nemėgina manęs pašalinti... Rodos, padarysiu 
gyvenime vieną milžinišką kvailystę —ir tikriausiai dėl pa- 
nelės Izabelės. Kad tik nekristų auka Ochockis, gaila vy- 
ruko..." 

Tarpvartėje pasigirdo skubūs žingsniai; Vokulskis atsi- 
gręžė ir pamatė Ochockį. 

— Jūs laukėte?.. Atleiskite! — tarė jaunuolis. 

— Ar eisime į Lazenkas?— paklausė Vokulskis. 

— Eime. 

Kurį laiką juodu ėjo tylėdami. Jaunuolis buvo susimąs- 
tes. Vokulskis susierzines. 

Jis nutarė iš karto griebti jautį už ragų. 

— Ar jūs artimas giminė Lenckiams?— paklausė jis. 

— Šioks toks giminė, — atsakė jaunuolis. — Mano motina 
buvo net Lencka— pasakė jis ironiškai — bet tėvas tik 
Ochockis. Tatai labai silpnina giminystės ryšius... Pono 
Tomašo, kuris yra man kažkoks antros eilės dėdė, nepaži- 
nočiau ir iki šios dienos, jeigu jis nebūtų netekes turto. 

— Panelė Lencka labai rafinuota būtybė, — tarė Vokuls- 
kis, žiūrėdamas sau po kojomis. 

— Rafinuota?..— pakartojo Ochockis.— Sakykite: dei- 
vė!.. Kai aš su ja kalbuosi, man atrodo, kad ji galėtų už- 
pildyti visą mano gyvenimą. Tiktai šalia jos atgaunu ramy- 
be ir užmirštu mane graužiantį ilgesį. Bet kas iš to!.. Aš ne- 
galėčiau ištisas dienas sėdėti su ja svetainėje, o ji su ma- 
nimi — laboratorijoje. 

Vokulskis sustojo vidury gatvės. 

— Jūs esate fizikas ar chemikas?..— nustebęs paklau- 
sė jis. 

— Ak, kas tik aš nesu!.. — atsakė Ochockis.— Fizikas, 
chemikas, technologas... Aš baigiau universiteto gamtos 
mokslų fakultetą ir politechnikumo mechanikos fakultetą... 
Domiuosi viskuo; skaitau ir dirbu nuo ryto iki nakties, bet 

nieko nedarau. Man pavyko truputį patobulinti mikroskopą, 
sukonstruoti šiokį tokį naują elektrinį prietaisą, šiokią tokia 
lempą... 


Vokulskis vis labiau stebėjosi. 

— Tai jūs tasai Ochockis, išradėjas?.. 

— Taip, — atsakė jaunuolis,— bet ką tai reiškia?.. Visai 
nieko. Kai pagalvoju, kad, būdamas dvidešimt aštuonerių 
metų, tik tiek tepadariau, mane apima neviltis. Kyla noras 
arba sudaužyti savo laboratoriją ir pasinerti į salonų gyve- 
nimą, į kurį mane traukia kiti, arba — paleisti sau kulką 
į kaktą. Ochockio elementas, Ochockio elektros lempa... 
Kaip visa tai kvaila!.. Iš pat mažens veržtis ir toliau lem- 
pos nenužengti — tai siaubinga. .. Įpusėti gyvenimą ir nesu- 
rasti nė pėdsakų to kelio, kuriuo norėtum eiti — kaipgi čia 
nenusivilsi!.. 

Jaunuolis nutilo ir, pastebėjęs, kad jie jau atsidūrė Bo- 
tanikos sode, nusiėmė skrybėle. Vokulskis atidžiai pasižiū- 
rėjo į jį ir pastebėjo jame naują bruožą. Jaunuolis, nors 
atrodė elegantiškai, visai nebuvo dabita; jis, matyt, net 
nesirūpino savo išore. Jo plaukai buvo netvarkingai išsidrai- 
kę, kaklaraištis pakrypęs į šalį, liemenės saga atsisegusi. 
Lengva buvo suprasti, kad kažkas kruopščiai tvarko jo bal- 
tinius ir kostiumą, bet jis pats elgiasi su jais nerūpestingai, 
ir kaip tik tasai nerūpestingumas, toks nepaprastas ir taurus, 
darė jį savotiškai žavų. Kiekvienas jo judesys buvo laisvas, 
platus, bet ir dailus. Lygiai dailus buvo jo žvilgsnis, manie- 
ra klausytis (tikriau sakant — neklausyti) ir net įprotis vis 
pamesti iš rankų skrybėle. 

Juodu pakilo įkalnėn, o nuo ten buvo matyti šulinys, 
pramintas „„apvalainu“. Iš visų pusių aplink juos vaikštinė- 
jo žmonės, tačiau Ochcckis jų nė kiek nesivaržė ir, moste- 
lėjes skrybėle į vieną suolą, kalbėjo toliau: 

— Daug kartų esu skaitęs, kad laimingas yra Žmogus, 
turįs kilnių siekių. Tai melas. Juk mano troškimai yra ne- 
kasdieniški, tačiau jie daro mane juokingą ir atstumia nuo 
manęs artimuosius. Pažvelkite į aną suolą... Tenai birželio 

pradžioje apie dešimtą valandą vakaro sėdėjau su pussese- 
re ir panele Florentina. Švietė mėnuo ir net suokė lakštin- 
galos. Aš buvau svajingai nusiteikęs. Staiga pussęserė pa- 
klausė: „Ar jūs nusimanote apie astronomiją?" — ,,Truputį."— 
„Tai pasakykite man, kokia tai žvaigždė?“ — ,,Nežinau— 
atsakiau aš,— bet mes tikrai niekuomet į ją nepateksime. 
Žmogus yra prirakintas prie žemės, kaip austrė prie uo- 
los...“ Tą valandėlę, — kalbėjo Ochockis— manyje pabudo 
mano idėja, mano beprotybė... Pamiršau gražiąją pusseserę 
ir pradėjau galvoti apie skraidomąsias mašinas. O kai aš 
galvoju, būtinai turiu vaikščioti, tad pakilau nuo suolo ir 
neatsisveikinęs palikau pusseserę!.. Kitą dieną panelė Flora 
pavadino mane storžieviu, ponas Lenckis originalu, o pus- 
seserė visą savaitę nenorėjo su manim kalbėti... Ir kad 
būčiau bent ką sugalvojęs, bet nieko, visiškai nieko, o juk 
buvau beprisiekiąs, kad, kol nulipsiu nuo šios kalvos iki 
šulinio, mano galvoje gims mažų mažiausia bendras skrai- 
domosios mašinos vaizdas... Kokia kvailystė, tiesa?.. 

„Vadinasi, jie čia leidžia vakarus mėnesienoje ir suo- 
kiant lakštingaloms? ..— pagalvojo Vokulskis ir pajuto bai- 
sų skausmą širdyje.— Panelė Izabelė jau įsimylėjusi Ochoc- 
kį, o jeigu dar neįsimylėjusi, tai tik dėl jo keistybių. .. ir ji 
teisi... jis puikus ir nepaprastas Žmogus...“ 

— Žinoma,— pasakojo toliau Ochockis— aš nė žodelio 
neužsiminiau apie tai savo tetai, kuri, segdama man į kak- 
laraištį segtuką, kiekvieną kartą sako: „Mielas Julekai, 
stenkis patikti Izabelei, nes ji kaip tik tau tinkama žmo- 
na... Protinga ir graži, tik ji viena išgydytų tave nuo 
tavo fantazijų...“ O aš galvoju: „Kokia ji man žmona?.. 
Jeigu bent galėtų man padėti, tada dar pusė bėdos... 
Bene ji paliks svetainę dėl mano laboratorijos!..* Ir ji 
teisi, nes tenai — jos tikroji aplinka; paukščiui reikalin- 
gas oras, žuviai — vanduo... Koks gražus vakaras!.. — 
pridūrė jis po valandėlės.— Šiandien esu kaip reta pakiliai 
nusiteikęs. Tačiau... kas jums, ponas Vokulski?.. 

— Aš truputį pavargau, — dusliai atsakė Vokulskis— 
Gal pasėdėsime, kad ir... štai čia... 

Juodu atsisėdo kalvos atšlaitėje parko gale. Ochockis 
įrėmė smakrą į kelius ir susimąstė, Vokulskis žiūrėjo į jį, 
apimtas ir susižavėjimo, ir neapykantos. 

„Kas jis — kvailys ar gudruolis?.. Kam jis man visa tai 
pasakoja?“ — galvojo Vokulskis. 

Tačiau jis turėjo pripažinti, kad Ochockio plepumas bu- 
vo toks pat nuoširdus ir entuziastiškas, kaip jo judesiai, 
kaip ir jis visas. Juodu susitiko pirmą kartą, o Ochockis 
jau kalbėjosi su juo taip, tarytum juodu būtų pažįstami 
nuo vaikystės. 

„Metas tai baigti“, —tarė sau Vokulskis ir, giliai atsi- 
dusęs, garsiai paklausė: 

— Vadinasi, jūs vesite, ponas Ochocki?.. 
lis, gūžtelėjęs pečiais. 

— Kaip tatai?.. Juk pusseserė jums patinka? 

— Ir netgi labai, bet tai dar ne viskas. Aš vesčiau ją, 
jeigu būčiau visiškai įsitikinęs, kad jau nieko nebepasieksiu 
moksle. .. 

Vokulskio širdyje šalia neapykantos ir susižavėjimo 
tvykstelėjo džiaugsmas. Tuo momentu Ochockis pasitrynė 
kaktą, tarsi iš miego nubudęs, pažvelgė į Vokulskį ir staiga 
pasakė: 

— Tiesa... Vos nepamiršau, kad turiu į jus svarbų 
reikalą... 

„Ko jis nori?.. — pagalvojo Vokulskis, nejučia gėrėda- 
masis protingu savo varžovo žvilgsniu ir stebėdamasis stai- 
gia tono permaina. Rodėsi, kad jo lūpomis ėmė kalbėti kitas 
žmogus. 

— Noriu jus paklausti vieno dalyko... ne... dviejų... 
Tie klausimai labai intymūs ir gal net nemalonūs, — kalbėjo 
Ochockis.— Jūs nejįsižeisite?.. 

— Klausau, — atsakė Vokulskis. 

Ir ant ešafoto jam nebūtų buvę taip baisu, kaip tą aki- 
mirką. Jis buvo tikras, kad viskas susiję su panele Izabele 
ir kad čia pat išsispręs jo likimas. 

— Jūs buvote gamtininkas?— paklausė Ochockis. 

— Taip. 

— Ir, be to, gamtininkas entuziastas. Žinau, ką jums 
teko pereiti, ir nuo seno už tai jus gerbiu... To maža, pasa- 
kysiu daugiau... Jau metai, kai, prisiminęs kliūtis, su ku- 
riomis jūs grūmėtės, atgaunu drąsą... Sakydavau sau: „„Pa- 
darysiu bent tai, ką padarė tasai žmogus, o kadangi neturiu 
tokių kliūčių, tai nužengsiu toliau negu jis...“ 

Vokulskis klausėsi, ir jam atrodė, kad jis sapnuoja arba 
kalbasi su bepročiu. 

— Iš kur jūs tai žinote? — paklausė jis. 

— Iš daktaro Šumano. 

— Ak, iš Šumano! Bet kas iš viso .to? 

— Tuoj pasakysiu — atsakė (Ochockis— Jūs buvote 
gamtininkas entuziastas ir... pagaliau metėte gamtos moks- 
lus. Tad štai, kuriais gyvenimo metais atvėso jūsų įkarštis 
šioje srityje?.. 

Vokulskiui tarytum kas mietu per galvą būtų smogęs. 
Klausimas buvo toks nemalonus ir netikėtas, kad jis valan- 
dėlę negalėjo ne tik atsakyti, bet net minčių sukaupti. .. 

Ochockis pakartojo klausimą, įdėmiai žiūrėdamas į savo 
pašnekovą. 

— Kuriais metais?..— prašneko pagaliau Vokulskis.— 
Pernai... Dabar man eina keturiasdešimt šešti metai... 

— Vadinasi, iki visiško atšalimo man liko daugiau kaip 
penkiolika metų. Tai mane truputį padrąsina,— lyg pats sau 
tarė Ochockis. Ir patylėjęs pridūrė: — Tai vienas klausimas, 
o dabar antras, tik jūs neįsižeiskite. Kuriais gyvenimo me- 
tais vyras... darosi abejingas moteriai?.. 

Antras smūgis. Buvo akimirka, kai Vokulskis norėjo 
griebti jaunuolį už gerklės ir pasmaugti. Tačiau jis atsito- 
kėjo ir, kiek nusišypsojęs, atsakė: 

— Manau, kad niekad... Atvirkščiai, juo toliau, juo jos 
atrodo brangesnės... 

— Blogai! — sušnibždėjo Ochockis.— Ką gi, pažiūrėsim, 
kas bus stipresnis. 

— Moterys, ponas Ochocki. 

— Kaip kam, gerbiamasis pone, — pastebėjo jaunuolis, 
vėl susimąstydamas. 

Ir tarytum pats sau ėmė kalbėti: 

— Didelio čia daikto moterys! Jau buvau įsimylėjęs, 
palaukite, kiek?.. Keturis... šešis. .. septynis, taip, septynis 
kartus... Tatai atima daug laiko ir kelia beviltiškas min- 
tis... Kvailas daiktas — meilė. .. Susipažįsti, įsimyli, kenti... 
Paskui tau atsibosta arba tave pameta... Taip, du kartus 
man nusibodo, o penkis kartus mane pametė... Paskui su- 
tinki kitą moterį, tobulesnę už anas, vėliau ir ji daro tą pat, 
ką ir ne tokios tobulos... Na ir niekšiška gi žvėrių veislė — 
tos bobos!.. Žaidžia mumis, nors jų smegenys net nesu- 
geba mūsų suprasti... Tiesa, ir tigras gali žaisti žmogumi... 
Niekšiški, bet mieli padarai... Tuščia jų! O jeigu žmogų 
kartą užvaldo idėja, tai jau niekuomet jo nepalieka ir nie- 
kuomet neapvilia. .. 

Jis padėjo ranką Vokulskiui ant peties ir, žvelgdamas 
jam į akis kažkokiu išsiblaškiusiu ir svajingu žvilgsniu, pa- 
klausė: 

— Juk ir jūs kažkada galvojote apie skraidomąsias ma- 
šinas?.. Ne apie oro balionus, kurie yra lengvesni už orą, 
nes visa tai kvailystė, o apie skridimą sunkia mašina, pri- 
krauta ir apkaustyta plienu kaip šarvuotis... Ar suprantate, 
kokį perversmą visame pasaulyje padarytų toks išradi- 
mas?.. Neliktų nei tvirtovių, nei armijų, nei sienų... 
Išnyktų tautos, užtat antžeminiuose rūmuose gimtų būtybės, 
panašios į angelus ar senovės dievus... Mes jau pajungėme 
vėją, šilumą, šviesą, žaibą... Tad ar negalvojate, kad atėjo 
metas mums patiems išsivaduoti iš žemės traukos pančių?.. 
Tai mūsų amžiaus idėja... Kiti jau dirba prie jos; aš tik 
neseniai ja persiėmiau, bet apsėdo ji mane nuo galvos iki 
kojų... Kas man teta su visais jos patarimais ir gero elgesio 
taisyklėmis!.. Kas man vedybos, moterys ir net mikrosko- 
pai, įvairūs prietaisai ir elektros lempos?.. Iš proto išeisiu 
arba... duosiu Žmonijai sparnus... 

— O jeigu jūs juos ir prikabintumėte, tai kas iš to?— 
„paklausė Vokulskis. 

— Šlovė, kurios nebuvo pasiekęs dar nė vienas žmo- 
gus, — atsakė Ochockis.— Tai mano žmona, mano moteris. .. 
Likite sveikas, man metas eiti... 

Jis paspaudė Vokulskiui ranką, nubėgo nuo kalvos ir 
dingo tarp medžių. 

Botanikos sodą ir Lazenkas jau gobė sutemos. 

„Beprotis ar genijus? ..— sušnibždėjo Vokulskis, jausda- 
mas, kad jis ir pats yra smarkiai sutrikęs.— O jeigu ge- 
nijus?.." 

Jis atsistojo ir pasuko į sodo gilumą, įsimaišydamas 
tarp vaikštinėjančių žmonių. Jam rodėsi, kad viršum kalvos, 
nuo kurios jis ką tik nusileido, tvyro kažkoks šventas 
siaubas. 

Botanikos sode beveik negalima buvo praeiti; visais ta- 
kais plaukė voros, būreliai, o mažų mažiausia gretos vaikš- 
čiojančių žmonių; suolai linko nuo sėdinčiųjų. Vokulskiui 
vis kas nors užtverdavo kelią, mindžiojo kulnus, stumdė 
alkūnėmis; iš visų pusių skambėjo šnekos ir juokas. Palei 
Ujazdovą alėją, prie Belvederio parko mūrinio aptvaro, šalia 
ligoninės tvoros, atkampiausiuose takuose ir netgi užtver- 
tuose takeliuose — visur knibždėjo linksmų žmonių. Juo 
labiau temo, juo tirštesnė ir triukšmingesnė darėsi minia.. 

— Man jau ima trūkti vietos pasaulyje!..— sumurmėjo 
Vokulskis. 

Jis perėjo į Lazenkas ir tenai susirado ramesnį kampelį. 
Danguje sužibo keletas žvaigždžių. Nuo Alėjos aidėjo pra- 
eivių balsai, o nuo tvenkinio dvelkė drėgmė. Tarpais vir- 
šum galvos prazvimbdavo vabalas arba be garso pralėkdavo 
šikšnospamis; parko gilumoje gailiai cypsėjo kažkoks 
paukštelis, veltui šaukdamasis draugą; nuo tvenkinio sklido 
tolimas irklų pliuškenimas ir jaunų moterų juokas. 

Priešais save jis pamatė susiglaudusią ir tyliai besikal- 
bančią porą. Tiedu žmonės pasitraukė jam iš kelio ir pasi- 
slėpė medžių šešėliuose. Jis su širdgėla ir pašaipa pagal- 
vojo: 

„Štai laimingi įsimylėjėliai! Šnibždasi ir slepiasi kaip va- 
gys. .. Gražiai sutvarkytas pasaulis, ar ne?.. Įdomu, ar daug 

būtų geriau, jeigu pasaulį valdytų Liuciferis?.. O jei man 
dabar pastotų kelią koks plėšikas ir užmuštų mane šiame 
užkampyje? ..“ 

Ir jis ėmė vaizduotis, kaip turi būti malonu, kai šalti 
peilio ašmenys perveria įkaitusią širdį. 

„Nelaimė — atsiduso jis, — dabar „draudžiama žudyti ki- 
tus, galima tik save — kad tik iš karto ir gerai. Ką gil.. 


Prisiminęs tokią tikrą išsigelbėjimo priemonę, jis nurimo. 
Palaipsniui jį apėmė kažkokia iškilminga nuotaika; jam at- 
rodė, kad ateiną valanda, kai reikės savo sąžinei duoti 
ataskaitą, suvesti gyvenimo balansą. , 

„Jeigu būčiau aukščiausiasis teisėjas, — mąstė. jis, — II 
mane kas paklaustų, kas yra vertas panelės Izabelės: 
Ochockis ar Vokulskis, turėčiau prisipažinti, kad — Ochoc- 
kis... Aštuoniolika metų jaunesnis už mane (aštuoniolika 
metų! „.) ir toks gražus... Dvidešimt aštuonerių metų baigęs 
du fakultetus (aš tokio amžiaus buvau tik pradėjęs moky- 

s...) ir jau padaręs tris išradimus (aš — nė vieno). Ir ša- 
lia visa to jis yra indas, kuriame bresta didi idėja... Painus 
daiktas — skraidomoji mašina, bet aišku, kad jis atrado ge- 
nialų ir vienintelį galimą pradinį tašką jai išrasti. Skraido- 
moji mašina turi būti sunkesnė už orą, o ne lengvesnė už 
jį, kaip kad oro balionas, nes visi skraidantieji padarai, 
pradedant muse ir baigiant milžinu ereliu, yra sunkesni už 
orą. Jis turi teisingą pradinį tašką, turi kūrybišką protą ir 
tai yra įrodęs kad ir savo mikroskopu ar lempa; ir kas žino, 
ar nepavyks jam padaryti ir skraidomosios mašinos? O to- 
kiu atveju žmonijai jis pasidarys didesnis už Niutoną ir 
Bonapartą, krūvon sudėtus... Ir aš turėsiu su juo varžy- 
tis? .. O jeigu kada nors kils klausimas: katras iš mudviejų 
turi pasitraukti, nejaugi aš dar svyruosiu?.. Kokia pragariš- 
ka kančia sakyti sau, kad turiu save — menkystą paaukoti 
dėl žmogaus, galų gale tokio pat kaip ir aš pats, mirtingo- 
jo, neišvengiančio ligų ir klaidų, ir svarbiausia — tokio 
naivaus... Juk jis dar visai vaikas: ko tiktai šiandien jis 


man nepriplepėjo!., 

Keistas sutapimas. Tamaudamas pardavėju bakalėjinių 
prekių parduotuvėje, Vokulskis svajojo apie perpetuum 
mobile — mašiną, kuri pati judėtų. O kai įstojo į Parengia- 
mąją mokyklą ir suprato, kad tokia mašina — absurdas, tai 
slapčiausia ir mėgstamiausia jo svajonė pasidarė — išrasti 
būdą oro balionui valdyti Tai, kas Vokulskiui Duvo tik 
fantastiškas šešėlis, klajojąs klystkeliais, Ochockiui jau 
įgijo praktiškos probiemos formą. 

„Koks žiaurus likimas! — su kartėliu mąstė“ jis.— Dviem 
žmonėms duoti beveik vienodi siekimai, tik vienas jų gimė 
aštuoniolika metų anksčiau, kitas — vėliau; vienas skurde, 
kitas pertekliuje; vienam nepavyko įsikabaroti net į pirmąją 
mokslo pakopą, kitas lengvai peršoko per dvi pakopas... 
Jo jau nebenušluos nuo kelio politinės audros, kaip manęs; 
jam nesukliudys meilė, kurią jis laiko pramogėle, o tuo 
tarpu man, šešerius metus praleidusiam dykumoje, tas jaus- 
mas yra dangus ir išganymas... Netgi daugiau!.. Štai jis 
ir pralenkia mane bet kurioje srityje, nors aš turiu tuos 
pačius jausmus, taip pat suprantu tikrove, o jau dirbau 
tikriausiai daugiau už jį...“ 

Vokulskis gerai pažino žmones ir dažnai lygindavo save 
su jais. Tačiau kad ir kur atsidūręs, jis visur jausdavosi 
šiek tiek geresnis už kitus. Ir tada, kai tarnaudamas ištisas 
naktis praleisdavo prie knygų, ir tada, kai studijuodamas 
per skurdą siekė mokslo, ir tada, kai, būdamas kareivis, 
žengė pirmyn per kulkų lietų, ir kai ištremtas sniego už- 
pustytoje trobelėje dirbo mokslo darbą,— jis visuomet ne- 
šiojosi širdyje idėją, keleriais metais pralenkiančią dabartį. 
O kiti gyveno tik šia diena, dėl savo pilvo ir kišenės. 

Ir t'ktai šiandien jis sutiko žmogų, aukštesnį už save, 
beprotį, kuris nori statyti skraidomąsias mašinas!.. 

„O argi aš neturiu dabar idėjos, dėl kurios dirbu dau- 
giau kaip metai, dėl kurios pralobau, padedu žmonėms ir 
verčiu juos mane gerbti?“ 

„Taip, bet meilė — tai asmeniškas jausmas: visi nuopel- 
nai, susiję su ja, yra nelyginant žuvys, pakliuvusios į jūros 
ciklono sūkurį. Jeigu iš pasaulio dingtų viena moteris, 

o tavyje — jos atminimas, kuo gi liktum?.. Paprastu kapita- 
listu, kuris iš nuobodulio kortuoja klube. O tuo tarpu 
Ochockis turi idėją, dėl kurios jis veršis pirmyn, jeigu tik 
neaptems jo protas...“ 

„Gerai, o jeigu jis nieko nepadarys ir, užuot padaręs 
skraidomąją mašiną, paklius į beprotnamį?.. Aš tuo tarpu 
šį tą realiai nuveiksiu, o mikroskopas, kažkoks prietaisas 
ar net elektros lempa tikriausiai reiškia ne daugiau kaip 
šimtai žmonių, kuriems aš padedu gyventi. Iš kur manyje 
tasai ultrakrikščioniškas nusižeminimas? .. Dar nežinia, kat- 
ras ką padarys. Kol kas aš esu veiksmo žmogus, o jis sva- 
jotojas... Palauksime kokius metus...“ 

Metus!.. Vol:ulskis pasipurtė. Jam pasirodė, kad metais 
vadinamo kelio gale mato tik bedugnę prarają, kuri ryja 
viską, likdama tokia pat tuščia... 

„Vadinasi, tuštuma?.. tuštuma!.." 

Vokulskis instinktyviai apsižvalgė. Jis buvo Lazenkų 
parko gilumoje, kažkokioje nuošalioje alėjoje, kurios ne- 
siekė joks garsas. Netgi tankūs didžiulių medžių lapai ne- 
šlamėjo. 

— Kiek laiko?— staiga paklausė kažkieno kimus balsas. 

— Laiko?.. 

Vokulskis pasitrynė akis. Priešais jį iš tamsos išniro 
kažkoks apdriskėlis. 

— Kai mandagiai klausiama, tai reikia mandagiai atsa- 
kyti — tarė žmogus ir priėjo arčiau. 

— Nužudyk mane, tada pats pasižiūrėsi — atsakė Vo- 
kulskis. 

Driskius atsitraukė. Kairėje nuo kelio buvo matyti dar 
kelių žmonių šešėliai. 

— Kvailiai! — suriko Vokulskis, eidamas į priekį — Tu- 
Iiu auksinį laikrodį ir keletą šimtų rublių grynais... Nesi- 
ginsiu, na!.. 

Šešėliai dingo tarp medžių, ir kažkuris pusbalsiu tarė: 

— Tokio šunsnukio niekur velnias negriebs. .. 

— Galvijai!.. Bailiai!..—rėkė įtūžęs Vokulskis. 


Jam atsakė nuaidėję bėgančių žmonių žingsniai. 

Vokulskis atsikvošėjo. 

„Kur aš esu?.. Taip, Lazenkose, bet kurioje vietoje?.. 
Reikja eiti į kitą pusę...“ 

Jis keletą kartų pasisuko ir jau nebežinojo, kur eina. 
Širdis ėmė plakti smarkiau, kaktą išmušė šaltas prakaitas, 
ir pirmą kartą gyvenime jis išsigando tamsos ir kad gali 
paklysti. .. 

Keletą minučių jis bėgo, kur akys mato, beveik neatsi- 
kvėpdamas; galvoje sukosi klaikios mintys. Pagaliau kairėje 
jis pastebėjo mūrinę tvorą, o toliau pastatą. 

„Aha, oranžerija..." 

Jis priėjo kažkokį tiltelį, atsikvėpė ir, atsirėmęs į turėk- 
lus, pagalvojo: 

„Tad štai prie ko priėjau?.. Pavojingas varžovas... 
pairę nervai... Rodos, jau šiandien galėčiau baigti rašyti 
paskutinį šios komedijos veiksmą!..“ 

Tiesus kelias išvedė jį prie tvenkinio, paskui prie La- 
zenkų rūmų. Po dvidešimt minučių jis pasiekė Ujazdovas 
alėjas ir įšoko į pro šalį važiuojančią vežiko karietą. Dar 
po penkiolikos minučių buvo jau namie. 

Išvydęs žibintus ir gatvės judėjimą, Vokulskis pralinks- 
mėjo, netgi nusišypsojo ir sušnibždėjo: 

„Kas čia vėl per kliedėjimai?.. Kažkoks Ochockis... sa- 
vižudystė!.. Ak, kvailystė... Juk atsidūriau tarp aristo- 
kratų, o kas bus toliau — pamatysime...“ 

Kai jis įėjo į kabinetą, tarnas padavė laišką, kurį jo 
paties popieriuje buvo parašiusi ponia Meliton. 

— Ta ponia šiandien buvo čia net du kartus, — pasakė 
ištikimasis tarnas.— Pirmą kartą penktą valandą, antrą kar- 
tą — aštuntą. 


Dvyliktasis skyrius 
SVETIMUS REIKALUS BETVARKANT 


Vokulskis pamažu atplėšinėjo ponios Meliton laišką, pri- 
simindamas, kas jam buvo ką tik atsitikę. Jam rodėsi, kad 
neapšviestoje kabineto dalyje dar mato tamsius, tankiai 

augančius parko medžius, neaiškius kelią pastojusių apdris- 
kėlių siluetus, o paskui kalvą už šulinio, kur Ochockis pati- 
kėjo jam savo sumanymus. Tačiau, pažvelgus į šviesą, 
migloti reginiai išnyko. Jis matė lempą su žaliu gaubtu, 
krūvą popierių, bronzines statulėles ant rašomojo stalo... 
ir tarpais jam rodėsi, kad Ochockis su savo skraidomosio- 
mis mašinomis ir jo paties nusivylimas buvo tik sapnas. 


tas 


„Koks iš jo genijus?— kalbėjo sau Vokulskis— Papras- 
svajotojas!.. Ir panelė Izabelė — tokia pat moteris, kaip 


kitos. .. Ištekės už manęs — gerai, neištekės — taip pat ne- 
numirsiu.“ 

Jis atskleidė laišką ir ėmė skaityti: 


„Pone! Svarbi naujiena: po kelių dienų parduodamas 
Lenckių namas, ir vienintelis pirkėjas bus baronienė 
Kšešovska, jų giminaitė ir pikčiausias priešas. Tikrai ži- 
nau, kad ji mokės už namą tiktai šešiasdešimt tūkstančių 
rublių, o tokiu atveju pražus panelės Izabelės kraičio 
likučiai, kurių yra trisdešimt tūkstančių rublių. Proga 
labai palanki, nes panelė Izabelė, priversta rinktis arba 
skurdą, arba vedybas su maršalka, mielai sutiks su bet 
kokia kitokia kombinacija. Manau, kad šį kartą Jūs ne- 
praleisite geros progos, kaip kad su Lenckio vekseliais, 
kuriuos sudraskėte mano akyse. Atsiminkite: moterys 
taip mėgsta būti spaudžiamos, kad kartais, norint pada- 
ryti didesnį įspūdį, pravartu primygti jas dar ir koja. 
Juo ryžtingiau Jūs tai padarysite, juo tikriau jinai Jus 
pamils. Atminkite tail.. 

Beje, Jūs galite suteikti Belai nedidelį malonumą. 
Baronas Kšešovskis, reikalų spaudžiamas, pardavė savo 
žmonai mėgstamą kumelę, kuri šiomis dienomis turi da- 
lyvauti lenktynėse ir iš kurios jis daug tikėjosi. Kiek 
nutuokiu apie aplinkybes, Bela būtų labai patenkinta, 
jeigu per lenktynes nei baronas, nei jo žmona neturėtų 
tos kumelės. Baronui būtų gėda, kad ją pardavė, o baro- 
nienė krimstųsi, jeigu kumelė laimėtų pinigus kam nors 
kitam. Labai jau subtilios tos aukštuomenės rietenos, bet 


vis dėlto pamėginkite jas išnaudoti. -Proga,netruks pasi- 
taikyti, nes, kiek girdėjau, kažkoks Maruševičius, abiejų ' 
Kšešovskių bičiulis, pasiūlys Jums pirkti.tą kumelę. 
Atsiminkite, kad moterys pasiduoda tik tiems, kurie mo- 
ka tvirtai jas laikyti ir tenkinti jų užgaidas. . 
„Iš tikrųjų, pradedu tikėti, kad Jūs gimėte po laiminga 
žvaigžde. Nuoširdžiai Jums gero linkinti 
45 A. M.“ 


+ Vokulskis giliai atsiduso. Abi naujienos buvo svarbios. 
Jis dar kartą perskaitė laišką, stebėdamasis šiurkščiu ponios“ 
Meliton stiliumi ir šypsodamasis iš jos pastabų savo lyties 
adresu. Tvirtai laikyti rankose žmones, būti padėties vieš- 
pačiu Vokulskiui buvo įgimta; viską ir visus jis sugriebtų 
už pakarpos, tiktai ne panelę Izabelę. Ji buvo vienintelė 
būtybė, kuriai jis norėjo palikti jei ne valdžią, tai bent 
visišką laisvę. 

Jis nejučia atsigręžė: tarnas vis dar tebestovėjo prie 
durų. “ 

*— Eik miegoti —tarė jis. 

— Tuoj eisiu, tiktai čia buvo dar vienas ponas, — atsakė 
tarnas. 

— Koks ponas? 

— Jisai paliko vizitinę kortelę, padėta ant stalo. 

Ant stalo gulėjo Maruševičiaus vizitinė kortelė. 

— Aha!.. ką gi tasai ponas sakė? 

— O jis šiaip, lyg ir nieko nepasakė. Tiktai teiravosi: 
kada, girdi, šeimininkas būna namie? O aš atsakiau: iki 
kokios dešimtos ryto, ir tada jis pasakė, kad ateis rytoj 
dešimtą, minutė minutėn. 

— Gerai. Labanakt! 

— Nužemintai lenkiuosi, jūsų malonybe. 

Tarnas išėjo. Vokulskis jautėsi visai išsiblaivęs. Ochoc- 
kis ir jo skraidomosios mašinos jam nebeatrodė tokios reikš- 
mingos. Jis vėl buvo kupinas energijos, kaip ir tada, kai ' 
vyko į Bulgariją. Tada jis keliavo lobio ieškoti, o dabar 
turi progą mesti dalį jo dėl panelės Izabelės. Jį skaudino 
ponios Meliton laiško žodžiai: ,„„„...priversta rinktis arba 

skurdą, arba vedybas su maršalka..." Ne, niekuomet ji ne- 
atsidurs tokioje padėtyje... Ir išgelbės ją ne kažkoks 
Ochockis su savo mašina, o jis, Vokulskis... Jis jautė 
savyje tiek jėgų, kad jeigu tą valandą jam ant galvos būtų 
užgriuvusios lubos su dviem viršutiniais aukštais, jis tik- 
rIiausiai būtų jas atlaikęs. 

Ištraukęs iš stalčiaus užrašų knygelę, jis pradėjo skai- 
čiuoti: 

„Lenktyninis arklys — niekai... Išleisiu daugių daugiau- 
sia tūkstantį rublių, kurių bent dalį susigrąžinsiu... Na- 
mas — 60 000 rublių, panelės Izabelės kraitis — 30 000 rublių, 
iš viso 90000 rublių. Nieko sau... beveik trečdalis mano 
turto. Šiaip ar taip, už namą galiu atgauti apie 60 000, o gal 
ir daugiau... Tiktai reikės prikalbinti Lenckį, kad jis tuos 
30 000 patikėtų man, o aš kasmet jam mokėsiu 5000 rublių 
kaip dividendą... Manau, kad jiems tiek pakaks?.. Arklį 
atiduosiu jodinėtojui, tegul paruošia jį lenktynėms. .. Dešim- 
tą ateis Maruševičius, vienuoliktą važiuosiu pas advokatą. .. 
Pinigus pasiskolinsiu iš aštuonių procentų — 7200 rublių 
per metus; 0 pats tikrai turėsiu penkiolika procentų... 
Na, ir namai juk ką nors duoda... Bet ką pasakys mano 
kompanionai?.. Didelio man čia daikto!.. Turiu 45 000 rub- 
lių per metus, atkris 12—13 000 rublių, liks 32000 rublių... 
Mano žmona neturėtų nuobodžiauti. Per metus atsikratysiu 
tais namais, kad ir netekdamas 30000 rublių. Galų gale tai 
ne nuostolis, tai jos kraitis...“ 

Vidurnaktis. Vokulskis pradėjo rengtis. Iškilus aiškiai 
apibrėžtam tikslui, pairę nervai nurimo. Jis užgesino šviesą, 
atsigulė ir, žiūrėdamas į užuolaidas, kurias supo pro atvirą 
langą vidun pučiąs vėjas, kietai užmigo. 

Atsikėlė septintą valandą toks Žžvalus ir linksmas, kad 
net tarnas tai pastebėjo ir ėmė sukinėtis po kambarį. 

— Ko nori? — paklausė Vokulskis. 

— Aš nieko. O štai sargas, jūsų malonybe, nori, tik ne- 
drįsta prašyti, kad jūs pasivargintumėte ir palaikytumėte 
jo vaiką per krikštą. 

— A-a-al.. O ar jis klausė, ar aš noriu, kad jis turėtų 
vaiką? 

— Neklausė, nes jūs tuomet buvote kare. 

— Na, gerai. Būsiu jo kūmas. 

— Tai gal dabar padovanotumėte man senąjį savo. dur- 
tinį, nes kaipgi aš eisiu į krikštynas? 

— Gerai, pasiimk tą durtinį. 

— O persiuvimas?.. 

— Tai kvailas, nekvaršink man galvos... Liepk persiū- 
ti — viską, ką nori... 

— Aš mat, jūsų malonybe, norėčiau aksominės apy- 
kaklės... 

— Prisisiūk sau aksominę apykaklę ir nešdinkis po 
velnių. .. 

— Visai be reikalo pykstate, jūsų malonybe, nes aš čia 
ne dėl savęs stengiuosi, o kad jam pagarbą parodyčiau,— 
atsakė tarnas ir išeidamas trinktelėjo duris. 

Jis jautė, kad ponas nepaprastai gerai nusiteikęs. 

Apsirengęs Vokulskis atsisėdo prie sąskaitų knygų, 
gurkšnodamas nesaldintą arbatą. Baigęs skaičiuoti, jis para- 
šė vieną telegramą į Maskvą, prašydamas prisiųsti čekį 
šimtui tūkstančių rublių, ir kitą —į Vieną savo agentui, kad 
jis sulaikytų kai kuriuos užsakymus. 

Prieš pat dešimtą atėjo Maruševičius. Jaunuolis atrodė 
dar labiau sunykęs ir drovus negu vakar. 

— Jūs leisite man,— tarė jis pasisveikinęs,— iš karto iš- 
dėti kortas ant stalo... Turiu jums nepaprastą pasiūlymą. .. 

— Esu pasiruošęs išklausyti nepaprasčiausius dalykus... 

— Baronienė Kšešovska (esu abiejų baronų draugas) — 
pradėjo sunykęs jaunuolis, — nori parduoti lenktyninę ku- 
melę. Iš karto pagalvojau, kad jūs, turėdamas tokius ryšius, 
galbūt panorėsite įsigyti šitą kumelę. .. Ji turi daug šansų 
laimėti, nes, be jos, lenktynėse dalyvauja tik du arkliai, 
žymiai silpnesni. .. 

— Kodėl gi baronienė pati neleidžia tos kumelės į lenk- 
tynes? 

— Baronienė?.. Juk ji baisiausiai neapkenčia lenktynių! 

— Tad kodėl nupirko lenktyninį arklį? 

— Dėl dviejų priežasčių — atsakė jaunuolis.— Pirma, 
baronas, kai jam prireikė pinigų garbės skolai sumokėti, 
pareiškė nusišausiąs, jeigu negausiąs aštuonių šimtų rublių, 
kad ir už savo mėgstamą kumelę; o antra, baronienė nepa- 
geidauja, kad jos vyras dalyvautų lenktynėse. Tai ir nupir- 
ko iš jo kumelę, o dabar, vargšelė, apsirgo iš gėdos ir siel- 
varto ir norėtų atsikratyti ja už bet kokią kainą. 

— Būtent? 

— Aštuoni šimtai rublių — atsakė jaunuolis, nudelbda- 
mas akis. 

— Kur tas arklys? 

— Milerio manieže. 

— O dokumentai? 

— Štai jie— jau linksmiau atsakė jaunuolis, ištrauk- 
damas pluoštą popierių iš šoninės durtinio kišenės. 

— Ką gi, iš karto ir susitarsime?— paklausė Vokulskis, 
vartydamas popierius. 

— Galima tučtuojau. 

— Po pietų eisime pasižiūrėti arklio? 

— O, žinoma... 

— Parašykite kvitą, — tarė Vokulskis ir išėmė iš stal- 
čiaus pinigus. 

— Aštuoniems šimtams?.. Aišku!..— pasakė jaunuolis. 

Jis mitriai griebė popierių ir plunksną ir ėmė rašyti. 
Vokulskis pastebėjo, kad jaunuoliui dreba rankos ir jo vei- 
das čia rausta, čia bąla. 

Kvitas buvo parašytas pagal visus formalumus. Vokuls- 
kis paklojo ant stalo aštuonias šimtines ir paslėpė doku- 
mentus. Po valandėlės Maruševičius, vis dar sumišęs, išėjo 
iš kabineto. Bėgdamas laiptais žemyn, jis galvojo: 

„Esu niekšas, taip, niekšas... Bet galų gale po kelių 
dienų sugrąžinsiu bobai du šimtus rublių ir pasakysiu, kad 
juos pridėjo Vokulskis, geriau pažinęs arklį... Jie juk nesu- 
sitiks —nei baronas su žmona, nei šitas... pirklelis su 
jais... Liepė parašyti kvitą... mat koks!l.. Iš karto matyti, 

kad vertelga ir pralobėlis... O, kaip baisiai esu nubaustas 
už savo lengvapėdiškumą. ..“ 

Vienuoliktą valandą Vokulskis išėjo į gatvę, ketindamas 
užsukti pas advokatą. 

Bet vos tik jis išėjo pro vartus, trys vežikai, išvydę 
šviesų apsiaustą ir baltą skrybėlę, visi kartu sustabdė ark- 
lius. Vienas įvažiavo grąžulu į atvirą ekipažą, o trečias, 
norėdamas aplenkti pirmuosius du, vos nesuvažinėjo kro- 
viko, kuris nešė sunkią spintą. Kilo sąmyšis, muštynės, bu- 
vo paleisti į darbą botagai, sušvilpė policininkai, susirinko 
minia ir pagaliau — du patys karštieji vežikai savais ekipa-. 
žais nuvažiavo į nuovadą. 

„Blogas ženklas, — pagalvojo Vokulskis ir staiga suplojo 
sau per kaktą.— Tai tau gražiausia! — tarė jis pats sau.— 
Einu pas advokatą, kad jis nupirktų man namą, 0 pats ne- 
žinau, nei kaip tas namas atrodo, nei kur jis yra.“ 

Jis sugrįžo ir, nenusiėmęs skrybėlės, pasikišęs lazdelę 
po pažastim, ėmė vartyti kalendorių su adresais. Laimė, jis 
buvo girdėjęs, kad Lenckių namas yra kažkur netoli Jeruza- 
lės alėjos; praėjo vis dėlto keletas minučių, kol jis susira- 
do kalendoriuje gatvę ir namo numerį. 

„Gražiai būčiau užsirekomendavęs advokatui! — galvojo 
jis, leisdamasis laiptais.— Vieną dieną įkalbinėjau žmones 
patikėti man savo kapitalus, o kitą — pats perku kate maiše. 
Žinoma, iš karto būčiau sukompromitavęs arba save, ar- 
ba... panelę Izabele.“ 

Jis įšoko į važiuojančią pro šalį vežiko karietą ir liepė 
pasukti į Jeruzalės alėją. Prie kampo išlipo ir nuėjo pėsčias 
viena iš šalutinių gatvių. 

Diena buvo graži, danguje beveik nė debesėlio, gatvėje 
nė dulkelės. Namų langai jau buvo atdari, kai kurie tik 
dabar pradėti plauti; lengvas vėjelis plaikstė kambarinių si- 
jonus, ir buvo galima pastebėti, kad Varšuvos tarnaitės 
lengviau ryžtasi plauti langus ketvirtame aukšte negu savo 
kojas. Daugelyje butų skambėjo fortepijonai, daugelyje kie- 
mų grojo sukamieji vargonėliai arba monotoniškai šūkavo 
smėlio išnešiotojai, šepetininkai, senų daiktų supirkinėtojai 

ir panašūs verslininkai. Kur ne kur tarpuvartėje žiovavo 
kiemsargis, apsivilkęs mėlynais marškiniais; keletas šunų 
lakstė gatve, kuria niekas nevažinėjo; čia pat žaidė maži 
vaikai — plėšė žievę nuo jaunų kaštonų, kurių gležnučiai 
dar nebuvo spėję patamsėti. 

Apskritai gatvė atrodė švari, rami ir linksma. Jos gale 
netgi buvo matyti sklypelis dangaus ir guotas medžių; bet 
tą kaimišką peizažą, tokį neįprastą Varšuvai, dabar buvo 
užstoję statybiniai pastoliai ir mūrinė siena. 

Eidamas dešiniuoju šaligatviu, Vokulskis jau iš tolo kai- 
rėje pastebėjo nepaprastai geltoną namą. Varšuvoje yra 
labai daug geltonų namų; Varšuva tur būt geltoniausias 
miestas pasaulyje. Tačiau tasai namas buvo geltonesnis už 
visus kitus ir tikriausiai būtų gavęs pirmą premiją geltonų 
daiktų parodoje (kurios tikriausiai kada nors susilauksime). 

Priėjęs arčiau, Vokulskis įsitikino, kad ne jis vienas at- 
kreipė dėmesį į šį nepaprastą namą; net šunys palikdavo 
čia savo vizitines korteles dažniau negu prie kitų sienų. 

— Po velnių! — nusikeikė jis tyliai. — Atrodo, kad tai 
bus tas pats namas... 

Iš tikrųjų, tai buvo Lenckių namas. 

Vokulskis ėmė jį apžiūrinėti. Namas buvo keturių aukš- 
tų, su keliais geležiniais balkonais, ir kiekvienas aukštas 
kitokio stiliaus. Užtat vartų architektūroje vyravo tik vie- 
nas motyvas — vėduoklė. Viršutinė vartų dalis buvo kaip 
išskleista vėduoklė, kuria galėtų vėdintis prieštvaninė mil- 
žinė. Abiejuose skliautuose buvo matyti didžiuliai iškalti 
stačiakampiai, kurių kertės taip pat buvo papuoštos truputį 
praskleistomis vėduoklėmis. Tačiau vertingiausias vartų pa- 
puošalas buvo abiejų skliautų centre kyšančios nutašytos 
tokios didelės vinių galvutės, tarsi tomis vinimis vartai būtų 
prikalti prie namo, o namas prie miesto. 

Tikrai įstabus daiktas buvo pavartė su apipuvusiomis 
grindimis, bet užtat su vaizdingais piešiniais sienose. Ten 
buvo tiek kalvų, miškų, uolų ir šaltinių, kad namo gyven- 
tojai drąsiai galėjo niekur nevažiuoti vasaroti. 

Kiemas, iš visų pusių aptvertas keturių aukštų namais, 
atrodė kaip plataus šulinio dugnas ir buvo prisisunkęs vi- 
sokiausių kvapų. Kiekviename kampe buvo durys, o viena- 
me iš jų — net dvejos; po kiemsargio buto langu buvo 
šiukšlių dėžė ir vandentiekio čiaupas. 

Vokulskis prabėgomis pažvelgė pro paradines duris, ku- 
rios buvo įstiklintos. Laiptai atrodė gerokai purvini; užtat 
šalia jų, nišoje, stovėjo nimfa su ąsočiu ant galvos ir nu- 
mušta nosimi. Kadangi ąsotis buvo aviečių spalvos, nimfos 
veidas geltonas, krūtys žalios, o kojos žydros, tai nesunku 
buvo atspėti, kad akmeninė deivė stovi priešais langą su 
įvairiaspalviais stiklais. 

— Na, taip!..— sumurmėjo Vokulskis tokiu tonu, kuris 
nereiškė per didelio susižavėjimo. 

Tą akimirką iš dešiniojo fligelio išėjo graži moteris su 
maža mergaite. 

— Ar dabar, mamyte, eisime į sodą?— paklausė mer- 
gaitė. 

— Ne, brangute. Dabar eisime į parduotuvę, o į sodą 
po pietų, — atsakė dama labai maloniu balsu. 


Tai buvo aukšta, klasiškų veido bruožų šatenė pilkomis 
akimis. Jie pažvelgė vienas į kitą —ir dama paraudo. 

„Kur aš ją mačiau?“ — pagalvojo Vokulskis, išeidamas 
pro vartus į gatvę. 

Dama atsigręžė, bet, pastebėjusi, kad jis žiūri į ją, nu- 
sisuko. 

„Taip, — galvojo jis — aš mačiau ją balandžio mėnesį 
bažnyčioje, o paskui parduotuvėje. Net Žeckis atkreipė į ją 
mano dėmesį ir sakė, kad jos dailios kojos. Iš tikrųjų 
gražios.“ 

Jis vėl įėjo į tarpuvartę ir ėmė skaityti gyventojų 
sąrašą. 

„Ką?. Trečiame aukšte baronienė Kšešovska!.. Ką?.. 
Ką?.. Kairiajame fligelyje, antrame aukšte — Maruševi- 
čius?.. Įdomus sutapimas! Ketvirtajame aukšte studentai... 
Kas gi toji gražuolė? Dešiniajame fligelyje, antrajame aukš- 

te — Jadvyga Misevič, pensininkė, ir Elena Stavska su 
dukterimi. Tikriausiai ji.“ 

Jis įėjo į kiemą ir ėmė žvalgytis. Beveik visi langai buvo 
atdari. Galiniame fligelyje žemai buvo skalbykla, pavadinta 
paryžietiška; ketvirtame aukšte plaktuku stukseno batsiu- 
vys, kiek žemiau ant atbrailos burkavo pora balandžių, 
o to paties pastato trečiajame aukšte jau kuris laikas skam- 
bėjo ritmingi fortepijono garsai ir kažkieno spiegiąs sopra- 
nas traukė gamą: 

— Al.. a!.. al... a!.. a!.. al... al... al. al. al... 
a!.. al. .al.. 

Vokulskis išgirdo, kaip aukštai viršum jo galvos, ket- 
virtame aukšte, skardus vyriškas bosas kalbėjo: 

— O! Vėl išgėrė kusino... Iš jos jau išlindo soliteris... 
Marisia!.. eikš greičiau čionai!.. 

Tuo pačiu metu iš trečiojo aukšto lango išlindo mote- 
riška galva ir suriko: 

— Marisia!.. Tučtuojau eik namo... Marisia!.. 

— Garbės žodis, tai ponia Kšešovska, — sušnibždėjo 
Vokulskis. 

Tą pačią akimirką jis išgirdo įtartiną čiurlenimą: čiurkš- 
lė vandens iš ketvirto aukšto apipylė išsikišusią Kšešovs- 
kos galvą ir ištiško kieme. 


— Marisia!.. eikš pas mus...— šaukė bosas. 
— Nenaudėliai,— suriko Kšešovska, pasukdama veidą 
aukštyn. 


Nauja vandens srovė šliūkštelėjo iš ketvirto aukšto ir 
sutrukdė jai daugiau ką pasakyti. Tuo pačiu metu iš ten 
išlindo juodabarzdis jaunuolis ir, pastebėjęs besislepiančią 
Kšešovskos fizionomiją, gražiu bosu sušuko: 

— Ak, tai jūs gėrbiamoji ponia!.. Labai atsiprašau. .. 

Jam atsakė mėšlungiškas raudojimas iš Kšešovskos 
buto: 

— O, aš nelaimingoji!.. Galiu prisiekti, jog tai jis, ne- 
naudėlis, užsiundė ant manęs tuos banditus... Taip jis at- 
sidėkoja man, kad ištraukiau jį iš skurdo!.. Nupirkau jo 
aIrklį!.. 

Tuo tarpu žemai skalbėjos skalbė baltinius, ketvirtame 
aukšte plaktuku stukseno batsiuvys, o trečiajame — skambė- 
jo fortepijonas ir kažkas spygavo gamą: 

— A!.. a!.. a!.. a!.. al... a!.. al. . al. al... al... 
a!.. al... 

— Linksmi namai, ką besakytum...— sumurmėjo Vo- 
kulskis, nusipurtydamas nuo rankovės užkritusius vandens 
lašus. 

Jis išėjo iš kiemo į gatvę, dar kartą apžiūrėjo nekilnoja- 
mąjį turtą, kurio šeimininku ketino pasidaryti, ir pasuko 
į Jeruzalės alėją. Ten jis pasisamdė vežiką ir nuvažiavo 
pas advokatą. 

Advokato laukiamajame Vokulskis rado keletą apdris- 
kusių žydelių ir seną moterį, apsigaubusią skara galvą. 
Kairėje pro praviras duris buvo matyti bylų prikrautos 
spintos, trys uoliai rašą raštininkai ir keletas lankytojų, iš 
pažiūros miesčionių: vieno fizionomija buvo kaip tikro nu- 
sikaltėlio, o kitų — nuobodžiaujančios. 

Senas žilaūsis tarnas, su nepasitikėjimu apžvelgęs Vo- 
kulskį, nuvilko jam apsiaustą ir paklausė: 

— Jūsų kilnybe, ar jūs ilgai kalbėsitės? 

— Ne, trumpai. 

Jis įvedė Vokulskį į sale dešinėje. 

— Kaip turiu pranešti? 

Vokulskis padavė jam vizitinę kortelę ir pasiliko vie- 
nas. Salėje baldai buvo išmušti aviečių spalvos aksomu, 
kaip pirmosios klasės vagonuose, čia stovėjo keletas pra- 
bangių spintų su dailiai įrištomis knygomis, kurių, matyt, 
niekas niekuomet neskaitydavo, o ant stalo —keli iliust- 
ruoti žurnalai ir albumai, kuriuos, matyt, vartydavo visi. 
Viename kampe stovėjo gipsinė deivės Temidės statula 
su varinėmis svarstyklėmis ir purvinais keliais. 


— Prašom!..— pakvietė jį tarnas, praverdamas duris. 


Įžymiojo advokato kabinete baldai buvo aptraukti ru- 
da oda, ant langų kabėjo rudos užuolaidos, o sienų ap- 
mušalai buvo išrašyti rudais raštais. Pats šeimininkas buvo 

apsivilkęs rudu durtiniu ir laikė rankoje be galo ilgą kan- 
diklį, viršuje aptaisytą masyviu gintaru su plunksnele. 

— Buvau tikras, gerbiamasis pone, kad šiandien pama- 
tysiu jus pas save, — tarė advokatas, pristumdamas Vokuls- 
kiui krėslą ant ratukų ir koja pataisydamas užsirietusį ki- 
limo kampą.— Vienu žodžiu, — toliau kalbėjo jis — galime 
tikėtis kokių trijų šimtų tūkstančių rublių įnašų į mūsų 
bendrove. O kad pas notarą mes eisime nedelsdami ir su- 
rinksime visus grynuosius pinigus iki paskutinės kapei- 
kos — dėl to jau galite pasitikėti manimi. .. 

Jis kalbėjo, pabrėždamas svarbiausius žodžius, spaudė 
Vokulskiui alkūnę ir skersomis stebėjo jį. 

— Teisybė... bendrovė!..— pakartojo Vokulskis, sėsda- 
mas į krėslą— Tai jau tų ponų dalykas, kiek surinks 
grynais. 

— Na, vis dėlto kapitalas, — pastebėjo advokatas. 

— Man jo užtenka ir be bendrovės. 

— Tai pasitikėjimo ženklas. .. 

— Man pakanka savojo. 

Advokatas nutilo ir ėmė uoliai traukti dūmą pro kan- 
diklį. 

— Turiu į jus prašymą, — patylėjęs tarė Vokulskis. 

Advokatas pažvelgė į jį, stengdamasis įspėti, ko iš jo 
norima, nes nuo to, koks bus prašymas, priklausė, kaip rei- 
kės klausyti. Matyt, jis nepastebėjo nieko grėsmingo, nes 
nutaisė rimtą, bet visiškai draugišką miną. 

— Noriu pirkti namą, — pasakė Vokulskis. 


— Jau?..— paklausė advokatas, kilstelėdamas antakius 
ir palenkdamas galvą. — Sveikinu, nuoširdžiai sveikinu. 
Prekybos namai ne veltui vadinami namais... Nuosavas 
namas pirkliui —tas pats, kas kilpos raiteliui: tvirčiau 
laikosi. Prekyba, nesiremianti tokiu realiu pagrindu, kaip 
namas, tėra tik kromininkystė. Kokį mūrą esate numatęs, 
jei jau teikiatės pagerbti mane savo pasitikėjimu? 

— Šiomis dienomis turi būti išvaržytas pono Lenckio 
namas... 

— Žinau,— nutraukė advokatas.— Pastatas tvirtas, tik 
medines dalis reikėtų ilgainiui pakeisti naujomis, už namo 
sodas... Baronienė Kšešovska duos iki šešiasdešimt tūks- 
tančių rublių, konkurentų tur būt nebus, tad mes nupirk- 
sime daugiausia už šešiasdešimt tūkstančių rublių. 

— Nors ir už devyniasdešimt tūkstančių, ir net dar bran- 
giau,— pasakė Vokulskis. 

— Kam?..— pašoko krėsle advokatas.— Baronienė dau- 
giau kaip šešiasdešimt tūkstančių neduos, dabar niekas na- 
mų neperka... Visai neblogas dalykas... 

— Jis man bus neblogas net už devyniasdešimt tūks- 
tančių... 

— Bet už šešiasdešimt penkis tūkstančius dar geres- 
nis... 

— Aš nenoriu apiplėšti savo būsimojo kompaniono. 

— Kompaniono?..— sušuko advokatas.— Bet juk ger- 
biamasis ponas Lenckis galutinai nusibankrutavęs; jūs tie- 
siog pakenksite jam, sumokėdamas keletą tūkstančių dau- 
giau. Aš žinau, kaip jo sesuo, grafienė, į tai žiūri... Vos 
tik ponas Lenckis nebeturės nė grašio, jo žavioji duktė, 
kurią mes visi dieviname, ištekės už barono arba už mar- 
šalkos. .. 

Vokulskio akys taip klaikiai suspindėjo, kad advokatas 
nutilo. Jis atidžiai žiūrėjo į savo svečią ir mąstė... Staiga 
pliaukštelėjo delnu sau į kaktą. 

— Tai jūs, gerbiamasis pone,— paklausė jis,— esate nu- 
sprendęs duoti devyniasdešimt tūkstančių rublių už tuos 
griuvėsius? . 

— Taip,— dusliai atsakė Vokulskis. 

— Šešiasdešimt atimti iš devyniasdešimt. .. panelės Iza- 
belės kraitis.. .— sumurmėjo advokatas.— Aha!.. 

Jo veidas ir visa laikysena nebeatpažįstamai pasikeitė. 
Jis išleido iš ilgos gintarinės pypkės visą debesį dūmų, at- 
sidrėbė krėsle ir, raminamai mosuodamas ranką, prabilo: 

— Mes vienas antrą suprantame, ponas Vokulski. Pri- 
sipažinsiu, dar prieš penkias minutes įtarinėjau jus — pats 
nežinau kuo, nes jūsų reikalai švarūs. Bet dabar, patikėki- 

te, . as jums esu palankus žmogus ir... sąjungininkas. .. 
—- -Dabar aš jūsų nesuprantu, — tyliai. pasakė Vokulskis, 
nuleisdamas akis. 
Advokato skruostai paraudo kaip plytos. Jis paskambino, 
įėjo tarnas. 
— Neleisti čionai nieko, kol nepaskambinsiu.. - 
+— Klausau, jūsų malonybe,— atsakė niūrusis tarnas. 
-*Juodu vėl liko dviese. G 
— Ponas. .. Stanislavai, — pradėjo advokatas. Jūs: žino- 
te, kas yra mūsų aristokratija ir jos prieplakos?.. Tai kele- 
tas tūkstančių žmonių, kurie čiulpia syvus iš viso krašto, 
švaisto pinigus užsienyje, neša iš ten blogiausius įpročius, 
užkrečia jais mūsų neva sveikas vidurines klases ir patys 
beviltiškai žūva: ekonomiškai, fiziologiškai ir morališkai. 
Jeigu pavyktų priversti juos dirbti, jeigu . pavyktų juos 
sukryžminti su kitais visuomenės sluoksniais, tai gal... 
ir būtų iš to kokia nauda, nes jų organizacija, be abejo, 
subtilesnė už mūsų. Suprantate... sukryžminti, bet 
ne... išmesti trisdešimt tūkstančių rublių jiems paremti. Tai- 
gi padaryti sukryžminimą aš jums padėsiu, bet švais- 
tyti trisdešimt tūkstančių rublių —ne!.. 
— Visiškai jūsų nesuprantu, — tyliai atsakė Vokulskis. 
— Suprantate, tik nepasitikite manimi. Nepasitikėji- 
mas — tai didi vertybė, ir aš jūsų nuo jos negydysiu. Pasa- 
kysiu tik tiek: subankrutavėlis Lenckis gali... susigimi- 
niuoti net su pirkliu, ypač jeigu tas pirklys yra bajoras. 
Bet Lenckis su trisdešimt tūkstančių rublių kišenėje!.. 
— Ponas advokate, — pertraukė jį Vokulskis— ar jūs 
apsiimsite mano vardu dalyvauti to namo varžytynėse? 
— Apsiimsiu, bet prie to, ką pasiūlys Kšešovska, pri- 
dėsiu ne daugiau kaip porą tūkstančių. Jūs man atleiskite, 
ponas Vokulski, bet pats su savimi varžytynių neisiu. 


— O jeigu atsiras trečias konkurentas? 

— Ką gi! Tokiu atveju aš ir jį pralenksiu, kad patenkin- 
čiau jūsų užgaidą. 

Vokulskis atsistojo. 

— Dėkoju jums už nuoširdžius žodžius, — tarė jis.— Jūs 
teisus, bet ir aš turiu savo sumetimų. .. Pinigus atnešiu jums 
rytoj, o dabar — iki pasimatymo. 

— Gaila man jūsų, — atsakė advokatas, spausdamas jam 


— Kodėl gi? 

— O todėl, kad tas, kas nori laimėti, turi nugalėti, pa- 
smaugti priešą, o ne šerti jį iš savo paties viralinės. Jūs 
darote klaidą, kuri jūsų r.epriartins, o veikiau atitolins nuo 
tikslo. 

— Jūs klystate. 

— Romantikas'!.. romantikas!..— šypsodamasis kartojo 
advokatas. 

Vokulskis paskubomis išėjo iš advokato namų ir, sėdęs 
į vežiko ekipažą, liepė važiuoti į Elektorių gatve. Jam buvo 
+ pikta, kad advokatas atspėjo jo paslaptį, ir kad jis smerkė 
jo veikimo metodą. Žinoma, jeigu nori laimėti grobį, reikia 
pasmaugti priešą; tačiau juk jo grobiu turi tapti panelė 
Izabelė! .. 

Jis išlipo priešais menką krautuvėlę, viršum kurios ka- 
bojo juoda iškaba su gelsvu užrašu: „S. Šlangbaumo vek- 
selių ir loterijų kontora“. 

Krautuvėlė buvo atidaryta; už pulto, apkalto skarda ir 
atitverto nuo publikos vieliniu tinklu, sėdėjo senas plikas 
žydas su žila barzda, tarytum prilipdyta prie gulinčio ant 
stalo ,,Kurjerio“. 

— Laba diena, ponas Šlangbaumai! — garsiai tarė Vo- 
kulskis. 

Žydas pakėlė galvą ir nuleido nuo kaktos akinius. 

— Ak, tai jūs, jūsų malonybė?..— atsakė jis, spausda- 
mas svečiui ranką.— Ką, nejaugi ir jums jau reikia pi- 
nigų?.. 

— Ne,—-pasakė Vokulskis, sėsdamasis į pintą krėslą 
priešais pultą. Iš karto nedrįsdamas pasakyti, ko atėjęs, jis 
paklausė: 

— Na, kas girdėti, ponas Šlangbaumai? 

— Blogai! — atsakė senis.— Pradėjo persekioti žydus. 
Gal tai ir gerai. Kai mus ims spardyti ir spjaudyti, ir kan- 
kinti, tai gal tada atsikvošės ir tie jaunieji žydeliai, kurie, 
kaip mano Henrikas, išsipustė, apsirengė durtiniais ir ne- 
silaiko savo tikėjimo. 

— Kas gi jus persekioja! — nusistebėjo Vokulskis. 

— Norite įrodymų?. .— paklausė žydas.— Štai jums įro- 
dymas šiame „Kurjeryje“. Užvakar aš jiems nusiunčiau 
šaradą. Jūs sprendžiate šaradas?.. Nusiunčiau tokią: 


Klausimą su puse zonos sujunki, 

Pridurk dar žodelį sakiniams jungti, 

Ir gausi tuos, kur kare joja ir šaudo, 
Tegul Viešpats Dievas mus nuo jų apsaugo. 


Ar žinote, kas tai yra?.. Klausimas —tai ką; pusė zo- 
nos —tai zo, jungtukas— kai, o viskas—ka-zo-kai. 
Ar žinote, ką jie man atsakė?.. Tuojau... 

Paėmė „Kurjerį“ ir ėmė skaityti: 

— „Redakcijos atsakymai. Ponui V. V. Didžioji Or- 
gelbrando enciklopedija...“ Ne tas... „Ponui Motylekui. 
Fraką reikia apsivilkti...“ Ne tas... A, štai!.. „Ponui 
S. Šlangbaumui: Jūsų šarada politiška ir negramatiška.“ 
Sakykite: kas gi čia iš politikos? Jeigu parašyčiau šaradą 
apie Dizraelį arba apie Bismarką, tai būtų politika, bet 
apie kazokus — čia juk visai ne politika, tik karinis da- 
lykas. 

— O kur čia žydų persekiojimas?— paklausė Vokulskis. 

— Tuoj paaiškinsiu. Jums pačiam yra tekę ginti nuo 
persekiotojų mano Henriką; aš viską žinau, nors ir ne jis 
man sakė. Dabar apie šaradą. Kai aš prieš pusmetį nune- 
šiau savo šaradą ponui Šimanovskiui, tai jis man pasakė: 
„Ponas Šlangbaumai, mes tų šaradų nespausdinsime, bet aš 
jums patariu geriau rašyti šaradas, negu imti iš žmonių pro- 
centus." O aš sakau: „Ponas redaktoriau, kai jūs man duo- 
site už šaradas tiek, kiek aš gaunu iš procentų, tai aš rašy- 
siu.* O ponas Šimanovskis į tai atsakė: „Mes, ponas Šlang- 
baumai, neturime tiek pinigų, kad galėtume mokėti už jūsų 

šaradas.* Tai pasakė pats Šimanovskis, girdite? Na, o šian- 
dien jie man „Kurjeryje“ rašo, kad tai nepolitiška ir ne- 
gramatiška!.. Dar prieš pusmetį kalbėjo kitaip. O laikraš- 
čiai ką dabar rašo prieš žydelius!.. 

Vokulskis klausėsi istorijų apie žydų persekiojimą, žiū- 
rėdamas į sieną, ant kurios kabojo loterijų lentelė, ir bar- 
bendamas pirštais į pultą. Tačiau jis galvojo apie kitką, vis 
nesiryždamas pasakyti, ko atėjęs. 

— Tai visą laiką kuriate šaradas, ponas Šlangbaumai?— 
paklausė jis. 

— Ką ten ašl..— atsakė senasis žydas.— Bet aš turiu 
anūkėlį, Henriko sūnų, kuriam vos devyneri metai, ir jūs 
tik paklausykite, kokį jis man aną savaitę laišką parašė. 
„Seneli,— rašė jis, tasai mažasis Michasius,— man reikia 
tokios šarados: 


Pirma—-ne vienas, antra— priežastį pasako, 
Viskas — gelumbinis daiktas, vilkis nors prie frako. 


O kai atspėsite, seneli. — rašė jis, Michasius,— tai at- 
siųskite man šešis rublius tam gelumbiniam daiktui pirkti.“ 
Aš, ponas Vokulski, pravirkau perskaitęs. Juk čia pirma, 
ne vienas, reiškia — keli, o priežastį pasako — jungtukas 
nes, o viskas —tai kelinės. Aš verkiau, ponas Vokuls- 
ki, kad toks protingas vaikas dėl Henriko užsispyrimo 
vaikšto be kelnių. Bet aš jam atsakiau: „Mylimas mano 
anūkėli. Esu labai patenkintas, kad išmokai iš senelio kurti 
šaradas. Tačiau, kad tu dar išmoktum būti ir taupus, tai 
tam gelumbiniam daiktui pirkti siunčiu tiktai keturis rub- 
lius. O jeigu gerai mokysiesi, tai aš tau po atostogų nupirk- 
siu štai ką: 


Pirma — vokiškai burna, antra — laikrodį atstoja. 
Viskas perkama vaikui, kai gimnazijon stoja. 


Tai munduras!'; jūs iš karto atspėjote, ponas Vokulski? 


!Mund — burna, Uhr — laikrodis (vok.)) mundur— 
mMunduras, uniforminis švarkas (Ienk.). 


249 


— Tai, vadinasi, visa jūsų šeima mėgsta sudarinėti ša- 
radas?— paklausė Vokulskis. 

— Ne tik mano,— atsakė Šlangbaumas.— Kai susirenka 
mūsų, tai yra Žydų, jaunimas, jis neužsiiminėja, kaip jūsiš- 
kiai, šokiais, komplimentais, papuošalais, niekais, o ką nors 
skaičiuoja arba varto moksliškas knygas, egzaminuoja vie- 
nas kitą, arba sprendžia šaradas, rebusus, šachmatų uždavi- 
nius. Mūsų protas visuomet dirba, ir todėl žydai turi ge- 
ras galvas, ir todėl, neįsižeiskite, jie visą pasaulį užkariaus. 
Jūs viską darote karštai, užsidegę, o mes nugalime protu 
ir kantrybe. 

Paskutiniai žodžiai Vokulskį pribloškė. Juk jis siekė 
panelės Izabelės kaip tik protu ir kantrybe... Kažkokia 
drąsa pabudo jo širdyje, jis liovėsi svyravęs ir staiga pa- 
sakė: 

— Turiu į jus prašymą, ponas Šlangbaumai. .. 

— Jūsų prašymai — man įsakymas, ponas Vokulski. 

— Noriu nupirkti Lenckio namą... 

— Žinau tą namą. Jis eis už šešiasdešimt tūkstančių, 
gal kiek brangiau. 

— Aš noriu, kad jis eitų už devyniasdešimt tūkstančių, 
ir man reikia žmogaus, kuris įvaržytų iki tos sumos. 

Žydas išplėtė akis. 

— Kaip tatai?.. Jūs norite sumokėti trisdešimt tūkstan- 
čių rublių brangiau?..— paklausė jis. 

— Taip. 

— Atsiprašau, bet nesuprantu. Jeigu būtų parduoda- 
mas jūsų namas, o Lenckis norėtų jį nupirkti, tai jums rūpė- 
tų pakelti kainą. Tačiau kai jūs perkate, jums turi rūpėti 
numušti kainą... 

-— Noriu užmokėti brangiau. 

Senis palingavo galvą ir po valandėlės vėl prabilo: 

— Jeigu aš jūsų nepažinočiau, tai pagalvočiau, kad da- 
rote nedorą sandėrį; bet juk aš jus pažįstu, tai ir galvoju 
sau, kad jūs darote... keistą sandėrį. Jūs ne tik sukišate 
grynus pinigus į sienas ir dėl to netenkate kokių dešimt 
procentų per metus, bet dargi norite permokėti trisdešimt 

tūkstančių rublių. :.. Ponas Vokulski,— pridūrė jis, paimda- 
mas jį už rankos — nedarykite tokios kvailystės. Aš jus pra- 
„šau... Senis Šlangbaumas jus prašo. . 

„ — Patikėkite, kad iš to laimėsiu. .. 

„„Žydas staiga pakėlė pirštą prie kaktos. Sublizgėjo jo 
akys ir balti kaip perlai dantys. 
.. — Cha .chal..—nusijuokė jis — Na, matyt, aš jau visai 
susenau,.-jeigu iš karto nesupratau... Jūs duosite ponui 
Lenckiui trisdešimt tūkstančių rublių... 0 jis jums padės 
uždirbti gal šimtą tūkstančių rublių::. Git!' Aš jums rasiu 
tokį konkurentą, kuris už penkiolika rublių pakels kainą. 
Labai padorus ponas, katalikas, tik jam. negalima mokėti 
iš anksto... Aš. jums surasiu dar kokią solidžią damą, kuri 
už dešimt rublelių taip pat kels kainą... Galiu duoti dar 
porą žydelių, po penkis rublelius... Išeis tokios varžytynės, 
kad jūs galėsite užmokėti už tą namą nors pusantro šimto 
tūkstančių, ir niekas nesupras, kaip viskas sugalvota... 

Vokulskiui buvo kiek nejauku. 

— Šiaip ar taip, viskas liks tarp mūsų, — tarė jis. 

— Ponas Vokulski,— iškilmingai atsakė žydas, — aš ma- 
nau, kad jums nereikėjo to sakyti. Jūsų paslaptis — mano 
paslaptis. Jūs užsistojote mano Henrikėlį, jūs nepersekio- 
jate žydų... | 

Jie atsisveikino, ir Vokulskis sugrįžo namo. Jo jau lau- 
kė Maruševičius, ir juodu nuvažiavo į maniežą pasižiūrėti 
nupirktojo arklio. 

Manieže buvo du pastatai, sujungti į vieną epoleto for- 
mos statinį; apvaliajame pastate buvo maniežas, o stačia- 
kampiame — arklidės. 

Vokulskis su Maruševičium atvažiavo kaip tik tuo metu, 
kai vyko jojimo pamoka. Keturi ponai ir viena dama jojo 
vienas paskui kitą maniežo pasieniu; viduryje stovėjo di- 
rektorius, kariškos laikysenos vyras, apsivilkęs mėlyna 
striuke, baltomis aptemptomis kelnėmis ir aukštais penti- 
nuotais batais. Tai buvo ponas Mileris; jis komandavo rai- 


! Gerai (žyd.). 

teliams, laikydamas rankoje ilgą botagą, kuriuo kartkars 
tėmis paragindavo užsispyriojusį arklį, ir raitelis nuo to 
raukydavosi. Vokulskis prabėgomis pastebėjo, kad vyras, 
kuris jojo be balnakilpių, laikydamas dešinę ranką už nu- 
garos, turėjo pramuštgalvio fizionomiją; antras iš visų jėgų 
stengėsi išsilaikyti ant arklio kažkur tarp kaklo ir sturplio, 
o ketvirtas atrodė, lyg kas akimirką norėtų nušokti nuo 
arklio ir jau kol gyvas nebedaryti jojimo pratimų. Tiktai 
dama, apsivilkusi amazone, jojo drąsiai ir vikriai, ir Vo- 
kulskis pagalvojo, kad moterys apskritai nepažįsta nei ne- 
patogių, nei pavojingų padėčių. 

Maruševičius supažindino Vokulskį su direktoriumi. 

— Aš kaip tik jūsų laukiau. Tučtuojau galėsiu jums pa- 
tarnauti. Ponas Šulcai!.. 

Atbėgo ponas Šulcas —šviesiaplaukis jaunuolis, taip 
pat apsivilkęs mėlyna striuke, bet dar aukštesniais batais 
ir dar siauresnėmis kelnėmis. Jis kariškai sumušė kulnais, 
paėmė į rankas direktoriaus valdžios simbolį, ir Vokulskis, 
būdamas manieže, įsitikino, kad Šulcas, nors ir jaunas, 
energingiau švaistosi botagu negu pats direktorius. Antra- 
"sis ponas netgi riktelėjo, o ketvirtasis ėmė tiesiog keiktis. 

— Gerbiamasis pone,— kreipėsi direktorius į Vokuls- 
kį — ar jūs perimate barono kumelę su visais jos reikmeni- 
mis: balnais, gūniomis ir taip toliau?.. 

— Žinoma. 

— Tokiu atveju man iš jūsų priklauso šešiasdešimt rub- 
lių už arklidę, kurių baronas Kšešovskis neapmokėjo. 

— Ką gi padarysi? 

Jie įėjo į vieną gardą, šviesų kaip kambarys ir net nu- 
kabinėtą kilimais, beje, nelabai brangiais. Naujutėlaitis 10- 
vys buvo pilnas, ėdžios taip pat, ant grindų pakreikta šva- 
rių šiaudų. Vis dėlto akyla direktoriaus akis pastebėjo kaž- 
kokią netvarką, ir jis suriko: 

— Ponas Ksaverai, kas čia per tvarka, po šimts vel- 
nių!.. Gal jūs ir savo miegamajame laikote tokius daiktus? 

Antrasis direktoriaus padėjėjas pasirodė tik vieną aki- 
mirką. Jis pažvelgė į vidų, dingo ir koridoriuje suriko: 

— Vaicechai!.. Šimtas tūkstančių velnių!.. Bematant 
išvalyk, nes aš tuoj pat liepsiu padėti visa tai tau ant 
stalo... 

— Ščepanai!.. Bjaurybe! — atsiliepė už pertvaros tre- 
čias balsas.— Jeigu tu man dar kartą, šunsnuki, šitaip palik- 
si arklidę, aš priversiu tave visa tai dantimis surinkti... 

Tuo pačiu metu pasigirdo keletas duslių smūgių, tary- 
tum kažkas griebė ką už galvos ir daužė į sieną. Netrukus 
pro arklidės langą Vokulskis pamatė striuke su metalinė- 
mis sagomis vilkintį paauglį, kuris išbėgo į kiemą šluotos 
ir, ją radęs, prabėgdamas tvojo per galvą už tvoros spok- 
sančiam žydukui. Vokulskis kaip fizikas nusistebėjo nauja 
energijos tvarumo dėsnio forma, kai direktoriaus pyktis 
tokiu nepaprastu būdu buvo išlietas ant būtybės, esančios 
net už maniežo sienų. 

Tuo tarpu direktorius liepė išvesti kumelę į koridorių. 
Tai buvo gražus gyvulys, laibomis kojomis, mažutė galva 
ir protingomis, švelniomis akimis. Eidama pro šalį, kume- 
laitė pasisuko į Vokulskį, apuostė jį ir suprunkštė, tary- 
tum atspėjusi, jog tai šeimininkas. 

— Jį jau pripažino jus,— tarė direktorius.— Duokite jai 
cukraus... Puiki kumelė! 

Ir jis ištraukė iš kišenės purviną, truputį tabaku kve- 
piantį gabalėlį cukraus. Vokulskis padavė jį kumelei, kuri 
iš karto jį prarijo. 

— Einu lažybų iš penkiasdešimt rublių, kad ji laimės! — 
sušuko direktorius.— Sutinkate? 

— Žinoma,— atsakė Vokulskis. 

— Būtinai laimės. Duosiu puikų jojiką, ir pats išmoky- 
siu jį, kaip ją valdyti. Bet jeigu ji būtų likusi pas baroną 
Kšešovskį,— trenk mane perkūnas, — būtų atsivilkusi į baig- 
mę trečioji, Ir apskritai nebelaikyčiau jos arklidėje. 

— Direktorius dar negali nurimti, — saldžiai šypsodama- 
sis įtėrpė Maruševičius. 

— Nurimtil.. — suriko direktorius, rausdamas iš pyk- 
Čio.— Na, spręskite pats, ponas Vokulski: ar galiu aš palai- 
kyti santykius su žmogumi, kuris išdrįso pasakoti, kad aš 

Liubelske pardavęs arklį, sergantį koleru !!.. Tokių dalykų 
negali užmiršti, ponas Maruševičiau! — šaukė jis, vis labiau 
keldamas balsą.— Jei nebūtų įsikišes grafas, ponas Kšešovs- 
kis dabar nešiotųsi kulką kinkose... Aš pardaviau arklį, 
sergantį koleru!.. Nors man tektų pridėti šimtą rublių — 
kumelė laimės... Kad ir padvės po lenktynių... Ponas ba- 
ronas įsitikins... Arklys sirgo koleru!.. Cha cha cha! — de- 
moniškai nusikvatojo direktorius. 

Apžiūrėję kumelę, visi trys nuėjo į raštinę, kur Vokuls- 
kis sumokėjo, kiek priklausė, širdyje prisiekdamas niekuo- 
met nesakyti, kad kuris nors arklys serga koleru. Atsi- 
sveikindamas su direktoriumi, jis paklausė: 

— Direktoriau, ar negalima būtų paleisti arklio į lenk- 
tynes, nenurodant savininko pavardės? 

-— Sutvarkysim... 

— Tiktai... 

— O! Būkite ramus,— atsakė direktorius, spausdamas 
jam ranką.— Laikyti paslaptį — pirmoji džentelmeno dory- 
bė. Tikiuosi, kad ir ponas Maruševičius... 

— O!..— patvirtino Maruševičius ir taip papurtė gal- 
vą ir pamojo ranka, jog negalima buvo abejoti, kad paslap- 
tis yra giliai palaidota jo krūtinėje. 

Grįždamas pro maniežą, Vokulskis vėl išgirdo botago 
pliaukštelėjimą, po kurio ketvirtasis ponas vėl ėmė ginčytis 
su direktoriaus pavaduotoju. 

— Tai nemandagu, gerbiamasis!..— šaukė ketvirtasis— 
Mano kostiumas iširs... 

— Išlaikys,— flegmatiškai atsakė ponas Šulcas, pliaukš- 
telėdamas botagu antrojo pono pusėn. 

Vokulskis išėjo iš maniežo. 

Kai, atsisveikinęs su Maruševičium, jis buvo besėdąs 
į vežiko ekipažą, jam į galvą atėjo keista mintis: 

„Teigu toji kumelė laimės, tai panelė Izabelė mane pa- 
mils. .." 


!Koleras — nepagydoma arklių liga. 

Jis staiga apsisuko ir sugrįžo į maniežą; gyvulys, kuriam 
prieš akimirką jis buvo visai abejingas, staiga pasidarė jam 
įdomus ir mielas. 

Antrą kartą įeidamas į gardą. jis vėl išgirdo tą patį bū- 
dingą į sieną trankomos žmogaus galvos garsą. Ir iš tik- 
rųjų, iš gretimo atatvaro iššoko berniukas Ščepanas, gero- 
kai išraudusiais skruostais ir suveltais plaukais, — juos, ma- 
tyt, ką tik buvo taršiusi kažkieno ranka; paskui pasirodė 
arklininkas Voicechas, šluostydamasis į striukę truputį tau- 
kuotus pirštus. Vokulskis davė vyresniajam tris rublius, jau- 
nesniajam rublį ir pažadėjo jiems dar ir ateityje atsidėkoti, 
kad tik neskriaustų kumelaitės. 

— Pone, žiūrėsiu ją labiau kaip savo žmoną,— atsakė 
Voicechas, žemai nusilenkdamas.— Bet ir senis jos nenu- 
skriaus, būkite tikras... Per lenktynes, pone, kumelaitė eis 
lygiai, kaip stiklelis... 

Vokulskis įėjo į atatvarą ir gal penkiolika minučių ap- 
žiūrinėjo kumelę. Jos švelnios kojytės kėlė jam nerimą, ir 
jis krūpčiojo kas kartą, kai jos aksominiu kailiu nueidavo 
virpulys: jam rodėsi, kad ji gali susirgti. Paskui jis apka- 
bino jos kaklą, o kai ji padėjo galvą jam ant peties, ėmė 
bučiuoti ją ir šnibždėti: 

— Kad tu žinotum, kiek nuo tavęs priklauso!.. kad tu 
žinotum... 

Nuo to laiko jis po keletą kartų per dieną važinėdavo 
į maniežą, šerdavo kumelę cukrumi ir glostydavo ją. Jis 
jautė, kad jo blaiviame prote ima leisti daigus kažkoks prie- 
taringumas. Jeigu kumelė pasitikdavo jį linksmai, jis lai- 
kydavo tai geru ženklu; tačiau kai ji būdavo liūdna, širdį 
nudiegdavo nerimas. Dar važiuodamas į maniežą, jis sau 
sakydavo: „Jeigu rasiu ją linksmą, tai panelė Izabelė ma- 
ne pamils.“ 

Tarpais jame pabusdavo sveikas protas: tada jį apimda- 
vo pyktis ir panieka pačiam sau. 

„Kas gi tai, — galvodavo jis,— negi mano gyvenimas tu- 
Ii priklausyti nuo vienos moters įnorio?.. Argi nerasiu 
šimto kitų?.. Juk ponia Meliton siūlė supažindinti mane su 

trimis, netgi su keturiomis tokiomis pat gražiomis... Kar- 
tą, po galais, turiu atsikvošėti!..“ 

Tačiau, užuot atsikvošėjęs, jis dar giliau grimzdo į ap- 
kvaitimą. Šviesesnėmis akimirkomis jam rodydavosi, kad 
žemėje turbūt dar yra burtininkų, ir vienas iš jų bus jį 
užbūręs. Tada jis su nerimu sau kartodavo: 

„Aš jau nebe tas... Darausi kažkoks kitoks žmogus... 
Man rodos, kažkas pakeitė mano sielą!..* 

Kartais jame vėl pasigirsdavo gamtos tyrinėtojo ir psi- 
chologo balsas. 

„Štai. —šnibždėdavo jam kažkur smegenų gilumoje,— 
štai kaip keršija gamta, kai nesilaikoma jos dėsnių. Jau- 
nystėje nepaisydavai širdies, juokdavaisi iš meilės, parsida- 
vei į vyrus senei, o dabar še tau!.. Per ilgus metus tau- 
pytas jausmų kapitalas dabar grįžta tau su procentais...“ 

„Na, gerai, — galvodavo jis, — bet tada turėčiau tapti pa- 
leistuviu; kodėl gi aš galvoju tik apie ją?“ 

„Galas žino kodėl, — atsakydavo oponentas.— Gal kaip 
tik toji moteris tau geriausiai tinka. Gal iš tiesų, kaip pasa- 
koja legenda, jūsų sielos kažkada. prieš amžius, buvo vie- 
na siela...“ 

„Tuomet ir ji turi mane mylėti...— kalbėdavo Vokulskis. 
Ir pridurdavo: — Jeigu kumelė laimės lenktynes, tai bus 
ženklas, kad panelė Izabelė mane pamils... Ak, senas kvai- 
ly, pamišėli, kas gi tau darosi?..“ 

Kelias dienas prieš lenktynes Vokulskį aplankė grafas 
anglas, su kuriuo jis buvo susipažinęs per pasitarimą pas 
kunigaikštį. 

Kai juodu pasisveikino, grafas išsitempęs atsisėdo į krės- 
lą ir tarė: 

— Atėjau kaip svečias ir su reikalu —teip!.. Ar ga- 
lima?. . 

— Klausau, grafe. 


— Baronas Kšešovskis,— ėmė dėstyti grafas, — kurio ku- 
melę jūs įsigijote, tarp kitko, visiškai teisėtai — teip — ba- 
ronas drįsta nuolankiausiai prašyti jus perleisti jam. Kaina 

nieko nereiškia... Baronas susilažino iš didelių sumų. .. Jis 
siūlo tūkstantį du šimtus rublių... 

Vokulskį nukrėtė šiurpas; jeigu jis parduotų kumelę, pa- 
nelė Izabelė tikriausiai imtų jį niekinti... 

— O jeigu ir aš, grafe, iš tos kumelės ko nors tikiuo- 
si?. .— atsakė jis. 

— Tokiu atveju jums teisėtai priklauso pirmenybė, 
teip, — iškošė grafas. 

— Jūs pats išsprendėte klausimą, grafe — pasakė Vo- 
kulskis ir nusilenkė. 

— Argi teip?.. Labai man gaila barono, tačiau jūs turi- 
te daugiau teisių. 

Jis pakilo nuo krėslo kaip automatas ant spyruoklių ir 
atsisveikinęs pridūrė: 

— Brangusis pone, kada gi eisime pas notarą dėl mūsų 
bendrovės?.. Apsigalvojęs prisidedu su penkiasdešimt tūks- 
tančių rublių... Teip. 

— Tai jau priklauso nuo jūsų, ponai. 

— Labai trokštu išvysti mūsų tėvynę klestinčią ir todėl 
aš jums, ponas Vokulski, visiškai simpatizuoju ir jus ger- 
biu, teip, nepaisydamas nemalonumo, kurį jūs darote baro- 
nui. Teip, jis buvo tikras. kad jūs perleisite arklį. .. 

— Negaliu. 

— Aš jus suprantu — užoaigė grafas.— Bajoras, nors ir 
prekybininko kailiu, pirma pasitaikiusia proga iš jo išlen- 
da. O jūs — prašau atleisti man už drąsumą — pirmiausia 
esate bajoras, dargi angliško stiliaus, ir kiekvienas iš mūsų 
privalo toks būti. 

Jis stipriai paspaudė Vokulskiui ranką ir išėjo. Vokuls- 
kis širdyje pripažino, kad šis į marionetę panašus origina- 
las vis dėlto turi daug malonių bruožų. 

— Taip! — sušnibždėjo jis— Su tais ponais maloniau 
gyventi negu su pirkliais. Jie iš tikrųjų iš kito molio 
drėbti. .. 

Paskui dar pridūrė: 

— Nėra ko stebėtis, kad panelė Izabelė, išauklėta tarp 
tokių, kaip jie, niekina tokius kaip aš. Na, bet ką jie nu- 

veikia pasaulyje ir pasauliui?.. Gerbia žmones, kurie gali 
jiems duoti penkiolika procentų nuo jų kapitalų... Tai dar 
ne nuopelnas! 

— Bet, po velnių, iš kur jie žino, jog tai aš nupirkau 
kumelę?— sumurmėjo jis, spragtelėdamas pirštais.— Menk- 
niekis!.. Juk aš nupirkau ją iš Kšešovskos per Maruševi- 
čių... Be to,. pernelyg dažnai lankiausi manieže, visi tar- 
nai mane jau pažįsta... Et, pradedu daryti kvailystes, esu 
neatsargus... Iš karto nepatiko man tasai Maruševičius. .. 


Tryliktasis skyrius 
AUKSTUOMENĖS PRAMOGOS 


Pagaliau atėjo lenktynių diena — giedra, bet nekaršta, 
kaip sykis. Vokulskis pašoko iš lovos penktą valandą ir 
tuoj pat nuvažiavo aplankyti savo kumelaitės. Ji pasitiko 
jį gana abejingai, bet buvo sveika, ir Mileris buvo kupinas 
vilčių. 

— Ką?..— juokėsi jis, tapšnodamas Vokulskiui per pe- 
tį — Užsidegėte, ką?.. Jumyse nubudo sportininkas!.. Mes, 
gerbiamasis pone, per visas lenktynes vaikštome kaip ap- 
kvaitę. Ar mūsų lažybos iš penkiasdešimt rublelių tebega- 
lioja?.. Jie kaip ir mano kišenėje, galėtumėte kad ir da- 
bar juos duoti. 

— Su didžiausiu malonumu duosiu,— atsakė Vokulskis 
ir pagalvojo: „„Ar laimės mano arklys?.. Ar pamils kada 
mane panelė Izabelė? Kad tik kas nors neatsitiktų!.. O jei 
arklys nulūš koją?..“ 

Ryto valandos slinko lėtai, tarsi jaučiais pakinkytos. 
Vokulskis tik valandėlei užbėgo į parduotuve, per pietus 
negalėjo valgyti, paskui nuėjo į Saksų parką, be paliovos 
galvodamas, ar laimės arklys ir ar pamils jį panelė Izabe- 
lė. Tačiau jis susitvarkė ir išvažiavo iš namų tik apie 
penktą. 

Ujazdovose alėjose jau buvo taip tiršta karietų ir veži- 
kų, kad vietomis reikėjo važiuoti žingine. Prie užkardo 

susidarė tikra kamšatis, ir Vokulskis, nors ir kaip nekant- 
raudamas, turėjo laukti apie penkiolika minučių, kol pa- 
galiau jo karieta išvažiavo į Mokotuvo lauką. 

Posūkyje Vokulskis iškišo galvą iš karietos ir pro de- 
besis gelsvų dulkių, kurios tirštai sėdo jam ant veido ir 
drabužių, ėmė žiūrėti į lenktynių lauką. Aikštė šiandien 
jam atrodė be galo didelė ir nejauki, tarsi viršum jos būtų 
tvyrojus kažkokia netikrumo grėsmė. Tolumoje jis paste- 
bėjo ilgą eilę žmonių, sustojusių pusračiu, kuris vis pla- 
tėjo, nes plaukė vis nauji būriai. 

Pagaliau privažiavo iki vietos, tačiau ir vėl praėjo apie 
dešimt minučių, kol tarnas sugrįžo iš kasos su bilietu. Apie 
karietą knibždėjo daugybė bilietų neturinčių žiūrovų, ūžė 
tūkstančiai balsų, ir Vokulskiui rodėsi, kad visi kalba tik 
apie jo arklį ir šaiposi iš pirklio, kuris užsimanė dalyvauti 
lenktynėse. 

Galų gale karieta buvo praleista į hipodromą. Vokulskis 
nušoko žemėn ir nuskubėjo prie savo kumelaitės, steng- 
damasis laikytis kaip abejingas žiūrovas. 

Ilgai ieškojes, jis atrado ją lenktynių aikštės viduryje. 
Šalimais stovėjo Mileris ir Šulcas, taip pat jojikas, įsikan- 
des didžiulį cigarą, užsidėjęs geltoną-žydrą kepuraitę ir ant 
pečių užsimetęs apsiaustą. Kumelaitė prieš milžinišką aikš- 
tę ir nesuskaitomą minią pasirodė tokia maža ir menka, 
kad iš nusivylimo Vokulskis buvo viską bemetąs ir be- 
grįžtąs namo. Tačiau Milerio ir Šulco veidai spindėjo vil- 
timi. 

— Pagaliau ir jūs atėjote,— sušuko maniežo direktorius 
ir, akimis parodęs jojiką, pridūrė: — Susipažinkite, ponai: 
ponas Jungas, žymiausias mūsų jojikas,— ponas Vokulskis. 

Jojikas pakėlė du pirštus prie geltonos-žydros kepuraitės 
ir, antrąja ranka ištraukęs cigarą, nusispjovė pro dantis. 

Vokulskis širdyje pripažino, kad dar niekuomet gyve- 
nime nebuvo mates tokio lieso ir tokio mažo žmogaus. Jis 
pastebėjo, kad jojikas apžiūrinėja jį kaip arklį, nuo galvos 
iki kulkšnių, ir trypčioja kreivomis kojomis, tarsi ruošda- 
masis užšokti ant jo ir pajodinėti. 

— Sakykite, ponas Jungai, ar mes laimėsime?— paklau- 
sė direktorius. 

— O! —atsakė jojikas. 

— Anie du arkliai neblogi, bet mūsų kumelaitė puikiau- 
sia! — kalbėjo direktorius. 

— O! -— patvirtino jojikas. 

Vokulskis pasivedė jį į šalį ir tarė: 

— Jeigu laimėsime, tai sumokėsiu jums penkiasdešimt 
rublių daugiau, negu sutarta. 

— O! — atsakė jojikas ir, atidžiai pasižiūrėjęs į Vokuls- 
kį, pridūrė: — Jūs esate grynakraujis sportininkas, tik tru- 
putį karščiuojatės. Kitais metais būsite ramesnis. 

Jis vėl nusispjovė per kelis sieksnius ir nuėjo prie tri- 
būnos, o Vokulskis, atsisveikines su Mileriu ir Šulcu ir 
meiliai paglostęs kumelaitę, sugrįžo prie karietos. 

Dabar jis ėmė ieškoti panelės Izabelės. 

Jis apėjo ilgą virtinę karietų, sustojusių palei taką, ap- 
žiūrinėjo arklius, tarnus, žvilgčiojo po moterų skėčiais, 
bet panelės Izabelės nerado. 

„Gal ji neatvažiuos?"— pagalvojo jis, jam pasirodė, kad 
visa ši minios užplūsta aikštė kartu su juo smenga žemėn. 
Ir kam reikėjo švaistyti tiek pinigų, jeigu jos čia nebus! 
O gal ponia Meliton, toji sena intrigantė, apgavo jį, susi- 
tarusi su Maruševičiumi?. . 

Jis palypėjo laipteliais į teisėjų tribūną ir ėmė žvalgytis 
į visas puses. Veltui. Lipdamas žemyn, susidūrė su dviem 
nuo jo nusigręžusiais vyrais, kurių vienas, aukštas, iš vis- 
ko matyti —sporto mėgėjas, garsiai pasakojo: 

— Jau dešimt metų skaitau, kaip mus keikia už išlai- 
dumą, ir jau visai norėjau pasitaisyti ir parduoti arklidę. 
O čia matau, kad žmogus, kuris tik vakar praturtėjo, šian- 
dien leidžia į lenktynes arklį... „,„Aha! — manau.— Tai jūs 
tokie paukšteliai!.. Mus mokote, o vos tik pasitaiko proga, 
patys taip pat darote!..“ Ir nepasitaisysiu, neparduosiu 
arklidės, ne... 

Jo pašnekovas, pastebėjęs Vokulskį, kumštelėjo jam 
į pašonę, ir pasakotojas staiga nutilo. Pasinaudodamas pro- 

ga, Vokulskis jau norėjo praeiti pro šalį, bet aukštasis po- 
nas jį sustabdė. 

— Atsiprašau, —tarė jis, paliesdamas skrybėlę — kad 
išdrįsau šitaip šnekėti... Mano pavardė Vžesinskis. .. 

— Aš su malonumu išklausiau jūsų pastabas, — šypso- 
damasis atsakė Vokulskis,— nes širdies gilumoje ir pats 
šitaip manau. Pagaliau — dalyvauju lenktynėse pirmą ir 
paskutinį kartą gyvenime. 

Juodu paspaudė vienas antram rankas, o kai Vokulskis 
nuėjo keletą žingsnių, aukštasis sporto mėgėjas pusbalsiu 
pasakė: 

— Šaunus vyras... 

Tik dabar Vokulskis nusipirko programą ir, kažkaip 
nesmagiai jausdamasis, perskaitė, kad trečiojoje lenktyje 
dalyvauja kumelaitė Sultonė, iš Alimo ir Klaros, priklau- 
santi X. X., jojikas Jungas — geltona striukė su žydromis 
rankovėmis. Prizas — trys šimtai rublių; laimėjęs arklys bus 
parduotas vietoje. 

— Iš proto išėjau! — sumurmėjo Vokulskis, skverbda- 
masis prie tribūnos. Jis pagalvojo, gal tenai bus panelė 
Izabelė, ir nutarė tučtuojau sugrįžti namo, jeigu jos nesuras. 

Jį apėmė abuojumas. Moterys jam atrodė bjaurios, jų 
ryškūs papuošalai paiki, jų koketavimas šlykštus. Vyrai 
buvo kvaili, minia vulgari, muzika įkyri. Kildamas į tri- 
būną, jis piktai juokėsi iš girgždančių laiptų ir apleistų sie- 
nų, ant kurių buvo matyti lietaus nuovarvų žymės. Pažįsta- 
mieji sveikinosi su juo, moterys šypsojosi, tai čia, tai ten 
buvo šnibždamasi: „Žiūrėk! Žiūrėk!..“ Bet jis nieko nema- 
tė. Užsilipęs ant viršutinio tribūnos suolo, jis prisidėjo žiū- 
roną prie akių ir per margą ūžiančią minią ėmė apžiūrinėti 
kelią iki pat užkardos, bet matė tik geltonų dulkių kamuo- 
lius. 

„Kas darosi šioje tribūnoje per ištisus metus?"— galvo- 
jo jis. 

Ir jam pasirodė, kad ant šitų sutrešusių suolų kas naktį 
susirenka visi mirusieji subankrutavėliai, atgailaujančios ko- 
ketės, visokiausi dykaduoniai ir šlaitai, išvaryti net iš 

pragaro, ir, liūdnai spindint žvaigždėms, visi žiūri, kaip le- 
kia lenktynių šiame take kritusių arklių griaučiai. Jam ro- 
dėsi, kad net dabar mato priešais save sudūlėjusius drabu- 
žius ir jaučia trūnėsių kvapą. 

Iš susimąstymo jį pažadino minios riksmas, varpo skam- 
besys ir šauksmai „bravo“... Pasibaigė pirmoji lenktis. 
Staiga jis žvilgtelėjo į taką ir pamatė grafienės karietą, 
įvažiuojančią į hipodromą. Užpakalyje sėdėjo grafienė su 
pirmininkiene, o priekyje — Lenckis su dukterimi. 

Vokulskis pats neprisiminė, kaip nubėgo nuo tribūnos ir 
kaip prasiskverbė pro žmones. Kažką jis pastūmė, kažkas 
paprašė bilieto... Jis movė tiesiai į priekį ir atsidūrė prie 
pat karietos. Grafienės tarnas nuo pasostės jį pasveikino, 
o Lenckis sušuko: 

— Štai ir ponas Vokulskis!.. 

Vokulskis pasisveikino su damomis. Pirmininkienė reikš- 
mingai paspaudė jam ranką, o Lenckis paklausė: 

— Ponas Stanislavai, ar iš tikrųjų jūs nupirkote Kše- 
šovskio kumelę? 

— Taip. 

— Na, žinote, jūs jam iškrėtėte piktą pokštą, o mano 
dukteriai padarėte malonią staigmeną... 

Panelė Izabelė šypsodamasi kreipėsi į jį: 

— Aš susilažinau su teta, kad baronas neišlaikys savo 
kumelės iki lenktynių, ir laimėjau; o antrą kartą susilaži- 
nau su pirmininkiene, kad kumelaitė laimės... 

Vokulskis apėjo aplink karietą ir atsistojo šalia pane- 
lės Izabelės; ji kalbėjo toliau: 

— Iš tikrųjų mes atvažiavome tik į šias lenktynes — pir- 
mininkienė ir aš. O teta apsimeta, kad lenktynės jai nusibo- 
dusios... Ak, pone, jūs būtinai turite laimėti... 

— Jeigu jūs panorėsite, laimėsiu,— atsakė Vokulskis, su 
nuostaba žvelgdamas į ją. 

Niekuomet jinai dar neatrodė jam tokia graži, kaip da- 
bar, nekantraudama. Ir niekuomet nė nesvajojo, kad ji taip 
maloniai kalbės su juo. 

Jis apžvelgė susirinkusius. Pirmininkienė buvo linksma, 
grafienė šypsojosi, Lenckis švytėjo. Pasostėje grafienės tar- 
nas pusbalsiu lažinosi su vežėju, kad Vokulskis laimės. Ap- 
linkui juos skardėjo juokas ir liejosi džiaugsmas. Džiaugė- 
si minia, džiaugėsi žmonės tribūnose, karietose; moterys 
spalvingais apdarais buvo gražios kaip gėlės ir gyvos tarsi 
paukštytės. Orkestras grojo su klaidomis, bet šauniai; ark- 
liai žvengė, sporto mėgėjai lažinosi, pardavėjai gyrė alų, 
apelsinus ir meduolius. Džiaugėsi saulė, žemė ir dangus, 
o Vokulskis taip nuostabiai pasijuto, jog norėjo apglėbti 
visus ir viską. 

Pasibaigė antroji lenktis; vėl užgrojo muzika. Vokulskis 
nubėgo prie tribūnos ir, sutikęs Jungą, kuris balnu nešinas 
kaip tik grįžo nuo svarstyklių, sušnibždėjo jam: 

— Ponas Jungai, turime laimėti... Šimtas rublių dau- 
giau, negu sutarta... Tekrinta net arklys... 

— Ol..—šūktelėjo Jungas, pažvelgdamas į jį su šal- 
toka nuostaba. 

Vokulskis liepė savo vežėjui privažiuoti arčiau grafienės 
karietos ir sugrįžo prie damų. Jis nustebo, kad šalia jų 
nieko nebuvo. Tiesa, maršalka ir baronas buvo priėję prie 
karietos, bet panelė Izabelė pasitiko juos abejingai, ir abu 
netrukus pasišalino. Tačiau jaunuoliai sveikinosi iš tolo ir 
stengėsi aplenkti jų karietą. 

„Suprantu, — pagalvojo Vokulskis— Juos atšaldė žinia, 
kad namas išvaržomas. Dabar,— pridūrė jis sau, žiūrėda- 
mas į panelę Izabelę,— įsitikink, kas iš tikrųjų myli tave, 
o ne tavo kraitį.“ 

Paskambino trečiajai lenkčiai. Panelė Izabelė atsistojo 
karietoje; jos skruostai buvo įraudę. Per porą žingsnių nuo 
jos ant Sultonės nuobodžiaudamas prajojo Jungas. 

— Laikykis, gražuole!..— sušuko panelė Izabelė. 

Vokulskis įšoko į savo karietą ir prisidėjo prie akių žiū- 
roną. Lenktynės taip sudomino jį, kad valandėlę jis pamir- 
šo panelę Izabelę. Sekundės slinko tarsi valandos; jam ro- 
dėsi, kad jis pririštas prie tų trijų arklių, pasiruošusių 
lenktyniauti, ir kad kiekvienas nereikalingas jų judesys 

draskyte jį drasko. Jis manė, kad jo kumelaitei trūksta ug- 
nies ir kad Jungas peidaug abejingas. Nejučia girdėjo ap- 
linkui kalbant: 

— Jungas laimės... 

— Na, na... Pasižiūrėkite į tą bėrį... 

— Duočiau dešimt rublių, kad tik Vokulskis laimėtų... 
Nušluostytų nosį grafams... 

— Kšešovskis pasiustų. .. 

Varpas. Trys arkliai šuoliais pasileido iš vietos. 

— Jungas priekyje... 

— Tai kaip tik kvailystė... 

— Jau pasuko... 

— Pirmas posūkis, o bėris kaip prilipęs prie jo... 

— Antras... Vėl išsiveržė... 

— Bet ir bėris lekia... 

— Avietinė striukė atsilieka... 

— Trečias posūkis... Ogi Jungas visai nekreipia į juos 
dėmesio. ., 

— Bėris vejasi... 

— Žiūrėkitl.. Žiūrėkit!.. Avietinis lenkia bėrį. .. 

— Bėris užpakaly... Prakišote, gerbiamasis! 

— Avietinis vejasi Jungą... 

— Nepasivys, jis jau ragina aIklį... 

— Betgi... betgi... Bravo, Jungai!.. Bravo, Vokulski!.. 
Kumelaitė lekia kaip vėjas!.. Bravo!.. 


— Bravol.. Bravol.. 

Varpas. Jungas laimėjo. Aukštas sportininkas paėmė 
arklį už žąslų ir, privedęs jį prie teisėjų tribūnos, sušuko: 

— Sultonė!.. Jojikas Jungas!.. Savininkas anonimas... 

— Koks ten anonimas... Vokulskis... Bravo, Vokuls- 
ki! ..— staugė minia, 

— Savininkas ponas Vokulskis! — pakartojo aukštasis 
džentelmenas ir pasiuntė arklį į varžytynes. 

Minia labai karštai sutiko Vokulskio pergalę. Dar nė 
vienos lenktynės nebuvo taip sujaudinusios žiūrovų; visi 
džiaugėsi, kad Varšuvos pirklys nugalėjo du gratus. 

Vokulskis priėjo prie grafienės karietos. Lenckis ir abi 
vyresniosios damos sveikino jį; panelė Izabelė tylėjo. 

Tą akimirką prie Vokulskio pribėgo aukštasis sporti- 
ninkas. 

— Ponas Vokulski,— tarė jis,— štai pinigai: Trys šimtai 
rublių prizas, aštuoni šimtai —už arklį, aš jį nupirkau... 

Vokulskis, laikydamas rankose pluoštą pinigų, pasisuko 
į panelę Izabele. 

— Ar leisite man įteikti jums tuos pinigus jūsų prie- 
glaudai?. . 

Panelė Izabelė šypsodamasi priėmė banknotus ir labai 
meiliai pažvelgė į Vokulskį. 

Staiga kažkas pastūmė Vokulskį. Tai buvo baronas Kše- 
šovskis. Pabalęs iš pykčio, jis priėjo prie karietos ir, išties- 
damas ranką panelei Izabelei, suriko prancūziškai: 

— Džiaugiuosi, mieloji kuzina, kad tavo garbintojai 
triumfuoja... Tik gaila, kad iš mano kišenės... Sveikinu 
damas! — pridūrė jis, nusilenkdamas grafienei ir pirminin- 
kienei. 

Grafienė paniuro, Lenckis sumišo, panelė Izabelė išblyš- 
ko. Baronas arogantišku mostu pasitaisė krintančią pensnė 
ir, nenuleisdamas akių nuo panelės Izabelės, toliau varė: 

— Taip, taip... Man nepaprastai sekasi su tavo garbin- 
tojais... 

— Barone...— įsikišo pirmininkienė. 

— Juk aš nieko blogo nesakau... Tik sakau, kad man 
sekasi su... 

Užpakaly barono stovįs Vokulskis palietė jo petį. 

— Vieną žodelį, barone,—-tarė jis. 

— A, tai jūs — atsakė baronas, pažvelgdamas į jį. 

Juodu pasitraukė į šalį. 

— Jūs mane pastūmėte, ponas barone... 

— Labai atsiprašau... 

„— Man to nepakanka... 

— Nejaugi jūs reikalaujate satisfakcijos?— paklausė ba- 
ronas. 

— Taip. 

— Tada jūsų paslaugoms, — tarė baronas, ieškodamas 
kišenėse vizitinės kortelės.— Ak, po šimts pypkių! Nepasi- 
ėmiau kortelių... Gal jūs, ponas Vokulski, turite užrašų 
knygutę ir pieštuką?.. 

Vokulskis padavė jam vizitinę kortelę ir knygutę, į ku- 
rią baronas įrašė savo adresą ir pavardę, neužmiršdamas 
gale užriesti vingį. 

— Labai džiaugiuosi, — tarė jis nusilenkdamas,— galėda- 
mas suvesti su jumis sąskaitas už savo Sultonę. .. 

— Pasistengsiu, kad jūs liktumėte patenkintas. 

Juodu išsiskyrė, kuo maloniausiai vienas kitam nusi- 
lenkę. 

— Tikras skandalas! — tarė nuliūdęs Lenckis, kuris ma- 
tė, kaip juodu vienas antram mandagiai lankstėsi. 

Susijaudinusi grafienė liepė važiuoti namo, nelaukiant 
lenktynių pabaigos. Vokulskis vos suspėjo prieiti prie ka- 
rietos ir atsisveikinti su damomis. Dar arkliams nepajudėjus, 
panelė Izabelė persilenkė per karietos kraštą ir, ištiesusi 
Vokulskiui pirštų galiukus, tyliai pasakė: 

— Metrci, monsieur...! 

Vokulskis apstulbo iš džiaugsmo. Jis liko pasižiūrėti dar 
vienos lenkties, bet nematė, kas dedasi aplink, ir, pasinau- 
dojęs pertrauka, išvažiavo. 

Tiesiai iš lenktynių jis nuvažiavo pas Šumaną. 

Daktaras sėdėjo prie atdaro lango, apsisiautęs apibriz- 
gusiu vatiniu chalatu, ir taisė savo etnografinės brošiūros 
korektūrą; joje buvo tik trisdešimt puslapių, bet jiems pa- 
rašyti jis panaudojo daugiau kaip tūkstantį stebėjimų ir 
sugaišo ketverius metus. Tai buvo traktatas apie Lenkijos 
Karalystės gyventojų plaukų spalvą ir formą. Mokytasis 
daktaras visiems garsino, kad to veikalo bus parduota dau- 
giausia keliolika egzempliorių, tačiau patylom liepė atspaus- 
ti keturis tūkstančius ir buvo įsitikinęs, kad prireiks ir antro 
leidimo. Nors ir šaipėsi iš savo pamėgtos specialybės ir 
skundėsi, kad ja niekas nesidomi, Šumanas sielos gilumoje 

tikėjo, kad civilizuotame pasaulyje nėra žmogaus, kurio la- 
biausiai nedomintų plaukų spalvos ir jų skersinių pjūvių 
santykio klausimas. Kaip tik tuo metu jis svarstė, ar kartais 
kaip brošiūros moto neįrašius tokio aforizmo: „Parodyk man 
savo plaukus, ir aš pasakysiu, kas tu esi.“ 

Kai Vokul!skis įejo į jOo kambarį ir pavargęs sudribo ka- 
napoje, daktaras prašneko: 

— Tai nemokšos tie korektoriai!.. Čia aš duodu kelis 
šimtus dešimtainių trupmenų, ir, įsivaizduok, pusė jų klai- 
dingos... Jie mano, kad kokia nors tūkstantinė ar net šim- 
toji dalis milimetro nieko nereiškia, nežino, avigalviai, kad 
kaip tik čia ir glūdi visa esmė. Tegul griebia mane visi vel- 
niai, jeigu Lenkijoje būtų įmanoma ne išrasti, bet nors iš- 
spausdinti logaritmų lenteles. Padorus lenkas ima prakai- 
tuoti jau prie antrojo dešimtainio skaitmens, prie penktojo 
ima kliedėti,i 0 prie septintojo jį trenkia apopleksija... 
O kas pas tave girdėti? 

— Turiu dvikovą, — atsakė Vokulskis. 

Daktaras pašoko nuo krėslo ir taip greitai pribėgo prie 
kanapos, kad su atsilapojusiais savo chalato skvernais pasi- 
darė panašus į šikšnosparnį. 

— Ką?!. Dvikovą?! — sušuko jis, žybčiodamas akimis.— 
Ir gal manai, kad aš važiuosiu su tavimi kaip gydytojas?.. 
Žiūrėsiu, kaip du mulkiai šaudo vienas kitam į makaulę, 
ir gal dar turėsiu kurį nors tvarstyti?.. Nė nemanau kištis 
į tas kvailystes...— vis garsiau šaukė jis, griebdamasis už 
galvos.— Pagaliau nesu chirurgas ir seniai atsisveikinau su 
medicina... 


— Nebūsi gydytoju, tik sekundantu. 


— A... tai kas kita, —nesuglumdamas atsakė dakta- 
ras.— Su kuo giė.. 


— Su baronu Kšešovskiu. 

— Gerai šaudo! —sumurmėjo daktaras, atvėpdamas 
apatinę lūpą.— O dėl ko? 

— Jis pastūmė mane per lenktynes. 

— Per lenkt..? O ką gi tu veikei lenktynėse?.. 


267 


— Paleidau arklį ir netgi laimėjau prizą. 

Šumanas pliaukštelėjo sau per pakaušį, staiga priėjo 
prie Vokulskio ir, atvertęs vienos, paskui antros akies vo- 
kus, atidžiai apžiūrėjo akis. 

— Manai, kad aš pamišau?— paklausė Vokulskis. 

— Dar ne. Ar tai, — pridūrė jis po valandėlės, — juokai, 
ar rimtas dalykas? 

— Visai rimtas. Nenoriu absoliučiai jokių susitarimų ir 
Ieikalauju griežčiausių sąlygų. 

Daktaras sugrįžo prie stalo, atsisėdo, pasirėmė smakrą 
ranka ir pagalvojęs tarė: 

— Sijonas, ką?.. Net gaidžiai pešasi tik dėl... 

— Šumanai, saugokis!..— pertraukė Vokulskis slopiu 
balsu ir atsistojo. 

Daktaras vėl įdėmiai pažvelgė į jį. 

— Vadinas, jau šitaip?..— sumurmėjo jis.— Gerai. Bū- 
siu tavo sekundantu. Jeigu tau lemta persiskelti makaulę, 
tai skelk prie manęs; gal kuo nors tau padėsiu... 

— Tuojau atsiųsiu tau čionai Žeckį — tarė Vokulskis, 
spausdamas jam ranką. 

Iš gydytojo jis nuvažiavo į savo parduotuvę, greitomis 
susitarė su ponu Ignacu ir, sugrįžęs namo, atsigulė dar prieš 
dešimtą. Vėl miegojo kaip užmuštas. Jo liūtiškai prigimčiai 
reikėjo stiprių pojūčių; tiktai tuomet aistros draskoma siela 
atgaudavo pusiausvyrą. 

Kitą dieną, apie penktą valandą vakaro, Žeckis su Šu- 
manu jau važiavo pas grafą anglą, kuris buvo Kšešovskio 
sekundantas. Visą kelią abu Vokulskio draugai tylėjo; tik- 
tai vieną kartą ponas Ignacas paklausė: 

— Ką jūs dėl viso to pasakysite, daktare? 

— Ką jau kartą esu sakęs, — atrėžė Šumanas.— Mes ar- 
tėjame prie penktojo veiksmo. Tai yra arba doro žmogaus 
galas, arba ištisos eilės kvailysčių pradžia... 

— Baisiausių, nes tai bus politinės kvailystės, — įterpė 
Žeckis. 

Daktaras gūžtelėjo pečiais ir nusigręžė; ponas Ignacas 
su savo amžina politika jam atrodė nepakenčiamas. 

Grafas anglas jau laukė jų su kitu džentelmenu, kuris 
kas akimirką žvilgčiojo pro langą į debesis ir judino galu- 
gerklį, tarsi stengdamasis kažką praryti. Jis atrodė išsiblaš- 
kęs, o iš tikrųjų tai buvo nepaprastas žmogus — liūtų me- 
džiotojas ir didelis Egipto senovės žinovas. 

Grafo kabineto viduryje stovėjo stalas, užtiestas žalia 
gelumbe, aplink jį keturios aukštos kėdės; ant stalo buvo 
padėti keturi lapai popieriaus, keturi pieštukai, dvi plunks- 
nos ir tokia didelė rašalinė, tarytum ji būtų skirta sėdi- 
mosioms vonioms. 

Kai visi susėdo, grafas prabilo. 

— Ponai — tarė jis, — baronas Kšešovskis pripažįsta, kad 
jis galėjo pastumti poną Vokulskį, nes yra išsiblaškęs, teip. 
Dėl to, mums reikalaujant... 

Čia grafas pažvelgė į savo bendrą, kuris iškilmingai kaž- 
ką nurijo. 

— Mums reikalaujant,— kalbėjo toliau grafas,— baronas 
sutinka... atsiprašyti, netgi raštiškai, poną Vokulskį, kurį 
mes visi gerbiame, teip... Ką jūs dėl to pasakysite, ponai? 

— Mes nesame įgalioti daryti bet kokius žygius susi- 
taikyti — atsakė Žeckis, kuris vėl pasijuto esąs vengrų 
karininkas. 

Mokytasis egiptologas išplėtė akis ir kažką nurijo du- 
kart iš eilės. 

Grafo veide šmėstelėjo nuostaba; tačiau jis čia pat su- 
sivaldė ir atsakė mandagiai, bet sausai: 

— Tokiu atveju siūlykite sąlygas... 

— Teikitės jūs, ponai — atsakė Žeckis. 

— O! Labai prašome jus,— pasakė grafas. 

Žeckis atsikrenkštė. 

— Tokiu atveju drįsiu pasiūlyti... Priešininkai sustoja 
per dvidešimt penkis žingsnius, priartėiz po penkis žings- 
nius... 


— Teip. 

— Pistoletai graižtviniai, su kryptukais... Šaudyti iki 
pirmo kraujo...— užbaigė Žeckis tyliau. 

— Teip. 

— Jeigu galima, dvikovą paskirsime rytoj rytą. 

— Teip. 

Žeckis nusilenkė, nepakildamas iš vietos. Grafas paėmė 
lakštą popieriaus ir visiems tylint, surašė protokolą, kurį 
Šumanas tučtuojau persirašė. Dalyvaujantieji pasirašė abu 
dokumentus, ir, nepraėjus nė keturiasdešimt penkioms mi- 
nutėms, viskas buvo sutvarkyta. Vokulskio sekundantai at- 
sisveikino su šeimininku ir jo draugu, kuris vėl įniko ste- 
bėti debesis. 

Jau gatvėje Žeckis pasakė Šumanui: 

— Labai malonūs žmonės tie ponai aristokratai... 

— Trauk juos velniai!.. Trauk jus visus velniai kartu 
su jūsų kvailais prietarais!..— sušuko daktaras, mojuoda- 
mas kumščiu. 

Vakare, parūpinęs pistoletus, ponas Ignacas atėjo pas 
Vokulskį. Jis rado jį vieną, geriantį arbatą. Žeckis prisipy- 
lė arbatos ir prašneko: 

— Žinai, Stachai, jie labai garbingi žmonės. Baronas, 
kaip žinai, nepaprastai išsiblaškęs žmogus; jis sutinka atsi- 
prašyti... 

— Jokių atsiprašymų. 

Žeckis nutilo. Jis gėrė arbatą ir trynėsi kaktą. Po ilgos 
pertraukos vėl prabilo: 

— Tu, žinoma, pagalvojai apie reikalus... jeigu... 

— Nieko man neatsitiks,— piktai atkirto Vokulskis. 

Ponas lgnacas pasėdėjo dar apie penkiolika minučių, 
netardamas nė žodžio. Arbata jam pasirodė neskani, skau- 
dėjo galvą. Jis išgėrė stiklinę ir, žvilgtelėjęs į laikrodį, 
pakilo išeiti. Atsisveikindamas pasakė: 

— Rytoj rytą išvažiuosime pusę aštuonių. 

— Gerai. 

Kai ponas Ignacas išėjo, Vokulskis atsisėdo prie stalo, 
laiškinio popieriaus lape parašė keliasdešimt eilučių ir voką 
užadresavo Žeckiui. Jam rodėsi, kad vis dar girūi nemalo- 
nų barono balsą: 

„Džiaugiuosi, mieloji kuzina, kad tavo garbintojai trium- 
fuoja... Tik gaila, kad iš mano kišenės...“ 

Kur tiktai žvelgė, visur jam vaidenosi žavus, iš drovu- 
mo paraudęės panelės Izabelės veidas. 

Jo širdyje virė prislopintas siautulys. Jis jautė, kad jo 
rankos tvirtos kaip geležis, o kūnas darosi toks tamprus, 
kad turbūt neatsirastų kulkos, kuri nuo jo neatšoktų. 
Galvoje dingtelėjo žodis „mirtis“, ir jis nusišypsojo. Ži- 
nojo, kad mirtis nepuola drąsiųjų; ji tik atsistoja priešais, 
kaip piktas šuo, ir žiūri žaliomis akimis: ar neužsimerks 
žmogus? 


Tą naktį, kaip paprastai ir kiekvieną kitą naktį, baro- 
nas lošė kortomis. Maruševičius, kuris taip pat buvo klube, 
vidurnaktį, o paskui pirmą ir antrą valandą jam priminė, 
kad metas miegoti, nes iš ryto jis bus pažadintas septintą 
valandą; išsiblaškęs baronas atsakydavo: „Tuojau... tuo- 
jau..."— tačiau išsėdėjo iki trečios, kol vienas iš jo part- 
nerių pareiškė: 

— Užteks, barone! Pamiegokite nors kelias valandas, 
nes jums virpės rankos ir jūs nepataikysite. 

Išgirdęs tuos žodžius, o paskui pamatęs, kad partneriai 
pakilo nuo stalo išeiti, baronas prablaivėjo. Jis išvažiavo 
iš klubo ir, sugrįžęs namo, liepė savo kamerdineriui 
Konstantui prikelti septintą ryto. 

— Tur-būt jūsų malonybė darote kažkokią kvailys- 
tę!..—sumurmėjo nepatenkintas tarnas.— Kas gi ten vėl 
atsitiko?..— piktai paklausė jis, padėdamas nusirengti ba- 
ronui. 


— Ak tu, nenaudėli! — pasipiktino baronas.— Manai, 
kad aš tau aiškinsiuosi? Turiu dvikovą, na?.. nes man taip 
patinka! Devintą ryto šaudysiuosi su kažkokiu batsiuviu 
ar kirpėju, na?.. Gal man užginsi?.. 

— Šaudykitės, jūsų malonybe, nors su pačiu šėtonu! — 
atsakė Konstantas.— Tik norėčiau žinoti, kas apmokės jūsų 
vekselius?.. O už butą?.. O skolas parduotuvėms?.. Jūs, 
pone, vos ne kas mėnesį taikotės pakliūti į Povonzkas, tai 
šeimininkas ir siuntinėja mums antstolius, o aš turiu dre- 
bėti, kad badu nenumirčiau... Na ir tarnyba!.. 

— Ar nenutilsi!..— suriko baronas ir, pagriebęs batą, 
paleido į kamerdinerį. Tasai pasitraukė, ir batas trinktelėjo 
į sieną, vos neapversdamas bronzinės Sobieskio statulėlės. 

Susidorojęs su ištikimu tarnu, baronas atsigulė ir ėmė 
svarstyti savo apgailėtiną padėtį. 

„Reikia turėti laimę, — dūsavo jis,— kautis dvikovoje su 
pirklioku. Jeigu aš į jį pataikysiu, tai būsiu kaip medžioto- 
jas, kuris išėjo lokio, o nušovė mužiko veršingą karvę. 
Jeigu jis į mane pataikys, išeis taip, tarsi man vežikas būtų 
sušėręs botagu. O jeigu abu nepataikysime... Bet ne, juk 
mes šaudomės iki kraujo. Tegu mane sumala į dulkes, jeigu 
nesutikčiau verčiau atsiprašyti tą asilą, kad ir pas notarą, 
tokia iškilminga proga apsivilkęs fraku ir užsirišes baltą 
kaklaraištį. Ak, niekingi liberalūs laikai!.. Mano tėvas bū- 
tų liepęs savo šunininkams išplakti tokį vyruką, o aš turiu 
duoti jam satisfakciją, tarytum pats prekiaučiau cinamo- 
nais. .. Tegul jau kartą ateina ta kvaila socialinė revoliucija 
ir išdaužo arba mus, arba liberalus..." 

Jis užsnūdo, ir jam ėmė vaidentis, kad Vokulskis jį nu- 
kovė. Jis matė, kaip du nešikai neša jo lavoną į žmonos 
butą, kaip ji alpsta ir krinta ant jo kruvinos krūtinės... 
Kaip apmoka visas jo skolas ir paskiria tūkstantį rublių 
laidotuvėms... ir kaip jis prisikelia ir paima tą tūkstantį 
rublių smulkioms išlaidoms. .. 

Palaiminga šypsena nušvietė išvargusį barono veidą — 
ir jis užmigo kaip kūdikis. 

Septintą valandą Konstantas ir Maruševičius vos pri- 
žadino baroną. Jis jokiu būdu nenorėjo keltis, murmėdamas, 
kad verčiau pakels gėdą ir negarbę, negu kelsis iš lovos 
taip anksti. Tiktai išvydęs grafiną su šaltu vandeniu, baro- 
nas atsipeikėjo. Jis pašoko iš lovos, kirto antausį Konstan- 
tui, apibarė Maruševičių ir širdyje prisiekė, kad nukaus 
Vokulskį. 

Tačiau, kai apsirengė, išėjo į gatvę ir, išvydęs giedrą 
dangų, ėmė vaizduotis, kad mato saulėtekį, jo neapykanta 
Vokulskiui suminkštėjo, ir jis nutarė peršauti jam tik koją. 

„Taigi!..— pagalvojo jis po valandėlės.— Įdrėksiu jį, 
o jis liks visą gyvenimą raišas ir kiekvienam pasakos: „Šią 
mirtiną žaizdą aš gavau dvikovoje su baronu Kšešovs- 
kiu!..“ To da“ betrūko... Ką jie pridarė, mielieji mano 
sekundantai?.. Jeigu jau koks pirkliokas būtinai nori į ma- 
ne šauti, tegul bent šauna tada, kai aš einu pasivaikščioti, 
o ne dvikovoje... Siaubinga padėtis!.. Įsivaizduoju, kaip 
mano brangioji žmona visiems pasakos, kad aš kaunuosi 
su pirkliais...“ 

Privažiavo karietos. Į vieną įsėdo baronas su grafu ang- 
lu, į antrą — nekalbusis egiptologas su pistoletais ir chirur- 
gu. Visi nuvažiavo Belianų pusėn, 0 po poros minučių 
paskui juos vežiko ekipažu nurūko barono tarnas Konstan- 
tas. Ištikimasis tarnas keikėsi visais velniais ir saikstėsi 
dvigubai pareikalausiąs iš savo pono atsilyginti už tą iš- 
vyką. Tačiau buvo neramus. 

Belianų miškelyje baronas ir trys jo draugai jau rado 
priešininkų grupę ir dviem būreliais pasuko į tankmę čia 
pat prie Vyslos kranto. Daktaras Šumanas buvo susijaudi- 
nes, Žeckis abejingas, Vokulskis apsiblausęs. Baronas, glos- 
tydamas retą barzdelę, atidžiai žiūrėjo į jį ir galvojo: 

„Jis tur būt gerai maitinasi, tasai pirkliokas. Atrodau 
prie jo kaip austriškas cigaras prie jaučio. Trauk mane 
velniai, jeigu nešausiu tam mulkiui viršum galvos arba... 
visai nešausiu... Taip bus geriausia...“ 

Tačiau čia pat prisiminė, kad dvikova turi baigtis pasi- 
rodžius kraujui. Tada baronas įpyko ir galutinai nutarė nu- 
kauti Vokulskį vietoje. 
 — Tegul tie miesčionys kartą atpranta šaukti mus dvi- 
kovon...— kalbėjo sau baronas. 

Už keliasdešimt žingsnių Vokulskis žingsniavo tarp 
dviejų pušų, pirmyn ir atgal kaip švytuoklė. Apie panelę 
Izabelę jis nebegalvojo, tiktai klausėsi, kaip per visą mišką 
aidi paukščių čiulbesys ir kaip čiurlena Vysla, skalaudama 
krantus. Ramios laimės garsai gamtoje keistai nesiderino 
su pistoletų spynų žvangesiu ir atlaužiamų gaidukų braš- 
kesiu. Vokulskis pajuto, kad jame nubudo grobuoniškas 


278 


instinktas; visas pasaulis dingo iš akių, liko tik vienas žmo- 
gus — baronas, kurio lavoną jis turėjo nuvilkti prie įžeis- 
tos panelės Izabelės kojų. 

Priešininkai buvo sustatyti į vietas. Baroną vis dar kan- 
kino abejonės, kaip pasielgti su pirklioku, ir jis galų gale 
nutarė peršauti jam ranką. Vokulskio veide buvo toks lau- 
kinis įniršis, kad nustebęs grafas anglas pagalvojo: 

„Čia, matyt, ne dėl arklio ir ne dėl nemandagumo hi- 
podrome!..“ 

Ligi šiol tylėjęs egiptologas sukomandavo, priešininkai, 
pakėlę pistoletus, pradėjo artėti. Baronas prisitaikė į deši- 
nįjį Vokulskio raktikaulį ir, nuleisdamas vamzdį, švelniai 
paspaudė gaiduką. Paskutinę akimirką nusmuko jo pensnė, 
pistoletas per plauką nukrypo į šalį, pasigirdo šūvis — ir 
kulka praskrido kelis colius nuo Vokulskio peties. 

Baronas prisidengė veidą pistoleto vamzdžiu ir, žiūrėda- 
mas pro jį, galvojo: 

„Nepataikys, asilas... Taiko į galvą..." 

Staiga jis pajuto smarkų smūgį į smilkinį, jam suspengė 
ausyse, akyse ėmė suktis juodi ratilai... Jis išmetė iš rankų 
ginklą ir parklupo. 

— Į galvą!..— sušuko kažkas. 

Vokulskis metė pistoletą žemėn ir pasitraukė nuo ribos. 
Visi nubėgo prie parklupusio barono, kuris tačiau, užuot 
miręs, suspigo: 

— Retas atvejis! Man peršautas veidas, išmuštas dantis, 
o kulkos nematyti... Juk aš jos neprarijau... 

Egiptologas pakėlė ir stropiai apžiūrėjo barono pisto- 
letą. 

— A!..—sušuko jis.— Aišku. Kulka atsitrenkė į pisto- 
letą, o spyna į žandikaulį... Pistoletas sugadintas; labai 
įdomus šūvis... 

— Ponas Vokulski, ar jūs patenkintas?— paklausė grafas 
anglas. 

— Taip. 

Chirurgas aptvarstė baronui veidą. Iš už medžių išnėrė 
išsigandęs Konstantas. 

—- O ką! —kalbėjo jis.— Įspėjau jūsų malonybę, kad 
prieisite liepto galą. 

— Tylėk, mulki!.. — prašvokštė baronas. — Tučtuojau 
važiuok pas baronienę ir pasakyk virėjai, kad esu sunkiai 
sužeistas. .. 

— Prašom, ponai, — iškilmingai tarė grafas anglas,— pa- 
duoti vienas antram rankas. 

Vokulskis priėjo prie barono ir paspaudė jam ranką. 

— Puikus šūvis, ponas Vokulski,— sunkiai ištarė baro- 
nas, stipriai kratydamas Vokulskiui ranką.— Aš stebiuosi, 
kaip jūsų profesijos žmogus... Atleiskite, gal jus įžeidžiau? 

— Nė kiek! 

— Taigi, kaip jūsų profesijos, tarp kitko, labai gerbia- 
mos profesijos žmogus gali taip gerai šaudyti... Kur mano 
pensnė?.. Aha, čia... Ponas Vokulski, porą žodelių su ju- 
mis vienu... 

Jis atsirėmė Vokulskiui į petį, ir abu paėjo keliolika 
žingsnių į mišką. 

— Esu subjaurotas— kalbėjo baronas,—ir atrodau kaip 
sena beždžionė patinusiu žandu. Nenoriu antrą kartą su 
jumis susiremti, nes matau, kad jums sekasi... Tai pasaky- 
kite man: už ką būtent likau sužalotas?.. Juk ne už tai, kad 
jus pastūmiau...— pridūrė jis, žiūrėdamas Vokulskiui į akis. 

— Jūs įžeidėte moterį. ..— tyliai atsakė Vokulskis. 

Baronas pasitraukė per žingsnį. 

— Ach... C'est ga!..L- tarė jis. — Suprantu... Dar kartą 
prašau atleisti, o toliau... jau žinau, ką turiu padaryti... 

— Ir jūs man atleiskite, barone,— atsakė Vokulskis. 


— Smulkmena... prašau... nieko,— kalbėjo baronas, 
purtydamas jo ranką.— Aš turbūt ne taip jau sužalotas, 
o dėl danties... Daktare, kur mano dantis?.. Prašau suvy- 
nioti į popierėlį... O dėl dantų, tai man jau seniai reikia 
įsistatyti naujus. Jūs nepatikėsite, ponas Vokulski, kokie 
mano sugedę dantys. 


1 Štai kas! (Pranc.) 

Visi atsisveikino labai patenkinti. Baronas stebėjosi, kaip 
gali tokios profesijos žmogus taip gerai šaudyti, grafas 
anglas daugiau negu bet kada panėšėjo į marionetę, 
o egiptologas vėl ėmė stebėti debesis. Antrojoje grupėje — 
Vokulskis buvo susimąstęs, Žeckis žavėjosi barono drąsa 
ir mandagumu, ir tiktai Šumanas buvo piktas. Tiktai kai 
jų karieta nusileido nuo kalnelio pro Kamedulų vienuolyną, 
daktaras žvilgtelėjo į Vokulskį ir sumurmėjo. 

— Na ir galvijai!.. Ir kaip aš neužsiundžiau policijos 
ant tų pamaivų... 

Praėjus trims dienoms po keistos dvikovos, Vokulskis 
sėdėjo užsirakinęs kabinete su kažkokiu ponu Viljamu Ko- 
linzu. Tarnas, kurį jau seniai domino tie pasitarimai, vyks- 
tantieji po kelis kartus per savaitę, šluostė dulkes gretima- 
me kambaryje ir kartkartėmis kaišiojo prie rakto sky- 
lutės čia akį, čia ausį. Jis matė ant stalo kažkokias knygas, 
matė, kad šeimininkas kažką rašo sąsiuvinyje; girdėjo, kad 
svečias Vokulskį kažko klausinėja, o tasai atsakinėja — 
kartais garsiai ir iš karto, kartais pusbalsiu ir nedrąsiai... 
Bet apie ką juodu galėtų taip keistai kalbėtis, tarnas nega- 
lėjo atspėti, nes šnekamasi buvo svetima kalba. 

— Ne vokiškai — murmėjo tarnas,— nes, žinau, vokiškai 
sakytų: bite main her... Ir ne prancūziškai, nes ne- 
sako mosjė, bonžur, landi... Ir ne žydiškai, tad kaip- 
gi jie kalba?.. Senis tur būt bus sugalvojęs fain spe- 
kuliaciją, jeigu jau šneka taip, kad ir pats velnias nesu- 
pras. .. ir bendrą susirado... Kad jį kur galas!.. 

Staiga kažkas paskambino. Budrus tarnas ant pirštų ga- 
lų pasitraukė nuo kabineto durų, trinksėdamas išėjo į prieš- 
kambarį ir, po valandėlės sugrįžęs, pasibeldė į pono duris. 

— Ko nori?— nekantriai paklausė Vokulskis, iškišdamas 
galvą pro duris. 

— Atėjo tas ponas, kuris jau kartą čia buvo, — atsakė 
tarnas ir žvilgtelėjo į darbo kambarį. Tačiau nepamatė nie- 
ko įsidėmėtino, tik sąsiuvinį ant stalo ir rudas pono Kolinzo 
žandenas. 

— Kodėl gi tu nepasakei, kad manęs nėra namie?— pik- 
tai paklausė Vokulskis. 

— Pamiršau, — atsakė tarnas, suraukdamas antakius ir 
numodamas ranka. 

— Tai pakviesk jį į salę, asile— pasakė Vokulskis ir 
užtrenkė kabineto duris. 

Netrukus į salę įėjo Maruševičius. Jau ir įeidamas buvo 
sumišęs, o pamatęs, kad Vokulskis pasitinka jį aiškiai ne- 
noromis, dar labiau sumišo. 

— Atsiprašau... gal trukdau... gal jūs užsiėmęs svar- 
biais reikalais... 

— Niekuo aš dabar neužsiėmęs,— niūriai atsakė Vokuls- 
kis ir truputį paraudo. Maruševičius tai pastebėjo. Jis buvo 
tikras, kad bute arba ruošiama kas nors neleistina, arba — 
yra moteris. Šiaip ar taip, jis atgavo pasitikėjimą, kurį, beje, 
visuomet turėdavo tarp nejaukiai pasijutusių žmonių. 

— Sugaišinsiu jus tik minutėlę, — jau drąsiau kalbėjo 
sunykęs jaunuolis, įmantriai sukinėdamas lazdelę ir skrybė- 
16.— Minutėlę. 

— Klausau, — pasakė Vokulskis. Jis staiga atsisėdo 
į krėslą ir parodė svečiui kitą. 

— Atėjau jūsų atsiprašyti — perdėtai gyvai prabilo vėl 
Maruševičius,— kad negaliu jums patarnauti Lenckių namo 
varžytynėse... 

— O iš kur jūs žinote apie tas varžytynes?— ne juokais 
nustebo Vokulskis. 

— Jūs nenumanote?— laisvai paklausė malonus jaunuo- 
lis, nežymiai mirktelėdamas, nes jautėsi dar ne visai tik- 
rai.— Jūs nenumanote, brangusis ponas Vokulski?.. Tai tas 
gerbiamas Šlangbaumas... 

Jis staiga nutilo, tarsi užspringęs nebaigtu sakiniu, 
o kairioji jo ranka su lazdele ir dešinioji su skrybėle be- 
jėgiškai nusviro ant krėslo turėklų. Tuo tarpu Vokulskis 
nė nekrustelėjo, o tik įsmeigė į svečią akis. Jis nežymiai 
stebėjo besikeičiančią Maruševičiaus veido išraišką, kaip 
kad medžiotojas stebi lauką, per kurį bėga baikštūs zui- 
kiai. Jis žiūrėjo į jaunuolį ir galvojo: 

„A, tai va tasai padorus katalikas, kurį Šlangbaumas 
samdo varžytynėms už penkiolika rublelių, tačiau nepataria 
duoti jam rankpinigių?.. Oho!.. Ir atsiimdamas aštuonis 
šimtus rublių už Kšešovskio arklį, buvo kažkoks suglu- 
męs... Aha!.. Tai juk jis išplepėjo, jog aš pirkau arklį... 
Tarnauja vienu metu dviem dievams: ir baronui, ir jo žmo- 
nai... Taip, bet jis per daug žino apie mano reikalus... 
Šlangbaumas pasielgė neatsargiai..." 

Šitaip mąstydamas, Vokulskis ramiai stebėjo Maruševi- 
čių. O sunykęs jaunuolis, kuris, be to, buvo ir labai ner- 
vingas, raitėsi nuo Vokulskio žvilgsnio kaip balandis, į ku- 
Iį spokso akiniuota gyvatė. Iš pradžių jis truputį išbalo, 
paskui norėjo nukreipti išvargintas akis į šiaip kokį nors 
daiktą, kurio tuščiai ieškojo kambario lubose ir sienose, ir 
pagaliau, šalto prakaito pilamas, pajuto, kad jo klaidžiojąs 
žvilgsnis nepajėgia ištrūkti iš Vokulskio įtakos. Jam ro- 
dėsi, kad paniuręs pirklys žnyplėmis suspaudė jo sielą ir 
kad jam nebeįmanoma priešintis. Dar keletą kartų jis pa- 
kraipė galvą ir pagaliau, visiškai nusižeminęs, įsispitrėjo 
į Vokulskį. 

— Gerbiamasis pone,— tarė jis saldžiu balsu.— Matau, 
kad su jumis reikia lošti atviromis kortomis... Taigi pasa- 
kysiu iš karto... 

— Nesivarginkite, ponas Maruševičiau. Aš jau žinau 
viską, kas man reikia žinoti. 

— Jūs turbūt piktų liežuvių suklaidintas, susidarėte 
apie mane nepalankią nuomonę... O tuo tarpu, garbės žo- 
dis, turiu geriausius ketinimus... 

— Patikėkite, ponas Maruševičiau, kad aš savo nuo- 
monę susidarau, ne liežuviais remdamasis. 

Jis pakilo nuo krėslo ir nusigręžė, o tai leido Maruše- 
vičiui šiek tiek atsipeikėti. Jaunuolis greitai atsisveikino ir, 
strimgalviais bėgdamas laiptais žemyn, galvojo: 

„Na, kur tai girdėta?.. Toks kromininkas nori prieš ma- 
ne pūstis! Garbės žodis, buvo akimirka, kai aš vos netvojau 
jam lazdele... Akiplėša, garbės žodis... Gali dar pagalvoti, 
kad aš jo bijau, garbės žodis... O Dieve, kaip sunkiai tų 

mane baudi už lengvapėdiškumą!.. Niekšai palūkininkai 
siunčia pas mane antstolį, po kelių dienų turiu sumokėti 
garbės skolą, o šis pirklelis, šis... niekšas!.. Norėčiau tik 
žinoti: kaip tokiam viskas atrodo, ką jis apie mane galvo- 
ja?.. Tik tiek, nieko daugiau... Bet, garbės žodis, jis tur- 
būt ką nors yra papjovęs, nes padorus žmogus negali turėti 
tokių akių. Na, žinoma, juk jis vos nenušovė Kšešovskio. 
Ak, niekingas akiplėša!.. Ir jis išdrįso šitaip žiūrėti į ma- 
ne... į mane, dievaži!..“ 

Vis dėlto kitą dieną jis vėl atvažiavo pas Vokulskį, bet, 
neradęs jo namie, nuvyko į parduotuvę ir liepė vežikui pa- 
laukti prie durų. 

Ponas Ignacas pasitiko jį plačiu mostu, tarsi kviesda- 
mas pasinaudoti viskuo, kas yra parduotuvėje. Tačiau vidi- 
nis balsas pašnibždėjo senajam pardavėjui, kad šis pirkė- 
jas nepirks daikto, brangesnio kaip penki rubliai, ir dar, ko 
gero, lieps užrašyti į sąskaitą. 

— Kur ponas Vokulskis?..— paklausė Maruševičius, ne- 
nusiimdamas skrybėlės. 

— Tučtuojau ateis, — atsakė ponas Ignacas, žemai nusi- 
lenkdamas. 

— Tučtuojau, tai yra?.. 

— Vėliausiai po penkiolikos minučių — atsakė Žeckis. 

— Palauksiu. Liepkite išnešti vežikui rublį, — pasakė jau- 
nuolis, atsainiai atsidrėbdamas kėdėje. Tačiau net kojos jam 
sustingo, pagalvojus, kad senasis pardavėjas gali neliepti 
išnešti vežikui rublio. Žeckis vis dėlto išpildė prašymą, bet 
lankstytis liovėsi. 

Po kelių minučių įėjo Vokulskis. 

Išvydus neapkenčiamą pirklelio figūrą, Maruševičių ap- 
ėmė tokie įvairūs jausmai, kad jis ne tik nežinojo, ką kal- 
ba, bet netgi nesuvokė, ką galvojo. Jis tik prisiminė, kad 
Vokulskis nusivedė jį į kabinetą už parduotuvės, kur sto- 
vėjo nedegama spinta, ir išsiaiškino sau, kad jausmai, ku- 
riuos jis patiria matydamas Vokulskį, yra panieka, sumi- 
šusi su pasišlykštėjimu. Vėliau dar prisiminė, kad tuos sa- 

vo pojūčius mėgino pridengti rafinuotu mandagumu, kuris 
netgi jam pačiam pasirodė panašus į pataikavimą. 

— Ko pageidaujate?— paklausė Vokulskis, kai juodu jau 
abu sėdėjo. (Maruševičius tiksliai negalėjo pasakyti, kada 
būtent užėmė šitokią padėtį erdvėje) Vis dėlto jis prabilo, 
tarpais mikčiodamas: 

— Aš norėjau, gerbiamasis pone, įrodyti jums savo pa- 
lankumą... Baronienė Kšešovska, kaip jūs žinote, nori nu- 
pirkti Lenckių namą... Tad štai jos vyras, baronas, uždėjo 
veto tam tikrai jos lėšų daliai, be kurios pirkimas negali 
įvykti... Tad štai... šiandien... baronas laikinai atsidūrė 
sunkioje padėtyje... Jam trūksta... trūksta tūkstančio rub- 
lių... jis norėtų pasiskolinti pinigų, be kurių... be kurių, 
suprantate, negalės pakankamai energingai priešintis žmo- 
nos valiai... 

Maruševičius nusišluostė nuo kaktos prakaitą, pastebė- 
jęs, kad Vokulskis vėl tiriamai žiūri į jį. 

— Vadinasi, baronui reikia pinigų? 

— Taigi — skubiai atsakė jaunuolis. 

— Tūkstančio rublių neduosiu, bet kokius tris... keturis 
šimtus. .. Ir tik gavęs paties barono pasirašytą raštelį. 

— Keturis šimtus! — mechaniškai pakartojo jaunuolis ir 
staiga pridūrė: — po valandos atvešiu jums barono raštelį... 
Jūs čia būsite? 

— Būsiu... 

Maruševičius išėjo iš kabineto ir po valandos iš tikrųjų 
grįžo su rašteliu, kurį buvo pasirašęs baronas Kšešovskis. 
Vokulskis perskaitė dokumentą, padėjo į kasą ir davė Ma- 
Iuševičiui keturis šimtus rublių. 

— Baronas pasistengs ko greičiau...— murmėjo Maru- 
ševičius. 

— Neskubu,— atsakė Vokulskis.— Rodos, baronas serga? 

— Taip... truputį... Rytoj ar poryt išvažiuoja... Grą- 
žins ko greičiau... 

Vokulskis atsisveikino su juo labai abejingai. 

Jaunuolis greitai išėjo iš parduotuvės, net užmiršęs grą- 
žinti Žeckiui rublį, pasiskolintą vežikui. Tačiau, atsidūręs 
gatvėje, jis atsikvėpė ir vėl ėmė mąstyti: 

„Ak, niekingas prekeiva!.. Ir išdrįso duoti man keturis 
šimtus rublių vietoj tūkstančio... Dieve, kaip žiauriai tu 
baudi mane už lengvapėdiškumą! Kad tik atsiloščiau, garbės 
žodis, mesiu jam į akis tuos keturis šimtus rublių ir anuos 
du šimtus... Dieve, kaip žemai aš puoliau...“ 

Jis prisiminė įvairių restoranų kelnerius, biliardų žymė- 
tojus ir viešbučių durininkus, iš kurių taip pat įvairiais bū- 
dais traukdavo pinigus. Tačiau nė vienas iš jų neatrodė 
jam toks bjaurus ir vertas paniekos, kaip Vokulskis. 

„Garbės žodis, — galvojo jis,— savo noru sulindau į tas 
šlykščias jo letenas... Dieve, kaip tu baudi mane už lengva- 
pėdiškumą. .." 

Tačiau Vokulskis, Maruševičiui išėjus, buvo patenkintas. 

„Man rodos — galvojo jis,— šis niekšelis yra plataus 
mosto ir gana vikrus. Prašė tarnybos pas mane, bet pats 
susirado kitą: seka mane ir pranešinėja kitiems. Jis galėtų 
pridaryti man rūpesčių, jeigu ne tie keturi šimtai rublių, 
kuriuos, esu tikras, paėmė padirbes parašą. Kšešovskis, kad 
ir koks pasipūtėlis ir dykūnas, vis dėlto yra garbingas žmo- 
gus... (Argi dykūnas gali būti garbingas?..) Jis jokiu 
būdu neišduotų savo žmonos reikalų ar kaprizų už pasisko- 
lintus iš manęs pinigus...“ 

Jam pasidarė koktu; jis pasirėmė galvą rankomis ir 
prisimerkęs mąstė toliau: 

„Tačiau ką aš išdarinėju?.. Sąmoningai padedu sukčiui 
daryti niekšybes. Jeigu šiandien numirčiau, tai tuos pinigus 
turėtų grąžinti Kšešovskis... Jeigu ne, tai Maruševičius ke- 
liautų į cypę... Na, to jis ir taip neišvengs...“ 

Po valandėlės jį apėmė dar didesnis pesimizmas. 

„Prieš keturias dienas vos neužmušiau žmogaus, šian- 
dien kitam žmogui nutiesiau kelią į kalėjimą —ir vis dėl 
jos, už vieną merci... Na, betgi dėl jos ir pralobau, duodu 
darbo keliems šimtams žmonių, didinu tėvynės turtus... 
Kas aš būčiau be jos? Smulkus galanterijos pirklys. O šian- 

dien apie mane kalba visa Varšuva. Taigi!.. Gabalėlis ang- 
lies varo laivą, nešantį kelis šimtus žmonių, o meilė varo 
mane. Ir jeigu ji sudegins mane taip, kad liks tiktai saujelė 
pelenų?.. Dieve, koks niekingas šis pasaulis... Ochockis 
teisybė sakė. Moteris yra niekšiškas padaras: žaidžia tuo, 
ko netgi neįstengia suprasti...“ 

Jis buvo taip paskendęs skausminguose apmąstymuose, 
kad neišgirdo, kaip kažkas atidarė kambario duris ir spar- 
čiais žingsniais priėjo prie jo iš užpakalio. Atitoko tiktai 
pajutęs prie peties prisiliečiant kažkieno ranką. Pasuko 
galvą ir pamatė advokatą su dideliu portfeliu po pažastimi; 
jo veidas buvo nepaprastai niūrus. 

Vokulskis suglumes pašoko ir pasodino svečią į krėslą; 
įžymusis teisininkas atsargiai atsirėmė ranka į stalą ir, 
greitai trindamas vienu pirštu sprandą, pusbalsiu prabilo: 

— Ponas... ponas... ponas Vokulski! Mielasis pone Sta- 
nislavai!.. Ką... ką gi jūs darote, susimildamas?.. Nesutin- 
ku... protestuoju. .. apeliuoju didelio pono Vokulskio, vėjo 
botago, vardu į brangųjį poną Stanislavą, kuris iš krautu- 
vės pasiuntinuko pasidarė mokslininkas ir turėjo reformuoti 
mūsų užsienio prekybą. Ponas... ponas Stanislavai — šitaip 
negalima!.. 

Tai sakydamas, jis iš abiejų pusių trynėsi sprandą ir 
rIaukėsi, tarsi jam kas būtų pribėręs pilną burną chinino. 

Vokulskis nuleido akis ir tylėjo; advokatas kalbėjo 
toliau: 

— Mielas mano, vienu žodžiu — blogai. Grafas Sanoc- 
kis — atsimenate, tasai grašinių santaupų šalininkas — nori 
visai pasitraukti iš bendrovės... O žinote kodėl? Dėl dviejų 
priežasčių: pirma, jūs painiojatės į lenktynes, o antra— 
tose lenktynėse jūs jį nugalite. Kartu su jūsų kumelaite 
bėgo jo arklys, ir jis pralaimėjo. Grafas labai susikrimtęs 
ir niurzga: „Kurių velnių aš turių dėti savo kapitalą? Gal 
tam, kad suteikčiau pirkliams galimybę lenktyniauti su 
manimi ir plėšti man iš panosės prizus?..“ 

— Veltui aš jį įtikinėjau, — atsikvėpęs kalbėjo advoka- 
tas, — kad lenktynės — toks pat pelningas dalykas, kaip ir 

kiekvienas kitas, ir net dar pelningesnis, nes jūs per keletą 
dienų iš aštuonių šimtų rublių uždirbote tris šimtus, bet 
grafas iš karto užkišo man bumą: „Vokulskis,— pasakė 
jis — visą laimėjimą ir arklio kainą paaukojo damų prie- 
glaudai, ir dar Dievas žino kiek sumokėjo Jungui ir Mi- 
leriui..." 

— Argi man jau ir to nebegalima darytit— pertraukė 
jį Vokulskis. 

— Galima, mano pone, galima, — saldžiai pritarė įžymu- 
sis teisininkas.— Galima, bet, taip elgdamasis, jūs tik kar- 
"tojate senas nuodėmes, kurias, be to, kiti kur kas geriau 
padaro. O tuo tarpu ir aš, ir kunigaikštis, ir grafai suartėjo 
su jumis ne tam, kad jūs šildytumėte senus viralus, o kad 
nurodytumėte mums naujus kelius. 

— Tai tegul išeina iš bendrovės, — atkirto Vokulskis— 
aš jų nevilioju... 

— Ir išeis, — sušuko advokatas, mosikuodamas ranka, — 
tik padarykite dar nors vieną klaidą... 

— Lyg aš tiek daug jų būčiau padaręs!.. 

— Na ir gerutis gi jūs! — pyko advokatas, suduodamas 
sau delnu per kelį. — O žinote, ką sako grafas Licinskis, ta- 
sai vadinamasis anglas, tasai „teip“?.. Jis sako: ,Vokuls- 
kis — tai tobuliausias džentelmenas, šaudo kaip Nemrodas, 
bet... tai ne komercinės įmonės vadovas. Šiandien jis mes 
į prekybą milijonus, o rytoj iškvies ką nors į dvikovą, ir 
viskas pakibs ant plauko...“ 

Vokulskis net atsitraukė su krėslu. Toks priekaištas jam 
nė į galvą nebuvo atėjęs. Advokatas pastebėjo, kokį įspūdį 
padarė tie žodžiai, ir nutarė kalti geležį, kol karšta. 

— Tai va, brangusis pone Stanislavai, jeigu nenorite 
pagadinti taip gražiai pradėto dalyko, nebriskite giliau. 
O svarbiausias dalykas — nepirkite Lenckių namo. Atleis- 
kite, bet kai įdėsite į jį devyniasdešimt tūkstančių rublių, 
tai prekybos bendrovė išsisklaidys kaip pypkės dūmai. Žmo- 
nės, pamatę, kad jūs dedate didelį kapitalą iš šešių ar sep- 
tynių procentų, liausis tikėję tais procentais, kuriuos jiems 
pažadėjote, ir netgi... Suprantate... Pradės įtarinėti... 


Vokulskis pašoko. 

— Nenoriu jokių bendrovių!..— sušuko jis.— Iš nieko 
malonės neprašau, veikiau kitiems ją duodu. Kas manimi 
nepasitiki, tegul patikrina visą įmonę... Įsitikina, kad aš 
niekam akių nedūmiau, bet — mano kompanionu jis jau ne- 
bebus. Užgaidai — tai ne grafų ir kunigaikščių monopolis. .. 
Aš taip pat turiu savo užgaidų ir nemėgstu, kai kišamasi 
į mano reikalus... 

— Tyliau... tyliau... nusiraminkite, brangusis pone Sta- 
nislavai, — ėmė raminti Vokulskį advokatas, vėl sodindamas 
į krėslą.— Vadinasi, neatsisakote pirkti namo?.. 

— Ne. Tas namas man yra vertesnis negu prekybos 
bendrovė su viso pasaulio ponais. 

— Gerai... gerai... Tokiu atveju gal kuriam laikui pa- 
sirinktumėte vietoj savęs kokį nors statytinį. Blogiausiu 
atveju net aš duosiu jums savo vardą, 0 su nuosavybės 
teisės garantija vargo nebus. Svarbiausias dalykas — neat- 
baidyti tų žmonių, kurie jau prisidėjo prie mūsų. Aristokra- 
tija, sykį pabandžiusi imtis visuomeninių reikalų, gal juos 
pamėgs, 0 po metų ar po pusmečio jūs pasidarysite ir no- 
minalinis namų savininkas. Tai kaip, sutinkate? 

— Tegu bus ir taip — atsakė Vokulskis. 

— Taip, — dėstė toliau advokatas,— taip bus geriausia. 
Jeigu nupirktumėte namą savo vardu, tai apie jus susidary- 
tų klaidingą nuomone netgi Lenckiai. Paprastai mes nemėgs- 
tame žmonių, kuriems atitenka mūsų gėrybės — tai viena. 
O antra,—kas laiduos, kad jiems nekiltų įvairių minčių?.. 
Staiga pagalvos: ar jis mums permokėjo, ar neprimokėjo? .. 
Jeigu permokėjo — kaip jis drįsta daryti mums malonę, 
o jeigu neprimokėjo — vadinasi, apgavo mus... 

Paskutiniųjų advokato žodžių Vokulskis beveik jau ne- 
girdėjo; jis buvo pasinėręs į kitas mintis, kurios apėmė jį 
dar smarkiau svečiui išėjus. 

„Žinoma,— galvojo jis,— advokatas teisus. Žmonės apie 
mane šneka, net smerkia; bet jie tatai darc man už akių, 
tad aš nieko nežinau. Tik dabar prisimenu daugelį smulk- 
menų. Jau kokia savaitė su manimi susiję pirkliai vaikšto 

surūgusiais veidais, o priešininkai triumfuoja. Parduotuvėje 
taip pat kažkas darosi... Ignacas slankioja liūdnas, Šlang- 
baumas susimąstęs. Liseckis niurzga daugiau negu seniau, 
tarsi galvotų, kad aš netrukus uždarysiu kromelį. Kleino 
mina graudi (mat socialistas — pyksta už lenktynes ir dvi- 
kovą...), o dabita Zemba jau ima suktis apie Šlangbau- 
mą... Gal nujaučia, kad jis — būsimasis parduotuvės savi- 
ninkas?.. Ak, mielieji jūs manol!..“ 

Jis atsistojo ant kabineto slenksčio ir pamojo Žeckiui; 
senasis pardavėjas iš tikrųjų buvo kažkoks nesavas ir ne- 
žiūrėjo šeimininkui į akis. 

Vokulskis parodė jam kėdę ir, perėjęs kelis kartus per 
ankštą kambarį, pasakė: 

— Senil.. Sakyk atvirai: kas apie mane kalbama? 

Žeckis skėstelėjo rankas. 

— Ak, Dieve, kas kalbama... 

— Drožk tiesiai — paragino jį Vokulskis. 

— Tiesiai?.. Gerai. Vieni sako, kad tu pradedi eiti iš 
proto... 

— Bravo!.. 

— Kiti, kad... kiti, kad tu nori padaryti aferą... 

— Tegul man... 

— O apskritai  visi—kad tu bankrutuosi, ir labai 
greitai... 

— Ir jie tegul man...— įterpė Vokulskis.— O tu, Igna- 
cai, pats ką galvoji? 

— Aš galvoju, — nesvyruodamas atsakė Žeckis,— kad tu 
įsipainiojai į kokią nors didelę avantiūrą... iš kurios svei- 
kas neišbrisi... Nebent laiku atsitrauksi, o tam, tarp kitko, 
tau proto pakanka. 

Vokulskis įtūžo. 

— Nesitrauksiu! — sušuko jis.— Žmogus, kurį degina 
troškulys, nesitraukia nuo šaltinio. Jeigu man lemta žūti, 
tai žūsiu, malšindamas troškulį... Ir ko jūs pagaliau visi 
iš manęs norite?.. Iš mažens gyvenau kaip paukštis suriš- 
tais sparnais: ir tarnaudamas, ir kalėjimuose, o kad ir toje 
nelaimingoje santuokoje, į kurią buvau parsidavęs... O da- 

bar, kai ištiesiau sparnus, jūs pradedate gagėti ant manęs 
kaip naminės žąsys ant laukinės, kuri pakilo skristi... Kas 
man toji kvaila parduotuvė ar bendrovė!.. Aš noriu gy- 
venti, aš noriu... 

Tą akimirką kažkas pasibeldė į duris. Įėjo Mikolajus, 
Lenckio tarnas, su laišku. Vokulskis karštligiškai čiupo vo- 
ką, atplėšė ir perskaitė: 


„Gerbiamasis pone! Mano duktė būtinai nori su Jumis 
arčiau susipažinti. Moters noras yra šventas: taigi prašau 
Jus atsilankyti pas mus rytoj pietų (apie šeštą), tik nė ne- 
manykite atsisakinėti. Priimkite didžią mano pagarbą. 

T. Lenckis.“ 


Vokulskis staiga pajuto tokį silpnumą, kad turėjo atsi- 
sėsti. Jis perskaitė laišką antrą, trečią, ketvirtą kartą... Pa- 
galiau atsikvošėjęs parašė atsakymą, o Mikolajui davė 
penkis rublius. 

Tuo tarpu ponas Ignacas porai minučių buvo nubėgęs 
į parduotuvę, o kai Mikolajus išėjo į gatvę, sugrįžo pas 
Vokulskį ir tarė, lyg iš naujo pradėdamas nutrauktą po- 
kalbį: 

— Vis dėlto, mielas Stachai, apsižvalgyk, kokia padėtis, 
ir gal pats pasitrauksi... 

Vokulskis, tyliai švilpaudamas, užsidėjo skrybėlę ir, pa- 
dėjęes senajam draugui ranką ant peties, atsakė: 

— Klausyk. Jeigu po mano kojomis atsivertų žemė... 
supranti?.. Jeigu dangus užgriūtų man ant galvos, — nesi- 
trauksiu, supranti?.. Už tokią laimę atiduosiu gyvybę. .. 

— Už kokią laimę? ..— paklausė Ignacas. 

Bet Vokulskis jau ėjo pro užpakalines duris. 


Keturioliktasis skyrius 
MERGAUTINĖS GODOS 


Nuo Velykų panelė Izabelė dažnai galvojo apie Vokuls- 
kį, ir ją vis stebino vienas nepaprastas dalykas: tasai žmo- 
gus kas kartą jai rodydavosi kitoks. 

Panelė Izabelė pažinojo daug žmonių ir gana drąsiai apie 
juos spręsdavo. Kiekvienas jos ankstesniųjų pažįstamų pasi- 
žymėdavo tuo, kad jį galima buvo apibrėžti vienu sakiniu. 
Kunigaikštis buvo patriotas, jo advokatas — labai apsukrus, 
grafas Licinskis vaidino anglą, jos teta buvo išdidi, pirmi- 
ninkienė — gera, Ochockis — keistuolis, o Kšešovskis — koI- 
tuotojas. Žodžiu, žmogus — tai buvo kokia nors dorybė arba 
trūkumas, kartais nuopelnas, o dažniausiai titulas ar turtas, 
kuris turėdavo galvą, rankas ir kojas ir daugiau ar mažiau 
madingai rengdavosi. 

Tiktai susitikusi Vokulskį, ji susidūrė ne tik su nauja 
asmenybe, bet ir su netikėtu reiškiniu. Jo neįmanoma buvo 
apibrėžti vienu žodžiu ir net šimtais sakinių. Jis į nieką 
nebuvo panašus, o jeigu apskritai galima buvo jį su kuo 
nors lyginti, tai nebeni su tokia vieta, kuria važiuoji visą 
dieną ir matai čia lygumas ir kalnus, čia miškus ir pievas, 
čia upes ir plynumas, čia miestus ir kaimus, ir dar tolumoje, 
pro ūką ties horizontu šmėkšo kažkokie neaiškūs vaizdai, 
jau visai nepanašūs į nieką, kas ligi šiol matyta. Ji nieko 
negalėdavo suprasti ir klausdavo save: ar tai įaudrintos 
vaizduotės žaismas, ar iš tikrųjų antžmogiška, ar mažų ma- 
žiausia svetainėse neregėta būtybė? 

Ir tada ji ėmė rikiuoti patirtuosius įspūdžius. 

Iš pradžių ji visai jo nepastebėdavo, tiktai jausdavo ar- 
tėjant kažkokį milžinišką šešėlį. 

Kažkas sviedė kelis tūkstančius rublių labdarybei ir jos 
tetos prieglaudai; paskui kažkas klube lošė su jos tėvu 
kortomis ir kasdien pralošinėjo; paskui kažkas supirko jos 
tėvo vekselius (gal ne Vokulskis?..), po to jos servizą ir 
pagaliau atsiuntė įvairių daiktų Viešpaties karstui papuošti. 

Tasai kažkas buvo pralobęs akiplėša, kuris jau metai 
persekiojo ją įkyriais žvilgsniais teatruose ir koncertuose. 
Tai buvo storžievis cinikas, praturtėjęs įtartinomis spekulia- 
cijomis, kad galėtų nusipirkti iš žmonių gerą vardą, o iš 
jos tėvo — ją, Izabelę Lencką!.. 

Iš to laikotarpio jos atmintyje liko tik jo nerangi figū- 
Ia, raudonos rankos ir storžieviškas elgesys, kuris, šalia 

kitų pirklių mandagumo, buvo nepakenčiamas, o vėduoklių, 
sakvojažų, skėčių, lazdelių ir panašių galanterijos prekių 
fone — tiesiog juokingas. Tai buvo suktas ir įžūlus prekeiva, 
kuris savo parduotuvėjė vaizdavo atsistatydinusį ministrą. 
Ji juo šlykštėjosi, net mirtinai neapkentė, nes jis išdrįso 
juos šelpti, pirkdamas servizą arba pralošdamas tėvui kor- 
tomis. 


Galvodama apie tai, panelė Izabelė dar ir dabar drasky- 
davo savo suknelę. Kartais, parkritusi ant šezlongo, daužy- 
davo kumščiais spyruokles ir šnibždėdavo: 


— Niekšas!.. Niekšas!.. 


Vien matyti, kaip kaskart vis labiau smunka jos namai, 
jai buvo be galo skaudu. O čia dar kažkoks pašalietis įsi- 
brovė už uždangos, slėpusios jos didžiausias paslaptis, ir 
išdrįso gydyti žaizdas, kurias ji norėtų nuslėpti net nuo 
paties Dievo. Viską galėtų atleisti, tik ne tą smūgį, kuris 
buvo suduotas jos savimeilei. 

Paskui dekoracijos pasikeitė. Pasirodė kitas žmogus, ku- 
Iis visai nedviprasmiškai pasakė jai į akis, kad nupirkęs 
servizą, norėdamas iš jo uždirbti. Vadinasi, jis jautė, kad 
panelei Lenckai paramos teikti negalima ir net jeigu tatai 
būtų padaręs, tai ne tik neieškotų apgarsinimo ar dėkingu- 
mo, bet netgi nedrįstų apie tai pagalvoti. 

Tas pats Žmogus išvijo iš parduotuvės Mračevskį, kuris 
išdrįso blogai apie ją kalbėti. Veltui jos priešai, baronas ir 
baronienė Kšešovskiai, mėgino užtarti jaunuolį; veltui užsi- 
stojo jį grafienė teta, kuri retai kam tedėkodavo, o dar 
rečiau prašydavo. Vokulskis nenusileido... Tačiau vienas 
jos, Izabelės, žodelis priveikė nepalaužiamą žmogų; jis ne 
tik nusileido, bet net davė Mračevskiui geresnę vietą. Nie- 
kas nedaro tokių nuolaidų moteriai, kurios negerbia. 

Tiktai gaila, kad beveik tuo pačiu metu jos garbintojas 
pasielgė kaip tuščias pagyrūnas, numesdamas ant padėklo 
bažnyčioje visą krūvą pusimperialių. Ak, kaip tai buvo 
pirkliška!.. Be to, jis visai nesupranta angliškai, tiesiog 
nieko nenutuokia apie madingiausią kalbą!.. 

Trečioji fazė. Susitiko Vokulskį tetos salone pirmą Vely- 
kų dieną ir pastebėjo, kad jis yra visa galva didesnis už 
aukštuomenės vyrus. Aristokratiškiausi žmonės stengėsi su- 
sipažinti su juo, o jis, storžievis išsišokėlis, skyrėsi iš jų 
kaip ugnis iš dūmų. Jis vaikščiojo nevikriai, bet drąsiai, 
tarsi salonas būtų buvęs neginčijama jo nuosavybė, ir niū- 
riai klausėsi komplimentų, kurie byrėjo jam iš visų pusių. 
Paskui jį pasikvietė garbingiausioji matrona, pirmininkienė, 
ir, valandėlę su juo pasikalbėjusi, gailiai pravirko... Ne- 
jaugi tasai raudonrankis išsišokėlis?.. 

Tiktai dabar panelė Izabelė pastebėjo, koks nepaprastas 
yra Vokulskio veidas. Bruožai raiškūs ir griežti, plaukai 
tartum pykčio pašiaušti, mažyčiai ūseliai, trumpa barzdelė, 
laikosi oriai ir didingai, žvilgsnis aiškus ir skvarbus... Jei- 
gu tasai žmogus turėtų ne parduotuvę, o didelį dvarą, jis 
būtų labai patrauklus; jeigu būtų gimęs kunigaikščiu — būtų 
nuostabiai žavus. Šiaip ar taip, jis priminė Trostį, šaulių 
pulkininką, ir —iš tikrųjų — pergalę pasiekusio gladiato- 
riaus statulą. 

Tuo metu nuo panelės Izabelės pasitraukė beveik visi 
garbintojai. 

Tiesa, senyvi žmonės dar apiberdavo ją komplimentais 
už grožį ir eleganciją, užtat jaunieji, ypač tituluotieji ir 
turtingieji, buvo šalti ir santūrūs; kai ji kartais, pavargusi 
nuo vienatvės ir nuvalkiotų komplimentų, kiek laisviau už- 
kalbindavo kurį nors iš jų, tai užkalbintasis žvelgdavo į ją 
aiškiai išsigandęs, tarsi bijodamas, kad ji griebs jį už pakar- 
pos ir tučtuojau nusitemps prie altoriaus. 

Salonų pasaulį panelė Izabelė mylėjo nebeatšaukiamai, 
ir iš jo pasitraukti galėjo tik į kapą, bet kasmet, netgi kas 
mėnesį vis labiau niekino to pasaulio gyventojus. Ji nega- 
lėjo suprasti, kaip nuo jos, tokios gražios, geros ir gerai 
išauklėtos moters, visuomenė traukiasi tik todėl, kad ji 
neturi turto. 


— Kokie žmonės, Dieve gailestingasis! — šnibždėdavo ji 
ne kartą, žvelgdama pro užuolaidas į karietomis važiuojan- 
čius dabitas, kurie įvairiomis dingstimis nusigręždavo nuo 

jos langų, kad nereikėtų sveikintis. Nejaugi mano, kad ji 
jų ilgisi?.. 

O juk ji iš tiesų jų ilgėdavosi!.. 

Tuo metu jos akis užplūsdavo aitrios ašaros; įniršusi ji 
kramtydavo savo gražias lūputes ir, smarkiai timpčiodama: 
virvutes, užtraukdavo užuolaidas. 

— Kokie žmonės!.. Kokie žmonės!. .— kartodavo ji, gė- 
dydamasi, netgi pati savęs, pavadinti juos kokiu nors ašt- 
resniu žodžiu, nes jie priklausė aukštai visuomenei. Niekšu, 
jos supratimu, galima buvo vadinti tik Vokulskį. 

Be visa ko, likimas taip iš jos pasišaipė, kad dabar iš 
viso būrio garbintojų liko tiktai du. Ochockiu ji nesižavėjo: 
jis daugiau domėjosi kažkokia skraidomąja mašina (kokia 
nesąmonė!) negu ja. Užtat jai visados asistuodavo, tiesa, 
per daug neįkyrėdami, maršalka ir baronas. Maršalka pri- 
mindavo jai paskerstą ir nusvilintą meitėlį, kokius kad kaI- 
tais matydavo mėsininkų vežimuose; baronas jai būdavo 
panašus į neišdirbtą odą, kurios ištisas krūvas veža gat- 
vėmis. Abu jie sudarė vienintelę jos aplinką,. jos sparnus, 
jeigu ji, kaip buvo sakoma, iš tikrųjų buvo angelas!.. Toji 
siaubinga senių pora persekiojo panelę Izabelę tikrovėje ir 
sapne. Kartais jai rodydavosi, kad ji yra prakeikta ir kad 
jai dar gyvai prasidėjo pragaras. 

Tokiomis valandėlėmis panelė Izabelė, nelyginant skęs- 
tąs žmogus, kuris žvelgia į žiburėlį tolimame krante, galvo- 
davo apie Vokulskį ir savo begaliniame kartėlyje pajusdavo 
kažkokį palengvėjimą, suprasdama, kad dėl jos eina iš proto 
nepaprastas žmogus, apie kurį daug kalbama visuomenėje. 
Tada ji prisimindavo garsiuosius keliautojus arba pralobu- 
sius amerikiečius pramonininkus, kurie ilgus metus sunkiai 
dirbo kasyklose ir kuriuos retkarčiais jai iš tolo parodydavo 
Paryžiaus salonuose. 

— Ar jūs matote aną,— kartą čiauškėjo kažkokia nese- 
niai iš vienuolyno pensiono išleista grafaitė, rodydama vė- 
duokle,— ar jūs matote aną poną, kuris atrodo kaip omni- 
buso vežikas?.. Tai, rodos, didis žmogus, jis kažką atrado, 
tik nežinau ką: ar aukso kasyklas, ar Šiaurės ašigalį... 

Net neprisimenu jo pavardės, bet vienas markizas iš akade- 
mijos man sakė, kad tasai ponas dešimt metų gyveno prie 
ašigalio... ne, po žeme... Baisus žmogus!.. Aš jo vietoj 
tiesiog numirčiau iš baimės... O ar jūs taip pat numir- 
tumėt?.. | | 

Kad Vokulskis būtų toks keliautojas ar nors kalnakasys, 
susikrovęs milijonus, gyvendamas dešimt metų po žeme!.. 
Bet jis buvo tiktai pirklys, ir be to — galanterijos! .-. Jis net 
nemokėjo angliškai ir kiekviename žingsnyje išsiduodavo 
esąs pralobėlis, kuris jaunystėje nešiojo iš virtuvės valgius 
restorano lankytojams. Toks žmogus daugių daugiausia 
galėtų būti geras patarėjas, net puikus draugas (kabinete, 
kai nėra svečių). Netgi... vyras, nes juk ištinka žmones ir 
baisiausios nelaimės. Bet mylimasis... ne, tai būtų tiesiog 
juokinga... Prireikus ir aristokratiškiausios damos maudosi 
„purvo voniose, bet kapstytis purve galėtų tiktai nepilno 
proto Žmogus. 

Ketvirtoji fazė. Panelė Izabelė keletą kartų sutiko Vo- 
kulskį Lazenkose ir netgi teikėsi atsakyti į jo pasisveiki- 
nimus. Tarp žaliuojančių medžių ir šalia skulptūrų tasai 
storžievis pasirodė jai vėl kitoks, negu parduotuvėje už pre- 
kystalio. Kad jis turėtų dvarą su parku, pilimi ir tvenki- 
niu!.. Jis, tiesa, iškilo per pinigus, bet lyg ir bajoras, ka- 
rininko sūnėnas. .. Šalia maršalkos ir barono jis atrodo kaip 
Apolonas, aristokratai vis daugiau apie jį šneka, o tos neti- 
kėtos pirmininkienės ašaros?.. 

Be to, pirmininkienė visiškai atvirai rėmė Vokulskį savo 
draugės grafienės ir jos dukterėčios, panelės Izabelės, aky- 
se. Po kelias valandas vaikščioti su teta Lazenkose panelei 
Izabelei taip nusibodo, o kalbos apie madas, prieglaudas 
ir numatomas vestuves taip įkyrėjo, jog ji netgi truputį 
pyko ant Vokulskio, kad neprieina prie jų parke ir nepasi- 
šneka nors penkiolika minučių. Aukštuomenės žmogui įdo- 
mu pasišnekėti su tokiais žmonėmis, ir panelę Izabele vals- 
tiečiai netgi linksmindavo savotiška kalba ir logika. 

Nors galanterijos pirklys, be to, važinėjąs nuosava 
karieta, kažin ar bus toks įdomus kaip valstietis... 

Šiaip ar taip, panelei Izabelei nebuvo nemaloni staig- 
mena, kai ji vieną dieną išgirdo pirmininkienę pareiškiant, 
kad važiuosianti kartu su ja ir grafiene į Lazenkas ir — 
sustabdysianti Vokulskį. 

— Mes nuobodžiaujame, tai tegul jis mus palinksmina,— 
sakė senutė. 

O kai apie pirmą valandą, įvažiuojant į Lazenkų parką, 
pirmininkienė, reikšmingai šypsodamasi, pasakė panelei Iza- 
belei: „Jaučiu, kad mes jį čia kur nors sutiksime. ..*— 
panelė Izabelė truputį nuraudo ir nusprendė visai nesikal- 
bėti su Vokulskiu arba bent žiūrėti į jį iš aukšto, kad jis 
nesugalvotų ko nors vaizduotis. Žinoma, tasai „vaizdavima- 
sis“ nė iš tolo negalėjo būti panašus į meilę. Tačiau panelė 
Izabelė nenorėjo leistis net į nuoširdų draugiškumą. 

„Ir ugnis yra maloni, ypač žiemą, — galvojo ji, — bet... 
iš tam tikro nuotolio." 

Tuo tarpu Vokulskio Lazenkose nebuvo. 

„Kaip, jis nelaukė? — kalbėio sau panelė Izabelė.— Ne- 
bent susirgo...“ 

Ji nė nemanė, kad Vokulskis gali turėti dar svarbesnį 
reikalą, negu susitikti su ja, ir nusprendė, jei tik jis pasiro- 
dys pavėlavęs, ne tik žiūrėti į jį iš aukšto, bet net pareikšti 
jam nepasitenkinimą. 

„Jeigu punktualumas, — mąstė ji toliau — yra karalių 
mandagumas, tai pirkliams — jis mažų mažiausiai turi būti 
pareigal..“ 

Praėio pusvalandis, valanda, dvi — reikėjo grįžti namo, 
o Vokulskis nesirodė. Pagaliau damos sėdo į karietą: gra- 
fienė, kaip visuomet, buvo šalta, pirmininkienė truputį išsi- 
blaškiusi, o panelė Izabelė įpykusi. Jos pasipiktinimas nesu- 
mažėjo ir tada, kai vakare tėvas jal pavasakojo, kad jis 
nuo pietų buvo posėdyje pas kunigaikštį, kur Vokulskis 
pateikė didžiulės prekybos bendrovės projektą ir tiesiog 
sužavėjo persisotinusius magnatus. 

— Seniai nujaučiau— užbaigė Lenckis,— kad, šio žmo- 
gaus padedamas, išsivaduosiu nuo rūpestingos savo giminių 
globos ir vėl tapsiu tuo, kuo turiu būti! 

— Bet juk prekybos bendrovei teikia pinigų, tėve— 
tarė panelė Izabelė, vos pastebimai gūžtelėdama pečiais. 

— Kaip tik dėl to aš leidžiu parduoti mūsų namą; tiesa, 
skolos praris apie šešiasdešimt tūkstančių rublių, bet vis 
tiek man liks ne mažiau kaip keturiasdešimt tūkstančių. 

— Teta sakė, kad už namą niekas neduos daugiau kaip 
šešiasdešimt tūkstančių... 

— Ak, tetal..— pasipiktino ponas Tomašas.— Ji visuo- 
met sako tai, kas gali mane įskaudinti ar pažeminti. Šešias- 
dešimt tūkstančių duoda Kšešovska, kuri, jei galėtų, prigir- 
dytų mus šaukšte vandens... miesčionėl.. Teta jai, žinoma, 
pritaria, nes čia viskas sukasi apie mano namą, mano pa- 
dėtį. .. 

Jis paraudo ir ėmė šnopuoti, bet, nenorėdamas pykti 
prie dukters, pabučiavo jai į kaktą ir nuėjo į savo kabinetą. 

„O gal tėvo teisybė? ..— galvojo panelė Izabelė.— Gal- 
būt, jis iš tikrųjų yra praktiškesnis už visus, kurie jį taip 
griežtai smerkia? Juk tėvas pirmas pažino tą... Vokulskį. .. 
Tačiau koks tas Žmogus netašytas. Neatvažiavo į Lazenkas, 
nors pirmininkienė tikriausiai buvo jam pranešusi. O gal 
taip ir geriau: gražiai mes atrodytume, jeigu koks nors 
pažįstamas būtų mus sutikęs vaikščiojant su galanterijos 
pirkliu!“ 

Po to keletą dienų panelė Izabelė girdėjo kalbant tik 
apie Vokulskį. Salonuose jo vardas skambėte skambėjo. 
Maršalka dievagojosi, kad Vokulskis tikriausiai yra kilęs 
iš senovinės giminės, o baronas, vyrų grožio žinovas (jis 
pusdienį praleisdavo prieš veidrodį), teigė, kad Vokulskis 
yra „labai... labai..." Grafas Sanockis ėjo lažybų, kad jis 
yIa vienintelis protingas žmogus krašte, grafas Licinskis 
skelbė, kad tasai pirklys ima pavyzdį iš anglų pramoninin- 
kų, o kunigaikštis tiktai trynė rankas ir šypsodamasis karto- 
jo: „Aha?..“ 

Net Ochockis, kažkurią dieną aplankęs panelę Izabelę, 
papasakojo jai, kad pasivaikščiojęs su Vokulskiu Lazenkose. 

— Apie ką gi jūs kalbėjotės?..— paklausė ji nustebu- 
si. — Juk tur būt ne apie skraidomąsias mašinas. .. 

— O! — susimąstęs sumurmėjo pusbrolis.— Vokulskis 
turbūt yra vienintelis žmogus Varšuvoje, su kuriuo galima 
apie tai šnekėti. Tai figūra... 

„Vienintelis protingas... vienintelis pirklys... vieninte- 
lis, kuris gali susišnekėti su Ochockiu?..— galvojo panelė 
Izabelė.— Kas gi iš tikrųjų yra tas žmogus?.. Ak! Jau 
žinau...“ 

Jai rodėsi, kad atspėjo, kas yra Vokulskis. Tai garbė- 
troška spekuliantas, kuris, norėdamas įsiskverbti į aukštuo- 
menę, sugalvojo vesti ją, nuskurdusią garsios giminės duk- 
rą. Tuo pačiu tikslu jis siekė jos tėvo, grafienės tetos ir 
visos aristokratijos palankumo. Tačiau, įsitikinęs, kad ir 
be jos įsibraus į diduomenę, jis staiga atšalo... ir net neat- 
vyko į Lazenkas!.. 

„Sveikinu, — galvojo ji.— Jis turi viską, ko reikia pada- 
ryti karjerai: nebjaurus, gabus, energingas, o svarbiausia — 
akiplėša ir niekšas... Kaip jis drįso dėtis įsimylėjęs mane, 
o paskui taip lengvai... Iš tiesų, tie išsišokėliai pralenks 
mus net veidmainiškumu... Koks jis niekingas!.." 

Pasipiktinusi norėjo net įspėti Mikolajų, kad niekuomet 
neleistų Vokulskiui peržengti svetainės slenksčio... Daugių 
daugiausia — tegul eina į tėvo kabinetą, jeigu ateitų kokiu 
reikalu. Bet, prisiminusi, kad Vokulskis visai nesiprašė pas 
juos į svečius, paraudo iš gėdos. 

Tuo metu iš ponios Meliton ji sužinojo, kad baronas 
Kšešovskis vėl susipyko su žmona ir kad baronienė nupirko 
iš jo arklį už aštuonis šimtus rublių, bet tikriausiai jį sugrą- 
žins, nes netrukus bus lenktynės, o baronas pastatė už arklį 
daug pinigų. 

— (Gal ponai baronai net susitaikys ta proga, — pastebėjo 
ponia Meliton. 

— Ak, nežinau, ką duočiau, kad tik baronas negautų 
to arklio ir praloštų savo pinigus!..— sušuko panelė Iza- 
belė. 

O po kelių dienų panelė Florentina, kaip didelę paslaptį, 
pasakė jai, kad baronas savo arklio neatgaus, nes jį nupirko 
Vokulskis. . . 

Ši žinia buvo laikoma dargi tokioje paslaptyje, kad, ap- 
silankiusi pas tetą, panelė Izabelė rado grafienę ir pirminin- 
kienę besvarstančias, ar pavyks sutaikyti baronus Kšešovs- 
kius to arklio pagalba. 

— Nieko neišeis, — juokdamasi įterpė panelė Izabelė— 
Baronas savo arklio neatgaus. 

— (Gal eini lažybų?— šaltai paklausė grafienė. 

— Mielai, tetule, iš jūsų safyrinės apyrankės... 

Jiedvi susilažino, ir todėl grafienė ir panelė Izabelė taip 
domėjosi lenktynėmis. 

Vieną akimirką panelė Izabelė išsigando: jai buvo pa- 
sakyta, kad baronas siūląs Vokulskiui keturis šimtus rublių, 
jeigu jis perleistų arklį, 1r grafas Licinskis ėmesis tarpinin- 
kauti. Grafienės salone netgi buvo šnibždamasi, kad Vo- 
kulskis ne dėl pinigų, o dėl grafo turės nusileisti. Ir tada 
panelė Izabelė tarė sau: 

„Sutiks, jeigu yra gobšus karjeristas, bet nesutiks, jei- 


Ji nesiryžo pabaigti sakinio. Ją išgelbėjo Vokulskis: jis 
nepardavė kumelės ir pats paleido ją į lenktynes. 

„Vis dėlto jis nėra toks niekšas“, — pagalvojo panelė 
Izabelė. 

Kaip tik šios minties veikiama, ji per lenktynes labai 
maloniai šnekėjo su Vokulskiu. Tačiau net už šį kuklų 
palankumo ženklą širdyje sau prikaišiojo: 

„Kam jis turi žinoti, kad mes domimės jo lenktynėmis? .. 
Ne daugiau kaip kitomis. Ir kam aš jam pasakiau, kad jis 
turi laimėti? Ir ką reiškia jo atsakymas: „Laimėsiu, jeigu 
jūs panorėsite...*? Jis jau užmiršta, kas jis toks. Bet tiek 
to, jeigu už porą meilių žodelių Kšešovskis susirgs iš 
pykčio.“ 

Kšešovskio panelė Izabelė neapkentė. Kažkada jis apie 
ją sukosi, bet atstumtas pradėjo keršyti. Ji žinojo, kad už 
akių jis vadina ją senmerge, kuri ištekės už savo tarno. 
Vien to pakako, kad visą gyvenimą galėtum jo neapkęsti. 
Tačiau baronas ne tik apkalbinėjo — jis išdrįsdavo net prie 
jos ciniškai elgtis, juoktis iš jos senyvų garbintojų ir užuo- 

minomis tyčiotis iš jos šeimos nusigyvenimo. O kadangi ir 
panelė Izabelė, tarytum netyčia, primindavo Kšešovskiui 
žmoną, miesčionę, kurią jis vedė dėl pinigų, ir vis dėlto 
nieko negalėjo iš jos ištraukti, tai tarp jų nuolat vyko at- 
kakli, kartais net šiurkšti kova. 

Lenktynių diena panelei Izabelei buvo triumfo diena, 
o baronui — pralaimėjimo ir gėdos diena. Tiesa, jis atva- 
žiavo į hipodromą ir dėjosi labai linksmas, bet jo širdyje 
virė pyktis. O kai dar pamatė, kad Vokulskis dovaną ir už 
arklį gautus pinigus įteikė panelei Izabelei, nebesusivaldė 
ir, pribėgęs prie karietos, padarė skandalą. 

Panelei Izabelei akiplėšiški barono žvilgsniai ir viešas 
Vokulskio paskelbimas jos garbintoju buvo baisus smūgis. 
Ji būtų užmušusi baroną, jeigu tai būtų pritikę gerai išauk- 
lėtai damai. Jai buvo tuo skaudžiau, kad grafienė klausėsi 
įsikarščiavusio barono šaltai, pirmininkienė nerimaudama, 
o tėvas — nė žodžio netardamas, nes nuo seno laikė Kše- 
šovskį pamišėliu, kurio nereikia erzinti ir kuriam verčiau 
nusileisti. 

Tokiu momentu (kai į juos jau pradėjo žvilgčioti iš kitų 
karietų) panelei Izabelei į pagalbą atėjo Vokulskis. Jis ne 
tik padarė galą barono priekaištams, bet ir iškvietė jį dvi- 
kovon. Tuo niekas neabejojo; pirmininkienė tiesiog išsi- 
gando dėl savo numylėtinio, o grafienė pastebėjo, kad Vo- 
kulskis negalėjo pasielgti kitaip, nes baronas, prieidamas 
prie karietos, pastūmė jį ir neatsiprašė. 

— Na, sakykite patys, — susijaudinusi kalbėjo pirminin- 
kienė,— argi galima kautis dvikovoje dėl tokios smulkme- 
nos? Visi juk žinome, kad Kšešovskis yra išsiblaškęs ir 
pusgalvis... Geriausias įrodymas — tai, ką jis mums dabar 
priplepėjo. .. 

— Tai tiesa — atsakė ponas Tomašas, — tačiau Vokuls- 
kis neturi to žinoti, o pareikalauti satistakcijos reikėjo. 

— Susitaikys! — nerūpestingai pasakė grafienė ir liepė 
važiuoti namo. 

Kaip tik tada panelė Izabelė baisiausiai nusižengė savo 
taisyklėms ir... reikšmingai paspaudė Vokulskiui ranką. 

Bet, privažiavusi prie užkardo, ji jau nebegalėjo sau 
to atleisti. 

„Kaip galima buvo šitaip pasielgti?.. Ką toks žmogus 
pagalvos?..*— kalbėjo ji sau. Bet čia joje nubudo teisin- 
gumo jausmas, ir ji turėjo pripažinti, kad tas žmogus ne 
bet koks. 

„Norėdamas padaryti man malonumą (tikriausiai neturė- 
jo kitų priežasčių), jis pakišo koją baronui ir nupirko ark- 
lį... Visus laimėtus pinigus (aiškus nesavanaudiškumo įro- 
dymas) paaukojo prieglaudai, įduodamas juos man (baronas 
tai matė). O svarbiausia, tarsi atspėjęs mano mintis, iššau- 
kė jį dvikovon... Tiesa, dabartinės dvikovos paprastai bai- 
giasi šampanu; bet, šiaip ar taip, baronas įsitikins, kad aš 
dar ne tokia sena... Ne, tasai Vokulskis kažką turi... Tik 
gaila, kad jis galanterijos pirklys. Malonu būtų turėti tokį 
garbintoją, jeigu... jeigu jis turėtų kitokią padėtį visuome- 
nėje." 

Sugrįžusi namo, panelė Izabelė papasakojo panelei Flo- 
rentinai, kas įvyko lenktynėse, o po valandos jau viską pa- 
miršo. Kai tėvas vėlai vakare pranešė jai, kad Kšešovskis 
pasirinko sekundantu grafą Licinskį, kuris besąlygiškai rei- 
kalauja, kad baronas atsiprašytų Vokulskį, panelė Izabelė 
paniekinamai nusiviepė. 

„Laimingas žmogus! — galvojo ji— Mane įžeidinėja, o jį 
atsiprašys. Jei būčiau vyras ir kas nors drįstų įžeisti mano 
mylimąją, nepriimčiau jokių atsiprašymų. Jis, žinoma, su- 
tiks...“ 

Jau atsigulus į lovą ir snaudžiant, jai staiga dingtelėjo 
nauja mintis: 

„O jeigu Vokulskis nepriims atsiprašymo?. . Juk tas pats 
grafas Licinskis kalbino jį perleisti arklį ir nieko nepešė!.. 
Ak, Dieve, kas man ateina į galvą“, —tarė ji sau, gūžtelė- 
dama pečiais, ir užmigo. 

Kitą dieną iki dvyliktos valandos tėvas, ji pati ir pane- 
lė Florentina buvo įsitikinę, kad Vokulskis susitaikys su 
baronu ir kad jam net nepatogu pasielgti kitaip. Tik po 

dvylikos ponas Tomašas išvažiavo į miestą ir sugrįžo pietų 
sinarkiai susijaudinęs. 

— Kas atsitiko, tėveli?— paklausė panelė Izabelė, išsi- 
gandusi jo veido išraiškos. 

— Nelemta istorija! — atsakė ponas Tomašas, susmukda- 
mas odiniame krėsle. — Vokulskis nepriėmė atsiprašymo, 
o jo sekundantai pastatė griežtas sąlygas. 

— Kada gi?..— paklausė ji tyliau. 

— Rytoj prieš devintą, — atsakė ponas Tomašas, šluos- 
tydamasis nuo kaktos prakaitą.— Nelemta istorija,— kalbėjo 
jis.— Mūsų kompanionų tarpe kilo sąmyšis, nes Kšešovs- 
kis šaudo puikiai... Jeigu tasai žmogus žus, visi mano ap- 
skaičiavimai nueis vėjais. Su juo aš netekčiau savo de- 
šiniosios rankos... vienintelio tinkamo mano planų vykdy- 
tojo... Tiktai jam aš patikėčiau kapitalus ir neabejoju, kad 
turėčiau mažiausia aštuonis tūkstančius rublių per metus. 
Likimas ne juokais mane persekioja!.. 

Bloga namų šeimininko nuotaika paveikė ir kitus; pie- 
tų niekas nevalgė. Po pietų ponas Tomašas užsidarė savo 
kabinete ir ėmė vaikščioti dideliais žingsniais; tai rodė, kad 
jis yra nepaprastai susijaudinęs. 

Panelė Izabelė taip pat nuėjo į savo kambarį ir, kaip 
paprastai susijaudinimo valandomis, atsigulė šezlonge. Ją 
apniko niūrios mintys. . 

— Neilgai truko mano triumfas,— kalbėjo ji sau.— Kše- 
šovskis iš tikrųjų gerai šaudo... Jeigu jis nušaus vienin- 
telį Žmogų, kuris dabar mane užtaria, kas tada? Dvikova — 
iš tikrųjų barbariška liekana. Vokulskis (moraliniu požiūriu) 
yra vertingesnis už Kšešovskį, o vis dėlto... gali žūti!.. 
Paskutinis žmogus, į kurį dėjo viltis tėvas. 

Čia joje pabudo šeimos ambicija. 

„Pagaliau mano tėvui nereikia Vokulskio malonių; jis 
patikėtų jam savo kapitalą, suteiktų protekciją, o anas mo- 
kėtų jam procentus; šiaip ar taip, gaila jo...“ 

Ji prisiminė seną jų buvusio dvaro valdytoją, kuris iš- 
tarnavo pas juos trisdešimt metų ir kurį ji labai mylėjo, 
kuriuo labai pasitikėjo. Gal Vokulskis būtų atstojęs jiems 

abiem velionį, o jai tarnautų kaip ištikimas patikėtinis, ir 
štai — jis Žus!.. 

Kurį laiką ji gulėjo užsimerkusi, apie nieką negalvoda- 
ma; paskui į galvą pradėjo smelktis neregėtai keistos 
mintys: 

„Koks nuostabus sutapimas! Rytoj dėl jos kausis du 
žmonės, mirtinai ją įžeidę: Kšešovskis — piktomis pašaipo- 
mis, Vokulskis — aukomis, kurias išdrįso jai aukoti. Tiesa, 
ji jau beveik atleido jam ir servizo pirkimą, ir tuos vekse- 
lius, ir kortomis tėvui praloštus pinigus, iš kurių keletą sa- 
vaičių laikėsi visi namai... (Ne, dar neatleido jam ir nie- 
kuomet neatleis!..) Tačiau kad ir kaip ten būtų, Dievo baus- 
mė pasieks jos skriaudėją... Kas gi rytoj žus?.. Gal abu. 
Šiaip ar taip, tas, kuris išdrįso panelei Izabelei Lenckai 
teikti piniginę paramą. Toks žmogus, kaip ir Kleopatros 
meilužis, gyventi negali...“ 

Taip mąstė ji, negalėdama sulaikyti ašarų; jai gaila bu- 
vo atsidavusio tarno, kuris gal net pasidarytų patikėtiniu, 
bet ji nusilenkė apvaizdai, kuri neatleidžia įžeidimo, pada- 
ryto panelei Lenckai. 

Jeigu Vokulskis tą valandą būtų galėjęs pažvelgti į pa- 
nelės Izabelės širdį, jis pasibaisėjęs būtų pabėgęs ir išsigy- 
des nuo savo beprotybės. 

Tuo tarpu panelė Izabelė nemiegojo kiaurą naktį. Visą 
laiką jai vaidenosi kažkokio prancūzų dailininko paveikslas, 
vaizduojąs dvikovą: po žaliais medžiais du juodai apsirengę 
vyrai taiko vienas į kitą iš pistoletų. 

Paskui (to paveiksle jau nebuvo) vienas iš jų krito per- 
šauta galva. Tai buvo Vokulskis. Ji net nenuėjo į jo laido- 
tuves, bijodama parodyti savo susijaudinimą. Tačiau naktį 
keletą kartų paverkė. Jai buvo gaila to nepaprasto pralo- 
bėlio, to ištikimo vergo, kuris, mirdamas už ją, išpirko vis- 
ką, kuo buvo jai nusikaltęs. 

Ji užmigo tik septintą ryto ir miegojo kaip užmušta iki 
vidurdienio. Prieš pat dvyliktą ją pažadino nervingas bel- 
dimas į miegamojo duris. 

— Kas ten? 

— Aš,—atsakė tėvas džiaugsmingu balsu.— Vokulskis 
sveikutėlis, baronas sužeistas į veidą! 

— Nejaugi?.. 

Jai skaudėjo galvą, ir todėl išgulėjo iki ketvirtos valan- 
dos. Ji buvo patenkinta, kad baronas sužeistas, bet stebėjo- 
si, kad jos apraudotas Vokulskis nežuvo. 

Taip vėlai atsikėlusi, panelė Izabelė išėjo prieš pietus 
truputį pasivaikščioti Alėjomis. 

Giedras dangus, gražiai žaliuoją medžiai, aukštai skraidą 
paukščiai ir judrūs, linksmi žmonės išblaškė naktinių regė- 
jimų pėdsakus, o kai dar keletas pažįstamų, važiuojančių pro 
šalį, pastebėjo ją ir pasveikino, jos širdyje atgijo pasiten- 
kinimas. 

„Vis dėlto Dievas gailestingas,— galvojo ji — jeigu pa- 
gailėjo žmogaus, kuris gali mums praversti. Tėvas taip daug 
iš jo tikisi, ir aš pradedu juo pasitikėti. Kiek būtų sumažėję 
mano gyvenime nusivylimų, jei būčiau turėjusi protingą ir 
energingą bičiulį.“ 

Žodis „bičiulis“ jai nepatiko. Panelės Izabelės bičiuliu 
galėjo būti tik žmogus, turįs mažų mažiausia dvarą. O ga- 
lanterijos pirklys tiko tiktai į patarėjus ir vykdytojus. 

Sugrįžusi namo, ji iškart pastebėjo, kad tėvas puikiai 
nusiteikęs. 

— Žinai, — pasakė jis,— buvau nuvažiavęs pasveikinti 
Vokulskio. Tai puikus vyras, tikras džentelmenas! Jis jau 
nė negalvoja apie dvikovą ir, rodos, net gailisi barono. Nie- 
ko nepadarysi, kilmingas kraujas visuomet atsiliepia, ne- 
svarbu kur... 

O paskui, nuėjęs su dukterimi į kabinetą ir Žvilgtelė- 
jęs keletą kartų į veidrodį, pridūrė: 

— Na, pasakyk pati, argi galima netikėti Dievo apvaiz- 
da? To žmogaus mirtis man būtų sunkus smūgis — ir štai — 
jis išgelbėtas! Aš turiu užmegzti su juo artimesnius santy- 
kius, ir tada pamatysime, kas daugiau laimės: ar kunigaikš- 
tis su savo įžymiuoju advokatu, ar aš su savo Vokulskiu. 
Kaip manai?.. 

— Aš ką tik apie tai galvojau, — atsakė panelė Izabelė, 
nustebusi, kad taip sutampa jos pačios ir tėvo mintys.— Tė- 
veli, tau būtinai reikia turėti prie savęs gabų ir patikimą 
žmogų. 

— Kuris, be to, ir pats į mane linksta, — pridūrė ponas 
Tomašas.— Sumanus žmogus! Jis supranta, kad pasieks 
daugiau ir laimės geresnį vardą, padėdamas pakilti senai 
giminei, negu pats lįsdamas į priekį. Labai protingas žmo- 
gus,— pakartojo ponas Tomašas.— Nors dabar laimėjo sau 
kunigaikščio ir visos aristokratijos palankumą, tačiau man 
jis rodo ypatingą prieraišumą. Ir jis nepasigailės, kai atgau- 
siu padėtį... 

Panelė Izabelė žiūrėjo į dailius daiktelius, išdėliotus ant 
stalo, ir galvojo, kad jos tėvas vis dėlto truputį klysta, ma- 
nydamas, kad Vokulskis linksta į jį. Bet ji netaisė jo klai- 
dos, o atvirkščiai — širdyje pripažino, kad reikėtų kiek 
arčiau susipažinti su tuo pirkliu ir atleisti jam jo... visuo- 
meninę padėtį. Advokatas... pirklys... juk tai beveik tas 
pat; ir jeigu advokatas gali būti artimas kunigaikščiui, ko- 
dėl gi... pirklys (ak, kaip vis dėlto neskaniai skamba!) ne- 
galėtų tapti Lenckių šeimos patikėtiniu? 

Pietus, vakarą ir keletą sekančių dienų panelė Izabelė 
praleido labai maloniai. Ji tikrai negalėjo suprasti vienos 
aplinkybės: per tokį trumpą laiko tarpą juos aplankė dau- 
giau žmonių negu seniau per visą mėnesį. Buvo valandų, 
kad neseniai dar tuščioje svetainėje vėl skambėjo garsus 
juokas ir kalbos, netgi pasilsėję baldai stebėjosi tokiu sve- 
čių antplūdžiu, o virtuvėje tarnai šnibždėjosi, kad ponas 
Lenckis gavęs iš kažkur daug pinigų. Net damos, kurios 
dar per lenktynes nenorėjo pažinti panelės Izabelės, dabar 
aplankė ją; o jaunuoliai, nors ir nesilankė, tačiau gatvėje 
ją pažindavo ir pagarbiai sveikinosi. 

Ponas Tomašas dabar taip pat susilaukė svečių. Jį ap- 
lankė grafas Sanockis ir labai prašė įtikinti Vokulskį liau- 
tis taip karštai dalyvavus lenktynėse ir dvikovose ir imtis 
bendrovės reikalų. Buvo grafas Licinskis ir pripasakojo ste- 
buklų apie Vokulskio džentelmeniškumą. O svarbiausia 

keletą kartų. buvo atvažiavęs kunigaikštis. Jis prašė poną 
Tomašą pasirūpinti, kad Vokulskis, nepaisydamas įvykio su 
baronu, nesišalintų aristokratijos ir atmintų savo nelaimin- 
gą tėvynę. 

— Ir įkalbinkite jį, mano mielas,— užbaigė kunigaikš- 
tis, — kad jis liautųsi šaudęsis. Tai visai nereikalinga; dvi- 
kovos yra geras dalykas jauniems žmonėms, o ne solidiems 
ir nusipelniusiems piliečiams. .. 

Ponas Tomašas nesitvėrė džiaugsmu, ypač kai pagalvo- 
davo, jog visi tie pagarbos ženklai jam rodomi namo par- 
davimo išvakarėse; prieš metus tokia perspektyva būtų at- 
baidžiusi žmones... 

— Pradedu atgauti sau tinkamą padėtį, — sušnibždėjo 
ponas Tomašas ir staiga apsižvalgė. Jam pasirodė, kad už 
jo stovi Vokulskis. Norėdamas nusiraminti, jis keletą kartų 
pakartojo: 

— Atlyginsiu jam... atlyginsiu... Jis gali būti tikras, 
kad jį paremsiu. 

Trečią dieną po dvikovos panelei Izabelei buvo įteikta 
brangi dėžutė ir laiškas, kuris ją pritrenkė. Ji pažino barono 
Iašyseną. 


„Brangioji giminaite! Jeigu tu atleisi man, kad aš ne- 
laimingai vedžiau, aš dovanosiu tau savo pačią, kuri 
man jau gerokai atsipyko. Kaip tarp mūsų amžiams pa- 
sirašytos taikos materialinį simbolį siunčiu tau dantį, 
kurį man šūviu išmušė didžiai gerbiamas ponas Vokuls- 
kis, — man rodos, už žodžius, kuriuos aš išdrįsau pasa- 
kyti tau lenktynėse. Sakau tau, brangioji, kad tai tas 
pats dantis, kuriuo graužiau tave ligi šiol, bet jau dau- 
giau niekados nebegraušiu. Gali išmesti jį lauk, bet dė- 
žutę teikis pasilaikyti atminimui. Priimk šią kuklią do- 
vaną iš žmogaus, dabar truputį sergančio ir, patikėk, ne 
visai blogo; tikėsiuosi, kad kada nors atleisi man mano 
netikusius juokus. Tave mylįs ir didžiai gerbiąs gi- 
minaitis 

Kšešovskis. 

P. S. Jeigu mano danties neišmesi pro langą, tai at- 
siųsk man jį atgal, kad galėčiau padovanoti jį savo ne- 
užmirštamajai žmonai. Turės kelias dienas pasikrimsti, 
o tai, rodos, daktarai, vargšelei, yra prirašę. O tasai 
ponas Vokulskis labai mielas ir subtilus žmogus, ir, pri- 
sipažinsiu, aš nuoširdžiai jį pamilau, nors jis mane taip 
nuskriaudė.“ 


Brangiojoje dėžutėje iš tikrųjų buvo dantis, suvyniotas 
į ploną popierėlį. 

Panelė Izabelė, neilgai galvojusi, atsakė baronui labai 
palankiu laišku, pareikšdama, kad jau nebepyksta ir priima 
dėžutę, o dantį su reikiama pagarba grąžina savininkui. 

Čia jau nebegalima buvo abejoti, kad tik Vokulskio dė- 
ka baronas paprašė atleidimo ir susitaikė su ja. Panelė 
Izabelė kone susigraudino dėl tos savo pergalės, o Vokuls- 
kiui pajuto lyg kažkokį dėkingumą. Ji užsidarė savo kabi- 
nete ir ėmė svajoti. 

Svajojo, kad Vokulskis pardavė parduotuvę ir nusipirko 
didelį dvarą, tačiau liko vadovauti prekybos bendrovei, 
duodančiai milžiniškus pelnus. Visa aristokratija jį priimi- 
nėja, o ji, panelė Izabelė, padarė jį savo patikėtiniu. Jis 
padidino jų turtus ir pakėlė juos iki buvusios didybės; jis 
vykdė visus jos užgaidus; jis rizikavo gyvybe kas kartą, 
kai tik prireikdavo. Pagaliau jis surado jai vyrą, atitin- 
kantį Lenckių šeimos aukštą kilmę. 

Visa tai jis darė todėl, kad mylėjo ją idealia meile, my- 
lėjo daugiau už savo gyvybę. Ir jautėsi visiškai laimingas, 
kai ji jam nusišypsodavo, meiliau į jį pažvelgdavo arba, 
atsilygindama už kokį nors nepaprastą nuopelną, nuošir- 
džiai paspausdavo jam ranką. O kai Viešpats Dievas davė 
jai vaikų, jis rinko jiems guvernantes ir mokytojus, didino 
jų turtą ir pagaliau, kai ji numirė (čia gražiosiose panelės 
Izabelės akyse pasirodė ašaros), jis nusišovė ant jos kapo... 
Ne, iš delikatumo, kurį jinai jame išugdė, nusišovė už ke- 
lių kapų toliau. 

Atėjo tėvas ir nutraukė jos svajones. 

— Rodos, Kšešovskis atsiuntė tau laišką?— smalsiai pa- 
klausė ponas Tomašas. 

Duktė parodė jam laišką, padėtą ant stalelio, ir auksi- 
nę dėžutę. Ponas Tomašas perskaitė jį, linguodamas galvą, 
ir pagaliau pasakė: 

— Jis vis dėlto pamišėlis, nors ir neblogas žmogus. Ta- 
čiau... Vokulskis padarė tau tikrą paslaugą: tu nugalėjai 
mirtiną priešą. 

— Aš manau, tėve, mums reikėtų kada nors pakviesti 
tą poną pietų... Norėčiau arčiau su juo susipažinti. 

— Aš kaip tik jau keletą dienų ruošiausi tave to pa- 
prašyti!..— nudžiugo ponas Tomašas.— Negalima perdaug 
griežtai laikytis etiketo su tokiu naudingu žmogumi. 

— Aišku, — pritarė panelė Izabelė — juk net ištikimiems 
tarnams mes leidžiame šiek tiek familiariau elgtis. 

— Lenkiuosi, Bela, tavo protui ir taktui! ..— sušuko ponas 
Tomašas ir susižavėjęs pabučiavo dukteriai pirma ranką, 
paskui galvą. 


Penkioliktasis skyrius 


KAIP ŽMOGAUS SIELĄ KANKINA AISTRA 
IR KAIP — PROTAS 


Gavęs pono Lenckio kvietimą pietų, Vokulskis išbėgo iš 
parduotuvės į gatvę. 

Ankštame kambaryje jis duso, o pasikalbėjimas su Žec- 
kiu, kuris visaip stengėsi jį įspėti ir atkalbinti nuo pavojin- 
gų žygių, jam pasirodė nepaprastai kvailas; netgi juokinga, 
kad šis senas džiūsna, tikįs tiktai parduotuve ir Bonapartais, 
ėmė prikaišioti, kad jis daro kvailystes!.. 

„Ką gi aš blogo darau, kad myliu?— mąstė Vokulskis.— 
Gal vėloka, bet juk visą gyvenimą aš neleidau sau šitokios 
prabangos. Mylisi milijonai žmonių, mylisi visa gyvoji gam- 
ta, tad kodėl gi man vienam tai turėtų būti uždrausta? 
O jeigu šis pagrindinis taškas yra teisingas, tai teisinga ir 
viskas, ką aš darau. Kas nori vesti, turi būti turtingas, — ir 

aš įsigijau turtą. Turi priartėti prie savo išrinktosios,— aš ir 
priartėjau. Turi rūpintis jos materialine gerove ir ginti nuo - 
priešų. — aš darau ir viena, ir antra. Argi, kovodamas dėl 
savo laimės, aš ką nors nuskriaudžiau?t O gal nepaisiau 
pareigų visuomenei ir artimiesiems?.. Ak, tie brangūs arti- 
mieji ir ta visuomenė, — jie niekuomet manimi nesirūpino ir 
tiktai statydavo man visokias kliūtis, bet iš manęs visuo- 
met reikalauja aukų... Tačiau kaip tik tai, ką jie vadina 
kvailystėmis, verčia mane vykdyti kažkokias tariamas 
pareigas. Jeigu ne tai, šiandien tūnočiau įsirausęs į knygas 
kaip kandis, o šimtai žmonių uždirbtų mažiau pinigų. Tad 
ko gi jie iš manęs nori?" — susierzinęs klausė jis save. 

Oras buvo gaivus, ir jis eidamas nurimo; priėjo Jeruza- 
lės alėją ir pasuko prie Vyslos. Į veidą papūtė smarkus rytų 
vėjas ir pažadino sieloje tuos neaiškius pojūčius, kurie taip 
gyvai primena vaikystę. Jam rodėsi, kad jis dar vaikas 
Novi Sviato gatvėje ir tebejaučia gyslose verdantį jau- 
nystės kraują. Vokulskis maloniai šypsojosi vežėjui, gabe- 
nančiam smėlį ilgu vežimu, kurį traukė sulysęs kuinas, 
o kaip ragana susivėiusi elgeta jam atrodė labai miela se- 
nutė. Jį džiugino fabriko švilpukas; kilo noras paplepėti su 
būreliu puikių berniūkščių, kurie, išsirikiavę kalvelėje prie 
kelio, svaidė akmenimis į praeinančius žydus. 

Jis atkakliai vijo nuo savęs mintį apie šios dienos laiš- 
ką ir rytdienos pietus pas Lenckius. Norėjo išlaikyti blaivią 
galvą, tačiau aistra paėmė viršų. 

„Kam jie mane pakvietė?— svarstė jis, širdyje jausda- 
mas lengvą virpulį — Panelė Izabelė nori su manim susi- 
pažinti... Tikriausiai duoda man suprasti, kad galiu pasi- 
piršti!.. Juk jie ne akli ir ne kvailiai, kad nepastebėtų, kas 
man darosi, ją pamačius...“ 

Čia jis taip sudrebėjo, kad net ėmė kalenti dantimis; ta- 
da atsiliepė prislopintas protas. 

„Palauk. Nuo vienų pietų ir vieno vizito dar labai toli 
iki artimesnės pažinties. O iš tūkstančio artimų pažinčių ka- 
žin ar viena veda į piršlybas; iš dešimties pasipiršimų kažin 
ar vienas yra priimamas ir kažin ar pusė iš jų baigiasi 

vedybomis. Taigi, tik paskutinis mulkis, net arčiau susipaži- 
nęs, gali tikėtis vedybų, nes tėra vos vienas atvejis, kad 
jos pavyks, ir dvidešimt tūkstančių atvejų, kad nepavyks... 
Aišku ar ne?“ 

Vokulskis turėjo pripažinti, kad aišku. Jeigu kiekviena 
pažintis baigtųsi vedybomis, tai kiekviena moteris turėtų 
po keliasdešimt vyrų, o kiekvienas vyras — keliasdešimt 
žmonų, kunigai nespėtų tuokti, o visas pasaulis pavirstų vie- 
nu dideliu beprotnamiu. Be to, jis, Vokulskis, ne tik dar 
gerai nepažinojo panelės Lenckos, bet tiktai rytoj turėjo su 
ja susipažinti. 

„Vadinasi, — paklausė jis—ko gi aš pasiekiau per vi- 
sus pavojus Bulgarijoje ir per visas tas lenktynes bei dvi- 
kovas čionai?“ 

„Tavo šansai padidėjo,— aiškino jam protas,— prieš me- 
tus buvo viena šimtamilijoninė arba viena dvidešimtmilijo- 
ninė dalis galimybės, kad ją vesi, o po metų gal bus viena 
dvidešimttūkstantinė. ..* 

„Po metų?..— pakartojo Vokulskis, ir jį vėl persmelkė 
šaltis. Tačiau jis nepasidavė jam ir paklausė: — O jeigu pa- 
nelė Izabelė pamils mane arba jau myli?..“ 

„Pirmiausia reikėtų žinoti, ar panelė Izabelė apskritai 
gali ką nors mylėti...“ 

„Argi ji ne moteris?“ 

„Kaip ir vyrų, pasitaiko moterų su sielos yda; jos nesu- 
geba mylėti nieko ir myli tik savo pačių laikinus užgaidus; 
tai toks pat trūkumas, kaip kurtumas, aklumas ar paraly- 
žius, tik mažiau matomas.“ 

„Sakysime...“ 

„Gerai, — tarė balsas, kuris priminė Vokulskiui pašaipų 
daktaro Šumano niurzgėjimą,— jeigu toji dama apskritai su- 
gebėtų ką nors mylėti, tai iškyla antras klausimas: ar pa- 
mils ji tave?" 

„Juk nesu toks bjaurus!“ 

„Bet jai gali pasirodyti bjaurus, kaip gražiausias liūtas 
yra bjaurus karvei arba erelis žąsiai. Matai, aš netgi sakau 

tau komplimentus, lygindamas tave su liūtu ir ereliu, ku- 
rie, nors ir labai puikūs, žadina pasišlykštėjimą kitos rū- 
šies patelėms. Todėl venk ne savo rūšies patelių..." 

Vokulskis atsipeikėjo ir apsižvalgė aplinkui. Jis jau 
buvo netoli Vyslos, šalia medinių klėčių. Pro šalį važiuo- 
jantieji vežimai kėlė juodas dulkes. Jis skubiai pasuko at- 
gal ir pradėjo mąstyti pats apie save. 

„Manyje yra du Žmonės, — mąstė jis,— vienas visai pro- 
tingas, o kitas — beprotis. Kuris iš jų nugalės?.. Ak, tatai 
man jau nerūpi. Tačiau ką darysiu, jeigu nugalės tas pro- 
tingasis?.. Koks baisus dalykas —turint didžiulę atsargą 
neišeikvotų jausmų, sudėti juos po kojomis kitos rūšies pa- 
telei: karvei, žąsiai ar kam nors dar blogesniam!.. Koks 
pažeminimas — juoktis iš kokio nors jaučio ar žąsino perga- 
lių ir tuo pačiu metu raudoti savo paties širdies, taip skaus- 
mingai sužeistos, taip gėdingai pamintos!.. Ar beverta to- 
liau tokiomis sąlygomis gyventi?“ 

Šitaip pagalvojęs, jis pajuto troškimą numirti, visiškai iš- 
nykti, kad nė saujelės jo pelenų neliktų žemėje. 

Pamažu jis vis dėlto nurimo ir, parėjęs namo, pradėjo 
jau visai šaltai svarstyti, kaip apsirengti rytoj pietums: 
fraku ar durtiniu?.. Ir ar neatsiras iki rytojaus kokių nors 
nenumatytų kliūčių, kurios vėl sutrukdys jam arčiau susi- 
pažinti su panele Izubele?.. Paskui jis dar suskaičiavo, ko- 
kia prekybos apyvarta buvo padaryta per pastarąsias die- 
nas, išsiuntė kelias telegramas į Maskvą ir Peterburgą ir 
pagaliau parašė laišką seniui Šlangbaumui, prašydamas, kad 
jis savo vardu nupirktų Lenckių namą. 

„Advokatas teisus,— galvojo jis.— Geriau nupirkti tą 
namą svetimu vardu. O šiaip jie dar įtars, kad aš noriu 
išnaudoti juos arba — o tai dar blogiau — suteikti jiems 
malonę!..“ 


Tačiau kasdieninių reikalų sūkurys negalėjo nuraminti 
jame šėlstančios audros. Protas garsiai šaukė, kad rytdie- 
nos pietūs nieko nereiškia ir nieko nežada. O viltis tylutė- 
liai šnibždėjo, kad — gal jis yra mylimas ar gal bus my- 
limas. 

Bet tyliai... taip tyliai, kad, norėdamas nugirsti tą šnibž- 
desį, Vokulskis turėjo sukaupti visą dėmesį. 

Kita diena, tokia reikšminga Vokulskiui, nepasižymėjo 
jokiais ypatingais įvykiais nei Varšuvoje, nei apskritai gam- 
toje. Gatvėje šen bei ten kiemsargiai šiuotomis kėl: dulkių 
debesis, kiek įkabindami lėkė arba staiga be jokio reikalo 
sustodavo vežikai, o begalinis srautas pėsčiųjų plaukė į vie- 
ną ir į kitą pusę, — tarsi tik tam, kad micste nenutrūktų 
judėjimas. Laikas nuo laiko namų pasieniais praslinkdavo 
kažkokie driskiai — susigūžę, giliai susikišę rankas į ranko- 
ves, tarytum būtų ne birželis, o sausis. Kartais, žvanginda- 
mas skardiniais bidonais, viduriu gatvės pravažiuodavo 
valstiečio vežimas, vadelėjamas šaunios bobos, apsivilkusios 
melsva sermėga ir galvą apsirišusios raudona skara. 

Visam tam knibždynui iš vagos neleido išsiveržti dviem 
ilgomis eilėmis išsirikiavę įvairiai dažyti namai, viršum 
kurių kyšojo didingi bažnyčių bokštai. O abiejuose gatvės 
galuose, kaip miestą saugą sargybiniai, stūksojo du pamink- 
lai. Iš vienos pusės ant milžiniškos pakylos stovėjo karalius 
Zigmuntas, palinkęs į Bernardinų bažnyčią, tarsi norėdamas 
kažką pasakyti praeiviams. Kitame gale — sustingęs Koper- 
nikas, laikydamas rankoje nesisukantį gaublį ir nusigręžęs 
nugara nuo saulės, kuri rytą tekėdavo už Karasio namo, 
pakildavo viršum Mokslo bičiulių draugijos rūmų ir pasi- 
slėpdavo už Zamoiskių namų, tarytum tyčiodamasi iš afo- 
rizmo: „Jis saulę sustabdė ir pajudino žemę.“ Vokulskis, 
kuris kaip tik į tą pusę žiūrėjo nuo savo balkono, nejučio- 
mis atsiduso, prisiminęs, kad vieninteliai ištikimi astrono- 
mo draugai buvo krovikai ir malkų pjovėjai, kurie, kaip 
žinoma, nelabai tenutuokė, koks buvo Koperniko nuopelnas. 

„Ir koks jam džiaugsmas iš to, kad keliose knygose jis 
vadinamas tautos pasididžiavimu!..— mąstė Vokulskis.— 
Dirbti dėl laimės — tatai aš suprantu, bet dirbti dėl fikci- 
jos, vadinamos visuomene arba šlove, — ne, to jau nesuge- 
bėčiau. Tegul visuomenė pati savimi pasirūpina, o šlovė... 
Kas man trukdo įsivaizduoti, kad jau esu nusipelnęs šlovę, 
sakysim, Sirijuje? O juk Koperniko padėtis žemėje nūnai nė 

kiek nėra geresnė, ir statula Varšuvoje tiek jam terūpi, kiek 
man piramidė kur nors Vegoje!.. Tris amžius šlovės ati- 
duočiau už akimirksnį laimės, ir tik stebiuosi, koks buvau 
kvailas, kad kažkada kitaip galvojau.“ 

Tarsi atsakymą į tas savo mintis kitoje gatvės pusėje 
jis pamatė Ochockį; didysis maniakas žingsniavo iš lėto, 
nuleidęs galvą ir susikišęs rankas į kišenes. 

Šis paprastas sutapimas giliai sukrėtė Vokulskį; akimir- 
ką jis netgi patikėjo nujautimu ir, džiaugsmingai stebėda- 
masis, pagalvojo: 

„Argi tatai nepranašauja, kad jo laukia Kopemniko šlo- 
vė, o manęs —laimė?.. Statyk sau skraidomąsias mašinas, 
tik palik man savo pusseserę!.. Čia vėl kas per prieta- 
rai?..— susigriebė jis po valandėlės.— Aš —ir prietarai!.." 

Šiaip ar taip, jam labai patiko mintis, kad Ochockis tu- 
rIės nemirštamą šlovę, o jis — gyvą panelę Izabelę. Jo širdis 
kad jam kažkaip ramiau ir drąsiau. 

„Taigi, sakysime, kad, nepaisant visų mano pastangų, ji 
mane atstums... Kas tada?.. Garbės žodis, tučtuojau įsi- 
taisysiu meiluže ir visada sėdėsiu su ja teatre šalia Lenckių 
ložės. Garbingoji ponia Meliton, o gal ir tasai... Maruše- 
vičius atras man į ją panašią moterį (už keliolika tūkstan- 
čių galima rasti ir tokią). Papuošiu ją nuo galvos iki kojų 
nėriniais, apibersiu brangakmeniais —ir pamatysime, ar ne- 
išblės šalia jos panelė Izabelė! Paskui tegul sau teka, nors 
už maršalkos ar barono...“ 

Tačiau, pagalvojus apie panelės Izabelės ištekėjimą, jį 
apėmė įtūžimas ir neviltis. Tą akimirką jis būtų prikimšęs 
visą pasaulį dinamito ir išsprogdinęs. Tačiau jis vėl atsi- 
peikėjo: 

„Tr ką galėčiau padaryti, jei ji užsimanytų ištekėti?.. 
Arba net tada, jeigu ji įsitaisytų meilužių: vieną kartą ma- 
no pardavėją, kitą — kokį nors karininką, trečią — vežėją 
ar tarną... Na, ką aš padaryčiau?. ." 

Jis taip stipriai gerbė kitą asmenį ir jo laisvę, kad prieš 
tą pagarbą nusilenkdavo net jo pamišimas. 

„Ką padarysiu?.. Ką padarysiu?..“— kartojo jis, spaus- 
damas rankomis įkaitusią galvą. 

Jis užbėgo kokiai valandai į parduotuvę, sutvarkė kelis 
reikalus ir sugrįžo namo; ketvirtą valandą tarnas išėmė jam 
iš spintos baltinius ir atėjo kirpėjas nuskusti jo ir sušu- 
kuoti. 

— Kas girdėti, ponas Fitulskit— paklausė jis kirpėją. 

— Kol kas nieko, bet bus blogiau: Berlyno kongresas 
galvoja, kaip čia pasmaugus Europą, Bismarkas — kaip pa- 
smaugus kongresą, o žydai — kaip čia mus visus plikai nu- 
kirpus...— atsakė jaunas meistras, gražus kaip angelas ir 
dailus, tarsi pabėgęs iš madų žurnalo. 

Jis aprišo Vokulskio kaklą rankšluosčiu ir, žaibišku 
greitumu muilindamas skruostus, kalbėjo toliau: 

— Mieste, pone, kol kas ramu, o šiaip — nieko. Vakar 
buvau su kompanija Saska Kempoje. Betgi ir netašytas jau- 
nimas dabar!.. Susiginčijo per šokius ir, tik įsivaizduoki- 
te... Galvele kiek aukščiau, s'i!l vous plait!.. 

Vokulskis kilstelėjo galvą ir pamatė, kad jo meistras 
įsisegęs auksines sąsagas į gerokai nešvarius rankogalius. 

— Taigi, susiginčijo jie per šokius,-- kalbėjo dabita, 
švytruodamas skustuvu prieš Vokulskio akis, —ir tik įsi- 
vaizduokite: vienas, norėdamas vožti kitam per vitriną, už- 
kabino damą!.. Kilo sąmyšis... dvikova... Aš, savaime 
suprantama, buvau išrinktas sekundantu ir šiandien kaip tik 
buvau labai susirūpinęs, nes turėjau tik vieną pistoletą. Tik 
staiga, prieš kokį pusvalandį, ateina "pas mane skriaudėjas 
ir sako, kad jis ne kvailys ir nesišaudys, o nuskriaustasis 
galįs jam trenkti atgal, bet tiktai vieną kartą, ne daugiau... 
Galvelę į dešinę, s'i! vous plait!.. Na, žinote, taip pasipik- 
tinau (prieš pusvalandį), kad griebiau tą tipą už pakarpos, 
stuktelėjau keliu į apatinį aukštą ir — išmečiau lauk pro 
duris! Juk su tokiu mulkiu neįmanoma šaudytis, n'est-ce 
pas?..* Dabar į kaire, s'il vous plait. 


! Prašau... (Pranc.) 
2 Ar ne tiesa? (Pranc.) 

Jis baigė skusti, nuprausė Vokulskiui veidą ir, apsiau- 
tęs jį kažkokia į nusikaltėlio įkapes panašia marška, kal- 
bėjo toliau: 

— Kaip čia galėjo būti, kad niekad nepastebėjau pas 
jus jokio moters pėdsako, nors ir ateinu įvairiu metu... 

Jis paėmė šukas ir šepetėlį ir pradėjo šukuoti. 

— Ateinu įvairiu metu, o mano akis, pone, šiems da- 
lykams... ohol.. Ir vis tiek — niekuomet nei kraštelio 
sijono, nei kurpaitės, nei kokio nors kaspinėlio! O juk net 
pas vieną kanauninką man kartą teko matyti korsetą; tei- 
sybė, jis buvo jį radęs gatvėje ir kaip tik norėjo nepasi- 
rašęs pasiųsti redakcijai. O jau pas karininkus, ypač pas 
husarus!.. (Galvelę palenkite, s'il vous plait...) Devynios 
galybės!.. Pas vieną, pone, užtikau išsyk net keturias 
jaunas damas, ir visos — linksmutėlės... Nuo to laiko, gar- 
bės žodis, visuomet sveikinu jį gatvėje, nors jis daugiau 
nebesinaudoja mano patarnavimais ir skolingas man penkis 
rublius. Bet jeigu už bilietą į Rubinšteino koncertą galėjau 
sumokėti šešis rublius, tai nejaugi pagailėsiu penkinės to- 
kiam virtuozui... Gal truputį pajuodinti plaukus, je suppose 
gue oui?! 

— Dėkui, ne, — atsisakė Vokulskis. 

— Taip ir maniau, — atsiduso kirpėjas.— Jūs, gerbiama- 
sis pone, nė kiek nesirūpinate išore, o taip negerai! .. Pa- 
žįstu keletą balerinų, kurios mielai užmegztų su jumis ro- 
manėlį, o duodu garbės žodį, verta! Dailutėlės, raumenukai 
ąžuoliniai, krūtys kaip spyruoklinis čiužinys, judesiai gra- 
cingi ir reikalavimai visai ne per dideli, ypač jaunųjų. Nes 
moteris, pone, kuo vyresnė, tuo brangesnė, dėl to tur- 
būt nė vieno vyro ir netraukia prie šešiasdešimtmetinių, 
nes tokios tiesiog įvertinti neįmanoma. Pats Rotšildas su- 
bankrutuotų!.. O pradedančiajai duosite kokius tris tūks- 
tantėlius per metus, keletą dovanėlių, ir bus jums ištiki- 
ma... Ak, tos bobikės!.. Per jas išiją gavau, bet pykti ant 
jų negaliu... 


! Manau, kad taip? (Pranc.) 

Jis užbaigė savo darbą, nusilenkė pagal visas gražaus 
elgesio taisykles ir šypsodamasis išėjo. Žiūrint į jo didin- 
gą laikyseną ir portfelį, kuriame jis nešiojosi šepetėlius ir 
skustuvus, jį galima buvo palaikyti kokios nors ministerijos 
valdininku. 

Jam išėjus, Vokulskis net nepagalvojo apie jaunas ir 
nereiklias balerinas; jam rūpėjo didžiai svarbus klausimas, 
kurį jis trumpai išreiškė trimis žodžiais: frakas ar duI- 
tinys? 

„Jeigu apsivilksiu fraką, pasirodysiu kaip dabita, griež- 
tai laikąsis etiketo, kuris man iš tikrųjų nerūpi. O jeigu 
užsivilksiu durtinį, galiu įžeisti Lenckius. Be to, gal dar kas 
nors pakviestas... Nieko nepadarysi — jeigu jau kartą ry- 
žausi tokioms kvailystėms, kaip nuosava karieta ir lenkty- 
nių arklys, tai fraką turiu užsivilkti!" 

Šitaip svarstydamas, jis juokėsi iš tų nesibaigiančių pai- 
kysčių, į kurias jį stūmė pažintis su panele Izabele. 

— Ak, senasis mano Hopferi!-— kalbėjo jis.— Ir jūs, ma- 
no universiteto ir Sibiro draugai, ar kuris iš jūsų įsivaiz- 
duodavote, kad man rūpės tokie klausimai?. . 

Jis užsivilko fraką ir, apžiūrėjęs save veidrodyje, liko 
patenkintas. Tas aptemptas drabužis puikiai išryškino jo 
atletišką figūrą. 

Arkliai jau laukė ketvirtį valandos, buvo pusė šešių. 
Vokulskis užsimetė lengvą apsiaustą ir išėjo. Sėsdamas 
į karietą, jis buvo labai išblyškęs ir labai ramus, kaip žmo- 
gus, kuris eina pasitikti pavojaus. 


Šešioliktasis skyrius 


„J“, „JIS“ IR KITI 


Tą dieną, kai Vokulskis buvo pakviestas pietauti, pa- 
nelė Izabelė sugrįžo iš grafienės penktą valandą. Ji buvo 
truputį įsižeidusi ir kartu labai svajingai nusiteikusi, žo- 
džiu — žavi. 

Šiandien ji patyrė laimę ir nusivylimą. Didysis italų tra- 
gikas Rosis, su kuriuo ji ir teta buvo susipažinusios dar 
Paryžiuje, atvažiavo gastroliuoti į Varšuvą. Jis iš karto 
oplankė grafienę ir smalsiai teiravosi, kaip sekasi panelei 
Izabelei. Šiandien jis turėjo ateiti antrą kartą, ir grafienė 
specialiai jam pakvietė dukterėčią. Tuo tarpu Rosis neatėjo; 
tik atsiuntė laišką, kuriame atsiprašė neišlaikęs žodžio ir 
teisinosi tuo, kad jį netikėtai aplankė kažkoks aukštas 
asmuo. 

Prieš keletą metų Paryžiuje Rosis buvo panelės Izabe- 
lės idealas; ji buvo jį įsimylėjus ir net neslėpė savo jaus- 
mų — žinoma, kiek tai buvo leistina jos luomo panelei. 
Įžymusis aktorius tai žinojo, kasdien lankydavosi pas gra- 
fiene, vaidindavo ir deklamuodavo viską, ko prašydavo pa- 
nelė Izabelė, o išvykdamas į Ameriką, padovanojo jai 
„Romeo ir Džuljetą“ italų kalba su įrašu: „Net musės dau- 
giau negu Romeo turi teisių ir pagerbtos už jį yra dau- 
giau..." 

Žinia, kad Rosis atvyko į Varšuvą ir kad jis jos nepa- 
miršo, sujaudino panelę Izabelę. Pirmą valandą ji jau buvo 
pas tetą. Kas akimirką žvilgčiojo pro langą, smarkiai pla- 
kančia širdimi klausėsi, kaip darda karietos, krūpčiojo iš- 
girdusi skambinant; kalba jai nesirišo, skruostai buvo smar- 
kiai paraudę... Ir — Rosis neatėjo!.. 

O šiandien ji buvo tokia graži. Specialiai jam apsivilko 
kremo spalvos šilkine suknele (iš tolo šilkas atrodė kaip 
suglamžyta drobė), į ausis įsikabino deimantinius auskarus 
(ne didesnius kaip žirneliai), ant peties prisisegė ryškiai 
raudoną rožę. Ir viskas. Tegul dabar Rosis gailisi, kad jos 
nematė! 

Išlaukusi keturias valandas, ji pasipiktinusi sugrįžo na- 
mo. Tačiau, nors ir supykusi, paėmė „Romeo ir Džuljetą“ 
ir, vartydama knygą, galvojo: 

„O jeigu staiga čia įeitų Rosis?“ 

Čia būtų netgi geriau negu pas grafienę. Niekam ne- 
girdint galėtų pašnibždėti jai kokį karštesnį žodelį, įsitikin- 
tų, kad ji saugo jo dovanas, o svarbiausia — įsitikintų (tatai 


318 


dabar taip aiškiai rodo didysis veidrodis), kad su šia sukne- 
le, su šia rože, šiame žydrame krėsle ji atrodo kaip deivė. 
Ji prisiminė, kad per pietus turi ateiti Vokulskis, ir ne- 
jučiomis gūžtelėjo pečiais. Galanterijos pirklys po Rosio, 
kuriuo žavėjosi visas pasaulis, pasirodė toks juokingas, kad 
jai net pagailo jo. Jei Vokulskis tą akimirką būtų atsidūu- 
ręs prie jos kojų, ji gal net būtų sukišusi pirštus jam 
į plaukus ir, žaisdama su juo, kaip su dideliu šunimi, būtų 
perskaičiusi jam štai šį Romeo skundą Lorencui: 


„„„Kur Džuljeta, 
Ten rojus. Šuo, katė, maža pelytė, 
Kiekvienas žemės gyvis niekingiausias 
Gyvena rojuj, gali ją regėl— 
Tik ne Romeo. Net maitėdės musės 
Daugiau negu Romeo turi teisių 
Ir pagerbtos už jį yra daugiau: 
Jos gali bent nutūpti ant Džuljetos, 
Ant josios rankų baltojo stebuklo, 
Ir vogti laimę dievišką slapčia 
Nuo angeliškų mylimosios lūpų, 
Kurios iš gėdos rausta nuolatos — 
Tarytum drovis jų prisilietimo. 
Taip, musėm viskas galima, jos laisvos! 
Romeo — ištremtas, jam tai užginta, 
Jam nevalia,— jis turi lėkt svetur!.. 
Ir tu man dar sakai, kad ištrėmimas 
Tai ne mirtis? Nejaugi neradai 
Kokių nuodų ar budeliško peilio, 
Jei nutarei atimti man gyvybę 
Pačia baisiausia iš visų mirčių — 
Ištrėmimu? O, šitą žodį, tėve, 
Kartoja pasmerktieji pragare, 
Ir aimanos jį lydi... Kaip galėjai 
Tu, Dievo tarnas ir nuodėmklausys, 
Globėjas mano dvasiškas ir draugas, 
Man sviesti tokį žodį: „ištrėmimas“? 

Ji atsiduso. Kas žino, kiek sykių kartoja tuos žodžius 
didysis klajunas, galvodamas apie ją?.. Ir gal būt jis 
neturi net patikėtinio!.. Vokulskis galėtų būti toks pati- 
kėtinis; jis juk žino, kaip dėl tokios moters galima netek- 
ti galvos, jeigu rizikavo dėl jos gyvybe. 

Atvertusi atgal keliolika puslapių, ji vėl ėmė skaityti: 


Romeo! O, kodėl gi tu Romeo? 
Išsižadėk tėvų, rask kitą vardą 
Arba, jei to nenori padaryt, 

Prisiek mane mylėti amžinai — 

Ir aš nesivadinsiu Kapuleti. 

Vien tavo vardas priešas man yra. 
Tu pats, net ir nebūdamas Montekis, 
Man visad liksi tuo, kas tu esi. 

Kas tai yra Montekis? Negi šitaip 
Vadinas rankos, kojos ir pečiai 

Ar veidas kokio gyvo sutvėrimo? 
Kitonišką sau vardą pasirink! 

Ką reiškia vardas? Jei vadinsim rožę 
Kitu žodžiu, ar ji kvepės mažiau? 
Gali Romeo pavadint kaip nori — 
Jo žavesys bus visuomet tas pals. 
Pasivadink kitoniškai, Romeo, 
Nusikratyk nuo vardo beprasmingo 
Ir visą pasiimk mane!! 


Kaip nuostabiai panašus jų likimas: jis, Rosis, — akto- 
rius, ji — panelė Lencka. Atsisakyk savo vardo, atsisakyk 
scenos... Taip, bet kas gi tada liks?.. Pagaliau net prin- 
cesė galėtų ištekėti už Rosio, ir visas pasaulis tik liaup- 
sintų jos pasiaukojimą... 

Ištekėti už Rosio?.. Rūpintis jo teatriniais kostiumais, 
gal ir sagas siūti į jo naktinius marškinius?. . 

Panelė Izabelė pasipurtė. Beviltiškai mylėti jį —ir už- 
tenka... Mylėti ir kartais pasikalbėti su kuo nors apie tą 


! A. Churgino vertimas. 

tragišką meilę... Gal su panele Florentina? Ne, ji perdaug 
šalta. Kur kas labiau tam tiktų Vokulskis. Jis žiūrėtų jai 
į akis, kentėtų už ją ir už save, ji patikėtų jam savo min- 
tis, grauždamasi dėl savo ir jo kančių, ir kaip maloniai 
juodviem slinktų valandos! Galanterijos pirklys patikėti- 
nio vaidmenyje!.. Pagaliau galima būtų ir pamiršti, kad jis 
pirklys!.. 

Tuo metu ponas Tomašas, riesdamas savo žilą ūsą, 
žingsniavo po kabinetą ir mąstė: 

„Vokulskis yra nepaprastai mitrus ir energingas žmo- 
gus! Jeigu aš būčiau turėjęs tokį įgaliotinį (čia jis atsiduso), 
būčiau išsaugojęs savo turtą... Na, čia nieko nebepakeisi, 
užtat dabar turiu jį... Pardavus namą, man liks apie ke- 
turiasdešimt, ne — penkiasdešimt, o gal ir šešiasdešimt tūks- 
tančių rublių... Ne, nesitikėkime per daug — tegul pen- 
kiasdešimt, na, netgi keturiasdešimt tūkstančių... Atiduosiu 
juos Vokulskiui, jis man mokės kokius aštuonis tūkstan- 
čius per metus, o visa kita (jeigu prekyba jo rankose seksis 
taip, kaip aš tikiuosi), likusius procentus liepsiu paleisti 
į apyvartą... Per penkerius šešerius metus kapitalas pa- 
dvigubės, o per dešimtį gal ir paketurgubės... Prekybinėse 
operacijose pinigai pašėlusiai auga... Bet ką aš kalbu!.. 
Vokulskis, jeigu jis iš tikrųjų yra genialus komersantas, tu- 
rės pelnyti ir tikriausiai pelno šimtą iš šimto. O jeigu taip, 
pažiūrėsiu jam tiesiai į akis ir, nieko neslėpdamas, pasaky- 
siu: „Kitiems, mielasis, gali duoti penkiolika ar dvidešimt 
procentų per metus, bet ne man, nes aš čia nusimanau.“ 
Pamates, su kuo susidūrė, jis, žinoma, iš karto suminkštės ir 
gal duos net tokius procentus, kokių aš nė nesapnavau...“ 

Priemenėje du kartus nuskambėjo skambutis. Ponas To- 
mašas skubiai nuėjo gilyn į kabinetą ir, atsisėdęs krėsle, 
paėmė į rankas iš anksto paruoštą Supinskio ekonomikos 
tomą. Mikolajus pravėrė duris, ir po valandėlės pasirodė 
Vokulskis. 

— A... sveikinu!..— sušuko ponas Tomašas, paduoda- 
mas jam ranką. 

Vokulskis žemai nusilenkė tam žilagalviui žmogui, kurį 
mielai būtų pavadinęs savo tėvu. 

— Sėskite, ponas Stanislavai... Gal papirosą?.. Pra- 
šom. .. Na, kas girdėti?.. Kaip tik skaitau Supinskį: protin- 
ga galva!.. Taip, tautos, nen:okančios dirbti ir taupyti, turi 
išnykti nuo žemės paviršiaus... Tik taupumas ir darbas!.. 
O mūsų kompanionai kažko pradeda vaipytis, ar ne?.. 

— Tegul daro, kaip jiems naudingiau, — atsakė Vokuls- 
kis.— Iš jų aš nepelnau nė vieno rublio. 

— Bet aš jūsų nepaliksiu, ponas Stanislavai,— tarė 
Lenckis ryžtingų tonu. Ir po valandėlės pridūrė: — Šiomis 
dienomis parduodu, geriau sakant, leidžiu parduoti savo 
namą. Turėjau su juo daug rūpesčių: nuomininkai nemoka, 
valdytojai vagia, o ipotekos kreditoriams turėjau mokėti 
iš savo kišenės. Nenustebkite, kad visa tai man pagaliau 
nusibodo... 

— Suprantama,— sutiko Vokulskis. 

— Tikiuosi, — dėstė toliau ponas Tomašas —kad man 
liks apie penkiasdešimt tūkstančių ar bent keturiasdešimt 
tūkstančių rublių... 

— Kiek jūs tikitės gauti už tą namą?.. 

— Kokį šimtą, šimtą dešimt tūkstančių... Tačiau, kad 
ir kiek gaučiau, viską atiduosių jums, ponas Stanislavai. 

Vokulskis linktelėjo galvą, parodydamas savo sutikimą, 
ir pagalvojo, kad vis dėlto ponas Lenckis negaus už savo 
namą daugiau kaip devyniasdešimt tūkstančių. Nes lygiai 
tiek dabar jis galėjo išleisti, o lįsti į skolas negalėjo, neri- 
zikuodamas savo kreditu. 

— Atiduosiu jums, ponas Stanislavai,— pakartojo po- 
nas Lenckis.— Norėjau tik paklausti, ar jūs priimsite?.. 

— Na, žinoma... 

— O kiek man duosite procentų? 

— Garantuoju dvidešimt, o jeigu viskas gerai seksis, 
tai ir daugiau, — atsakė Vokulskis, o sau pridūrė, kad nie- 
kam kitam jis negalėtų duoti daugiau kaip penkiolika. 

„Gudruolis!..— pagalvojo ponas Tomašas.— Pats gauna 
kokį šimtą procentų, o man duoda dvidešimt...“ 

Tačiau garsiai pasakė: 

— Gerai, mielas pone Stanislavali. Sutinku gauti dvide- 
šimt procentų, jeigu tik galėsite išmokėti man iš anksto. 

— Mokėsiu iš anksto... kas pusmetį, — atsakė Vokuls- 
kis, bijodamas, kad ponas Tomašas neišleistų visų pinigų 
per greitai... 

— Ir šitaip sutinku, — tarė ponas Tomašas didžiai nuo- 
širdžiu tonu.— O viso pelno, — pridūrė jis, truputį pabrėž- 
damas,— viso pelno virš dvidešimt procentų prašau man 
į rankas neduoti, nors... maldaučiau, aišku?.. Priskaitykite 
jį prie kapitalo. Tegul auga, tiesai.. 

— Damos kviečia, — pasakė Mikolajus, pasirodydamas 
kabineto tarpdury. 

Ponas Tomašas didingai pakilo nuo krėslo ir iškilmin- 
gai įvedė Vokulskį į svetainę. 

Vėliau Vokulskis dažnai mėgindavo prisiminti, kaip at- 
rodė svetainė ir kaip jis tenai įėjo, bet niekaip negalėdavo 
visko atmintyje atkurti. Atsiminė tiktai, kad prie durų kele- 
tą kartų nusilenkė ponui Tomašui, kad paskui į jį padvel- 
kė kažkoks malonus kvapas ir jis nusilenkė damai kremine 
suknele su ryškiai raudona rože ant peties, o paskui ki- 
tai — aukštai, juodai apsirengusiai damai, kuri žiūrėjo į jį 
išsigandusi. Taip bent jam atrodė. 

Tik po valandėlės jis suprato, kad dama kremine suk- 
nele buvo panelė Izabelė. Ji sėdėjo krėsle, nepaprastai gra- 
cingai palinkusi jo pusėn, ir kalbėjo, meiliai žvelgdama jam 
į akis: 

— Mano tėvui teks ilgai pratintis, kol jis kaip kompa- 
nionas sugebės jus patenkinti. Jo vardu prašau: būkite nuo- 
laidus. 


Ir ji ištiesė ranką, kurią Vokulskis vos išdrįso paliesti. 

— Ponui Lenckiui,— atsakė jis, — kaip kompanionui, rei- 
kia tik patikimo advokato ir buhalterio, kurie laikas nuo 
laiko tikrins sąskaitas. Kitkuo mes patys pasirūpinsime. 


Jam pasirodė, kad pasakė kažkokią didelę kvailystę, 
ir jis nuraudo. 

— Jūs tur būt daug dirbate: tokia parduotuvė. ..— pra- 
bilo juodai apsirengusi panelė Florentina ir dar labiau iš- 
sigando. 

— Ne taip daug. Aš parūpinu apyvartos lėšų ir palai- 
kau ryšius su klientais, o prekes rūšiuoja ir įvertina par- 
duotuvės personalas. 

— Kaipgi galima šitaip pasitikėti svetimais žmonėmis! — 
atsiduso panelė Florentina. 

— Turiu puikų patikėtinį, kuris kartu yra ir mano bi- 
čiulis; jis vadovauja prekybai geriau už mane. 

— Jūs laimingas, ponas Stanislavai...— pasakė ponas 
Lenckis.— Ar šiemet nevažiuojate į užsienį? 

— Ketinu nuvažiuoti į Paryžių, į parodą. 

— Pavydžiu jums,— atsiliepė panelė Izabelė— Jau du 
mėnesiai svajoju tik apie Paryžiaus parodą, bet tėvelis 
kažkodėl nelinkęs išvažiuoti. .. | 

— Mūsų važiavimas visiškai priklauso nuo pono Vo- 
kulskio,— atsakė tėvas.— Tad patariu tau ko dažniau kvies- 
tis jį pietų ir vaišinti skaniais patiekalais, kad jis būtų ge- 
Iai nusiteikęs. 

— Prižadu kas kartą, kai jūs mus aplankysite, pati pri- 
žiūrėti virtuvę. Bet argi pakaks šiuo atveju vien gerų 
norų... 

— Esu labai dėkingas už pažadą, — atsakė Vokulskis.— 
Tačiau ne nuo to pareis, kada jūs išvažiuosite į Paryžių, 
nes išvažiavimas priklauso tik nuo jūsų valios. 

— Merci...— sušnibždėjo panelė Izabelė. 

Vokulskis palenkė galvą. „Pažįstu tą „merci“| — pagal- 
vojo jis.— Už jį mokama kulkomis...“ 

— Gal malonėsite prie stalo?— pakvietė panelė Flo- 
Ientina. 

Visi perėjo į valgomąjį, kurio viduryje stovėjo apskri- 
tas stalas, padengtas keturiems žmonems. Vokulskis buvo 
pasodintas tarp panelės Izabelės ir jos tėvo, priešais pane- 
lę Florentiną. Jis buvo jau visai ramus, toks ramus, kad 
jį net baimė dėl to ėmė. Meilės aistra jį paliko, ir jis net 
klausinėjo save, ar iš tikrųjų tai yra ta moteris, kurią jis 

myli?.. Argi galima taip mylėti, kaip jis, ir, sėdint šalia to 
žmogaus, dėl kurio eini iš proto, jausti sieloje tokią tylą, 
tokią begalinę tylą?.. Jo mintys plaukė taip laisvai, kad jis 
ne tik aiškiai matė kiekvieną virptelėjimą savo pašnekovų 
veiduose, bet dargi (o tai buvo jau net juokinga), žiūrėda- 
mas į panelę Izabelę, mintyse šitaip skaičiavo: 

„Suknelė. Penkiolika uolekčių šilko po rublį — penkioli- 
ka rublių... Nėriniai — apie dešimt rublių, o pasiuvimas 
apie penkiolika... Iš viso — keturiasdešimt rublių sukne- 
lė, apie šimtą penkiasdešimt rublių auskarai ir dešimt gra- 
šių rožė...“ 

Mikolajus pradėjo nešti valgius. Vokulskis be jokio ape- 
tito suvalgė keletą šaukštų šaltibarščių, užgėrė juos port- 
veinu, paskui paragavo nugarinės ir užgėrė alumi. Nusi- 
šypsojo, pats nežinodamas kodėl, ir, apimtas kažkokio iš- 
dykėliško linksmumo, nusprendė daryti klaidas prie stalo. 
Pradžiai, paragavęs nugarinės, padėjo peilį ir šakutę ant pa- 
dėklėlio šalia lėkštės. Panelė Florentina net krūptelėjo, o po- 
nas Tomašas nepaprastai karštai ėme pasakoti, kaip kartą 
per balių Tiuilri rūmuose jis, imperatorienei Eugenijai pa- 
prašius, šoko menuetą su kažkokio maršalo žmona. 

Buvo paduotas sterkas, kurį Vokuiskis puolė peiliu ir 
šakute. Panelė Florentina vos neapalpo, panele Izabelė pa- 
žvelgė į kaimyną su nuolaidžiu gailesčiuų, o ponas Toma- 
šas... taip pat pradėjo valgyti sterką peiliu ir šakute. 

„Kokie jūs kvaili!“ — pagalvojo Vokulskis, jausdamas, 
kad jame kyla lyg ir kokia panieka tai draugijai. O čia dar 
panelė Izabelė kreipėsi į tėvą — beje, nė truputėlio nepa- 
sipiktinusi: 

— Tėveli, tu turi mane kada nors išmokyti peiliu val- 
gyti žuvį. 

Vokulskiui tatai pasirodė tiesiog netaktiška. 

„Matau, kad mano meilė išgaruos, nė pietums nesibai- 
gus. .."— tarė jis sau. 

— Mano brangioji — atsakė ponas Tomašas dukteriai — 
nevalgyti žuvies peiliu —tai iš tiesų prietaras... Juk taip, 
ponas Vokulski? 

— Prietaras?.. Nepasakysiu,— atsakė Vokulskis.— Tai 
tėra paprotys, perkeltas iš sąlygų, kurioms jis tinka, į 5ą- 
lygas, kurioms netinka. 

Ponas Tomašas net sujudėjo kėdėje. 

— Anglai laiko tatai beveik įžeidimu...— skanduodama 
pasakė panelė Florentina. 

— Anglai maistui vartoja jūrų žuvis, kurias galima val- 
gyti viena šakute, o mūsų ašakotas žuvis jie turbūt val- 
gytų kitaip... 

— O, anglai niekuomet nelaužo nustatytų formų,— ne- 
nusileido panelė Florentina. 

— Taip,— sutiko Vokulskis,— jie nelaužo formų įprasti- 
nėse sąlygose, bet nepaprastose sąlygose laikosi taisyklės: 
daryk taip, kaip patogiau. Ir pats esu mates, kaip labai ra- 
finuoti lordai avieną su ryžiais valgė pirštais, o buljoną 
gėrė tiesiai iš puodo. 

Žodžiai buvo kandūs. Tačiau ponas Tomašas klausėsi jų 
patenkintas, o panelė Izabelė beveik apstulbusi. Tasai pirk- 
lys, valgęs avieną su lordais ir taip drąsiai skelbiąs tec riją, 
kad žuvį reikia valgyti peiliu, jos akyse išaugo. Kas žino, 
ar ši teorija nepasirodė jai reikšmingesnė už dvikovą su 
Kšešovskiu. 

— Vadinasi, jūs esate etiketo priešas? — paklausė ji. 

— Ne. Tiktai nenoriu būti jo vergas. 

— Tačiau yra tokių sluoksnių, kur visuomet jo laiko- 
masi. 

— Nežinau, bet esu matęs aukščiausių sluoksnių žmo- 
nių, kurie tam tikrose sąlygose jį užmiršdavo. 

Ponas Tomašas truputį palenkė galvą, panelė Florentina 
pamėlynavo, o panelė Izabelė žvilgtelėjo į Vokulskį beveik 
palankiai. Netgi daugiau negu beveik... Buvo akimirkų, 
kai jai vaidenosi, jog Vokulskis yra kažkoks Harun al Ra- 
šidas, persirengęs pirkliu. Jos širdyje buvo nuostaba ir net- 
gi simpatija. Be abejo, tasai žmogus yra vertas būti jos pa- 
tikėtiniu; su juo galės kalbėtis apie Rosį. 

Po ledų panelė Florentina, visai išmušta iš vėžių, pasi- 
liko valgomajame, o visi kiti perėjo kavos gerti į pono 


321 


Tomašo kabinetą. Vos tik Vokulskiui baigus gerti savo puo- 
delį, Mikolajus atnešė ponui Tomašui ant padėklo laišką 
ir pasakė: 

— Laukia atsakymo, jūsų malonybe. 

— Ak, nuo grafienės...—tarė ponas Tomašas, žvilgte- 
lėjęs į voką.— Jūs leisite?.. 

— Jeigu jūs neprieštaraujate,— pertraukė panelė Izabe- 
lė, šypsodamasi Vokulskiui,— tai pereikime į svetainę, o tė- 
vas tuo tarpu atsakys... 

Ji žinojo, kad tą laišką ponas Tomašas buvo pats sau 
parašęs, nes jam būtinai reikėjo nors pusvalandį po pietų 
nusnausti. 

— Jūs neįsižeisite? — paklausė ponas Tomašas, spausda- 
mas svečiui ranką. 

Vokulskis ir panelė Izabelė perėjo iš kabineto į svetai- 
nę. Taip gracingai, kaip ji viena temokėjo, ji atsisėdo 
į krėslą, o svečiui parodė kitą už kelių žingsnių nuo sa- 
vojo. 

Kai Vokulskis liko vienas su panele Izabele, kraujas 
trenkė jam į galvą. Jis dar smarkiau susijaudino, paste- 
bėjęs, kad panelė Izabelė žiūri į jį kažkokiu keistu žvilgs- 
niu, tarytum norėdama įsiskverbti į pačią jo sielos gelmę 
ir prikaustyti prie savęs. Tai buvo jau nebe ta panelė Iza- 
belė, kurią jis matė per Velykas bažnyčioje, ir netgi ne 
ta, kurią buvo sutikęs lenktynėse; tai buvo protinga ir su- 
gebanti jausti moteris, norinti kažko rimtai jį paklausti 
ir kažką atvirai jam pasakyti. 

Vokulskis taip nekantriai troško išgirsti, ką jį pasa- 
kys, ir taip nebegalėjo susivaldyti, kad tikriausiai būtų 
nužudęs kiekvieną žmogų, kuris tą valandą jiems būtų su- 
trukdes. Jis tylėdamas žiūrėjo į panelę Izabelę ir laukė. 

Panelė Izabelė nežinojo, nuo ko pradėti: jau seniai ji 
nebuvo patyrusi tokio jausmų sąmyšio, kaip šią valandą. 
Galvoje šmėkščiojo sakinių nuotrupos: „nupirko servizą“, 
„tyčia pralošinėjo tėvui“, „pažemino mane“, 0 paskui — 
„jis myli mane“, „nupirko lenktynių arklį“, „stojo dviko- 
von“, „valgė avieną su kilmingiausiais lordais“... Panieka, 


J22 


pyktis, nuostaba, simpatija iš eilės čaižė jos sielą tartum 
smarkaus lietaus lašai lygų vandens paviršių, o iš gelmių 
veržėsi poreikis patikėti kam nors savo kasdieninius rū- 
pesčius, įvairias abejones ir savo tragišką meilę didžiajam 
aktoriui. 

„Taip, jis gali būti... jis bus mano patikėtinis!..*“ — 
galvojo panelė Izabelė, švelniai žvelgdama į nustebusias 
Vokulskio akis ir truputį pasilenkdama į priekį, tarsi no- 
rėdama pabučiuoti jam į kaktą. Paskui ją staiga apėmė 
kažkokia gėda: ji atsilošė į krėslo atkaltę, visa nuraudo 
ir iš lėto nuleido ilgas blakstienas, lyg negalėdama įveikti 
miego. Žiūrėdamas į jos veido bruožų žaismą, Vokulskis 
prisiminė nuostabų Šiaurės pašvaistės bangavimą ir tas ste- 
buklingas nebylias melodijas be žodžių, kurios kartais 
skamba žmogaus sieloje tarsi geresnio pasaulio aidas. Už- 
sisvajojęs jis klausėsi, kaip skubiai tiksi stalo laikrodis, 
kaip plaka jo paties pulsas, ir stebėjosi, kad tie abu tokie 
greiti ritmai nė iš tolo nepaveja spartaus jo minčių srauto. 

„Jeigu yra dangaus karalystė, — galvojo jis, — tai ir pa- 
laimintieji nepažins didesnės laimės, kaip kad aš šią va- 
landą.“ 

Tyla truko jau taip ilgai, kad pradėjo darytis nejauki. 
Panelė Izabelė atitoko pirmoji. 

— Jūs turėjote, — tarė ji, — nesusipratimą su baronu 
Kšešovskiu. .. 

— Dėl lenktynių. ..— skubiai įterpė Vokulskis. — Baro- 
nas negalėjo man atleisti, kad nupirkau jo arklį... 

Ji žvilgtelėjo į jį švelniai šypsodamasi. 

— Paskui jūs kovėtės dvikovoje, dėl kurios... mes la- 
bai nerimavome... — pridūrė ji tyliau. — O paskui... ba- 
ronas atsiprašė mane, — greitai užbaigė ji, nuleisdama 
akis. — Ta proga man parašytame laiške baronas atsilie- 
pia apie jus labai pagarbiai ir draugiškai. . . 

— Esu labai... labai laimingas. ..— sulemeno Vokulskis. 

— Kodėl gi? 

— Kad aplinkybės šitaip susidėjo... Baronas yra kil- 
nus žmogus... 

Panelė Izabelė ištiesė ranką ir, valandėlę palaikiusi ją 
įkaitusiame Vokulskio delne, tarė: 

— Neginčydama, kad baronas yra neabejotinai geras, 
aš vis dėlto tik jums dėkoju. Dėkoju... Yra patarnavimų, 
kuriuos negreitai teužmirši, ir iš tiesų... — čia ji ėmė 
kalbėti lėčiau ir tyliau, — iš tiesų jūs palengvintumėte 
man sąžinę, pareikalaudamas ko nors, kas atsvertų jūsų... 
paslaugą... 

Vokulskis paleido jos ranką ir atsitiesė. Jis buvo taip 
apsvaigęs, kad neatkreipė dėmesio į mažą žodelį „pa- 
slauga“. 

— Gerai, — atsakė jis. — Jeigu jūs liepiate, aš prisi- 
imsiu net... nuopelnus. Ar galiu už tai jus kai ko papra- 


šyti?... 


— Taip. 

— Tad prašau vieno dalyko, — įsikarščiavęs kalbėjo 
jis: — kad galėčiau tarnauti jums, kiek turėsiu jėgų. Vi- 
suomet ir visur. 

— Mielas pone!.. — su šypsena pertraukė panelė Iza- 
belė. — Juk tai klasta. Aš noriu sumokėti vieną skolą, 


o jūs norite priversti mane daryti naujas. Argi tai tei- 
singa?.. 

— Kas gi čia neteisinga? .. Nejaugi jūs nepriimate pa- 
slaugų kad ir iš pasiuntinių?.. 

— Bet juk jiems už tai mokama, — atsakė ji, koketiš- 
kai pažvelgdama jam į akis. 

— Tarp jų ir manęs toks tėra skirtumas, kad jiems rei- 
kia mokėti, o man mokėti netinka. Netgi negalima. 

Panelė Izabelė palingavo galvą. 


— Tai, ko aš prašau, — kalbėjo toliau Vokulskis, — 
neperžengia paprasčiausių žmogiškų santykių ribos. Jūs, 
damos, visuomet įsakinėjate, mes visuomet vykdome — štai 
ir viskas. Žmonės, kurie priklauso tai pačiai visuomenės 
sferai kaip ir jūs, neturi nė prašyti tokios malonės: jiems 
ji yra kasdieninė pareiga, netgi įstatymas. Aš gi siekiau, 
o dabar maldauju jos, nes, vykdydamas jūsų įsakymus, 
tam tikra prasme priartėčiau prie jūsų aplinkos. Dieve 

mano! Jeigu vežėjai ir tarnai turi teisę nešioti jūsų spal- 
vas, tai kodėl gi aš negalėčiau nusipelnyti tos garbės? 

— Ak, jūs apie tai kalbate?.. Man neteks įteikti jums 
spalvų juostos; jūs pats ją pasiėmėte. O atimti?.. Jau per 
vėlu, kad ir dėl barono laiško. 

Ji vėl padavė jam ranką. Vokulskis pagarbiai ją pa- 
bučiavo. Gretimame kambaryje pasigirdo žingsniai, ir įėjo 
ponas Tomašas — išsimiegojęs ir švytįs. Jo gražus veidas 
atrodė toks nuoširdus, kad Vokulskis pagalvojo: 

„Būsiu nenaudėlis, jeigu tavo, gerbiamasis, trisdešimt 
tūkstančių rublių neatneš tau dešimt tūkstančių per metus.“ 

Dar kokį ketvirtį valandos jie trise pasėdėjo, šnekučiuo- 
dami apie neseniai įvykusį labdarybės vakarą Šveicarijos 
slėnyje, apie Rosio atvykimą ir apie kelionę į Paryžių. Pa- 
galiau Vokulskis apgailestaudamas paliko malonią draugi- 
ją, pažadėjęs lankytis dažniau ir kartu su jais važiuoti 
į Paryžių. 

— Pamatysite, kaip ten bus linksma! — pasakė jam 
atsisveikindama panelė Izabelė. 


Septynioliktasis skyrius 
KAIP IŠKEROJA ILIUZIJŲ DAIGAI 


Kai Vokulskis vyko namo, buvo jau pusė devintos 
vakaro. Saulė neseniai buvo nusileidusi, bet aštri akis jau 
galėjo įžiūrėti didesnes žvaigždes, spindinčias mėlynai auk- 
siniame danguje. Gatvėse aidėjo linksmi praeivių balsai; 
Vokulskio širdyje viešpatavo džiaugsminga ramybė. 

Jis prisiminė kiekvieną panelės Izabelės judesį, kiek- 
vieną šypseną, kiekvieną žvilgsnį ir kiekvieną žodį, prie- 
kabiai stengdamasis atrasti juose abuojumo ar išdidumo 
pėdsaką. Veltui. Ji elgėsi su juo kaip su sau lygiu ir drau- 
gu, kvietė dažniau juos lankyti, maža to — net parei- 
kalavo, kad jis ko nors ją paprašytų... 

„O jeigu tą akimirką būčiau jai pasipiršęs? — staiga šo- 
vė jam į galvą mintis. — Kas tada?..“ 

Ir jis atidžiai žiūrėjo į jos atvaizdą, kurio buvo kupina 
visa jo siela, stengėsi įžiūrėti jos bruožus, bet vėl nepa- 
matė nė pėdsako abuojumo. Net atvirkščiai — ji koketiškai 
jam šypsojosi. 

„Būtų atsakiusi, — galvojo jis, — kad mes dar per 
mažai pažįstami, kad aš turiu nusipelnyti jos sutikimą. .. 
Taip... kaip tik šitaip būtų atsakiusi“, — kartojo jis, vis 
prisimindamas neabejotinus jos simpatijos įrodymus. 

„Apskritai. — kalbėjo jis sau, — neteisingai buvau taip 
nusistatęs prieš didžiuosius ponus. O jie juk yra tokie 
pat žmonės kaip ir mes, gal netgi jaučia subtiliau už mus. 
Žinodami, kad mes esame pelno besivaiką storžieviai, jie 
šalinasi mūsų. Tačiau, pažinę mūsų dorą širdį, priglaudžia 
prie savęs... Kokia puiki gali būti žmona iš tokios mo- 
ters! Žinoma, aš turiu ją nusipelnyti. Ir dar kaip!..“ 

Šitaip mąstydamas, jis jautė, kad jame bunda kažkokia 
beribė simpatija, kuri apima pirma Lenckių šeimą, paskui 
tolesnę jų giminę, paskui jo paties parduotuvę ir visus 
žmones, kurie joje dirba, paskui visus pirklius, su kuriais 
jis prekiauja, pagaliau visą kraštą ir visą žmoniją. Vokuls- 
kiui atrodė, kad kiekvienas praeivis gatvėje yra jo gimi- 
naitis, artimas ar tolimas, linksmas ar liūdnas. Nedaug te- 
trūko, ir jis kaip elgeta būtų atsistojęs šaligatvyje ir 
ėmęs stabdyti žmones, klausinėdamas: „Ar nereikia jums 
ko nors?.. Reikalaukite, įsakykite, prašau jus... jos 
vardu...“ 


„Koks šlykštus iki šiol buvo mano gyvenimas, — kal- 
bėjo jis sau. — Buvau egoistas. Ochockis — tai taurus 
žmogus: jis nori duoti žmonijai sparnus ir dėl tos idėjos 
aukoja savo paties laimę. Šlovė, žinoma, yra nesąmonė, 
bet darbas visuotinei gerovei — tai pagrindas... — Paskui 
jis nusišypsojęs pridūrė: — Ta moteris jau padarė iš manęs 
turtuolį ir žmogų su vardu, o jeigu užsispirs, tai padarys 
iš manes — kažin dar ką?.. Kad ir šventąjį kankinį, kuris 

visas savo jėgas ir net gyvybę paaukos kitų gerovei... 
Žinoma, paaukosiu, jeigu ji panorės!..* 

Parduotuvė buvo jau uždaryta, bet pro plyšius langinė- 
se skverbėsi šviesa. 

„Dar kažką dirba“, — pagalvojo Vokulskis. 

Jis pasuko į vartus ir pro užpakalines duris įėjo į par- 
duotuvę. Tarpduryje susidūrė su išeinančiu Zemba, kuris 
žemai jam nusilenkė; toliau parduotuvėje buvo dar keletas 
žmonių. Kleinas lipo kopėtėlėmis ir kažką tvarkė lentyno- 
se. Liseckis vilkosi apsiaustą, prie pulto, palinkęs ties 
knyga, sėdėjo Žeckis, o prieš jį stovėjo kažkoks žmogus 
ir verkė. 

— Šeimininkas ateina! — sušuko Liseckis. 

Žeckis, ranka prisidengęs nuo šviesos akis, žvilgtelėjo 
į Vokulskį. Kleinas porą kartų linktelėjo jam, nenulipda- 
mas nuo kopėtėlių, o verkiąs Žmogus staiga atsigręžė ir, 
garsiai raudodamas, apkabino jo kojas. 

— Kas čia dabar?.. — nustebęs paklausė Vokulskis. Jis 
pažino, kad prie jo kojų rauda senas inkasentas Obermanas. 

— Pametė daugiau kaip keturis šimtus rublių, — griež- 
tai atsakė Žeckis. — Piktos valios, žinoma, nebuvo, dedu 
galvą, tačiau ir firma negali nukentėti, juoba kad ponas 
Obermanas įdėjo į mūsų prekybą keletą šimtų rublių san- 
taupų. Viena iš dviejų, — susierzinęs užbaigė Žeckis, — 
arba ponas Obermanas grąžins pinigus, arba neteks tar- 
nybos... Dailiai prekiautume, jeigu visi mūsų inkasentai 
būtų tokie kaip ponas Obermanas... 

— Aš išmokėsiu, pone, — kūkčiodamas kalbėjo inka- 
sentas, — viską išmokėsiu, tiktai išdėstykite man mokėji- 
mą nors dvejiems metams. Juk tie penki šimtai rublių, ku- 
riuos įdėjau į jūsų prekybą, — tai visas mano turtas. Ber- 
niukas baigė mokyklą ir nori mokytis daktaru, o ir senatvė 
jau ant sprando lipa... Vienas Dievas ir jūs težinote, kiek 
reikia dirbti, kol susikrauni tiek pinigų... Turėčiau antrą 
kartą gimti, kad vėl galėčiau juos surinkti. .. 

Kleinas ir Liseckis, abu jau apsivilkę, laukė, ką nu- 
spręs šeimininkas. 

— Žinoma, — tarė Vokulskis, — firma negali nuken- 
tėti. Obermanas grąžins pinigus. 

— Klausau, pone, — sušnibždėjo nelaimingasis inka- 
sentas. | 

Kleinas ir Liseckis atsisveikino ir išėjo. Obermanas dū- 
saudamas taip pat ruošėsi išeiti. Tačiau, kai jie liko tiktai 
trise, Vokulskis skubiai tarė: 

— Obermanai, tu sumokėsi, o aš tau grąžinsiu... 

Inkasentas krito jam po kojomis. 


— Palauk, palauk!.. — tarė Vokulskis, pakeldamas jį— 
Jeigu tu nors žodelį prasitarsi kam apie mūsų susitarimą, 
aš atsiimsiu dovaną — girdi, Obermanai?.. Sužinoję, ko 


gero, visi pradės mėtyti pinigus. Na, eik namo ir tylėk... 
— Suprantu. Tepasiunčia jums Dievas visokiausių gė- 


rybių, — atsakė inkasentas ir išėjo, veltui stengdamasis 
nuslėpti savo džiaugsmą. 
— Jau pasiuntė, — tarė Vokulskis, galvodamas apie 


panelę Izabele. 

Žeckis buvo nepatenkintas. 

— Žinai, Stachai, — pastebėjo jis, kai jie liko vieni, — 
tu jau geriau nesikišk į parduotuvės reikalus. Iš anksto ži- 
nojau, kad tu neliepsi jam grąžinti visos sumos, ir aš pats 
nebūčiau to reikalavęs. Bet kokį šimtą rublių už bausmę 
reikėtų iš to žioplio išieškoti... Pagaliau, po velnių, gali- 
„ma būtų ir viską jam dovanoti, bet reikėjo nors porą sa- 
vaičių palaikyti jį nežinioje... Kitaip verčiau jau iš karto 
uždaryti krautuvėlę. 

Vokulskis nusijuokė. 

— Dievas mane nubaustų, — atsakė jis, — jeigu tokią 
dieną nuskriausčiau Žmogų. 

— Kokią dieną?.. — išplėsdamas akis, paklausė Žeckis. 

— Nesvarbu. Tik šiandien supratau, kad reikia būti 
gailestingam. 

— Tu visuomet toks buvai ir net per daug, — su ap- 
maudu atsakė ponas Ignacas. — Pamatysi, žmonės tau nie- 
kuomet tokie nebus. 

— Jau yra, — atsakė Vokulskis ir atsisveikindamas pa- 
davė jam ranką. 

— Jau yra?.. — pamėgdžiodamas pakartojo ponas Ig- 
nacas. — Jau yra?.. Nelinkiu tau kada nors išmėginti jų 
jausmų... 

— Ir nemėginęs esu tikras dėl jų. Labanakt. 

— Tikras!.. tikras!.. Pažiūrėsim, kaip viskas atrodys 
sunkią valandą. Labanakt, labanakt... — murmėjo sena- 
sis pardavėjas, triukšmingai dėdamas buhalterijos knygas. 

Eidamas namo, Vokulskis mąstė: 

„Reikia pagaliau aplankyti Kšešovskį. .. Rytoj nueisiu. .. 
Tai padorių padoriausias žmogus... Atsiprašė panelę Iza- 
belę. Rytoj padėkosiu jam ir — trauk mane velniai, jeigu 
nepamėginsiu padėti. Nors su tokiu dykūnu ir plevėsa bus 
sunkoka... Tačiau tiek to, vis dėlto pamėginsiu... Jis at- 
siprašė panelę Izabelę, aš išvaduosiu jį iš skolų.“ 

Ramybė ir nepajudinamas tikrumas tą akimirką buvo 
taip nustelbęs visus kitus jausmus Vokulskio širdyje, kad, 
parėjęs namo, jis nesileido į svajones (kaip kad paprastai 
būdavo), o ėmėsi darbo. Išsitraukė storą sąsiuvinį, kurio 
didžioji dalis jau buvo prirašyta, paskui lenkų anglų kal- 
bos pratimų knygą ir pradėjo rašyti sakinius, pusbalsiu 
juos tardamas ir stengdamasis ko tiksliau mėgdžioti savo 
mokytoją Viljamą Kolinzą. 

Per trumpas pertraukėles jis galvojo, kaip rytoj nueis 
pas baroną Kšešovskį ir kaip padės jam išsipainioti iš 
skolų, arba apie Obermaną, kurį išgelbėjo iš nelaimės. 

„Jeigu palaiminimai turi kokią nors vertę, — kalbėjo jis 
sau, — tai visą Obermano palaiminimų kapitalą kartu su 
procentais aš perleidžiu jai...“ 

Paskui jis nusprendė, kad suteikti laimę tik vienam žmo- 
gui —tai nepakankama dovana panelei Izabelei. Visam 
pasauliui suteikti laimę jis nepajėgia, tačiau, pažymint ar- 
timesne pažintį su panele Izabele, reikėtų pagelbėti nors 
keliems žmonėms. 

„Antras bus Kšešovskis, — galvojo jis, — tiktai gelbėti 
tokius kelmus — nėra nuopelnas... Aha!..“ 

Jis pliaukštelėjo sau delnu per kaktą ir, atidėjęs į šalį 
anglų kalbos pratimus, išsitraukė savo privačios korespon- 
dencijos archyvą. Tai buvo tymu įrištas aplankas, į kurį 
jis pagal datas susidėdavo gaunamus laiškus; jų sąrašas 
buvo pridėtas pirmajame puslapyje. 

„Aha! — kalbėjo jis. — Mano nusidėjėlės ir jos glo- 
bėjų laiškas. Šeši šimtai trečias puslapis. ..“ 

Jis surado puslapį ir atidžiai perskaitė du laiškus: vie- 
ną — rašytą dailia rašysena, o kitą — tarsi vaiko pri- 
kreivezotą. Pirmajame laiške jam buvo pranešama, kad 
Marija tokia ir tokia, kažkada lengvo elgesio mergina, da- 
bar išmokusi siūti baltinius ir sukneles, pasižyminti pa- 
maldumu, paklusnumu, drovumu ir gerais įpročiais. Ant- 
rajame laiške toji Marija pati... dėkojo jam už ligšiolinę 
pagalbą ir prašė tik surasti jai kokį nors darbą. 

„Gerbiamasis ir gerasis pone, — rašė ji, — jeigu 
per Dievo malonę turite tiek daug pinigų, tai neleiskite 
jų dėl manęs, nusidėjėlės. Dabar aš ir pati susitvarky- 
siu, kad tik turėčiau į ką įsikibti, o žmonių, kurie skurs- 
ta daugiau už mane, nelaimingąją, paniekintąją, VaI- 
šuvoje netrūksta...“ 


Vokulskiui pasidarė nemalonu, kad toks prašymas ke- 
letą dienų laukė atsakymo. Jis tuoj pat parašė laišką ir 
pašaukė tarną. 


— Šį laišką, — tarė jis, — rytoj rytą pasiųsi šventosios 
Magdalenos seserims. .. 
— Bus padaryta, — atsakė tarnas, stengdamasis sulai- 


kyti Žžiovulį. 

— Ir iškviesk man vežiką Visockį, žinai tą, kuris Tam- 
koje gyvena?.. 

— Kaipgi nežinosiu! Ar jūs, pone, girdėjote? .. 

— Tik kad iš ryto man čionai ateitų... 

— Ol.. kodėl ne. Bet ar jūs girdėjote, kad Obermanas 
pametė krūvą pinigų? Jis čia vakare buvo atėjęs ir die- 
vagojosi nusižudysiąs arba šiaip sau ką pikta pasidarysiąs, 


330 


jeigu jūs jo nepasigailėsite. Aš sakau: „Nebūkite kvailas, ne- 
sižudykite, palaukite... Mūsų šeimininko širdis minkšta. . .* 
O jis sako: „Ir aš taip pat tikiuosi, bet vis vien bus riesta, 
nes man nors kiek išskaitys, o čia sūnus stoja į gydytojus, 
čia senatvė graibo už skvemų...“ 

— Malonėk eiti miegoti, — pertraukė jį Vokulskis. 

— Ir eisiu, — piktai atsakė tarnas, — tik tarnauti pas 
jus blogiau, negu kalėjime sėdėti: net miegoti negali eiti, 
kada nori... 

Jis paėmė laišką ir išėjo. 

Kitą dieną, apie devintą ryto, tarnas pažadino Vokulskį 
ir pranešė, kad Visockis jau atėjęs. 

— Tegul ateina čionai. 

Po valandėlės įėjo vežikas. Jis buvo tvarkingai apsiren- 
gęs, atsigavęs, akys žvelgė linksmai. Jis priėjo prie lovos 
ir pabučiavo Vokulskiui ranką. 

— Sakyk, Visocki, rodos, tavo bute yra laisvas kam- 
barys? 

— Yra, maloningasis pone, kaipgi, nes mano dėdė mirė, 
o jo nuomininkai, bjaurybės, nemokėjo, tad aš juos ir iš- 
vijau. Degtinei prasilakėlis turi, o už butą mokėti neuž- 
tenka... 

— Aš išnuomosiu tą kambarį, — pasakė Vokulskis, — 
tik reikės jį sutvarkyti. .. 

Vežikas nustebęs pasižiūrėjo į Vokulskį. 

— Ten apsigyvens jauna siuvėja, — kalbėjo Vokuls- 
kis. — Tegul ji pas jus ir valgo, tavo žmona galės jai bal- 
tinius skalbti... Tegul apsižiūri, ko jai dar reiktų. Aš 
duosiu tau pinigų baldams ir baltiniams. Paskui žiūrėkite, 
kad ko nors į namus nesivedžiotų. .. 

— Šiukštu! — gyvai sušuko vežikas. — Kai tik jos jūsų 
malonybei prireiks, aš pats ją atvesiu; bet šiukštu, kad kas 
nors iš miesto!.. Nuo tokio dalyko jūs tik nelaimę galė- 
tumėte užsitraukti. .. 

— Ir kvailas gi tu, Visocki. Man jos matyti nereikia. 
Kad tik namie elgtųsi padoriai, būtų tvarkinga ir darbšti, 
o vaikščioti tai tegul vaikščioja, kur nori. Tik kad pas ją 

niekas nesilankytų. Supranti: reikia kambaryje išbaltinti 
sienas, išplauti grindis, nupirkti pigių, bet naujų ir tvirtų 
baldų, juk apie tai tu nusimanai?.. 

— Ir dar kaip. Kiek per savo amžių baldų prisivežio- 
jau... 

— Na, gerai. O žmona tegul pažiūri, ko merginai rei- 
kia iš drabužių ir baltinių, ir tegul man pasako. 

— Viską suprantu, maloningasis pone, — atsakė Visoc- 
kis, vėl bučiuodamas jam ranką. 

— Na, na... O kaip tavo broliui sekasi? 

— Neblogai, maloningasis pone. Sėdi, ačiū Dievui ir 
jūsų malonybei, Skernevicuose, turi žemės, pasisamdė ber- 
ną ir dideliu ponu virto. Po poros metų dar daugiau žemės 
nusipirks, nes pas jį nuolat valgo vienas kelio meistras, 
vienas sargas ir du tepėjai. Net ir geležinkelis dar algos 
pridėjo... 

Vokulskis atsisveikino su vežiku ir pradėjo rengtis. 

„Norėčiau išmiegoti visą laiką, iki vėl ją pamatysiu“, — 
pagalvojo jis. 

Į parduotuvę eiti jis nenorėjo. Paėmė kažkokią knygą 
ir pradėjo skaityti, nusprendęs tarp pirmos ir antros nuva- 
žiuoti pas baroną Kšešovskį. 

Vienuoliktą prieangyje suskambo skambutis ir trinkte- 
lėjo durys. Įėjo tarnas. 

— Kažkokia panelė laukia... 

— Kviesk į svetainę, — pasakė Vokulskis. 

Svetainėje sušlamėjo moteriška suknelė. Sustojęs tarp- 
duryje, Vokulskis pamatė savo globotinę iš šv. Magdalenos 
vienuolyno. 

Jis nustebo — mergina buvo nepaprastai pasikeitusi: 
juodai apsirengusi, truputį išblyškusi, bet atrodė sveikai, 
o žvilgsnis buvo nedrąsus. Pamačiusi Vokulskį, ji nuraudo 
ir suvirpėjo. 

— Sėskite, panele Marija, — tarė jis, parodydamas jai 
kėdę. 

Ji atsisėdo ant paties aksominės sėdynės kraštelio ir 
dar labiau susigėdo. Jos akių vokai dažnai mirksėjo, ji 

žiūrėjo į grindis, o ant blakstienų sublizgėjo ašaros. Visai 
kitaip ji atrodė prieš du mėnesius. 

— Tai jūs, panele Marija, jau išmokote siūti? 

— Taip. 

— Kurgi jūs dabar ketinate įsitaisyti? 

— Gal į kokią nors dirbtuvę arba tarnauti... į Rusiją. .. 

— Kodėl tenai? 

— Ten, sakoma, lengviau gauti darbo, o čia... kas gi 
mane priims? — sušnibždėjo ji. 

— Bet jeigu čia koks nors sandėlis užsakinėtų jums 
baltinius, ar neapsimokėtų pasilikti? 

— O, žinoma... Bet tada reikia turėti savo mašiną 
ir butą, ir viską... Jeigu to neturi, belieka eiti į tarnaites. 

Net jos balsas buvo pasikeitęs. Vokulskis atidžiai ją 
stebėjo ir pagaliau tarė: 

— Jūs kol kas pasiliksite Varšuvoje. Gyvensite Tam- 
koje, vežiko Visockio šeimoje. Tai labai geri žmonės. Kam- 
barį turėsite atskirą, valgysite pas juos, o mašina ir viskas, 
ko prireiks baltiniams siūti, taip pat bus. Aš jus reko- 
menduosiu baltinių sandėliui, o po poros mėnesių pažiū- 
rėsime, ar galėsite iš to darbo pragyventi... Štai Visockių 
adresas. Prašom tuoj pat ten ir nueiti, su Visocka nusi- 
pirksite baldų ir žiūrėkite, kad kambarys būtų sutvarkytas. 
Mašiną nusiųsiu jums rytoj... Štai pinigai įsikurti. Aš 
jums juos paskolinu, grąžinsite man dalimis, kai pradėsite 
dirbti. 

Jis padavė jai keliasdešimt rublių, suvyniotų į raštelį 
Visockiui. O kai ji nesiryžo paimti, įbruko jai tą pluoštelį 
į ranką ir pasakė: 

— Prašau, labai prašau jus tuoj pat eiti pas Visockius. 
Po kelių dienų jis atneš jums laišką baltinių sandėliui. Jei 
kas atsitiktų, prašom kreiptis į mane. Iki pasimatymo, pa- 
nele... 

Jis nusilenkė ir sugrįžo į savo kabinetą. 

Mergina dar kiek pastovėjo vidury salės, paskui nusi- 
šluostė ašaras ir išėjo, kupina kažkokios iškilmingos nuo- 
stabos. 

„Pažiūrėsime, kaip jai seksis naujose sąlygose“, — tarė 
sau Vokulskis ir vėl įniko skaityti. 

Pirmą valandą jis išvažiavo pas baroną Kšešovskį, prie- 
kaištaudamas sau, kad taip vėlai teaplanko savo buvusį 
priešininką. 

„Tiek to, — guodėsi jis. — Negalėjau gi aš brautis pas 
jį, kol jis sirgo. O vizitinę kortelę nusiunčiau.“ 

Priėjęs prie namo, kuriame gyveno baronas, Vokulskis 
prabėgomis pastebėjo, kad jo žalsvos sienos tokio pat ne- 
sveiko atspalvio, kaip ir gelsvas Maruševičiaus veidas, ir 
kad užuolaidos Kšešovskio bute pakeltos. 

„Matyt, jis jau pasveiko, — pagalvojo Vokulskis. — 
Tačiau netinka iš karto klausinėti jį apie skolas. Padary- 
siu tai atsilankęs antrą ar trečią kartą, paskui užmokėsiu 
palūkininkams, ir vargšas baronas ramiai atsikvėps. Ne- 
galiu būti abejingas žmogui, kuris atsiprašė panelę Iza- 
belę...“ 

Jis užlipo į antrą aukštą ir paskambino. Viduje buvo 
girdėti žingsniai, bet niekas nesiskubino atidaryti. Jis pa- 
skambino dar kartą. Už durų ir toliau kažkas vaikščiojo, 
netgi stumdė kažkokius baldus, bet ir vėl niekas neatidarė. 
Netekęs kantrybės, jis taip smarkiai timptelėjo skambutį, 
kad vos nenutraukė. Tiktai tuomet kažkas priėjo prie durų, 
flegmatiškai atkabino grandinėlę, paskui pasuko raktą ir 
atidarė skląstį, murmėdamas: 

— Matyt, savas... Žydas taip neskambintų. .. 

Pagaliau durys atsivėrė, ir ant slenksčio pasirodė tarnas 
Konstantas. Pamatęs Vokulskį, jis prisimerkė ir, atvėpęs 
apatinę lūpą, paklausė: 

— O čia kas?.. 

Vokulskis suprato, kad ištikimasis tarnas, kuris buvo 
atvykęs žiūrėti dvikovos, nėra jam palankus. 

— Ar baronas namie? — paklausė jis. 

— Baronas serga ir nieko nepriima, nes dabar yra at- 
ėjęs daktaras. 

Vokulskis padavė savo vizitinę kortelę ir du rublius. 

— O kada maždaug galima bus aplankyti baroną? 

— Labai labai negreitai... — kiek švelniau atsakė Kons- 
tantas. — Ponas serga, nes peršautas, ir daktarai liepė jam 
ko greičiau važiuoti į šiltuosius kraštus arba į kaimą. 

— Vadinasi, prieš išvažiuojant, jo negalima pamatyti?. 

— Visiškai negalima... Daktarai griežtai prisakė nieko 
neleisti. Ponas visą laiką karščiuoja. .. 

Du kortų staleliai, vienas — su išlaužta koja, antras — 
visas išrašinėtas kreida, taip pat žvakidės su vaškinių 
žvakių nuodėguliais vertė suabejoti Konstanto medicininių 
išvadų tikslumu. Vis dėlto Vokulskis davė jam dar rublį 
ir išėjo, labai nepatenkintas priėmimu. 

„Gal baronas, — galvojo jis, — tiesiog nenori manęs 
matyti? Gerai! Tada tegul pats moka palūkininkams ir ap- 
sisaugo nuo jų kad ir septyniais užraktais...“ 

Jis sugrįžo namo. 

Baronas iš tikrųjų ruošėsi išvažiuoti į kaimą ir buvo ne 
visai sveikas, tačiau ir ne toks jau ligonis. Žaizda skruoste 
gijo iš lėto ne todėl, kad būtų buvusi rimta, o todėl, kad 
ligonio organizmas buvo smarkiai pairęs. Kai Vokulskis 
paskambino, baronas iš tiesų buvo apmuturiuotas kaip sena 
boba per šaltį, tačiau ne gulėjo, o sėdėjo krėsle ir kalbėjosi 
ne su daktaru, bet su grafu Licinskiu. 

Jis kaip tik skundėsi grafui apverktina savo sveikatos 
būkle. 

— Kad jį kur velniai, — kalbėjo jis, — koks niekin- 
gas gyvenimas! Tėvas paliko man pusę milijono rublių ir 
priedo keturias ligas, kurių kiekviena verta milijono... 
Kaip nepatogu be pensnė... Na, ir įsivaizduokite, grafe: 
pinigai išėjo, o ligos pasiliko. Dar pats prisigyvenau keletą 
naujų ligų ir truputį skolų, ir padėtis aiški: vos tik įsidres- 
kiu segtuku, tuoj turiu užsisakyti karstą ir šauktis notaro. 

— Teip! — atsiliepė grafas. — Tačiau nemanau, kad 
tokioje padėtyje jūs švaistytumėte pinigus notarams. 

— Tiesą sakant, mane pjauna ne notarai, 0 antstoliai. .. 


Kalbėdamas baronas nekantriai klausėsi balsų, sklin- 
dančių iš prieškambario, bet nieko negalėjo suprasti. Pa- 

galiau išgirdęs uždarant duris, užšaunant skląstį ir užkabi- 
nant grandinėle, jis staiga suriko: 

— Konstantai!.. 

Po valandėlės įėjo tarnas. Neatrodė, kad jis būtų per 
daug skubėjęs. 

— Kas ten buvo atėjęs?.. Tur-būt Goldcigeris... Sa- 
kiau tau, nesileisk su tuo nenaudėliu į jokias kalbas, 
o griebk už pakarpos ir nuleisk laiptais žemyn. Įsivaizduo- 
kite, — kreipėsi jis į Licinskį, — tas niekšas žydas brau- 
nasi pas mane su padirbtu vekseliu keturiems šimtams rub- 
lių ir dar akiplėšiškai reikalauja, kad aš sumokėčiau!.. 

— Reikia paduoti į teismą, teip... 

— Neduosiu... Aš ne prokuroras, kurio pareiga yra 
gaudyti sukčius. Be to, nenoriu, kad per mane pražūtų tik- 
riausiai koks nors vargšas, kuris prakaituoja padirbinėda- 
mas svetimus parašus... Aš tik laukiu, kad Goldcigeris 
kreiptųsi į teismą, o tada, nieko nekaltindamas, pareikšiu, 
kad tai ne mano parašas. 

— Tai buvo visai ne Goldcigeris, — pastebėjo Kons- 
tantas. 

— O kas?.. Valdytojas?.. Gal siuvėjas?.. 

— Ne... Tas ponas... — pasakė tarnas ir padavė Kše- 
šovskiui vizitinę kortele. — Padorus žmogus, bet aš jį iš- 
prašiau, nes jūs taip liepėte... 

— Ką?.. — nustebes paklausė grafas, pažvelgdamas 
į kortelę. — Jūs liepėte nepriimti Vokulskio?.. 

— Taip, — patvirtino baronas. — Neaiški asmenybė, 
šiaip ar taip... visuomenėje nepriimtina... 

Grafas Licinskis reikšmingai sukrutėjo krėsle. 

— Nesitikėjau išgirsti tokią nuomonę apie tą poną... 
iš jūsų... Teip... 

— Tik prašau neišsiaiškinti to, ką aš sakau, kokia 
nors smerkiama prasme, — paskubėjo paaiškinti baronas. — 
Ponas Vokulskis nepadarė jokios niekšystės, tiktai... 
šiaip... tokią mažą kiaulystę, kuri gali likti nepastebėta 
prekyboje, bet ne visuomenėje... 

Grafas nuo krėslo, o Konstantas nuo slenksčio žiūrėjo 
Liesiai į Kšešovskį. 

— Štai, grafe, spręskite pats, — tęsė baronas. — Aš per- 
leidau savo kumelė poniai Kšešovskai (savo teisėtai žmo- 
nai prieš žmones ir Dievą) už aštuonis šimtus rublių. Po- 
nia Kšešovska, supykusi ant manęs (net nežinau, už ką!), 
nusprendė žūt/būt parduoti kumelę. Kaip tik pasitaikė pir- 
kėjas, ponas Vokulskis, kuris, pasinaudojęs moters karš- 


tumu, nutarė uždirbti už arklį... du šimtus rublių!.. ir 
davė už jį tik šešis šimtus... 
— Turėjo teisę, teip, — įterpė grafas. 


— Ak, Dieve mano!.. Žinau, kad turėjo teisę... Tačiau 
kas gi tai per žmogus, kuris dėl akių švaisto tūkstančius 
rublių, o patylomis uždarbiauja iš isterikių po dvidešimt 
penkis procentus... Tai ne džentelmenas... Nusikaltimo 
jis nepadarė, bet... kaip keistai elgiasi — tarsi viena ran- 
ka dovanotų kilimus ir skraistes, o antra džiautų iš kiše- 
nių nosines. Juk jūs sutinkate... 

Grafas tylėjo ir tik po valandėlės atsakė: 

— Teip!.. Tačiau ar tai tiesa? 

— Tikrų tikriausia. Derybas tarp ponios Kšešovskos ir 
to pono vedė mano Maruševičius, ir aš iš jo visa tai su- 
žinojau. 

— Teip. Šiaip ar taip, ponas Vokulskis yra puikus 
komersantas ir mūsų bendrovei vadovaus gerai... 

— Jeigu tik jūsų neapmaus... 

Tuo tarpu Konstantas, vis dar stovėdamas ant slenks- 
čio, ėmė užjaučiamai linguoti galvą ir pagaliau, netekęs 
kantrybės, sušuko: 

— Et!.. ir šnekate nežinia ką... Tfu!.. visai kaip vai- 
kas... 

Grafas smalsiai žvilgtelėjo į jį, o baronas įsikarščiavo: 

— Tu ko kišiesi, mulki, jeigu tavęs niekas neklausia?.. 

— Žinoma, kišuosi, jūsų malonybe, nes jūs ir kalbate, 
ir elgiatės visai kaip vaikas!.. Aš esu tiktai tamas, bet 
vis dėlto veikiau patikėsiu tokiu, kuris atėjęs duoda man 
du rublius, negu tokiu, kuris kas kartą skolinasi iš manęs 

po tris rublius ir nesiskubina grąžinti. Štai šiandien ponas 
Vokulskis davė man du rublius, o ponas Maruševičius. .. 

— Lauk!.. — suriko baronas, griebdamas grafiną, kurį 
išvydęs Konstantas nusprendė, kad bus naudingiau pasi- 
slėpti nuo savo pono už durų. — Tai niekšas tarnpalai- 
kis! .. — pridūrė baronas, matyt, smarkiai susierzinęs. 

— Ar tasai Maruševičius — jūsų silpnybė? — paklausė 
grafas. 

— Betgi jis — šaunus vaikinas... Iš kokių tik padėčių 
jis manęs neišgelbėjo!.. Kiek kartų yra man parodęs kone 
šunišką ištikimybę!.. 

— Teip! — susimąstęs burbtelėjo grafas. 

Jis pasėdėjo dar keletą minučių, netardamas nė žodžio, 
ir pagaliau atsisveikino. 

Grįždamas namo, grafas Licinskis keletą kartų pagalvo- 
jo apie Vokulskį. Jis laikė natūraliu dalyku, kad pirklys 
pelnosi net iš lenktynių arklio, bet vis dėlto tokios ope- 
racijos jam buvo kažkaip nemalonios, ir jau visai nepati- 
ko, kad Vokulskis leidžiasi į sandėrius su Maruševičium, 
mažų mažiausia įtartina asmenybe. 

„Nieko nepaprasta, pralobęs karjeristas! — nutarė gra- 
fas. — Per anksti juo susižavėjome, nors... bendrovei va- 
dovauti gali... Žinoma, griežtai mūsų kontroliuojamas.“ 

Po kelių dienų, apie devintą valandą ryto, Vokulskis 
gavo du laiškus: vieną nuo ponios Meliton, kitą nuo ku- 
nigaikščio advokato. 

"Jis nekantraudamas atplėšė pirmąjį, kuriame ponia Me- 
liton tiek tebuvo parašiusi: „Šiandien Lazenkose įprastu 
laiku.“ Jis porą kartų perskaitė tuos žodžius, paskui neno- 
IomMis paėmė advokato laišką: tasai kvietė jį taip pat šian- 
dien, vienuoliktą valandą ryto, į pasitarimą dėl Lenckių 
namo pirkimo. Vokulskis lengviau atsiduso: laiko pakaks. 

Lygiai vienuoliktą jis buvo teisininko kabinete, kur 
jau rado laukiantį senį Šlangbaumą. Jis nejučiomis paste- 
bėjo, kad žilasis žydas labai solidžiai atrodo rudų baldų ir 
apmušalų fone, o šeimininkui labai tinka rudo tymo ba- 
teliai. 

— Sekasi jums, ponas Vokulski, — tarė jam Šlangbau- 
mas. — Vos tik užsimanėte pirkti namą, iš karto ėmė kilti 
namų kainos. Sakau, prisiminsite mano žodį, po pusmečio 
jūs atgausite viską, ką įdėsite į tą namą, ir dar šį tą už- 
dirbsite! O aš su jumis... 

— Jūs taip manote? — išsiblaškęs atsiliepė Vokulskis. 

— Aš nemanau, aš jau uždarbiauju. Vakar ponios ba- 
ronienės Kšešovskos advokatas pasiskolino iš manęs de- 
šimt tūkstančių rublių iki Naujųjų metų ir davė aštuonis 
šimtus rublių palūkanų. 

— Ką, nejaugi ir ji nebeturi pinigų? — paklausė Vo- 
kulskis advokatą. 

— Turi banke pasidėjusi devyniasdešimt tūkstančių rub- 
lių, bet baronas uždėjo jiems draudimą. Neblogą surašė 
vedybinę sutartį, ar ne?.. — nusijuokė advokatas. — Vy- 
ras uždeda draudimą pinigams, kurie yra neginčijama žmo- 
nos nuosavybė, ir iškelia jai bylą dėl turto padalijimo. .. 
Aš, prisipažinsiu, tokių sutarčių dar nesu rašęs, cha cha 
cha!.. — juokėsi advokatas, traukdamas dūmą pro ilgą gin- 
tarinį kandiklį. 

— O kam baronienė skolinasi iš jūsų tuos dešimt tūks- 
tančių, ponas Šlangbaumai? — paklausė Vokulskis. 

— Jūs nežinote? — atsakė senasis palūkininkas. — Na- 
mų kainos kyla, ir advokatas išaiškino baronienei, kad pi- 
giau kaip už septyniasdešimt tūkstančių rublių ji Lenckio 
namo nenupirks. Ji mielai nupirktų jį ir už dešimt tūks- 
tančių, bet ką padarysi?.. 

Teisininkas atsisėdo už stalo ir prabilo: 

— Taigi, gerbiamasis pone Vokulski, Lenckių šeimos 
namą (čia jis truputį palenkė galvą) jūsų vardu perku ne 
aš, o čia dalyvaująs (jis nusilenkė) ponas S.. Šlangbaumas. .. 


— Galiu nupirkti, kodėl ne, — sušnibždėjo žydas. 

— Bet už devyniasdešimt tūkstančių rublių, ne pi- 
giau, — priminė Vokulskis, —ir per var-žy-ty-nes... — 
pabrėždamas pridūrė jis. 

— Kodėl ne? Tai ne mano pinigai!.. Jūs norite mo- 
kėti — konkurentai varžytynėms atsiras... Jeigu aš tu- 

rėčiau tiek tūkstančių, kiek čia, Varšuvoje, galima bet ku- 
riam reikalui pasamdyti labai padorių žmonių, dargi kata- 
likų, tai aš būčiau turtingesnis už Rotšildą. 

— Vadinasi, bus gerų konkurentų, — pakartojo teisi- 
ninkas. — Puiku. Dabar aš perduosiu ponui Šlangbaumui 
pinigus... 

— Nereikia, — pastebėjo palūkininkas. 

— O paskui mes surašysime aktelį, kuriuo ponas 
S. Šlangbaumas skolinasi iš gerbiamojo pono S. Vokulskio 
devyniasdešimt tūkstančių rublių ir už tą sumą įkeičia 
naujai įsigytą namą. Jeigu ponas S. Šlangbaumas iki 
1879 metų sausio 1 d. minėtos sumos negrąžins... 

— Ir negrąžinsiu. .. 

— Tokiu atveju jo nupirktas didžiai gerbiamos Lenckių 
šeimos namas pereina gerbiamojo pono S. Vokulskio nuo- 
savybėn. 

— Tučtuojau gali pereiti... Aš net nepažiūrėsiu į jį, — 
atsakė žydas, numodamas ranka. 

— Puiku! — sušuko advokatas. — Rytoj mes jau tu- 
rėsime aktelį, o po savaitės... po kokių dešimt dienų ir 
namą. Tik kad jūs, gerbiamasis pone Stanislavai, nepra- 
rastumėt per jį keliolikos tūkstančių rublių. 

— Aš tik pelnysiu, — atsakė Vokulskis ir atsisveikino 
su teisininku ir Šlangbaumu. 

— Teisybė, teisybė... — susigriebė advokatas, palydė- 
jęs Vokulskį į svetainę. — Mūsų grafai stoja į bendrovę, 
tiktai truputį mažina įnašus ir reikalauja labai griežtos 
prekybos kontrolės. 

— Teisingai daro. 

— Ypač atsargus grafas Licinskis. Nesuprantu, kas jam 
pasidarė. .. 

— Duoda pinigus, tai ir atsargesnis. Kol davė tik žodį, 
buvo drąsesnis. .. 

— Ne, ne, nel.. — pertraukė advokatas. — Čia kažkas 
slypi, ir aš suseksiu... Kažkas iškrėtė mums kiaulystę. 

— Ne jums, o man, — nusijuokė Vokulskis.— (Galų 
gale man vis vien, ir aš visai nesupykčiau, jeigu tie ponai 
ir visai nestotų į bendrove... 

Jis dar kartą atsisveikino su advokatu ir nuskubėjo 
į parduotuvę. Ten atsirado keletas svarbių reikalų, kurie 
netikėtai ilgai jį sulaikė. Tik apie pusę antros jis atsidūrė 
Lazenkose. 

Drėgna parko vėsuma, užuot nuraminusi, dar labiau 
įjaudrino. Jis taip greitai bėgo, kad tarpais jam dingtelė- 
davo mintis: ar tik neatkreipia praeivių dėmesio. Tuomet 
jis lėtino žingsnį, jausdamas, kad krūtinė plyšta iš ne- 
kantrumo. 

— Tur būt jau nebesutiksiu jų! — su apmaudu karto- 
jo jis. 

Pagaliau prie pat tvenkinio, žalių gėlynų fone, jis iš- 
vydo pilką kaip pelenai panelės Izabelės apsiaustą. Ji sto- 
vėjo ant kranto kartu su grafiene ir tėvu ir svaidė meduo- 
lius gulbėms, iš kurių viena net išlipo iš vandens savo ne- 
dailiomis letenomis ir sustojo prie jos kojų. 

Pirmas Vokulskį pastebėjo ponas Tomašas. 

— Tai sutapimas! — sušuko jis. — Jūs Lazenkose tokiu 
metu?.. 

Vokulskis nusilenkė damoms ir džiaugsmingai nustebo, 
kad panelės Izabelės skruostai paraudo. 

— Ateinu čionai, kai pavargstu nuo darbo... Tai pa- 
sitaiko gana dažnai... 


— Saugokite savo jėgas, ponas Vokulski! — globėjišku 
balsu tarė ponas Tomašas, iškilmingai pagrasindamas pirš- 
tu. — A propos, — pridūrė jis tyliau, — įsivaizduokite, už 


mano namą net baronienė Kšešovska jau sutinka duoti 
septyniasdešimt tūkstančių rublių... Aš tikriausiai gausiu 
šimtą tūkstančių, o gal ir šimtą dešimt... Puikus dalykas 
tos varžytynės... 

Įsikišo grafienė: 

— Aš taip retai jus matau, ponas Vokulski, kad iš kar- 
to turiu imtis reikalo. .. 

— Kuo galiu jums patarnauti? 


341 


— Gerbiamasis pone! — sušuko grafienė, su juokingu 
nusižeminimu sudėdama delnus, — paaukokite gabalėlį kar- 
tūno mano našlaitėliams... Matote, kaip išmokau prašyti 
išmaldos? 

— Gal teiksitės, grafiene, priimti du gabalus? .. 

— Tiktai tuo atveju, jeigu antrasis bus storos drobės... 


— Ak, teta, tai jau per daug!.. — juokdamasi pertrau- 
kė ją panelė Izabelė. — Jeigu jūs nenorite prarasti viso 
savo turto, — kreipėsi ji į Vokulskį, — tai bėkite iš čia. 


Aš nuvesiu jus prie šiltnamio, o šie ponai tegul pasilsi 
čia... 

— Tu nebijai, Bela? .. — paklausė teta. 

— Manau, teta, jūs neabejojate, kad su ponu Vokuls- 
kiu man nieko blogo neatsitiks. .. 

Vokulskiui kraujas trenkė į galvą; grafienės lūpomis 
nuslinko vos pastebimas šypsnys. 

Tai buvo viena iš tų akimirkų, kai gamta suvaldo savo 
galingas jėgas ir lyg liaujasi dirbusi amžiną darbą, norė- 
„dama labiau išryškinti mažų ir mirtingų būtybių laimę. 

Vėjas vos vos alsavo — rodėsi, jis pūtė tik tam, kad 
būtų vėsiau lizduose miegantiems paukšteliams ir kad ga- 
lėtų lengviau skristi vabzdžiai, skubą į vestuvinę puotą. 
Medžių lapai vos virpėjo, tarytum supami ne oro bangų, 
o tyliai plaukiančių saulės spindulių. Kur ne kur drėgnoje 
lapijoje įvairiausiomis spalvomis tviskėjo rasos lašeliai, 
nelyginant iš dangaus nukritusios vaivorykštės dalelytės. 

Pagaliau apmirė viskas: saulė ir medžiai, šviesos pluoš- 
tai ir šešėliai, gulbės tvenkinyje ir spiečiai uodų viršum 
gulbių, net blizganti banga mėlyname vandens paviršiuje. 
Vokulskiui pasirodė, kad tą akimirką srauni laiko tėkmė 
atsiskyrė nuo žemės, įbrėždama tik keletą skaidrių baltų 
ruožų danguje, — ir dabar jau niekas nebepasikeis, viskas 
amžiams pasiliks taip, kaip yra. Ir juodu su panele Iza- 
bele amžinai braidys saulės nušviesta pieva, apsupti žalių 
medžių vainikų, tarp kurių tarsi juodi briliantai kur ne kur 
žybsi smalsios paukščių akys. Ir jau visada jis bus kupi- 
nas tos beribės tylos, ji jau visada bus tokia svajinga ir 

nuraudusi, o priešais juos visada, kaip dabar, bučiuodamie- 
si ore, sklandys anie du balti drugeliai. 

Nuėjus pusę kelio iki šiltnamio, panelė Izabelė, kuriai, 
matyt, jau pasidarė nesmagi toji tyla gamtoje ir tarp jų, 
prabilo: 

— Kokia puiki diena, tiesa? Mieste — karšta, o čia 
taip maloniai vėsu. Labai mėgstu Lazenkas šiuo metu: 
žmonių maža, ir kiekvienas gali susirasti sau atkampią vie- 
telę. Jūs mėgstate vienumą? 

— Esu prie jos pripratęs. 

— Jūs dar nematėte Rosio?.. — paklausė ji, dar smar- 
kiau parausdama. — Rosio dar nematėte?.. — pakartojo 
ji, su nuostaba žiūrėdama jam į akis. 

— Dar ne, bet... nueisiu... 

— Mes su teta jau buvome dviejuose spektakliuose. 

— Eisiu į kiekvieną... 

— Ak, kaip gerai! Jūs įsitikinsite, koks tai didis akto- 
rius. Ypač puikiai vaidina Romeo, nors... pats jau nebe 
pirmos jaunystės... Mes su teta pažįstame jį dar iš Pary- 
žiaus... Labai mielas žmogus, bet svarbiausia — genialus 
tragikas... Jo vaidyboje tikroviškiausias realizmas jun- 
giasi su poetiškiausiu idealizmu. .. 

— Tur būt, jis iš tikrųjų didis, — įterpė Vokulskis, — 
jeigu kelia jums tokį susižavėjimą ir simpatiją. 

— Jūs neapsirikote. Žinau, kad gyvenime nieko nepa- 
prasto nepadarysiu, tačiau moku bent vertinti nepaprastus 
žmones... Kiekvienoje srityje... net scenoje... Betgi, įsi- 
vaizduokite, Varšuva jo tinkamai neįvertina... 

— Argi galimas dalykas? .. Juk jis užsienietis. .. 

— O jūs esate pagiežingas, — nusišypsojo ji, — bet aš 
priskirsiu jūsų pastabą Varšuvai, ne Rosiui... Iš tiesų man 
tiesiog gėda dėl mūsų miesto!.. Jeigu aš būčiau publika 
(žinoma, vyriškos lyties publika!), aš apiberčiau jį gėlėmis 
ir pločiau jam, kol sutintų delnai... O čia jam šykščiai 
teplojama, o apie gėles niekas nė negalvoja... Mes iš tik- 
Iųjų dar tebesame barbarai. .. 

— Plojimai ir gėlės yra tokia smulkmena, kad... 
kitame spektaklyje Rosis jų gali gauti veikiau per daug 
negu per mažai, — tarė Vokulskis. 

— Jūs taip manote? — paklausė ji, reikšmingai žvelg- 
dama jam į akis. 

— Žinoma... laiduoju jums, kad taip bus... 

— "Būsiu labai patenkinta, jeigu išsipildys jūsų prana- 
šystė... Gal jau grįšime pas mūsiškius?.. 

— Kiekvienas, kuris teikia jums malonumą, vertas di- 
džiausios pagarbos. .. 

— Atsiprašau! — juokdamasi pertraukė ji. — Jūs dabar 
pasakėte komplimentą pats sau... 

Jie pasuko nuo šiltnamio atgal. 

— Įsivaizduoju, kaip nustebs Rosis, išgirdęs ovacijas, — 
kalbėjo toliau panelė Izabelė. — Jis čionai jau nieko ne- 
besitiki ir beveik gailisi, kad atvažiavo į Varšuvą... Ak- 
toriai, net ir didžiausieji, — tai ypatingi Žmonės: jie ne- 
gali gyventi be šlovės ir garbinimų, kaip mes be maisto ir 
oro. Darbas, nors ir vaisingiausias, bet tylus, arba pasiau- 
kojimas — tai ne jiems. Jie būtinai turi išsiveržti į priekį, 
traukti į save visų žvilgsnius, viešpatauti tūkstančiams 
širdžių. .. Rosis pats sako, kad mieliau numirtų metais anks- 
čiau scenoje, perpildytam teatrui džiūgaujant, negu metais 
vėliau tarp nedaugelio artimų žmonių. Kaip tai keista!.. 

— Teisybė, jeigu pilnas teatras — jam didžiausia laimė. 

— Ar jūs manote, kad yra tokių laimių, dėl kurių verta 
sutrumpinti gyvenimą? — paklausė panelė Izabelė. 

— Ir nelaimių, kurių verta tokiu būdu išvengti, — at- 
sakė Vokulskis. 

Panelė Izabelė susimąstė, ir toliau juodu ėjo tylėdami. 

Tuo tarpu grafienė vis dar sėdėjo prie tvenkinio, lesino 
gulbes ir kalbėjosi su ponu Tomašu: 

— Ar nepastebėjai, kad tasai Vokulskis tarytum domisi 
Bela?.. 

— Nemanau. 

— Ir net labai; dabartiniai pirkliai moka drąsiai pla- 
nuoti. 

— Nuo plano iki įvykdymo dar neišmatuojamai toli, — 
atsakė šiek tiek susierzinęs ponas Tomašas. — O jeigu 
net ir taip būtų, tai man tatai nė kiek nerūpi. Už pono Vo- 
kulskio mintis aš neatsakau, o dėl Belos esu ramus. 


— Pagaliau aš tam visai neprieštaraučiau, — pridūrė 
grafienė. — Kad ir kas įvyktų, iš anksto susitaikau su 
Dievo valia, jeigu iš to turės naudos vargšai... O kol 


kas jie jos turi... Mano prieglauda netrukus bus pirmoji 
mieste, ir tiktai todėl, kad šis ponas jaučia silpnybę 
Belai... 

— Liaukis... Grįžta!.. — nutraukė ją ponas Tomašas. 

Ir tikrai, panelė Izabelė ir Vokulskis pasirodė alėjos 
gale. 

Ponas Tomašas atidžiai pasižiūrėjo į juos ir tik dabar 
pastebėjo, kad tie du žmonės tinka vienas antram ir ūgiu, 
ir laikysena. Jis, visa galva aukštesnis, atletiškai sudėtas, 
žengė tvirtai, kariškai; ji, smulkesnė, bet ir lieknesnė, ėjo 
grakščiai, tarsi plaukė. Net baltas Vokulskio cilindras ir 
šviesus paltas derinosi su pilku kaip pelenai panelės Izabe- 
lės apsiaustu. 

„Iš kur jis ištraukė tą baltą cilindrą?..“ — su apmau- 
du pagalvojo ponas Tomašas. Paskui jam dingtelėjo be 
galo keista mintis: juk šis Vokulskis yra pralobėlis, kuris 
už teisę nešioti baltą cilindrą turėtų mokėti jam, Lenckiui, 
mažų mažiausia penkiasdešimt procentų nuo paskolinto ka- 
pitalo. Ta mintis buvo tokia keista, kad net pats ponas 
Tomašas gūžtelėjo pečiais. 

— Kaip ten gražu, teta, anose alėjose! — prieidama su- 
šuko panelė Izabelė. — Mes su jumis niekuomet nevaikš- 
čiojame ana puse. O Lazenkose tik tada malonu, kai gali 
vaikščioti greitai ir toli. 

— Tai paprašyk poną Vokulskį, kad dažniau tave ly- 
dėtų, — atsakė grafienė kažkokiu ypač saldžiu tonu. 

Vokulskis nusilenkė, panelė Izabelė vos pastebimai su- 
raukė antakius, o ponas Tomašas pasakė: 


— Gal jau grįžtume namo... 

— Reikėtų, — atsakė grafienė. — Jūs dar pasiliksite, po- 
nas Vokulski? 

— Taip. Ar leisite palydėti jus iki karietos? 

— Prašom. Bela, leisk man paimti už parankės. 

Grafienė su panele Izabele nuėjo pirmos, paskui jas po- 
nas Tomašas su Vokulskiu. Ponui Tomašui buvo taip ap- 
maudu, nemalonu ir sunku matyti baltą cilindrą, kad jis 
šypsojosi tik iš mandagumo. Galų gale, norėdamas kaip 
nors palaikyti kalbą su Vokulskiu, jis vėl ėmė šnekėti 
apie savo namą, už kurį manąs gauti keturiasdešimt, o gal 
ir penkiasdešimt tūkstančių gryno pelno. 

Tie skaičiai savo ruožtu pagadino nuotaiką Vokulskiui, 
kuris nusprendė, kad prie trisdešimt tūkstančių rublių dau- 
giau nieko nebegali pridėti. 

Tik tada, kai privažiavo karieta, o ponas Tomašas, pa- 
sodinęs damas ir pats atsisėdęs, sušuko: „Važiuojam!“ — 
Vokulskiui praėjo nesmagumas ir pasidarė gaila panelės 
Izabelės. 

„Taip trumpai!“ — atsiduso jis, žiūrėdamas į Lazenkų 
plentą, kuriame pasirodė žalia ugniagesių statinė ir ėmė 
laistyti kelią. 

Jis dar kartą pasuko šiltnamio link tuo pačiu takeliu, 
kaip ir pirma, smulkiame smėlyje ieškodamas panelės Iza- 
belės batelių pėdsakų. Bet čia viskas jau buvo kažkaip pa- 
sikeitę. Vėjas pūtė smarkiau, sudrumstė vandenį tvenki- 
nyje, išvaikė drugelius ir paukščius ir atvarė daugiau de- 
besų, kurie vis dažniau dengė saulę. 

— Kaip čia nyku! — sušnibždėjo jis ir pasuko atgal. 

Atsisėdęs į karietą, jis užsimerkė ir ėmė mėgautis leng- 
vu supimu. Jis jautėsi kaip paukštis, tupįs ant šakelės, ku- 
rią vėjas lenkia dešinėn ir kairėn, aukštyn ir žemyn, — 
paskui staiga nusikvatojo, prisiminęs, kad šis malonus su- 
pimas kaštuoja jam apie tūkstantį rublių per metus. 

„Kvailys aš, kvailys! — kartojo jis. — Ko aš braunuosi 
į žmones, kurie arba nesupranta mano aukų, arba šaiposi 
iš mano nevykusių pastangų? Kam man šita karieta?.. Argi 

aš negalėčiau važinėti vežiko ekipažu arba net štai šiuo bil- 
dančiu omnibusu su drobinėmis užuolaidėlėmis?..“ 

Privažiavęs prie savo namų, jis prisiminė panelei Izabe- 
lei pažadėtas ovacijas Rosio garbei. 

„Žinoma, bus ovacijos, ir dar kokios!.. Rytoj spektak- 
lis...“ 

Vakarop jis nusiuntė tarną į parduotuvę pakviesti Ober- 
mano. Žilasis inkasentas tučtuojau atbėgo nerimaudamas, 
ar tik Vokulskis nebus apsigalvojęs ir ar nelieps jam su- 
grąžinti pamestų pinigų?.. 

Tačiau Vokulskis pasveikino jį labai maloniai ir netgi 
nusivedė į savo kabinetą, kur juodu kalbėjosi gerą pus- 
valandį. Apie ką?.. 

Klausimas, apie ką Vokulskis galėtų kalbėtis su Ober- 
manu, nepaprastai domino tamą. Žinoma, apie pamestus 
pinigus... Uolusis tarnas kaišiojo prie rakto skylutės čia 
akį, čia ausį, daug pamatė, daug nugirdo, bet nieko nega- 
lėjo suprasti. Jis matė, kaip Vokulskis davė Obermanui 
visą pluoštą penkrublinių, ir girdėjo štai tokius keistus 
žodžius: 

:— Didžiajame teatre... balkone ir galerijoje... kapel- 
dineriui krepšį gėlių... puokštę per orkestrą... 
„Bjaurybė, senis teatro bilietais pradeda prekiauti 
ar ką?.." 

Išgirdęs kabinete žingsnius, tarnas šmurkštelėjo į prieš- 
kambarį, ketindamas ten prigriebti Obermaną. Kai inka- 
sentas išėjo, jis paklausė: 

— Na kaip, su pinigais susitvarkė?.. Ilgai aš čia lie- 
žuviu maliau, kol prikalbinau senį jūsų pasigailėti. Iš pra- 
džių vis spyrėsi, o paskui pasakė: „„Pažiūrėsim, padarysim, 
kas bus galima..." Dabar, matau, jūs su juo visai suta- 
rėte... Kaip, ar šeimininkas gerai nusiteikęs? .. 

— Kaip visuomet, — atsakė inkasentas. 

— Na ir prisiplepėjote su juo. Tur-būt ne tik apie 
pinigus, bet ir dar apie kai ką... Gal apie teatrą, nes šei- 
mininkas baisiai mėgsta teatrą... 

Tačiau Obermanas niūriai pažvelgė į jį ir išėjo nieko 
nepasakęs. Tarnas pirmą akimirką išsižiojo iš nustebimo, 
bet atsipeikėjęs pagrasino jam įkandin kumščiu. 

— Palauk!.. — sumurmėjo jis. — Aš tau atsilyginsiu. .. 
Irgi mat didelis ponas, tik pažiūrėkit... Pavogė keturis 
šimtus rublių ir jau su žmogum kalbėtis nenori!.. 


Aštuonioliktasis skyrius 


SENASIS PARDAVĖJAS NEBESUSIGAUDO, 
JAM VAIDENASI, JIS STEBI 


Ponui Ignacui Žeckiui vėl prasidėjo nerimo ir neaišky- 
bių metas. 

Tas pats Vokulskis, kuris prieš metus nudūmė į Bul- 
gariją, o prieš kelias savaites kaip koks didikas įsivėlė 
į lenktynes ir dvikovas, tas pats Vokulskis staiga nepapras- 
tai pamėgo teatrą. Kad dar nors lenkų teatrą, o čia —ita- 
lų... Jis, kuris nė žodžio nesupranta itališkai! 

Jau beveik savaitę truko ta naujoji manija, stebindama 
ir piktindama ne tik vieną poną Ignacą. 

Pavyzdžiui, kartą senasis Šlangbaumas, matyt, kažkokiu 
svarbiu reikalu, visą pusdienį ieškojo Vokulskio. Atėjo 
į parduotuvę — Vokulskis ką tik buvo išėjęs iš parduotu- 
vės, įsakęs pasiųsti aktoriui Rosiui didelę Saksonijos por- 
celiano vazą. Nubėgo pas jį namo — Vokulskis ką tik iš- 
ėjęs iš namų: nuvažiavo pas Bardė gėlių pirkti. Senis, nu- 
sprendęs jį pasivyti, raukydamasis paėmė vežiką; tačiau 
jis pasiūlė vežikui zlotą ir aštuonis grašius vietoj ketu- 
riasdešimt grašių, tad kol jie susiderėjo už zlotą ir aštuo- 
nis grašius ir kol nuvažiavo iki sodininko, Vokulskis jau 
buvo iš ten išvažiavęs. 

— O kur jis nuvažiavo, nežinote? — paklausė Šlang- 
baumas sodininką, kuris, apsiginklavęs kreivu peiliu, nio- 
kojo gražiausias gėles. 

— Ką aš galiu žinoti, tur-būt į teatrą, — atrėžė sodi- 
ninkas, tarsi taikydamasis kreivuoju peiliu perpjauti Šlang- 
baumui gerklę. 

Žydas, kuris jį kaip tik tuo ir įtarė, ko skubiausiai iš- 
sinešdino iš šiltnamio ir tarsi iš mėtyklės paleistas akmuo 
įvirto į vežiko ratus. Tačiau vežikas (matyt, jau susitaręs 
su kraugeriais sodininkais) pareiškė už jokius pasaulio 10- 
bius toliau nevažiuosiąs, nebent pirklys jam sumokėsiąs ke- 
turiasdešimt grašių už kelią ir dar grąžinsiąs tuos du gra- 
šius, kuriuos nusukęs važiuodamas čionai. 

Šlangbaumui tiesiog silpna pasidarė. Jis jau buvo be- 
norįs išlipti arba pašaukti policiją, bet, atsiminęs, kokia 
nuožmybė ir neteisybė dabar siaučia krikščioniškame pa- 
saulyje ir neapykanta žydams, sutiko su visais begėdžio 
vežiko reikalavimais ir aimanuodamas nuvažiavo į teatrą. 

Čia iš pradžių jis nežinojo, su kuo kalbėti, paskui nie- 
kas nenorėjo su juo šnekėti, ir pagaliau jis sužinojo, kad 
ponas Vokulskis ką tik buvęs, bet prieš valandėlę išva- 
žiavęs į Ujazdovas alėjas. Dar netgi girdėjosi, kaip dardėjo 
pro vartus jo karieta... 

Šlangbaumas nuleido rankas. Jis pėsčias sugrįžo į Vo- 
kulskio parduotuvę, šimtąjį kartą ta proga keikdamas savo 
sūnų, kad tasai, pasivadinęs Henriku, vaikšto apsivilkęs 
durtiniu ir valgo kiaulieną, ir pagaliau nuėjo pasiguosti 
ponui Ignacui. 

— Na, — kalbėjo jis gailiu balsu, — ką čia dabar iš- 
darinėja tas ponas Vokulskis!.. Aš turėjau tokį biznį, kad 
jis per penkias dienas iš savo kapitalo galėjo uždirbti tris 
šimtus rublių... Ir aš būčiau uždirbęs apie šimtą... Bet jis 
važinėja sau po miestą, o aš vieniems vežikams išleidau 
du zlotus dvidešimt grašių... Ai, kokia plėšikai tie veži- 
kail.. 

Žinoma, ponas Ignacas įgaliojo Šlangbaumą padaryti tą 
biznį ir ne tik sugrąžino jam bevažinėjant išleistus pini- 
gus, bet dargi pasamdė jam iš savo kišenės vežiką iki 
Elektorių gatvės. Tatai taip sujaudino senąjį žydą, kad iš- 

eidamas jis nuėmė nuo savo sūnaus tėvišką prakeikimą 
ir net pasikvietė jį šeštadienio pietų. 

— Kad ir kaip ten būtų, — kalbėjo sau Žeckis, — kvai- 
la istorija su tuo teatru, juoba kad Stachas nebežiūri rei- 
kalų... 

Kitą kartą į parduotuvę užsuko visų gerbiamas advo- 
katas, dešinioji kunigaikščio ranka, žymus teisininkas, su 
kuriuo tardavosi visa aristokratija; jis kvietė Vokulski 
į kažkokį vakarinį posėdį. Ponas Ignacas nežinojo, kur pa- 
sodinti tokį įžymų žmogų, ir negalėjo atsidžiaugti garbe, 
kurią suteikė advokatas jo Stachui. Tuo tarpu Stacho toks 
garbingas pakvietimas ne tik nesujaudino, bet jis dargi 
atsisakė nueiti. Tatai net truputį įžeidė advokatą, kuris iš 
karto išėjo, gana abejingai atsisveikinęs. 

— Kodėl tu nesutikai nueiti?.. — paklausė nevilties 
apimtas ponas Ignacas. 

— Nes šiandien turiu būti teatre, — atsakė Vokulskis. 

Tačiau galutinai Žeckis buvo sukrėstas tą pačią dieną 
apie septintą valandą vakaro, kai prie jo priėjo inkasentas 
Obermanas ir paprašė priimti šios dienos ataskaitą. 

— Po aštuonių... po aštuonių... — atsakė jam ponas 
Ignacas. — Dabar neturiu laiko. 

— O po aštuonių aš neturėsiu laiko, — atsakė Ober- 
manas, 

— Kaip tatai?.. Kodėl?.. 

— O todėl, kad pusę aštuntos aš turiu būti su šeiminin- 
ku teatre... — sumurmėjo Obermanas, truputį gūžtelėda- 
mas pečiais. 

Čia pat atėjo atsisveikinti su juo besišypsąs Zemba. 

— Jūs jau išeinate iš parduotuvės, ponas Zemba?.. Be 


penkiolikos septintą? .. — paklausė ponas Ignacas, iš nu- 
stebimo išplėsdamas akis. 
— Nešu gėles Rosiui, — atsakė mandagusis ponas Zem- 


ba ir dar maloniau nusišypsojo. 

Žeckis abiem rankomis nusitvėrė už galvos. 

— Pamišo visi dėl to teatro! — sušuko jis. — Gal dar 
ir mane tenai nutemps?.. Na, su manim ne taip lengva! .. 

Nujausdamas, kad Vokulskis kasdien gali ir jį pakal- 
binti eiti į teatrą, ponas Ignacas apgalvojo kalbą, kurioje 
ne tik buvo numatęs pareikšti, kad italų žiūrėti neis, bet 
ir tikėjosi atvesti Stachą į protą maždaug tokiais žodžiais: 

— Liaukis... nedaryk kvailysčių!.. —ir taip toliau. 

Tuo tarpu Vokulskis, užuot įkalbinėjęs jį, kartą užėjo 
apie šeštą į parduotuvę ir, radęs Žeckį beskaičiuojantį, pa- 
sakė: 

— Mielasai mano, šiandien Rosis vaidina Makbetą. Būk 
geras, užimk vietą pirmojoje eilėje (štai bilietas) ir po tre- 
čiojo veiksmo paduok jam šį albumą... 

Ir be jokių ceremonijų, netgi nieko daugiau neaiškinda- 
mas, įteikė ponui Ignacui albumą su Varšuvos vaizdais ir 
varšuviečių panelių portretais, kuris iš viso galėjo kaštuoti 
apie penkiasdešimt rublių!.. 

Ponas Ignacas pasijuto giliai įžeistas. Jis pakilo nuo krės- 
lo, suraukė antakius ir jau buvo beišsižiojąs išlieti savo 
pasipiktinimą, bet Vokulskis staiga išėjo iš parduotuvės, 
net nepažvelgdamas į jį. 

Ir ponas Ignacas, žinoma, turėjo nueiti į teatrą, nes 
nenorėjo padaryti Stachui nemalonumo. 

Teatre ponas Ignacas susidūrė su daugybe staigmenų. 

Pirmiausia jis pradėjo lipti laiptais, einančiais į gale- 
Iiją, kurioje paprastai lankydavosi senais gerais laikais. 
Tiktai kapeldineris priminė jam, kad jo bilietas yra į pir- 
mą parterio eilę, ir apžvelgė poną Žeckį tokiu žvilgsniu, 
kuris sakyte sakė, jog tamsiai žalias durtinys, albumas po 
pažastimi ir Napoleono III fizionomija yra labai įtartini 
žemiesiems teatro valdžios organams. 

Susigėdęs ponas Ignacas nusileido į pagrindinį vestibiulį, 
stipriai laikydamas po pažastimi albumą ir linksėdamas vi- 
soms damoms, pro kurias turėjo garbę praeiti. Toks vaI- 
šuviečiams neįprastas mandagumas jau vestibiulyje atkrei- 
pė visų dėmesį. Visi ėmė klausinėti: kas tas žmogus? Nors 
niekas nepažino pono Ignaco, tačiau akimirksniu buvo pa- 
stebėta, kad jo cilindras yra maždaug dešimties metų, kak- 
laraištis — kokių penkerių, o tamsiai žalias durtinys ir 

siauros languotos kelnės kur kas ankstyvesnės epochos. 
Visi laikė jį svetimšaliu; bet kai jis paklausė durininką, 
kaip patekti į parterį, — nuskambėjo garsus juokas. 

— Turbūt koks nors dvarininkas iš Volynės, — nu- 
tarė dabitos. — Bet ką jis turi po pažastimi?.. 

— Gal kopūstinį pyragą arba pripučiamą pagalvėlę. .. 

Gūždamasis nuo byrančių iš visur pašaipų ir šalto pra- 
kaito pilamas, ponas Ignacas pagaliau pasiekė trokštamąjį 
parterį. Buvo vos po septynių, ir žiūrovai tiktai pradėjo 
rinktis; vienas kitas įeidavo į parterį ir, nenusiimdamas 
skrybėlės, sėsdavo į savo vietą. Ložės dar buvo tuščios ir 
tiktai balkonuose juodavo minios žmonių, o galerijoje jau 
girdėjosi barniai ir buvo šaukiama policija. 

— Atrodo, bus gana triukšmingą, — skausmingai šypte- 
lėjęs, sumurmėjo vargšas ponas Ignacas, sėsdamasis į pir- 
mą eile. 

Iš pradžių jis įsmeigė žvilgsnį į dešiniąją skylę užuolai- 
doje ir prisiekė sau nenukreipti nuo jos akių. Tačiau po 
kelių minučių atsipeikėjo ir netgi taip įsidrąsino, jog ėmė 
žvalgytis aplinkui. Salė pasirodė jam mažoka ir nešvaro- 
ka, jis ėmė svarstyti, dėl ko galėjo įvykti tokie pasikei- 
timai, ir tiktai tada prisiminė, kad paskutinį kartą buvo 
teatre žiūrėti „,„Halkos“ su Dobrskiu, maždaug prieš šešio- 
lika metų. 

Tuo tarpų į salę po truputį rinkosi žmonės, ir ponas 
Ignacas, išvydęs ložėse gražias moteris, visai atsigavo. Se- 
nasis pardavėjas išsitraukė net mažą žiūronėlį ir ėmė ste- 
bėti žmonių veidus; tačiau besižvalgydamas padarė liūdną 
atradimą — pamatė, kad ir į jį žiūrima iš amfiteatro, iš 
galinių parterio eilių, net iš ložių... O kai jis nustojo žval- 
gytis ir įjungė savo klausą, nugirdo žodžius, kurie skraidė 
it vapsvos: 

— Koks čia keistuolis?.. 

— Kažkoks provincialas. 

— Bet iš kur jis ištraukė tokį durtinį?.. 

— Ar matote, ką jis ten prisikabinęs prie laikrodžio 
grandinėlės? Siaubas!.. 

— Ir kas dabar šitaip šukuoja plaukus?.. 

Nedaug tetrūko, kad ponas Ignacas būtų metęs albumą 
ir cilindrą ir plika galva pabėgęs iš teatro. Laimė, aštun- 
toje eilėje jis pastebėjo pažįstamą cukrainės savininką, ku- 
ris, atsakydamas į Žeckio pasisveikinimą, pakilo iš vietos 
ir priėjo prie pirmos eilės. 

— Dėl dievo meilės, ponas Pifke, — sušnibždėjo visas 
suprakaitavęs ponas Ignacas, — sėskite į mano vietą ir 
užleiskite man savąją... 

— Su mielu noru, — garsiai atsakė raudonskruostis 
cukrainininkas. — O ką, ar jums čia nepatogu?.. Puiki 
vieta!.. 

— Labai gera. Bet aš mėgstu toliau... Čia karšta... 

— Ten taip pat, bet aš galiu persėsti. O ką jūs čia 
turite susivyniojęs?.. 

Tik dabar ponas Ignacas prisiminė savo pareigą. 


— Suprantate, brangusis pone Pifke, vienas to... to 
Rosio garbintojas. .. 
— O, kas gi negarbina Rosio! — atsakė Pifkė. — Turiu 


„Makbeto“ libretą, gal norite?.. 

— Ačiu. Tačiau... tasai garbintojas, suprantate, nupir- 
ko pas mus brangų albumą ir prašė po trečiojo veiksmo 
įteikti jį Rosiui... 

— Mielai įteiksiu! — sušuko storulis Pifkė, sprausda- 
masis į Žeckio krėslą. 

Ponas Ignacas pergyveno dar keletą labai nemalonių 
akimirkų. Jis turėjo pereiti visą pirmą eilę, kurioje rink- 
tiniai dabitos, ironiškai šypsodamiesi, žvilgčiojo į jo dur- 
tinį, kaklaraištį ir aksominę liemenę. Paskui turėjo prasi- 
sprausti į savo vietą aštuntoje eilėje; tenai, tiesa, visi be 
ironijos žiūrėjo į jo kostiumą, užtat jis nuolat kliuvo už 
sėdinčių damų kelių... 


— Šimtąkart atsiprašau, — susigėdęs murmėjo ponas 
Ignacas, — betgi taip ankšta... 
— Na ir kam tokie žodžiai? — atsakė jam viena iš da- 


mų, kurios truputį padažytose akyse ponas Ignacas vis dėl- 
to nepastebėjo pasipiktinimo. Jis buvo vis dėl to taip su- 

sigėdęs, kad mielai būtų nuėjęs išpažinties ir apšvarinęs 
sielą nuo dėmių, kurias paliko tie prisilietimai. 

Pagaliau jis susirado savo krėslą ir atsikvėpė. Čia bent 
niekas nekreipė į jį dėmesio, iš dalies dėl to, kad jo už- 
imamoji vieta buvo kukli, o iš dalies dėl to, kad teatras 
jau buvo pilnas ir prasidėjo vaidinimas. 

Iš pradžių aktorių vaidyba jo nedomino, jis žvalgėsi po 
salę ir pirmiausia pamatė Vokulskį. Jis sėdėjo ketvirtoje 
eilėje, bet žiūrėjo anaiptol ne į Rosį, o į ložę, kurią buvo 
užėmę panelė Izabelė, ponas Tomašas ir grafienė. Žeckis 
porą kartų gyvenime buvo matęs užmagnetizuotus žmo- 
nes, ir jam rodėsi, kad Vokulskio veido išraiška tokia, 
tarsi toji ložė būtų jį užmagnetizavusi. Jis sėdėjo nejudė- 
damas, kaip žmogus, miegąs plačiai pramerktomis akimis. 

Kas gi vis dėlto taip užbūrė Vokulskį? Ponas Ignacas 
negalėjo suprasti. Tačiau jis pastebėjo kitą dalyką: kai 
Rosio nebūdavo scenoje, panelė Izabelė abejingai žvalgy- 
davosi po salę arba kalbėdavosi su teta, bet vos tiktai pa- 
sirodydavo Makbetas-Rosis, ji užsidengdavo pusę veido 
vėduokle ir nuostabiomis, svajingomis akimis lyg ryte ry- 
davo aktorių. Tarpais ji nuleisdavo baltų plunksnų vėduok- 
lę ant kelių, ir tuomet Žeckis pastebėdavo panelės Izabelės 
veide tą pačią užmagnetizuoto žmogaus išraišką, kuri taip 
nustebino jį, žiūrint į Vokulskį. 

Jis pastebėjo ir daugiau dalykų. Kai puikus panelės Iza- 
belės veidas nušvisdavo didžiausiu susižavėjimu, Vokulskis 
pasiglostydavo viršugalvį. Ir tučtuojau, tarsi pagal koman- 
dą, nuo balkonų ir galerijos sugriaudėdavo audringi plo- 
jimai ir kurtiną šūksniai: „Bravo, bravo, Rosi!..“ Ponui 
Ignacui netgi pasirodė, kad tame chore jis girdi kimų in- 
kasento Obermano balsą, kuris pradėdavo staugti pirmas 
ir nutildavo paskutinis. 

„Po velnių, — pagalvojo jis. — Nejaugi Vokulskis diri- 
guoja klakeriams?“ 

Tačiau jis čia pat nuvijo tą nepagrįstą įtarimą. Rosis iš 
tikrųjų vaidino puikiai, ir visi plojo jam vienodai karštai. 
O daugiausia smarkavo ponas Pifkė, linksmasis cukraini- 

ninkas, kuris, kaip buvo susitarta, po trečiojo veiksmo su 
didžiausiu triukšmu padavė Rosiui albumą. 

Didysis aktorius Pifkei nė nelinktelėjo, užtat žemai nu- 
silenkė į ložę, kurioje sėdėjo panelė Izabelė, o gal — tik 
į tą pusę. 

„Vaidenasi man!.. Vaidenasi!.. — galvojo ponas Igna- 
cas, išeidamas iš teatro po paskutinio veiksmo. — Juk Sta- 
chas ne toks jau kvailas...“ 


Galų gale ponas Ignacas vis dėlto nesigailėjo nuėjęs 
į teatrą. Rosio vaidyba jam patiko; kai kurios scenos, kaip 
kad karaliaus Dunkano nužudymas arba Banko šmėklos 
pasirodymas, padarė jam labai stiprų įspūdį, o pamatęs, kad 
Makbetas kaunasi rapyromis, jis visiškai susižavėjo. 

Todėl, išeidamas iš teatro, jis jau nebepyko ant Vokuls- 
kio, netgi atvirkščiai: buvo linkęs įtarti, kad jo mielasis 
Stachas, tik norėdamas jam padaryti malonumą, sugalvojo 
tą dovanos Rosiui įteikimo komediją. 

„Gerasis Stachas juk žino,— mąstė jis, — kad aš tik per 
prievartą galėjau nueiti žiūrėti italų aktorių... Na, ir pui- 
kiai išėjo. Tasai tipas puikiai vaidina, reikės dar kartą 
jį pamatyti... Pagaliau, — pridūrė jis po valandėlės, — 
kas turi tiek pinigų, kiek Stachas, gali pirkti dovanas ak- 
toriams. Tiesa, aš verčiau pasirinkčiau kokią nors dailią 
aktore, bet... Aš esu kitos epochos žmogus, mane kiti net 
ir vadina bonapartistu ir romantiku...“* 

Taip mąstė jis ir tyliai sau.murmėjo, norėdamas nuslo- 
pinti kitą įkyriai besismelkiančią mintį: 

„Kodėl Stachas taip keistai žiūrėjo į ložę, kurioje sėdėjo 
grafienė, ponas Lenckis ir panelė Lencka?.. Nejaugi? .. Et, 
vėl pradedu... Vokulskis turi pakankamai proto ir negal- 
vos, jog iš to galėtų kas nors išeiti... Kiekvienas vai- 
kas iš karto suprastų, kad šita panelė, apskritai šalta kaip 
ledas, dabar kraustosi iš galvos dėl Rosio... Kaip jinai 
į jį spoksojo, kaip kartais tiesiog užsimiršdavo, ir dar kur — 
teatre, matant tūkstančiui žmonių!.. Ne, tai kvailystė. Tei- 
singai esu vadinamas romantiku. ..“ 

Ir ponas Ignacas vėl stengėsi galvoti apie ką kita. Jis 
netgi užsuko (nors buvo jau vėlus metas) į restoraną, ku- 
riame grojo orkestras: smuikas, fortepijonas ir arfa. Su- 
valgė porciją kepsnio su bulvėmis ir kopūstais, išgėrė bo- 
kalą alaus, paskui antrą bokalą, paskui trečią, ketvirtą. .. 
ir net septintą... Jis taip pagyvėjo, kad numetė ant lėkštės 
arfininkei dvi ketverges ir ėmė tyliai niūniuoti. Paskui jam 
atėjo į galvą, kad jis būtinai, net būtinai turi prisistatyti 
keturiems vokiečiams, kurie prie nuošalaus stalelio valgė 
krūtinine su žirniais. 

„O kodėl gi turėčiau jiems prisistatinėti?.. Tegul jie 
man prisistato“, — galvojo ponas Ignacas. 

Ir jis jau nebegalėjo nusikratyti mintimi, kad tie ketu- 
ri ponai privalo jam prisistatyti — ir kaip vyresniam, ir kaip 
buvusiam vengrų pėstininkų karininkui, o juk tie pėstinin- 
kai kaip reikiant mušė vokiečius. Jis net pašaukė pada- 
vėją, norėdamas pasiųsti ją pas tuos keturis ponus, val- 
gančius krūtininę, tik staiga smuikas, arfa ir fortepijonas 
užgrojo... „Marselietę“. 

Ponas Ignacas prisiminė Vengriją, pėstininkus, Augustą 
Kacą ir, jausdamas, kad akyse renkasi ašaros, kad dar 
kiek — ir pravirks, čiupo nuo stalo cilindrą, pirktą dar 
prieš prancūzų-prūsų karą, metė ant stalo rublį ir išbėgo iš 
restorano. 

Tik kai gatvėje į jį padvelkė gaivus oras, jis atsirėmė 
į dujinio žibinto stulpą ir paklausė: 

— Po velnių, nejaugi pasigėriau?.. Ne juokas! Septyni 
bokalai. .. 

Jis žygiavo namo, stengdamasis eiti kiek galėdamas tie- 
siau, ir tiktai dabar įsitikino, kad Varšuvos šaligatviai ne- 
paprastai nelygūs: kas keliolika žingsnių reikėjo sukti arba 
prie grindinio, arba prie namų sienų. Paskui (norėdamas 
įtikinti save, kad jo protas dar klestėte klesti) jis pradėjo 
skaičiuoti žvaigždes danguje. 

— Vienas... du... trys... septyni... septyni... Kas yra 
septyni?.. Aha, septyni bokalai alaus... Nejaugi aš iš tik- 
rųjų?.. Ko tas Stachas siuntė mane į teatrą?.. 

Namus jis atrado iš karto ir iš karto užčiuope skam- 
butį. Tačiau, paskambinęs kiemsargiui net septynis kartus, 
pajuto, kad reikia būtinai atsiremti į kampą tarp sienos 
ir vartų, ir ėmė skaičiuoti (ne iš reikalo, o tiktai šiaip sau), 
kiekgi minučių praeis, kol kiemsargis atidarys jam vartus? 
Šitaip nutaręs, jis išsitraukė laikrodį su sekundžių rodykle 
ir įsitikino, kad jau pusė antros. 

— Niekšas sargas! — sumurmėjo jis. — Man reikia 
keltis šeštą valandą, o jis iki pusės antros laiko mane 
gatvėje... | 

Laimė, kiemsargis tuoj pat atidarė vartelius, ir ponas 
Ignacas visiškai tvirtu, netgi perdaug tvirtu, tvirtų tvi- 
čiausiu žingsniu perėjo tarpuvartę, jausdamas, kad jo ci- 
lindras truputį pakrypo ant ausies, bet tik truputėlį. Paskui, 
ba jokio vargo suradęs savo buto duris, jis keletą kartų 
bergždžiai mėgino įkišti raktą į užrakto skylę. Užčiuopė 
pirštu skylę, spaudė raktą taip smarkiai, kaip niekados, ir 
vis tiek negalėjo pataikyti. 

— Nejaugi aš iš tiesų?.. 

Kaip tik tą akimirką durys atsidarė, ir vienaakis jo 
pudelis Iras, nepakildamas nuo pakloto, porą kartų am- 
telėjo: 

— Taip!.. Taipl.. 

— Nutilk, bjaurus paršel.. — sumurmėjo ponas Ignacas 
ir, nedegdamas lempos, nusirengė ir atsigulė. 

Jį kankino baisūs sapnai. Sapnavo, o gal jam tik vai- 
denosi, kad vis dar tebėra teatre ir mato Vokulskį, išplės- 
tomis akimis spoksantį į vieną ložę. Toje ložėje sėdėjo 
grafienė, ponas Lenckis ir panelė Izabelė. Žeckiui rodėsi, 
kad Vokulskis šitaip žiūri į panelę Izabelę. 

— Negalimas dalykas! — sušnibždėjo jis. — Stachas ne 
toks jau kvailas... 

Tuo tarpu (visa tai sapne) panelė Izabelė pakilo ir išėjo 
iš ložės, o Vokulskis — paskui ją, vis nenuleisdamas nuo 
jos akių, tarytum užmagnetizuotas. Panelė Izabelė išėjo 
į gatvę, perėjo per Teatro aikštę ir lengvai įlipo į rotušės 
bokštą, o Vokulskis — paskui ją, vis nenuleisdamas nuo 

jos akių. O paskui panele Izabele, kaip paukštis pakilusi 
nuo rotušės bokšto, perskrido ant teatro stogo, o Vokuls- 
kis šoko skristi paskui ją, bet nepalėkė ir dribo žemėn nuo 


pat viršaus — tas pat kaip nuo dešimto aukšto. .. 

— Jėzau! Marijal.. — sudejavo Žeckis, šokdamas iš 
lovos. 

— Taip!.. Taip!.. — pro miegą suamsėjo Iras. 

— Na, matyt, aš visiškai girtas, — sumurmėjo ponas 


Ignacas, vėl atsiguldamas ir nekantriai užsitraukdamas ant- 
klodę, po kuria vis tiek drebėjo. 

Kelias valandėles jis gulėjo atsimerkęs, ir vėl jam ėmė 
vaidentis, kad jis teatre, kaip tik pasibaigus trečiajam 
veiksmui, kai cukrainininkas Pifkė turėjo paduoti Rosiui 
Varšuvos ir jos gražuolių albumą. Ponas Ignacas žiūri iš- 
pūtęs akis (juk Pifkė jį pavaduoja), žiūri išpūtęs akis, ir 
jį pagauna didžiausias siaubas, kai pamato begėdį Pifkę 
paduodant italui vietoj brangaus albumo kažkokį ryšulį, 
suvyniotą į popierių ir nerūpestingai perrištą virvute. 

Ir dar blogesnius dalykus mato ponas Ignacas. Italas 
ironiškai šypsosi, atriša virvutę, išvynioja popierių ir, ma- 
tant panelei Izabelei, Vokulskiui, grafienei ir tūkstančiui 
kitų žiūrovų, parodo... geltonas nankines kelnes su pri- 
juostėle priekyje ir su kilpomis apačioje, tas pačias kelnes, 
kurias ponas Ignacas dėvėjo garsiosios Sevastopolio kam- 
panijos laikaisl.. 

Visa tai jau ir taip baisu, bet niekšas Pifkė dar šau- 
kia: „Tai dovana nuo ponų Stanislavo Vokulskio, preky- 
bininko, ir Ignaco Žeckio, jo valdytojo!“ Visa salė kvatoja, 
visos akys ir visi smiliai nukrypsta į aštuntą parterio eilę, 
kaip tik į tą kėdę, kurioje sėdi ponas Ignacas. Nelaiminga- 
sis nori protestuoti, bet jaučia, kad balsas stingsta jam 
gerklėje, ir staiga, be visų tų nelaimių, pats kažkur pra- 
smenga. Jį praryja neišmatuojamas ir neaprėpiamas nebū- 
ties vandenynas, kuriame turės pasilikti per amžių amžius, 
taip ir nepaaiškinęs teatro žiūrovams, kad nankinės kelnės 
su prijuostėle ir kilpomis klastingai pagrobtos iš jo su- 
venyrų rinkinio. 

Po šitos nelemtos nakties Žeckis nubudo tik be pen- 
kiolikos septintą. Jis žiūrėjo į laikrodį ir nenorėjo tikėti 
savo akimis, bet pagaliau patikėjo. Patikėjo netgi tuo, kad 
vakar buvo truputį įkaušęs; tatai pagaliau aiškiai liudijo 
šioks toks galvos skausmas ir bendras visų sąnarių sugle- 
bimas. 

Tačiau visi tie liguisti reiškiniai ponui Žeckiui ne tiek 
kėlė nerimo, kiek vienas baisus simptomas, būtent: jam 
nesinorėjo eiti į parduotuvę!.. Dar blogiau — jis ne tik 
jautė tingulį, bet ir visiškai neteko ambicijos: užuot su- 
sigėdęs savo smukimo ir kovojęs su dykinėjimo instink- 
tais, jis, Žeckis, stengėsi surasti visokiausių priežasčių, kad 
tik galėtų ko ilgiau pasilikti namie. 

Čia jam rodėsi, kad serga Iras, kad rūdija niekados ne- 
iššautas dvivamzdis, čia vėl, kad žalioji lango užuolaida 
turi kažkokį defektą, pagaliau — kad arbata per karšta ir 
ją reikia gerti lėčiau negu paprastai. 

Dėl visų šių priežasčių ponas Ignacas pavėlavo į par- 
duotuve keturiasdešimt minučių ir, panarines galvą, tylu- 
tėliai nuslinko prie savo pulto. Jam rodėsi, kad kiekvienas 
iš „ponų“ (ir kaip tyčia, šiandien visi atėjo laiku), kad 
kiekvienas su didžiausia panieka žiūri į pamėlynavusius 
jo paakius, į papilkėjusį kaip žemė veidą ir truputį dre- 
bančias rankas. 

„Dar pagalvos, kad ištvirkavau!l“ — atsiduso nelaimin- 
gasis ponas Ignacas. 

Paskui išsitraukė buhalterijos knygas, pamirkė rašali- 
nėje plunksną ir apsimetė skaičiuojąs. Buvo tikras, kad 
nuo jo trenkia alumi kaip iš senos iš rūsio išmestos sta- 
tinės, ir visiškai rimtai ėmė svarstyti, ar nereikia jam po 
visų šių gėdingų poelgių prašytis atleidžiamam. 

„Prisigėriau... vėlai grįžau namo... vėlai atsikėliau... 
keturiasdešimt minučių pavėlavau į parduotuvę...“ 

Tą akimirką prie jo priėjo Kleinas su kažkokiu laišku. 

— Ant voko buvo užrašyta: „Labai skubu“, tai atplė- 
šiau, — pasakė skurdusis pardavėjas, paduodamas Žeckiui 
popierių. 

Ponas Ignacas atskleidė jį ir ėmė skaityti: 

„Kvailas arba niekšingas žmogau! Nors ir buvai 
gerų žmonių ne kartą įspėtas, vis dėlto perki namą, 
kuris virs tavo taip negarbingai susikrauto lobio ka- 
pu..." 


Ponas Ignacas pažvelgė į paskutinę eilutę, bet parašo 
nerado: laiškas buvo anoniminis. Pasižiūrėjo į voką — jis 
buvo adresuotas Vokulskiui. Paskui skaitė toliau: 


„Koks piktas likimas pakišo tave skersai kelio vie- 
nai kilmingai damai, kurios vyro vos nenužudei, o da- 
bar nori išplėšti iš jos namą, kuriame mirė jos mylimoji 
duktė?.. Kam tai darai?.. Kodėl moki, jeigu tai tiesa, 
net devyniasdešimt tūkstančių rublių už namą, kuris 
nevertas ir septyniasdešimt tūkstančių?.. Tai tavo juo- 
dos sielos paslaptys, ir kada nors Dievo teisybė jas at- 
skleis, o dori žmonės paniekins. 

Taigi apsigalvok, kol dar laikas. Nežudyk savo sie- 
los ir turto ir nenuodyk ramybės kilmingai damai, kuri, 
nepaguodžiamai gedėdama mirusios dukters, vienintelį 
dabar džiaugsmą teturi, kad gali sėdėti kambaryje, ku- 
riame jos nelaimingas kūdikis atidavė Dievui sielą. At- 
sipeikėk, maldauju — tau gera linkinti...“ 


Perskaitęs laišką, ponas Ignacas papurtė galvą. 

— Nieko nesuprantu, — pasakė jis. — Tik labai abejoju, 
kad ši dama linkėtų gero. 

Kleinas bailiai apsižvalgė ir, įsitikinęs, kad niekas jų 
neseka, sušnibždėjo: 

— Mat šeimininkas, atrodo, perka Lenckio namą, kurį 
kreditoriai rytoj parduosią iš varžytynių. .. 

— Stachas... tai yra... ponas Vokulskis perka namą?.. 


— Taip, taip... — linkčiojo Kleinas. — Bet perka ne 
savo vardu, o senio Šlangbaumo... Bent taip kalba nuo- 
mininkai — juk ir aš gyvenu tame name. 


— Už devyniasdešimt tūkstančių rublių?.. 

— Taip. O kadangi baronienė Kšešovska norėtų nupirkti 
tą namą už septyniasdešimt tūkstančių rublių, tai laiškas 
tikriausiai yra jos rašytas. Galėčiau net lažintis, kad jos, 
nes tai velniška boba... 

Į parduotuvę įėjęs pirkėjas paprašė parodyti skėtį, ir 
Kleinas turėjo pasitraukti nuo Žeckio. Pono Ignaco galvoje 
ėmė suktis labai keistos mintys. 

„Jeigu aš, — mąstė jis, — tuščiai praleidau vieną va- 
karą ir parduotuvėje viskas taip sutriko, tai kas pasidarys 
mūsų prekyboje, kai Stasius ištisas dienas ir savaites be 
jokio reikalo prasėdi italų teatre ir dar net nežinia kur?..“ 

Tačiau tuoj pat jis turėjo pripažinti, kad dėl jo kaltės 
parduotuvėje iš tikrųjų niekas ypatingai nesutriko, viskas 
liko beveik po senovei ir prekyba apskritai eina puikiai. 
Netgi, tiesą sakant, ir pats Vokulskis, kad ir keistai gy- 
vendamas, neužmiršta įmonės vadovo pareigų. 

„Bet kuriems galams jis nori sukišti į negyvas sienas 
devyniasdešimt tūkstančių rublių?.. Ir iš kur čia vėl atsi- 
randa tie Lenckiai?.. Nejaugi... Et! Stasekas ne toks jau 
kvailas..." 


Vis dėlto jam buvo neramu, pagalvojus, kad Vokulskis 
perka namą. 

— Pasiklausiu Henriką Šlangbaumą, — tarė jis, pakil- 
damas nuo pulto. 

Audinių skyriuje mažytis susikūprinęs Šlangbaumas pa- 
raudusiomis akimis ir įtūžusiu veidu, kaip paprastai, sukosi 
tarp lentynų, čia šokinėdamas kopėtėlėmis, čia visas pra- 
nykdamas tarp kartūno ritinių. Jis jau taip buvo įpratęs 
į savo karštligišką darbą, kad, nors pirkėjų ir nebūdavo, vis 
traukiodavo kokį nors medžiagos gabalą, išvyniodavo jį 
ir vėl suvyniodavo, paskui padėdavo į tinkamesnę vietą. 

Pamatęs poną Ignacą, Šlangbaumas liovėsi dirbęs savo 
bergždžią darbą ir nusišluostė nuo kaktos prakaitą. 


— Nelengva juk?..— tarė jis. 
— Kam gi jūs dėliojate tuos skudurus, kai nėra pirkė- 
jų? — paklausė Žeckis. 

 -— Kaipgi!.. Jeigu to nedaryčiau, tai užmirščiau, kur 
kas guli... kojos ir rankos surambėtų... Be to, jau ir 
įpratau. .. Jūs norite man ką pasakyti?.. 

Žeckis sumišo. 


— Ne... Taip sau norėjau pažiūrėti, kaip čia jums se- 


kasi... — atsakė ponas Ignacas, parausdamas, kiek tai 
buvo įmanoma jo metuose. 

„Nejaugi ir jis įtarinėja mane ir seka?.. — pagalvojo 
Šlangbaumas ir pyktelėjo. — Taip, tėvo teisybė... Dabar 


visi persekioja žydus. Netrukus jau teks užsiauginti žan- 
denas ir užsimaukšlinti šlikę...“ 

„Jis kažką žino!“ — pagalvojo Žeckis ir garsiai pasakė: 

— Rodos... rodos, jūsų gerbiamasis tėvas rytoj perka 
namą... pono Lenckio namą?.. 

— Nieko apie tai nežinau, — atsakė Šlangbaumas, nu- 
leisdamas akis. O sau pridūrė: 

„Mano senis perka namą Vokulskiui, o jie galvoja ir 
tikriausiai sako: „Štai, žiūrėkite, vėl žydas palūkininkas 
sužlugdė vieną kataliką, dargi didelį poną...“ 

„Jis kažką žino, tik nenori kalbėti, — galvojo Žečkis.— 
Vis tiek žydas...“ 

Jis dar kiek pasisukiojo po skyrių, — Šlangbaumas vėl 
palaikė tatai įtarinėjimu ir sekimu, — ir dūsaudamas su- 
grįžo į savo vietą. 

„Baisu, kad Stachas daugiau pasitiki žydais negu ma- 
nimi...* 

„Tačiau kam jis perka tą namą, kam susideda su Lenc- 
kiais?.. O gal neperka?.. Gal tai tik plepalai?..“ 

Jis taip bijojo, kad negyvose sienose bus palaidota de- 
vyniasdešimt tūkstančių rublių grynų pinigų, kad visą 
dieną vien apie tai tegalvojo. Vieną akimirką norėjo tiesiai 
paklausti Vokulskį, bet neišdrįso. 

„Stachas, — kalbėjo jis sau, — dabar bendrauja tik su 
ponais ir pasitiki žydais. Kas jam senis Žeckis!..* 

Tad nutarė rytoj nueiti į varžytynes ir pasižiūrėti, ar 
iš tikrųjų senis Šlangbaumas nupirks Lenckių namą ir ar 
įvaržys, kaip sakė Kleinas, iki devyniasdešimt tūkstančių 

tublių. Jeigu tai pasitvirtintų, vadinasi, ir visa kita — 
teisybė. 

Vidurdienį į parduotuvę užsuko Vokulskis, ėmė kalbėti 
su Žeckiu apie vakarykštį spektaklį ir klausinėjo, kodėl jis 
pabėgęs iš pirmos eilės ir padavęs Pifkei įteikti Rosiui 
skirtą albumą. Tačiau ponas Ignacas, slegiamas nuoskaudos 
ir kamuojamas daugybės abejonių dėl mylimojo Stacho, 
buvo paniuręs ir atsakinėjo tik puse lūpų. 

Vokulskis taip pat nutilo ir išėjo iš parduotuvės su 
kartėliu širdyje. 

„Visi nuo manęs nusigrežia, — kalbėjo jis sau, — net 
Ignacas... Net jis... Bet tu atlyginsi man už viską!..* — 
pridūrė jis jau gatvėje, žiūrėdamas Ujazdovos alėjos link. 

Vokulskiui išėjus, Žeckis atsargiai išklausinėjo tarnau- 
tojus, kur ir kelintą valandą vyksta namų varžytynės. Pas- 
kui paprašė Liseckį pavaduoti jį rytoj nuo dešimtos ryto 
iki antros popiet ir su dviguba energija įniko į sąskaitas. 
Jis mechaniškai (tačiau be klaidų) dėjo ilgus kaip Novi 
Sviato gatvė skaičių stulpelius, o protarpiais mąstė: 

„Šiandien tuščiai praleidau beveik valandą, rytoj pra- 
leisiu apie penkias valandas, ir vis todėl, kad Stachas dau- 
giau pasitiki Šlangbaumais negu manimi... Kam jam na- 
mas?.. Kurių velnių jis susideda su tuo subankrutavusiu 
Lenckiu?.. Ir kodėl jam šovė į galvą lakstyti į italų teat- 
Ią ir dar pirkti brangias dovanas tam bastūnui Rosiui?..“ 

"Nepakeldamas galvos nuo knygų, jis išsėdėjo prie pulto 
iki šeštos valandos ir buvo taip įsigilinęs į darbą, kad ne 
tik nepriiminėjo pinigų, bet net nematė ir negirdėjo pirkė- 
jų, kurie būriavosi ir ūžė parduotuvėje tarytum milžiniškos 
bitės avilyje. Nepastebėjo jis ir vieno visiškai nelaukto 
svečio, kurį visi pardavėjai sveikino šūkaudami ir garsiai 
bučiuodami. . 

Tik tada, kai atvykėlis pasilenkė prie jo ir suriko jam 
tiesiog į ausį: 

— Ponas Ignacai, tai aš!.. — Žeckis atsipeikėjo, pa- 
kėlė galvą, antakius ir akis ir — išvydo Mračevskį. .. 

— Ką?.. — paklausė ponas Ignacas, žiūrėdamas į jau- 
nąjį dabitą, kuris buvo įdegęs, suvyriškėjęs, o svarbiau- 
sia — pastorėjęs. 

— Na, kaip... kas girdėti? ..— klausinėjo toliau ponas 
Ignacas, paduodamas jam ranką. — Kas iš politikos?.. 

— Nieko naujo, — atsakė Mračevskis. — Berlyno kong- 
resas dirba savo darbą, austrai paims Bosniją. 

— Na, na, na... juokai, juokail.. O kas girdėti apie 
jaunąjį Napoleoną? 

— Mokosi Anglijoje, karo mokykloje, ir, rodos, įsimy- 
lėjęs kažkokią artistę. .. 

— Iš karto jau įsimylėjęs!.. — sarkastiškai pakartojo 
ponas Ignacas. — O į Prancūziją negrįžta?.. O kaip pats 
laikais? .. Iš kur čia atsiradai?.. Na, greičiau pasakok! — 
linksmai sušuko Žeckis, tapšnodamas jam per petį. — Ka- 
da atvažiavai?.. 

— O, tai visa istorija! — atsakė Mračevskis, krisdamas 
į krėslą. — Mudu su Suzinu atvažiavome šiandien vie- 
nuoliktą ryto... Nuo pirmos iki trečios buvome pas Vo- 
kulskį, paskui aš valandėlę užbėgau pas motiną ir valandė- 
lę pas ponią Stavską... Puiki moteris, ar ne?.. 

— Stavska?.. Stavska?.. — mėgino prisiminti Žeckis, 
trindamasis ranka kaktą. 

— Juk jūs ją pažįstate. Toji gražuolė su dukrele... Ji 
jums dargi taip patiko. .. 


— Ak, šital.. Žinau... Ne tiek man patiko, — at- 
siduso Žeckis, — tik maniau, kad iš jos būtų gera žmona 
Stachui. .. 

— Na, ir geras gi jūs, — nusijuokė Mračevskis. — Betgi 
ji turi vyrą... 

— Vyrą? 


— Žinoma. Pagaliau ir pavardė garsi. Prieš ketverius 
metus pabėgo vargšelis į užsienį, nes buvo apkaltintas nu- 
žudęs tą... 

— Aha, prisimenu!l.. Vadinasi, tai jis?.. Kodėl gi jis 
nesugIrįžo? Juk paaiškėjo, kad jis nekaltas? .. 

— Žinoma, nekaltas, — kalbėjo toliau Mračevskis. — 
Bet apie jį, kai nurūko anuomet į Ameriką, iki šios dienos 
nėra jokios žinios. Turbūt pražuvo kur nors, vargšelis, 
o moteris liko viena — nei mergina, nei našlė... Baisus 
likimas!.. Išlaikyti visą šeimą iš siuvinėjimo, iš fortepijo- 
no ir anglų kalbos pamokų... Dirbti visą dieną kaip jau- 
čiui ir dar neturėti vyro... Vargšės tos moterys!.. Mudu, 
ponas Ignacai, neišsilaikytume taip ilgai skaistybėje, ką? .. 
O, senas kvailys... 

— Kas kvailys? — paklausė Žeckis, apstulbintas netikėto 
sakinio. 

— Kas gi daugiau, jei ne Vokulskis, — atsakė Mra- 
čevskis. — Suzinas važiuoja į Paryžių užpirkti daug kaž- 
kokių prekių ir nori būtinai paimti jį su savimi. Kelionė 
mūsų seniui nekaštuotų nė grašio, gyventų kaip kuni- 
gaikštis, nes juo toliau Suzinas nuvažiuoja nuo žmonos, 
juo darosi dosnesnis... Et! Ir uždirbtų apie dešimt tūks- 
tančių rublių. 

— Stachas... tai yra mūsų šeimininkas uždirbtų dešimt 
tūkstančių? — paklausė Žeckis. 

— Žinoma. Bet ką padarysi, jeigu jau taip sukvailėjo. .. 

— Na, na... ponas Mračevski!.. — griežtai sudraudė 
jį ponas Ignacas. 

— Garbės žodis, sukvailėjo. Aš juk žinau, kad jis vis 
tiek važiuoja į Paryžiaus parodą, gal dar šią ar kitą sa- 
vaitę. .. 

— Teisybė. 

— Tad ar ne geriau būtų važiuoti su Suzinu, neišleisti 
nė grašio ir dar tiek uždirbti?.. Kokias dvi valandas Su- 
zinas maldavo jį: „Važiuok su manimi, Stanislavai Petro- 
vičiau!“ Prašė, įkalbinėjo — niekas nepadėjo. Vokulskis 
vis: „Ne ir ne!.." Sakėsi turįs čia kažkokių reikalų... 

— Na, turi... — įterpė Žeckis. 

— O taip, turi... — mėgdžiodamas jį, pakartojo Mra- 
čevskis. — Didžiausias jo reikalas yra neįžeisti Suzino, ku- 
ris padėjo jam pralobti, dabar teikia didžiulį kreditą ir ne 

kartą man yra sakęs, kad nenurims, kol Stanislavas Pet- 
rovičius nesusikraus nors milijono rublių... Ir tokiam bi- 
čiuliui atsisakyti padaryti smulkią paslaugą, kuri, be to, 
išsimokės šimteriopai! — karščiavosi Mračevskis. 

Ponas Ignacas buvo kažką besakąs, bet čia pat prikan- 
do lūpą. Nedaug tetrūko, kad būtų išsiplepėjęs, jog Vo- 
kulskis perka Lenckio namą ir siuntinėja Rosiui tokias 
brangias dovanas. 


Prie pulto priėjo Kleinas su Liseckiu. Mračevskis, pa- 
matęs, kad jie neužimti, ėmė kalbėtis su jais, ir ponas Ig- 
nacas vėl pasiliko vienas prie savo sąskaitų knygos. 

„Vargas! — galvojo jis. — Kodėl tas Stachas nevažiuo- 
ja veltui į Paryžių ir dargi nuteikia prieš save Suziną?.. 
Kokia piktoji dvasia supainiojo jį su tais Lenckiais?.. Ne- 
jaugi?.. Et, juk jis ne toks kvailas... Vis dėlto gaila tos 
kelionės ir dešimt tūkstančių rublių... Dieve mano! Kaip 
žmonės keičiasi...“ 

Jis panarino galvą ir, vedžiodamas pirštu per puslapį 
iš apačios į viršų arba iš viršaus žemyn, toliau dėjo skai- 
čių stulpelius — ilgus kaip Novi Sviato ir Krokuvos prie- 
miesčio gatvės. Dėjo skaičius be jokios klaidos, netgi kaž- 
ką sau tylomis niūniuodamas, ir tuo pačiu metu galvojo, 
kad jo Stachas rieda žemyn kažkokia nelemta nuožulnia 
plokštuma. 

„Be reikalo, — šnibždėjo jam slaptas balsas iš širdies gi- 
lumos, — be reikalo!.. Stachas įsipainiojo į stambią avan- 
tiūrą... Tikriausiai į politinę avantiūrą, nes toks žmogus 
kaip jis neitų iš proto dėl moters, nors ji būtų ir ta pati 
panelė... Ak, po velnių, suklydau!.. Atsisako, paniekina 
dešimt tūkstančių rublių — jis, kuris prieš aštuonerius me- 
tus skolindavosi iš manęs po dešimt rublių per mėnesį, 
kad galėtų šiaip taip prasimaitinti... O dabar meta į balą 
dešimt tūkstančių rublių, kiša į namą devyniasdešimt tūks- 
tančių, perka aktoriams dovanas po keliasdešimt rublių. .. 
Kaip Dievą myliu, nieko nesuprantu! Ir tai, girdi, pozityvis- 
tas, realiai mąstąs žmogus... Mane visi vadina senu ro- 

mantiku, bet tokių kvailysčių nedaryčiau... Nors, jeigu įsi- 
painiojo į politiką...“ 

Šitaip bemąstant, jam praėjo visas laikas iki parduotu- 
vės uždarymo. Galvą truputį skaudėjo, tad nuėjo pasi- 
vaikščioti į Novi Zjazdą, o parėjęs namo, anksti atsigulė. 

„Rytoj, — tarė jis sau, — pagaliau sužinosiu teisybę. 
Jeigu Šlangbaumas nupirks Lenckio namą ir duos devy- 
niasdešimt tūkstančių rublių, vadinasi, jis iš tikrųjų yra 
statytinis, ir tada Stachas — žuvęs žmogus... O gal Stachas 
visai neperka namo, gal visa tai plepalai? ..“ 

Jis užmigo ir susapnavo kažkokį didelį namą, o viena- 
me jo lange panelę Izabele; šalia jo gatvėje stovįs Vo- 
kulskis veržiasi bėgti pas ją. Veltui ponas Ignacas mėgi- 
na jį sulaikyti, visas net suprakaitavęs. Vokulskis ištrūksta 
ir pranyksta namo vartuose. 

„Stachai, grįžk!.." — rėkia ponas Ignacas, matydamas, 
kad namas pradeda svyruoti. 

Ir štai namas griūva. Panelė Izabelė šypsodamasi iš- 
skrenda iš jo kaip paukštis, o Vokulskio nematyti. .. 

„Gal įbėgo į kiemą ir liko gyvas..." — galvoja ponas 
Ignacas ir nubunda, o jo širdis smarkiai plaka. 

Iš ryto ponas Ignacas pramerkia akis kelias minutes 
prieš šeštą; prisimena, kad kaip tik šiandien parduodamas 
iš varžytynių Lenckio namas, kad turi nueiti pasižiūrėti to 
reginio, — ir šoka iš lovos kaip spyruoklė. Bėga basas prie 
didžiojo dubens, apsipila visas šaltu vandeniu ir, žiūrinėda- 
mas savo plonas kaip lazdos kojas, murma: 

— Rodos, truputį nutukau. 

Per sudėtingą prausimosi procedūrą ponas Ignacas šian- 
dien pakelia didelį triukšmą ir pažadina Irą. Murzinas pu- 
delis pramerkia savo vienintelę sveiką akį ir, matyt, pa- 
stebėjęs nepaprastą šeimininko pagyvėjimą, nušoka nuo 
skrynios ant grindų. 

Jis raivosi, žiovauja, ištiesia atgal pirmą vieną koją, 
paskui antrą koją, paskui valandėlę atsitupia prie lango, už 
kurio girdėti širdį veriantis pjaunamos vištos riksmas, ir 
supratęs, kad iš tikrųjų nieko neatsitiko, sugrįžta ant savo 

pakloto. Iš atsargumo, o gal supykęs, kad šeimininkas be 
reikalo sukėlė aliarmą, jis nusigręžia nuo jo nugara, 0 no- 
simi ir uodega pasisuka į sieną, tarsi norėdamas pasakyti 
ponui Ignacui: 

„Geriau jau nematysiu tavo liesybės.“ 

Žeckis akimirksniu apsirengia, žaibo greitumu išgeria 
arbatą, nežiūrėdamas nei į virtuvą, nei į tarną, kuris jį at- 
nešė. Paskui nubėga į dar uždarytą parduotuvę, tris va- 
landas iš eilės skaičiuoja, nekreipdamas dėmesio į pirkė- 
jus ir tarnautojų šnekas, ir lygiai dešimtą sako Liseckiui: 

— Ponas Lisecki, aš sugrįšiu antrą... 

— Pasaulio pabaiga! — murma Liseckis. — Matyt, at- 
sitiko kažkas nepaprasta, jeigu šis kelmas tokiu metu eina 
į miestą... 

Šaligatvyje priešais parduotuvę sustojusį poną Ignacą 
staiga ima graužti sąžinė. 

„Ką aš šiandien darau?.. — galvoja jis. — Tegul ten 
ir rūmai, ne tik paprasti namai, išvaržomi — kas gi man?..“ 

Ir jis svyruoja: ar eiti į varžytynes, ar grįžti į darbą? 
Bet tuo tarpu pamato pravažiuojant vežiką, o jo ekipaže — 
juodai apsirengusią aukštą, liesą ir sunykusią damą. Ji kaip 
tik žiūri į jų parduotuvę, ir jos įdubusiose akyse ir truputį 
pamėlynavusiose lūpose Žeckis pastebi didelę neapykantą. 


— Dievaži, tai baronienė Kšešovska... — šnibžda ponas 
Ignacas. — Žinoma, ji važiuoja į varžytynes... Tai tau 
gražiausia!.. 


Tačiau jame pabunda abejonės. Kažin, ar baronienė 
į varžytynes važiuoja; gal visa tai plepalai?.. ,(Vertėtų pa- 
tikrinti“, — galvoja ponas Ignacas, užmiršdamas savo val- 
dytojiškas ir seniausiojo pardavėjo pareigas, ir nuseka pas- 
kui vežiką. Sulysę arkliai velkasi taip lėtai, kad ponas Ig- 
nacas gali stebėti vežimą per visą kelią iki Zigmunto ko- 
lonos. Toje vietoje vežikas pasuka kairėn, o Žeckis pagal- 
voja: 

„Aišku, kad boba važiuoja į Miodovą gatvę. Jotų ant 
šluotos — pigiau kaštuotų...“ 

Per Rezlerio namo kiemą (šis namas primena jam už- 
vakarykštį girtuokliavimą) ir Senatorių gatve ponas Igna- 
cas išeina į Miodovą gatvę. Eidamas pro Novickio arbatos 
krautuvę, jis valandėlę užsuka į vidų pasisveikinti su šei- 
mininku ir skuba toliau, murmėdamas: 

— Ką jis pagalvos, pamatęs mane šiuo metu gatvėje?.. 
Žinoma, pagalvos, kad esu niekam tikęs valdytojas, kuris, 
užuot sėdėjęs parduotuvėje, valkiojasi po miestą... Tokia 
jau mano dalia!.. 

Kol ponas Ignacas pasiekia teismą, jį visą laiką graužia 
sąžinė. Jis mato ją pasivertusią barzdotu milžinų, kuris, 
apsivilkęs geltonu atlasiniu švarku ir tokiomis pat kelnė- 
mis, geraširdiškai, bet kartu ironiškai žiūri jam į akis ir 
sako: 

„Pasakykite man, gerbiamasis pone Žecki, kur tai. ma- 
tyta, kad padorus pirklys tokiu metu trankytųsi po mies- 
tą? Iš jūsų toks pat pirklys, kaip iš manęs balėto šokė- 
jas...“ 

Ir ponas Ignacas jaučia nieko negalėsiąs atsakyti savo 
griežtam teisėjui. Jis rausta, prakaituoja ir jau beveik nori 
grįžti prie savo sąskaitų (tik būtinai taip, kad jį pamatytų 
Novickis), bet staiga priešais išvysta buvusius Paco rūmus. 

— Čia bus varžytynės! — sako ponas Ignacas ir užmirš- 
ta sąžinės priekaištus. Barzdotasis milzinas su geltonu švar- 
ku jo akyse išsisklaido kaip migla. 

Apsižvalgęs ponas Ignacas pirmiausia pastebi, kad teis- 
mo rūmai turi dvejus milžiniškus vartus ir dvejas duris. 
Paskui jis pamato keturis nevienodus būrelius juodai ap- 
sirengusių žydų labai rimtais veidais. Ponas Ignacas neži- 
no, kur eiti, tačiau pasuka prie tų durų, prie kurių bū- 
riuojasi daugiausia žydų, numanydamas, kad kaip tik te- 
nai vyks varžytynės. 

Tuo momentu prie teismo rūmų privažiuoja karieta, 
o joje ponas Lenckis. Ponas Ignacas negali nuslopinti sa- 
vyje kylančios pagarbos jo gražiems žiliems ūsams ir ste- 
bisi jo gera nuotaika. Ponas Lenckis anaiptol nepanašus 
į subankrutavusį žmogų, kurio namas parduodamas iš var- 

žytynių, jis veikiau atrodo kaip milijonierius, kuris atva- 
žiavo pas notarą pasiimti nedidelės sumos — šimto kelias- 
dešimt tūkstančių rublių. 

Lenckis oriai išlipa iš karietos ir iškilmingai eina prie 
teismo durų, o tuo pačiu metu iš kitos gatvės pusės prie 
jo pribėga kažkoks džentelmenas, kuris iš visko atrodo 
kaip dykinėtojas, tačiau iš tikrųjų yra advokatas. Labai 
trumpai, netgi atsainiai pasisveikinęs, Lenckis paklausia: 


— Na?.. Kada?.. 

— Po valandėlės... gal kiek ilgiau... — atsako džen- 
telmenas. 

— Įsivaizduokite, — sako ponas Lenckis, geraširdiškai 
šypsodamasis, — vienas mano pažįstamas prieš savaitę ga- 


vo du šimtus tūkstančių rublių už savo namą, kuris jam 
kaštavo pusantro šimto tūkstančių. Manasis kaštavo šimtą 
tūkstančių, tad aš turėčiau gauti ne mažiau kaip šimtą 
dvidešimt penkis. .. 

— Hm!.. hm!.. — murma advokatas. 

O ponas Tomašas kalba toliau: 

— Tai, ką aš pasakysiu, jums atrodys juokinga, nes 
jūs mėgstate juoktis iš nuojautų ir sapnų, bet šiandien sap- 
navau, kad mano namas buvo parduotas už šimtą dvidešimt 
tūkstančių... Įsidėmėkite, aš sakau jums tai prieš varžy- 
tynes... Po kelių valandų įsitikinsite, kad nereikia juoktis 
iš sapnų... Yra dalykų danguje ir žemėje... 


— Hml!.. hm!.. — atsako advokatas, ir abu įeina pro 
pirmąsias rūmų duris. 
„Ačiū Dievui! — galvoja ponas Ignacas. — Jeigu Lenc- 


kis gaus už savo namą šimtą dvidešimt tūkstančių, tai 
Stachas nesumokės už jį devyniasdešimt tūkstančių rublių.“ 

Staiga kažkas lengvai paliečia jo petį. Ponas Ignacas 
atsigrežia ir pamato senį Šlangbaumą. 


— Gal jūs manęs ieškote? — klausia žilasis žydas, įdė- 
miai žvelgdamas jam į akis. 

— Ne, ne... — atsako sumišęs ponas Ignacas. 

— Jūs neturite man jokį reikalą pasakyti?.. — pakar- 


toja Šlangbaumas, mirksėdamas raudonais akių vokais. 

— Ne, ne... 

— Git!.. — sumurma Šlangbaumas ir pasitraukia prie 
savo bendratikių. 

Poną Ignacą nupurto šiurpas: Šlangbaumo pasirodymas 
šioje vietoje sukelia jam naujus įtarimus. Norėdamas juos 
išblaškyti, ponas Ignacas paklausia durininką, kur vyksta 
varžytynės. Durininkas parodo laiptus. 


Ponas Ignacas užbėga aukštyn ir atsiduria salėje. Jam 
krinta į akis daugybė žydų, kurie susikaupę klausosi kaž- 
kokios kalbos. Žeckis suvokia, kad dabar čia nagrinėjama 
byla, kad kalba prokuroras ir kaltina kažką padarius stam- 
bią aferą. Salėje tvanku; prokuroro žodžius retkarčiais nu- 
stelbia vežimų dardėjimas gatvėje. Teisėjai tartum snaudžia, 
advokatas žiovauja, kaltinamasis žiūri į juos, tarsi ketin- 
damas apdumti aukščiausios instancijos teismą, o žydai žiū- 
Ii į jį su užuojauta ir atidžiai klausosi kaltinamosios kal- 
bos. Kaskart, kai prokuroras iškelia smarkesnį kaltinimą, 
kai kurie iš jų raukosi ir pratisai suaimanuoja: „ai vai!..“ 

Ponas Ignacas išeina iš salės: ne dėl šios bylos jis čio- 
nai atėjo. 

Atsidūręs vėl ant laiptų, ponas Ignacas jau nori lipti 
į trečią aukštą, bet čia pro jį praeina baronienė Kšešovska; 
ji leidžiasi iš viršaus su kažkokiu vyriškiu, kuris iš pažiū- 
ros panėši į nuobodžiaujantį senovės kalbų mokytoją. Ta- 
čiau jis yra advokatas — tatai matyti iš sidabrinio ženk- 
lelio jo labai jau nunešioto frako atlape; o pilkos teisin- 
gumo tarno kelnės per kelius taip nusitrynusios, tarsi jų 
šeimininkas, užuot gynęs savo klientus, be paliovos būtų 
prisiekinėjęs meilę deivei Temidei. 

— Jeigu prasidės tik po valandos, — verksmingu balsu 
šneka Kšešovska, — tai nueisiu dabar į Kapucinų bažny- 
čią. .. Ar jums neatrodo... 

— Man neatrodo, kad nuo to, jog aplankysite Kapucinų 
bažnyčią, kitaip vyks varžytynės, — atsako nuobodžiaująs 
advokatas. 

— Jeigu jūs, ponas advokate, nuoširdžiai norėtumėte, 
jeigu palakstytumėte... 

Advokatas nusitrynusiomis kelnėmis nekantriai numoja 
ranka. 

-— Ai, gerbiamoji ponia, — sako jis, — aš jau tiek pri- 
silaksčiau dėl tų varžytynių, kad nors ši:ndiei man ga- 
lima truputį pasilsėti. Be to, po kelių minučių turiu daly- 
vauti nužudymo byloje... Ar matote anas gražias damasį?.. 
Jos visos atėjo paklausyti mano kalbos... Sensacinga 
byla!.. 

— Vadinasi, jūs paliekate mane? — sušunka baronienė. 

— Ne, ne, būsiu... būsiu salėje, — pertraukia ją advo- 
katas, — būsiu per varžytynes, tik leiskite man nors ke- 
letą minučių pagalvoti apie savo žudiką... 

Ir jis įbėga pro vienas praviras duris ir liepia durininkui 
nieko neleisti. 

— O Dievel — balsiai skundžiasi baronienė. — Net 
niekšingas žudikas turi gynėją, o vargšė vieniša moteris 
negali surasti žmogaus, kuris apgintų jos garbę, jos ramy- 
bę, jos turtą... 

Kadangi ponas Ignacas neketina būti tuo žmogumi, tad 
greitai pasileidžia žemyn, apstumdydamas jaunas puošnias 
gražuoles, kurias čionai atvarė smalsumas bei noras pa- 
siklausyti garsiosios nužudymo bylos. Juk tai įdomiau 
negu teatras, nes teismo spektaklio dalyviai vaidina jeigu 
ne geriau, tai, be abejo, tikroviškiau negu dramos ak- 
toriai. 

Ant laiptų vis dar girdėti, kaip skundžiasi ponia Kše- 
šovska ir juokiasi jaunos puošnios gražuolės, skubančios 
pamatyti žudiką, sukruvintus drabužius, kirvį, kuriuo jis 
nužudė savo auką, ir prakaituojančius teisėjus. Ponas Ig- 
nacas iššoka iš vestibiulio ir perbėga net į kitą gatvės pu- 
sę; Kapitulos ir Miodovos gatvių kampe įsmunka į cukrai- 
nę ir pasislepia tokiame tamsiame kampe, kuriame jo ne- 
pažintų nė ponia Kšešovska. 

Užsakęs puodelį šokolado su plakta grietinėle, jis už- 
sidengia suplyšusiu laikraščiu ir pamato, kad tame ma- 
žame kambarėlyje yra ir kitas, dar tamsesnis kampas, ku- 
riame sėdi vienas gana apkūnus ponas ir kažkoks susi- 

kūprinęs žydas. Ponas Ignacas mano, kad solidusis ponas 
yra mažų mažiausia grafas ir valdo didžiulius dvarus Uk- 
rainoje, o žydas — jo prekybinis tarpininkas; tuo tarpu jis 
nugirsta juodu šitaip šnekantis: 

— Mielas pone, — sako žydas, — jeigu ne tas, kad 
tamstos Varšuvoje niekas nepažįsta, tai aš neduočiau tams- 
tai už šitą reikalą nė dešimt rublių. O dabar uždirbsi tams- 
ta dvidešimt penkis... 

— Ir turėsiu visą valandą stovėti tvankioje salėje! — 
niurna drūtasis ponas. 


— Teisybė, — toliau kalba žydas, — mūsų amžiuje sun- 
ku stovėti, bet tokie pinigai taip pat po kojomis nesimė- 
to... O kokią turėsi tamsta reputaciją, kai visi sužinos, 


kad tamsta norėjai nupirkti namą už aštuoniasdešimt tūks- 
tančių rublių? 

— Tebūnie taip. Bet dvidešimt penkis rublius klokite 
ant stalo... 

— Gink Dieve! — atsako žydas. — Tamsta gausi į ran- 
kas penkis rublius, o dvidešimt bus sumokėta tam nelai- 
mingam Zeligui Kupfermanui, kuris jau dveji metai iš jūsų 
nė grašio nematė, nors teismas jam ir priteisė. 

Drūtasis ponas trenkia kumščiu į marmurinį stalelį ir 
nori išeiti. Kuprotasis žydas čiumpa jį už skverno, vėl pa- 
sisodina ir siūlo šešis rublius grynais. 

Kelias minutes pasiderėjusios, šalys sulygo, kad bus 
išmokėti aštuoni rubliai, iš kurių septyni po varžytynių, 
o rublis tučtuojau. Žydas dar spiriasi, bet solidusis ponas 
vienu argumentu išsklaido jo abejones: 

— Juk, po velnių, turiu užmokėti už arbatą ir pyra- 
gaičius! 

Žydas atsidūsta, ištraukia iš taukuotos piniginės labiau- 
siai suplyšusį popierėlį ir, išlyginęs jį, padeda ant mar- 
murinio stalelio. Paskui atsistoja ir tingiai nužingsniuoja 
prie durų, o ponas Ignacas pro skylę laikraštyje pamato, 
jog tai senasis Šlangbaumas. 

Ponas Ignacas skubiai išgeria šokoladą ir išbėga iš cuk- 
rainės gatvėn. Jam jau įkyrėjo tos varžytynės, nuo kurių 

spengia ausyse ir ūžia galvoje, ir jis nori kaip nors pra- 
leisti likusį laiką. Pastebėjęs, kad Kapucinų bažnyčia at- 
dara, jis pasuka tenai, įsitikinęs, kad šventovėje susiras 
ramybe, malonią vėsumą ir, svarbiausia, bent nieko ne- 
girdės apie varžytynes. 

Jis įeina į bažnyčią ir iš tikrųjų atranda tenai ir tylą, 
ir vėsumą, ir dargi numirėlį ant katafalko; aplink jį pri- 
statyta žvakių, kurios dar nedega, ir pridėta gėlių, kurios 
jau nebekvepia. Jau kuris laikas ponas Ignacas nemėgsta 
žiūrėti į karstus, tad pasuka kairėn ir pastebi klūpančią 
moterį juodais drabužiais. Tai baronienė Kšešovska, nu- 
žemintai nuleidusi galvą; ji mušasi į krūtinę ir vis šluos- 
tosi nosine akis. 

„Be abejo, meldžiasi, kad Lenckio namas būtų parduotas 
už šešiasdešimt tūkstančių rublių“, — galvoja ponas Igna- 
cas. Tačiau stebėti ponią Kšešovską irgi neįdomu, tad jis 
tylutėliai pasitraukia ir pereina į dešinę bažnyčios pusę. 

Čia yra tik dvi moterys: viena pusbalsiu kalba ražan- 
čių, antra miega. Daugiau nieko, tik už kolonos matyti vi- 
dutinio ūgio vyras; nors ir pražilęs, jis laikosi labai tiesiai 
ir šnibžda maldą išdidžiai pakėlęs galvą. 

Žeckis atpažįsta, kad tai ponas Lenckis ir pagalvoja: 

„Esu tikras, jog prašo Dievą, kad jo namas būtų par- 
duotas už šimtą dvidešimt tūkstančių rublių...“ 

Paskui skubiai išeina iš bažnyčios, svarstydamas, kaipgi 
gerasis Dievas patenkins tokius prieštaringus ponios baro- 
nienės Kšešovskos ir pono Tomašo Lenckio prašymus. 

Nei cukrainėje, nei bažnyčioje neradęs to, ko ieškojo, 
ponas Ignacas ima vaikštinėti gatve netoli nuo teismo rū- 
mų. Jis neturi kur dėti akių; jam atrodo, kad kiekvienas 
praeivis pašaipiai žiūri į jį, tarsi norėdamas pasakyti: „Žiū- 
rėtum verčiau, senas tinginy, savo parduotuvės!“, o iš 
kiekvieno ekipažo, rodos, ims ir iššoks kuris nors parda- 
vėjas ir praneš, kad parduotuvė sudegė arba sugriuvo. Ir 
vėl pradeda galvoti: ar ne geriau būtų numoti ranka į vaI- 
žytynes ir sugrįžti prie savo knygų ir pulto, bet staiga 
išgirsta baisų riksmą. 

Kažkoks žydas iškišo galvą pro teismo salės langą ir 
kažką riktelėjo savo bendratikiams, kurie tučtuojau visu 
būriu pasileido prie durų, grūsdamiesi ir stumdydami ra- 
mius praeivius ir nekantriai trypdami kojomis, tarsi išgąs- 
dinta avių banda ankštoje avidėje. 

— Aha, jau prasidėjo varžytynės!.. — taria sau ponas 
Ignacas ir ima lipti paskui juos aukštyn. 

Staiga pajunta, kad kažkas iš užpakalio griebia jį už pe- 
ties, ir atsigręžęs pamato tą patį solidų porą, kuris cuk- 
rainėje gavo iš Šlangbaumo rublį rankpinigių. Drūtasis 
ponas, matyt, labai skuba, nes abiem kumščiais skinasi ke- 
lią per tirštą masę ir šaukia: 

— Iš kelio, smirdžiai, kai aš einu į varžytynes!.. 

Žydai — priešingai savo papratimui — prasiskiria ir žiūri 
į jį su pagarbia nuostaba. 

— Jis turbūt turi daug pinigų! — šnibžda vienas iš 
jų savo kaimynui. 

Ponas Ignacas, kuris nė iš tolo nėra toks drąsus kaip 
drūtasis ponas, nesiskverbia į priekį ir atsiduoda likimo 
malonei ir nemalonei. Aplink jį iš visų pusių kunkuliuoja 
žydų srautas. Priešais save jis mato taukuotą apykaklę, 
purviną šerpę ir dar purvinesnį sprandą; už nugaros jau- 
čia šviežių svogūnų kvapą; iš dešinės kažkieno žila barz- 
da remiasi į jo petį, o iš kairės stipri alkūnė taip smarkiai 
įsiremia jam į ranką, kad ji net nutirpsta. 

Jį maigo, stumdo, tampo už drabužių. Kažkas graibo už 
kojų, kažkas taikosi į kišenę, kažkas muša per nugarą. 
Vienu metu ponui Ignacui jau atrodo, kad jam bematant 
sulaužys krūtinę. Jis pakelia akis ir pamato, kad stovi 
jau tarpdury. Dar, dar truputį, ir jis bus suspaustas. .. 
Staiga pajunta priešais save tuščią vietą, atsitrenkia galva 
į kažkieno minkštimus, nelabai rūpestingai tepridengtus 
švarko skvernu, ir — atsiduria salėje. 

Atsikvepia. .. Užpakaly girdi riksmą, keiksmus ir laikas 
nuo laiko durininko balsą: 

— Ko jūs, ponai, taip grūdatės?.. Jūs gyvuliai, ponai, 
ar ką?.. 

„Nežinojau, kad taip sunku pakliūti į varžytynes!..* — 
atsidūsta ponas Ignacas. 

Jis pereina per dvi sales, tokias tuščias, kad jose ne- 
matyti nei pastatytos kėdės, nei įkaltos vinies, Šios salės 
yra kažkurio teisingumo skyriaus priemenės, tačiau jos abi 
šviesios ir smagios. Pro atdarus langus į vidų liejasi sau- 
lės spindulių srautai, skverbiasi karštas liepos vėjas, pri- 
sisunkęs Varšuvos dulkių. Ponas Ignacas girdi, kaip čirš- 
kia žvirbliai ir be paliovos darda vežimai, ir jį apima keis- 
tas disharmonijos jausmas. 

„Argi galimas dalykas, — galvoja jis, — kad teisme 
būtų tuščia kaip negyvenamame bute ir — taip linksma?..“ 

Jam atrodo, kad šiai salei, kurioje žmonės pasmerkiami 
amžinai arba laikinai kalėti, kur kas labiau tiktų pinučiais 
apkalti langai ir pilkos, nuo drėgmės lipnios ir grandinė- 
mis nukabinėtos sienos. 

Bet štai ir pagrindinė salė, į kurią veržiasi visi žydai 
ir kurioje vyksta pačios varžytynės. Ši patalpa tokia dide- 
lė, kad joje keturiasdešimt porų laisvai galėtų šokti ma- 
zurką, jeigu ne žemas barjeras, skiriąs salę į dvi dalis: 
publikai ir administracijai. Publikai skirtoje dalyje stovi 
keletas pintų sofų, antrojoje — pakyla, o ant jos didelis 
pasagos pavidalo stalas, uždengtas žalia gelumbe. Frie sta- 
lo ponas Ignacas pamato tris aukštus pareigūnus su gran- 
dinėmis ant kaklo ir išdidžiais kaip senatorių, veidais; tai 
antstoliai. Prieš kiekvieną pareigūną ant stalo guli krūva 
dokumentų, liečiančių parduoti skirtą nekilnojamąjį turtą. 
O tarp stalo ir barjero, taip pat ir prieš barjerą, susi- 
grūdeė būriai interesantų. Visi jie stovi užvertę galvas ir 
žiūri į antstolius taip susikaupę, kad jiems galėtų pavydėti 
ekstazės apimtieji ir dangiškuose regėjimuose paskendę at- 
siskyrėliai. 

Nors langai ir atdari, tačiau salėje dvelksi lyg hiacin- 
to, lyg seno kito kvapas. Ponas Ignacas supranta, kad tas 
kvapas eina nuo žydų apsiaustų. 

Salėje gana tylu, tik girdėti, kaip gatve darda vežimai. 
Antstoliai tyli, paskendę savo bylose, varžytynių dalyviai 

taip pat tyli, įsispoksoję į antstolius; kiti susirinkusieji, pa- 
siskirstę atskiromis grupėmis publikai skirtoje salės dalyje, 
kažką šnekasi, bet negarsiai. Nenori, kad kas juos nugirstų. 

Užtat juo geriau girdėti, kaip dejuoja baronienė Kše- 
šovska, kuri, įsitvėrusi savo advokatui į švarko atlapus, 
karščiuodamasi šneka: | 

— Maldauju jus, neišeikite... Na... duosiu jums viską, 
ko panorėsite... 

— Tik prašom negrasinti, baroniene! — atsako advo- 
katas. 

— Aš juk negrasinu, betgi nepalikite manęs!.. — jaus- 
mingai ir pakeltu balsu prašo baronienė. 

— Ateisiu į varžytynes, bet dabar turiu eiti pas savo 
žudiką... 

— Šitaip!.. Vadinasi, niekšą žmogžudį jūs užjaučiate 
daugiau negu apleistą moterį, kurios turtas, garbė, ra- 
mybė... 

Gelbėdamasis nuo įkyrios klientės, advokatas sprunka 
taip greitai, kad jo kelnės atrodo per kelius dar labiau nu- 
šiurusios negu iš tikrųjų. Baronienė nori bėgti paskui jį, 
bet pataiko į glėbį kažkokiai iš veido į zakristijoną pana- 
šiai žmogystai, užsidėjusiai tamsiai mėlynus akinius. 

— Ko jūs norite, brangioji ponia? — saldžiai klausia 
žmogysta su mėlynais akiniais. — Joks advokatas nekels 
jums namo kainos... Dėl to kreipkitės į mane... Duosite, 
ponia, vieną procentą nuo kiekvieno pridėto tūkstančio 
rublio ir dvidešimt rublelių išlaidoms... 


Baronienė Kšešovska šasteli atgal ir, atsilošusi kaip ak- 
torė, vaidinanti tragišką vaidmenį, atsako jam tiktai vienu 
žodžiu: 

— Šėtone!.. 

Akiniuotasis supranta, kad nepataikė, ir sumišęs pasi- 
traukia. Tučtuojau prie jo pribėga kita žmogysta tikro 
sukčiaus veidu ir kažką valandėlę jam šnibžda, labai gy- 
vai mosikuodama rankomis. Ponas Ignacas įsitikinęs, kad 
tuodu ponai tuojau susipeš; tačiau jie išsiskiria labai tai- 

kiai, 0 žmogysta sukčiaus veidu prieina prie baronienės 
Kšešovskos ir pusbalsiu sako: 

— Jeigu ponia baronienė sutinka šiek tiek surizikuoti, 
mes galime neprileisti net iki septyniasdešimt tūkstančių 
rublių. 

— Išgelbėtojau!.. — sušunka baronienė. — Priešais sa- 
ve matai nuskriaustą ir vienišą moterį, kurios turtas, garbė 
ir ramybė... 

— Kas man garbė, — atsako žmogysta sukčiaus veidu.— 
Ar duosite dešimt rublių rankpinigių? 

Abu pasitraukia į tolimiausią salės kampą ir pasislepia 
nuo pono Ignaco už būrelio žydų. Tame būrelyje stovi ir 
senis Šlangbaumas su kažkokiu jaunu bebarzdžiu žydu, to- 
kiu išblyškusiu ir sunykusiu, kad ponas Ignacas nuspren- 
džia, jog jis turbūt labai neseniai vedęs. Senasis Šlang- 
baumas kažką aiškina sunykusiajam žydeliui, o tasai nu- 
stebęs vis labiau plečia akis; bet ką senis jam aiškina — 
ponas Ignacas negali atspėti. 

Tad jis pasisuka į kitą pusę ir už kelių žingsnių nuo 
savęs pamato poną Lenckį ir jo advokatą, kuris aiškiai 
nuobodžiauja ir norėtų pasprukti. 

— Kad nors šimtą penkiolika... na, šimtą dešimt tūks- 
tančių!.. — sako ponas Lenckis. — Juk jūs, ponas advo- 
kate, turite žinoti kokius nors būdus... 

— Hm!.. hml.. — atsako advokatas, liūdnai žvilgčio- 
damas į duris. — Jūs reikalaujate per aukštos kainos... 
Šimtas dvidešimt tūkstančių už namą, kuris buvo įvertintas 
šešiasdešimt. .. 

— Bet juk man jis kaštavo šimtą tūkstančių. .. 

— Taip... Hm!.. hm!.. Jūs truputį permokėjote... 

— Tai aš, — pertraukia ponas Lenckis, —ir reikalauju 
tik šimto dešimt... Ir man atrodo, kad jau šiuo atveju jūs 
būtinai privalote man padėti... Juk yra kažkokių būdų, 
kurių aš, nebūdamas teisininkas, nežinau... 

— Hml!.. hm!.. — murma advokatas. 

Laimė, vienas iš jo kolegų (taip pat apsivilkęs fraku su 
sidabriniu ženkleliu) pakviečia jį iš salės. Po minutės prie 

Lenckio prieina iš veido į zakristijoną panaši žmogysta su 
mėlynais akiniais ir sako: 

— Ko jūs norite, ponas grafe?.. Joks advokatas nekels 
jums namo kainos... Dėl to kreipkitės į mane... Duosite, 
grafe, dvidešimt rublių išlaidoms ir vieną procentą nuo 
kiekvieno tūkstančio virš šešiasdešimt. .. 

Ponas Lenckis žiūri į zakristijoną su didžia panieka; jis 
netgi susikiša abi rankas į kelnių kišenes (jam ir pačiam 
tai atrodo keista) ir atrėžia: 

— Duosiu vieną procentą nuo kiekvieno tūkstančio virš 
šimto dvidešimt tūkstančių rublių... 

Zakristijonas su mėlynais akiniais nusilenkia, truktelė- 
damas kairiąją mentę, ir atsako: 

— Atleiskite, ponas grafe... 

— Palauk! — nutraukia jį ponas Lenckis. — Virš šimto 
dešimt. .. 

— Atleiskite. 

— Virš šimto... 

— Atleiskite. 

— Tegu jus perkūnas!.. Kiekgi nori?.. 

— Vieną procentėlį nuo sumos virš septyniasdešimt ir 
dvidešimt rublelių išlaidoms... — sako zakristijonas, nu- 
silenkdamas iki žemės. 

— Dešimt rublių imsi? — klausia ponas Lenckis, pa- 
mėlynavęs iš piktumo. 

— Aš ir rublelio neatsisakysiu. . . 

Ponas Lencekis išsitraukia didžiulę piniginę, išima iš 
jos visą pluoštą šlamančių dešimtrublių ir vieną iš jų pa- 
duoda zakristijonui, kuris nusilenkia iki žemės. 

— Pamatysite, jūsų šviesybe... — šnibžda zakristijonas. 

Šalia pono Ignaco stovi du žydai: vienas — aukštas, tam- 
saus gymio, juoda, net mėlyna, barzda, antras — praplikęs, 
su ilgomis, net švarko atlapus siekiančiomis žandenomis. 
Žandenuotasis džentelmenas, išvydęs pono Lenckio dešimt- 
rublines, šypsosi ir pusbalsiu sako juodaplaukiui gražuo- 
liui: 

— Jūs matot tuos pinigus ir tą poną? Girdit, kaip šla- 
ma tie pinigai?.. Jie džiaugiasi, kad mane pamatė... Su- 
prantat, ponas Cinaderi?.. 

— Ar Lenckis yra jūsų klientas? — klausia juodaplau- 
kis gražuolis. 

— Kodėl jis negali būti mano? 

— Ką jis turi? — klausia juodaplaukis. 

— Jis turi... jis turi seserį Krokuvoje, kuri, suprantat, 
užrašė jo dukteriai... 

— O jeigu jinai nieko neužrašė?.. 

Džentelmenas su žandenomis akimirką apstulbsta. 

— Tik prašau nekalbėti man tokių kvailysčių!.. Kodėl 
gi sesuo iš Krokuvos neužrašys jiems, jeigu ji serga?.. 

— Aš nieko nežinau, — atsako juodaplaukis gražuolis. 
(Ponas Ignacas širdyje pripažįsta, kad dar niekuomet ne- 
buvo matęs tokio gražaus vyro.) 

— Bet jis turi dukterį, ponas Cinaderi... — neramiai 
kalba toliau tasai su didžiulėmis žandenomis. — Jūs žinote 
jo dukterį, panelę Izabele, ponas Cinaderi?.. Aš pats duo- 
čiau jai nesiderėdamas šimtą rublių... 

— Aš duočiau pusantro šimto, — sako juodaplaukis 
gražuolis, — bet vis dėlto Lenckis — nepatikimas dalykas. 

— Nepatikimas?.. O Vokulskis — kas?.. 

— Ponas Vokulskis... na, tai stambus dalykas, — atsa- 
ko juodaplaukis. — Tiktai ji kvaila, ir Lenckis kvailas, ir 
visi jie kvaili. Ir jie pražudys tą Vokulskį, o jis jiems vis 
tiek nepadės... 

Ponui Ignacui aptemo akyse. 

— Jėzau, Marija! — šnibžda jis. — Vadinasi, net var- 
žytynėse jau plepama apie Vokulskį ir apie ją... Dargi 
pranašaujama, kad jinai jį pražudysianti... Jėzau, Marija!.. 

Palei stalą, už kurio sėdi antstoliai, kyla sambrūzdis; 
visi žiūrovai grūdasi artyn. Senis Šlangbaumas taip pat 
spraudžiasi prie stalo, linkteli jaunajam sunykusiam žydui 
ir nežymiai mirkteli oriajam ponui, su kuriuo neseniai kal- 
bėjosi cukrainėje. 

Įbėga ir Kšešovskos advokatas; nežiūrėdamas į ją, jis 
užima vietą priešais stalą ir murma antstoliui: 

— Greičiau, pone, greičiau, nes, dievaži, nėra laiko... 

Po kelių minučių į salę įeina nauja grupė žmonių: ve- 
dusi pora, — vyras, matyt, iš profesijos mėsininkas, -- 
sena dama su keliolikos metų anūku ir du ponai — vienas 
žilas, bet dar tvirtas, antras garbanotas, panašus į džiovi- 
ninką. Abiejų veidai kuklūs ir drabužiai panešioti, tačiau, 
jiems pasirodžius, žydai pradeda šnibždėtis ir rodyti į juos 
pirštais, reikšdami nuostabą ir pagarbą. 

Juodu sustoja taip arti prie pono Ignaco, kad jam no- 
rom nenorom tenka išklausyti patarimus, kuriuos žilasis 
ponas duoda garbanotajam: 

— Sakau tau, Ksaverai, daryk kaip aš. Aš neskubu, 
kaip Dievą myliu. Jau treji metai, sakau tau, noriu nusi- 
pirkti nedidelį namelį, taip už šimtą ar du šimtus tūkstan- 
čių, senatvei, bet neskubu. Perskaitau laikraščiuose, kokios 
trobos išvaržomos, neskubėdamas apžiūriu, paskaičiuoju 
galvoje, o paskui ateinu sau čionai ir klausausi, kiek žmo- 
nės duoda. Ir kai jau įgijau patyrimą ir šiemet, sakau, ką 
nors nupirksiu, kainos kaip tik negirdėtai pašoko, kad jas 
kur velniai, ir viską turiu iš naujo skaičiuoti!.. Bet kai 
jau dviese pradėsime klausytis, tai, sakau tau, tikrai ką 
nors nutaikysime. .. 

— Tylos!.. — suriko kažkas prie stalo. 

Salėje pasidarė tylu, o ponas Ignacas ėmė klausytis mū- 
rinio namo aprašymo: jis esąs ten ir ten, iš trijų fligelių, 
keturių aukštų, su sodu, sklypu ir t. t. Skelbiant šį svarbų 
dokumentą, ponas Lenckis čia rausta, čia bąla, o ponia 
Kšešovska kas akimirką kišasi prie nosies krištolinį fla- 
konėlį aukso apsodais. 

— Žinau tą namą! — staiga sušunka akiniuotoji žmo- 
gysta zakristijono veidu. — Žinau tą namą!.. Užsimerkus 
galima duoti šimtą dvidešimt tūkstančių rublių... 

— Ką jūs ten skiedžiate! — atsiliepia greta baronienės 
Kšešovskos stovįs vyras sukčiaus veidu. — Koks ten na- 
mas?.. Laužas... lavoninė!.. 

Ponas Lenckis parausta, net pasidaro mėlynas. Jis pa- 
moja zakristijonui ir pašnibždomis klausia: 
— Kas tas nenaudėlis?.. 


— Anast.. — klausia zakristijonas. — Tai aferistas! .. 
Nekreipkite, grafe, į jį dėmesio... — Ir vėl visa gerkle 
sušunka: — Garbės žodis, už tą namą drąsiai galima duoti 


šimtą trisdešimt tūkstančių. 

— Kas tas niekšas? — klausia baronienė žmogystą suk- 
čiaus veidu. — Kas tas žmogus mėlynais akiniais?.. 

— Anas?.. — atsako paklaustasis. — Tai žinomas afe- 
ristas. Neseniai sėdėjo Paviake... Nekreipkite į jį dėmesio, 
ponia... Net nusispjauti neverta... 

— Tyliau tenai! — šaukia nuo stalo valdininkas. 

Zakristijonas familiariai šypsodamasis mirkteli ponui 
Lenckiui ir ima skverbtis prie stalo, kur stovi varžytynių 
dalyviai. Jų ketvertas: baronienės advokatas, drūtasis po- 
nas, senis Šlangbaumas ir sunykėlis žydelis, šalia kurio at- 
sistoja zakristijonas. 


— Šešiasdešimt tūkstančių penki šimtai rublių, — tyliai 
sako ponios Kšešovskos advokatas. 
— Dievaži, daugiau neverta!..— pastebi žmogysta suk- 


čiaus veidu. 
Baronienė triumfuodama žvilgteli į poną Lenckį. 


— Šešiasdešimt penki... — atsiliepia orusis ponas. 

— Šešiasdešimt penki tūkstančiai ir šimtas rublių, — su- 
veblena išblyškęs Žydelis. 

— Šešiasdešimt šeši... — prideda Šlangbaumas. 

— Septyniasdešimt tūkstančių! — rėkia zakristijonas. 

— Ach! Ach! Ach!.. — pravirksta baronienė, susmuk- 


dama į pintą sofą. 
Jos advokatas skubiai pasitraukia nuo stalo ir išbėga 
ginti žudiko. 


— Septyniasdešimt penki tūkstančiai!.. — šaukia drū- 
tasis ponas. 
— Mirštu!.. — dejuoja baronienė. 


Salėje kyla sujudimas. Senas lietuvis griebia baronienę 
už parankės, bet ją atima iš jo Maruševičius, nežinia iš 

kur atsiradęs šią iškilmingą valandą. Atsirėmusi į Maru- 
ševičių. baronienė, garsiai raudodama, išeina iš salės, plūs- 
dama savo advokatą, teismą, konkurentus ir antstolius. 
Blyškiame pono Lenckio veide pasirodo šypsena, o tuo tar- 
pu sunykęs žydelis sako: 

— Aštuoniasdešimt tūkstančių ir šimtas rublių. .-. 

— Aštuoniasdešimt penki, — įterpia Šlangbaumas. 

Ponas Lenckis sužiuro, sukluso. Jis mato jau tik tris 
konkurentus ir girdi drūtojo pono žodžius: 

— Aštuoniasdešimt aštuoni tūkstančiai. . . 

— Aštuoniasdešimt aštuoni ir šimtas rublių, — sako su- 
nykęs žydelis. 

— Tegul būna devyniasdešimt, — užbaigia senis Šlang- 
baumas, trenkdamas ranka į stalą. 

— Devyniasdešimt tūkstančių, — sako antstolis, — 
vienas... 

Ponas Lenckis, pamiršęs etiketą, pasilenkia prie zakris- 
tijono ir šnibžda: 

— Na, varžykit gil.. 

— Ko gi jūs šykštite?.. — klausia zakristijonas suny- 
kusį žydelį. 

— O jūs ko taip stengiatės? — užpuola zakristijoną 


antrasis antstolis. — Nejaugi pirksite namą? .. Nešdinkitės 
iš čial.. 

— Devyniasdešimt tūkstančių rublių, du!l.. — šaukia 
antstolis. 


Lenckio veidas papilkėja. 

— Devyniasdešimt tūkstančių rublių... trys!..— pa- 
skelbia antstolis ir trenkia plaktuku į žalią gelumbę. 

— Šlangbaumas nupirko!.. — sušunka kažkieno balsas 
salėje. 

Ponas Lenckis apsižvalgo išsiblaškęs ir tiktai dabar pa- 
stebi savo advokatą. 


— Ponas advokate, — sako jis virpančiu balsu, — ši- 
taip netinka!.. 


— Kas netinka?.. 

— Netinka... Tai negarbinga!l.. — pasipiktinęs pakar- 
toja ponas Lenckis. 

— Kas netinka?.. — klausia jau šiek tiek susierzinęs 
advokatas. — Sumokėjus ipotekos skolą, jums liks dar 
trisdešimt tūkstančių rublių... 


— Bet man tas namas kaštavo šimtą tūkstančių ir, jei 
geriau būtų rū-pin-ta-si, galėjo būti parduotas už šimtą 
dvidešimt tūkstančių... 

— Taip, — pritaria zakristijonas, — namas vertas šim- 
to dvidešimt tūkstančių... 

-- Štai! Girdite, ponas advokate?.. — sako ponas Lenc- 
kis. — Jei būtų pasirūpinta... 

— Prašau, gerbiamasis, manęs neįžeidinėti!.. Klausote, 
ką patarinėja visokie įtartini tipai, sukčiai iš Paviako... 

— Na, prašau atleisti, — įsižeidžia zakristijonas. — Ne 
kiekvienas, kas sėdėjo Paviake, yra sukčius... O dėl pa- 
tarimų... 


— Taip... Namas buvo vertas šimto dvidešimt tūkstan- 
čių!.. — pritaria visai netikėtas sąjungininkas — žŽmogysta 
sukčiaus veidu. 

Ponas Lenckis žiūri į jį stiklinėmis akimis, vis dar ne- 
galėdamas suvokti, kas atsitiko. Neatsisveikinęs su advo- 
katu, jis užsideda salėje skrybėlę ir išeina, murmėdamas: 

— Per žydus ir advokatus netekau apie trisdešimt tūks- 
tančių rublių... Galima buvo gauti šimtą dvidešimt tūks- 
tančįių... 

Išeina ir senis Šlangbaumas. Jį užkalbina Cinaderis, ta- 
sai juodplaukis gražuolis, už kurį gražesnio ponas Ignacas 
niekuomet nebuvo mates. 

— Kokius jūs čia biznius darote, ponas Šlangbaumai? — 
sako juodplaukis gražuolis. — Tą namą galima buvo nu- 
pirkti už septyniasdešimt vieną tūkstantį. Jis dabar dau- 
giau nevertas... 

— Vienam nevertas, kitam vertas. Aš visuomet darau 
tiktai pelningus biznius, — susimąstęs atsako Šlangbaumas. 

Pagaliau ir Žeckis išeina iš salės, kurioje prasideda ki- 
tos varžytynės ir jau renkasi nauja publika. Ponas Ignacas 
pamažu leidžiasi laiptais ir mąsto: 

„Vadinasi, namą nupirko Šlangbaumas, dargi už devy- 
niasdešimt tūkstančių, kaip pranašavo Kleinas. Na, bet juk 
Šlangbaumas — ne Vokulskis... Stachas nepadarytų tokios 
kvailystės... Ne!.. Ir su ta panele Izabele tuščias daiktas, 
plepalai...“ 


Devynioliktasis skyrius 


PIRMAS ĮSPĖJIMAS 


Buvo jau pirma valanda, kai ponas Ignacas, susigėdęs 
ir neramus, grįžo į parduotuvę. Kaip galima veltui gaišti 
šitiek laiko... tokiu metu, kai esti daugiausia pirkėjų?.. 
O gal dar kokia nelaimė atsitiko?.. Ir koks malonumas 
valkiotis gatvėmis per tokį karštį, kvėpuoti dulkėmis ir 
įkaitusio asfalto smarve!.. 

Diena iš tikrųjų pasitaikė nepaprastai karšta ir saulėta: 
šaligatviai ir grindinio akmenys tvilko kaitra, prie skaI- 
dinių iškabų ir žibintų stulpų negalima buvo prisiliesti, 
o nuo tvieskiančios šviesos ponui Ignacui akyse pritvinko 
ašarų, akyse ėmė suktis juodi ratilai, per kuriuos jis nieko 
negalėjo matyti. 

„Jeigu būčiau Viešpats Dievas, — galvojo jis, — pusę 
liepos karščių pataupyčiau gruodžiui...“ 

Staiga ponas Ignacas pažvelgė į prekylangius (jis kaip 
tik ėjo pro šalį) ir apstulbo. Išstatytosios prekės jau antra 
savaitė nekeistos!.. Tos pačios statulėlės, majolika, vė- 
duoklės, tie patys lagaminėliai, pirštinės, skėčiai ir žais- 
lai! .. Argi matyta tokia netvarka? 

„Na ir niekšas aš! — tarė jis sau. — Užvakar pasigėriau, 
šiandien valkiojuosi po miestą... Velniop gali nueiti visa 
krautuvėlė, aišku kaip diena...“ 

Vos tik jis įžengė į parduotuvę, nežinodamas, ką jam 
labiau skauda — širdį ar kojas, — čia pat jį pasičiupo 

Mračevskis. Jis jau buvo varšuvietiškai apsikirpes, susišu- 
kavęs ir, kaip seniau, smarkiai prisikvėpinęs; niekieno ne- 
prašomas, jis padėjo aptarnauti pirkėjus, nors buvo dabar 
svečias, dargi iš taip toli atvykęs. Pardavėjai, žiūrėdami 
į jį, tiesiog stebėte stebėjosi. 

— Bijokite Dievo, ponas Ignacai, — sušuko jis, — jau 
tris valandas jūsų laukiu! Visi čia jūs kaip be galvų... 

Nekreipdamas dėmesio į kelis pirkėjus, su nuostaba 
žiūrinčius į juodu, jis paėmė Žeckį už parankės ir nusi- 
tempė į kambarį, kuriame stovėjo nedegamoji spinta. 

Tenai jis be ceremonijų įstūmė senąjį, darbe pražilusį 
pardavėją į kietą krėslą, atsistojo priešais jį, tragiškai už- 
laužęs rankas, kaip nusiminęs Žermonas prieš Violetą, ir 
tarė: 

— Štai kas, ponas Ignacai... Žinojau, kad, man iš čia 
išvažiavus, prekyba pairs, bet vis dėlto nemaniau, kad taip 
greitai... Kad jūs nesėdite parduotuvėje, tai dar tiek to — 
niekas neprakiurs. Bet senis kokias kvailystes išdarinėja, 
tiesiog skandalas!.. 

Atrodė, kad iš nustebimo ponui Ignacui akys ant kak- 
tos iššoks. 

— Atleiskite!.. — sušuko jis, keldamasis nuo krėslo. 

Tačiau Mračevskis pasodino jį atgal. 

— Atlei... 

— Tik prašau nieko nesakyti! — pertraukė jį kvapnusis 
jaunuolis. — Ar jūs žinote, kas darosi?.. Suzinas šiąnakt 
važiuoja į Berlyną pasimatyti su Bismarku, o paskui — 
į Paryžių, į parodą. Ir jis kalbina Vokulskį būtinai — ar 
girdite? — būtinai važiuoti su juo. O tas mul... 

— Ponas Mračevski!.. Kaip jūs drįstate... 

— Aš jau iš prigimties esu drąsus, o Vokulskis puspro- 
tis! .. Tik šiandien viską sužinojau... Ar jūs žinote, kiek 
mūsų senis galėtų Paryžiuje su Suzinu uždirbti?.. Ne 
dešimt, o penkiasdešimt tūkstančių... rublių, ponas Žec- 
ki!.. Ir tas asilas ne tik nenori šiandien važiuoti, bet dar 
sako, kad apskritai dar nežinąs, kada važiuosiąs... Jis 
nežino, o Suzinas gali laukti daugiausia kelias dienas. 

— O ką Suzinas?.. — tyliai paklausė visai nebesusi- 
vokdamas ponas Ignacas. 

— Suzinas?.. Pyksta ir, blogiausia, jaučiasi įžeistas. 
Sako, kad Stanislavas Petrovičius jau nebe toks, koks bu- 
vo, kad jį niekinąs... Žodžiu, skandalas!.. Penkiasdešimt 
tūkstančių rublių pelno ir nemokama kelionė. Na, pats pa- 
galvokite, argi tokiomis salygomis net pats šventasis Sta- 
nislavas Kostka nevažiuotų į Paryžių?.. 

— Tikriausiai važiuotų! — sumurmėjo ponas Ignacas. — 
O kur dabar Stachas... tai yra ponas Vokulskis? — pa- 
klausė jis atsistodamas. 

— Jūsų bute, rešo ataskaitą Suzinui. Pamatysite, ko ne- 
teksite per tuos pokštus. 

Kabineto durys prasivėrė, ir pasirodė Kleinas, laikyda- 
mas rankoje laišką. 

— Lenckių tarnas atnešė laišką šeimininkui, — pasakė 
jis. — Gal jūs nunešite, nes jis šiandien velniškai piktas... 

Ponas Ignacas paėmė į rankas žydrą voką, papuoštą ne- 
užmirštuolių raštais, bet eiti nesiryžo. Tuo tarpų Mračevs- 
kis žvilgtelėjo jam per petį ir perskaitė adresą. 


— Laiškas nuo Beliutės! — sušuko jis. — Viskas aiš- 
ku!.. — Ir juokdamasis išbėgo iš kabineto. 
— Po velnių! — sumurmėjo ponas Ignacas. — Nejaugi 


visi tie plepalai galėtų būti tiesa? .. Vadinasi, dėl jos jis 
išleidžia devyniasdešimt tūkstančių namui pirkti ir praran- 
da penkiasdešimt, kuriuos jam žada Suzinas?.. Iš viso — 
šimtas keturiasdešimt tūkstančių rublių!.. O ta karieta, 
o tos lenktynės, o tos aukos labdarybei?.. O... o tas 
Rosis, į kurį panelė Izabelė spokso taip karštai, kaip žy- 
das į savo dešimt įsakymų?.. Ehe!.. Daugiau nebesiter- 
liosiu. .. 

Jis susisegė visas švarko sagas, pasitempė ir su laišku 
nuėjo į savo butą. Tik dabar jis pastebėjo, kad jo batai 
truputį girgžda, ir nuo to jam pasidarė šiek tiek lengviau. 

Pono Ignaco bute prie krūvos popierių sėdėjo Vokuls- 
kis, nusivilkęs švarką ir liemenę, ir kažką rašė. 

— Aha!.. — sušuko jis, pakeldamas galvą, Žeckiui 


įėjus. — Nepyksti, kad įsitaisiau čia kaip namie? 

— Šeimininkui nėra ko varžytis!.. — ironiškai atsilie- 
pė ponas Ignacas. — Štai laiškas nuo... tų... nuo Lenc- 
kių... 


Vokulskis žvilgtelėjo į adresą, paskubomis atplėšė voką 
ir ėmė skaityti... skaityti... Perskaitė kartą, antrą, trečią. 
Žeckis rausėsi savo stale, o pastebėjęs, kad jo draugas jau 
nebeskaito ir susimąstęs pasirėmė galvą ranka, šaltai pa- 
klausė: 

— Ar važiuoji šiandien su Suzinu į Paryžių? 

— Nė nemanau. 

— Girdėjau, kad tai svarbus reikalas... Penkiasdešimt 
tūkstančių rublių... 

Vokulskis tylėjo. 

— Vadinasi, važiuosi ryt ar poryt, nes Suzinas, rodos, 
porą dienų gali palaukti? 

— Dar nežinau, kada važiuosiu. 

— Blogai, Stachai. Penkiasdešimt tūkstančių — tai 10- 
bis; gaila jo netekti... Jeigu žmonės sužinos, kad pralei- 
dai tokią progą... 

— Pasakys, kad aš pamišau, — pertraukė Vokulskis. 

Jis patylėjo ir staiga vėl prabilo: 

— O jeigu aš turiu svarbesnių pareigų, negu uždirb- 
ti penkiasdešimt tūkstančių?.. 

— Politinių? — tyliai paklausė Žeckis su nerimu akyse, 
bet su šypsena lūpose. 

Vokulskis padavė jam laišką. 

— Perskaityk, — tarė jis. — Įsitikinsi, kad yra ir ge- 
resnių dalykų už politiką. 

Ponas Ignacas svyruodamas paėmė laišką į rankas ir, 
Vokulskiui dar kartą paliepus, perskaitė: 


„Vainikas be galo puikus, ir iš anksto Rosio vardu 
dėkoju Jums už šią dovaną. Neapsakomai dailiai įterpti 
tie smaragdai tarp auksinių lapelių! Būtinai atvažiuokite 
rytoj pas mus pietauti, mes turime pasitarti dėl Rosio 

išleistuvių, taip pat dėl mūsų kelionės į Paryžių. Vakar 
tėvas man sakė, kad važiuosime vėliausiai po savaitės. 
Žinoma, mes važiuojame kartu, nes be Jūsų malonios 
draugijos kelionė netektų man pusės vertės. Taigi iki 
pasimatymo. 

Izabelė Lencka.“ 


— Nesuprantu, — pasakė ponas Ignacas, abejingai nu- 
mesdamas laišką ant stalo. — Dėl malonumo keliauti su 
panele ir net dėl pasitarimų, ką padovanoti jos... jos nu- 
mylėtiniams, nemetama į balą penkiasdešimt tūkstančių... 
jei ne daugiau... 

Vokulskis pakilo nuo sofos ir, atsirėmęs abiem ranko- 
mis į stalą, paklausė: 

— O jeigu sumanyčiau dėl jos išmesti į balą visą savo 
turtą, kas tada?.. 

Jo kaktoje iššoko gyslos, marškiniai ant krūtinės smar- 
kiai kilnojosi. Akyse žybsėjo ir geso tos pačios kibirkštys, 
kurias Žeckis jau buvo matęs per dvikovą su baronu. 

— Kas tada?.. — pakartojo Vokulskis. 

— Gi nieko, — ramiai atsakė Žeckis.— Man tiktai tek- 
tų pripažinti, kad vėl apsirikau, jau nebežinau, kurį kartą 
gyvenime... 

— Dėl ko? 

— Šį kartą dėl tavęs. Aš maniau, kad žmogus, rizikuo- 
jąs gyvybe ir... geru vardu, kad galėtų pralobti, turi kaž- 
kokius visuomeninius tikslus... 

— Duokite pagaliau man ramybę su ta savo visuome- 
ne!.. — sušuko Vokulskis, trinktelėdamas kumščiu į sta- 
lą. — Ką esu jai padaręs, tai aš žinau, bet... ką ji padarė 
man?.. Nejaugi ji nesiliaus reikalavusi iš manes aukų, 
kurios nesuteikė man jokių teisių? .. Pagaliau noriu pada- 
frazės, kurių niekas nesilaiko... Asmeninė laimė — štai 
kas dabar yra mano pareiga... Kitaip... paleisčiau sau 
kulką į kaktą, jeigu jau nebematyčiau sau nieko, tik kaž- 
kokias fantastiškas pareigas. Tūkstančiai dykinėja, o vie- 

nas žmogus tarytum jiems kažką kaltas!.. Argi yra dar 
kas nors baisiau?.. 


— Ar ovacijos Rosiui — ne auka? — paklausė ponas 
Ignacas. 

— Tatai darau ne Rosiui... 

— O kad įsiteiktum moteriai... žinau... Iš visų tau- 


pomųjų kasų šita yra pati nepatikimiausioji, — atrėžė 
Žeckis. 
— Tu per daug sau leidi!.. — pasipiktino Vokulskis. 
— Sakyk —leisdavau... Tau atrodo, tarsi tu pirmas 


išradai meilę. Žinau ir aš ją, dar kaip!.. Keletą metų bu- 
vau įsimylėjęs kaip pusgalvis, o tuo tarpu manoji Eloiza 
mylėjosi su kitais. Dieve mano!.. Kaip man skaudu bū- 
davo matyti ją paslapčia besižvalgančią... Patikėk manimi, 
mano akivaizdoje net glėbesčiuodavosi... Patikėk manimi, 
Stachai, aš nesu toks naivus, kaip kitiems atrodo. Gyve- 
nime daug esu matęs ir priėjau išvadą, kad per daug mes 
dedame širdies į žaidimą, kuris vadinamas meile! 

— Kalbi šitaip, nes nepažįsti jos, — niūriai įterpė Vo- 
kulskis. 

— Kiekviena yra ne tokia kaip kitos, kol nenusuka 
mums sprando. Teisybė, šitos aš nepažįstu, užtat pa- 
žįstu kitas. Jei nori, kad moterys tau paklustų, turi būti 
gerokas akiplėša ir gerokas begėdis — tai dvi savybės, ku- 
rių tu neturi. Ir todėl įspėju tave: nerizikuok per daug, nes 
tave vis tiek aplenks kiti, jeigu dar neaplenkė. Niekuomet 
nesu su tavim apie tuos dalykus kalbėjęs, tiesa? Net ne- 
panašu, kad aš laikyčiausi tokios filosofijos... Bet jaučiu, 
kad tau gresia pavojus, ir kartoju: saugokis! Nedėk širdies 
į šį niekingą žaidimą, nes ji bus apspjaudyta dėl pirmo 
pasitaikiusio pamaivos. O tokiu atveju, patikėk manim, 
žmogus taip bjauriai jaučiasi, kad... verčiau to niekad... 
nepatirtum!., 

Vokulskis sėdėjo sofoje, gniaužydamas kumščius, bet 
tylėjo. Tuo metu į duris kažkas pabeldė, ir įėjo Liseckis. 

— Ponas Lenckis nori su jumis pasikalbėti. Gal čionai 
atvesti? — paklausė pardavėjas. 

— Prašau pakviesti, — atsakė Vokulskis, paskubomis 
vilkdamasis liemene ir švarką. 

Žeckis atsistojo, liūdnai palingavo galvą ir išėjo iš savo 
buto. 

„Maniau, kad kažkas negerai, — sumurmėjo jis jau 
prieangyje, — bet nemaniau, kad net šitaip blogai...“ 

Vokulskis vos suspėjo šiaip taip apsitvarkyti, ir įėjo 
Lenckis, o paskui jį parduotuvės pasiuntinys. Pono Tomašo 
akys buvo pasruvusios krauju, skruostuose iššokusios mė- 
lynos dėmės. Jis krito į krėslą ir, atlošęs galvą į atkaltę, 
ėmė sunkiai kvėpuoti. Pasiuntinys susirūpinęs stovėjo ant 
slenksčio ir, čiupinėdamas pirštais metalines livrėjos sagas, 
laukė įsakymų. 

— Atleiskite, ponas Stanislavai... bet prašau man van- 
dens su citrina... — prašvokštė ponas Tomašas. 

— Nubėk selterio, citrinos ir cukraus... Greitai! — su- 
riko Vokulskis pasiuntiniui. 

Pasiuntinys išėjo, užkliūdamas už durų savo milžiniško- 
mis sagomis. 

— Nieko... — šypsodamasis pasakė ponas Tomašas. — 
Veržia sprandą, kaitra, be to, susijaudinau... Atsikvėpsiu 
valandėle... 

Sunerimes Vokulskis atrišo jam kaklaraištį ir atsagstė 
marškinius. Paskui suvilgė rankšluostį odekolonu, kurį rado 
ant Žeckio stalo, ir rūpestingai kaip sūnus ištrynė ligoniui 
sprandą, veidą ir galvą. 

Ponas Tomašas paspaudė jam ranką. 

— Man jau geriau... Tegul Dievas jums atlygina... — 
Ir pusbalsiu pridūrė: — Jūs man patinkate šiame gailestin- 
gosios sesers vaidmenyje. Ir Bela švelniau nesugebėtų... 
Na, ji sukurta tam, kad jai būtų patarnaujama... 

Pasiuntinys atnešė sifoną ir citrinų. Vokulskis paruošė 
limonadą ir pagirdė poną Tomašą; mėlynos dėmės jo 
skruostuose pamažu ėmė nykti. 


— Nueik į mano butą, — paliepė Vokulskis pasiunti- 
niui, — ir liepk pakinkyti arklius. Tegul privažiuoja prie 
parduotuvės. 

— Mielasis... mielasis mano, — kalbėjo ponas Toma- 
šas, stipriai spausdamas jam ranką ir dėkingai žvelgdamas 
į jį paraudusiomis akimis. — Aš nesu įpratęs, kad manimi 
taip rūpintųsi, nes Bela to nemoka... 

Sužinojęs, kad panelė Izabelė nemoka slaugyti ligonių, 
Vokulskis nemaloniai nustebo. Tačiau tai truko tik aki- 
mirką. 

Po truputį ponas Tomašas visai atsigavo. Jo kaktą gau- 
siai išpylė prakaitas, balsas sutvirtėjo; ir tiktai raudonų 
gyslelių tinklas akių baltymuose dar rodė, kad ką tik pra- 
ėjo priepuolis. Jis netgi perėjo keliskart per kambarį, pa- 
sirąžė ir prabilo: 

— Ak... jūs neįsivaizduojate, ponas Stanislavai, kaip aš 
šiandien susijaudinau. Ar patikėsite? Mano namas parduo- 
tas už devyniasdešimt tūkstančių!.. 

Vokulskis krūptelėjo. 

— Buvau tikras, — kalbėjo Lenckis, — kad gausiu bent 
šimtą dešimt tūkstančių... Salėje net girdėjau kalbant, kad 
namas vertas šimto dvidešimt... Bet ką gi — nutarė jį 
nupirkti tas žydas, niekšas palūkininkas, Šlangbaumas. .. 
Susitarė su konkurentais ir — kas žino — gal net su mano 
advokatu, 0 aš netekau dvidešimt ar trisdešimt tūkstan- 


čių... 

Dabar jau atrodė, kad Vokulskį trenks apopleksija, bet 
jis tylėjo. 

— O aš tikėjausi, — tęsė Lenckis, — kad iš penkias- 


dešimt tūkstančių jūs mokėsite man apie dešimt tūkstančių 
per metus... Namams išlaikyti man išeina nuo šešių iki 
aštuonių tūkstančių, tad iš likusių pinigų galėtume su Bela 
kasmet važinėti į užsienį. Netgi žadėjau mergaitei, kad 
po savaitės važiuosime į Paryžių... Dabar še tau!.. Iš še- 
šių tūkstančių vos galėsime varganai skursti, o apie kelio- 
nes nė negalvok... Niekšas žydas... Niekšiška visuomenė, 
kurią palūkininkai taip pavergė, kad ji nedrįsta su jais ko- 
voti net varžytynėse... O skaudžiausia man, pasakysiu 
jums, kad už to niekšo Šlangbaumo gal slepiasi koks nors 
krikščionis, gal net aristokratas... 

Ponas Tomašas vėl ėmė dusti, ir jo veidą vėl ėmė mušti 
melsvos dėmės. Jis atsisėdo ir atsigėrė vandens. 

— Niekšai!.. Niekšai!.. — šnibždėjo Lenckis. 

— Nusiraminkite, pone, — pasakė Vokulskis. Kiek jūs 
man duosite grynais? 

— Aš prašiau mūsų kunigaikščio advokatą (nes manasis 
YIa sukčius) gauti man priklausančią sumą ir įteikti ją 
jums, ponas Stanislavai... Iš viso trisdešimt tūkstančių. Jūs 
žadate man dvidešimt procentų, vadinasi, turiu šešis tūks- 
tančius visam pragyvenimui. Skurdas... galas... 

— Jūsų kapitalą, — tarė Vokulskis, — galiu pelningiau 
įdėti. Gausite dešimt tūkstančių per metus... 

— Ką jūs sakote?.. 

-- Taip. Man pasitaikė nepaprasta proga... 

Ponas Tomašas pašoko nuo krėslo. 


— Išgelbėtojau... geradary!l.. — susijaudinęs kalbėjo 
jis. — Jūs esate kilniausias iš žmonių... Tačiau, — pri- 
dūrė jis, pasitraukdamas ir skėstelėdamas rankas, — ar tik 


jūs neturėsite nuostolių... 

— Aš?.. Juk esu pirklys. 

— Pirklys!.. Na, ir pasakėte!.. — sušuko ponas To- 
mašas. — Jūsų dėka aš įsitikinau, kad žodis „pirklys“ nū- 
nai yra kilnumo, subtilumo, didvyriškumo sinonimas... 
Gerasis jūs mano!.. 

Ir jis puolė Vokulskiui ant kaklo, vos neverkdamas. 

Vokulskis trečią kartą pasodino jį į krėslą, ir tą akimir- 
ką kažkas pasibeldė į duris. 

— Prašom. 

Į kambarį įėjo Henrikas Šlangbaumas, išbalęs, žaibuo- 
damas akimis. Atsistojęs priešais poną Tomašą, jis nusi- 
lenkė ir pasakė: 

— Pone, aš esu Šlangbaumas, sūnus to „niekšo“ palū- 
kininko, kurį jūs taip plūdote parduotuvėje prie mano bend- 
radarbių ir pirkėjų... 

— Pone... nežinojau... esu pasirengęs suteikti bet ko- 
kią satisfakciją... o pirmiausia — atsiprašau... Buvau labai 
susierzinęs, — susijaudinęs kalbėjo ponas Tomašas. 

Šlangbaumas nusiramino. 

— Ne, pone, — atsakė jis, — užuot davęs man satis- 
fakciją, jūs geriau paklausykite, ką aš jums pasakysiu. 
Kodėl mano tėvas nupirko jūsų namą? Ne tai dabar svarbu. 
O kad jis jūsų neapgavo — galiu tvirtai įrodyti. Jeigu no- 
rite, tėvas perleis jums tą namą už devyniasdešimt tūks- 


tančių... Mažato, — įsikarščiavo jis, — pirkėjas ati- 
duos jums jį už septyniasdešimt. . . 

— Henrikai!.. — įsiterpė Vokulskis. 

— Aš baigiau. Sudie, pone, — atsakė Šlangbaumas ir, 


žemai nusilenkęs ponui Tomašui, išėjo iš kambario. 

— Koks nemalonus dalykas! — kiek patylėjęs paste- 
bėjo ponas Tomašas. — Iš tikrųjų, parduotuvėje pasakiau 
keletą aštrių žodžių apie senąjį Šlangbaumą, bet, garbės 
žodis, nežinojau, kad jo sūnus čia dirba... Grąžinsiąs man 
už septyniasdešimt tūkstančių namą, kurį pats pirko už 
devyniasdešimt... Įdomu!.. Ką jūs pasakysite, ponas Sta- 
nislavai?.. 

— Gal namas iš tikrųjų vertas tik devyniasdešimt. ..— 
nedrąsiai atsakė Vokulskis. 

Ponas Tomašas pradėjo sagstytis marškinius ir taisytis 
kaklaraištį. 

— Dėkui jums, ponas Stanislavai, — kalbėjo jis, — ir 
už pagalbą, ir už rūpinimasi mano reikalais... Na ir isto- 
rija su tuo Šlangbaumu!.. Ak, tiesa!.. Bela kviečia jus 
rytoj pietų... Pinigus gausite iš mūsų kunigaikščio advo- 
kato, o dėl procentų, kuriuos jūs teiksitės... 

— Tučtuojau išmokėsiu juos iš anksto už pusmetį. 

— Labai jums dėkui, — kalbėjo ponas Tomašas, bu- 
čiuodamas jį į abu skruostus. — Na, tad iki pasimatymo 
rytoj... Nepamirškite pietų... 

Vokulskis palydėjo jį per kiemą iki vartų, prie kurių 
jau laukė karieta. 

— Baisus karštis! — kalbėjo ponas Tomašas, Vokuls- 
kiui padedant, sunkiai sėsdamas į karietą— Betgi kas 
per istorija su tais žydais? .. Davė devyniasdešimt tūkstan- 

čių, o sutinka perleisti už septyniasdešimt... Keista... 
garbės žodis!., 

Arkliai pasuko Ujazdovos alėjos link. 

Ponas Tomašas važiavo namo lyg apkvaitęs. Nejautė 
karščio, o tiktai bendrą nusilpimą ir ūžesį ausyse. Tarpais 
jam rodėsi, tarsi viena akimi mato kitaip negu kita, arba 
ir abiem mato blogiau negu paprastai. Jis atsilošė karietos 
kampe ir sulig kiekvienu stipresniu krestelėjimu svyravo 
kaip girtas. 

Mintys ir jausmai keistai pynėsi galvoje. Čia jis įsivaiz- 
davo, kad yra apipintas intrigų tinklu, iš kurio jį gali 
ištraukti tiktai Vokulskis. Čia jam rodėsi, kad jis sunkiai 
serga ir tiktai Vokulskis sugebėtų jį slaugyti. Čia vaide- 
nosi, kad jis numirs, palikdamas nuskurdusią ir visų ap- 
leistą dukterį, kurią globoti galėtų tiktai Vokulskis. Ir pa- 
galiau pagalvojo, kad gera turėti nuosavą karietą, taip 
lengvai važiuojančią kaip šita, ir kad jeigu jis paprašytų 
Vokulskį, tasai jam tikriausiai ją padovanotų. 

— Baisus karštis! — sumurmėjo ponas Tomašas. 

Arkliai sustojo prie namų, ponas Tomašas išlipo ir, nė 
nelinktelėjęs vežėjui, nuėjo aukštyn. Jis vargais negalais 
vilko apsunkusias kojas ir, vos atsidūręs savo kabinete, 
krito į krėslą, nenusiėmęs skrybėlės, ir šitaip išsėdėjo ke- 
letą minučių, didžiai nustebindamas tarną, kuriam pasirodė 
reikalinga pakviesti panelę. 

— Tur būt, viskas gerai baigėsi, — pasakė jis panelei 
Izabelei, — nes jo malonybė... tarytum truputėlį tąjį 
anąjį... 

Visą dieną panelė Izabelė dėjosi abejinga, tačiau iš tik- 
rųjų labai nekantriai laukė pargrįžtant tėvo, norėdama 
sužinoti, kaip pasibaigė varžytynės. Ir dabar ji tučtuojau 
nuėjo į jo kabinetą, bet skubėjo tiktai tiek, kiek tatai leido 
padorumo taisyklės. Ji visuomet atsimindavo, kad jos 
luomo panelei netinka rodyti savo jausmų, netgi subank- 
rutavus. Ir vis dėlto, kad ir kaip ji valdėsi, Mikolajus pa- 
žino (iš ryškiai paraudusio veido), kad ji jaudinasi, ir dar 
kartą pusbalsiu pasakė: 

— O! Turbūt viskas gerai baigėsi, nes jo malonybė... 
tąjį anąjį.... 

Panelė Izabelė suraukė savo dailią kaktą ir užtrenkė ka- 
bineto duris. Tėvas vis dar sėdėjo su skrybėle. 

— Tai kaip, tėve? — paklausė ji, šiek tiek bodėdamasi 
jo raudonomis akimis. 

— Nelaimė... viskas baigta!.. — atsakė ponas Toma- 
šas, sunkiai nusiimdamas skrybėlę. — Netekau trisdešimt 
tūkstančių rublių... 

Panelė Izabelė išbalo ir susmuko odiniame šezlonge. 

— Niekšas žydas, palūkininkas, įbaugino konkurentus, 
papirko advokatą ir... 

— Vadinasi, jau nieko nebeturime?.. — sušnibždėjo ji. 

— Kaip tat — nieko?.. Turime trisdešimt tūkstančių 
rublių, ir iš jų gausime dešimt tūkstančių rublių procen- 
tų... Šaunus žmogus tasai Vokulskis!.. Dar nesu mates 
tokio kilnumo... O kad žinotum, kaip jis mane šiandien 
slaugė... 

— Kodėl slaugė? 

— Turėjau nedidelį priepuolį nuo karščio ir susierzi- 
nimo... 

— Kokį priepuolį? 

— Kraujas mušė į galvą... bet dabar jau praėjo... 
Niekšas žydas... Na, bet Vokulskis, sakau tau, tai ne žmo- 
gus, o angelas... — ir jis pravirko. 

— Tėveli, kas tau?.. Pakviesiu gydytoją... — sušuko 
panelė Izabelė, atsiklaupdama prieš krėslą. 

— Nieko... nieko... nesijaudink... Aš tik pagalvojau: 
jeigu numirčiau, Vokulskis yra vienintelis žmogus, kuriuo 
galėtum pasikliauti... 

— Nesuprantu... 

— Nori pasakyti, kad manęs nebepažįsti, ar ne taip?.. 
Stebiesi, kad galėčiau patikėti tavo likimą pirkliui?.. Bet 
matai... kai nelaimėje vieni susimokė prieš mus, kiti pa- 
liko mus, tiktai jis vienas atskubėjo į pagalbą ir gal net 
išgelbėjo man gyvybę... Mes, apoplektikai, kartais esame 
visai arti mirties... Taigi, kai jis mane gaivino, pagalvo- 

jau: Kas gi daugiau taip rūpestingai galėtų tave globoti? 
Juk nei Jeasia, nei Hortenzija, nei niekas kitas... Tiktai 
turtingi našlaičiai susiranda globėjų... 

Panelė Izabelė, pastebėjusi, kad tėvas pamažu atgauna 
jėgas ir ima valdytis, pakilo ir vėl atsisėdo į šezlongą. 

— Sakyk, tėveli, kokį vaidmenį tu skiri tam ponui? — 
šaltai paklausė jį. 

— Vaidmenį?.. — pakartojo jis, atidžiai pažvelgdamas 
į ją — Vaidmenį... patarėjo... namų draugo... globėjo... 
kuris globotų tą nedidelį turtą, kuris tau liktų... 

— O, šiuo atžvilgiu aš jau seniau jį įvertinau. Tai yra 
energingas ir mums atsidavęs žmogus... Pagaliau tai ne- 
svarbu, — pridūrė ji po valandėlės. — Kaip ten baigėsi 
su namu, tėveli? 

— Sakau tau, kaip. Bjaurybė žydas davė devyniasde- 
šimt tūkstančių, tad mums liko trisdešimt, Bet kadangi 
garbingasis Vokulskis mokės man iš tos sumos dešimt 
tūkstančių... Įsivaizduok, trisdešimt tris procentus. 

— Kaip trisdešimt tris? — pertraukė panelė Izabelė. — 


Dešimt tūkstančių — tai dešimt procentų... 

— Na ir vėl! Dešimt ir trisdešimt — vadinasi, tris- 
dešimt trys procentai. Juk „procentas“ reiškia „pro cen- 
tum“ — „nuo šimto“, supranti? 


— Nesuprantu, — atsakė panelė Izabelė, papurtydama 
galvą. — Suprantu, kad dešimt — tai dešimt, bet jeigu 
pirklių kalba dešimt vadinasi trisdešimt trys, tegul bus ir 
taip. 

— Matai, kad nesupranti. Paaiškinčiau tau, bet jau- 
čiuosi labai pavargęs, tad verčiau truputį nusnūsiu... 

— Gal pakviesti gydytoją? — paklausė panelė Izabelė 
atsistodama. 

— Sergėk Dieve!.. — sušuko ponas Tomašas ir sumo- 
javo rankomis, — Jei tik prasidėčiau su gydytojais, tik- 
Tiausiai gyvas nelikčiau. .. 

Panelė Izabelė nebesispyrė; ji pabučiavo tėvui ranką ir 
kaktą ir, giliai susimąsčiusi, nuėjo į savo buduarą. 

Nerimo, kuris jau kelios dienos kankino ją dėl tų var- 
žytynių, neliko nė pėdsako. Pasirodo, jie dar turi dešimt 
tūkstančių per metus ir trisdešimt tūkstančių grynais!.. 
Vadinasi, jie važiuos į Paryžiaus parodą, paskui gal į Švei- 
cariją, O žiemą — vėl į Paryžių. Ne!.. Žiemą jie sugrįš 
į Varšuvą ir vėl namuose priiminės svečius. O jeigu atsi- 
ras koks nors turtingas žmogus, nesenas ir nebjaurus 
(kaip, pavyzdžiui, baronas ar maršalka... brr!..), ne koks 
išsišokėlis ir ne kvailys (na, kvailas gali ir būti; tarp jų 
protingas yra tik vienas Ochockis, bet ir jis Keistuolis!)... 
jeigu atsiras toks žmogus, panelė Izabelė galutinai apsi- 
spręs... 

„Na ir juokingas tetušis su tuo Vokulskiu!“ — galvojo 
panelė Izabelė, žingsniuodama po savo buduarą. 

„Vokulskis — mano globėjas!.. Vokulskis gali būti la- 
bai geras patarėjas, patikėtinis, net turto valdytojas, bet 
mano globėjo vardą gali nešioti tiktai kunigaikštis, kuris 
mums ir giminė, ir senas šeimos draugas...“ 

Sukryžiavusi rankas ant krūtinės, ji vis žingsniavo pir- 
myn ir atgal po kambarį, ir staiga jai dingtelėjo mintis: 
kodėl šiandien tėvas taip susijaudino dėl Vokulskio?.. Ko- 
kios burtų jėgos padedamas, tasai žmogus, pavergęs visus 
jai artimus žmones, dabar laimėjo jau ir paskutinį atramos 
tašką — tėvą!.. Jos tėvas, ponas Tomašas Lenckis, šiandien 
verkė... Jis, kuris nepraliejo nė vienos ašaros nuo moti- 
nos mirties... 

„Turiu vis dėlto pripažinti, kad Vokulskis yra labai ge- 
Ias Žmogus, — tarė ji sau. — Rosis nebūtų toks patenkin- 
tas Varšuva, jeigu ne Vokulskio rūpestingumas. Na, bet 
mano globėju, net nelaimei ištikus, jis vis tiek nebus... 
Turtą, prašau, tegul valdo, bet globėju!.. Tėvas tur būt 
jau labai silpnas, jeigu jam atėjo į galvą tokia mintis...“ 

Apie šeštą vakaro panelė Izabelė, sėdėdama svetainėje, 
išgirdo prieškambaryje skambinant, o paskui Mikolajų ne- 
kantriai aiškinant: 

— Sakiau — rytoj ateikite, nes ponas šiandien serga. 

— Ką aš padarysiu, jeigu ponas, kai turi pinigų, tai 
serga, 0 kai sveikas, neturi pinigų?.. — atsakė kažkieno 
balsas su nežymiu žydišku akcentu. 

Tuoj pat prieškambaryje sušlamėjo moteriški drabužiai, 
ir pasigirdo panelės Florentinos balsas: 

— Tyliau!.. Dėl Dievo, tyliau!.. Ateikite rytoj, ponas 
Špigelmanai... Juk žinote, kad turime pinigų... 

— Kaip tik dėl to šiandien jau trečią kartą ateinu. 
O rytoj ateis kiti, ir man vėl reikės laukti... 

Panelei Izabelei į galvą mušė kraujas. Nesusivokdama, 
ką daro, ji staiga pasirodė prieškambaryje. 

— Kas čia darosi? — paklausė ji panelę Florentiną. 

Mikolajus gūžtelėjo pečiais ir ant pirštų galų pasitraukė 
į virtuvę. 

— Tai aš, panele grafaite... Davidas Špigelmanas, — 
atsakė nedidėlis žmogelis su juoda barzda ir juodais aki- 
niais. — Aš pas poną grafą atėjau mažu reikaliuku... 

— Mieloji Bela... — prabilo panelė Florentina, mėgin- 
dama išvesti giminaitę. 

Tačiau panelė Izabelė ištrūko iš jos rankų ir, pastebė- 
jusi, kad tėvo kabinete nieko nėra, liepė Špigelmanui įeiti 
vidun. 


— Atsipeikėk, Bela, ką darai?.. — mėgino ją perkal- 
bėti panelė Florentina. 
— Pagaliau noriu sužinoti teisybę, — atsakė panelė Iza- 


belė. 

Ji uždarė kabineto duris, atsisėdo į krėslą ir, žiūrėdama 
Špigelmanui į akinius, paklausė: 

— Kokį jūs turite reikalą į mano tėvą? 


— Atsiprašau, panele grafaite, — atsakė Špigelmanas 
nusilenkdamas, — tai labai nedidelis reikaliukas. Aš tik 
noriu atsiimti savo pinigus... 

— Kiek? 


— Susirinks gal apie aštuonis šimtus rublių... 
— Rytoj gausite. 
— Atsiprašau, panele grafaite, bet... man jau pusė me- 

tų kas savaitė sakoma, kad rytoj, ir aš nematau nei pro- 
centų, nei kapitalo. 

Panelei Izabelei pritrūko kvapo ir suspaudė širdį. Bet 
ji tuoj pat susivaldė. 

— Jūs žinote, kad mano tėvas gauna trisdešimt tūkstan- 
čių rublių... Be to (ji pati nežinojo, kodėl tai sako!), mes 
gausime po dešimt tūkstančių per metus... Jūsų sumelė 
pražūti negali, turbūt pats suprantate... 


— Iš kur dešimt?.. — paklaušė žydas ir įžūliai pakėlė 
galvą. 

— Kaip tatai iš kur? — pasipiktinusi atrėžė ji. — Pro- 
centai iš mūsų kapitalo... 

— Iš trisdešimt tūkstančių?.. — nusišypsodamas pa- 
klausė žydas, manydamas, kad jį nori apmauti. 

— Taip. 

— Atsiprašau, panele grafaite, — ironiškai atsakė Špi- 
gelmanas, — aš jau seniai verčiuosi pinigais, bet tokio 


procento niekuomet nesu matęs. Iš savo trisdešimt tūkstan- 
čių grafas gali gauti kokius tris tūkstančius ir tai tik pagal 
labai nepatikimą ipoteką. Bet kas man... Mano dalykas — 
atsiimti savo pinigus. O kai rytoj ateis kiti, tai jie vėl 
pasirodys geresni už Davidą Špigelmaną, o jeigu likusius 
pinigus grafas atiduos už palūkanas, man teks dar metus 
laukti. .. 

Panelė Izabelė pašoko. 

— Aš gi sakau jums, kad rytoj gausite pinigus! — 
sušuko ji, su panieka žvelgdama į Spigelmaną. 

— Žodis? — paklausė žydas, slapta gėrėdamasis jos 
grožiu. 

— Duodu žodį, kad rytoj visiems jums bus sumokėta... 
Visiems, ir iki paskutinio grašio! .. 

Žydas nusilenkė iki žemės ir atatupstas išėjo iš kabi- 
neto. 

— Pažiūrėsime, kaip panelė grafaitė išlaikys žodį... — 
sumurmėjo jis išeidamas. 

Senasis Mikolajus buvo vėl prieškambaryje ir taip gra- 
cingai atidarė duris Špigelmanui, kad tasai jau iš tolo su- 
šuko: 

—- Ko gi jūs taip stengiatės, ponas kamerdineri?.. 

Panelė Izabelė, pabalusi iš pykčio, nubėgo į tėvo mie- 
gamąjį. Veltui panelė Florentina mėgino ją sulaikyti. 

— Nereikia, Bela, — maldavo ji, sudėdama rankas, — 
tėvas taip negaluoja... 

— Aš prižadėjau tam žmogui, kad visos skolos bus su- 
mokėtos, ir jos turi būti sumokėtos... Nors mums ir 
tektų nevažiuoti į Paryžių. 

Kai duktė įėjo, ponas Tomašas, be švarko, apsiavęs šle- 
petėmis, iš lėto žingsniavo po miegamąjį. Ji pastebėjo, kad 
tėvas atrodo labai blogai, kad jo pečiai nusmukę, žili ūsai 
nukarę, net akys przimerktos, o jis visas kažkaip senatviškai 
sukumpes; tai pamačiusi, ji tiktai šiek tiek susivaldė, ta- 
čiau nesusilaikė ir išklojo viską. 

— Atleisk, Bela, kad aš taip apsirengęs... Kas gi at- 
sitiko?.. 

— Nieko, tėve, — atsakė ji tvardydamasi. — Buvo at- 
ėjęs kažkoks žydas... 

— A, turbūt vėl Špigelmanas... Įkyri bjaurybė kaip 
uodai miške!.. — sušuko ponas Tomašas, griebdamasis už 
galvos. — Tegul ateina rytoj... 

— Ir ateis... ir jis... ir kiti... 


— Gerai... labai gerai... Jau seniai galvojau atsiskai- 
tyti su jais... Na, dėkui Dievui, nors truputį vėsiau pasi- 
darė... 

Panele Izabelę nustebino tėvo ramumas ir jo liguista 
išvaizda. Jai pasirodė, kad nuo vidurdienio jis paseno ke- 
leriais metais. Ji atsisėdo į kėdę ir, apžvelgdama miega- 
mąji, paklausė tarytum tarp kitko: 

— Ar tu daug, tėveli, jiems skolingas? 

— Nedaug... menkniekis... porą tūkstančių rublių... 

— Ar tai tie vekseliai, apie kuriuos teta sakė, kad kaž- 
kas kovo mėnesį juos supirkęs?.. 

Ponas Lenckis sustojo vidury kambario ir, spragtelėjęs 
pirštais, sušuko: 

— Tai tau!.. Anuos aš visai pamiršau... 

— Vadinasi, mes turime daugiau skolų negu porą tūks- 
tančių?.. 

— Taip... taip... Truputį daugiau... Manau, kad ko- 
kius penkis ar šešis tūkstančius... Paprašysiu Vokulskį, 
jis viską sutvarkys... 

Panelė Izabelė nejučiomis krūptelėjo. 

— Špigelmanas pasakė, — tarė ji patylėjusi, — kad iš 
mūsų kapitalo negalima gauti dešimt tūkstančių rublių pro- 
centų. Daugiausia — tris tūkstančius, ir tai tik pagal ne- 
patikimą ipoteką... 

— Jo teisybė — pagal ipoteką, betgi prekyba — ne 
ipoteka... Prekyba gali duoti ir trisdešimt iš trisdešimt. .. 
Tačiau... o iš kur Špigelmanas žino apie mūsų procen- 
tus? — paklausė ponas Tomašas, truputį susimąstydamas. 

— Aš netyčia prasitariau... — rausdama pasiteisino 
panelė Izabelė. 

— Gaila, kad jam tai pasakei... labai gaila!.. Apie 
tokius dalykus geriau nešnekėti... 

— Argi tai blogai? — sušnibždėjo ji. 

— Blogai?.. Na, nieko blogo, Dieve mano... Bet vi- 
suomet geriau, kai žmonės nežino nei kiek, nei iš kur mes 
turime pajamų... Baronas, pagaliau ir pats maršalka ne- 
būtų laikomi milijonieriais ir filantropais, jeigu būtų žino- 
mos visos jų paslaptys... 

— Kodėl gi, tėve?.. 

— Esi dar vaikas, — kalbėjo kiek sunerimęs ponas To- 
mašas, — esi idealistė, tad... tave tai galėtų atgrasinti... 
Bet tu juk turi protą. Matai: baronas turi kažkokių bendrų 
reikalų su palūkininkais, o maršalkos turtas išaugo dau- 
giausia per laimingus gaisrus, na ir... šiek tiek per pre- 
kybą galvijais Sevastopolio karo metu... 

— Tad štai kokie mano jaunikiai?.. — sušnibždėjo pa- 
neiė Izabelė. 

— Tai nieko nereiškia, Bela!.. Jie turi pinigų ir didelį 
kreditą, o tai svarbiausia, — ramino ją ponas Tomašas. 

Panelė Izabelė papurtė galvą, tarytum vydama šalin įky- 
rias mintis. 

— Vadinasi, mes, tėveli, į Paryžių nebevažiuosime... 

— Kodėl, vaikeli mano, kodėl?.. 

— Jeigu tu sumokėsi penkis ar šešis tūkstančius tiems 
žydams... 

— Dėl to nebijok. Paprašysiu Vokulskį, kad išrūpintų 
man tokią sumą iš šešių ar septynių procentų, ir mokėsi- 
me už ją po kokius keturis šimtus rublių per metus. Na, 
o turime juk dešimt tūkstančių. 

Panelė Izabelė panarino galvą ir susimąstė, tyliai stuk- 
sendama pirštais į stalą. 


— Ar tu, tėve, — paklausė ji pagalvojusi, — visai tik- 
ras dėl Vokulskio?.. 

— Aš?.. — sušuko ponas Tomašas ir trenkė sau kumš- 
čiais į krūtinę. — Aš nesu tikras dėl Joasios, dėl Hor- 


tenzijos, netgi dėl mūsų kunigaikščio, galų gale dėl jų 
visų drauge, bet ne dėl Vokulskio. Jeigu tu būtum ma- 
čiusi, kaip jis šiandien trynė mane odekolonu... O su ko- 
kiu nerimu žiūrėjo į mane!.. Tai kilniausias iš visų žmo- 
nių, kokius gyvenime esu sutikęs... Jis nesivaiko pinigų, 
iš manęs nieko negali pelnyti, bet jis brangina mano drau- 
gystę. .. Pats Dievas man jį atsiuntė, ir kaip tik tada, kai... 
kai pradedu jausti artėjant senatvę, o gal ir... mirtį... 

Pasakęs tuos žodžius, ponas Tomašas ėmė mirksėti, ir 
jam iš akių vėl nusirito kelios ašaros. 

— Tėveli, tu sergi! .. — išsigandusi sušuko panelė Iza- 
belė. 

— Ne, ne... Tai nuo karščio, susierzinimo ir svarbiau- 
sia... iš apmaudo dėl žmonių. Tik pagalvok: ar kas ap- 
lankė mus šiandien?.. Niekas, nes mano, kad mes jau 
visko netekome... Joana bijo, kad nepasiskolinčiau iš jos 
rytdienos pietums... Taip pat baronas ir kunigaikštis... 
Baronas, kai sužinos, jog mums liko trisdešimt tūkstančių, 
dar pasirodys... dėl tavęs. Pagalvos, kad nors tave ir be 

kraičio vestų, vis tiek nereikės leisti pinigų dėl manes... 
Bet nusiramink: kai tik pasklis gandas, jog gauname dešimt 
tūkstančių rublių per metus, visi sugrįš čionai, o tu vėl, 
kaip seniau, viešpatausi savo svetainėje... Dieve, koks aš 
šiandien susinervinęs!.. — pasakė ponas Tomašas, šluos- 
tydamasis ašarojančias akis. 

— Tėveli, aš pasiųsiu gydytojo, gerai?.. 

Tėvas susimąstė. 

— Tai jau ryt, ryt... Iki rytojaus gal ir savaime pra- 


eis... 

Tuo momentu kažkas pasibeldė į duris. 

— Kas ten?.. Kas yra?.. — paklausė Tomašas. 

— Ponia grafienė atvažiavo, — atsakė iš koridoriaus 
panelės Florentinos balsas. 

— Joasia?!. — sušuko ponas Tomašas, džiaugsmingai 
nustebdamas. — Pasitik ją, Bela... Aš turiu truputį apsi- 


tvarkyti... Nagil.. Einu lažybų, kad ji jau žino apie 
trisdešimt tūkstančių... Eik pas ją, Bela... Mikolajau!.. 

Jis ėmė suktis po miegamąjį, ieškodamas reikiamų dra- 
bužių, o tuo tarpu panelė Izabelė išėjo pas tetą, kuri jau 
laukė jos svetainėje. 

Išvydusi panelę Izabelę, grafienė griebė ją į glėbį. 

— Koks Dievas maloningas, — sušuko ji, — kad at- 
siuntė jums tokią laime! Ar tiesa, kad Tomašas gavo už 
namą devyniasdešimt tūkstančių ir tavo kraitis išliko svei- 
kas?.. Niekuomet nebūčiau pagalvojusi... 

— Tetule, tėvas tikėjosi gauti daugiau, tik kažkoks žy- 
das, tas, kuris nupirko, įbaugino konkurentus, — atsakė 
truputį įsižeidusi panelė Izabelė. 

— Ak vaikeli mano, kaip tu dar ligi šiol neįsitikinai, 
koks tavo tėvas nepraktiškas! Jis gaii įsivaizduoti, kad na- 
mas buvo vertas milijonus, o aš iš patikimų žmonių žinau, 
kad jis vertas daugių daugiausia septyniasdešimt, gal sep- 
tyniasdešimt du tūkstančius. Juk jau kuris laikas kasdien 
parduodami iš varžytynių namai, ir visi žino, kiek jie verti 
ir kiek už juos mokama. Pagaliau nėra ko kalbėti; tegul 
tėvas mano, kad jis apgautas, o tu, Bela, melskis už tą 

žydą, kuris davė jums devyniasdešimt tūkstančių... Ir 
d propos: žinai, kad Kazius Starskis sugrįžo?.. 

Panelės Izabelės veidas smarkiai nuraudo. 

— Kada? Iš kur?.. — suglumusi paklausė ji. 

— Dabar iš Anglijos, o tenai atvažiavo tiesiog iš Ki- 
nijos. Vis toks pat dailus ir dabar važiuoja pas senelę, 
kuri, rodos, užrašys jam savo dvarą. 

— Tai jūsų kaimynystėje, teta? 

— Kaip tik apie tai noriu pakalbėti. Jis daug klausi- 
nėjo apie tave, ir aš, tikėdamasi, kad tu jau išsigydei 
nuo savo kaprizų, patariau jam rytoj jus aplankyti. 

— Kaip gerai!.. — nudžiugo panelė Izabelė. 

— Na, matai!.. — pasakė grafienė, bučiuodama ją. — 
Teta visados apie tave galvoja. Tau tai puiki partija, ir 
ji lengvai gali pasisekti, nes Tomašas dabar turi nedidelį 
kapitalą, kurio jam turės užtekti, o Kazius jau girdėjo, kad 
Hortenzija tau žada kažką užrašyti. Na, sakysim, Starskis 
turi šiek tiek skolų. Šiaip ar taip, to, kas jam atiteks iš se- 
nelės, ir to, ką tu gali gauti iš Hortenzijos, judviem turėtų 
kuriam laikui užtekti. O vėliau pažiūrėsime. Jis dar turi 
dėdę, tu — mane, tad jūsų vaikai vargo nematys. 

Panelė Izabelė tylėdama pabučiavo tetai ranką. Tą aki- 
mirką ji buvo tokia graži, kad grafienė, apkabinusi ją, 
nusivedė prie veidrodžio ir juokdamasi tarė: 

— Na, prašau, tiktai būk rytoj tokia pat žavi ir pa- 
matysi, kad Kaziaus širdyje atsivers senosios žaizdos... 
O gaila, kad tuomet jį atstūmei!.. Dabar turėtumėt šimtą, 
Oo gal ir šimtą penkiasdešimt tūkstančių rublių daugiau... 
Įsivaizduoju, kiek pinigų galėjo išleisti iš nusivylimo tas 


vargšas berniokas. O, būčiau dar pamiršus... — pridūrė 
grafienė. — Ar teisybė, kad norite su tėvu vežiuoti į Pa- 
ryžių?.. 


— Taip, ketiname nuvažiuoti. 

— Bela, — ėmė įtikinėti ją teta, — labai prašau jus ne- 
važiuoti. Aš kaip tik noriu pasiūlyti jums praleisti dar li- 
kusį vasaros metą mano dvare. Ir tu turi sutikti, kad ir 

dėl Starskio. Pati supranti, kad jaunuolis kaime liūdės, 
svajos... Galite matytis kasdien, o tokiomis sąlygomis tau 
lengviau bus prisijaukinti jį... ir net visai nebepaleisti. .. 

Panelė Izabelė paraudo dar smarkiau negu pirma ir 
nuleido savo gražią galvą. 


— Teta! — sušnibždėjo ji. 
— Ak vaikeli mano, tik neapsinetinėk man diplomate. 
Tavo metų panelei laikas ištekėti, o svarbiausia — ne- 


kartoti senų klaidų. Kazius — puikiausia partija: jis ne- 
greitai tau nusibos... O jeigu ir nusibostų, tai... jau bus 
tavo vyras ir į daug ką turės žiūrėti atlaidžiai, lygiai kaip 
ir tu. Kurgi tėvas? 

— Jis nesveikuoja... 

— Dieve mano!.. Tur būt per daug jį sujaudino neti- 
kėta laimė... 

— Jis kaip tik susirgo pasipiktinęs tuo žydu... 

— Amžinai jam kažkas vaidenasi! — sušuko grafienė 
atsistodama. — Užeisiu pas jį valandėlę ir pakalbėsiu apie 
jūsų vasaros poilsį. O tu, Bela, tikiuosi, sugebėsi išnaudoti 
tą laiką. 

Pusvalandį intymiai pasikalbėjusi su ponu Tomašu, gra- 
fienė atsisveikino su dukterėčia ir dar kartą patarė jai ne- 
paleisti Starskio. 

Apie devintą ponas Tomašas — visai ne taip, kaip buvo 
pratęs — nuėjo miegoti, o panelė Izabelė pasišaukė į savo 
kambarį panelę Florentiną. 


— Žinai, Flora, — tarė ji, pusiau atsiguldama šezlon- 
ge, — sugrįžo Kazius Starskis ir rytoj ateis pas mus. 

— Aaa!.. — nutęsė panelė Florentina tokiu tonu, tary- 
tum jai tatai jau buvo žinoma. — Vadinasi, nebepyks- 
ta? ..— pabrėždama paklausė ji. 

— Tur būt ne... Pagaliau nežinau... — nusišypsojo 
panelė Izabelė. — Teta sako, kad tebėra labai gražus... 


— Ir prasiskolinęs. .. Bet tai ne bėda. Kas dabar neturi 
skolų! 
— O ką tu pasakytum, Flora, jeigu... 

— Jeigu tu už jo ištekėtum?.. Žinoma, pasveikinčiau 
jus abu. Bet ką pasakys baronas, maršalka, Ochockis, o 
svarbiausia... Vokulskis?.. 

Panelė Izabelė pašoko kaip įgelta. 

— Brangioji, iš kur čia vėl tau šauna į galvą tas... 
Vokulskis?.. 

— Ne jis man į galvą šauna, — atsakė panelė Floren- 
tina, pešiodama liemenėlės apsiuvą, — tik prisimenu, ką 
pati man sakei dar balandžio mėnesį... kad tasai žmogus 
tave visus metus persekiojo žvilgsniais, apipynė tave iš 
visų pusių... 

Panelė Izabelė nusikvatojo. 

— Ak, prisimenu!.. Man iš tikrųjų tuomet taip atro- 
dė... Bet dabar, kai truputį geriau jį pažinau, matau, kad 
jis nepriklauso tai kategorijai žmonių, kurių reikia bijoti. 
Tiesa, jis slapta mane garbina; bet lygiai taip pat jis gar- 
bins mane, jeigu Net... ištekėčiau... Tokiems garbinto- 
jams, kaip Vokulskis, pakanka žvilgsnio, rankos paspau- 
dimo... 

— Ar tu tuo tikra? 

— Visiškai. Pagaliau įsitikinau, kad tai, kas man atrodė 
jo pinklės, tėra paprasčiausi prekybiniai išskaičiavimai. 
Tėvas skolina jam trisdešimt tūkstančių, ir galgi net vi- 
sos jo pastangos buvo nukreiptos kaip tik į tą tikslą... 

— O jeigu ne taip? — paklausė panelė Florentina, vis 
tebežaisdama savo liemenėlės apsiuvais. 

— Liaukis, brangioji! — pasipiktino panelė Izabelė. — 
Kodėl tu būtinai nutarei sugadinti man nuotaiką? 

— Tu pati sakei, kad tie Žmonės moka kantriai laukti, 
tvkoti, netgi rizikuoti viskuo ir laužyti... 

— Bet ne Vokulskis. 

— Prisimink baroną. 

— Baronas viešai jį įžeidė. 

— O tave atsiprašė. 

— Ak Flora, prašau, nekankink manęs!.. — įsikarščia- 
vo panelė Izabelė. — Žūt būt nori padaryti iš pirklelio de- 


407 


moną, gal dėl to, kad... tiek daug praradome, parduodami 
namą... kad tėvas serga... ir kad Starskis sugrįžo... 

Panelė Florentina sujudėjo, tarsi norėdama dar kažką 
pasakyti, bet susivaldė. 

— Labanakt, Bela, — pasakė ji. — Gal dabar ir tavo 
teisybė... 

Ir išėjo. 

Visą naktį panelė Izabelė sapnavo Starskį kaip vyrą, 
Rosį — kaip pirmąjį platonišką meilužį, Ochockį — kaip 
antrą, o Vokulskį — kaip jų turto valdytoją. Tiktai apie 
dešimtą ryto ją pažadino panelė Florentina ir pranešė, kad 
atėjo Špigelmanas ir dar kažkoks žydas. 

— Špigelmanas?.. Ak, tiesa!.. Buvau jį pamiršusi. Pa- 
sakyk, kad ateitų vėliau... Ar tėvelis atsikėlė? 

— Atsikšlė prieš valandą. Aš jam ir pasakiau apie pa- 
lūkizinkus, bet įis prašo tave parašyti laišką Vokulskiui. .. 

— Kam?.. 

— Kad jis malonėtų ateiti pas mus šiandien apie pietus 
ir suvestų su jais sąskaitas. 

— Teisybė, Vokulskis turi mūsų pinigus, — tarė pane- 
lė Izabelė. — Bet man nepatogu apie tai jam rašyti. Pa- 
rašyk tu, Flora, tėvo vardu... Štai čia ant stalo popie- 
rius... 

Panelė Florentina parašė reikalaujamą laišką, o panelė 
Izabelė tuo tarpu pradėjo rengtis. Žinia apie atėjusius pa- 
lūkininkus ją prablaivė kaip šaltas vanduo, o mintis apie 
Vokulskį sukėlė nerimą. 

„Vadinasi, mes iš tikrųjų negalime išsiversti be to žmo- 


gaus?2.. — galvojo ji. — Na, žinoma, jeigu jis laiko mūsų 
pinigus, tai turi mokėti ir mūsų skolas...“ 
— Labai prašyk, — tarė ji panelei Florentinai, — kad 


ko skubiausiai atvažiuotų... Jeigu Starskis užtiks pas mus 
tuos šlykštynes žydus... 

— Jis juos pažįsta seniau negu mes, — sušnibždėjo 
Flora. 

— Vis tiek tai būtų baisu. Tu nežinai, kokiu tonu va- 
kar kalbėjo su manim tasai... tasai. .. 

— Špigelmanas, — priminė panelė Florentina. — O tai 
akiplėša žydas... 

Ji užlipdė voką ir išėjo į prieškambarį išprašyti tenai 
laukiančių palūkininkų. Panelė Izabelė atsiklaupė prieš 
alebastrinę Dievo motinos statulėlę ir ėmė maldauti, kad 
pasiuntinys rastų Vokulskį namie ir kad Starskis nesusi- 
tiktų pas juos su žydais palūkininkais. 

Alebastrinė Dievo motina išklausė jos maldų, nes po 
valandos, per pusryčius, Mikolajus padavė jai tris laiškus. 

Vienas buvo nuo tetos grafienės. Ji rašė, kad šiandien 
tarp antros ir trečios pas tėvą ateisią gydytojai konsultuo- 
ti, kad Kazius Starskis išvažiuojąs po pietų ir kiekvieną 
valandėlę galįs pas juos užsukti. 


„Atmink, brangioji Bela, — baigė laišką teta, — elkis 
taip, kad vaikinas galvotų apie tave visą kelią ir kaime, 
kur judu su tėvu po kelių dienų turite nuvažiuoti. Aš 
jau viską sutvarkiau taip, kad jis nei Varšuvoje ne- 
matys jokios panelės, nei kaime nesutiks (tik tave, 
brangioji) jokios kitos moters, nebent tik savo senelę 
pirmininkienę ir jos visai neįdomias anūkes.“ 


Panelė Izabelė truputį prikando lūpas; jai nepatiko tas 
tetos įkyrumas. 

— Teta taip mane proteguoja, — pasakė ji panelei Flo- 
rentinai, — tarsi aš jau visai nebeturėčiau ko tikėtis... 
Nepatinka man tai!.. 

Ir dailiojo Kaziaus Starskio paveikslas jos vaizduotėje 
truputį nublanko. 

Antrasis laiškas buvo nuo Vokulskio, kuris rašė, kad 
atvyks pirmą valandą. 

— Flora, kelintą valandą liepei ateiti palūkininkams? — 
paklausė panelė Izabelė. 


— Pirmą. 

— Dėkui Dievui! Kad tik tuo metu neateitų ir Stars- 
kis, — pasakė panelė Izabelė, imdama trečią laišką. — 
Rašysena tarytum pažįstama? — pridūrė ji. — Kieno šis 


laiškas, Flora? 

— Argi nepažįsti? — atsakė panelė Florentina, pažvelg- 
dama į voką. — Kšešovskos... 

Panelė Izabelė paraudo iš pykčio. 

— Ak, teisybė!.. — sušuko ji, numesdama voką ant 
stalo. — Flora, būk gera, pasiųsk jai laišką atgal ir ant 
voko užrašyk: „Neskaityta.“ Ko ta bjauri moteris iš mūsų 
nori? 


— Lengvai gali tai sužinoti, — patarė panelė Florentina. 
— Ne, ne... ir ne!.. Nenoriu jokių laiškų iš tos nepa- 
kenčiamos bobos... Turbūt vėl kokios nors intrigos, 


nes ji nieko daugiau nerašinėja... Flora, prašau tučtuojau 
grąžinti šį laišką ir... arba pagaliau pasižiūrėk, ką ji ra- 
šo... Paskutinį kartą priimu jos keverzones.... 

Panelė Florentina neskubėdama atplėšė voką ir pradėjo 
skaityti. Vietoj smalsumo jos veide pamažu pasirodė nuo- 
staba, o paskui sumišimas. 

— Man netinka tai skaityti, — sušnibždėjo ji, atiduo- 
dama laišką panelei Izabelei. 


„Brangioji panele Izabele! — rašė baronienė. — Pri- 
sipažįstu, kad savo ligšioliniu elgesiu galėjau nusipel!- 
nyti jūsų nepalankumą ir užrūstinti gailestingąjį Vieš- 
patį Dievą, kuris taip rūpestingai globoja Jus. Todėl 
atsižadu visko, nusižeminu prieš Jus, brangioji, ir mal- 
dauju Jus man atleisti. Argi neįrodė dangus savo ma- 
lonės, kad ir pasiųsdamas jums tą Vokulskį? Paprastas 
mirtingasis, kaip ir visi kiti, tapo įrankiu Aukščiausiojo 
rankoje, kad mane nubaustų, o jus apdovanotų. Negana 
to, kad sužeidė dvikovoje mano vyrą (teatleidžia Die- 
vas ir jam visas niekšybes, kuriomis jis man nusidėjo), 
bet dar įsigijo namą, kuriame užgeso mano mielas kū- 
dikis, ir dabar turbūt privers mane brangiai mokėti 
už butą. O jūs ne tik matote mano nelaimes, bet dar 
gavote dvidešimt tūkstančių rublių daugiau, negu buvo 
vertas jūsų namas. 

Teikitės tad, brangioji, atsakydama į mano atgailą, 
prikalbinti didžiai gerbiamą poną Vokulskį (kuris, ne- 

žinau už ką, pyksta ant manęs), kad pratęstų su manimi 
sutartį ir nevarytų manęs savo perdėtais reikalavimais 
iš namo, kuriame užgeso mano vienintelės dukters gy- 
vybė. Tačiau veikti reikia atsargiai, nes gerbiamasis 
ponas Vokulskis dėl man nežinomų priežasčių nepagei- 
dauja kalbų, jog namą nupirko jis. Užuot pats nupirkęs 
namą (kaip garbingas žmogus), jis ne tik pasinaudojo 
palūkininku Šlangbaumu, bet dargi atsiuntė į teismą 
statytinius, kurie įvaržė dvidešimt tūkstančių daugiau, 
negu siūliau aš. Kodėl jis taip paslaptingai veikia? Tai 
Jums, brangieji, turi būti žinoma geriau negu man, nes 
Jūs, rodos, padėjote pas jį savo kapitalėlį. Tiesa, jis 
nedidelis, bet per Dievo malonę (kuri taip aiškiai yra 
jums palanki) ir per visiems žinomą gerbiamojo Vo- 
kulskio apsukrumą tikriausiai atneš jums tokius pro- 
centus, kurie atlygins už ligi šiol liūdną buvusią jūsų 
padėtį. Atsiduodama Jūsų, brangioji, gerajai širdžiai, 
o abipusius mūsų santykius pavesdama bešališkam Die- 
vo teisingumui, lieku visuomet ištikima, nors ir nieki- 
nama, jūsų giminaitė ir nuolankus tarnas 
Kšešovska.“ 


Skaitydama panelė Izabelė išbalo kaip popierius. Ji pa- 
kilo nuo stalo, suglamžė laišką ir pakėlė ranką, tarsi no- 
rėdama sviesti jį kažkam į veidą. Staiga, apimta išgąsčio, 
ji norėjo kur nors pabėgti arba pasišaukti ką nors į pa- 
galbą, bet tučtuojau atsipeikėjo ir nuėjo pas tėvą. 

Ponas Lenckis su šlepetėmis ir drobiniu chalatu gulėjo 
sofoje ir skaitė „Kurjerį“. Jis labai švelniai pasisveikino su 
dukterimi, o kai ji atsisėdo, atidžiai pasižiūrėjo į ją ir tarė: 

— Ar čia tokia bloga šviesa, ar man taip atrodo, kad 
panelė blogai nusiteikusi? .. 

— Taip, esu truputį susierzinusi. 

— Aš ir matau, bet tai nuo karščio. O šiandien, — 
pridūrė jis ir pagrasino jai šypsodamasis, — šiandien tu, 
išdykėle, turi gražiai atrodyti, nes tasai Kazius, kaip man 
vakar pasakė teta, vis dar nevedęs. .. 

Panelė Izabelė tylėjo, tėvas dėstė toliau: 

— Tiesa, vaikinas, bastydamasis po pasaulį, truputį pa- 
dyko, truputį prasiskolino, bet — jaunas, dailus, na, ir iš 
galvos dėl tavęs ėjo. Joasia tikisi, kad pirmininkienė su- 
laikys jį apie porą savaičių kaime, o visa kita — jau tavo 
dalykas... O žinai, gal būtų neblogai? Iš geros šeimos. .. 
turtą kaip nors sulipdysime po gabalėlį iš visur... Be to, 
jis gerai išauklėtas, matęs pasaulio, netgi šioks toks did- 
vyris, jeigu tai tiesa, jog apkeliavęs žemės rutulį... 

— Gavau laišką iš Kšešovskos, — pertraukė jį panelė 
Izabelė. 

— Ką sakai?.. Ką gi rašo toji pamišėlė? 

— Ji rašo, kad mūsų namą nupirko ne Šlangbaumas, 
o Vokulskis ir, padedamas statytinių, kurie įvaržė kainą, 
davė už jį dvidešimt tūkstančių daugiau, negu buvo vertas. 

Panelė Izabelė pasakė tai prislopintu balsu ir su nerimu 
pažvelgė į tėvą, bijodama, kad jis neįtūžtų. Tačiau ponas 
Tomašas tik kilstelėjo nuo sofos ir sušuko, spragtelėdamas 
pirštais: 

— Palauk!.. Palauk!.. Žinai, tai gali būti teisybė. .. 

— Kaip! — pašoko nuo kėdės panelė Izabelė. — Va- 
dinasi, jis išdrįso padovanoti mums dvidešimt tūkstančių, 
o tu, tėveli, taip ramiai apie tai kalbi?.. 

— Kalbu ramiai, nes palaukęs ir nepardavęs gaučiau 
ne devyniasdešimt, o šimtą dvidešimt tūkstančių... 

— Bet juk mes negalėjome laukti, jeigu namas buvo 
paleistas iš varžytynių. 

— Kaip tik dėl to, kad negalėjome laukti, mes ir tu- 
rime nuostolį, o Vokulskis, kuris gali laukti, pasipelnys. 

Ši pastaba truputį nuramino panelę Izabelę. 

— Vadinasi, tėveli, tu nematai čia jokios jo geradarys- 
tės? O vakar taip kalbėjai apie Vokulskį, lyg jis būtų 
tave užkerėjęs. .. 


— Cha! cha! cha!.. — nusikvatojo ponas Tomašas. — 
Tu nuostabi, brangioji! Vakar aš buvau kiek sutrikęs, net- 
gi smarkiai, ir man kažkas... kažkas... pasivaideno... Bet 

šiandien... Cha! cha! cha!.. Tegul sau Vokulskis permo- 
ka už namą. Tam jis ir pirklys, kad žinotų, kiek ir už ką 
reikia mokėti. Vienur turės nuostolių, kitur pasipelnys. 
O aš, daugių daugiausia, galiu jam atleisti, kad jis dalyva- 
vo mano turto varžytynėse... Nors turėčiau teise įtarti 
kokį nors nešvarų dalyką, sužinojęs, pavyzdžiui... kad 
Šlangbaumas buvo statytinis. .. 

Panelė Izabelė karštai apkabino tėvą. 

— Taip, — tarė ji, — tu teisus, tėveli. Aš pati tik 
nesugebėjau viso to suprasti. Kad tasai ponas naudojasi 
žydais statytiniais varžytynėse, aiškiausiai įrodo, jog, dė- 
damasis geru draugu, jis daro biznius... 

— Suprantama! — patvirtino ponas Tomašas. — Nejau- 
gi tu nesupranti tokių paprastų dalykų? Jis gal ir neblo- 
gas žmogus, bet vis tiek pirklys... pirklys!.. 

Prieškambaryje kažkas smarkiai paskambino. 

— Tai turbūt jis. Aš, tėveli, išeisiu ir paliksiu jus 
vieną. 

Panelė Izabelė išėjo iš tėvo miegamojo, bet prieškam- 
baryje išvydo ne Vokulskį, o net tris žydus, garsiai be- 
siginčijančius su Mikolajumi ir panele Florentina. Ji pa- 
bėgo į svetainę ir vos garsiai nesušuko: 

„Dieve!.. kodėl jis neateina..." 


Jos širdyje šėlo jausmų audra. Nors panelė Izabelė ir 
pritarė tėvo argumentams, bet suprato, kad netiesa tai, ką 
jis sako, kad Vokulskis iš namo nieko nepelnė, o turėjo 
nuostolį, ir kad padarė tai tik norėdamas juos išgelbėti 
iš beviltiškos padėties. Tačiau, pripažindama tai, jinai jo 
nekentė. 

— Niekšas! Niekšas!.. — pašnabždom kartojo ji. — 
Kaip jis drįso. .. 

Tuo tarpu prieškambaryje žydai pakėlė tikrą barmnį su 
panele Florentina. Jie pareiškė nesitrauksią iš vietos, kol 
negausią pinigų, nes panelė grafaitė vakar davusi Žodį... 
O kai Mikolajus atkdarė jiems duris į laiptus, jie pradėjo 
Jį plūsti: 

— Tai plėšimas!.. Apgavystė!.. Pinigus jūsų ponai imti 
moka, ir tada tu jiems „brangusis ponas Davidai!“ O da- 
bar... 

— Kas čia darosi? — pasigirdo staiga kažkieno balsas. 

Žydai -nutilo. 

— Ką tai reiškia?.. Ką jūs čia darote, ponas Špigel- 
mManai?.. 

Panelė Izabelė pažino Vokulskio balsą. 

— Aš nieko... Labai atsiprašau, jūsų malonybe... Mes 


čia su reikalu pas poną grafą... — jau visai kitokiu tonu 
ėmė aiškintis ką tik triukšmavęs Špigelmanas. 

— Ponai liepė mums šiandien ateiti pinigų, — įterpė 
kitas žydas. 


— Panelė vakar davė žodį, kad šiandien mums viskas 
bus sumokėta iki paskutinio grašio... 

— Ir bus sumokėta, — nutraukė Vokulskis. — Aš esu 
pono Lenckio įgaliotinis ir šiandien šeštą valandą apmokė- 
siu jūsų sąskaitas savo kontoroje. 

— Neskubu... Kam jūsų malonybei taip skubėti!.. — 
atsakė Špigelmanas. 

— Prašom ateiti šeštą pas mane, o tu, Mikolajau, jo- 
kių prašytojų čionai nepriiminėk, kai ponas serga. 

— Suprantu, jūsų malonybe!.. Ponas laukia jūsų savo 


miegamajame, — atsakė Mikolajus, o kai Vokulskis nuėjo, 
išgrūdo žydus pro duris, sakydamas: — Šalin iš čia, bjau- 
rybės! Lauk! 

— Nu, nu! Ko jūs taip pykstate?.. — murmėjo labai 


sumišę žydeliai. 

Ponas Tomašas susijaudinęs pasisveikino su Vokulskiu: 
jo rankos truputį virpėjo, galva kretėjo. 

— Štai matote, — tarė jis, — ką daro tie žydai... tie 
nenaudėliai!.. Lenda į namus... gąsdina mano dukterį... 

— Aš liepiau jiems šeštą valandą ateiti į mano konto- 
rą ir, jeigu leisite, atsiskaitysiu su jais. Ar tai didelė su- 
ma? — paklausė Vokulskis. 

— Menkniekis, beveik nieko... Kokie penki ar šeši 
tūkstančiai rublių... 

— Penki ar šeši?.. — pakartojo Vokulskis. — Tie trys 
jums tiek paskolino?.. 

— Ne. Jiems aš skolingas kokius du tūkstančius, gal 
kiek daugiau... Bet, pasakysiu jums, ponas Stanislavai (tai 
visa istorija!), kovo mėnesį kažkas supirko mano senus 
vekselius. Kas — nežinau; vis dėlto noriu dėl visa ko 
būti pasiruošęs. 

Vokulskiui nušvito veidas. 

— Mokėkite skolas, — tarė jis, — kai kreditoriai pa- 
reikalauja. Šiandien susitvarkysime su tais, kurie turi nau- 
jesnius vekselius. Vadinasi, tai bus du ar trys tūkstančiai? 

— Taip, taip... Tačiau tik pagalvokite, ponas Stanisla- 
vai, kokia nesėkmė!.. Jūs išmokate man už pusmetį pen- 
kis tūkstančius... Teisybė, ar atnešėte pinigus? 

— Žinoma. 

— Labai dėkui. Tačiau kokia nesėkmė: kaip tik dabar, 
kai su Bela ir... su jumis turime važiuoti į Paryžių, žydai 
išplėšia iš manęs du tūkstančius! Aišku, iš Paryžiaus nieko 
neišeis. 

— Kodėl? — nesutiko Vokulskis. — Aš padengsiu sko- 
lą, ir jums nereikės judinti savo procentų. Drąsiai galite 
važiuoti į Paryžių. 


— Brangusis!.. — sušuko ponas Tomašas, krisdamas 
jam į glėbį. — Matote, mielasis, — pridūrė jis nusirami- 
nęs, — aš kaip tik galvojau, ar negalėtumėte jūs man 


gauti kur nors paskolos toms žydų skoloms apmokėti. .. 
maždaug iš septynių, šešių procentų... 

Vokulskis nusišypsojo, kad ponas Tomašas taip naiviai 
žiūri į finansinius reikalus. 

— Žinoma, — atsakė jis, negalėdamas paslėpti džiaugs- 
mo, — jūs gausite paskolą. Tiems žydams atiduosime ko- 
kius tris tūkstančius rublių, o jūs mokėsite procentus... 
kiekgi jūs norite? 

— Septynis... šešis... 

— Gerai, — tarė Vokulskis, — jūs mokėsite šimtą aš- 
tuoniasdešimt rublių procentų, o kapitalas liks nepaju- 
dintas. 

Ponas Tomašas jau nežinia kurį kartą ėmė mirksėti, ir 
jo akyse sublizgėjo ašaros. 


— Šaunusis. .. kilnusis žmogau!.. — kalbėjo jis, apka- 
bindamas Vokulskį — Dievas jus atsiuntė... 
— Ar jūs manote, kad aš galiu elgtis kitaip? — vos 


girdimai pratarė Vokulskis. 

Kažkas pasibeldė. Įėjo Mikolajus ir pranešė, kad atvyko 
gydytojai. 

— Aha!.. — sušuko ponas Tomašas. — Sesuo vis dėlto 
atsiuntė tuos ponus. Dieve mano! Niekuomet dar nesu 
gydęsis, o dabar... Ponas Stanislavai, prašom eiti dabar 
pas Belą... Mikolajau, pranešk panelei, kad ponas Vo- 
kulskis atėjo. 

„Štai mano atpildas... Mano gyvenimas!" — pagalvojo 
Vokulskis, sekdamas paskui Mikolajų. Prieškambaryje jis 
susidūrė su gydytojais; abu pasirodė esą jo pažįstami, ir 
jis karštai paprašė juos atidžiau pasirūpinti ponu Tomašu. 

Svetainėje jo laukė panelė Izabelė. Ji buvo truputį iš- 
blyškusi, tačiau dėl to atrodė dar gražesnė. Vokulskis 
pasisveikino su ja ir linksmai prašneko: 

— Esu labai laimingas, kad jums patiko vainikas Rosiui. 

Jis staiga nutilo. Jį pritrenkė keista panelės Izabelės 
veido išraiška: ji žiūrėjo į jį truputį nustebusi, tarsi ma- 
tydama jį pirmą kartą gyvenime. 

Valandėlę abu tylėjo; pagaliau panelė Izabelė, nusipur- 
tydama kažkokią dulkele nuo pilkos suknelės, paklausė: 

— Juk tai jūs, pone, nupirkote mūsų namą? — Ir pri- 
simerkusi pažvegė į jį. 

Vokulskis buvo taip netikėtai užkluptas, kad iš pradžių 
neteko žado. Jam pasirodė, kad staiga nustojo galios sam- 
protauti. Jis ir balo, ir raudo, bet pagaliau atsipeikėjęs 
dusliu balsu tarė: 

— Taip, aš nupirkau. 

— Kodėl už jus varžytynėse dalyvavo žydas statytinis? 

— Kodėl?.. — pakartojo Vokulskis, žiūrėdamas į ją 
kaip išgąsdintas vaikas. — Kodėl?.. Matote, aš esu pirk- 

lys... ir toks kapitalo investavimas galėtų pakenkti mano 
kreditui... 

— Jūs jau seniai domitės mūsų reikalais. Rodos, ba- 
landžio mėnesį... taip, balandžio mėnesį jūs įsigijote mūsų 
servizą? — toliau kalbėjo panelė Izabelė tuo pačiu tonu. 

Tasai tonas prablaivė Vokulskį. Jis pakėlė galvą ir 
šaltai atsakė: 

— Jūs galite bet kuriuo metu savo servizą atsiimti. 

Dabar panelė Izabelė nuleido akis. Tai pastebėjęs, Vo- 
kulskis vėl suglumo. 

— Kodėl gi jūs tai padarėte? — tyliai paklausė ji. — 
Kodėl jūs taip mus... persekiojate? 

Atrodė, kad ji tučtuojau pravirks. Vokulskis visiškai 
nebegalėjo susivaldyti. 

— Aš jus persekioju!.. — pasakė jis persimainiusiu 
balsu. — Argi jūs rasite tarną... ne, šunį... labiau atsida- 
vusį, kaip aš?.. Jau dveji metai galvoju tik apie tai, kaip 
galima būtų pašalinti jums iš kelio kiekvieną kliūtį... 

Staiga kažkas paskambino. Panelė Izabelė krūptelėjo. 
Vokulskis nutilo. 

Mikolajus atidarė svetainės duris ir pranešė: 

— Ponas Starskis. 

Ant slenksčio iš karto pasirodė vidutinio ūgio, lieknas, 
juodbruvas, su nedidelėmis žandenomis, ūseliais ir labai 
nežymiai praplikęs vyras. Jo veidas buvo ir linksmas, ir 
pašaipus. Vos įėjęs, jis sušuko: 

— Kaip džiaugiuosi, kad vėl galiu jus pasveikinti!.. 

Panelė Izabelė tylėdama padavė jam ranką; jos veidas 
ryškiai paraudo, o akyse sužybsėjo svajingos kibirkštėlės. 

Vokulskis pasitraukė prie stalelio pasienyje. Panelė 
Izabelė juodu supažindino: 

— Ponas... Vokulskis... Ponas Starskis... 


Vokulskio pavardė buvo ištarta tokiu tonu, kad Stars- 
kis tik linktelėjo jam galva, atsisėdo per kelis žingsnius 
ir pasisuko šonu. O Vokulskis atsisėdo prie mažojo sta- 
lelio pasienyje ir ėmė žiūrinėti albumą. 

— Rodos, jūs sugrįžote iš Kinijos? — paklausė panelė 
Izabelė. 

— Dabar iš Londono, bet man vis dar atrodo, lyg plauk- 
čiau laivų, — atsakė Starskis, gerokai darkydamas lenkų 
kalbą. 

Panelė Izabelė ėmė kalbėti angliškai. 

— Tikiuosi, šį kartą jūs ilgiau pasiliksite tėvynėje? 

— Tai priklauso... — taip pat angliškai atsakė Stars- 
kis, bet čia pat pridūrė, žvilgtelėjęs į Vokulskį: — O kas 
jis?.. 

— Mano tėvo įgaliotinis. Nuo ko gi tai priklauso?.. 


— Manau, jūs neturėtumėte šitaip klausti, — nusišyp- 
sodamas atsakė jaunuolis. — Tai priklauso... nuo mano 
senelės dosnumo... 

— Tai gražiausia... 0 aš tikėjausi išgirsti kompli- 
mentą... 


— Keliautojai nesako komplimentų, nes žino, kad bet 
kurioje geografinėje platumoje komplimentai tik diskredi- 
tuoja vyrą moterų akyse. 

— Ar jūs šį atradimą padarėte Kinijoje? 

— Kinijoje, Japonijoje ir ypač Europoje. 

— Ir ketinate taikyti šį principą Lenkijoje? 

— Pamėginsiu ir, jeigu leisite, bendraudamas su jumis. 
Juk mes, rodos, drauge ilsėsimės kaime. Tiesa?.. 

— Šitaip bent nori teta ir tėvas. Tačiau man nelabai pa- 
tinka jūsų nusistatymas tikrinti savo įgytas etnografines 
žinias. 

— Tatai būtų tiktai teisingas mano kerštas. 

— Vadinasi, karas? .. — paklausė panelė Izabelė. 

— Grąžinus senas skolas, dažnai susitaikoma. 

Vokulskis taip atidžiai žiūrinėjo albumą, kad jam net 
gyslos iššoko ant kaktos. 

— Tačiau po keršto ne, — atsakė panelė Izabelė. 

— Tai ne kerštas, o tik priminimas, kad aš esu senas 
jūsų kreditorius. 

— Vadinasi, aš turiu mokėti senas skolas? — nusijuokė 
ji. — Taip, jūs neleidote veltui laiko keliaudamas. 

— Norėčiau neleisti jo veltui ir kaime, — pasakė 
Starskis ir reikšmingai pažvelgė jai į akis. 

— Tai priklausys nuo keršto būdo, — atsakė panelė 
Izabelė ir vėl paraudo. 

— Jo malonybė kviečia poną Vokulskį, — pasakė Mi- 
kolajus, pasirodydamas svetainės tarpdury. 

Pašnekesys nutrūko. Vokulskis užvertė albumą, atsi- 
stojo ir, nusilenkęs panelei Izabelei ir Starskiui, iš lėto 
nuėjo paskui tarną. 

— Ar tas ponas nesupranta angliškai?.. Ar jis nejsi- 
žeidė, kad mes su juo nesišnekėjome? — paklausė Starskis. 

— O, ne! — atsakė panelė Izabelė. 

— Juo geriau, nes man pasirodė, kad jis su mumis ne- 
labai gerai jautėsi. 

— Na, užtat ir pasišalino, — nerūpestingai užbaigė pa- 
nelė Izabelė. 

— Atnešk man iš svetainės skrybėlę, — pasakė Miko- 
lajui Vokulskis, išėjęs į gretimą kambarį. 

Mikolajus paėmė skrybėlę ir nunešė ją į pono Tomašo 
miegamąjį. Prieškambaryje jis išgirdo, kaip Vokulskis, 
suspaudęs galvą abiem rankomis, sušnibždėjo: 

— Dieve gailestingasis!.. 

Kai Vokulskis įėjo į pono Tomašo kambarį, gydytojų 
jau nebebuvo. 

— Tik įsivaizduokite, — sušuko ponas Lenckis, — kaip 
nelemtai viskas susiklostė!.. Gydytojai uždraudė man va- 
žiuoti į Paryžių ir, grasindami mirtimi, liepė kraustytis 
į kaimą. Garbės žodis, nežinau, kur pasislėpti nuo to karš- 
čio. Jis ir jus veikia, nes jūsų veidas pasikeitė... Labai 
tvankus butas, tiesa? .. 

— Taip. Leiskite, pone, atiduoti jums pinigus, — pa- 
sakė Vokulskis, traukdamas iš kišenės storą ryšulį. 

— Aha... teisybė... 

— Čia penki tūkstančiai rublių, tai procentai iki sau- 
sio vidurio. Teikitės paskaičiuoti. O štai raštelis. 

Lenckis keletą kartų perskaičiavo pluoštą naujų šimta- 
rublių ir pasirašė dokumentą. Padėjęs į šalį plunksną, tarė: 

— Gerai, tai vienas dalykas... O dabar dėl skolų... 

— Dviejų ar trijų tūkstančių rublių suma, kurią jūs 
esate skolingas žydams, šiandien bus apmokėta... 

— Tik atsiprašau, ponas Stanislavai, aš veltui nenoriu... 
Prašau ko tvarkingiausiai atsiskaityti sau procentus... 

— Nuo šimto dvidešimt iki šimto aštuoniasdešimt rub- 
lių per metus. 

— Taip, taip... — patvirtino ponas Tomašas. — Bet 
jeigu... jeigu, sakysime, man prireiktų dar šiokios tokios 
sumos, tai į ką man kreiptis? 

— Antrąją pusę procentų jūs gausite sausio viduryje. 

— Šitai aš žinau. Bet matote, ponas Stanislavai, jeigu 
man prireiktų tam tikros dalies kapitalo... Ne veltui, Ži- 
noma... Mielai sumokėsiu procentus... 

— Šešis. .. — įterpė Vokulskis. 

— Taip, šešis... septynis. 

— Ne, pone. Jūsų kapitalas duoda trisdešimt tris pro- 
centus per metus, tad negaliu jo skolinti iš septynių. .. 

— Gerai. Tokiu atveju pasilaikykite mano kapitalą, ta- 
čiau... suprantate... man gali vis dėlto kas nors atsitikti. .. 

— Atsiimti savo kapitalą jūs galite nors ateinančių me- 
tų sausio viduryje. 

— Gink Dieve!.. Aš jo iš jūsų neatsiimsiu ir po de- 
šimt metų... | 

— Tačiau aš paėmiau jūsų kapitalą tiktai metams... 

— Kaip tatai?.. Kodėl?.. — stebėjosi ponas Tomašas, 
vis labiau išplėsdamas akis. 

— Aš nežinau, kas bus po metų. Ne kasmet pasitaiko 
tokių pelningų reikalų. 

Ponas Tomašas buvo nemaloniai nustebintas; valandėlę 
patylėjęs, jis tarė: 

— A propos, mieste lyg kalbama, kad tai jūs, ponas 
Vokulski, nupirkote mano namą?.. 

— Taip, pone, aš nupirkau jūsų namą, bet po pusme- 
čio galiu jį perleisti jums patogiomis sąlygomis. 

Lenckis pajuto, kad rausta. Tačiau, nenorėdamas prisi- 
pažinti nugalėtas, ponišku tonu paklausė: 

— O kiek norėtumėte atsimestinių, ponas Vokulski? 

— Nieko. Atiduosiu jums jį už devyniasdešimt tūks- 
tančių ir gal... net pigiau... 

Ponas Tomašas atšoko atgal, skėstelėjo rankas ir krito 
į savo didįjį krėslą; jo skruostais vėl nusirito keletas ašarų. 

— Iš tiesų, ponas Stanislavai, — pratarė jis kūkčioda- 
mas, — aš matau, kad geriausius santykius... gali paga- 
dinti pinigai... Argi aš nepatenkintas jumis, kad jūs nu- 
pirkote tą namą?.. Argi aš jums priekaištauju?.. O jūs 
kalbate su manimi taip, lyg būtumėte įsižeidęs. 

— Atleiskite, pone, — pasakė Vokulskis. — Bet aš iš 
tikrųjų esu truputį susierzinęs... turbūt nuo karščio... 

— O, be abejo! — sušuko ponas Tomašas, atsistodamas 
ir stipriai spausdamas jam ranką.— Vadinasi... atleisime 
vienas antram nemalonius žodelius... Aš nepykstu ant jū- 
sų, nes žinau... kas yra karštis... 

Vokulskis atsisveikino su juo ir įėjo į svetainę. Starskio 
tenai jau nebuvo, panelė Izabelė sėdėjo viena. Jį pamačiusi, 
jinai atsistojo: jos veidas buvo malonesnis. 

— Jūs išeinate? 

— Taip, noriu su jumis atsisveikinti. 

— O jūs neužmiršite apie Rosį? — paklausė ji šyptel- 
dama. 

— O, ne. Paprašysiu, kad vainikas būtų jam įteiktas. 

— Jūs pats jo neįteiksite?.. Kodėl gi?.. 

— Šiandien naktį išvažiuoju į Paryžių, — atsakė Vo- 
kulskis. 

Netaręs daugiau nė žodžio, jis nusilenkė ir išėjo. 

Panelė Izabelė valandėlę stovėjo sumišusi, paskui nu- 
bėgo pas tėvą. 

— Ką tai reiškia, tėveli? Vokulskis atsisveikino labai 
šaltai ir pasakė, kad šiandien naktį išvažiuoja į Paryžių. 

— Ką?.. ką?.. ką?.. — sušuko ponas Tomašas, grieb- 
damasis abiem rankomis už galvos. — Jis tikriausiai įsi- 
žeidė. 

— Ak, teisybė!.. Aš užsiminiau apie mūsų namo pir- 
kimą... 

— Vajėzau!.. Ką tu padarei?.. O... viskas žuvo... 
Dabar suprantu... Žinoma, jis įsižeidė... Tačiau, — pri- 
dūrė jis po valandėlės, — kas galėjo pamanyti, kad jis 
taip greitai įsižeidžia?.. Atrodo, toks paprastas pirklys!.. 


Dvidešimtasis skyrius 


SENOJO PARDAVĖJO DIENORAŠTIS 


„Ir išvažiavo!.. Ponas Stanislavas Vokulskis, didysis 
tranzito prekybos bendrovės organizatorius, didysis ketu- 
rių milijonų rublių apyvartą per metus darančios firmos 
vadovas, išvažiavo į Paryžių, nelyginant eilinis pašto ve- 
žėjas kur nors į priemiestį... Vieną dieną sakė (man pa- 
čiam), kad nežino, kada važiuos, o kitą dieną — paukšt..... 
hraukšt... ir išdūmė. | 

Elegantiškai  papietavo pas didžiai gerbiamus ponus 
Lenckius, išgėrė kavutės, išsikrapštė dantis ir — nebėr. 
Suprantama. Juk ponas Vokulskis — tai ne koks nors par- 
davėjas, kuris turi maldauti šeimininką atostogų kartą per 
keletą metų. Ponas Vokulskis — kapitalistas, gauna še- 
šiasdešimt tūkstančių rublių per metus, broliaujasi su gra- 
fais ir kunigaikščiais, kaunasi dvikovose su baronais ir 
išvažiuoja, kada užsimano. O jūs, samdomi tarnautojai, rū- 
pinkitės prekyba. Juk už tai gaunate algas ir dividendus. 

Argi tai pirklys?.. Šitaip elgiasi, sakau, ne pirkliai, 
o pamaivos!.. 

Na, galima išvažiuoti net ir į Paryžių, ir net neprotingai 
išvažiuoti, bet ne tokiu metu. Čia, žinote, Berlyno kongre- 
sas privirė putros, čia, ana, Anglija taikosi į Kiprą, Aust- 


rija — į Bosniją... Italija gerklę plėšo: „Duokite mums 
Triestą, nes bus blogai..." Bosnijoje jau, girdėti, kraujas 
liejasi upeliais, ir (tik tegul pasibaigia rugiapjūtė) — dar 


prieš žiemą karas įsiliepsnos, tas aišku kaip dieną... O jis 
tuo tarpu mauna į Paryžių!.. 

Cit! O ko jis taip staigiai išvyko į Paryžių?.. Į pa- 
rodą?.. Kas jam ta paroda. O gal dėl to biznio, kurį tu- 

Iėjo padaryti su Suzinu?.. Įdomu, iš kokių biznių galima 
pelnyti penkiasdešimt tūkstančių rublių, šiaip sau, tik 
ranką pridėjus?.. Jie man pasakoja apie kažkokias di- 
deles mašinas lyg naftos verslovėms, lyg geležinkeliams, 
lyg cukraus fabrikams... Ar tik jūs, angelėliai, vietoj tų 
nepaprastų mašinų neparvešite paprasčiausių patrankų?.. 
Prancūzija, tik ir žiūrėk, susikibs su Vokietija... Jaunasis 
Napoleonas, sakoma, sėdi Anglijoje, o juk iš Londono 
į Paryžių arčiau negu iš Varšuvos iki Zamostės. .. 

Ė, ponas Ignacai, neskubėk spręsti apie poną V. (to- 
kiais atvejais geriau neminėti pilnos pavardės), nesmerk 
jo, nes gali apsijuokti. Čia ruošiami kažkokie svarbūs ir 
paslaptingi dalykai: ir tas ponas Lenckis, kažkada buvojęs 
pas Napoleoną III, ir tas neva aktorius Rosis, italas (Ita- 
lija prisispyrusi reikalauja Triesto)... ir tie pietūs pas Lenc- 
kius prieš pat išvažiuojant, ir tas namo pirkimas... 

Panelė Lencka — gražuolė, ką besakytum, bet juk yra 
tiktai moteris, ir dėl jos Stachas nedarytų tiek daug kvai- 
lysčių... Čia yra kažkas iš p... (tokiais atvejais protin- 
giausia- kalbėti sutrumpinimais). Čia slypi kažkokia dide- 
lė p... 

Jau kokios dvi savaitės, kai vargšas berniukas išvažia- 
vo, gal visiškai... Laiškus rašo trumpus ir šaltus, apie save 
nepasakoja nieko, o mane taip kankina liūdesys, kad kar- 
tais, dievaži, vietos nesusirandu. (Na, gal ne jo liūdžiu, 
o tik šiaip, iš įpročio.) 

Prisimenu, kai rengėsi važiuoti. Parduotuvė jau buvo 
uždaryta, ir aš kaip tik prie šio štai stalelio gėriau arbatą 
(mano Iras vis sirguliuoja), tik staiga į kambarį įbėga Sta- 
cho tarnas. 

— Ponas kviečia! — suriko ir nubėgo. 

(Koks jis pasileidęs bjaurybė, o koks dykūnas!.. Rei- 
kėjo matyti, su kokia mina jis atsistojo tarpduryje ir 
pasakė: „Ponas kviečia!“ Galvijas!) 

Norėjau jį pamokyti: žinok, mulki, tavo ponas yra po- 
nas tiktai tau, bet jis rūkte išruko. 

Greitai baigiau gerti arbatą, pripyliau Irui truputį pie- 
no į dubenėlį ir nuėjau pas Stachą. Žiūriu — tarpuvartėje 
jo tarnas kalbina išsyk tris mergas kaip stirnas. Na, ma- 
nau, tokiam patrakėliui ir keturios nebaisu, nors... (Tų 
moterų nė pats velnias nesuvaikys. Pavyzdžiui, ponia Jad- 
vyga: liesutė, mažutė, tokia trapi būtybėlė, o jau trečiam 
vyrui džiovą įvarė.) 

Užlipu į viršų. Buto durys atdaros, dega lempa, o Sta- 
chas pats dedasi lagaminą. Man kažkas tik dilgt. 

— Ką tai reiškia? — klausiu. 


— Važiuoju šiandien į Paryžių, — atsakė jis. 
— Vakar sakei, kad dar negreitai važiuosi?.. 
— Ai, vakar... — atšovė jis. 


Pasitraukė nuo lagamino, pagalvojo valandėlę ir paskui 
kažkokiu ypatingu tonu pridūrė: 

— Dar vakar... aš klydau... 

Tie žodžiai mane nemaloniai pritrenkė. Pasižiūrėjau 
į Stachą atidžiau — ir nustebau. Niekuomet nemaniau, kad 
žmogus, tarytum sveikas ir bent jau nesužeistas, per ke- 
letą valandų gali taip pasikeisti. Išblyško, akys įdubo, at- 
rodo klaikiai... 

— Kodėl taip staigiai pasikeitė... planai? — paklau- 
siau, jausdamas, kad klausiu visai ne to, ką norėčiau su- 
žinoti. 


— Mielas mano, — atsakė jis, — negi tu nežinai, kad 
kartais vienas žodis pakeičia ne tik planus, bet ir pačius 
žmones... O ką jau visas pasikalbėjimas! — vos girdimai 


pridūrė jis. 

Vis dėdamasis ir rinkdamas krūvon daiktus, jis išėjo 
į svetainę. Praėjo minutė — negrįžta, dvi — dar negrįžta... 
Žvilgtelėjau pro praviras duris ir pamačiau: stovi, pasirė- 
męs į kėdę, ir nejudėdamas žiūri pro langą... 


— Stachai. .. 

Jis krūptelėjo, vėl pradėjo dėtis daiktus ir paklausė: 
— Ko nori? 

— Tau kažkas yra. 

— Nieko. 

— Jau seniai taves tokio nemačiau. 

Jis šyptelėjo: 

— Turbūt nuo to laiko, kai dantų gydytojas blogai 
ištraukė man dantį, dargi sveiką... 

— Man keistai atrodo tas tavo ruošimasis į kelionę, — 
tariau aš. — Ar tu nieko nenori man pasakyti? 

— Pasakyti?.. Teisybė... Banke turime apie šimtą dvi- 
dešimt tūkstančių, tad pinigų jums nepritrūks... Dar... 
Kas gi dar?.. — paklausė jis save. — Aha! Gali jau ne- 
beslėpti, kad aš nupirkau Lenckių namą. Netgi nueik te- 
nai ir paskirk visiems buto nuomą tokią pat, kaip ir se- 
niau. Poniai Kšešovskai gali keliolika rublių pridėti, tegul 
papyksta; bet vargšų neskriausk... Tenai gyvena kažkoks 
batsiuvys, kažkokie studentai, imk iš jų, kiek duos, kad 
tik tvarkingai mokėtų. 

Jis žvilgtelėjo į laikrodį ir, pamatęs, kad dar turi lai- 
ko, išsitiesė šezlonge ir gulėjo tylėdamas, užmetęs rankas 
už galvos ir užsimerkęs. Matyti jį tokį buvo be galo liūdna. 

Aš atsisėdau prie jo kojų ir paklausiau: 

— Tau kažkas atsitiko, Stachai?.. Sakyk, kas tau yra. 
Iš anksto žinau, kad negalėsiu padėti, bet matai... Grau- 
žatis yra kaip nuodai: geriau ją išspjauti. .. 

Stasekas vėl nusišypsojo (kaip aš nemėgstu tos jo šyp- 
senėlės) ir, kiek patylėjęs, atsakė: 

— Atsimenu, kartą (tai buvo seniai) sėdėjau vienoje 
troboje su kažkokiu frantu, kuris buvo nuostabiai atviras. 
Pasakojo man visokius nebūtus dalykus apie savo šeimą, 
apie pažintis, apie savo didžius žygius, o paskui labai ati- 
džiai išklausė mano pasakojimą. Na, ir gerai juo pasinau- 
dojo. .. 

— Ką tai reiškia? .. — paklausiau. 

— Tai reiškia, senuk, kad aš iš tavęs jokių prisipaži- 
nimų traukti neketinu, tad ir pats nemanau jų daryti. 


— Ką? — sušukau aš. — Tai šitaip tu supranti drau- 
gišką pasitikėjimą? 
— Gana, — atsakė jis atsistodamas. — Tai gal būt 


lr geras daiktas, bet tiktai pensionato auklėtinėms. Paga- 

liau aš neturiu ko patikėti net tau. Kaip man viskas nu- 
sibodo!.. — sumurmėjo jis raivydamasis. 

Tik dabar pasirodė tasai pasileidėlis tarnas; jis paėmė 
Stacho lagaminą ir pranešė, kad arkliai laukia pakinkyti 
prie namų. Sėdome mudu su Stachu į karietą, bet iki sto- 
ties nepratarėme vienas kitam nė žodžio. Jis žiūrėjo į 
žvaigždes ir švilpavo pro dantis, o man rodėsi, kad va- 
žiuoju — gal ir į laidotuves. 

Vienos geležinkelio stotyje mus pasitiko daktaras Šu- 
manas. 

— Važiuoji į Paryžių? — paklausė jis Stachą. 

— O tu iš kur žinai? 

— O, aš viską žinau. Net ir tai, kad tuo pačiu trauki- 
niu važiuoja ponas Starskis. 

Stachas krūptelėjo. 

— Kas tai per žmogus? — paklausė jis daktarą. 

— Dykūnas, nusigyvenęs... kaip ir visi jie, — atsakė 
Šumanas. — Na, ir... buves konkurentas... 

— Man vis tiek. 

Šumanas nieko neatsakė, tik iš padilbų pažvelgė į jį. 

Suskambo varpas ir pasigirdo švilpukai. Keleiviai šoko 
prie vagonų. Stachas paspaudė mums rankas. 

— Kada sugrįši? — paklausė daktaras. 

— Norėčiau... niekada, — atsakė Stachas ir įlipo į tuš- 
čią pirmosios klasės kupė. 

Traukinys ėmė važiuoti. Daktaras susimąstęs žiūrėjo 
į tolstančius žiburius, o aš... vos nepravirkau... 

Kai budėtojai pradėjo uždarinėti perono duris, aš pri- 
kalbinau daktarą pasivaikščioti Jeruzalės alėjomis. Naktis 
buvo šilta, dangus giedras; neatsimenu, kad kada nors bū- 
čiau mates daugiau žvaigždžių. O kadangi Stachas kartą 
man pasakojo, kad Bulgarijoje dažnai žiūrėjęs į žvaigždes, 
todėl (juokinga, ar ne?) ir aš nutariau dabar kas vakarą 
žiūrėti į dangų. (Gal ir iš tiesų mūsų žvilgsniai ar mintys 
susitiks kuriame nors iš tų mirgančių taškų, ir Stachas 
nebesijaus toks vienišas, kaip anąsyk?) 

taiga (net pats nežinau, iš kur) man kilo įtarimas, kad 
netikėtas Stacho išvažiavimas susijęs su politika. Aš nu- 
sprendžiau išklausinėti Šumaną ir, norėdamas apdumti jam 
akis, pasakiau: 

— Man kažkodėl atrodo, kad Vokulskis... lyg ir įsi- 
mylėjęs?.. 

Daktaras sustojo vidury šaligatvio ir, apžergęs savo laz- 
dą, ėmė taip kvatoti, kad į mus ėmė dairytis net praei- 
viai, kurių, laimė, buvo nedaug. 

— Cha! cha!.. Ar jūs tiktai šiandien padarėte šį mil- 
žinišką atradimą?.. Cha! cha'.. na, ir patinka man šis 
senukas!.. 

Sąmojis buvo paikas. Tačiau aš prikandau lūpą ir pa- 
sakiau: 

— Padaryti šitą atradimą buvo nesunku net žmonėms... 
mažiau įgudusiems negu aš (rodos, truputį jam įgėliau). 
Bet aš, ponas Šumanai, spėliodamas mėgstu būti apdai- 
rus... Be to, nemaniau, kad su žmogumi tokius pokštus 
galėtų išdarinėti toks paprastas dalykas, kaip meilė. 

— Apsirinkate, senuk, — atsakė daktaras, numodamas 
ranka. — Meilė — paprastas dalykas gamtoje, net, jeigu 
norite, Dievo akyse. Tačiau jūsų kvaila civilizacija, pa- 
remta jau seniai mirusiomis ir palaidotomis romėniškomis 
pažiūromis, popiežių interesais, trubadūrais, asketizmu, kas- 
tomis ir panašiomis nesąmonėmis, pavertė natūralų jaus- 
mą... žinote, kuo?.. Nervų liga!.. Jūsų vadinamoji meilė, 
toji riteriškoji-bažnytinė-romantinė meilė, — tai iš tikrųjų 
šlykšti prekyba, pagrįsta apgaule, ir už ją labai teisingai 
baudžiama katorga iki gyvos galvos, kurią jūs vadinate 
santuoka... Tačiau vargas tiems, kurie į tą turgų neša savo 
širdis... Kiek toji meilė suryja laiko, pastangų, gabumų, 
netgi gyvybių!.. Aš tai gerai žinau, — kalbėjo toliau dak- 
taras, dusdamas iš pykčio: — nors pats esu žydas ir iki 
pat mirties toks liksiu, bet buvau auklėjamas tarp jūsų ir 
net buvau susižiedavęs su krikščione. Na, ir mudviem taip 
stropiai buvo padedama vykdyti savo sumanymus, taip 
jautriai mudu buvome globojami religijos, moralės, tradi- 

cijos ir dar nežinia kieno vardu, kad ji mirė, o aš mėgi- 
nau nusinuodyti... Aš, toks išmintingas, toks plikas! .. 

Ir vėl sustojo vidury gatvės. 

— Patikėkite manimi, ponas Ignacai, — pridūrė jis už- 
kimusiu balsu, — kad net tarp žvėrių nesurasi tokių niek- 
šiškų padarų, kaip žmonės. Visoje gamtoje patinas priklau- 
so tai patelei, kuri jam patinka ir kuriai jis patinka. Todėl 
tarp gyvulių ir nėra idiotų. O pas mus!.. Aš esu žydas — 
vadinasi, man negalima mylėti krikščionės... Jis yra pirk- 
lys — vadinasi, neturi teisės į grafaitę... O tu, kuris esi 
neturtingas, neturi jokios teisės į bet kokią moterį... Niek- 
šiška ta jūsiškė civilizacija!.. Sutikčiau kad ir tučtuojau 
žūti, bet tik po jos griuvėsiais. .. 

Mes vis ėjome link užkardos. Jau kuris laikas buvo pa- 
kilęs drėgnas vėjas ir pūtė mums tiesiai į akis: vakaruose 
pradėjo kauptis debesys ir uždengė žvaigždes. Vis rečiau 
bepasitaikydavo žibintų.  Kartkartėmis nubildėdavo pro 
šalį vežimas, apipildamas mus nematomomis dulkėmis; pa- 
vėlavę praeiviai skubėjo namo. 

„Bus lietaus!.. Stachas jau prie Grodzisko“, — pagal- 
vojau. 

Daktaras užsismaukė skrybėlę ir ėjo susierzinęs, ty- 
lėdamas. Man kaskart darėsi vis liūdniau, gal dėl to, kad 
aplinkui vis labiau temo. Niekuomet niekam to nebūčiau 
pasakęs, bet man pačiam ne kartą ateidavo į galvą mintis, 
kad Stachui... iš tikrųjų jau neberūpi politika, nes jis 
galutinai susipainiojo tos panaitės sijone. Rodos, prieš kelias 
dienas buvau užsimines jam kažką apie tai, ir jo atsaky- 
mas nė kiek neišsklaidė mano įtarimų. 

— Argi galimas dalykas, — prabilau aš vėl, — kad 
Vokulskis jau visiškai būtų užmiršęs visuomeninius reika- 
lus, politiką, Europą. .. 

— Ir Portugaliją, — įterpė daktaras. 

Aš pasipiktinau šituo cinizmu. 

— Jūs sau tik šaipotės, — tariau jam. — Tačiau ne- 
paneigsite, kad Vokulskis galėjo susilaukti geresnio liki- 
mo, negu tapti nelaimingu panelės Lenckos garbintoju. Jis 

yra buvęs tikras visuomenės veikėjas, o ne kažkoks ne- 
vykęs dūsautojas. .. 

— Jūs teisybę sakote, — patvirtino daktaras, — bet 
kas iš to?.. Garo mašina — tai ne kavai malti malūnėlis, 
o galinga mašina, bet, kai tik aprūdija jos rateliai, ji virs- 
ta nenaudingu ir net pavojingu laužu. Matyt, ir Vokulsky- 
je yra kažkoks ratelis, kuris rūdija ir genda... 

Vėjas. pūtė kaskart smarkiau; man privarė pilnas akis 
smėlio. 

— Ir kodėl kaip tik jį užgriuvo tokia nelaimė? — pa- 
klausiau aš (tačiau nerūpestingu tonu, kad Šumanas ne- 
pagalvotų, jog noriu kažką iš jo ištraukti). 

— Čia susidėjo ir Stacho būdas, ir civilizacijos sukur- 
tos sąlygos, — atsakė daktaras. 

— Būdas?.. Jis niekuomet nebuvo linkęs įsimylėti. 

— Kaip tik dėl to ir pražuvo, — dėstė Šumanas. — 
Jeigu tūkstantis centnerių sniego krinta žemėn snaigėmis, 
tai jis tik pridengia ją, nesužalodamas nė žolelės; bet šim- 
tas centnerių sniego, suplūkto į vieną laviną, šluoja namus 
ir žudo žmones. Jeigu Vokulskis per visą gyvenimą būtų 
mylėjęs kas savaitę vis kitą, jis būtų sveikas kaip ridikas, 
laisvai mąstytų ir galėtų padaryti daug gero pasauliui. Bet 
jis kaip šykštuolis kaupė širdies kapitalus, na ir matome 
to taupumo padarinius. Meilė gražus dalykas, kai yra leng- 
vutė kaip drugelis; bet kai, ilgai miegojusi, ji nubunda 
tarsi tigras, tada — dėkui už malonumą!.. Vienas daly- 
kas — žmogus, turįs gerą apetitą, ir visai kitas dalykas — 
žmogus, kuriam alkis suka vidurius... 

Debesys slinko vis artyn; mes pasukome atgal beveik 
prie pat užkardos. Pagalvojau, kad Stachas turbūt jau 
netoli Rudos Guzovskos. 


O daktaras pasakojo toliau, kaskart labiau karščiuoda- 
masis, kaskart smarkiau mosikuodamas lazdele: 

— Yra buto ir drabužių higiena, maisto ir darbo higie- 
na, kurių nesilaiko žemesnės klasės, ir todėl jų toks didelis 
mirtingumas, todėl jos trumpai gyvena ir fiziškai išsigims- 

ta. Tačiau yra ir meilės higiena, kurios ne tik kad nepaiso, 
bet kurią tiesiog pažeidžia inteligentų klasės, o tai ir yra 
viena iš jų smukimo priežasčių. Higiena šaukia: ,„Valgyk, 
kai nori!“, o tūkstančiai taisyklių nustumia ją į šalį, grie- 
bia teve už skvernų ir rėkia: „Negalima!.. Valgysi, kai 
mes leisime, kai įvykdysi tiek ir tiek reikalavimų, kuriuos 
iškėlė moralė, tradicija, mada...“ Reikia pripažinti, kad 
labiausiai atsilikusios valstybės šiuo atžvilgiu pralenkė 
pačias pažangiąsias visuomenes, — aš turiu galvoje jų in- 
teligentiškąsias klases. 

Ir pažiūrėkite, ponas Ignacai, kaip sutartinai mulkina 
žmones vaikų kambarys ir svetainė, poezija, romanas ir 
drama. Tau liepiama ieškoti idealų, pačiam būti idealiu 
asketu ir ne tik vykdyti tai, kas nustatyta, bet ir kurti 
naujus dirbtinius apribojimus. Ir kas gi iš to pagaliau 
išeina?.. Vyras, paprastai mažiau tuose dalykuose išdresi- 
ruotas, tampa grobiu moters, kuri tiktai šia kryptimi ir 
dresiruojama. Taigi civilizaciją iš tikrųjų valdo moterys!.. 

— O kas čia blogo? — paklausiau aš. 

— Po velnių! —suriko daktaras. — Nejaugi jūs nepa- 
stebėjote, ponas Ignacai, kad jeigu vyras dvasiniu atžvil- 
giu tėra musė, tai moteris dar menkesnė už musę, nes ji 
neturi kojelių ir sparnų. Auklėjimas, tradicija, o gal net 
paveldėjimas, tarytum prisidėdami prie moters išaukštini- 
mo, iš tikrųjų padaro iš jos visai išsigimusią būtybę. Ir toji 
dykūnė pabaisa su iškraipytomis pėdomis, suveržtų stuome- 
niu ir tuščiomis smegenimis dar yra įpareigota auklėti 
naujas žmonių kartas!.. Ką gi ji joms skiepija?.. Argi vai- 
kai. išmoksta užsidirbti duoną?.. Ne, jie išmoksta gražiai 
laikyti peilį ir šakutę. Ar jie išmoksta pažinti žmones, su 
kuriais jiems paskui teks gyventi?.. Ne, jie išmoksta 
jiems patikti atitinkamai vaipydamiesi ir lankstydamiesi. 
Ar jie išmoksta suprasti realius faktus, nuo kurių priklauso 
mūsų laimė ar nelaimė? .. Ne, jie išmoksta užsimerkti prieš 
faktus ir svajoti apie idealus. Mūsų minkštakūniškumas, 
mūsų nepraktiškumas, tingumas, vergiškumas ir tie baisūs 
kvailystės pančiai, kurie nuo amžių slegia žmoniją, — visa 

tai yra moterų sukurtos pedagogikos padariniai. O mūsų 
moterys savo ruožtu yra vaisius, kurį subrandino klerikali- 
nė-feodalinė-poetinė meilės teorija, paniekinanti higieną ir 
sveiką protą... 

Man galvoje ūžė nuo daktaro samprotavimų, o jis tuo 
tarpu blaškėsi gatvėje kaip pašėlęs. Laimė, blykstelėjo 
žaibas, pabiro pirmieji lietaus lašai ir staiga atšaldė įsi- 
karščiavusį kalbėtoją; jis įšoko į pirmą pasitaikiusį vežiko 
fajetoną ir liepė vežti namo. 

Stachas, matyti, buvo jau prie Rogovo. Ar pajuto jis, 
kad apie jį kalbėjome? Ir ką jis, vargšelis, jautė, kai viena 
audra šėlo viršum jo galvos, o kita, gal dar baisesnė, šir- 
dyje? 

Fui! Kokia liūtis, kokia perkūnija... Iras, susirietęs 
į kamuolį, dusliai urzgia pro miegus, atsiliepdamas į kiek- 
vieną trenksmą, o aš gulu į lovą ir užsikloju tik paklode. 
Karšta naktis. Viešpatie, sergėk tuos, kurie tokią naktį 
bėga nuo nelaimės net į svetimus kraštus. 

Dažnai pakanka niekniekio, kad dalykai, seni kaip žmo- 
nių nuodėmės, pasirodytų mums visiškai naujoje šviesoje. 

Aš, pavyzdžiui, iš mažens pažįstu Senamiestį, ir visuo- 
met jis man atrodydavo tik ankštas ir purvinas. Bet kai 
man buvo kaip įžymybė parodytas vieno namo piešinys 
(dargi „Iliustruotame savaitraštyje“, su aprašymu!), aš 
staiga pamačiau, kad Senamiestis yra gražus... Nuo to 
karto aš nueinu tenai bent sykį per savaitę ir ne tik at- 
randu vis naujų įžymybių, bet dargi stebiuosi, kodėl 
anksčiau jų nepastebėdavau. 

Tas pat ir su Vokulskiu. Pažįstu jį apie dvidešimt metų 
ir visuomet maniau, kad jis yra politikas iki kaulų sme- 
genų. Duočiau galvą nukirsti, kad Stachas nesidomi dau- 
giau niekuo, tik politika. Tiktai dvikova su baronu ir 
ovacijos Rosiui sukėlė man įtarimų, kad jis gali būti įsi- 
mylėjęs. Dabar tuo jau neabejoju, ypač pasikalbėjęs su 
Šumanu. 

Bet tai niekis, nes ir politikas gali įsimylėti. Antai 
Napoleonas I mylėjosi kur tik pasisukdamas ir vis tiek 

drebino Europą. Napoleonas III taip pat turėjo nemažai 
meilužių, 0 ir sūnus, girdėjau, einąs tėvo pėdomis ir jau 
susiradęs kažkokią anglę. 

Taigi, jei silpnybė moterims nekompromituoja Bonapar- 
tų, tai kodėl ji turėtų pakenkti Vokulskiui?.. 

Kaip tik šitaip man bemąstant, atsitiko nežymus įvykis, 
kuris priminė man seniai praėjusius laikus ir naujai nu- 
švietė patį Stachą. O ne, jis nėra politikas; jis kažkoks 
visai kitoks, — negaliu netgi gerai suprasti koks. 

Kartais man atrodo, kad jis yra visuomenės nuskriaus- 
tas žmogus. Bet apie tai nė žodžio!.. Visuomenė nieko 
neskriaudžia... Jei sykį būtų liautasi tuo tikėjus, Dievas 
žino kas pasidarytų. Gal net niekas nebesidomėtų politika, 
ir visi tik galvotų, kaip čia suvedus sąskaitas su savo 
artimaisiais. Taigi geriau jau nekabinti šių klausimų. 
(Kaip aš daug plepu į senatvę, ir vis ne tai, ką noriu pa- 
sakyti.) 

Vieną vakarą sėdžiu namie ir gurkšnoju arbatą (Iras 
vis negaluoja), tik staiga atsidaro durys, ir kažkas įeina. 
Žiūriu: stambi figūra, pasipūtęs veidas, raudona nosis, 
žilas kuodas ant kaktos. Uostau: kambaryje pakvipo lyg 
vynu, lyg pelėsiais. 

„Šis ponas, — galvoju, — yra arba numirėlis, arba vyni- 
ninkas... Joks kitas žmogus nekvepės pelėsiais...“ 

— Na, po velnių!..— stebisi svečias.— Jau taip išpui- 
kai, kad ir žmonių nebepažįsti? 

Trinuosi akis: juk tai gyvas Machalskis, buvęs Hopfe- 
rio vynininkas!.. Mes su juo drauge buvome Vengrijoje, 
paskui čia, Varšuvoje, bet penkiolika metų nesimatėme, 
nes jis gyvena Galicijoje ir vis tebedirba vynininku. 

Žinoma, pasisveikinome kaip broliai ir pasibučiavome 
ne kartą, ne du, 0 tris... 


— Kada atvažiavai? — klausiu. 
— Šiandien rytą,— sako jis. 
— O kur iki šiol buvai? 

— Apsistojau Dzekankoje, bet tenai man buvo taip nuo- 
bodu, kad iš karto nuėjau pas Lesišą, į rūsį... Tai bent 
vyninė!.. Gyvenk ir norėk... 

— Ką gi ten darei? 

— Truputį padėjau seniui, o paskui šiaip sėdėjau. Aš 
ne kvailas vaikščioti po miestą, kai čia pat tokia vyninė. 

Štai tikras senovės vynininkas!.. Tai ne dabartinis 
puošeika, kuris, bjaurybė, veikiau eis į šokių vakarą, negu 
sėdės vyninėje. Ir net į vyninę ateina lakuotais bateliais. .. 
Žūva Lenkija, kai pirkliai tokie netikę!.. 

Žodis po žodžio, ir prasėdėjome iki pirmos valandos 
nakties. Machalskis pernakvojo pas mane, o šeštą ryto vėl 
nulėkė pas Lesišą. 

— Ką popiet darysi? — klausiu. 

— Popiet užsuksiu pas Fukerį, o naktį sugrįšiu pas ta- 
ve, — atsakė jis. 

Jis išbuvo Varšuvoje kokią savaitę. Nakvojo pas ma- 
ne, o dienas praleisdavo vyninėse. 

— Pasikarčiau, — kalbėjo jis, — jeigu man reiktų visą 
savaitę po gatves bastytis. Kamšatis, karštis, dulkės!.. 
Šitaip tik kiaulės gali gyventi, kaip jūs gyvenate, o ne 
žmonės. 

Man atrodo, jis perdeda. Nors ir man maloniau sėdėti 
parduotuvėje, negu vaikštinėti po Krokuvos priemiestį, bet 
juk parduotuvė — ne vyninė. Keistokas pasidarė vyras per 
savo vynininkystę. 

Aišku, apie ką mudu su Machalskiu daugiau galėjome 
šnekėti, jeigu ne apie senuosius laikus ir apie Stachą? Ir 
šitaip iškilo mano akyse jo jaunystės istorija, tarsi viskas 
tik vakar būtų įvyke. 

Atsimenu (1857, o gal ir 1858 metais), užėjau kartą pas 
Hopferį, pas kurį tuomet Machalskis tarnavo. 

— Kur ponas Janas? — klausiu bernioką. 

— Rūsyje. 

Nusileidau į rūsį. Žiūriu — mano Janas prie lajinės žva- 
kės piltuvėliu pilsto vyną iš statinės į butelius, o toliau, 
prie lango šmėkšo kažkokie du šešėliai: žilas senis smėlio 

spalvos durtiniu, laikąs pluoštą popierių ant kelių, ir jau- 
nas vaikinas trumpai apkirpta galva ir plėšiko veidu. Tai 
buvo Stachas Vokulskis ir jo tėvas. 

Aš tylutėliai atsisėdau (Machalskis nemėgdavo, kad kas 
jam trukdytų pilstyti vyną), o žilasis žmogus smėlio spal- 
vos durtiniu monotoniškai dėstė jaunuoliui: 

— Kam leisti pinigus knygoms? .. Tu juos man atiduok, 
nes jeigu turėsiu nutraukti bylą, viskas žus. Ne knygos 
išgelbės tave nuo pažeminimo, kuris dabar tave ištiko, 
o tiktai ta byla. Kai ją laimėsiu ir atgausime senelio dva- 
rą, tada žmonės prisimins, kad Vokulskiai — seni bajorai, 
ir net giminių atsiras... Praėjusį mėnesį išleidai dvidešimt 
zlotų knygoms, o man kaip tik tiek trūko advokatui... Tau 
vis knygos ir knygos... Turėk kad ir Saliamono galvą, kol 
tarnauji parduotuvėje, kiekvienas tave niekins, nors tu 
ir bajoras, o tavo senelis — motinos tėvas — buvo kašte- 
lionas. Bet kai laimėsiu bylą, kai išsikelsime į kaimą. .. 

— Eime, tėveli — sumurmėjo berniokas, iš padilbų žvilg- 
telėdamas į mane. 

Senis kaip paklusnus vaikas susivyniojo savo popierius 
į raudoną skepetą ir išėjo su sūnumi, kuris jį turėjo prilai- 
kyti lipant laiptais. 

— Kas tie padarai? — klausiu Machalskį, kuris kaip 
tik baigė darbą ir atsisėdo ant suolo. 

— Et!..—numojo jis ranka. — Senio makaulėje sraig- 
teliai atsisukę, bet vaikinas galvotas. Stanislavas Vokulskis. 
Nuovokus, bjaurybė! .. 

— Ką gi jis yra padaręs? — klausiu. 

Machalskis pirštais nugnybo dagtį ir, pripylęs man stik- 
linaitę vyno, ėmė pasakoti: 

— Jis čia pas mus jau ketveri metai. Parduotuvė ar 
vyninė jam nelabai... Užtat mechanikas!.. Padarė tokią 
mašiną, kuri siurbia vandenį iš apačios aukštyn, o iš vir- 
šaus pila jį ant rato, kuris sukasi ir varo patį siurblį. Tokia 
mašina gali suktis ir siurbti iki pasaulio galo; tik kažkas 
joje sulinko, tai sukosi tik penkiolika minučių. Ji stovėjo 

tenai aukštai, valgomajame, ir priviliodavo Hopferiui lan- 
kytojų, bet prieš pusmetį kažkas joje lūžo. 

— Matai, koks!.. — sakau aš. 

— Na, kol kas dar nieko ypatingo, — atsiliepė Machals- 
kis.— Buvo čia užėjęs vienas realinės gimnazijos moky- 
tojas, apžiūrėjo siurblį ir pasakė, kad jis niekam tikęs, bet 
vaikinas esąs gabus ir turįs mokytis. Ir nuo to laiko pas 
mus viskas eina kaip paskutinio teismo dieną. Vokulskis 
pasipūtė, lankytojams atsakinėja murmėdamas, dieną, at- 
rodo, snopso, o užtat naktimis mokosi ir vis perka knygas. 
Jo tėvas tuos pinigus norėtų išleisti bylinėjimuisi dėl 
kažkokio senelio dvaro... Tu gi pats girdėjai, ką jis sakė. 

— Ką gi jis mano daryti su tuo mokslu? — paklausiau 
aš. 

— Sakosi važiuosiąs į Kijevą, į universitetą. Ką gi, 
tegul važiuoja, — pasakojo Machalskis, — gal nors vienas 
tarnas išeis į žmones. Aš jam netrukdau: kai jis būna čia, 
rūsyje, nevarinėju jo, tegul skaito, bet viršuje jį kankina 
ir padavėjai, ir lankytojai. 

— O ką sako Hopferis? . 

— Nieko, — atsakė Machalskis, įstatydamas naują žvakę 
į geležinę žvakidę su rankenėle.— Hopferis nenori jo at- 
baidyti, nes jo duktė Kasia truputį įsižiūrėjus į Vokulskį, 
o vaikinas gal dar atgaus senelio dvarą... 

— O ar jam Kasia irgi patinka? — paklausiau aš. 

— Nė nežiūri į ją, toks laukinis! — atsakė Machalskis. 

Tada iš karto pagalvojau, kad iš vaikino su tokia švie- 
sia galva, kuris perkasi knygas ir kuriam nerūpi mergiš- 
čios, galėtų būti geras politikas; dar tą pačią dieną susi- 
pažinau su Stachu, 17 nuo to laiko mudu neblogai sutaria- 
me... 


Stachas išbuvo pas Hopferį dar kokius trejus metus ir 
per tą laiką užmezgė nemaža pažinčių su studentais ir jau- 
nais įvairių įstaigų valdininkais, kurie vienas per kitą nešė 
jam knygas, kad jis galėtų išlaikyti egzaminus į universi- 
tetą. 

To jaunimo būry pasižymėjo kažkoks ponas Leonas, vi- 
sai dar jaunas vaikinas (neturėjo nė dvidešimt metų), gra- 
žus, o jau protingas... o karštas!.. Jis buvo lyg ir mano 
pagalbininkas ir padėjo politiškai šviesti Vokulskį: kai aš 
pasakodavau apie Napoleoną ir apie didžiąją Bonapartų 
misiją, Leonas kalbėdavo apie Madzinį, Garibaldį ir 
panašias įžymybes. O kaip jis mokėdavo uždegti žmo- 
nes!.. 

— Dirbk,— ne kartą sakydavo jis Stachui— ir tikėk, nes 
didis tikėjimas gali sustabdyti saulę, ne tik kad pagerinti 
žmonių savitarpio santykius. 

— Ar galiu aš per jį pakliūti į universitetą? — paklausė 
Stachas. 

— Aš esu tikras, — atsakė Leonas spindinčiomis aki- 
mis,— jeigu nors akimirką tikėtum taip, kaip pirmieji apaš- 
talai, tai dar šiandien atsidurtum universitete. .. 

— Arba beprotnamyje,— sumurmėjo Vokulskis. 

Leonas ėmė lakstyti po kambarį, mosikuodamas ranko- 
mis. 

— Kokios ledinės tos širdys!.. Kokios šaltos!.. Kokia 
visur menkystė — šaukė jis,— jeigu net toks žmogus, kaip 
tu, dar netiki. Tik prisimink, kiek jau esi padaręs per tokį 
trumpą laiką: moki tiek, kad galėtum nors šiandien laikyti 
egzaminą... 

— Ką aš ten nuveiksiu!..— atsiduso Stachas. 

— Tu vienas — nedaug, bet keliasdešimt, keli šimtai to- 
kių, kaip tu ir aš... Ar žinai, ką mes galime nuveiktiė.. 

Čia Leono balsas sudrebėjo: jį ėmė smaugti traukuliai. 
Mes vos jį nuraminome. 

Kitą kartą Leonas prikišo mums pasiaukojimo trūkumą. 

— Ar žinote jūs, — kalbėjo jis,— kad Kristus savo pa- 
siaukojimu vienas išganė visą žmoniją?.. Kaip patobulėtų 
pasaulis, jeigu nuolat būtų žmonių, sutinkančių paaukoti 
savo gyvybę!.. 

— Ar aš turiu aukoti gyvybę už tuos restorano lankyto- 
jus, kurie plūsta mane kaip šunį, ar už tuos padavėjus ir 
tarnus, kurie šaiposi iš manęs? — paklausė Vokulskis. 

— Neišsisukinėk! — riktelėjo Leonas.— Kristus žuvo ir 
už savo budelius... Bet jūs neturite dvasios stiprybės. .. 
Jūsų dvasia pūva... Tik paklausyk, ką sako Tirtėjas: 


O Sparta, žūki, kol tavos didybės 
Nespėjo dar Mesina sunaikint, 

Kol stovi protėvių dvasia sargyboj, 
Kol kaulai jų neišmesti šunims. .. 
O liaudie, tu, kol dar esi laisva, 
Ginklus senolių sudaužyk ir trenk 
Į prarają giliai... 

Kad žmonės niekad nesakyltų: 
Kardų užteko jums, 

Tik buvot jūs bailiai!.. 


— Jūs bailiai! — pakartojo Leonas. 

Stachas labai atsargiai žiūrėjo į Leono teorijas. Tačiau 
tasai jaunuolis mokėjo visus įtikinėti kaip Demostenas, 

Atsimenu, vieną vakarą susirinko mūsų daug, jaunes- 
nių ir vyresnių, ir visi mes apsiašarojome, kai Leonas ėmė 
pasakoti apie tą tobulesnį pasaulį, kuriame išnyks kvai- 
lystė, skurdas ir neteisybė. 

— Tada, —su įkvėpimu kalbėjo jis — nebebus daugiau 
skirtumų tarp žmonių. Bajorai ir miesčionys, kaimiečiai ir 
žydai — visi bus broliai... 

— O padavėjai? .. — iš kampo atsiliepė Vokulskis. 

Tačiau toji pastaba nesutrikdė Leono. Jis staiga pasi- 
suko į Vokulskį, išvardijo visus nemalonumus, kurie Sta- 
chui buvo daromi restorane, kliūtis, trukdžiusias jam mo- 
kytis, ir užbaigė šiais žodžiais: 

— Ir kad tu patikėtum, jog esi su mumis lygus ir mes 
tave broliškai mylime, kad nurimtų tavo širdyje pyktis 
prieš mus, aš... štai klaupiuosi prieš tave ir žmonijos var- 
du maldauju atleisti už visas skriaudas. 

Jis iš tikrųjų atsiklaupė prieš Stachą ir pabučiavo jam 
"ranką. Visi susijaudino dar labiau, pakėlė ant rankų Sta- 
chą ir Leoną ir prisiekė, kad už tokius žmones kiekvienas 
iš jų paaukotų gyvybę. 

Šiandien, kai prisimenu tuos laikus, man tarpais atrodo, 
jog tai buvo sapnas. Tiesa, nei prieš tai, nei paskui aš ne- 
sutikau tokio entuziasto, kaip Leonas. 

1861 metų pradžioje Stachas išėjo iš Hopferio. Jis ap- 
sigyveno pas mane (aname kambarėlyje su pinučiais ap- 
kaltu langu ir žaliomis užuolaidomis), metė prekybą ir 
pradėjo lankyti universitetą kaip laisvas klausytojas. 

Keistas buvo jo atsisveikinimas su parduotuve; aš ge- 
rai prisimenu, nes pats užėjau jo parsivesti. Jis atsibučia- 
vo su Hopiteriu, paskui nusileido į rūsį atsisveikinti su 
Machalskiu, tenai truputį užtruko. Sėdėdamas valgomaja- 
me, aš girdėjau kažkokį triukšmą, tarnautojų ir lankytojų 
juoką, bet neįtariau, kad Stachui būtų ruošiama šunybė. 

Staiga matau (rūsio anga buvo toje pačioje patalpoje), 
kad iš rūsio išlenda dvi raudonos rankos. Tos rankos įsi- 
remia į grindis ir paskui jas pasirodo Stacho galva iI 
dingsta — vieną ir antrą kartą. Lankytojai ir tarnai pra- 
pliupo juoktis. 

— Aha! — sušuko vienas nuolatinių lankytojų.— Matai, 
kaip sunku be kopėčių išlįsti iš rūsio? O tu užsimanei iš 
parduotuvės vienu šuoliu įšokti į universitetą!.. Na ir 
išlįsk, jei toks protingas... 

Stachas vėl iškišo rankas, vėl įsirėmė į angos kraštus 
ir išlindo iki juosmens. Maniau, kad jam kraujas ištrykš 
iš skruostų. 

— Matai, kaip kapstosi... Puikiai kapstosi!.. — suriko 
kitas lankytojas. | 

Stachas užkabino koja už grindų ir vienu akimirksniu 
atsidūrė viršuje. Jis nesupyko, tačiau ir nė vienam bend- 
radarbiui nepadavė rankos, tik pasiėmė savo ryšulėlį ir 
pasuko link durų. 

— Kodėl gi tu neatsisveikini, ponas daktare? — šaukė 
jam įkandin nuolatiniai Hopferio lankytojai. 

Mudu ėjome gatve tylėdami. Stachas kramtė lūpas, 
o man jau tuomet atėjo į galvą, kad tas lipimas iš rūsio 
simbolizuoja visą jo gyvenimą, kuris praėjo bemėginant 
ištrūkti iš Hopferio parduotuvės į platųjį pasaulį. 

Pranašiškas įvykis!.. Juk Stachas ligi šios dienos te- 
besikabaroja aukštyn. Ir Dievas žino, ką būtų galėjęs tėvy- 
nei nuveikti toks žmogus kaip jis, jeigu kiekviename žings- 
nyje jam nebūtų atitraukiamos kopėčios ir jam nereikėtų 
gaišti tiek laiko ir jėgų, stengiantis pakilti į sekančią pa- 
kopą. 

Persikėlęs pas mane, jis dirbdavo ištisas dienas ir nak- 
tis, jog kartais mane net piktumas imdavo. Keldavo jis 
prieš šeštą ir iš karto sėsdavo prie knygų. Apie dešimtą 
bėgdavo į paskaitas, paskui vėl skaitydavo. Po ketvirtos 
eidavo korepetuoti į kelis namus (daugiausia į žydų, kur 
jį buvo įtaisęs Šumanas) ir sugrįžęs vėl skaitydavo ir skai- 
tydavo, kol, miego priveiktas, guldavo jau gerokai po 
vidurnakčio. 

Iš tų pamokų jis nemažai užsidirbdavo ir būtų galėjęs 
pusėtinai pragyventi, jeigu laikas nuo laiko jo nebūtų lan- 
kęs tėvas, kuris pasikeitė tik tiek, kad durtinį nešiojo ne- 
be smėlio, o tabako spalvos ir savo popierius vyniodavo 
į mėlyną skepetą. O šiaip jis pasiliko toks pat kaip tą- 
syk, kai aš jį pirmą kartą pamačiau. Jis atsisėsdavo prie 
sūnaus stalelio, išdėliodavo ant kelių popierius ir tyliu, 
monotonišku balsu imdavo kalbėti: 

— Vis knygos ir knygos!.. Tu švaistai pinigus moks- 

lui, o man trūksta bylai. Nors ir du universitetus pabaig- 
tum — neišsikrapštysi iš dabartinio pažeminimo, kol ne- 
atgausime senelio dvaro. Tiktai tuomet žmonės pripažins, 
kad tu bajoras, toks, kaip ir kiti... Tada ir giminių atsi- 
ras... 
Laisvą nuo mokslo laiką Stachas skirdavo bandymams 
su balionais. Jis susirado didelį butelį ir su vitrioliu paga- 
mino jame kažkokių dujų (jau nebeprisimenu kokių) ir pri- 
leisdavo jų pilną balioną — tiesa, nedidelį, bet labai pui- 
kiai padarytą. Po balionu pritaisė mašinėlę su mažu vėjo 
varikliu... Taip ir skraidydavo tasai prietaisas palubėje, 
kol sugesdavo atsitrenkęs į sieną. 

Tuomet Stachas vėl lopydavo savo balioną, taisydavo 
mašinėlę, pripildydavo butelį įvairių bjaurybių ir vėl da- 

rydavo savo bandymus — šitaip be galo. Kartą butelys 
sprogo, o vitriolis vos neišplikino jam akių. Tačiau bene 
tai jam rūpėjo, jeigu jis buvo nusprendęs su balionu „išsi- 
veržti“ iš savo nepavydėtinos padėties. 

Nuo to laiko, kai Vokulskis apsigyveno pas mane, mū- 
sų parduotuvė susilaukė naujos pirkėjos — Kasios Hopfer. 
Nežinau, kas jai taip patikdavo pas mus: ar mano barzda, 
ar Jano Mincelio storas pilvas? Juk daug arčiau nuo jos 
namų buvo bent dvidešimt galanterijos parduotuvių, tačiau 
ji ateidavo pas mus po keletą kartų per savaitę. 

„Prašau man adomųjų siūlų, prašau šilkinių siūlų, pra- 
šau adatų už dešimt grašių...“ Tokių smulkmenų ji laksty- 
davo visą varstą, per lietų ar giedrą, o, pirkdama už kele- 
tą grašių segtukų, išsėdėdavo parduotuvėje net po pusva- 
landį ir kalbėdavosi su manimi. 

— Kodėl jūs niekuomet neaplankote mūsų su... ponu 
Stanislavu? — klausinėdavo ji rausdama.— Tėvas taip jus 
myli... ir mes Visi... 

Iš pradžių stebėjausi tokia netikėta senojo Hopferio 
meile ir įrodinėdavau panelei Kasiai, kad per mažai pa- 
žįstu jos tėvą ir dėl to negaliu lankytis pas jį. Tačiau ji 
nesiliaudavo: 

— Matyt, ponas Stanislavas supyko ant mūsų, tik aš 
nė nežinau, už ką, nes ir tėvelis... ir mes visi taip jį my- 
lime. Juk ponas Stanislavas tur būt negali nusiskųsti, kad 
mes jam buvome negeri... Ponas Stanislavas. .. 

Ir šitaip, kalbėdama apie poną Stanislavą, ji pirkdavo 
šilkinius siūlus vietoj adomųjų, arba adatas vietoj žirklių. 

O blogiausia, kad vargšelė tiesiog nyko. Kas kartą, kai 
ji ateidavo pas mus nusipirkti kokio nors menkniekio, iš 
pirmo žvilgsnio manydavau, kad ji atrodo truputį geriau. 
Tačiau vos tik jos veide užgesdavo laikino susijaudinimo 
raudonis, įsitikindavau, kad ji vis labiau blykšta, o jos 
akys darosi vis liūdnesnės ir vis giliau įdubusios. 

O kaip ji klausinėdavo: „Ar ponas Stanislavas niekuo- 
met neužeina čia, į parduotuvę?..“ Kaip žiūrėdavo į du- 
ris, vedančias į prieangį ir į mano kambarį, kuriame, už 

kelių žingsnių nuo jos, Vokulskis džiūdavo prie knygų, 
nenumanydamas, kad čia jo taip ilgimasi. 

Pagailo man vargšelės ir kartą vakare, kai su Vokuls- 
kiu gėrėme arbatą, pasakiau: 

— Nebūk kvailas ir užeik kada nors pas Hopferį. Se- 
nis turtingas. 

— O ko man pas jį vaikščioti?..— atrėžė jis — Gana aš 
pas jį prisibuvau... 

Šiuos žodžius tardamas, jis net pasipurtė. 

— O dėl to turi vaikščioti, kad Kasia tave įsimylėju- 
si, — tariau aš. 

— Duok man ramybę su savo Kasia!.. — nutraukė 
jis.— Mergina ji labai gera, ne kartą paslapčia prisiūdavo 
man ištrūkusią apsiausto sagą arba atmesdavo gėlelę pro 
langą, bet ji ne man; ir aš ne jai. 

— Balandėlė, ne mergaitė!..— įterpiau aš. 

— Čia ir yra visa nelaimė, nes aš ne balandėlis. Mane 
galėtų sudominti tik tokia moteris, kaip aš pats. O tokios 
aš dar nesutikau. 

(Sutiko jis tokią po šešiolikos metų, ir, dievaži, džiaug- 
tis nėra ko!..) 

Pamažu Kasia liovėsi lankytis mūsų parduotuvėje, už- 
tat senis Hopferis atėjo su vizitu pas Mincelius. Tur būt 
jis jiems ką nors pasakojo apie Stachą, nes kitą dieną 
Malgožata Minceliova atbėgo žemyn ir užsipuolė mane: 

— Ponas Ignacai, kokį jūs ten turite nuomininką, dėl 
kurio panelės iš proto eina?.. Kas jis, tasai Vokulskis?.. 
Jasiau,— kreipėsi ji į vyrą,— kodėl jis dar pas mus nebu- 
vo?.. Mes turime jį išpiršti, Jasiau... Tegul jis tučtuojau 
ateina pas mus į viršų... 

— Tegul eina nors ir į viršų, — atsakė Janas Mince- 
lis, — 0 piršti, tai nepiršiu. Esu doras pirklys ir sąvadauti 
neketinu. 

Ponia Malgožata pabučiavo jo suprakaitavusį skruostą, 
tarytum dar nebūtų pasibaigęs medaus mėnuo, o jis švel- 
niai atstūmė ją ir nusišluostė šilkine nosine. 


44] 


— Vargas su tom bobom! — pasakė jis.— Būtinai trau- 
kia žmones į bėdą. Piršk sau, piršk, nors patį Hopferį, ne 
tik Vokulskį, bet atsimink: aš už tai nemokėsiu. 

Nuo to laiko kiekvieną kartą, kai Janas Mincelis išeida- 
vo išgerti alaus arba į pirklių klubą, ponia Malgožata 
kviesdavosi vakarui mane ir Vokulskį. Stachas paprastai 
greitai išgerdavo arbatą, ne nežvilgtelėdamas į šeimininke, 
paskui, susikišęs rankas į kišenes, mąstydavo turbūt apie 
savo balionus ir tylėdavo kaip kelmas, o mūsų šeimininkė 
kalbindavo jį lyg koks meilės apaštalas. 

— Argi galimas daiktas, ponas Vokulski, kad jūs dar 
niekuomet nemylėjote? — kalbėdavo ji. — Jums, kiek aš 
žinau, apie dvidešimt aštuoneri metai, beveik tiek, kiek 
man... Aš jau seniai laikau save sena boba, o jūs vis dar 
kaip nekaltas kūdikis... 

Vokulskis laikas nuo laiko užsimesdavo koją ant ko- 
jos, bet vis tylėdavo. 

— O, panelė Katažina — gardus kąsnelis,— girdavo šei- 
mininkė. — Akys gražios (tik, rodos, kairė ar dešinė su 
yda), ir figūrėlė nebloga, nors viena mentė truputį aukš- 
čiau už kitą (bet tatai netgi įdomiau). Nosytė, tiesa, ne 
pagal mano skonį, ir burna didoka, bet užtat kokia tai 
gera mergina!.. Kad taip truputėlį daugiau proto... Na, 
bet protas, ponas Vokulski, moterims ateina maždaug apie 
trisdešimtuosius metus... Aš pati, kai buvau Kasios me- 
tų, buvau kvailutė kaip kanarėlė... Įsimylėjau savo da- 
bartinį vyrą!.. 

Jau trečią kartą ponia Malgožata priėmė mus apsivil- 
kusi rytiniu chalatu (chalatėlis buvo dailutis, apsiūtas nė- 
riniais), o ketvirtąjį kartą manęs nebepakvietė, tik vieną 
Stachą. Dievaži, nežinau, apie ką juodu kalbėdavo. Aš tik 
matydavau Stachą pareinant namo vis blogiau nusiteikusį 
ir besiskundžiantį, kad toji boba gaišina jam laiką; O po- 
nia Malgožata aiškino vyrui, kad tas Vokulskis yra labai 
paikas 1r kad jai teks dar gerokai padirbėti, kol jį išpirš. 

— Padirbėk, brangioji, padirbėk su juo, — ragino ją vy- 
ras, — nes gaila merginos, na ir Vokulskio. Baisu pagalvoti, 

kad toks doras vaikinas, kuris tiek metų tarnavo parduo- 
tuvėje, kuris, Hopferiui mirus, gali pasidaryti jos savi- 
ninkas,— kad toks vaikinas žudo save veltui universitete. 
Tiu!.. 

Kai vyras pritarė šiems geriems ketinimams, ponia Min- 

celiova jau ne tik ėmė kviestis vakarais Vokulskį išgerti 
arbatos, kurios jis daugiausia atsisakydavo, bet ir pati daž- 
nai atbėgdavo į mano kambarėlį ir susirūpinusi klausinėdavo 
Stachą, ar neserga, ir stebėdavosi, kad jis dar niekuomet 
nebuvo įsimylėjęs, jis, beveik vyresnis už ją (vis dėlto 
manau, kad ji buvo truputį vyresnė už jį). Tuo pačiu metu 
jai pradėjo darytis kažkas negera: čia ji imdavo verkti, 
čia kvatoti, čia barti vyrą, kuris ištisas dienas nebeparei- 
davo namo, čia prikaišiodavo man, kad aš mulkis, kad 
nesuprantąs gyvenimo ir priimąs gyventi įtartinus žmo- 
nes... 
Žodžiu, namie prasidėjo tokie skandalai, kad Mincelis 
net sulyso, nors kaskart vis daugiau gerdavo alaus, o aš 
nusprendžiau: viena iš dviejų... arba atsisakysiu tarnybos 
pas Mincelį, arba paprašysiu, kad Stachas išsikraustytų iš 
buto. 

Iš kur, po galais, ponia Malgožata sužinojo mano rū- 
pesčius, tiesiog nesuprantu. Tiktai įlėkė kartą vakare pas 
mane į kambarį, pasakė, kad aš esu jai priešas ir tur būt 
didelis niekšas, jeigu veju iš buto tokį puikų žmogų, kaip 
Vokulskis... Paskui pridūrė, kad jos vyras taip pat niek- 
šas, ir Vokulskis niekšas, ir aplamai visi vyrai niekšai, ir 
pagaliau mano paties sofoje ją ėmė tąsyti traukuliai. 

Tokios scenos kartojosi keletą dienų iš eilės, ir nežinau, 
kuo būtų pasibaigusios, jeigu viskam nebūtų padaręs galo 
nepaprasčiausias įvykis, kokį man yra tekę matyti. 

Vieną vakarą Machalskis pasikvietė mudu su Vo- 
kulskiu. 

Mes išėjome jau gerokai po devintos ir, žinoma, pa- 
sukome į Machalskio mėgstamąją vyninę. Tenai trijų 
mirksinčių lajinių žvakių šviesoje pamačiau sėdint kelio- 
lika žmonių ir tarp jų poną Leoną. Tur-būt niekuomet 

neužmiršiu tų daugiausia jaunų veidų, šmėkščiojančių 
juodame rūsio sienų fone, žvilgčiojančių pro apkaustytas 
statines arba skendinčių tamsoje. 

Vaišingasis Machalskis jau ant laiptų pasitiko mus su 
didžiulėmis taurėmis vyno (ir visai gero), o mane dargi 
ypatingai pamylėjo, tad turiu prisipažinti, jog man iš 
karto apsvaigo galva ir jau po kelių akimirkų nieko ne- 
besuvokiau. Todėl atsisėdau nuošaliai, gilioje nišoje, ir, 
visai apkvaitęs, pusiau sapnuodamas, žiūrėjau į susirinku- 
siuosius. 

Kas ten darėsi, tikrai nežinau, nes mano galvoje skrai- 
dė keisčiausios fantazijos. Man rodėsi, kad ponas Leonas 
kalba, kaip visuomet, apie tikėjimo galybę, apie dvasios 
smukimą ir apie būtinumą aukotis, o dalyviai garsiai jam 
pritaria. Tačiau darnus choras nutilo, kai ponas Leonas 
pradėjo šnekėti, kad metas būtų pagaliau išmėginti tą ryž- 
tą. Matyt, buvau labai girtas, nes man pasivaideno, kad 
ponas Leonas siūlo kam nors iš susirinkusiųjų šokti nuo 
Novi Zjazdo viaduko, ir visi nutilo kaip vienas, o daugelis 
išsislapstė už statinių. 

— Vadinasi, niekas nesiryžta pamėginti?! .— sušuko po- 
nas Leonas, grąžydamas rankas. 

Tyla. Rūsys tarytum ištuštėjo. 

— Vadinasi, niekas?.. Niekas?.. 

— Aš,—atsiliepė balsas, kurį ne iš karto pažinau. 

Žiūriu — šalia baigiančios degti žvakės stovi Vokulskis. 

Machalskio vynas buvo toks stiprus, kad tą akimirką aš 
netekau sąmonės. 

Po puotos rūsyje Stachas keletą dienų nesirodė namie. 
Pagaliau atėjo — su svetimais drabužiais, sulysęs, bet aukš- 
tai iškėlęs galvą. Tada aš pirmą kartą išgirdau tą griežtą 
jo balso gaidą, kuri ligi šiol man nemaloni. 

Nuo to laiko jis pradėjo visiškai kitaip gyventi. Savo 
balioną kartu su varikliu nubloškė į kertę, kur juos netru- 
kus aptraukė voratinkliai; butelį, kuriame gamindavo dujas, 
atidavė kiemsargiui vandeniui laikyti, o į knygas nė nebe- 
žiūrėjo. Taip ir mėtėsi dabar tie žmonių išminties loby- 

nai — vieni lentynoje, kiti ant stalo, vieni atskleisti, kiti 
netgi neišpjaustyti, o jis tuo tarpu... 

Kartais po keletą dienų nepareidavo namo, net nenak- 
vodavo; kai kada netikėtai sugrįždavo vakare ir nenusi- 
rengęs griūdavo į nepaklotą lovą. Kartais vietoj jo atei- 
davo keli man nepažįstami žmonės, nakvodavo kanapoje, 
Stacho, o retkarčiais ir mano paties lovoje ir ne tik man 
nepadėkodavo, bet taip ir išeidąvo nepasisakę, kas jie ir 
kur dirba. Pasitaikydavo ir taip, kad Stachas ateidavo vie- 
nas ir sėdėdavo keletą dienų namie, nieko neveikdamas, 
neramus, visą laiką kažko klausydamasis, kaip meilužis, 
kuris atėjo pasimatyti su svetima žmona ir bijo, kad vietoj 
jos nepasirodytų vyras. 

Nemanau, kad ta svetima žmona būtų buvus Malgosia 
Minceliova, nes ir ji elgėsi kaip širšės įgelta. Iš ryto ap- 
lakstydavo kokias tris bažnyčias, matyt, norėdama išsyk 
iš kelių pusių užpulti gailestingąjį Viešpatį Dievą. Tuoj po 
pietų pas ją rinkdavosi kažko posėdžiauti moterys, kurios, 
laukdamos svarbių įvykių, palikdavo vyrus ir vaikus namie 
ir pačios pliaukšdavo visokius niekus. Vakarop imdavo 
rinktis vyrai; tačiau tie svečiai, nė nesikalbėdami su ponia 
Malgožata, pasiųsdavo ją į virtuvę. 

Nenuostabu, kad per tokią maišatį namie ir man pradė- 
jo maišytis protas. Man atrodydavo, kad Varšuvoje pasi- 
darė ankšta ir kad visi žmonės pakvaišo. Kas valandą 
laukdavau kažkokios neaiškios staigmenos, tačiau vis tiek 
visi būdavome puikiai nusiteikę ir galvose nešiodavomės 
daugybę visokiausių planų. 

Tuo tarpu Jasius Mincelis, namie žmonos ujamas, iš pat 
ryto išeidavo gerti alaus ir pareidavo tiktai vakare. Jis net 
susigalvojo priežodį: „Ką ten!.. Vis vien ožkai galas...“, 
kurį paskui kartojo iki pat savo mirties. 

Pagaliau vieną dieną Stachas Vokulskis visai dingo. 
Tiktai po dvejų metų parašė man laišką iš Irkutsko, pra- 
šydamas atsiųsti paliktas knygas. 

1870 metais, vieną rudens vakarą (ką tik sugrįžęs iš 
Jasiaus Mincelio, kuris jau nesikėlė iš lovos) sėdžiu sau 

savo kambaryje, atsigėręs arbatos, tik staiga kažkas bel- 
džia į duris. 

— Herein!! — sakau. 

Durys girgžt... Žiūriu, ant slenksčio stovi kažkokia 
barzdota baidyklė, apsisiautusi išvirkščiais ruonio kaili- 
niais. 

— Na,— sakau, — trauk mane velniai, jeigu tu ne Vo- 
kulskis... 

— Tas pats — atsako žmogysta su ruonio kailiniais. 

— Vardan Dievo Tėvo ir Sūnaus!.. — sakau.— Liaukis, — 
sakau, — durnių voliojęs!.. Iš kurgi tu čia atsiradai? Gal 
tai tik tavo dvasia... 

— Tai aš — gyvas, — sako —ir net valgyti noriu. 

Nusiėmė kepurę, nusivilko kailinius, atsisėdo prie Žva- 
kės. Iš tikrųjų — Vokulskis! Barzda kaip galvažudžio, snu- 
kis kaip Liongino, kuris Viešpačiui mūsų Jėzui Kristui šoną 
pradūrė, tačiau — tikrų tikriausias Vokulskis... 

— Sugrįžai, — klausiu, — ar tik šiaip atvažiavai? 


— Sugrįžau. 

— Kaip tenai, anuose kraštuose? 
— Nieko. 

— Matai!.. O žmonės? — klausiu. 
— Neblogi. 


— Matai!.. O iš ko ten gyvenai? 

— Iš pamokų,— sako.— Dar atsivežiau apie šešetą šim- 
tų rublių. 

— Matai!.. O ką ketini daryti? 

— Na, žinoma, pas Hopferį jau negrįšiu, — pasakė, 
trenkdamas kumščiu į stalą.— Turbūt nežinai — pridūrė, — 
kad aš esu mokslininkas; netgi turiu keletą padėkų iš Pe- 
terburgo mokslinių draugijų... 


„Hopferio tarnas išėjo į mokslininkus!.. Stachas Vo- 
kulskis turi padėkų iš Peterburgo mokslinių draugijų. .. 
Tai bent istorija...“ — pagalvojau. 


! Prašom! (Vok.) 

Ką čia daug pasakoti. Įsitaisė vaikinas kažkur Sena- 
miestyje ir pusmetį gyveno iš atsivežtų pinigų, pirkdamasis 
daug knygų, bet mažai valgymo. Išleidęs pinigus, pradėjo 
ieškoti darbo, ir tada pasidarė baisus dalykas. Pirkliai ne- 
davė jam darbo, nes jis pasidarė mokslininkas, o mokslinin- 
kai nedavė dėl to, kad jis seniau tarnavo pas pirklį. Ir pa- 
kibo jis, kaip Tvardovskis, tarp dangaus ir žemės. Ir gal 
net būtų nuo tilto šokęs, jeigu nebūčiau jam laikas nuo 
laiko padėjęs. 

Tiesiog baisu, kaip sunkiai jis tada gyveno. Sumenko, 
paniuro, vengė žmonių... Tačiau nesiskundė. Tiktai kartą, 
kai jam buvo pasakyta, kad tokiems, kaip jis, čia ne vieta, 
sušnibždėjo: 

— Apgavo mane... 

Apie tą laiką numirė Jasius Mincelis. Našlė palaidojo 
jį krikščioniškai, savaitę niekur nėjo iš namų, o po savaitės 
pasišaukė mane pasitarti. 

Maniau, kad kalbėsimės su ja apie prekybos reikalus, 
juoba kad ant stalo pastebėjau butelį gero vengriško vy- 
no. Tačiau ponia Malgožata nė nepaklausė apie parduotu- 
vę. Mane išvydusi, ji apsiašarojo, tarsi būčiau priminęs jai 
prieš savaitę palaidotą velionį, ir, pripylusi man geroką 
taurelę vyno, gailiu balsu prabilo: 

— Kai užgeso mano angelas, maniau, kad tiktai aš to- 
kia nelaiminga... 

— Kas tas angelas? — staiga paklausiau aš.— Gal Ja- 
sius Mincelis?.. Atleiskite, ponia, nors buvau nuoširdus 
velionio draugas, bet man sunku vadinti angelu žmogų, 
kuris net mirties patale svėrė apie du šimtus svarų... 

— Gyvas būdamas jis svėrė tris šimtus... ar girdėjo- 
te? — pastebėjo nepaguodžiamoji našlė. Paskui vėl prisi- 
dengė veidą nosinaite ir kūkčiodama dejavo toliau: — Ol 
Jūs, ponas Žecki, niekuomet neišmoksite būti taktingas. .. 
O, koks smūgis!.. Iš tikrųjų velionis, tiesą sakant, niekuo- 
met nebuvo angelas, ypač pastaruoju metu, bet vis dėlto 
man tatai baisi nelaimė... Skaudi, nepataisoma! .. 

— Na, per paskutinį pusmetį. .. 


— Kur ten pusmetį!..— sušuko ji. — Mano vargšas Ja- 
sius trejus metus sirgo, o kokius aštuonerius... Ak ponas 
Žecki! Kiek nelaimių vedybiniame gyvenime pridaro tas 
siaubingas alus... Aštuonerius metus kaip ir neturėjau vy- 
ro... Bet koks tai buvo žmogus, ponas Žecki!.. Tiktai da- 
bar jaučiu, kokia didelė mane ištiko nelaimė... 

— Būna ir didesnių, — išdrįsau įterpti. 

— O taip! —sudejavo vargšė našlė— Jūs tikrą teisybę 
sakote, būna ir didesnių nelaimių. Pavyzdžiui, štai Vokuls- 
kis, kuris, rodos, jau sugrįžo... Ar tiesa, kad jis ligi šiol 
nerado jokio darbo? 

— Jokio. 

— Kurgi jis valgo? Kur gyvena?.. 

— Kur valgo?.. Net nežinau, ar jis iš viso valgo. O kur 
gyvena?.. Niekur. 

— Siaubas! — pravirko ponia Malgožata. — Man ro- 
dos, — pridūrė ji, kiek pagalvojusi, — aš įvykdysiu pas- 
kutinę mylimojo savo velionio vyro norą, jeigu paprašy- 
siu jus... 

— Klausau, ponia. 

— Kad jūs įsileistumėte Vokulskį į savo kambarį, o aš 
siuntinėsiu jums apačion dvejus pietus, dvejus pusryčius. .. 

— Vokulskis šitaip nesutiks,— pertraukiau aš ją. 

Čia ponia Malgožata vėl pravirko. Iš sielvarto dėl vyro 
mirties ji staiga net taip įniršo, kad kokius tris kartus 
pavadino mane mulkiu, gyvenimo nepažįstančiu žmogum, 
išsigimėliu. .. Pagaliau pasakė, kad aš galįs kraustytis lauk, 
nes ji ir pati susitvarkysianti su parduotuve. O paskui 
atsiprašė mane ir ėmė maldyti visais sakramentais, kad 
neįsižeisčiau dėl žodžių, kuriuos jai sielvartas padiktavęs. 

Nuo tos dienos aš labai retai tematydavau savo šeimi- 
ninkę. O po pusmečio Stachas pasakė man, kad... veda 
Malgožatą Minceliovą. 

Pažvelgiau į jį... Jis numojo ranka. 

— „Žinau,— pasakė jis — kad esu kiaulė. Bet... vis dėl 
to dar ne toks, kaip tie, kurie čia pas jus viešai yra geI- 
biami. 

Po triukšmingų vestuvių, į kurias (net nežinau, iš kur) 
atsilankė daugybė Vokulskio bičiulių (o jau ėdė, velniai!.. 
o jau gėrė į jaunųjų sveikatą — tiesiog ąsočiais!..), Sta- 
chas apsigyveno viršuje, pas savo žmoną. Kiek prisimenu, 
visas jo bagažas buvo keturi ryšuliai knygų ir mokslinių 
prietaisų, o baldai — nebent kandiklis ir dėžė skrybėlei. 

Pardavėjai šaipėsi (žinoma, pakampiais) iš naujojo šei- 
mininko, o man buvo skaudu, kad Stachas taip vienu mos- 
tu nutraukė ryšius su savo didvyriška praeitimi ir su ne- 
turtu. Ir keista gi toji žmogaus prigimtis: juo mažiau patys 
esame linkę būti kankiniais, juo atkakliau reikalaujame to 
iš savo artimųjų. 

— Parsidavė senai bobai,— kalbėjosi pažįstamieji— ta- 
sai vadinamasis Brutas!.. Mokėsi, įvairius pokštus krėtė — 
ir... klapt!.. 

Vieni griežčiausių teisėjų buvo du atstumti pretenden- 
tai į ponios Malgožatos ranką. 

Tačiau Stachas labai greitai užčiaupė žmonėms burnas, 
nes iš karto ėmėsi darbo. Gal kokiai savaitei praėjus po 
vestuvių, jis atėjo aštuntą valandą ryto į parduotuvę, už- 
ėmė velionio Mincelio vietą prie pulto ir pradėjo aptar- 
nauti pirkėjus, vesti sąskaitas ir išdavinėti grąžą, tarytum 
būtų tiktai pasamdytas pardavėjas. 

Padarė net daugiau: jau po metų jis užmezgė ryšius su 
Maskvos pirkliais, o tai labai pagyvino prekybą. Drąsiai 
galiu pasakyti, kad, jam valdant, mūsų apyvarta patrigu- 
bėjo. , 
Lengviau atsikvėpiau, matydamas, kad Vokulskis ne- 
mano veltui duonos valgyti; o ir pardavėjai liovėsi šaipęsi, 
įsitikinę, kad Stachas dirba parduotuvėje daugiau negu 
jie ir ,beto, dar atlieka labai nelengvas pareigas viršuje. 
Mes bent per šventes ilsėdavomės, o jam, vargšeliui, kaip 
tik šventą dieną tekdavo imti žmoną už parankės ir Žy- 
giuoti — priešpiet į bažnyčią, popiet į svečius, o vakare 
į teatrą. 

Prie jauno vyro ponia Malgožata tarsi iš naujo atgimė. 
Ji nusipirko fortepijoną ir pradėjo mokytis muzikos, pa- 

samdžiusi kažkokį seną mokytoją, kad — kaip sakydavo — 
„nekeltų Stasekui pavydo“. O laisvas nuo muzikos pamokų 
valandas praleisdavo tardamasi su siuvėjomis, batsiuviais, 
kirpėjais ir dantų gydytojais ir, jų padedama, gražėjo die- 
na iš dienos. 

O kokia ji buvo švelni vyrui!.. Dažnai prasėdėdavo 
parduotuvėje po keletą valandų, vien tik žiūrėdama į savo 
Stasiulį. Pastebėjusi, kad tarp moterų pirkėjų pasitaiko ir 
gražių, ji paslėpė Stachą už spintų ir dargi liepė pastatyti 
jam tenai būdelę, kurioje jis sėdėjo prie krautuvės knygų 
kaip žvėris narve. 

Vieną dieną toje būdelėje girdžiu baisų bildesį... Šoku 
vidun, paskui mane pardavėjai... Koks vaizdas!.. Ponia 
Malgožata guli ant grindų, po apverstu stalu, apsipylusi 
rašalu, kėdė sulūžusi, Stachas stovi piktas ir sumišęs. .. 
Pakėlėme iš skausmo verkiančią šeimininkę ir iš jos padri- 
kų aiškinimų supratome, kad ji pati padarė tą katastrofą, 
netikėtai atsisėsdama ant kelių vyrui. Sena kėdė neišlaikė 
dvigubo svorio, o šeimininkė, krisdama griebėsi už stalo ir 
apvertė jį ant savęs kartu su viskuo, kas ant jo buvo. 

Stachas be galo ramiai priiminėja triukšmingus žmonos 
meilumo įrodymus, ieškodamas paguodos sąskaitose ir pre- 
kybinėje korespondencijoje. Tuo tarpų ponia Malgožata, 
užuot atšalusi, vis labiau kaito; ir kai jos vyras išeidavo 
į miestą šiaip pasivaikščioti po nuobodaus sėdėjimo ar ko- 
kiu nors reikalu, ji bėgdavo paskui jį ir... sekdavo, ar 
jis neina į pasimatymą!.. 

Kartais, ypač žiemą, Stachas ištrūkdavo iš namų ir iš- 
važiuodavo savaitei pas pažįstamą girininką. Tenai jis iš- 
tisas dienas medžiodavo ir klaidžiodavo po miškus. Tokiais 
atvejais šeimininkė jau trečią dieną išvažiuodavo vytis sa- 
vo mylimojo bėglio, sekiodavo jį per tankumynus ir galų 
gale parsigabendavo vargšą namo. 

Pirmuosius dvejus metus Vokulskis tylėdamas vilko 
tą naštą. Trečiaisiais metais ėmė kas vakarą lankytis pas 
mane, ir mano kambarėlyje mudu plepėdavome apie politi- 
ką. Kartais, mums įsišnekėjus apie senus laikus, Stachas 

staiga nutildavo, apsižvalgydavo ir pradėdavo kokią nors 
naują kalbą: 

— Klausyk, Ignacai. .. 

Tačiau tada, tarsi pagal komandą, iš viršaus atlėkdavo 
tarnaitė, šaukdama: 

— Ponia šaukia!.. Ponia susirgo! .. 

Jis, vargšas, numodavo ranka ir eidavo pas savo po- 
nią, nė nepradėjęs man pasakoti. 

Praėjo treji metai tokio gyvenimo, kuriam, beje, nieko 
negalima buvo prikišti, ir aš pastebėjau, kad tasai plie- 
ninis žmogus pradeda linkti aksominiame žmonos glėbyje. 
Jis išblyško, sukumpo, pamiršo savo mokslines knygas ir 
ėmė skaityti laikraščius, o kiekvieną laisvą valandėlę pra- 
leisdavo su manimi, kalbėdamasis apie politiką. Kartais jis 
išeidavo iš parduotuvės prieš aštuntą ir, pasiėmęs savo 
ponią, eidavo į teatrą arba pas pažįstamus, o pagaliau pra- 
dėjo vakarais ir namuose priiminėti svečius; rinkdavosi pas 
juos damos, senos kaip mirštamoji nuodėmė, ir ponai, jau 
gyveną iš pensijos ir mėgstą palošti vistą. 

Stachas dar su jais nelošdavo, tik vaikščiodavo aplink 
staliukus ir stebėdavo. 

— Stachai,—ne kartą sakydavau aš jam;— saugokis!.. 
Tau keturiasdešimt treji metai... Tokio amžiaus Bismarkas 
tiktai pradėjo karjerą. .. 

Tokie arba panašūs žodžiai valandėlei pažadindavo jį iš 
apsnūdimo. Jis krisdavo į krėslą ir, pasirėmęs galvą ran- 
komis, susimąstydavo. Tačiau čia pat pribėgdavo prie jo 
ponia Malgožata, šaukdama: 

— Stasiulėli! Vėl tu susimąstei, tai labai negerai... 
O tenai svečių taurelės tuščios... 

Stachas atsistodavo, paimdavo iš bufeto naują butelį, 
pripildavo aštuonias taureles ir apeidavo stalus, žiūrėda- 
mas, kaip svečiai lošia vistą. 

Šitaip iš lėto ir palaipsniui liūtas virto jaučiu. Kai aš 
matydavau jį apsivilkusį turkišku chalatu, apsiavusį karo- 
lėliais siuvinėtomis šlepetėmis ir užsimaukšlinusį kepuraitę 

su šilkiniu kutu, negalėdavau patikėti, kad čia tas pats 
Vokulskis, kuris prieš keturiolika metų Machalskio rūsyje 
sušuko: 

— Aš!.. 

Kai Kochanovskis rašė: 


Tu liūtą rūstų pažabosi ir slibinu baisiuoju josi— 


jis, be abejo, turėjo galvoje moterį... Tai jos yra vyrų 
engėjos ir tramdytojos! 

Tuo tarpu penktaisiais metais po antrųjų vedybų ponia 
Malgožata staiga ėmė dažytis... Iš pradžių nežymiai, pas- 
kui vis energingiau ir vis naujomis priemonėmis... O iš- 
girdusi apie kažkokį eleksyrą, kuris grąžinąs senyvoms 
damoms jaunystės spindesį ir žavesį, ji vieną vakarą taip 
stropiai įsitrynė juo nuo galvos iki kojų, kad tą pačią 
naktį iškviesti gydytojai jau nebegalėjo jos išgelbėti. Ne- 
praėjo nė dvi dienos, ir vargšelė numirė nuo kraujo užkrė- 
timo, turėdama sąmonės tik tiek, kad iškvietė notarą ir 
užrašė visą turtą brangiajam savo Stasiulėliui. 

Stachas ir po šito smūgio tylėjo, bet paniuro dar la- 
biau. Turėdamas keletą tūkstančių rublių pajamų per me- 
tus, jis nebesikišo į prekybą, nutraukė ryšius su pažįsta- 
mais ir įsirausė į mokslines knygas. 

Ne kartą sakydavau jam: eik į žmones, išsiblaškyk, juk 
esi dar jaunas ir gali antrą kartą vesti... 

Nieko negelbėjo. .. 

Vieną dieną (buvo praėjęs pusmetis po ponios Malgo- 
žatos mirties), matydamas, kad vyras visai baigia apsileisti, 
aš pakišau jam mintį: 

— Nueik, Stachai, į teatrą... Šiandien „Violeta“; juk 
paskutinį kartą klausėtės jos su velione. .. 

Jis pašoko nuo sofos, kurioje skaitė knygą, ir tare: 

— "Žinai... teisybę sakai... Pasižiūrėsiu, kaip tatai da- 
bar atrodo... 

Nuėjo jis į teatrą ir... kitą dieną negalėjau jo pažinti: 
senyje nubudo mano Stachas Vokulskis. Jis atsitiesė, jo 
akys ėmė spindėti, balsas sutvirtėjo. 


452 


Nuo to laiko jis dažnai ėmė lankyti teatrus, koncertiš 
ir paskaitas. 

Netrukus iškeliavo į Bulgariją, iš kurios parsivežė di- 
džiulį turtą, o po kelių mėnesių jam sugrįžus, viena sena 
liežuvininkė (ponia Meliton) pasakė man, kad Stachas įsi- 
mylėjęs. .. 

Aš nusijuokiau iš kvailo plepalo: kas įsimylėjęs, tas 
nevažiuoja į karą. Tik dabar — deja!l.. imu manyti, kad 
boba teisybę sakė... 

Tačiau apie tą atgimusį Stachą Vokulskį nieko tikro 
negaliu pasakyti. O jeigu?.. O, tai pasijuokčiau iš dakta- 
ro Šumano, kuris taip tyčiojasi iš politikos!..“ 


Dvidešimt pirmasis skyrius 


SENOJO PARDAVĖJO DIENORAŠTIS 


„Politinė padėtis tokia netvirta, kad nė kiek nenusteb- 
čiau, jeigu gruodžio mėnesį įsiliepsnotų karas. 

Žmonėms vis atrodo, kad karas gali prasidėti tiktai pa- 
vasarį; matyt, jie jau užmiršo, kad ir prūsų, ir prancūzų 
karai prasidėjo vasarą. Nesuprantu, iš kur atsirado tas nu- 
sistatymas prieš žiemos operacijas... Žiemą aruodai pilni 
ir keliai kaip akmuo, o tuo tarpu pavasarį ir valstiečiui 
su duona striuka, ir keliai kaip tešla; pravažiuos baterija — 
nors maudykis. 

Tačiau, antra vertus, žiemą ilgos naktys — po keliolika 
valandų, reikia šiltų drabužių ir būstų kariuomenei, šilti- 
nė... Iš tiesų, dažnai dėkoju Dievui, kad nepadarė manęs 
karvedžiu Moltke: tai jam, vargšeliui, reikia sukti sau 
galvą!.. 

Austrai, teisingiau sakant vengrai, jau tolokai įsibrovė 
į Bosniją ir Hercegoviną, kur gyventojai juos labai ne- 
svetingai pasitinka. Atsirado net kažkoks Hadžis Loja, kaip 
pasakojama, pagarsėjęs partizanas; jis pridaro jiems daug 
rūpesčių. Gaila man vengrų pėstininkų, bet ir tie dabarti- 
niai vengrai velnio verti. Kai juos 1849 metais smaugė juo- 

di-geltoni !, jie šaukė: „Kiekviena tauta turi teisę ginti 
savo laisvę!“ O dabar kas?.. Patys lenda į Bosniją, kur 
jų niekas nekvietė, o besiginančius bosniečius vadina va- 
gimis ir plėšikais. 

Dievaži, aš vis mažiau imu suprasti politiką! Ir kas ži- 
no, gal Stachas Vokulskis ir gerai padarė, kad liovėsi ja 
domėjęsis (ar liovėsi? ..). 

Bet ką aš čia vis plepu apie politiką, kai mano paties 
gyvenime įvyko tokia svarbi permaina. Kas patikėtų, kad 
jau savaitė nebesirūpinu parduotuve — žinoma, laikinai, 
nes kitaip tur/būt pasiusčiau iš nuobodulio. 

Štai koks dalykas. Stachas rašo man iš Paryžiaus (jis ir 
prieš išvažiuodamas prašė to paties), kad pasirūpinčiau na- 
mu, kurį jis pirko iš Lenckių. ,,„Neturėjo boba bėdos!..* — 
galvoju sau, bet ką darysi?.. Palikau parduotuvę Liseckiui 
ir Šlangbaumui, o pats — nudūmiau žvalgyti į Jeruzalės 
alėjas. 

Prieš išeidamas, prašau Kleiną, kuris gyvena Stacho 
name, man pasakyti, kas ten ir kaip. Užuot atsakęs, jis 
susiėmė už galvos. 

— Ar yra ten koks nors valdytojas? 


— Yra, — Iraukydamasis atsako Kleinas. — (Gyvena 
ketvirtame aukšte, įėjimas iš gatvės. 
— Gana!.. — sakau, — gana, ponas Kleinai!.. 


(Mat nemėgstu klausytis svetimų nuomonių, pirma pats 
savo akimis neįsitikinęs. Be to, Kleinas, dar jaunas vy- 
ras, lengvai galėtų išpuikti, pastebėjęs, kad vyresni kai 
ko jį klausinėja.) 

Ką darysi... Siunčiu išlaidyti savo skrybėlę, sumoku 
du zlotus, dėl visa ko įsikišu į kišenę pistoletą ir žygiuo- 
ju kažkur net už Aleksandro bažnyčios. 


Žiūriu — geltonas keturių aukštų namas, numeris tas 
pats, štai... net ir lentelėje jau įrašyta, kad savininkas 
Stanislavas Vokulskis... (Matyt, senis Šlangbaumas liepė 


ją prikalti.) 


! Juoda ir geltona — Austrijos vėliavos spalvos. 

Įeinu į kiemą... Ė, ne kas... Smirdi, po velnių, kaip 
vaistinė. Šiukšlynas prikrautas vos ne iki antro aukšto, 
visais grioveliais teka muilinas vanduo. Tik dabar pastebė- 
jau, kad pirmajame aukšte iš kiemo įsikūrusi „Paryžiaus“ 
skalbykla, kurioje dirba mergos kaip kupranugariai. Tai 
mane padrąsino. 

— Kiemsargi!l.. — sušunku aš. 

Kurį laiką nieko nematyti, paskui pasirodo stora ir to- 
kia apskretusi boba, kad negaliu suprasti, kaip šitiek pur- 
vo išsilaiko šalia skalbyklos, dargi „Paryžiaus“. 

— Kur kiemsargis? — klausiu, kilstelėdamas ranką prie 
skrybėlės. 

— O ko?.. — murmtelėjo boba. 

— Mane siunčia namo šeimininkas. 

— Kiemsargis cypėje tupi, — sako boba. 

— Už ką gi? 

— Matai, koks smalsus!.. — suriko ji. — Už tai, kad 
jam šeimininkas algos nemoka. 

Na, ir gražių dalykų sužinau iš pat pradžių! 

Aišku, nuo kiemsargio nuėjau pas valdytoją, į ketvirtą 
aukštą. Jau trečiame aukšte girdžiu vaikus klykiant, kaž- 
ką plakant ir moterį garsiai rėkiant: 

— Ak jūs, nenaudėliai!.. Ak bjaurybės!.. Še tau!.. 
Še tau!.. 

Prieinu — durys praviros, ant slenksčio kažkokia mo- 
teris, apsivilkusi abejotino baltumo palaidinuke, lupa diržu 
tris vaikus, kad net švilpia. 

— Atsiprašau, — sakau, — ar netrukdau?.. 

Mane pamatę, vaikai išsislapstė, o moteris su palaidi- 
nuke, slėpdama diržą už nugaros, sumišusi paklausė: 

— Ar tik ne šeimininkas?.. 

— Ne šeimininkas, bet... ateinu jo siųstas pas jūsų ger- 
biamą vyrą... Esu Žeckis... 

Moteris valandėlę su nepasitikėjimu apžiūrinėjo mane 
ir pagaliau šūktelėjo: 

— Vicekai, nubėk į sandėlį ir pakviesk tėvą... O jūs 
gal teiksitės į salonėlį. .. 

Pro mane tarpduriu prasmuko apdriskęs berniūkštis ir, 
pribėgęs prie laiptų, nusliuogė turėklais žemyn... O aš 
varžydamasis įėjau į salonėlį, kurio svarbiausias papuoša- 
las buvo sofa su kyšančiais iš sėdynės ašutais. 

— Štai koks valdytojo gyvenimas! — prabilo šeiminin- 
kė, parodydama man tokią pat apiplyšusią kėdę. — Mano 
vyras tarnauja lyg ir turtingiems ponams, o jeigu nevaikš- 
čiotų į anglių sandėlį ir neperrašinėtų įvairių raštų ad- 
vokatams, tai neturėtume ko nė burnon dėti. Štai mūsų 
butas, jūs tik pažiūrėkite: už šiuos tris gardus dar pri- 
mokame šimtą aštuoniasdešimt rublių per metus... 

Staiga virtuvėje kažkas ėmė šnypšti. Moteris su palai- 
dinuke sunerimusi išbėgo lauk ir už durų garsiai sušnibž- 
dėjo: 

Į kambarį įėjo mergaitė — liesutė, su ruda suknele ir 
nešvariomis kojinaitėmis. Ji atsisėdo ant kėdės prie durų 
ir įsmeigė į mane ir baikštų, ir liūdną žvilgsnį. Iš tiesų 
niekados nemaniau, kad į senatvę mane palaikys vagimi... 

Taip mudu sėdėjome kokias penkias minutes, tylėdami 
ir stebėdami vienas kitą, tik staiga ant laiptų pasigirdo 
riksmas ir bildesys, ir į vidų įlėkė tas pats apdriskęs ber- 
niūkštis, pavadintas Viceku, o jam iš paskos kažkas pik- 
tai šaukė: 

— Ak tu padauža! Aš tau... 

Supratau, kad Vicekas tur-būt labai guvus vaikas ir 
kad tas, kuris jį bara, yra jo tėvas. Ir iš tikrųjų netru- 
kus pasirodė pats valdytojas, apsivilkęs dėmėtu durtiniu 
ir apačioje apibrizgusiomis kelnėmis. Jo veidas buvo ap- 
žėlęs tankiais žilstelėjusiais šeriais, akys raudonos. Įėjęs 
jis mandagiai nusilenkė man ir paklausė: 

— Rodos, turiu garbę kalbėti su ponu Vokulskiu? 

— Ne, pone, esu tik pono Vokulskio draugas ir įga- 
liotinis. .. 

—-Ak taip!.. — pertraukė jis, ištiesdamas man ran- 
ką. — Turėjau malonumą matyti jus parduotuvėje... Pui- 

ki parduotuvė! — atsiduso jis. — Iš tokių parduotuvių 
gimsta namai, 0... o iš bajorų dvarų — štai šitokie butai... 

— Tamsta turėjote dvarą? — paklausiau. 

— O!.. Bet ką ten... Jūs tur-būt norite susipažinti 
su namo balansu? — atsakė valdytojas. — Pasakysiu trum- 
pai. Turime dvi rūšis nuomininkų: vieni jau pusmetis ap- 
skritai nieko nemoka, o kiti moka savivaldybei už šeimi- 
ninką baudas arba senus mokesčius. Be to, kiemsargis ne- 
gauna algos, stogas varva, nuovada spiria, kad išvežtume 
šiukšles, vienas nuomininkas iškėlė mums bylą dėl rūsio, 
o kiti du bylinėjasi tarpusavyje dėl aukšto... O dėl tų, — 


pridūrė jis po valandėlės, — dėl tų devyniasdešimt rublių, 
kuriuos būsiu skolingas gerbiamajam ponui Vokulskiui. .. 
— Nesirūpinkite, pone, — pertraukiau aš. — Stachas, 


tai yra ponas Vokulskis, tikriausiai nurašys jūsų skolą 
iki spalio mėnesio, o paskui sudarys su jumis naują sutartį. 

Nuskurdęs eksdvarininkas karštai paspaudė man abi 
rankas. 

Valdytojas, kuris kažkada turėjo dvarą, atrodė man 
labai įdomi asmenybė; bet dar įdomesnis pasirodė man na- 
mas, neduodąs jokio pelno. Iš prigimties esu drovus, vaI- 
žausi kalbėdamas su nepažįstamais žmonėmis ir beveik bi- 
jau užeiti į svetimus butus... (Dieve gailestingas!.. Kaip 
seniai nesu buves svetimame bute...) Tačiau šį kartą į ma- 
ne tarsi koks velnias įlindo, ir būtinai užsimaniau susipa- 
žinti su šio keisto namo gyventojais. 

1849 metais būdavo dar karščiau, o juk žygiuodavai 
pirmyn!.. 

— Pone, — kreipiausi į valdytoją, — gal būtumėt ge- 
ras... ir pristatytumėt mane kai kuriems nuomininkams? .. 
Stachas... tai yra ponas Vokulskis... prašė mane pasiru- 
pinti jo reikalais, kol sugrįš iš Paryžiaus. .. 

— Paryžius!.. — atsiduso valdytojas. — Mačiau Pa- 
ryžių dar 1859 metais. Atsimenu, kaip buvo sutinkamas im- 
peratorius, grįžtąs iš karo Italijoje... 

— Kaip? — sušukau aš. — Jūs matėte pergalingą Na- 
poleono sugrįžimą į Paryžių?.. 

Jis ištiesė į mane ranką ir atsakė: 

— Aš esu matęs ir geresnių dalykų, pone... Per karą 
buvau Italijoje ir mačiau, kaip italai sutiko prancūzus prieš 
mūšį prie Madžentos. .. 


— Prie Madžentos?.. 1859 metais?.. — paklausiau. 
— Prie Madžentos, pone... 
Pasižiūrėjome mudu vienas kitam į akis — aš ir šis 


buvęs dvarininkas, kuris negalėjo pasiryžti išvalyti dėmes 
iš savo durtinio. Pasižiūrėjome mudu, sakau, vienas kitam 
į akis... Madženta .. 1859 metai... Ė, Dieve gailestingas. .. 

— Sakykite, — tariau aš, — kaipgi jus sutiko italai prieš 
mūšį prie Madžentos? 

Nuskurdęs eksdvarininkas atsisėdo į apdriskusį krėslą 
ir prašneko: 

— 1859 metais, ponas Žecki... Rodos, turiu garbę. .. 

— Taip, pone, esu Žeckis, vengrų pėstininkų poruči- 
kas, pone... 

Vėl pasižiūrėjome vienas kitam į akis. Ė!l Dieve gai- 
lestingas. .. 

— Pasakokite toliau, mielas pone, — tariau aš, spaus- 
damas jam ranką. 

— 1859 metais, — vėl kalbėjo eksdvarininkas,— aš buvau 
devyniolika metų jaunesnis negu dabar ir turėjau apie 
dešimt tūkstančių rublių pajamų per metus. Anais laikais, 
ponas Žecki!.. Tiesa, čia įeidavo ne tik procentai, bet ir 
šis tas iš kapitalo. Todėl, kai buvo panaikinta baudžiava. .. 

— Na, — tariau aš, — mužikai irgi žmonės, ponas... 

— Virskis, — pasisakė valdytojas. 

— Ponas Virski, mužikai. .. 

— Man vis tiek, — pertraukė jis, — kas yra mužikai. 
Gana to, kad 1859 metais turėdavau apie dešimt tūkstančių 
rublių kasmet (kartu su paskolomis) ir buvau Italijoje. 
Man įdomu buvo pažiūrėti, kaip atrodo šalis, iš kurios ve- 
jami švabai... Žmonos ir vaikų tuomet neturėjau, saugoti 
gyvybę nebuvo kam, tad dėl įdomumo važiavau su prie- 
kiniais prancūzų daliniais... Artėjome prie Madžentos, 
ponas Žecki, nors nežinojome dar, nei kur žygiuojame, nei 

kas iš mūsų rytoj dar pamatys nusileidžiant saulę... Ar 
pažįstate tą jausmą, kai žmogus, netikras dėl rytdienos, 
atsiduria tarp žmonių, taip pat netikrų dėl rytdienos?.. 


— Ar aš pažįstul.. Tik pasakokite toliau, ponas 
Virski. .. 

— Kaip mane gyvą matote, — kalbėjo nuskurdęs eks- 
dvarininkas, — tai gražiausios akimirkos gyvenime! Esi 
jaunas, linksmas, sveikas, ant sprando tau nesėdi žmona 
ir vaikai, geri ir dainuoji, o prieš akis tau — tamsi siena, 
už kurios slypi rytojus... Ei! — rėki. — Įpilkite vyno, 
nes nežinau, kas yra už tos tamsiosios sienos... Ei, vynol.. 
Net ir bučinių... ponas Žecki, — sušnibždėjo valdytojas, 


pasilenkdamas prie manęs. 
— Bet kaipgi buvo tada, kai ėjote su priekiniais dali- 


niais prie Madžentos?.. — pertraukiau aš. 

— Žygiavome su šarvuotąja kavalerija, — tęsė valdy- 
tojas. — Jūs žinote tą kavaleriją, ponas Žecki?.. Danguje 
spindi viena saulė, 0 šarvuočių eskadrone — šimtas sau- 
lių... 

— Sunkoka jų apranga, — įterpiau aš. — Pėstininkai 


trupina juos kaip plieninis spaustukas riešutėlius... 

— Tad štai, artėjame mes, ponas Žecki, prie kažkokio 
italų miestelio, o tenykščiai valstiečiai praneša, kad ne- 
toliese stovi austrų korpusas. Siunčiame mes juos į tą 
miestelį su įsakymu, o tikriau -— su prašymu, kad gyven- 
tojai nešūkautų, kai mus pamatys... 

— Suprantama, — pasakiau aš, — kai priešas čia pat... 

— Po pusvalandžio, — pasakojo toliau valdytojas, — 
mes jau buvome miestelyje. Gatvelė siaurutė, iš abiejų 
pusių būriuojasi žmonės, vos vos prajoji po ketvertą, o lan- 
guose ir balkonuose — moterys... Kokios moterys, ponas 
Žecki!.. Kiekviena rankose laiko puokštę rožių. Tos, kurios 
stovi gatvėje, nė nekvėpteli — juk austrai arti... Bet tos, 
kurios balkonuose, skainioja nuo savo puokščių rožių la- 
pelius ir tarsi sniegu apiberia jais suprakaitavusius, ap- 
dulkėjusius raitelius... Ak, ponas Žecki, jeigu jūs būtu- 
mėt matę tą sniegą — ryškiai raudoną, oranžinį, baltą, 

ir tas rankas, ir tas itales... Mūsų pulkininkas tiktai kil“ 
nojo pirštus prie lūpų ir siuntė bučinius į dešinę ir į kairę. 
O tuo tarpu lapelių sniegas vis byrėjo ir byrėjo ant auk- 
sinių krūtinės šarvų, šalmų ir prunkščiančių žirgų... Pa- 
galiau kažkoks senas italas žilais iki pečių plaukais, pasi- 
ramsčiuodamas gumbuota lazda, išėjo į vidurį gatvės, ap- 
kabino per kaklą pulkininko arklį, pabučiavo jį ir, „,„Evviva 
Italia!*! — čia pat krito negyvas... Štai kokios buvo Ma- 
džentos išvakarės! 

Taip pasakojo buvęs dvarininkas, ir ašaros riedėjo iš 
jo akių ant dėmėto durtinio. 


— Trauk mane velniai, ponas Virski, — sušukau aš, — 
jeigu Stachas neatiduos jums buto veltui! 

— Šimtą aštuoniasdešimt rublių primoku!.. — kūkčiojo 
valdytojas. 


Nusišluostėme akis. 

— Na, pone, — sakau, — Madženta yra Madženta, o 
reikalas yra reikalas. Gal pristatysite mane kai kuriems 
nuomininkams? 

— Eime, — atsakė valdytojas, pašokdamas nuo apdris- 
kusio krėslo.— Eime, parodysiu jums įdomiausiuosius. .. 

Jis išbėgo iš salonėlio ir, kyštelėjęs galvą, rodos, pro 
virtuvės duris, sušuko: 

— Mania!.. Aš išeinu... O su tavim, Vicekai, vakare 
atsiskaitysime. .. 

— Aš ne šeimininkas, kad su manim reiktų skaitytis — 
atsakė vaikiškas balselis. 


— Dovanokite jam, — pašnibždėjau valdytojui. 
— Dar ko! — atrėžė jis. — Juk jis neluptas nė neuž- 
migs... Geras bemiūkštis, — pridūrė jis, — guvus, bet 


jau labai išdykęs!.. 

Išėjome iš buto ir sustojome prie kitų durų toje pačioje 
aikštelėje. Valdytojas atsargiai pabeldė, o man visas krau- 
jas subėgo nuo galvos į širdį, o nuo širdies į kojas. Gal 
net būtų nutekėjęs į batus ir dar toliau laiptais iki pat 
vartų, jeigu iš vidaus nebūtų pasigirdęs atsakas: 

— Prašom! .. 

Įeiname. 

Trys lovos. Vienoje, laikydamas rankose knygą ir už- 
metęs kojas ant lovos galo, guli juoda barzda apžėlęs jau- 
nuolis studentišku švarkeliu; kitose dviejose lovose patalas 
atrodo taip, tarytum per kambarį būtų praūžęs uraganas 
ir viską apvertęs aukštyn kojomis. Matau dar — skrynia, 
tuščias lagaminas ir daugybė knygų, besivoliojančių lenty- 
nose, ant skrynios ir ant grindų. Pagaliau žiūriu — stovi 
keletas kėdžių, lenktų ir paprastų, ir nedažytas stalas; 
įsižiūrėjęs pastebėjau ant jo nutepliotą šachmatų lentą 
ir išmėtytus šachmatus. 

Ir čia man vos bloga nepasidarė: šalia šachmatų pama- 


čiau dvi kaukoles — vienoje buvo tabakas, o kitoje... 
cukrus!.. 

— Ko reikia? — paklausė juodabarzdis jaunuolis, nesi- 
keldamas iš lovos. 

— Tai ponas Žeckis, šeimininko įgaliotinis... — paaiš- 


kino valdytojas, rodydamas į mane. 

Jaunuolis kilstelėjo, pasiremdamas alkūne, ir, veriamai 
žiūrėdamas į mane, pasakė: 

— Šeimininko?.. Šiuo metu aš čia šeimininkas ir vi- 
sai neprisimenu, kad būčiau paskyręs įgaliotiniu šitą po- 
ną... 
Atsakymas buvo toks stačiokiškas ir paprastas, kad mu- 
du su Virskiu apstulbome. Tuo tarpu jaunuolis tingiai pa- 
sikėlė nuo lovos ir, nė kiek neskubėdamas, ėmė sagstytis 
kelnes ir liemenę. Nors ir kaip sistemingai jis dirbo tą 
darbą, aš esu įsitikinęs, kad bent pusė jo aprangos sagų 
liko neužsegtų. 

— Aaa! — nusižiovavo jis. — Sėskite, ponai, — pridū- 
rė, mostelėdamas ranka taip, kad nesupratau, ar liepia 
mums sulįsti į lagaminą, ar sėsti ant grindų. 

— Karšta, ponas Virski, teisybė? — tarė jis po valan- 
dėlės. — Aaal.. 

— Kaip tik priešais gyvenąs kaimynas skundžiasi jumis, 
ponai!.. — nusišypsodamas atsakė valdytojas. 

— Dėl ko gi? 

— Kad vaikščiojate pliki... po kambarį... 

Jaunuolis pasipiktino: 

— Pasiuto senis, ar ką?.. Jis gal nori, kad mes per 
tokį karštį užsivilktume kailinius?.. Įžūlybė, garbės žo- 
dis!.. 

— Na, — ramino jį valdytojas, — jūs teikitės atsižvelgti 
į tai, kad jis turi suaugusią dukterį. 

— O man kas darbo?.. Aš jai ne tėvas! Senas mulkis, 
garbės žodis! Ir dar meluoja, nes mes pliki nevaikštome. 

— Aš pats mačiau... — įterpė valdytojas. 

— Garbės žodis, melas! — sušuko jaunuolis, rausdamas 
iš pykčio. — Tiesa, Maleskis vaikšto be marškinių, bet su 
apatinėmis kelnėmis, o Patkevičius — be kelnių, užtat su 
marškiniais. Taigi panelė Leokadija mato pilną komp- 
lektą. .. 

— Taip, ir turi užsidangstyti visus langus, — pastebėjo 
valdytojas. 

— Tai senis danągsto, 0 ne ji, — nesutiko studentas, 
numodamas ranka. — O ji žiūri pro užuolaidos tarpus. Be 
to, leiskite pastebėti: jeigu panelė Leokadija gali bliauti, 
kad net visas kiemas skamba, tai Maleskis ir Patkevičius 
turi teisę vaikščioti po savo kambarį, kaip jiems patinka. 

Šitaip kalbėdamas, jaunuolis vis vaikščiojo iš kampo 
į kampą dideliais žingsniais. Kas kartą, kai jis nusigręžda- 
vo nuo mūsų nugara, valdytojas mirkčiojo man ir vaipėsi, 
tuo parodydamas visišką neviltį. Valandėlę visi tylėjome; 
pagaliau valdytojas prabilo. 

— Jūs, gerbiamieji ponai, skolingi mums už keturis 
mėnesius. .. 

— Vėl jūs tą patį!.. — suriko jaunuolis, susikišdamas 
rankas į kišenes. — Kiek kartų dar turėsiu jums kartoti, 
kad apie tas kvailystes kalbėtumėte ne su manim, o tik 
su Patkevičium arba su Maleskiu?.. Juk tai taip lengva 
atsiminti: Maleskis moka už lyginius mėnesius: vasaIį, 
balandį, birželį, o Patkevičius — už nelyginius: kovą, ge- 
gužę, liepą... 

—-- Tačiau juk nė vienas iš jūsų niekuomet nemoka! — 
nebesusivaldydamas sušuko Virskis. 
— O kas kaltas, kad jūs neateinate reikiamu laiku?! — 


suriko jaunuolis, skėtriodamas rankomis. — Šimtą kartų 
jums buvo sakyta, kad Maleskiui priklauso lyginiai mė- 
nesiai, o Patkevičiui — nelyginiai. .. 

— O jums kokie?.. 

— O man, mielas pone, jokie, — sušuko jaunuolis, grū- 
modamas kumščiu prieš pat mūsų nosis, — nes aš iš prin- 


cipo nemoku už butą. Kam aš privalau mokėti?.. Už ką?.. 
Cha! cha! gudrūs jūs... 

Jis dar greičiau ėmė žingsniuoti po kambarį, vis juok- 
damasis ir pykdamas. Pagaliau ėmė švilpauti ir žvilgčioti 
pro langą, išdidžiai atsukęs mums nugarą... 

Man jau pritrūko kantrybės. 

— Leiskite, pone, pastebėti, — pasakiau aš, — kad ši- 
toks sutarties negerbimas yra gana originalus... Kažkas 
duoda jums butą, o jums atrodo galima nemokėti. .. 


— Kas duoda man butą?!. — suriko jaunuolis, atsisės- 
damas ant palangės ir smarkiai ats'lošdamas, tarsi ruošda- 
masis iššokti iš ketvirto aukšto. — Aš pats užėmiau šį butą 


ir pasiliksiu jame tol, kol mane išmes. Sutartys!.. Juo- 
kas mane ima iš tų sutarčių... Jeigu visuomenė nori, kad 
aš mokėčiau jai už butą, tai tegul moka man už korepe- 
ticijas tiek, kad užtektų ir nuomai... Irgi geri!.. Už tris 
pamokas kasdien aš gaunu penkiolika rublių per mėnesį; 
už valgymą iš manęs ima devynis rublius, už skalbimą ir 
patarnavimus — tris... O uniforma, o mokesčiai už moks- 
lą?.. Ir dar nori, kad mokėčiau jiems už butą. Išmeskite 
mane į gatvę, — susierzinęs kalbėjo jis, — tegul mane 
pagriebs kailialupys ir stuktelės lazda per makaulę... Taip 
daryti turite teisę, bet pastabų ir priekaištų aš nepakęsiu. .. 

— Nesuprantu, ko jūs taip karščiuojatės, — ramiai ta- 
riau aš. 

— Turiu ko karščiuotis! — atsakė jaunuolis, vis labiau 
atsilošdamas į lauką. — Jeigu visuomenė nenužudė manęs, 
kai aš gimiau, jeigu ji liepia man mokytis ir laikyti ke- 

liolika egzaminų, tai tuo pačiu ji įsipareigojo suteikti man 
darbą, užtikrinantį mano egzistenciją... Tuo tarpu ji arba 
visai neduoda man darbo, arba apgaudinėja mokėdama at- 
lyginimą... Taigi, jeigu visuomenė nesilaiko sutarties ma- 
no atžvilgiu, tai kurių galų reikalauja, kad aš vykdyčiau 
įsipareigojimus jai? Pagaliau, ką čia kalbėti: iš principo 
nemoku už butą, ir tiek. Juo labiau kad dabartinis savi- 
ninkas nestatė šito namo; jis nedegė plytų, nemaišė kal- 
kių, nemūrijo sienų, nerizikavo nusisukti sau sprando. Jis 
atėjo su pinigais, gal vogtais, sumokėjo kitam, kuris taip 
pat gal ką nors buvo apvogęs, ir šiuo pagrindu nori pa- 
versti mane savo vergu. Pasityčiojimas iš sveiko proto! 


— Ponas Vokulskis, — pasakiau aš, pakildamas nuo kė- 
dės, — nieko neapvogė... Susikrovė turtą dirbdamas ir 
taupydamas... 

— Ką jūs šnekate! — nutraukė jaunuolis. — Mano tė- 


vas buvo talentingas gydytojas, dirbo dieną ir naktį, lyg ir 
neblogai uždirbdavo ir susitaupydavo... iš viso tris šimtus 
rublių per metus! O jūsų namas kaštuoja devyniasdešimt 
tūkstančių rublių, vadinasi, norint įsigyti jį doru darbu, 
mano tėvui reikėtų gyventi ir išrašinėti receptus tris šim- 
tus metų... Nepatikėsiu, kad naujasis šeimininkas dirbo 
tris šimtus metų... 

Mano galva ėmė suktis nuo tų samprotavimų, o jaunuo- 
lis vis nesiliovė: 

— Galite išvaryti mus, prašau!.. Tik tada jūs pama- 
tysite, ko netekote. Visos šio namo skalbėjos ir virėjos 
praras gerą nuotaiką, o poniai Kšešovskai jau niekas ne- 
trukdys sekti savo kaimynų, skaičiuoti, kiek svečių pas 
ką ateina ir kiek kas kruopų deda į sriubą... Prašau, va- 
rykite mus!.. Tada tai panelė Leokadija bent uždainuos 
savo gamas ir pratimus iš ryto sopranu, o popiet kontral- 
tu... Ir velniai griebs šį namą, kuriame tiktai mes vieni 
dar šiaip taip palaikome tvarką! 

Pakilome eiti. 

— Vadinasi, jūs tikrai nemokėsite nuomos? — pa- 
klausiau. 

— Nė nemanau. 

— Gal pradėsite nors nuo spalio mėnesio mokėti? 

— Ne, pone. Jau nebe ilgai gyvensiu, tai noriu bent 
vieną principą išvesti iki galo: jeigu visuomenė reikalau- 
ja, kad atskiri asmenys gerbtų savo įsipareigojimus jai, 
tai tegul pati vykdo savo įsipareigojimus atskiriems as- 
menims. Jeigu aš turiu kažkam mokėti už butą, tegul ir 
kiti moka man už pamokas tiek, kad man užtektų nuo- 
mai. Suprantate?.. 

— Ne viską, pone, — atsakiau aš. 

— Nenuostabu, — pasakė jaunuolis. — Į senatvę sme- 
genys vysta ir nebesugeba suvokti naujų tiesų... 

Mes nusilenkėme jam, jis mums, ir mudu su valdytoju 
išėjome. Jaunuolis uždarė duris, bet čia pat iššoko ant 
laiptų ir suriko: 

— Tegul teismo vykdytojas atsiveda su savimi du po- 
licininkus, nes mane iš buto teks išnešti... 

— Būtinai, pone! — atsakiau aš jam, mandagiai nusi- 
lenkdamas, tačiau širdyje pagalvojau, kad vis dėlto ne- 
tinka mesti lauk tokį originalą. 

Kai tas nepaprastas jaunuolis galutinai sugrįžo į savo 
kambarį ir užrakino duris, duodamas suprasti, kad derybas 
su mumis laiko baigtas, aš „sustojau ant laiptų ir pasakiau 
valdytojui: 

— Matau, čia pas jus spalvoti stiklai languose, ar ne? 

— O taip, labai spalvoti. 


— Bet apdulkėję. .. 
— O taip, labai apdulkėję, — atsakė valdytojas. 
— Ir, man atrodo, — pridūriau aš, — kad tas jaunuolis 


tesės savo žodį ir už butą nemokės, ką? 

— Pone, — sušuko valdytojas, — jis dar nieko. Jis 
nors sako, kad nemokės, na ir nemoka, o tie kiti du nie- 
ko nesako ir taip pat nemoka. Tai, ponas Žecki, nepaprasti 
nuomininkai!.. Tiktai jie vieni niekuomet manęs neap- 
vilia. 

Nejučiomis, net pats nežinau kodėl, palingavau galvą, 
nors jaučiau, kad, būdamas tokio namo šeimininkas, linguo- 
čiau galvą visą dieną. 

—- Vadinasi, čionai niekas nemoka, bent nemoka Ie- 
guliariai? — paklausiau aš buvusį dvarininką. 

— Ir nėra ko stebėtis, — atsakė Virskis. — Name, ku- 
riame tiek metų nuomą renka kreditoriai, ir doriausias 
nuomininkas pasileidžia. Ir vis dėlto mes turime keletą la- 
bai tvarkingų mokėtojų, pavyzdžiui, baronienė Kšešovska... 


— Ką?l. — sušukau aš. — Tiesa, baronienė čia gyve- 
na... Ji netgi norėjo nupirkti šį namą... 
— Ir dar nupirks... — tyliau tarė valdytojas. — Tiktai 


žiūrėkite, ponai... Jinai nupirks jį, nors jai tektų atiduoti 
visą savo turtą... O turtas jos nemažas, nors baronas jį 
smarkiai apipešiojo. .. 

Aš vis dar stovėjau ant laiptų, prie lango geltonais, 
raudonais ir žydrais stiklais. Vis stovėjau, stengdamasis 
prisiminti baronienę, kurią mačiau vos keletą kartų gy- 
venime, ir ji visuomet man atrodydavo labai ekscentriška 
būtybė. Ji moka būti pamaldi ir pikta, nusižeminusi ir stor- 
žievė... 

— Kas tai per moteris, ponas Virski? — paklausiau 
aš. — Juk tai nepaprasta moteris. .. 

— Kaip ir visos isterikės, — sumurmėjo buvęs dvari- 
ninkas. — Dukters ji neteko, vyras ją metė... Visur ne- 
laimės!.. 

— Eime pas ją, pone, — tariau, leisdamasis į trečią 
aukštą. Jaučiau savyje tokį narsumą, kad baronienė ne 
tik manes nebaimino, bet beveik traukė. 

Tačiau kai sustojome prie jos durų ir valdytojas pa- 
skambino, pajutau blauzdose traukulį. Neturėjau jėgų 
žengti iš vietos ir tiktai dėl to nepabėgau. Per vieną aki- 
mirką mano narsumas išgaravo, prisiminiau varžytynes... 

Raktas duryse pasisuko, trinktelėjo velkė, ir pravirose 
duryse pasirodė dar jaunos, su baltu kykų, merginos 
veidas. 

— Kas ten? — paklausė mergina. 

— Aš, valdytojas. 

— Ko jums reikia? 

— Atėjau su šeimininko įgaliotiniu. 
— O šitam ponui ko reikia? 

— Jis ir yra įgaliotinis. 

— Kaip aš turiu pranešti?.. 


— Praneškite, — pasakė jau susierzinęs valdytojas, — 
kad atėjome pasikalbėti dėl buto... 
— Aha! 


Ji uždarė duris ir nuėjo. Praėjo kokios dvi ar trys mi- 
nutės, kol ji sugrįžo ir, atrakinusi didelę daugybę užraktų, 
įvedė mus į tuščią svetainę. 

Keistai atrodė toji svetainė. Baldai buvo aptraukti tam- 
siai pilkais apvalkalais, lygiai taip pat ir fortepijonas, ir 
palubėje kabąs sietynas; net kampuose pastatytos paky- 
lėlės su statulėlėmis buvo apvilktos pilkais marškiniais. 
Apskritai susidarė įspūdis, kad šio kambario šeimininkas 
yra išvažiavęs, palikęs namie tik tarnaitę, rūpestingai žiū- 
rinčią švaros ir tvarkos. 

Už durų buvo girdėti kalbantis; kalbėjosi moteris ir 
vyras. Moteriškas balsas buvo baronienės; vyriškas taip 
pat buvo man gerai pažįstamas, tik negalėjau prisiminti, 
kieno jis. 

— Galiu prisiekti, — kalbėjo baronienė, — kad jis pa- 
laiko su ja santykius. Užvakar atsiuntė jai per pasiuntinį 
gėlių puokštę... 

—- Hm!.. hm!.. — atsiliepė vyriškas balsas. 

— O toji šlykšti koketė, norėdama mane apgauti, liepė 
tučtuojau išmesti tas gėles pro langą... 

— Bet juk baronas dabar kaime... taip toli nuo Var- 
šuvos, — atsakė vyras. 

— Bet turi čia draugų, — sušuko baronienė. — Ir jei- 
gu aš jūsų nepažinočiau, galėčiau pamanyti, kad tarpinin- 
kaujate jam tuose gėdinguose reikaliukuose. 

— Bet, ponia!.. — užprotestavo vyriškas balsas, ir tą 
pačią akimirką nuskambėjo du pabučiavimai, manau, 
į ranką. 

— Na, na, ponas Maruševičiau, ne taip jausmingai! .. 
Pažįstu aš jus. Apiberiate moterį švelnybėmis, kol ji pra- 
deda jumis pasitikėti, o paskui švaistote jos turtą ir rei- 
kalaujate skyrybų... 

„Juk tai Maruševičius, — pagalvojau aš. — Graži po- 
relė...“ 

— Aš visai kitoks, — kiek tyliau atsakė vyriškas bal- 
sas, ir už durų vėl nuskambėjo du pabučiavimai, be abejo, 
į ranką. 

Žvilgtelėjau į buvusį dvarininką. Jis sėdėjo, pakėlęs 
akis į lubas, o pečius beveik iki ausų. 


— Frantas!.. — sušnibždėjo jis, parodydamas į duris. 
— Jūs jį pažįstate?.. 

— Dar kaipl.. 

— Taigi, — kalbėjo baronienė gretimame kambaryje, — 


nuneškite į Šventojo Kryžiaus bažnyčią tuos devynis rub- 
lius ir užpirkite trejas mišias, kad Viešpats Dievas suteiktų 
jam proto... Ne, — po valandėlės pridūrė ji kiek paki- 
tusiu balsu, — užpirkite vienas mišias už jį, o dvejas — 
už nelaimingos mano mergaitės vėlę... 

Pasigirdo tylus verksmas. 


— Nusiraminkite, ponia!.. — švelniai guodė ją Maru- 
ševičius. 
— Eikite jau, eikite... — atsakė ji. 


Staiga atsivėrė svetainės durys, ir ant slenksčio kaip 
įbestas sustojo Maruševičius, o už jo pamačiau pageltusį 
baronienės veidą ir paraudusias akis. Mudu su valdytoju 
atsistojome. Maruševičius atbulas pasitraukė į gretimą 
kambarį ir, matyt, išėjo pro kitas duris, o baronienė piktai 
sušuko: 

— Marisia!.. Marisial.. 

Įbėgo jauna mergina, kaip ir pirma, su baltu kyku, tam- 
sia suknele ir balta prijuoste. Šitaip apsirengusi, ji būtų 
atrodžiusi kaip slaugė, jeigu tik jos akys nebūtų taip smar- 
kiai blykčiojusios. 

— Kaip tu drįsai atvesti čionai tuos ponus? — paklausė 
ją baronienė. 

— Juk jūs pati liepėte pakviesti... 

— Kvailė... eik lauk!.. — prašvokštė baronienė. Pas- 
kui kreipėsi į mus: — Ko jūs norite, ponas Virski? 

— Tai ponas Žeckis, namų savininko įgaliotinis, — at- 
sakė valdytojas. 

— A, a!.. Gerai, — pasakė baronienė. Jį iš lėto įėjo 
į svetainę, bet nepasiūlė mums sėstis. 

Štai kaip atrodė toji dama: juoda suknelė, pageltęs vei- 
das, pamėlynavusios lūpos, nuo verksmo paraudusios akys 
ir lygiai sušukuoti plaukai. Ji sukryžiavo rankas ant krū- 
tinės kaip Napoleonas I ir, žiūrėdama į mane, tarė: 

— A, a, al.. Tai jūs, rodos, pono Vokulskio įgalioti- 
nis... Ar taip?.. Pasakykite jam, kad aš arba išsikrausty- 
siu iš šio buto, už kurį labai tvarkingai moku jam septynis 
šimtus rublių per metus, — juk teisybė, ponas Virski?.. 

Valdytojas nusilenkė. 

„ — Arba, — kalbėjo toliau baronienė, — ponas Vokuls- 
kis pašalins iš savo namų nešvarumus ir nedorovingumą. .. 
— Nedorovingumą? — paklausiau aš pakartodamas. 

— Taip, pone, — linktelėjo galvą baronienė. — Tos 
skalbėjos, kurios kiaurą dieną dainuoja žemai kažkokias 
šlykščias dainuškas, o vakarais kvatoja viršum mano gal- 
vos pas tuos... studentus... Tie piktadariai, kurie mėto 
ant manęs iš viršaus nuorūkas arba laisto vandeniu... Pa- 
galiau ta ponia Stavska — nežinau, nei kas ji: ar našlė, ar 
ištuoktinė, nei iš ko gyvena... Toji poniutė suka galvas 
dorovingų ir baisiai nelaimingų žmonų vyrams... 

Ji ėmė mirksėti ir pravirko. 

— Baisu!.. — kalbėjo ji kūkčiodama. — Būti prikaus- 
tytai prie tokio šlykštaus namo todėl, kad širdyje neiš- 
plėšiamai nešioji kūdikio atminimą... Juk ji lakstė po vi- 
sus šiuos kambarius. .. Žaidė štai tenai, kieme... Ir žiūrė- 
davo pro langą, pro kurį man, našlaitei motinai, jau nė 
pažvelgti negalima... Mane nori iš čia išvaryti. .. visi nori 
mane išvaryti... visiems užkliūvu... O juk aš negaliu iš- 
sikraustyti iš čia, nes ant kiekvienos šių grindų lentos 

yra jos kojyčių pėdsakai... ir kiekvienas kampelis saugo 
jos juoką ar verksmą... 

Ji krito į sofą ir ėmė raudoti. | 

— Ak! — kalbėjo ji pro ašaras. — Žmonės yra žiau- 
resni už žvėris... Nori išvaryti mane iš čia, kur išsiveržė 
paskutinis mano vaiko atodūsis... Jos lovytė ir visi žais- 
leliai tebėra savo vietose... Pati šluostau dulkes jos kam- 
baryje, kad nepajudinčiau iš vietos nė vieno daiktelio... 
Kiekvieną grindų vietelę keliais perėjau, išbučiavau visus 
savo mergaitės pėdsakus, o jie nori mane išvaryti!.. Tai 
išvarykite pirma mano sielvartą, mano skausmą, mano ne- 
viltį... 

Ji užsidengė veidą rankomis ir ėmė kūkčioti veriamu 
balsu. Pastebėjau, kad valdytojo nosis rausta, 0 ir pats 
pajutau akyse ašaras. 

Baronienės sielvartas dėl mirusios mergaitės taip mane 
nuginklavo, kad neturėjau drąsos pakalbėti su ja dėl nuo- 
mos pakėlimo. Antra vertus, jos verksmas taip nervino ma- 
ne, kad aš, jeigu ne trečias aukštas, tur būt būčiau iššo- 
kęs pro langą. 

Pagaliau, norėdamas kaip nors paguosti raudančią mo- 
terį, kiek beįmanydamas švelniau, prabilau: 

— Prašom, ponia, nusiraminti... Ko jūs iš mūsų rei- 
kalaujate? .. Kuo galėtume patarnauti?.. 

Mano balse buvo tiek užuojautos, kad valdytojo nosis 
akis, tačiau antrąja ji dar tebeverkė, pabrėždama, kad ne- 
laiko savo operacijos baigtos, o manęs — nugalėto. 

— Reikalauju... reikalauju. ..— kalbėjo ji dūsaudama,— 
reikalauju, kad manęs nevarytų iš vietos, kur mirė mano 
mergaitė... ir kur viskas man ją primena... Negaliu, na... 
negaliu atsitraukti nuo jos kambario... negaliu judinti iš 
vietos jos baldų, jos žaislų... Niekšiška yra tokiu būdu 
pelnytis iš nedalios. 

— Kas gi iš jos pelnosi? — paklausiau aš. 

— Visi, pradedant šeimininku, kuris verčia mane mo- 
kėti septynis šimtus rublių... 

— Na, jau atleiskite, ponia baroniene! — sušuko val- 
dytojas. — Septyni puikūs kambariai, dvi virtuvės kaip 
salės, du podėliai... Užleiskite kam nors tris kambarius: 
juk yra dvejos paradinės durys... 

— Niekam aš nieko neužleisiuų, — ryžtingai pareiškė 
ji, — nes esu tikra, kad mano paklydėlis vyras ne šian- 
dien, tai ryt susipras ir suglįš. .. 

— Tokiu atveju reikia mokėti septynis šimtus rublių... 

— Jeigu ne daugiau... — pašnibždėjau aš. 

Baronienė pažvelgė taip, tarsi būtų norėjus sudeginti 
mane žvilgsniu ir paskandinti ašarose. Na ir moterėlė... 
Man net šiurpuliai nueina per kūną, kai apie ją pagal- 
voju. 


— Ne nuoma svarbu, — pasakė baronienė. 
— Labai protingi žodžiai, — pagyrė ją Virskis nusi- 
lenkdamas. 


— Ir ne šeimininko reikalavimai svarbu... Bet negaliu 
juk aš mokėti septynių šimtų rublių už butą tokiame 
name... 

— Ko gi, ponia baroniene, šiam namui trūkstat — pa- 


klausiau aš. 

— Šis namas yra gėda padoriems žmonėms, — sušuko 
baronienė, mosikuodama rankomis. — Taigi ne savo, o do- 
rovės vardu prašau... 

— Ko? 


— Iškraustyti tuos studentus, kurie gyvena viršum ma- 
nęs, neleidžia man pro langą pažvelgti į kiemą ir tviI- 
kina visus... 

Ji staiga pašoko nuo sofos. 

— Štai! Girdite? — tarė ji, rodydama į duris, už kurių 
buvo kambarys langais į kiemą. 

Iš tikrųjų, išgirdau ekscentriškojo juodaplaukio balsą,— 
jis šaukė nuo ketvirto aukšto: 

— Marisia!.. Marisia, ateik pas mus... 

— Marisial — riktelėjo baronienė. 

— Aš gi čia, ponia... Ko jums reikiat — įeidama at- 
siliepė truputį išraudusi tarnaitė. 

— Žiūrėk, kad man nė žingsnio iš namų!.. Štai, mato- 


te... — tęsė baronienė, — šitaip kiauras dienas. O vaka- 
Iais pas juos ateina skalbėjos... Pone! — sušuko ji, mal- 
daujamai sudėdama rankas. — Išvarykite tuos nihilistus, 


tai patvirkimo ir pavojų židinys visam namui... Jie kau- 
kolėse laiko arbatą ir cukrų... Jie žmonių kaulais maišo 
žarijas virtuve... Jie ketina atvilkti čionai visą lavoną!.. 

Ir: ji vėl taip pravirko, jog maniau, kad jai prasidės 
traukuliai. 

— Tie ponai, — tariau aš, — nemoka už butą, tad visai 
galimas daiktas. .. 

— Na, žinoma, — pertraukė ji, — jūs turite išvyti 
juos... Tačiau, pone, — sušuko ji, — kokie jie būtų pikti 
ir pasileidę, bet dar blogesnė už juos yra ta... ta Stavs- 
ka... 

Nustebau, pamatęs, kokia neapykanta užsidegė baro- 
nienės akys, kai ji ištarė Stavskos pavarde. 


— Ar ponia Stavska čia gyvena? — nejučiom paklau- 
siau aš. — Ta gražuolė?.. 
— O! Nauja auka!.. — parodžiusi į mane, suriko ba- 


ronienė ir, blykčiodama akimis, prašneko žemu krūtininiu 
balsu:— Apsigalvokite, žilaplauki žmogau, ką jūs darote?.. 
Juk tai moteris, kurios vyras, apkaltintas žmogžudyste, pa- 
bėgo į užsienį... O iš ko ji gyvena?.. Iš ko ji taip puo- 
šiasi?.. 

— Moterėlė dirba kaip jautis, — sušnibždėjo valdy- 
tojas. 

— O!.. Ir tas dar!.. — sušuko baronienė. — Mano 
vyras (esu tikra, jog tai jis) siuntinėja jai iš kaimo gė- 
les... Šio namo valdytojas įsimylėjęs ją ir ima nuomą 
tik už praėjusį mėnesį... 

— Betgi, ponia, — užprotestavo buvęs dvarininkas, ir 
visas jo veidas pasidarė toks pat raudonas, kaip nosis. 

— Netgi tasai doriausias neišmanėlis Maruševičius, — 
varė toliau baronienė, — net jis ištisas dienas Žvilgčioja 
į ją pro langą... 

Dramatiškas baronienės balsas vėl] virto raudojimu. 

— Tik pagalvokite, — dejavo ji, — kad tokia moteris 
turi dukterį... dukterį, kurią augina pragaro liepsnoms, 
o aš... O, aš tikiu, kad yra teisingumas... Tikiu Viešpa- 
ties gailestingumu, bet nesuprantu... taip... nesuprantu tų 
galių, kurios iš manęs atėmė, o jai palieka vaiką... tai... 
tai... Pone — vėl jos balsas suskambėjo stipriai, — ga- 
lite palikti net tuos nihilistus, bet ją... išvarykite būti- 
nai!.. Tegul jos butas lieka tuščias... aš už jį mokėsiu, 
kad tik ji liktų be pastogės. .. 

Paskutinis šūktelėjimas man jau visai nepatiko. Aš da- 
viau ženklą valdytojui, kad metas išeiti, ir nusilenkdamas 
šaltai pasakiau. 

— Leiskite, ponia baroniene, tą klausimą išspręsti pa- 
čiam šeimininkui, ponui Vokulskiui. 

Baronienė išskėtė rankas, tarsi kulka būtų pervėrusi jai 
krūtinę. 

— Ak!.. Vadinasi, šitaip?.. — sušnibždėjo ji. — Va- 
dinasi, jau ir jūs ir tas... tas... Vokulskis susipainiojote 
su ja?.. Ką gil.. Tada palauksiu Dievo teisingumo. .. 

Ji ilgiau mūsų nebelaikė, ir mes išėjome; ant laiptų 
aš susvyravau kaip girtas. 

— Ką jūs žinote apie tą ponią Stavską? — paklausiau 
Virskį. 

— Maloniausia moteris, — atsakė jis. — Jauna, graži 
ir viena išlaiko visą šeimą... Jos motinos pensijos vos 
pakanka nuomai... 

— Ar turi motiną? 

— Turi. Taip pat gera moteris. 

— Kiekgi jos moka už butą? 

— Tris šimtus rublių, — atsakė valdytojas. — Žinote, 
imti iš jų tiek — tas pat, kaip ir altorių plėšti... 

— Eime pas tas damas, — pasakiau aš. 

— Su didžiausiu malonumu! — sušuko jis. — Ir ne- 
klausykite, ką paisto apie jas toji pusprotė. Baronienė ne- 
apkenčia Stavskos, net tikrai nežinau, už ką. Tur būt už 
tai, kad ji graži ir turi dukrelę kaip angelėlį. 

— Kur jos gyvena? 

— Dešiniajame fligelyje, antrame aukšte. 

Net neprisimenu, kaip nusileidome pagrindiniais laip- 
tais, kaip perėjome kiemą ir pakilome į antrą fligelio aukš- 
tą. Visą laiką man akyse vaidenosi ponia Stavska ir Vo- 
kulskis... Dieve mano! Kokia puiki tai būtų pora! Bet 
kas iš to, jeigu ji turi vyrą. Be to, tai tokie reikalai, 
į kuriuos kištis neturiu nė mažiausio noro. Man atrodo 
vienaip, jiems atrodytų kitaip, o likimui savaip. .. 

Likimas! Likimas!.. Jis nuostabiai suartinha žmones! Kad 
nebūčiau prieš daugelį metų užėjęs į Hopferio rūsį, pas 
Machalskį, nebūčiau susipažinęs su Vokulskiu. Ir vėlgi, 
jei nebūčiau prikalbinęs jo nueiti į teatrą, jis gal nebūtų 
sutikęs panelės Lenckos. Vieną sykį netyčia priviriau jam 
košės ir nebenoriu kartoti to antrą kartą. Tegul Dievas 
pats savo tarnais rūpinasi... 

Kai sustojome priešais ponios Stavskos buto duris, val- 
dytojas gudriai nusijuokė ir sušnibždėjo: 

— Palaukite... pirma sužinosime, ar namie jaunoji 
šeimininkė. Yra į ką pasižiūrėti, mielasis! .. 

— Žinau, žinau... 

Valdytojas ne skambino, o pabeldė pirma vieną, paskui 
antrą kartą. Durys iš karto gana plačiai atsivėrė, ir pasi- 
rodė stora ir neaukšta tarnaitė, pasiraitojusi rankoves. Jos 
rankos, kurių jai būtų pavydėjęs atletas, buvo muilinos. 


— O, ponas valdytojas!.. — sušuko ji. — Maniau, kad 
vėl koks nors... 

— Ar kas nors brovėsi?.. — pasipiktinęs paklausė 
Virskis. 

— Niekas nesibrovė, — atsakė tarnaitė, kaimietiškai 
tardama žodžius, — tik va šiandien kažkas gėlių atsiuntė. 
Žmonės sako, kad Maruševičius, kuris priešais gyvena... 

— Niekšas! — sušvokštė valdytojas. 


— Vyrai visi tokie. Tik patiks jiems kas — ir lenda 
kaip naktiniai drugiai į ugnį. 

— Ar abi ponios namie? — paklausė Virskis 

Storoji tarnaitė įtariai pasižiūrėjo į. mane. 

— Jūs su šituo ponu? 

— Su tuo ponu. Tai šeimininko įgaliotinis. 

— O jis jaunas ar senas? — klausinėjo ji toliau, žiūrė- 
dama į mane kaip tardytojas. 

— Juk matai, kad senas!..— atsakė valdytojas. 

— Vidutinio amžiaus... — pataisiau aš. (Dievaži, jie ne- 
trukus ims vadinti seniais penkiolikamečius berniokus.) 

— Abi ponios namie, — pasakė tarnaitė. — Tik pas jau- 
nąją ponią yra atėjusi mergaitė į pamoką. O senoji ponia 
savo kambaryje. 

— Kad tave kur| — sumurmėjo valdytojas.— Ką gi... 
Pranešk senajai poniai... 

Įėjome į virtuvę, kur stovėjo rėčka su vaikiškais balti- 
niais, mirkstančiais muilo putose. Ant virvės, ištiestos prie 
viryklos, džiūvo vaikiški sijonėliai, marškinėliai ir kojinai- 
tės. (Taip išsyk ir matyti, kad namie yra vaikas!) 

Pro praviras duris išgirdome jau nejaunos moteriškės 
balsą. 


— Su valdytoju?.. Kažkoks ponas?.. — kalbėjo mums 
nematoma dama. — Gal tai Liudvikėlis, nes kaip tik šią- 
nakt jį sapnavau... 

— Prašom įeiti, — pasakė tarnaitė, atidarydama duris 
į svetainę. 

Svetainė buvo maža, perlinės spalvos. Mėlyni baldai, 
pianinas, ant abiejų langų daugybė baltų ir raudonų gėlių, 
ant sienų — reprodukcijos, kurias leidžia Dailiųjų menų 
draugija, ant stalo — lempa su stikliniu tulpės pavidalo 
gaubtu. Po niūrios kaip kapų rūsys ponios Kšešovskos sve- 
tainės su baldais, aptrauktais tamsiais užvalkalais, man čia 
pasidarė linksmiau. Šis kambarys atrodė taip, tarsi čia 
nuolat buvo laukiama svečio. Tačiau krėslai, labai jau si- 
metriškai sustatyti aplink stalą, rodė, kad svečias dar ne- 
atvyko. 


Po valandėlės pro kitas duris į svetainę įėjo senyva mo- 
teris, apsirengusi pilka suknele, Mane nustebino jos beveik 
balti plaukai, nes veidas buvo liesutis, bet dar nesenas II 

labai taisyklingų bruožų. Tie bruožai man atrodė kažkur 
matyti. 

Tuo tarpu valdytojas užsisagstė savo dėmėtą durtinį 
dviem sagomis, nusilenkė kaip tikras bajoras ir tarė: 

— Leiskite, ponia, pristatyti: ponas Žeckis, mūsų šeimi- 
ninko įgaliotinis ir mano bičiulis... 

Mudu pažvelgėme vienas antram į akis. Prisipažįstu, 
kad mane truputį nustebino mūsų bičiulystė. Virskis tai 
pastebėjo ir nusišypsojęs pridūrė: 

— Sakau „bičiulis“, nes abu esame matę lygiai įdomių 
dalykų užsienyje. 

— Jūs, gerbiamasis pone, buvote užsienyje? Tik pama- 
nykite! .. — prabilo senutė. 

— 1849 metais ir truputį vėliau, — pastebėjau aš. 

— Ar kartais nesutikote tenai Liudviko Stavskio? 

— Susimildama, ponia! — juokdamasis sušuko Virskis 
ir vėl nusilenkė. — Ponas Žeckis buvo užsienyje prieš tris- 
dešimt metų, o jūsų žentas išvažiavo vos prieš ketverius. .. 

Senutė numojo ranka, tarsi nuvydama musę. 

— Teisybė! — pasakė ji — Ką aš čia paistau... Bet taip 
visados galvoju apie Liudvikėlį... Prašom sėstis, ponai. .. 

Mes atsisėdome, ir buvęs dvarininkas vėl nusilenkė 
garbingajai damai, o jinai jam. 

Tiktai dabar pastebėjau, kad pilka senutės suknelė dau- 
gelyje vietų suadyta, ir mane apėmė keista melancholija, 
matant tuos du dėmėtu durtiniu ir suadyta suknele vilkin- 
čius žmones, kurie elgėsi kaip kunigaikščiai. Per juos jau 
buvo perėjęs viską sulyginąs laiko plūgas. 

— Jūs, pone, tur būt nežinote mūsų bėdos, — kreipėsi 
į mane garbingoji dama.— Mano žentas prieš ketverius 
metus turėjo labai nemalonią bylą ir visai nekaltai... Var- 
šuvoje buvo nužudyta kažkokia baisi palūkininkė!.. Ak 
Dieve! Neverta ir kalbėti... Laimė, kažkas iš draugų įspė- 
jo žentą, kad įtarimas krito ant jo... Visai nekaltai, po- 

— Žeckis,— įterpė buvęs dvarininkas. 

— Visai neteisingai, ponas Žecki... Na, ir jis, vargšelis, 
pabėgo į užsienį. Pernai buvo sučiuptas tikrasis žudikas, 
paskelbta, kad Liudvikas nekaltas, bet kas iš to, kai jis 
jau dveji metai mums neberašo. .. 

Čia ji pasilenkė prie manęs ir sušnibždėjo: 

.— Helenka, mano duktė, ponas... 

— Žeckis,— įterpė valdytojas. 

— Mano duktė, ponas Žecki, tiesiog baigia nusigyven- 
ti... atvirai sakau jums, baigia nusigyventi, besiskelbdama 
užsienio laikraščiuose, o čia nieko ir nieko... Moteris ji 
jauna, ponas... 

— Žeckis,— priminė Virskis. 

— Moteris jauna, ponas Žecki, nebjauri. 

— Žavinga! — karštai patvirtino valdytojas. 

— Aš buvau truputį panaši į ją, — kalbėjo toliau se- 
nyvoji dama, atsidususi ir linktelėjusi buvusiam dvarinin- 
kui. — Ir štai mano duktė nebjauri ir jauna, jau turi vieną 
vaiką ir... gal norėtų turėti daugiau. Nors, prisiekiu, po- 
nas Virski, niekados nesu iš jos to girdėjusi... Ji kenčia 
tylėdama, bet aš suprantu, kad kenčia. Ir man kažkada 
buvo trisdešimt metų... 

— Kam iš mūsų nebuvo trisdešimt metų! — sunkiai 
atsiduso valdytojas. 

Sugirgždėjo durys, ir į svetainę įbėgo maža mergaitė, 
nešina virbalais. 

— Močiute, — sušuko ji, — niekaip negaliu numegzti 
megztinio savo lėlei... 

— Heliunia! — griežtai sudraudė ją senutė— Tu nepa- 
sisveikinai. 

Mergaitė padarė du reveransus, į kuriuos aš atsakiau 
labai nerangiai, o ponas Virskis kaip grafas, ir kalbėjo 
toliau, rodydama senelei virbalus su pradėtu megzti juodu 
kvadratėliu. 

— Močiute, ateis žiema, o mano lėlė neturės kuo išeiti 
į gatvę... Žiūrėkite, močiute, vėl man pasileido akis. 

(Žavus vaikelis... Dieve mano! Kodėl Stachas ne jos 
tėvas! Gal taip nekvailiotų. . .) 

Senutė, atsiprašiusi mus, paėmė į rankas virbalus su 
mezginiu, ir tą akimirką į kambarį įėjo ponia Stavska... 

Turiu prisipažinti, kad, ją išvydęs, aš laikiausi kaip rei- 
kiant, bet Virskis visiškai neteko galvos. Jis pašoko nuo 
kėdės kaip studentas, užsisegė trečiąją durtinio sagą, net, 
pasakysiu, paraudo ir suvapėjo: 

— Ponia, leiskite jums pristatyti: ponas Žeckis, mūsų 
šeimininko įgaliotinis. 

— Labai malonu, — atsakė ponia Stavska ir, nuleidusi 
akis, linktelėjo man. Tačiau ryškus raudonis ir nerimo še- 
šėlis jos veide rodė, kad aš nesu malonus svečias. 

„Palauk! — pagalvojau aš ir įsivaizdavau, kad vietoj 
manęs šiame kambaryje yra Vokulskis.— Palauk, tuoj ta- 
ve įtikinsiu, kad mūsų bijoti nėra ko.“ 

Tuo tarpu ponia Stavska atsisėdo į kėde ir, norėdama 
nuslėpti savo sumišimą, ėmė tvarkyti dukrelės suknele. 
Motina irgi apsiniaukė, o valdytojas visai apkvaito. ,Palau- 
kite!“ — pagalvojau aš ir, padaręs labai griežtą išraišką, 
paklausiau: 

— Ar jūs seniai gyvenate šiame name? 

— Penkeri metai... — atsakė ponia Stavska, dar smar- 
kiau nurausdama. Jos motina net krūptelėjo krėsle. 

— Kiek jūs mokate? 

— Dvidešimt penkis rublius per mėnesį... — sušnibž- 
dėjo jaunoji moteris. Ji išbalo, pradėjo tampyti mergaitės 
suknelę ir tikriausiai nejučia taip maldaujamai pažvelgė 
į Virskį, kad... jei būčiau Vokulskis, čia pat jai būčiau 
pasipiršęs. .. 

— Esame, — pridūrė ji dar tyliau, — esame skolingos 
jums už liepą... 

Susiraukiau kaip Liuciferis ir, įkvėpęs į plaučius kiek 
tik buvo kambaryje oro, tariau: 

— Jūs, ponios, nieko mums neskolingos iki... iki spa- 
lio mėnesio. Kaip tik Stachas... tai yra ponas Vokulskis 
Iašo man, kad tai tikras plėšikavimas — imti tris šimtus 
ryblių už tris kambarius šitoje gatvėje. Ponas Vokulskis 
nesutinka su tokiu plėšimu ir liepė man pranešti jums, kad 

nuo spalio mėnesio šis butas bus išnuomojamas už du šim- 
tus rublių per metus, o jeigu jums, ponios, nepatinka... 

Čia valdytojas net pasitraukė su visu krėslu. Senutė 
sunėrė rankas, o ponia Stavska pažvelgė į mane išplėsto- 
mis akimis. Tai bent akys!.: Ir kaip ji moka jomis žiūrė- 
ti!.. Prisiekiu, Vokulskiu dėtas, pasipirščiau jai nedelsda- 
mas. Vyro turbūt jau nė kaulelių nebeliko, jeigu dveji 
metai neparašo. Pagaliau kam yra skyrybos?.. Ir kam Sta- 
chas turi tokį turtą?.. 

Vėl girgžtelėjo durys, ir jose pasirodė gal dvylikos me- 
tų mergaitė šiaudine skrybėlaite, sąsiuviniais nešina. Mer- 
gaitės buvo skaistus ir apvalus veidukas, tačiau nerodąs 
ypatingo proto. Ji nusilenkė mums, nusilenkė poniai Stavs- 
kai ir jos motinai, pabučiavo į abu žandelius mažąją He- 
lenką ir išėjo, matyt, namo. Paskui sugrįžo iš virtuvės ir, 
paraudusi iki ausų, paklausė ponią Stavską: 

— Kelintą man ateiti poryt? 

— Poryt, mieloji. .. ateik ketvirtą — atsakė ponia Stavs- 
ka, taip pat suglumusi. 

Kai mergaitė pagaliau išėjo, ponios Stavskos motina 
nepatenkinta pasakė: . 

— Ir tai vadinasi pamoka, atleisk Viešpatie... Helenka 
dirba su ja mažiausia pusantros valandos ir už tokią pamo- 
ką ima keturiasdešimt grašių. .. 

— Mamyte! —pertarė ponia Stavska, maldaujamai 
žvelgdama į ją. 

(Kad būčiau Vokulskis, būtinai ją vesčiau. Kokia mote- 
rIis!.. Kokie bruožai... Kokia veido išraiška... Per visą 
gyvenimą nesu nieko panašaus matęs!.. O rankutė, o fi 
gūrėlė, o ūgis, o judesiai, o akys, akys!..) 

Po valandėlės nejaukios tylos jaunoji moteris vėl pra- 
bilo: 

— Mes labai dėkojame ponui Vokulskiui už sąlygas, 
kuriomis jis palieka mums šį butą... Tai tur būt vienin- 
telis atvejis, kai namų savininkas pats sumažina nuomą. 
Tik nežinau, ar... patogu mums pasinaudoti jo gerumu? .. 

„— Tai ne gerumas, ponia, o garbingo žmogaus kilnu- 
mas! — įsikišo valdytojas.— Man ponas Vokulskis taip pat 
sumažino nuomą, ir aš sutikau... Prašau pagalvoti, ponia: 
juk gatvė trečios eilės, judėjimas mažas... 

— Bet nuomininkų rasti. nesunku, — pastebėjo ponia 
Stavska. 

— Mes norėtume pasilikti senuosius nuomininkus, ku- 
riuos pažįsiame kaip ramius ir tvarkingus,— atsakiau aš. 

— Teisybė, pone,— pagyrė mane žiloji dama.— Tvarka 
bute — tai pirmas dalykas, kuriuo mes rūpinamės... Jei- 
gu Heliunia kartais ir prikarpo popierėlių ir prišiukšlina 
ant grindų, Franusia tuoj pat pašluoja. .. 

— Juk aš, močiute, karpau tik vokus, kai rašau tėveliui 
laišką, kad jis greičiau sugrįžtų, — atsiliepė mergaitė. 

Ponios Stavskos veide šmėkštelėjo lyg sielvarto, lyg 
nuovargio šešėlis. 

— Ir nieko, jokių žinių? — paklausė valdytojas. 

Jaunoji ponia iš lėto papurtė galvą; man lyg pasirodė, 
kad ji atsiduso, bet taip tyliai... 

— Štai jaunos ir nebjaurios moters likimas! — sušuko 
senoji dama.— Nei panelė, nei ištekėjusi. .. 

— Mamyte!.. 

— Nei našlė, nei išsiskyrusi, žodžiu, nežinia kas ir ne- 
žinia už ką... Sakyk, ką nori, Helenka, o aš tau sakau, 
kad Liudviko nebėra gyvo... 

— Mamyte!.. Mamyte!.. 

— Taip,— kalbėjo įsikarščiavusi motina.— Mes čia visi 
laukiame jo kas dieną, kas valandą, bet iš to nieko nėr... 
Jis arba mirė, arba pametė tave, vadinasi, tu neprivalai 
laukti... 

Abiejų moterų akyse pasirodė ašaros: motinos — iš pyk- 
čio, o dukters... Iš kur aš galiu žinoti?.. Gal iš nuoskau- 
dos dėl sugriauto gyvenimo. 

Staiga man dingtelėjo mintis, kurią (jeigu tatai neliesių 
manęs) palaikyčiau genialia. Pagaliau nesvarbu, kaip ją 
pavadinsi. Gana to, kad mano veide ir visoje laikysenoje 
buvo kažkas nepaprasta, nes kai aš patogiau atsisėdau 

krėsle, uždėjau koją ant kojos ir atsikosėjau, visi sužiuro 
į Mane, netgi mažoji Helenka. 

— Mūsų pažintis per daug trumpa,— tariau aš, — kad aš 
išdrįsčiau. .. 

— Vis tiek! — nutraukė mane Virskis.— Kilnios paslau- 
gos priimamos net iš nepažįstamų. 

— Mūsų pažintis, — pakartojau aš, nuraminęs jį žvilgs- 
niu — iš tikrųjų nesena, tačiau jūs, ponios, gal sutiksite, 
kad ne tiek aš, kiek ponas Vokulskis panaudotų savo ry- 
šius ponios vyrui paieškoti... 

— Aaa!.. —nutesė senoji dama tokiu tonu, kuris man 
toli gražu neatrodė džiaugsmingas. 

— Mamyte! — vėl sulaikė ją ponia Stavska. 

— Heliunia,— griežtai kreipėsi senutė į anūkę, — eik pas 
savo lėlę ir megzk jai megztinį. Akį aš tau suėmiau. Eik... 

Mergaitė buvo truputį nustebusi, gal net susidomėjusi 
mūsų kalba, tačiau pabučiavo ranką senelei ir motinai ir 
išėjo, pasiėmusi savo virbalus. 

— Klausykite, pone,— prabilo vėl senutė, — atvirai kal- 
bant, man svarbu ne tiek... tai yra aš netikiu, kad Liudvi- 
kas gyvas. Kas dvejus metus nerašo... 

— Gana, mama!.. 

— Ne! — pertraukė ją motina.— Jeigu tu pati dar ne- 
jauti savo padėties, tai aš jau suprantu ją. Negalima gy- 
venti tokia amžina viltimi arba taip amžinai būgštauti. .. 

— Mama, brangioji, apie savo laimę ir pareigas aš vie- 
na teturiu teise... 

— Nekalbėk man apie laimę, — užsidegė motina. — Ji 
pasibaigė tą dieną, kai tavo vyras pabėgo nuo teismo, ku- 
riam paaiškėjo kažkokie tamsūs jo ryšiai su palūkininke. 
Kad buvo nekaltas, žinau, būčiau galėjusi prisiekti. Bet 
nei aš, nei tu nesuprantame, ko jis pas ją lankėsi. .. 


— Mama!.. Juk tie ponai svetimi! .. — desperatiškai su- 
šuko ponia Stavska. 
— Aš svetimas?.. — paklausė valdytojas priekaištingai, 


tačiau kilstelėjo ir nusilenkė. .. 

— Ir jūs nesvetimas, ir šis ponas taip pat, — pasakė se- 
nutė, rodydama į mane.— Matau, jog tai garbingas žmo- 
gus... 

Dabar nusilenkiau aš. 

— Tad paklausykite, — kalbėjo ji, veriamai žiūrėdama 
man į akis — mes gyvename nuolat netikros dėl mano žen- 
to, ir tasai netikrumas nuodija mums ramybę. Bet aš, at- 
virai pasisakysiu, daugiau bijau jo sugrįžimo... 

Ponia Stavska užsidengė veidą nosine ir išbėgo iš sve- 
tainės. 

— Verk sau, verk...— jai įkandin grasindama pirštu, 
kalbėjo susierzinusi senutė.— Tokios ašaros, nors ir gai- 
lios, vis dėlto yra geresnės už tas, kurias kasdien lieji... 

— Pone,— kreipėsi ji į mane, — aš priimsiu viską, ką 
Dievas mums duos, bet jaučiu: jeigu tasai žmogus sugrįžtų, 
jis galutinai pražudytų mano dukters laimę. Prisiekiu. — 
pridūrė ji tyliau,— kad jinai jo jau nebemyli, nors pati to 
nesupranta, bet aš esu tikra — jeigu tik jis pašauktų, ji 
tučtuojau pas jį važiuotų!.. 

Stengdamasi sulaikyti ašaras, ji nutilo. Mudu su Virskiu 
susižvalgėme ir atsisveikinome su senąja dama. 

— Ponia, — pasakiau aš išeidamas, — nepraeis nė metai, 
ir aš atnešiu jums žinią apie jūsų žentą. O gal būt — pri- 
dūriau aš, nejučia nusišypsodamas, — viskas susiklostys 
taip, kad... visi mes būsime patenkinti... Visi... net tie, 
kurių dabar čia nėra!.. 

Senutė klausiamai pasižiūrėjo į mane, bet aš nieko ne- 
pasakiau. Dar kartą atsisveikinau, ir mudu su valdytoju 
išėjome, jau neklausinėdami apie ponią Stavską. 

— Lankykitės pas mus, pone, nors kas vakarą!..— 
sušuko senoji dama, kai jau buvome virtuvėje. 

Žinoma, kad lankysiuos... Ar pavyks man kombinacija 
su Stachu? Vienas Dievas težino. Ten, kur į lošimą įsipai- 
nioja širdis, visi apskaičiavimai nieko neverti. Bet vis dėl- 
to pamėginsiu atrišti rankas tai moteriai, o tai taip pat šį 
tą reiškia. 

Išėję iš ponios Stavskos ir jos motinos buto, mudu su 
valdytoju atsiskyrėme labai patenkinti vienas antru. Jis 
geras vyras. Tačiau kai parėjau namo ir apgalvojau, ką 
padariau aplankęs nuomininkus, net už galvos susigriebiau. 

Turėjau sutvarkyti namo finansus ir štai sutvarkiau juos 
taip, kad pajamos tikrai sumažėjo trimis šimtais rublių per 


„AL 


duos šį savo pirkinį, kuris visai jam nebuvo reikalingas. 


Iras vis sirguliuoja. Politika po senovei: nuolat ne- 
tikra..." 


Pirmojo tomo pabaiga 


PAAIŠKINIMAI 


5 psl. San Stefano taika — 1878 m. kovo 3 d. tarp 
Rusijos ir Turkijos pasirašyta sutartis San Stefane (prie Konstan- 
tinopolio).— Europos karo galimybės.— Rusija, nugalėjusi 
Turkiją, sukėlė Anglijos nepasitenkinimą. 1878 m. iškilo konfliktas, 
kuris grėsė virsti karu tarp Rusijos ir Anglijos. — Mak Maho- 
nas Patrisas (1808—1893) — prancūzų reakcinis politinis veikėjas, 
maršalas. Vadovavo kontrrevoliucinei armijai, kovojančiai prieš 
Paryžiaus Komuną (1871). 1873— 1879 m. Prancūzijos prezidentas. 


7psl. Vyriausioji mokykla — aukštoji mokykla 
Varšuvoje, įsteigta 1862 m. lenkų dėstomąja kalba. 1869 m. caro 
vyriausybės įsakymu pakeista universitetu su rusų dėstomąja kalba. 


8 psl. ... atsidūrė kažkur prie Irkutsko.— Čia 
autorius turi galvoje Vokulskio dalyvavimą lenkų sukilime prieš 
carizmą 1863 m. Dėl cenzūros B. Prusas negalėjo aiškiau rašyti apie 
tuos įvykius. 


12 psl... Mak Mahonas su Diukro ruošė per- 
versmą sausio mėnesį...— Diukro Augustas Aleksandras 
(1817— 1882) — prancūzų generolas monarchistas. Dalyvavo ruo- 
šiantis monarchistiniam valstybės perversmui, kuris nepavyko. 


13 psl Gambetos respublika. — Gambeta Leonas 
(1838— 1882) — prancūzų buržuazinis politinis veikėjas. Antrosios 
imperijos periodu stovėjo respublikonų opozicijos priešakyje, mė- 
gino demagogiškai meilintis darbininkų. klasei. Malšino revoliucinį 
judėjimą provincijoje. 


484 


15 psl. ... dešimt zlotų...— Įvedus Lenkijos karalystėje 
Rusijos valiutą, ten dar ilgai buvo naudojami seni pavadinimai, ver- 
čient rublius į zlotus. (15 kapeikų — vienas zlotas.) 


16 psl. „Hugenotai'— Dž. Mejerberio (1791—1864) opera 
(1836). 


17 psl. „Konsulato ir Imperijos istorija“. — 
Taip buvo pavadinta reakcinio prancūzų politiko ir istoriko Adolfo 
Tjero (1797—1877) knyga. — Rakocio maršas.— Rakocis Fe- 
rencas vadovavo išsivaduojamajam karui prieš Habsburgus (1703— 
1710). Čia minimas maršas buvo labai populiarus revoliucinėje 
Vengrijoje (1848 — 1849). 


19 psl. Bikonsfildas (tikroji pavardė Benjaminas Disrae- 
lis, 1804—1881) — anglų politikas, konservatorių vadas, tuo metu 
vadovavo Anglijos užsienio politikai. — Palmerstonas Henris 
(1784— 1865) — anglų politikas, liberalų vadas. 


25 psl. ... į parako sandėlį— Varšuvos gyventojai pa- 
rako sandėliu vadino kalėjimą Ribakų gatvėje. 

34 psl. ... Andrašis pareikalavo šešiasdešimt 
milijonų guldenų...— Pasirašius San Stefano taiką, tuometi- 


nis Austrijos užsienio reikalų ministras kunigaikštis Julijus Andra- 
šis (1823— 1890) pareikalavo ypatingos 60 milijonų guldenų paskolos. 


39 psl. Konradas Valenrodas —- Adomo Mickevičiaus 
to paties pavadinimo poemos herojus. 


41 psl. „Kurjeris“ — „Kurjer Varšavski“, konservatorių laik- 
Iaštis Varšuvoje. 


48 psl. Viktoras Emanuelis II (1820—1878) — Sardini- 
jos karalius nuo 1849 ligi 1861 m. Sardinijai susijungus su Italija — 
nuo 1861 m.— Italijos karalius. 


54 psl. ... Zigmuntoeilėraščius... — Zigmuntas Kra- 
sinskis (1812—1859) — lenkų poetas, parašęs poemą „Nedieviškoji 
komedija“, kurioje simboliškai atvaizduota kova tarp sukilusios 
liaudies ir aristokratų, ginančių paskutinę feodalinės galybės tvir- 
tovę — „Šventosios Trejybės apkasų“ vienuolyną. 


74 psl. Hozeris — anais laikais garsi gėlių parduotuvė Var- 
šuvoje, Jeruzalės alėjose. 

77 psl. ... į miesto tarybą, kurios nebuvo ir 
nėra... — Lenkijos karalystėje miestai neturėjo savivaldybės 
teisių. 


91 psl. Paryžiaus paroda— 1878 m. gegužės 1 d. Pa- 
ryžiuje buvo atidaryta didžiulė paroda. 


94 psl. Tarp Koperniko paminklo ir Zigmun- 
to kolonos...— Tai yra Krokuvos priemiesčio gatvėje. 


96 psl. „Ir ką mes pelnom savotriūsu..."— Šis pos- 
mas, kaip ir kiti du, cituojami šiame skyriuje, yra paimti iš lenkų 
poeto V. Zagurskio (1834—1902) poemos „Karalius Saliamonas". 

97 psl. Čerskis, Čekanovskis, Dybovskis-— len- 


kų mokslininkai gamtininkai, ištremti į Sibirą už dalyvavimą 1863 m. 
sukilime. 


104 psl. Povonzkos — Varšuvos kvartalas šiaurės vakari- 
nėje dalyje, kur yra katalikų kapinės. 


106 psl. Saska Kempa — Varšuvos kvartalas dešiniajame 
Vyslos krante.—Praga — Varšuvos priemiestis. 
118 psl. Pusimperialis — carinės Rusijos laikų auksinė 


moneta, penkių sidabro rublių vertės. 


119 psl. Popieriniai laikai— Turkų karo metais ca- 
rinė Rusijos vyriausybė išleido daugybę popierinių pinigų, kurių 
vertė buvo labai smukusi. 


126 psl. „Liučija iš Lamermuro" — italų kompozito- 
riaus Donicečio opera (1835). 


132 psl. Šventosios Magdalenos seserys — šv. 
Magdalenos vienuolyno vienuolės, kurios laikydavo pataisos namus 
puolusioms merginoms. 


135 psl. Plevna — vietovė Bulgarijoje Balkanų kalnų papė- 
dėje. Plevnos paėmimas po keturių mėnesių apgulties (1877) nulėmė 
karo eigą. 


146 psl. „Juo iš toliau šešėlį medismeta...'— Iš 
A. Mickevičiaus eilėraščio „Skiriama M.“ (A. Churgino vertimas). 

156 psl. „iki pat 1849 metų spaliomėnesio-— 
Čia turima galvoje Žeckio ir daugelio lenkų dalyvavimas vengrų 
nacionalinėje išsivaduojamoje kovoje prieš Austriją 1848— 1849 m. 


161 psl. Bemas Juzefas (1795— 1850) — lenkų revoliucionie- 
rius, vengrų revoliucinės armijos generolas. 


168 psl. Vilagošas — miestelis rytų Vengrijoje. Prie jo ka- 
riuomenės vadas Gergėjus 1849 m. rugpjūčio 13 d. su vengrų armija 
be mūšio pasidavė feldmaršalui Paskevičiui, kuris vadovavo rusų 
armijai, pasiųstai malšinti 1849 m. vengrų revoliucijos.— Heinau 
Julijus Jakobas (1786— 1853) — austrų feldmaršalas, kuris 1849 m. 
nepaprastai žiauriai numalšino revoliucinį sąjūdį Vengrijoje.— Ko- 
šutas Liudvikas (1802— 1894) — vengrų politikas, vengrų bur- 
žuazinės demokratinės revoliucijos (1848—1849) vadas. 


171 psl. Tomašuvas — miestelis, pro kurį tuo metu ėjo 
Galicijos ir Lenkijos karalystės siena. 

180 psl. Hedelio pasikėsinimas.— 1878 m. gegužės 
11 d. Maksas Hedelis kėsinosi nužudyti imperatorių Vilhelmą I 
(1871— 1888). Pasikėsinimas nepavyko. 


181 psl. Lazenkos — garsus parkas Varšuvoje. 


187 psl. Tačiau viską supratau...— Žeckis iš tikrų- 
jų turėjo pagrindo įtarti, kad Kolinzas yra politinis agentas. Rusų — 
turkų karo metu Anglija siuntė į Lenkijos karalystę savo agentus, 
kurie kurstė lenkus sukilti rusų armijos užnugaryje. 


188 psl. Nobilingo pasikėsinimas. — 1878 m. birže- 
lio 2 d. Karolis Edvardas Nobilingas pasikėsino prieš imperatorių 
Vilhelmą I, kuris buvo sužeistas į galvą ir ranką. 


191 psl. Nalevkos ir Sventojerska — žydų kvartalo 
gatvės prieškarinėje Varšuvoje. 


194 psl... susipažinę su kvartalais apietvir- 
tovę.— Viename iš Varšuvos tvirtovės pastatų, vadinamajame de- 
šimtajame paviljone, buvo kalinami politiniai kaliniai. — Nihilis- 
tai.— Tais laikais reakcinguose sluoksniuose nihilistais buvo vadi- 
namas revoliucingai nusiteikęs jaunimas. 


242 psl. Kusinas — vaistai nuo soliterio; gaminami iš kuso 
medžio žiedų. 


487 


248 psl. Šimanovskis — konservatyvaus Varšuvos dien- 
raščio „Kurjer Varšavski“ redaktorius. 


283 psl. Nemrodas — legendarinis chaldėjų karalius, pa- 
garsėjęs medžiotojas. 


311 psl. Rubinšteinas Antonas (1829—1894) — žymus 
rusų pianistas ir kompozitorius. 


316 psl. Supinskis Juzefas (1804—1893) — lenkų buržua- 
zinis ekonomistas. 


320 psl. Imperatorienė Eugenija (1826—1920) — Na- 
poleono III žmona. 
321 psl. Harun al Rašidas — arabų kalifas (786—809), 
iaealizuojamas arabų pasakose „Tūkstantis ir viena naktis“. 


325 psl. Šveicarijos slėnys — poilsio ir pramogų par- 
kas Varšuvoje. 


354 psl. Praėjusio amžiaus aštuntajame dešimtmetyje plačioji 


visuomenė dar vartojo žodį „magnetizmas“, nors terminas „hipno- 
tizmas"“ moksliniuose sluoksniuose jau buvo pažįstamas. 


370 psl. „Yra dalykų danguje ir žemėje, ku- 
rių nė sapnuote nesapnavo mūsų išminčiai — 
Hamleto žodžiai, pasakyti Horacijui. 


382 psl. Paviakas — kalėjimas Varšuvoje. 


386 psl. Žermonasir Violeta — Verdžio operos „Tra- 
viata“ (1853 m.) herojai. 


390 psl. Eloiza — Žano Žako Ruso sentimentalinio romano 
„Julija, arba Naujoji Eloiza“ (1761) herojė. 


433 psl. Dzekanka — senovės užvažiuojamasis kiemas Kro- 
kuvos priemiesčio gatvėje— Lesišas — garsi Karolio Lesišo vy- 
ninė Varšuvoje —Fukeris — garsi Fukerių vyninė su erdviais 


rūsiais XVI a. rūmuose Varšuvos senamiestyje. 

